Această Liturghie poate fi celebrată, în conformitate cu rubricile indicate
la Liturghiile şi rugăciunile pentru diferite necesităţi, în orice zi, cu
excepţia solemnităţilor şi duminicilor din Advent, Postul Mare şi Timpul
Pascal, zilelor din Octava de Paşte, Pomenirea credincioşilor
răposaţi, Miercurea cenuşii şi a zilelor din Săptămâna Sfântă.
Ant. la intrare Domnul a purtat cu adevărat durerile noastre
şi a fost împovărat cu suferinţele noastre. Is 53,4
RUGĂCIUNEA ZILEI
Dumnezeule atotputernic şi veşnic,
ocrotitorul nostru în orice primejdie,
către tine ne îndreptăm în suferinţa noastră
şi te rugăm cu încredere: fii milostiv cu noi, fiii tăi,
şi dăruieşte odihnă veşnică răposaţilor,
mângâiere celor îndureraţi, sănătate celor bolnavi,
pace muribunzilor, tărie personalului sanitar,
înţelepciune celor ce ne conduc,
şi nouă tuturor curajul să ne îndreptăm cu iubire către ceilalţi
ca împreună să preamărim numele tău sfânt.
Prin Domnul nostru Isus Cristos.
Sfânta Liturghie
în vreme de pandemie
LECTURA I
Bine este să aştepţi în tăcere ajutorul Domnului.
Citire din cartea Lamentaţiunilor 3,17-26
Mi-ai îndepărtat sufletul de pace,
m-ai făcut să uit binele.
Am zis: „A pierit puterea mea,
speranţa mea nu mai este în Domnul”.
19 Aminteşte-ţi de suferinţa şi de amărăciunea mea,
de venin şi de pelin!
20 Sufletul meu îşi aminteşte şi este deprimat în mine.
21 Aceasta îmi revine în inimă, de aceea aştept:
22 bunătăţile Domnului nu s-au sfârşit,
îndurările lui nu s-au terminat.
23 Ele se înnoiesc în fiecare dimineaţă.
Mare este fidelitatea ta!
24 Partea mea este Domnul – spune sufletul meu –,
de aceea îl aştept.
25 Domnul este bun cu cel care speră în el,
cu sufletul care îl caută.
26 Bine este să aştepţi în tăcere mântuirea Domnului.
Cuvântul Domnului
sfânta liturghie în 2 vreme de pandemie
17
18
PSALMUL RESPONSORIAL
Ps 79(80),2ac şi 3b.5-7 (R.: 4b)
R.: Fă să strălucească faţa ta, Doamne,
şi vom fi mântuiţi!
2ac Păstor al lui Israel, ascultă,
tu, care şezi peste heruvimi,
arată-te în strălucirea ta;
3b Şi vino să ne mântuieşti! R.
5 Doamne, Dumnezeul Sabaot, cât va dura mânia ta,
fără a ţine seamă de rugăciunea poporului tău?
6 Tu i-ai hrănit cu pâinea suspinelor
şi i-ai adăpat cu prisosinţă cu lacrimi.
7 Ne-ai făcut de batjocura vecinilor noştri
şi duşmanii noştri râd de noi. R.
sfânta liturghie în vreme de pandemie 3
sau, la alegere:
Nici moartea, nici viaţa
nu vor putea să ne despartă de iubirea lui Dumnezeu.
Citire din Scrisoarea sfântului apostol Paul
către Romani 8,31b-39
Fraţilor,
dacă Dumnezeu este pentru noi,
cine este împotriva noastră?
32 El, care nu l-a cruţat pe propriul său Fiu,
ba chiar l-a dat la moarte pentru noi toţi,
cum nu ne va dărui totul împreună cu el?
33 Cine va aduce acuză împotriva aleşilor lui Dumnezeu?
Dumnezeu este cel care justifică!
34 Cine îi va condamna?
Cristos Isus, care a murit, dar, mai mult, a şi înviat,
care este la dreapta lui Dumnezeu, intervine pentru noi.
35 Cine ne va despărţi de iubirea lui Cristos?
Oare necazul, sau strâmtorarea, sau persecuţia, sau foametea,
sau lipsa de haine, sau primejdia, sau sabia?
36 După cum este scris: „Pentru tine suntem daţi la moarte
toată ziua, suntem socotiţi ca nişte oi de înjunghiere”.
37 Dar în toate acestea noi suntem mai mult decât învingători
prin cel care ne-a iubit.
38 Căci sunt convins că nici moartea, nici viaţa,
nici îngerii, nici stăpânirile,
nici cele prezente, nici cele viitoare, nici puterile,
39 nici înălţimile, nici adâncurile şi nici vreo altă creatură
nu vor putea să ne despartă de iubirea lui Dumnezeu
care este în Cristos Isus, Domnul nostru.
Cuvântul Domnului
sfânta liturghie în 4 vreme de pandemie
31b
PSALMUL RESPONSORIAL
Ps 122(123),1-2 (R.: 3a sau cf. 2cd)
R.: Ai milă de noi, Doamne,
ai milă de noi, Dumnezeule!
sau:
Ochii noştri sunt îndreptaţi spre Domnul
până când se va arăta îndurarea sa.
1 Către tine îmi ridic ochii,
către tine, care locuieşti în ceruri. R.
2 Iată, ca ochii slujitorilor spre mâna stăpânilor,
ca ochii slujitoarei spre mâna stăpânei sale,
aşa sunt ochii noştri îndreptaţi
spre Domnul Dumnezeul nostru,
până când ne va arăta îndurarea sa! R.
sfânta liturghie în vreme de pandemie 5
ACLAMAŢIE LA EVANGHELIE 2Cor 1,3ac.4a
(Aleluia) Binecuvântat este Dumnezeu,
Tatăl îndurărilor şi Dumnezeul oricărei mângâieri,
care ne mângâie în orice strâmtorare a noastră. (Aleluia)
EVANGHELIA
Cine este oare acesta,
că şi vântul şi marea îl ascultă?
xCitire din Evanghelia Domnului nostru Isus Cristos
după sfântul Marcu 4,35-41
În aceeaşi zi,
după ce s-a înserat,
Isus le-a spus: „Să trecem pe ţărmul celălalt!”
36 Şi, părăsind mulţimea, l-au luat aşa cum era în barcă.
Erau şi alte bărci cu el.
37 Şi a fost o mare furtună, iar valurile izbeau în barcă,
încât aproape se umpluse.
38 El dormea în partea dinapoi a bărcii, pe un căpătâi.
Atunci l-au trezit şi i-au spus:
„Învăţătorule, nu-ţi pasă că pierim?”
39 Ridicându-se, a mustrat vântul şi a spus mării:
„Potoleşte-te! Taci!”
Şi vântul s-a calmat şi s-a făcut linişte mare.
40 Atunci le-a spus: „De ce sunteţi fricoşi?
Încă nu aveţi credinţă?”
41 Dar ei au fost cuprinşi de teamă mare
şi spuneau unii către alţii: „Cine este oare acesta,
că şi vântul şi marea îl ascultă?”
Cuvântul Domnului
sfânta liturghie în 6 vreme de pandemie
35
RUGĂCIUNEA CREDINCIOŞILOR fraţilor preaiubiţi,
Domnul nostru Isus Cristos a trăit pe pământ făcând bine,
vindecând orice boală şi neputinţă.
Să-l chemăm în ajutor în toate suferinţele noastre.
Doamne Isuse Cristoase, stăpânul vieţii şi al morţii,
– apără Biserica ta sfântă de uneltirile Celui Rău.
R. Te rugăm, ascultă-ne!
– dăruieşte sănătate şi putere Sfântului Părinte, papa N., episcopului
nostru N., şi tuturor păstorilor noştri sufleteşti şi binecuvântează-le
munca şi întreaga viaţă. R.
– vindecă şi alină toate persoanele care s-au îmbolnăvit în aceste
vremuri din cauza pandemiei. R.
– întăreşte şi mângâie cu puterea Duhului Sfânt pe toţi cei care suferă
din cauza izolării şi a distanţei de cei dragi şi de sfintele taine. R.
– binecuvântează munca medicilor şi a lucrătorilor sanitari şi ajută-i
în rezolvarea cazurilor grave. R.
– luminează mintea şi inima conducătorilor pentru a lua decizii
înţelepte şi responsabile pentru binele întregii societăţi. R.
– inspiră cu Duhul adevărului pe toţi lucrătorii din presă pentru a
mijloci cu fidelitate accesul tuturor la informaţie şi cunoaştere. R.
– călăuzeşte sufletele răposaţilor noştri la limanul fericirii veşnice. R.
Dumnezeule atotputernic şi veşnic,
priveşte cu bunătate la durerea fiilor tăi
care suferă din cauza acestei pandemii
şi revarsă asupra tuturor mângâierea
iubirii tale milostive.
Prin Cristos, Domnul nostru.
R. Amin.
sfânta liturghie în vreme de pandemie 7
ASUPRA DARURILOR
Primeşte, Doamne, darurile ce ţi le oferim
în aceste vremuri de restrişte,
şi transformă-le, prin puterea ta,
în izvor de vindecare şi de pace.
Prin Cristos, Domnul nostru.
Ant. la Împărtăşanie Veniţi la mine, toţi cei osteniţi şi împovăraţi,
şi eu vă voi da odihnă, spune Domnul. Mt 11,28
DUPĂ ÎMPĂRTĂŞANIE
Dumnezeule, de la care am primit leacul
pentru viaţa veşnică,
ajută-ne ca, prin acest sacrament,
să ne putem bucura în cer de plinătatea tămăduirii tale.
Prin Cristos, Domnul nostru.
ASUPRA POPORULUI
Dumnezeule, care îi ocroteşti pe cei care speră în tine,
binecuvântează, mântuieşte,
apără şi călăuzeşte poporul tău,
pentru ca, eliberat de păcate şi ferit de duşman,
să înainteze mereu în iubirea ta.
Prin Cristos, Domnul nostru.
sfânta liturghie în 8 vreme de pandemie

Doar atunci când prin lumine 
M-oi sui la Dumnezeu, 
Veţi gândi şi voi la mine 
Cum am fost în lume eu. 

(Eminescu, Cântecul lăutarului) 



„Eminescu este şi rămâne, prin structura lui 
intimă si ireductibilă, un raţionalist mistic 
ce năzuieşte spre Absolut. [ ... ] 
Nu ezităm să-l numim pe Eminescu 
un geniu religios. [... ] 
Pentru prima dată, spiritualitatea românească 

îşi găsea Poetul". 

Rosa del Conte 1 



1 Eminescu sau despre Absolut, ediţia a Il-a, îngrijire, traducere şi prefaţă de 
Marian Papahagi, cuvânt înainte de Zoe Dumitrescu-Buşulenga, postfaţă de Mircea 
Eliade, cu un cuvânt pentru ediţia românească de Rosa del Conte, Ed. Dacia, Cluj- 
Napoca, 2003, p. 132, 273, 285. 

Date despre autoare aici: 

http://ro.wildpedia.org/wild/Rosa_del_Conte. 

Aici puteţi asculta un podcast al nostru, de 20. 51 minute, despre opiniile 
autoarei referitoare la Eminescu: 

http://www.trilulilu.ro/bastrix/df368382ed75a4. 

Preliminarii... 



într-o încercare de caracterizare a ceea ce el 
numeşte epoca lui Asachi şi Eliade, Paul Zarifopol 
susţinea că, din punct de vedere estetic, este de 
preferat lectura Psaltirii în versuri a lui Dosoftei sau a 
Ţiganiadei lui Ioan Budai-Deleanu decât a majorităţii 
producţiilor poetice ale erei prepaşoptiste şi paşop- 
tiste. 

Astfel, în opinia sa, 

„Simţul nostru literar actual ne face să 
gustăm unele versuri din Psaltirea lui Dosoftei nu 
numai în savoarea lor de trecut depărtat; ci găsim 
în ele si o frumuseţe directă: arhaismul lor e în 

y y 

acord cu sentimentul nostru viu al trecutului (s. 
n.). 

Din contră: poezia de la sfârşitul veacului 
XVIII şi începutul veacului trecut, de la Văcăreşti 
prin Cârlova şi Hrisoverghi, până la Asachi şi 
Eliade Rădulescu, ne insuflă, în definitiv, o atitu- 
dine dezaprobatoare. 

Pentru gustul cititorului de astăzi, acele 
încercări poetice sunt valori mai mult sau mai 
puţin degradate, şi nu simplu învechite. 

In mare parte, acea poezie ne apare, cum 
atât de exact spune d. profesor Densusianu 
despre Văcăreşti - ca poezie lăutărească. în 
adevăr, pentru noi acea literatură a căzut în bună 



parte la nivel suburban. în ea noi nu aflăm parfum 
de arhaism, ci aer de semicultură (s. n.)" 2 . 

Zarifopol e atât de vehement 3 , încât susţine că 
Eminescu a greşit atunci când a elogiat această 
perioadă, în Epigonii, numind-o veac de aur, când 
sintagma s-ar potrivi, de fapt, epocii lui Dosoftei: 



2 Paul Zarifopol, Pentru arta literară, ediţie îngrijită, note, 
bibliografie şi studiu introductiv de Al. Săndulescu, Ed. Minerva, 
Bucureşti, 1971, p. 78. 

A se vedea toată pledoaria sa între p. 78-88 ale cărţii citate supra. 

3 Zarifopol e încă şi mai categoric decât Ş. Cioculescu, atunci când 
afirmă că nu putem „a vorbi hotărât de un romantism român. Românii 
care căutau a face poezie în anii 30 până la 40 luau ce găseau pe piaţa 
literară franceză. Romantică era poezia aceasta franceză la ea acasă, în 
Bucureşti şi în Iaşi ea nu era romantică, era [doar] poezia nouă din Apus, 
poezia pe care tinerii români aveau a o pune împotriva poeziei de 
imitaţie neogreacă. Romantism nu puteam avea, pentru că nu avusesem 
clasicism", cf. Idem, p. 99. 

Opinia noastră este aceea că, adaptând până la urmă ideile 
romantismului apusean la realitatea şi sensibilitatea românească, 
paşoptiştii sau măcar unii dintre ei sau măcar în parte, au reuşit să creeze 
o mişcare care se poate numi romantism românesc, ale cărei trăsături 
particulare sunt date tocmai de imposibilitatea de identificare a 
scriitorilor noştri cu sensibilitatea Apusului. 

însă acest lucru nu exclude justeţea observaţiilor lui Zarifopol: în 
mare, romantismul paşoptist a debutat la noi ca o încercare de a schimba 
o imitaţie cu o altă imitaţie, înlocuind, adică, influenţa fanariotă cu cea 
franceză. De aici diletantismul scriitoricesc al epocii (pre)paşoptiste, 
remarcat chiar de poetul Gr. Alexandrescu şi acuzat de acelaşi Zarifopol. 

în veacul acesta există însă şi tendinţe, personale sau ocazionale 
ale poeţilor, spre adâncimi valorice, care merită reţinute. Am încercat şi 
noi să le punem în evidenţă, în cartea noastră: 

http://www.teologiepentruazi.r0/2014/01/u/epilog-la-lumea" 
veche-i-i-editia-a-doua/. 

„Eminescu - [tocmai] Eminescu, conducă- 
torul frumoasei limbi vechi româneşti - aşează, 

y y 7 

cu un procedeu regretabil sumar, tot scrisul din 
vremea lui Alecsandri şi Bolintineanu în „veacul 
de aur al scripturilor române", pe când e doar de 
prima evidenţă că, pentru Eminescu, ca şi pentru 
acei dintre noi câţi iubesc trecutul fără rezervă, 
„veacul de aur al scripturilor române" îl umplu 
atât de frumos Dosoftei, Costin şi Neculcea (s. 
n.)" 4 . 



Ceea ce este de prima evidenţă pentru Zarifopol 
(cum fusese şi pentru Eminescu) a fost şi este încă de 
neacceptat pentru mulţi: anume că „veacul de aur al 
scripturilor române" îl constituie epoca literară a lui 
Dosoftei, Miron Costin şi Ioan Neculce. 

în ceea ce priveşte eroarea lui Eminescu din 
Epigonii, un răspuns a fost oferit deja de Mircea 
Scarlat: 

„La adevărata epocă de aur a poeziei române 
vechi (Dosoftei, Miron Costin) nu se fac referiri în 
Epigoniil [Pentru că] elogiile din acest poem sunt 
adresate unor autori care, în intenţia lui 

y y 

Eminescu, ar fi oferit exemple de poezie naivă, în 
sensul schillerian al termenului [...]. 



4 Paul Zarifopol, Pentru arta literară, op. cit., p. 105. 



7 



Nucleul poemului îl constituie a doua lui 
parte, cea inaugurală fiind creată din necesităţi de 
strategie literară, ca o contrapondere iluzorie 
pentru prezentul detestat" 5 . 

în afară de aceste argumente, credem că nu 
trebuie să pierdem din vedere nici când a scris 
Eminescu acest poem şi pentru ce fel de public. De 
altfel, poetul şi-a publicat întotdeauna producţiile 
literare fiind conştient de gradul de înţelegere şi 
acceptare al publicului receptor, fie că vorbim de cel 
larg, fie de cel critic de la Junimea. 

Pe de altă parte, chiar Eminescu numeşte epoca 
veche veac de aur, în Scrisoarea III: „De-aşa vremi se- 
nvredniciră cronicarii şi rapsozii;/ Veacul nostru ni-l 
umplură saltimbancii şi Irozii.../ în izvoadele bătrâne 
pe eroi mai pot să caut; /.../ O eroi! Care-n trecutul de 
măriri vă adumbriseţi,/ Aţi ajuns acum de modă de vă 
scot din letopiseţi,/ Şi cu voi drapându-şi nula, vă 
citează toţi nerozii,/ Mestecând veacul de aur în 
noroiul greu al prozii. /.../ Dar lăsaţi măcar strămoşii ca 
să doarmă-n colb de cronici;/ Din trecutul de mărire v- 
ar privi cel mult ironici" 6 . 

Şi ne întoarcem la convingerea lui Paul Zarifopol, 
care, asemenea lui Eminescu, credea că „veacul de aur 
al scripturilor române îl umplu atât de frumos 
Dosoftei, Costin şi Neculcea". 



5 Mircea Scarlat, Istoria poeziei româneşti, voi. II, Ed. Minerva, 
Bucureşti, 1984, p. 40. 

6 M. Eminescu, Opere, I, ed. Perpessicius, p. 149. 

Şi prin aceasta este un caz rar de exeget român 
din secolul trecut, între cei situaţi pe linia estetismului, 
care a recunoscut, astfel, că literatura română veche nu 
reprezintă o falie disparată de literatura română mo- 
dernă, ci o epocă primă, de aur, a acestei literaturi. 

Eminescu era cât se poate de conştient de această 
realitate şi el nu a considerat niciodată că poezia 
neoanacreontică şi paşoptistă reprezintă singura moş- 
tenire literară pe care i-au lăsat-o înaintaşii, ci s-a 
întors întotdeauna către literatura veche ca spre un 
izvor nesecat de limbă şi de viziune poetică pentru 
creaţiile sale. 

y 

însă acest lucru, chiar dacă a fost cunoscut de 
contemporani, a trecut treptat în uitare, după moartea 
sa, iar la nivel exegetic a fost mai degrabă ocultat. 

Dosarul receptării critice a acestor influenţe din 
partea literaturii noastre vechi l-am prezentat într-o 
carte recentă 7 . Dorim să reamintim acum doar momen- 
tele sale principale. 

Pe la începutul secolului al XX-lea, la foarte 
scurtă vreme după ce Maiorescu donase, în sfârşit, 
manuscrisele/ caietele lui Eminescu Academiei Ro- 
mâne (în 1902, după semnale de alarmă şi somaţii în 
presă), Ilarie Chendi scria: 

„Eminescu a căutat să întrupeze în poezia sa 
toate elementele cari ar putea alcătui o poezie 



7 Gianina Măria- Cristina Picioruş, Eminescu şi literatura română 
veche. Universalism, vizionarism şi imagistică literară, Editura Universi- 
tăţii din Bucureşti, 2013, 550 p. 

artistică naţională si a recurs la toate izvoarele din 

y y 

cari trebuie să pornească poezia oricărui popor. 
Din manuscrisele lui se poate vedea cu câtă 
dragoste a cetit şi studiat vechea literatură 
românească. 

[Chendi sesiza, înaintea lui G. Călinescu, 
câteva manuscrise româneşti din care Eminescu a 

y 

copiat în caietele sale, reproducând, de asemenea, 
şi câteva aprecieri manuscrise ale poetului din 
care se înţelege cu prisosinţă admiraţia sa faţă de 
perioada veche, şi vorbeşte despre proiectele 
dramatice ale poetului, rămase nefinalizate, sau 
despre «planuri de epopee» etc] [...] 

Un alt mediu prin care Eminescu ajunge în 
atingere cu sufletul poporului român este studiul 
istoriei naţionale. El citea cronicile si documentele 

y y 

istorice, si în citirea lor se călăuzea de aceleaşi 
principii de literatură naţională cari se ridică în 
jurul continuităţii. în genere, istoria în ochii lui 
era poezie ea însăşi, cea mai înaltă poezie. [...] 

Astfel Eminescu era singurul poet care, din 
proprie intuiţie, cunoştea întreg neamul românesc, 
singurul care s-a însufleţit de poezia şi istoria 
noastră întreagă; el a visat o glorie unitară şi o 
cultură unitară pentru toţi românii [...] 

Devotamentul acesta cucernic pentru 
trecutul văzut în culorile vieţii străbune si ale 

y y 

poeziei era în parte şi o urmare psihologică a 



lipsei de conştiinţă naţională în neamul nostru de 
pretutindeni pe timpul activităţii lui Eminescu" 8 . 

O altă atenţionare, în acelaşi sens, îi aparţine lui 
Nicolae Iorga, aproape trei decenii mai târziu. într-o 
vreme dominată de junimişti, spune el, când nu se 
acorda „un preţ extraordinar vechii noastre literaturi 
din cărţile bisericeşti şi din manuscriptele scoase din 
uz", Eminescu 

„a avut curajul, el singur din toată generaţia, 
să iubească aceste însemnări, aceste zapise şi 
hrisoave [şi cu mult mai mult decât atât], şi să se 
găsească/enc/t în mijlocul lor. [...] 

El însă s-a coborât în adâncimea acestei 
vechi literaturi şi a trăit în fiecare carte; fiecare 
rând din ele i-a zis ceva. Şi vă asigur pe dumnea- 
voastră, cărora împrejurările vieţii nu v-au îngă- 
duit să vă duceţi des la aceste izvoare de lumină 
adevărată, că nu este pagină din vechile noastre 
manuscripte şi tipărituri şi nu este bucată care să 
nu fie o adevărată lecţie de limbă pentru graiul de 
astăzi. 

Limba aceasta nu era limba nelucrată a 
maselor populare, ci era, dimpotrivă, o limbă 
înfăţişând sinteza dintre graiul popular şi vechea 
literatură grecească, şi este mult mai uşor să 



Ilarie Chendi, Eminescu şi vremea sa, Ed. Viitorul Românesc, 
Bucureşti, 1999, p. 21-22, 25, 27. 



traduci pentru un foileton un roman francez la 
modă decât să preferi ceea ce gândirea creştină a 
avut de la început mai adânc şi mai subtil. Şi 
călugării de la 1700 erau nişte mari alcătuitori ai 
scrisului românesc, după ce în româneşte se 
putuse traduce, înainte de 1650, Herodot. 

Această literatură a cunoscut-o Eminescu, 
toată, înaintea lui Gaster si înaintea lui Hasdeu 
(s. n.). El s-a cufundat în această limbă - i-a 
descoperit toate tainele - : a fost astfel ucenicul 
râvnitor al tuturor scriitorilor pe care ni i-au lăsat 
veacurile cu mai puţin noroc decât al nostru" 9 . 

Trei ani mai târziu, în 1932, D. Murăraşu a 
publicat studiul Naţionalismul lui Eminescu, în care 
autorul, urmărind subiectul precizat în titlul cărţii, are 
adesea ocazia să remarce iubirea lui Eminescu pentru 
trecut şi mai ales pentru evul mediu românesc. 

Reproducem câteva din observaţiile sale: 

„Eminescu evocă adeseori şi sub diferite 
forme figurile mari ale trecutului nostru. Lui 
Eminescu îi place să rătăcească cu sufletul în 
epocile de mărire ale istoriei noastre. [...] 
Eminescu avea planul să evoce în lucrările sale 
multe figuri ale istoriei noastre. 



9 Nicolae Iorga, Eminescu. El, generaţia lui şi generaţia noastră, Ed. 
Datina Românească, Vălenii de Munte, 1929, p. 10-11. Sublinierile ne 
aparţin. 

Un Dodecameron dramatic pe care avea 
intenţia să-1 scrie, trebuia să cuprindă piesele: 
Drgoş-Vodă, Neamul Muşatin (Mircea-Vodă; 
Bătălia de la Nicopole), Alexandru cel Bun, Ştefan 
şi Ilie, Ştefan cel Mare el însuşi, Bogdan cel Chior, 
Ştefan cel Tânăr, Petru Rareş, Alexandru şi Ilieş, 
Alexandru Lăpuşneanu, Despot-Vodă. [...] 

Când e vorba de limba înaintaşilor, 
Eminescu e tot poetul îndrăgostit de trecut. E 
acelaşi care în Scrisoarea II vorbea de «limba 

y 

veche şi înţeleaptă». 

Eminescu, poetul ce adesea se cufunda în 
cetirea cronicilor, a ajuns la o deosebită dragoste 
pentru limba cronicarilor. în Curierul de Iaşi 
reproducea bucăţi din vechile scrieri româneşti, la 
întruniri literare cetea din aceste scrieri, ca 
profesor dădea elevilor săi să traducă în germană 
fragmente din cronice. 

Dragostea pentru vechea limbă românească 
e un sentiment constant la Eminescu. Cu ocazia 
ceremoniei descoperirii bustului lui Gr. Ghica la 
Iaşi, sentimentele poetului ies la iveală îndată ce 
aude cântările preoţilor; în acestea el vede 
«dulcea limbă a trecutului». 

Chiar şi în epoca ziaristică la Timpul, printre 
vehemente atacuri la adresa celor pe care-i 
considera duşmani ai naţiunii, Eminescu îsi 
exprimă dragostea pentru limba de altădată. [...] 

Eminescu nu cere întoarcerea la trecut, ci 
crearea condiţiilor de viaţă de pe vremuri, când 

neamul creştea şi progresa. [...] Eminescu nu s-a 
refugiat în trecut din cauza mizeriei vieţii 
prezente, ci fiindcă temperamental poetul se 
simţea bine în trecut. [...] Eminescu s-a adâncit în 
trecut încă de timpuriu, cum ne-o mărturisesc 
scrierile din tinereţe, încă de pe vremea când 
dezamăgirile vieţii nu-1 atinseseră" 10 . 



Aceste articole sau studii nu au reuşit însă a 

y 

îndrepta atenţia criticii literare româneşti spre sursele 
literare româneşti vechi. Murărasu însuşi, în studiile 

y y y 7 

sale ulterioare, nu a prea ţinut seama de constatările 
sale din această carte. 

în celebrul său studiu din 1934, Opera lui Mihai 
Eminescu, G. Călinescu a inventariat sursele poetului, 
între care şi pe cele româneşti vechi, dar le-a enumerat 
doar, repartizându-le la capitolul Filologie şi neacor- 
dându-le o importanţă deosebită în elaborarea operei 
romantice eminesciene. 

în 1955, Alexandru Elian a scos la lumină 
manuscrisele vechi care i-au aparţinut lui Eminescu, 
depozitate tainic la Academia Română 11 . Titu 



10 D. Murăraşu, Naţionalismul lui Eminescu, ediţie de Stancu Ilin, 
Ed. Atos, Bucureşti, 1999, p. 33, 35, 197-198, 284-285. 

Ni se precizează că „textul ediţiei a fost stabilit, cu modificările 
ortografice necesare, după ediţia princeps, apărută la Editura Bucovina I. 
E. Torouţiu, Bucureşti, 1932". 

11 Al. Elian, Eminescu şi vechiul scris românesc, în Studii şi cercetări 
de bibliologie, I, 1955, p. 129-160, reluat în: Alexandru Elian, Bizanţul, 
Biserica şi cultura românească. Studii şi articole de istorie, ediţie îngrijită 



Maiorescu le dăruise Academiei în 1904 (doi ani mai 
târziu după caietele Eminescu), ocultând provenienţa 
lor, prin declaraţia că ar fi aparţinut tatălui său 12 . 

Toate aceste avertismente şi descoperiri nu au 
găsit însă decât foarte târziu un ecou în critica literară. 

Abia în 1962, Rosa del Conte a elaborat un studiu 
amplu dedicat lui Eminescu (publicat iniţial în italiană, 
la Milano), în care a luat în discuţie şi relaţia poetului 
cu tradiţia sa literară veche, cu spiritualitatea patristică 
şi cu literatura şi cultura ortodoxă/ bizantină. 

Ea nu s-a putut extinde, însă, la analize literare 
concludente, care să dovedească, în mod irefutabil, 
faptul că expresia şi viziunea literaturii şi a spirituali- 
tăţii vechi româneşti şi-au pus o amprentă decisivă 
asupra operei eminesciene. 

Studiul lui Del Conte reprezintă însă o cotitură în 
eminescologie, nu numai pentru că a făcut legătura cu 
tradiţia spirituală şi literară românească şi bizantin- 
ortodoxă, căreia exegeza românească i-a întors 
inexplicabil spatele (şi continuă să păstreze, în general, 
această atitudine), ci şi pentru că a susţinut, totodată, 
că Eminescu este un mare şi original poet al epocii 



de Pr. Prof. Dr. Vasile V. Muntean, Ed. Trinitas, Iaşi, 2003, p. 347-378. 
Vom cita din ediţia a doua. 

12 Nu faptul în sine, acela că a deţinut aceste cărţi vechi şi nici chiar 
acela că le cerceta îndeaproape (Călinescu a putut uşor repartiza acest 
lucru interesului strict filologic) constituie aspectul absolut esenţial 
pentru înţelegerea gândirii eminesciene - pentru că Eminescu a avut şi a 
citit enorm de multe cărţi. Dar nu proporţia lor în biblioteca flotantă a 
poetului este singura importantă, ci mai degrabă descoperirea unei 
amprente fundamentale a cugetării tradiţionale asupra sa. 

romantice, care îmbogăţeşte „patrimoniul nostru 
spiritual [european] şi acela al omenirii" 13 prin opera 
lui, şi că este un poet al Absolutului, a cărui cugetare, 
de o profunzime impresionantă, a fost insuficient rele- 
vată de critica din tara lui. 

y 

Mircea Eliade, elogiind studiul Rosei del Conte, 
afirma: 

„Criticii români au subliniat influenţa tradi- 
ţiei autohtone asupra concepţiilor politice şi 
literare ale lui Eminescu - dar nu şi-au închipuit 
că temeiul imaginaţiei şi al speculaţiilor teoretice l- 
ar fi putut împrumuta din universul spiritualităţii 
arhaice româneşti (s. n.)" 14 . 



în recenzia pe care o făcea Emil Turdeanu, aflat şi 
el în exil, acesta nota: 

„autoarea dă operei lui Eminescu o 
dimensiune în veacuri pe care n-a avut-o până 
acum, şi o aşază în cadrul spiritualităţii bizantino- 
ortodoxe, comunicată poetului fie de textele vechi 
româneşti, fie de tradiţia orală a poporului. [...] 

«Mai presus de toate [...] un însetat de 
Absolut»: teza aceasta esenţială a cărţii d-rei Del 

y y 

Conte alungă în umbră toate interpretările idilice 
sau revoluţionare ale operei lui Eminescu, toate 



13 Rosa del Conte, Eminescu sau despre Absolut, op. cit, p. 26. 
14 Cf. Idem, p. 466. 

minorele apropieri cu poeţii lunii, ai lacurilor, ai 
pădurilor de fag, etc, precum şi toate concluziile 
materialiste scoase din exploatarea ad libitum a 
explozivului împărat şi proletar" 15 . 



în urma ei, în România, doar Zoe Dumitrescu- 
Buşulenga a mai făcut apropieri de gândirea spirituală 
tradiţională, însă fără incursiuni propriu-zise în 
tradiţia literară română veche si fără să o amintească 

j y 

pe Del Conte, ci (după afirmaţiile sale, din principalul 
său studiu despre opera poetului, Eminescu - cultură şi 
creaţie, din 1976) urmărind numai traseul teoretic 
sugerat de eseurile lui Lucian Blaga şi de studiile de 
istoria religiilor ale lui Mircea Eliade. 

Buşulenga face mai mult trimiteri la arhetipuri, 
însă operează decriptări de text care pot fi, în bună 
măsură, interpretate în avantajul celor care susţin 
ataşamentul fată de tradiţie al lui Eminescu. 

y y y 

Din păcate, Rosa del Conte nu a avut posibilitatea 
să facă realmente un studiu comparativ care să 
învedereze opera lui Eminescu şi literatura noastră 
veche, ea bazându-se mai mult pe intuiţie şi pe 
concluzii extrase din fapte (mărturiile rămase despre 
cărţile vechi lecturate de Eminescu), nu dintr-un 
comentariu literar aplicat şi exhaustiv. 



15 Emil Turdeanu, Laetitia Turdeanu-Cartojan, Studii şi articole 
literare, postfaţă şi note complementare de Mircea Anghelescu, Ed. 
Minerva, Bucureşti, 1995, p. 215. 

Tocmai această sarcină extrem de dificilă (Paul 
Cernovodeanu considera că o analiză a interesului 
manifestat de Eminescu „pentru literatura veche 
românească în ansamblul ei" este o „sarcină evident 
dificilă şi de o reală complexitate" 16 ) ne-am asumat-o, 
beneficiind şi de apelul pe care, cu câţiva ani în urmă, 
1-a făcut Mihai Moraru pentru reluarea cercetărilor în 
această direcţie 17 . 

y 

Am plecat deci de la premisa că Eminescu poate fi 
comentat si înţeles mult mai bine dacă nu se mai 

y y 

deviază sursologic pe teritorii literare şi filosofice cât 
mai îndepărtate şi dacă Eminescu este integrat în 
contextul ideal şi ideatic al romantismului major/ High 
Romanticism (primul romantism) şi al exigenţelor lui, 
între care fundamentală era întoarcerea la operele şi la 
spiritualitatea şi viziunea Evului Mediu. 

între 2010-2013 am elaborat, aşadar, un nou 
studiu 18 , care a apărut la Editura Universităţii din 
Bucureşti, fiind intitulat: Eminescu si literatura română 
veche. Universalism, vizionarism şi imagistică literară 
(550 p.). Aveam, din fericire, în expediţia exegetică 
foarte dificilă pe care ne-am asumat-o, experienţa 



1 Paul Cernovodeanu, Eminescu şi cronografele româneşti, în 
Caietele Mihai Eminescu, voi. II, 1974, p. 55. 

17 Mihai Moraru, De nuptiis Mercurii et Philologiae, Ed. Fundaţiei 
Culturale Române, Bucureşti, 1997, p. 197-211. 

18 L-am scris, de fapt, în decursul unui an, începând cu octombrie 
2010, după care, până la momentul publicării sale (august 2013) - 
întârziat din motive independente de mine - am fost ocupată cu alte 
studii şi activităţi şi nu am mai făcut decât unele adăugiri, rectificări sau 
retuşuri. 

fundamentală a unor studii anterioare despre 
Eminescu, concretizate într-un volum 19 . 

Aveam, de asemenea, şi experienţa altor cercetări 
elaborate despre poezia română, editate tot la nivel 
online (primele patru volume din Epilog la lumea 
veche, într-o primă ediţie, apărute între 2010 şi 2012, şi 
altele) la care se adăuga - nu în ultimul rând - un 
capitol din teza noastră doctorală 20 în care am 
remarcat apropierile care se pot face între viziunea 
poetică eminesciană şi cea a Sfântului Antim Ivireanul 
- primul, de altfel, în care am întreprins o cercetare 
extinsă comparativă menită să învedereze relaţia 
poetului cu literatura română veche. 

Am demonstrat, deci, în cartea amintită 
(Eminescu şi literatura română veche), că literatura 
română medievală şi tradiţia spirituală românească au 
constituit surse şi factori absolut esenţiali în confi- 
gurarea operei eminesciene. Cartea prezintă 
rezultatele unui studiu comparativ foarte dificil, care 



19 A se vedea: Epilog la lumea veche I. 2, cf. 

http:/ /www.teologiepentruazi.ro/2010/ 06/ 04/ epilog-la-lumea- 
veche-i-2/. 

De fapt, volumul acesta reunea articole pe care le -am publicat pe 
platforma noastră online începând din ianuarie 2007 (adică de la 
începutul funcţionării platformei noastre online). A se vedea: 
http:/ /www. teologiepentruazi.ro/ category/literatura-romana-din- 
perspectiva-ortodoxa/eminescu-si-ortodoxia/. 

20 Antim Ivireanul: avangarda literară a Paradisului. Viaţa şi opera, 
Teologie pentru azi, Bucureşti, 2010, cf. 

http://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

şi-a propus să analizeze opera lui Mihail Eminescu, pe 
de o parte, şi tradiţia literară română veche, pe de altă 
parte; la aceasta s-a adăugat investigarea unor surse 
fundamentale ale literaturii patristice, precum şi o 
bibliografie generală cuprinzătoare, însumând exegeza 
eminesciană, studii de literatură veche si alte cărţi care 
ne-au fost necesare în elaborarea demonstraţiei noas- 

y 

tre. 

Studiul nostru a urmărit, în mod esenţial, să 
evidenţieze faptul că Mihail Eminescu era nu doar un 
excelent cunoscător al textelor vechi - fapt recunoscut 
de multă vreme - dar, mai cu seamă, că literatura 
română veche a constituit pentru Eminescu un 
material fundamental, din punct de vedere tematic şi 
vizionar, pentru realizarea operei sale literare roman- 
tice, datorită căreia putem vorbi de un romantism 
românesc, depăşindu-se faza debutului paşoptist, timid 
şi nesigur, al literaturii noastre moderne. 

Eminescu - ajutat şi de un context romantic 
favorabil construirii unei literaturi naţionale, care avea 
între exigenţe valorificarea operelor Evului Mediu, a 
istoriei naţionale şi a literaturii populare -, şi-a creat 
opera desfăşurând în acelaşi timp o muncă imensă 
pentru descoperirea şi cunoaşterea tipăriturilor şi a 
manuscriselor româneşti vechi: renumitele tomuri 

y 

vechi şi grele de pe care el cu adevărat ştergea colbul şi 
pe care le lua cu sine oriunde se ducea, în la fel de 
renumita ladă, pe care au făcut-o celebră descrierile 
din nuvele (Sărmanul Dionis şi Geniu pustiu). 

Datorită lui Eminescu, literatura română are o 
mare figură romantică în panteonul personalităţilor 
europene de acest fel. Şi, totodată, el este cel care a 
trasat calea de urmat pentru literatura română moder- 
nă (care ar merita numele de post-eminescianism, cum 
propunea Ioana Bot), lucru recunoscut de primii poeţi 
moderni ai secolului XX 21 , cât şi de toţi marii poeţi ai 
epocii interbelice şi postbelice, care i-au venerat 
memoria. Fără el, acest drum ar fi fost infinit mai greu 
de intuit. 

Nu este vorba de a aduce numai elogii, ci de a 
recunoaşte un adevăr cât se poate de obiectiv... Cum, 
însă, Eminescu nu poate fi niciodată epuizat, ne 
întoarcem pentru a oferi publicului o a doua ediţie, 
revăzută şi adăugită, a primului nostru studiu amplu 
dedicat operei eminesciene. 

Situaţia (condiţiile în care am lucrat) a făcut ca 
studiul nostru, Eminescu şi literatura română veche, să 
beneficieze din plin de cercetările noastre anterioare, 
acolo dezvoltând o perspectivă critică şi numeroase 
idei care s-au conturat în volumele concepute până 
atunci din Epilog... (mai ales în voi. I. 2, pe care îl 
reedităm acum). Iar acum, acesta de faţă, revizuit, 
însumează şi experienţa studiului amintit. 

Şi aceasta pentru că cercetările noastre presupun 
continuitate, o perpetuă descoperire şi amplificare a 



21 A se vedea cartea noastră: Trei poeţi şi-un început de secol, 
Teologie pentru azi, Bucureşti, 2014, cf. 

http://www.teologiepentruazi.ro/2014/06/13/trei-poeti-si-un- 
inceput-de-secol/. 



unor semnificaţii care se înlănţuie coerent. Pentru că 

y y 

cercetarea continuă presupune permanentă aprofun- 
dare, dezvăluire a unor sensuri care nu se revelează - 
sau nu se revelează plenar - de la bun început, ci 
numai prin căutare asiduă şi atentă. 

Nu ştim dacă se poate face vreodată o listă 
exhaustivă, care să conţină aproape toate cărţile, între 
care multe vechi, care i-au căzut vreodată sub ochi sau 
au trecut prin mâna lui Eminescu - fapt recunoscut, de 
altfel, şi de Al. Elian. 

„Când nu avea bani, era în stare să parcurgă, 
repede, acolo, pe loc [în librării şi anticariate], 
paginile de care avea nevoie. Când putea, 
cumpăra însă volumele care-1 interesau [...], 
reţinând numai pe acelea la care ţinea foarte 
mult. Restul era vândut pe măsură ce banii se 
împuţinau . 

Eminescu însuşi aminteşte adesea, atât în poezii 
cât şi în nuvele, de reculegerea sa în faţa cărţilor vechi: 
„In volumul ros de molii/ Cauţi noaptea adevăr" (Pajul 
Cupidon...); „Gândirea mea în vremi trecute-noată,/ 
Deschid volume mari şi vechi tipicuri" (o versiune a 



22 Zoe Dumitrescu-Buşulenga, Eminescu - Viaţa, ediţie îngrijită de 
Dumitru Irimia, cuvânt înainte de Dan Hăulică, Ed. Nicodim Caligraful, 
Mănăstirea Putna, 2009, p. 126-127. A se vedea: 

http://ro.wikipedia.org/wiki/Zoe_Dumitrescu_Bu%C5%9Fulenga. 

unui Sonet 23 ). Avatarii săi literari, Dionis sau Toma 
Nour, au reflexe asemănătoare: 

„într-un colţ al casei, la pământ, dormeau 
una peste alta vo câteva sute de cărţi vechi, multe 
din ele greceşti, pline de învăţătură bizantină" 24 
(Sărmanul Dionis). 

„Printr-o claie prăfuită de cărţi vechi (am o 
predilecţiune pentru vechituri), am dat peste un 
volum mai nou..." 25 . 

„Mi-ar fi plăcut mult să trăiesc în trecut. Să 
fi trăit pe timpii aceia când domni îmbrăcaţi în 
haine de aur şi samur ascultau, de pe tronurile 
lor, în învechitele castele, consiliile divanului de 
oameni bătrâni - poporul entuziast şi creştin 
undoind ca valurile mărei în curtea domniei - iară 
eu în mijlocul acestor capete încoronate de părul 
alb al înţelepciunei, în mijlocul poporului plin de 
focul entuziasmului, să fiu inima lor plină de 
geniu, capul cel plin de inspiraţiune - preot 
durerilor şi bucuriilor - bardul lor. 

Spre a hrăni acele vise şi mai mult, am 
deschis vro câteva cronice vechi..." (Geniu 
pustiu) 26 . 

23 M. Eminescu, Opere alese, voi. I, ediţie îngrijită şi prefaţată de 
Perpessicius, EPL, Bucureşti 1964, p. 324. 

24 Eminescu, Proză literară, postfaţă de Eugen Simion, EPL, 
Bucureşti, 1964, p. 36. 

25 Idem, p. 103. 

26 Idem, p. 111-U2. 

Depănând firul biografic şi recuperând momentul 
întâlnirii poetului cu cărţile, Buşulenga ne spune: 

„Cum biserica se afla foarte aproape de casa 
Eminovicilor şi locuinţa poetului la câţiva paşi de 
ea, vizitele copilului n-au întârziat, îndesite de 
plăcerea de a umbla prin cărţile cu legătură de 
piele, vechi, roase, cu litere frumos înflorate, ale 
bătrânului [preot], care a şi început să-1 înveţe 
buchiile, ţinându-1 pe genunchi" 27 . 



Aceste detalii apar în manuscrisul lui Ioan (Geniu 
pustiu): 

„Când eram mic mă duceam la preotul cel 
bătrân al satului, care, ţiindu-mă pe genunchi, 
îmi dete primele lecţiuni în citire. O dorinţă 
nemărginită, o sete arzătoare de studiu se trezise 
in mine... . 

în studiul său despre Eminescu, Rosa del Conte 
ne comunica faptul că a ajuns să susţină legătura 
dintre poet şi tradiţia sa literară şi spirituală, pentru că 
a urmat acel traseu prin care 

„avem conştiinţa de a ne fi aşezat în faţa 
miracolului Eminescu cu independenţă de jude- 



Zoe Dumitrescu-Buşulenga, Eminescu - Viaţa, op. cit., p. 32. 
Eminescu, Proză literară, op. cit., p. 116. 

cată - o independenţă care nu exclude niciodată 
respectul pentru rezultatele la care a ajuns critica 
precedentă - şi cu o absolută umilinţă faţă de 
cuvântul poetului" [şi] „urmând îndemnul bătrâ- 
nului cronicar: Ispiteşte singur scripturile" 29 . 

Rezultatul acestei ispitiri a fost revendicarea 
arhaicităţii poeziei eminesciene: 

„în loc să vedem în Eminescu o sinteză 
fericită, culmea unui proces de asimilare a marii 
poezii europene, început în România odată cu 
epoca modernă, noi revendicăm arhaicitatea şi 
deci românitatea acestui cântec, tânăr şi bătrân: 
Vechiul cântec mai străbate, cum în nopţi izvorul 
sare [...] 

Cuvântul liric în care se transfigurează 
lumea lui este scos din izvoarele tradiţiei autoh- 
tone" 30 . 



Şi, de altfel, Rosa del Conte s-a arătat nedumerită 
de opţiunea istoriei literare româneşti de a-şi anihila 
trecutul literar: 



29 Rosa del Conte, Eminescu sau despre Absolut, ediţia a Il-a, 
îngrijire, traducere şi prefaţă de Marian Papahagi, cuvânt înainte de Zoe 
Dumitrescu-Buşulenga, postfaţă de Mircea Eliade, cu un cuvânt pentru 
ediţia românească de Rosa del Conte, Ed. Dacia, Cluj-Napoca, 2003, p. 28. 

Despre autoare: 

http :/ /ro . wikipedia . org/ wiki/Rosa_del_Conte . 

30 Rosa del Conte, Eminescu sau despre Absolut, op. cit., p. 28. 

„ni se pare de neînţeles hiatul pe care 1-a 
creat România modernă [...] între modernitatea ei 
atât de recentă şi trecutul său atât de bogat şi de 
interesant" [căruia] „s-ar spune că epoca modernă 
i-a întors spatele. 

O evaluare pe planul cultural-istoric concret 
al influenţei exercitate de vechea tradiţie lingvis- 
tică şi literară, în special asupra constituirii 
limbajului metaforic al poeziei şi asupra definirii 
geniului expresiv al scriitorilor moderni, rămâne - 
după câte ştim - în întregime de făcut" 31 . 



Ne-am asumat acest deziderat, care ar fi trebuit 
împlinit de mult de exegeza românească, încercând să 
îl ducem la îndeplinire, în aproape toate cărţile şi 
studiile literare pe care le-am conceput până în 
prezent. 

Pentru că si noi am resimţit ca un hiat dureros 

y y 

această amputare a literaturii româneşti de perioada ei 
veche - numită adesea astfel cu o nuanţă de dispreţ şi 
ca semn al rejectării ideologice. 

Cincizeci de ani mai târziu, publicând, în 2002, 
Melancolia lui Eminescu, George Gană 32 se vedea, ca 
opţiune hermeneutică, în acelaşi punct cu Del Conte, 
ceea ce ne dovedeşte că progresul în receptarea operei 
eminesciene nu a fost totuşi atât de mare: 

y 



31 Idem, p. 281. 

32 A se vedea: 

http : / /r o .wikipe dia . org/ wiki/ Ge orge_Gan%C4%83 . 

„în universul operei eminesciene se poate 
intra, dată fiind unitatea ei substanţială, pe mai 
multe porţi. Eu am ales-o pe aceea din care mi s-a 
deschis perspectiva cea mai cuprinzătoare, în 
extensie şi în profunzime, şi am ales-o pornind nu 
de la sugestiile exegezei eminesciene, ci de la 
lectura repetată şi pendulând mereu între parte 
(poem, imagine, idee, motiv) şi întreg (s. n.)" 33 . 

în exerciţiul nostru critic, am resimţit aceasta ca 
pe o necesitate vitală şi nu credem că am greşit 34 . 

Ne-am întemeiat atât pe argumente oferite de 
sursa poetică (deşi n-am ignorat nici proza emines- 
ciană), cât şi pe reliefarea dedublării procesului 



33 George Gană, într-un interviu acordat lui Daniel Cristea Enache, 
în Adevărul literar şi artistic, nr. 692/ 18 nov. 2003, cf. 

http://atelier.liternet.ro/articol/895/Daniel-Cristea-Enache- 
George-Gana/George-Gana-Vianu-a-rămas-pentru-mine-un-model- 
intelectual-si-moral.html. 

34 Mircea Anghelescu afirma: „Steiner, într-o carte memorialistică 
minunată (toate cărţile lui sînt minunate de altfel) îşi mărturiseşte 
credinţa că "în matricea ei ebraico-elenică, cultura occidentală a fost, 
pînă foarte recent, o cultură a comentariului, a comentariului la 
comentariu" şi în locul unor asemenea despicări ale firului în patru 
preferă o bună ediţie cu tot aparatul necesar. Bănuiesc că la noi ar fi 
privit cu milă", cf. Totul sau aproape totul începe în secolul al XlX-lea, şi 
pînă nu vom înţelege acest lucru, nu vom putea să ne analizăm bine, 
interviu acordat lui Daniel Cristea-Enache, în Adevărul literar şi artistic, 
nr. 733, sept. 2004, cf. http://atelier.liternet.ro/articol/1800/Daniel- 
Cristea-Enache-Mircea-Anghelescu/Mircea-Anghelescu-Totul-sau- 
aproape-totul-incepe-in-secolul-al-XIX-lea-si-pina-nu-vom-intelege- 
acest-lucru-nu-vom-putea-sa-ne-analizam-bine.html. 

A se vedea: http://www.mircea-anghelescu.com/ şi 
http :/ /ro . wikipedia . org/ wiki/Daniel_Cristea -Enache . 

hermeneutic care ne descoperă semnificaţii tradiţio- 
nale ale scrisului eminescian, camuflate în spatele a 
ceea ce pare a fi o integrare fără rest în structura 
ideatică a romantismului european, pentru formaţia 
noastră de intelectuali laicizaţi şi predispuşi (ca să nu 
zic programaţi) să auzim numai ecourile demonis- 
mului, revoltei şi nihilismului din poezia şi literatura 
română. 

Am purces aşadar la cercetarea operelor emines- 
ciene, antume şi postume, care ne poate oferi un 
tablou al biografiei poetului, reprodus prin însăşi 
lentila interioară a perspectivei sale asupra vieţii 
proprii. 



Intre ars amandi si ars moriendi 



Priveşte astă viaţă ca pas spre mântuire /.../ 
A vieţii comedie mişcată e de aur - 
Când scena astei vieţe e-al mântuirei faur . 

Femeia?. ..Măr de ceartă 



Căutând mărturiile care să ne descopere o 
etapizare a experienţelor sale existenţiale, am desco- 
perit că începuturile conştiinţei de sine, mature (deşi 
era încă adolescent), echivalează cu un segment 
temporal caracterizat prin studiul şi lectura asiduă a 
textelor ascetice şi religioase ale culturii şi literaturii 
noastre vechi, ale cărţilor aparţinând medievalităţii 
româneşti, descoperite în biblioteca de la Ipoteşti şi în 
arhivele bisericilor şi mănăstirilor. 

De la o vârstă foarte tânără (de la 12 ani, zice 
Stefanelli şi, după el, Al. Elian, cunoştea scrierea 
chirilică, învăţând să citească pe Psaltire şi Vieţile 
Sfinţilor 35 ), Eminescu s-a preocupat cu lectura vechilor 



35 Cf. Alexandru Elian, Eminescu şi vechiul scris românesc, în Studii 
şi cercetări de bibliologie, I, Bucureşti, 1955, reluat în voi. Bizanţul, 
Biserica şi cultura românească. Studii şi articole de istorie literară, Ed. 
Trinitas, Iaşi, 2003, p. 353, n. 19. 

A se vedea: 

cărţi româneşti. Acest interes precoce va fi fructificat 
din plin ulterior, atât ca bibliotecar al „gimnasiaştilor 
români", la Cernăuţi, cât şi, apoi, la Biblioteca din Iaşi, 
pentru care întocmeşte rapoarte de achiziţionare a nu- 
meroase cărţi si manuscrise româneşti vechi 36 . 

y y y 

Pasiunea pentru acestea n-a încetat niciodată, 
memoriile prietenilor şi ale cunoscuţilor reprezen- 
tându-1 mereu în preajma lor 37 . în fine, după ce a fost 
internat, „lada" cu astfel de cărţi şi manuscrise a ajuns 
la Maior eseu, pe care poetul 1-a implorat în zadar să i 
le restituie 38 . 

Devreme, aşadar, Eminescu a luat cunoştinţă de 
practicile ascetice din literatura mistică isihastă, pe 
care şi le-a însuşit, precum şi de numeroase texte - 
religioase sau istorice - care glosau pe marginea 
aceluiaşi vanitas, înaintea oricăror altor experienţe 
fundamentale ale vieţii sale, inclusiv erotice. 

O evocare a acestui parcurs biografic descoperim 
în mai multe poeme: Pentru păzirea auzului 39 , Gelozie, 
Când te-am văzut, Verena... etc. Poemul Gelozie ne 
precizează tocmai această consecuţie temporală, 
ordinea devenirii sale, de care aveam absolută nevoie - 
dar la acest poem vom reveni puţin mai târziu. 

Cert este că - şi critica literară a subliniat acest 
fapt - Eminescu a pendulat mereu între conştiinţa de 

http : / / r o . wikipe dia.org/ wiki/ Alexandru_Elia n . 

36 Cf. Alexandru Elian, op. cit., p. 347-355. 

37 Cf. Idem, p. 356-359. 

38 Cf. Idem, p. 360-361. 

39 Poemul a fost extras din manuscrisul 2262, f. 137-138 şi a apărut 
mai întâi în ed. Perpessicius, voi. IV, p. 266. 

sine, a poetului erudit şi genial, şi ipostaza îndrăgos- 
titului fatal, asaltat de melancolie, scepticism şi 
pesimism, atât datorită unor experienţe dramatice, cât 
şi a unui anume sentiment, resimţit la adevăratele 
proporţii numai de către el în lumea românească, de 
mal du siecle 40 , şi de lecturile (cu precădere) din 
filosofia germană. 

Despre prima dintre poeziile pe care le-am 
amintit - la care dorim să ne referim în continuare -, s- 
a stabilit că versifică învăţături ale Sfântului Nicodim 
Aghioritul, pe care Eminescu le-a citit într-un vechi 
manuscris românesc, care i-a aparţinut şi care 
reprezintă traducerea din greacă a cărţii Sfântului 
Nicodim despre paza celor cinci simţuri. 

începem cu ea pentru că discuţia asupra textului 
ne oferă un prilej binevenit pentru o foarte succintă 
introducere teoretică în principiile isihasmului, despre 
care am pomenit de mai multe ori şi va mai fi vorba, şi 
care trebuie lămurite (pe cât ne permite studiul nostru 
literar) pentru cititorii nefamiliari cu aceste concepţii. 

Titlul manuscrisului era: Cărticică sfătuitoare 
pentru păzirea celor cinci simţiri şi a nălucirei şi a 
minţii şi a inimii... (ms. rom. 3074) 41 . Manuscrisul vechi 
românesc a fost în biblioteca lui Eminescu şi, în 1904, 
Titu Maiorescu 1-a donat Bibliotecii Academiei, odată 
cu celelalte, după identificările operate de Al. Elian. 

Cartea Sfântului Nicodim Aghioritul (care a fost 
relativ recent diortosită şi republicată de mai multe 



în franceză: răul secolului. 

Cf. Alexandru Elian, op. cit., p. 369. 

ori 42 ), este un îndreptar esenţial pentru cei care vor să- 
şi curăţească mintea şi inima de patimi prin rugăciu- 
nea neîncetată, isihastă, însoţită de păzirea simţurilor 
şi de atenţia la gânduri. 

Să vedem, prin urmare, poemul: 

Dacă auzi în aer cântare dulce, veche 

[lăutărească, erotică], 
O taie chiar cu sila de la a ta ureche - 
Căci cântecele-acestea te-nchină dezmierdării 
Şi-ţi leagănă simţirea pe undele uitării; 

Se varsă înlăuntru-ţi a aerului miere 
Slăbănogindu-ţi mintea şi dulcea ei putere 
Şi acea socoteală [raţiune] măreaţă-mbârbătată 
A sufletului mândru o-ntunecă îndată. 

Prea dulce adormire în aer curge miere 
Şi inima-ţi bărbată devine de muiere, 
Iar mintea ta cu partea ei cea nălucitoare [imaginaţia] 
Nu încetează-n forme a plămădi, uşoare, 
Acele chipuri mândre în cântec înţelese: 
Cu chipuri pătimaşe se umple ea adese. 

Când cântăreţii nu-i vezi ş-a fi muieri se-ntâmplă, 
Atunci se bate-n tremur sângele tău sub tâmplă 
Şi-n primitorii creieri îndată el încheagă 



42 A se vedea una dintre ediţiile recente: 

http://www.librarie.net/carti/7256/Paza-celor-cinci-simturi-Sf- 
Nicodim-Aghioritul. 

Poftite chipuri albe - femei cu firea dragă. 
Nu fluieraţi de-aceea urechii-n versul iambic 43 : 
Picioru-uşor se mişcă în saltul ditirambic, 
Fără de rânduială, şi dulce şi molatec, 
Ca ceara ea îţi face sufletul muieratec^. 

De vrei să scapi de ele, de-urmarea lor amară [= păcatul], 
Astup-a ta ureche tu singur chiar - cu ceară. 
Nu spune-un basmu numai poetul cel vorbăreţ 
[cred că Homer 45 , pe care Platon 46 1-a numit „vorbăreţ"] 
De eroul Odissev [Ulise 47 ] cel mult meşteşugăreţ; 

Şi-au astupat cu ceară urechea, să se culce, 

La glasul de sirenă adormitor de dulce, 
Ş-astfel putut-a numai corabia-i s-o poarte 
Pe lângă a lor ostrov [al sirenelor] aducător de moarte; 
Dori pază şi sie, urechei, înţeleptul, 



43 Versul popular. 

44 A se vedea şi Evanghelie învăţătoare (Govora, 1642), ediţie, 
studiu introductiv, note şi glosar de Alin-Mihai Gherman, Ed. Academiei 
Române, Bucureşti, 2011, p. 209: 

„Ce, aşijderea, şi urechile, carile ascultă şi iau aminte cu de-adins 
cântecele muierilor celor curve şi cenghii [dansatoare] în multe chipure 
acolo nemică nu vor auzi de-aceastea [în Iad], numai acel glas înfricoşat 
al urâţilor draci şi al păcătoşilor, de plângere, imputare şi tânguire şi 
neîncetată suspinare [...]. 

Aceastea ceanghii [cântări] vor fi demâneaţa şi târziu, în zi şi în 
noapte, acestora carii acmu întârziază cu cinghii [un fel de geamparale] şi 
cu fluiere în case de curvie şi fără frica lui Dumnezeu fac fărăleage, 
adunându-şi lor păcatele spre periciunea de veaci". 

45 A se vedea: http://ro.wikipedia.org/wild/Homer. 
4 Idem: http://ro.wikipedia.org/wild/Platon. 

47 Idem: http://ro.wikipedia.org/wild/Odiseu. 

Cu gândul să-şi ferească şi inima şi pieptul. 

Căci far' de rânduială e al femeiei vers, 
Ca de pe-o tablă gândul din minte ţi 1-a şters: 
Te farmecă, urechei neavând învălitoare, 
Sirena dezmierdării de moarte purtătoare 
[de moartea păcatului] . 

Cu drept cuvânt de-aceea se prihănesc de carte 
Asirienii antici din Asia departe, 
Ce nu se-mbată însă (nicicând) cu dulce vin 
ci [cu] cântări molateci, cu-al glasului suspin. 

Ei schilozesc băieţii ca glasul să-1 subţie, 
Ca gura lor ca gura muierilor să fie. 
Păreau c-a lor fiinţe sunt cu muierea gemeni, 
Cântau cu glasul dulce şi rugător [spre păcat] asemeni 

[femeilor] . 

La cânturi desfrânate ei ascultau cu haz, 
Se îmbătau de patimi, se îmbrăcau cu-atlaz 

Şi numai în odihnă şi-n desfătări de rând, 
Culcaţi pe sub umbrare, trăiau ei putrezind 

în dulce lenevire şi nu erau destoinici 
S-asculte glasul aspru al trâmbiţei războinici: 

Hrănindu-şi nălucirea cu gânduri moi, băieţii, 
Să pară cântăreţe - că li sunt cântăreţii. 

Cu cele-ndulcitoare a oamenilor glasuri, 
Cu zicători s-asamăn' şi glasul cel de pasări. 

Ba-mpătimit se poate să fie omul oare 
Pentru jivine-adesea şi necuvântătoare. 
Onorie-mpăratul 48 mai mult iubea acuşa 
Decât cetatea Roma - pe Roma căţeluşa. 
Mai mult decât pe oameni, inimi împătimite 
Iubesc flori, iubesc păsări cu penele-mpistrite 49 . 



4 Idem: http://ro.wikipedia.org/wild/Honorius. 

49 A se vedea şi Ilie Miniat, Cazanii (Bucureşti, 1742), ediţie de 
Cristina Creţu, cuvânt înainte de Eugen Munteanu, Editura Universităţii 
„Alexandru Ioan Cuza", Iaşi, 2013, p. 508: „Scrie şi Gheorghie 
Chedrineanul la Letopiseţul lui, cum că Onorie, împăratul Apusului, fiiul 
lui Theodosie cel Mare, hrăniia la palaturile lui o pasăre pre care, au 
pentru cea frumoasă pestriciune a aripilor ei, au pentru cea frumoasă 
cântare a glasului, o iubiia foarte şi o numiia Roma. într-o zi, vine un 
boiariu al lui, plin de cutremur şi de întristare şi zice aşa: „Au perit, o, 
împărate, Roma". „Cum, au răspuns împăratul, încă cu mai mult cutremur 
şi întristare, cum să fie aşa, de vreme ce eu acuma am văzut şi am auzit 
pasăre cântând?". „Nu zic ţie, o, împărate (au răspuns boiarinul) pentru 
pasărea Roma, ce zic ţie pentru Roma, cetatea, pre care au prădat-o 
vrăjmaşii". „Spământatu-m-ai, o, omule (zice împăratul) cât puţin m-ai 
făcut să-mi ies din minte. Iată că acuma luai puţină răcoreală şi mă 
mângâiu. De au perit cetatea Roma, fie răbdare, numai să fie vie pasărea 
Roma. Spământatu-m-ai, o, omule!". O, nesimţire nebună a nebunului 
împărat, a peri o cetate şi o cetate ca aceia Roma, care iaste scaunul 
vechiu al împărăţiei cei de a toată lumea, nu să întristează, nici grijaşte, ci 
să întristează şi să primejduiaşte să piarză mintea lui, de va peri o pasăre! 
într-acest chip iaste nesimţitoriu şi nebun un om care [...] cu păcatul 
piiarde pre Dumnezeu". 

Din păcate, editoarea cărţii, Cristina Creţu, în studiile introductive 
ale cărţii indicate mai sus (teza ei de doctorat) a plagiat un capitol din 
teza mea doctorală, intitulat Antim Ivireanul şi Ilie Miniat, după cum am 
arătat aici: http://www.teologiepentruazi.ro/tag/cristina-cretu-plagiat/. 

Sunt oameni care vecinie cu oameni nu se-mpac. 
Şi Xerxes se-ndrăgeşte mai iute de-un copac: 
Platanu-mpodobeşte el ca pre o mireasă 
Şi spânzură în crenge gherdamuri mult frumoasă; 
De ramuri el atârnă cercei şi cu inele 
Şi rădăcina vezi-o înfrumseţând brăţele 
Şi vârfu-ncununează surguei 50 împărăteşti... 
(Să semene cu-o mândră crăiasă din poveşti). 

Şi-astfel împodobindu-1, el rădăcin-adapă 
Cu o mult preţioasă, mirositoare apă. 
Spre a-şi păzi mireasa de orice ochi obraznic, 
Străjeri el pune-n poartă, aproape pune paznic, 
Iar despre-un alt se spune, că mult au îndrăgit 
P-un chip pe care singur cu mâna 1-a cioplit: 
Sărută-mbrăţişează el propria făptură [creaţie] 
Şi singur se jertfeşte cu sufletul pe gură 51 . 



Am subliniat în text termeni şi expresii care evocă 
limba bisericească şi fîlosofia isihastă - regăsibilă în 
Cazanii, Didahii, la Neagoe Basarab, Dimitrie Cantemir 
etc. - (şi pe care Eminescu le-a păstrat în forma 



50 Surguei = un panaş din pene (de struţ) împodobit cu pene 
scumpe, purtat la turban sau la işlic de sultani, de înalţi demnitari turci 
sau de unii domni români, cf. DEXzoog. 

51 Pentru ultima parte din poem, a se vedea capitolul 4, partea a 
patra, din: Cuviosul Nicodim Aghioritul, Paza celor cinci simţuri, versiune 
diortosită a traducerii româneşti din 1826, tipărită la Mănăstirea Neamţ 
prin osteneala Arhimandritului Dometian, Ed. Anastasia, Bucureşti, 1999, 
p. 78-79. 

originală), mai ales cele referitoare la paza minţii sau 
paza gândurilor, la trezvia minţii, exerciţiu duhovni- 
cesc prin care mintea este obişnuită să se despartă de 
cele dinafară, să se disocieze de tumultul gândurilor şi 
al patimilor. 

Prin imaginaţie, mintea convorbeşte cu inspira- 
tori nevăzuţi şi nefaşti, se întoarce către lucruri deşarte 
şi pătimaşe şi astfel îşi pierde raţiunea sa firească 
(numită şi dreaptă socoteală sau dreaptă judecată), 
conducând întregul om, cu suflet şi trup, la păcat, la o 
urmare amară, cum zice Eminescu. 

Prin atenţie si trezvie, cel ce duce războiul 

y y 7 

mental, îşi păzeşte gândurile şi simţurile de tentaţii. 

„Trezvia e o metodă duhovnicească durabilă, 
urmărită cu râvnă, care, cu ajutorul lui Dum- 
nezeu, izbăveşte pe om cu totul de gânduri şi 
cuvinte pătimaşe şi de fapte rele; urmărită astfel, 
ea îi dăruieşte apoi cunoştinţa sigură a lui 
Dumnezeu cel necuprins, atât cât e cu putinţă, şi 
dezlegarea tainelor dumnezeieşti şi ascunse [...]. 

Trezvia e calea a toată virtutea şi porunca lui 
Dumnezeu. Ea e numită şi liniştea inimii (isihia). 
Iar desăvârşită până la golirea de orice nălucire, e 
tot ea şi pază a minţii. [...] 

Atenţia e liniştea neîncetată a inimii fată de 

y y y 

orice gând. Ea răsuflă şi cheamă pururea şi 
neîncetat numai pe Hristos Iisus... [e vorba de 
rugăciunea minţii sau a inimii sau rugăciunea lui 



Iisus, neptică sau veghetoare, care se face în 
ritmul respiraţiei]. 

Trezvia e fixarea stăruitoare a gândului şi 
aşezarea lui în poarta inimii, ca să privească 
gândurile hoţeşti care vin si să asculte ce zic si ce 

O y y y y 

fac ucigaşele şi care este chipul făurit şi înălţat de 
diavoli, care încearcă să amăgească mintea prin 
năluciri. însuşindu-ne aceste osteneli, ele ne în- 
vaţă, cu multă ştiinţă, iscusinţa războiului mintii. 

y 7 y y 7 y y 

[...] 

Fiinţa si fundamentul trezviei, al atenţiei, al 

y y 7 y 7 

liniştii sufleteşti adânci si abisul vederilor fericite 

y y y 

şi negrăite [extaze mistice], al smereniei recu- 
noscătoare, al dreptăţii şi al dragostei constă din 
trezvia cea mai deplină şi din rugăciunea fără 
gânduri a lui Iisus Hristos, care trebuie făcută 
strâns si des, neîncetat si cu osteneală, fără să 
slăbeşti" 52 . 

y 

Exemplele din istoria veche sunt des folosite de 
către Sfinţii Părinţi şi prin acestea se expun pildele 
negative ale marilor împăraţi care au ajuns la un 
comportament penibil, de oameni smintiţi, din cauza 
faptului că s-au dedat moleşelii şi dezmierdărilor 



52 Cuvântul lui Isihie Sinaitul către Teodul, Filocalia românească, 
voi. IV, tradusă din greceşte de Pr. Stavr. Dr. Dumitru Stăniloae, 
Tipografia Arhidiecezană, Sibiu, 1948, p. 41-44. 

A se vedea: 

http : / /r o .wikipe dia . org/ wiki/ Dumitru_Stăniloae . 

pătimaşe, prin care şi-au pierdut raţiunea firească a 
minţii şi iubirea pentru semenii lor, dorind lucruri 
nedemne de un om virtuos şi întreg la minte. 

Creştinismul s-a folosit, de asemenea, încă de 
timpuriu, de vechile legende păgâne, cum este cea a 
sirenelor, de mai sus, pentru a explica oamenilor că 
virtutea a fost lăudată şi iubită de către cei înţelepţi 
chiar şi în vremurile vechi ale păgânismului şi, cu atât 
mai mult, se cade creştinilor să-şi păzească mintea de 
cotropirea patimilor. 

Faptul că Eminescu versifica învăţăturile isihaste 
ale Bisericii şi pe cele referitoare la moravurile rele care 
îl corup pe om şi îl dezumanizează este o dovadă perti- 
nentă a felului în care el cunoştea şi privea aceste 
învăţături milenare. Le putea regăsi, de altfel, de foarte 
multe ori şi sub nenumărate forme, exprimate în multe 
dintre cărţile vechi pe care le-a deţinut. 

Eminescu avea, despre cultura română, conştiinţa 
că era una fundamental tradiţională, ortodoxă şi 
isihastă. 

Neagoe Basarab 53 scrisese o carte plină de sfătuiri 
isihaste către fiul său, Teodosie 54 . Continuând tradiţia 
sbornicelor slavone colectoare de omilii ale Sfinţilor 

y 

Părinţi, Cazaniile româneşti - între care amintim 
Cazania lui Coresi 55 , Cazania de la Govora, Cazania 

53 A se vedea: 

http :/ /ro .wikipedia . org/ wiki/Neagoe_Basarab . 

54 Idem: 

http://ro.wikisource.org/wild/%C3%8Env%C4%83%C5%A3%C4% 
83turile_lui_Neagoe_Basarab_c%C4%83tre_fiul_s%C4%83u_Teodosie. 

55 Idem: http://ro.wikipedia.org/wild/Coresi. 

Sfântului Varlaam 56 , Cheia înţelesului a lui Ioannichie 

y y 

Haleatovski/ Galeatovski, Didahiile Sfântului Antim 
Ivireanul erau prelucrări omiletice sau culegeri de 
predici pline de învăţături isihaste. 

Sfântul Antim Ivireanul punea în predicile sale, 
adresate unor mireni, îndemnuri la rugăciunea neîn- 
cetată şi la vederea luminii dumnezeieşti, prin trans- 
formarea minţii în muntele Taborului. 

La fel procedează şi Dimitrie Cantemir, care îşi 
alcătuieşte Divanul 57 , aşa-zisa carte filosofică, pe sche- 
ma antagonismului evanghelic dintre lumea a cărui 
stăpânitor e diavolul şi care e deşertăciune a deşertă- 
ciunilor, şi înţeleptul care nu este altul decât omul 
virtuos care ascultă poruncile Domnului, creştinul 
ortodox care se nevoieşte luptând cu mintea sa 
împotriva patimilor şi a curselor nenumărate pe care i 
le întind desfătările lumeşti. 

Iar secolul al XVIII-lea va fi secolul renaşterii 

y 

isihaste în Ţările Române, prin Sfântul Vasile de la 
Poiana Mărului 58 si Sfântul Paisie Velicikovski 59 . 

Pe de altă parte, epoca paşoptistă descoperise 
trecutul ţării şi poeţii scriau, ca despre cele mai înalte 
modele de viaţă, despre voievozi cucernici şi viteji şi 
despre Sfinţii sihaştri, ale căror peşteri - ca cele ale 
Sfântului Daniil Sihastrul 60 sau Nicodim de la 



5 Idem: http://sfintiromani.mmb.ro/?sf=i4. 

57 Idem: http://www.cimec.ro/carte/cartev/s17_0110.htm. 

Idem: http://www.sfant.ro/sfinti-romani/cuviosul-vasile- 
ieromonahul-staretul-schitului-poiana-marului-2.html. 

59 Idem: http://orthodoxwiki.org/Paisius_Velichkovsl<y. 

60 Idem: 

Tismana 1 - le contemplaţi în poezii, alături de 
Mănăstiri şi de ruinele vechilor cetăţi domneşti. E 
adevărat că paşoptiştii nu aveau acces (intelectual 
vorbind) la cea mai înaltă teologie şi învăţătură 
isihastă, dar epoca lor fusese totuşi una a redescoperirii 
trecutului medieval al Ţărilor Române 62 . 

y 



http : / / www. ere stinortodox.ro/ sărbători / cuviosul- daniil- 
sihastrul/sfan tul-daniil-sihastru-viata-faptele-sale-69424.html. 

61 Se poate consulta aici: http://tismana.afcn.ro/index.htm, ediţia: 
Vieţa Prea Cuviosului Părintelui nostru Nicodim Sânţitul, Arhimandritul 
Lavrei din Sânta Mănăstire Tismena, lucrată de Ieromonachul şi 
duchovnicul Ştefan din Tismena, la anul 1836, după cea tipărită la 1763 
de Episcopul Romnicului, Kir Partenie şi dupre unu manuscriptu keviu, 
Ed. Tipografia cărţilor bisericesci, Bucureşti, 1883, 82 p. 

62 A se vedea Nicolae Iorga, Istoria literaturii româneşti. 
Introducere sintetică, 1929, cap. Expresia integrală a sufletului românesc: 
Mihail Eminescu, reluat în: N. Iorga, Eminescu, ediţie îngrijită, studiu 
introductiv, note şi bibliografie de Nicolae Liu, Ed. Junimea, Iaşi, 1981, p. 
193-194: „Tipărirea cronicelor lui Kogălniceanu a exercitat o foarte mare 
acţiune asupra literaturii româneşti de atunci. Negruzzi, din Sobieski şi 
românii, din Lăpuşneanu, nu se poate închipui fără de tipărirea 
Letopiseţelor. Kogălniceanu el însuşi a luat din aceste cronici inspiraţia 
pentru nuvelele sale istorice. Tot de la dânsul şi puţintel şi de la cronicile 
muntene, publicate de Laurian şi Bălcescu, a plecat o parte din scrisul, 
foarte artificial, dar foarte elegant şi cu o pasiune de viaţă istorică, pe care 
nu o poate avea decât un om atât de delicat şi atât de fin cum era, el, al 
lui Alexandru Odobescu. 

Dar, prin anii 1860, urmând pe Kogălniceanu, care încetase acum 
astfel de publicaţii, au apărut documentele româneşti prezintate de 
Haşdeu în Arhiva istorică. O adevărată revelaţie a unei limbi alta decât a 
cronicilor, de atâtea ori cu mai multă libertate decât aceasta. A fost din 
nou un avânt din trecut, un şivoi de viaţă care a măturat o mulţime de 
elemente artificiale şi a lăsat mâlul fecund, din care a putut să răsară altă 
literatură şi altă poezie [etc] [...] Supt toate aceste înrâuriri diverse, în 
lumea din Viena s-a creat nu numai în Eminescu, ci şi în alţii, spiritul 
acela nou, pe care geniul lui Eminescu 1-a întrupat cu o splendoare care 
mai târziu numai a fost preţuită". 



4i 



Pentru Alecsandri 63 , „sehastrul" este cel „ce 
cunoaşte al globului mister" (Pe coastele Calabriei). 
Asemenea, pentru Eminescu, monahii sunt „cunoscă- 
torii vieţii pământene" (Strigoii). 

Problematica însăşi a monahismului, a sihăstriei, 
nu le-a rămas indiferentă nici paşoptiştilor (care se 
scuză în scrierilor lor de neaderare din cauza 
degradării vieţii monahale în contemporaneitate) şi 
nici lui Eminescu. Din cele două capitole ale 
Cugetărilor lui Oxenstiern, pe care Eminescu le-a 
copiat în caietele sale, unul este Pentru pustietate sau 
singurătate 6 ^ . 

De asemenea, un autor isihast din care poetul şi-a 
notat, considerându-1 un desăvârşit cunoscător al 
caracterului uman, este Sfântul Calist Patriarhul 65 , 
considerat o vreme a fi avut o contribuţie importantă 
în cazaniile româneşti, ale lui Coresi şi Varlaam. 

Toate acestea sunt lucruri pe care ideologia 
modernistă şi cea contemporană încearcă ori să le 
prezinte edulcorat, ori să le şteargă cu buretele sau să le 
parodieze grotesc, beneficiind de avantajul a jumătate 



în urma lui Iorga, Dan Zamfirescu a scris articolul Eminescu şi 
literatura română veche, rev. Luceafărul din 25 aprilie 1964, reprodus în 
voi. Contribuţii la istoria literaturii române vechi, Ed. Ştiinţifică şi 
Enciclopedică, Bucureşti, 1981, p. 43-53, în care recapitulează importanţa 
mediului paşoptist-romantic pentru formarea lui Eminescu. 

63 A se vedea: http://ro.wikipedia.org/wild/Vasile_Alecsandri. 

64 Cf. Dan Horia Mazilu, Recitind literatura română veche, voi. I, 
Ed. Universităţii Bucureşti, 1994, p. 391. 

A se vedea: http://ro.wikipedia.org/wild/Dan_Horia_Mazilu. 

65 A se vedea: Alexandru Elian, op. cit., p. 363-364. 

Şi: http://www.calendar-ortodox.ro/luna/iunie/iunie20.htm. 



42 



de secol de propagandă comunistă şi uitare a 
sensurilor religioase de care fusese încărcată, mai 
înainte, cultura română. 

Nu e de mirare că, la puţin peste o jumătate de 
secol de la moartea lui Eminescu, regimul comunist 
ateu, instaurat cu forţa în România, a identificat în 
isihasm un inamic redutabil. 

Spre exemplu, un student arestat, judecat şi 
condamnat la opt ani de muncă silnică, în 1958, în lotul 
Rugului Aprins, era obligat să semneze următorul 
autodenunţ, în care specifica faptul că rugăciunea 
inimii 



„reprezenta forma cea mai exagerată a 
Ortodoxiei, fiind potrivnică şi dăunătoare actua- 
lului regim, prin aceea că cei ce ajungeau să 
practice această rugăciune în mod corect trebuia 
ca tot timpul în afara orelor de somn să repete în 
gând această rugăciune (s. n.) [...]. 

Aceasta este activitatea duşmănoasă 
desfăşurată de mine şi celelalte elemente împo- 
triva actualului regim în perioada anilor 1955- 



Numai pentru crima de a fi făcut rugăciunea 
inimii s-a primit, în acest caz, condamnarea la opt ani 



AMJ, fond Penal, dosar 113668, voi. 2, f. 217, cf. George Enache, 
Ortodoxie şi putere politică în România contemporană. Studii şi eseuri, Ed. 
Nemira, Bucureşti, 2005, p. 424, nota 49. 

de muncă silnică, din care au fost executaţi şase la 
Jilava, coloniile de muncă din Salcia şi la Gherla 67 ! 

Spiritualitatea ortodoxă, al cărei nucleu este 
isihasmul, nu a fost o victimă colaterală, ci un obiectiv 
de distrugere principal al regimului comunist. Ideologii 
de serviciu ai regimului s-au bucurat, fără îndoială, să 
preia acuzele de misticism obscurantist propulsate în 
perioada interbelică (de dragul sincronizării care 
trebuia urgentate, chiar şi cu preţul, neimpresionant 
pentru Lovinescu 68 , al eliberării de toată tradiţia 
literară românească dintre sec. XV-XIX) la adresa unui 
anumit tip de literatură şi să le dezvolte hidos. 

Studiile literare din perioada comunistă au fost 
obligate să instaureze o blocadă mentală dincolo de 
care nu trebuia să pătrundă în conştiinţa publică nici 
măcar o idee firavă de tradiţie religioasă şi ortodoxă în 
viaţa literară românească. 

După obsedantul deceniu şi după relaxarea 
întrucâtva a climatului politic, s-a vorbit şi despre 
religie, dar numai atât cât aspectele sale esenţiale 
tradiţionale să fie estompate, catalogate ca mitologie 
sau folclor, într-un discurs critic adesea extravagant, 
înecat într-o osmoză complicată de idei filosofice şi de 
concepte religioase hibride, convocând aproape toată 
cultura şi religiile umanităţii, de la Antichitate la 
Renascentism, Umanism şi Iluminism şi până la epoca 
modernă, de la Pascal 69 , Kant 7 ° şi Schopenhauer 71 la 



Cf. Idem, p. 425. 

A se vedea: http://ro.wikipedia.org/wild/Eugen_Lovinescu. 
Idem: http://ro.wikipedia.org/wild/Blaise_Pascal. 

Kierkegaard 72 şi Unamuno 73 şi - într-o ordine a 
îndepărtării de harta spirituală a României - de la 
platonism, pitagorism şi aristotelism până la hinduism 
şi budism. Fără a se pomeni vreodată de vreun reflex 
ortodox, decât în scop periferizant şi minimalizator (cu 
foarte rare excepţii în sens bun). 

Cei care au încercat să susţină o tradiţie 
bizantină, un Bizanţ după Bizanţ 74 , au fost şi ei nevoiţi 
să insiste pe existenţa unor epoci umaniste şi 
renascentiste bizantine (o suprapunere a periodizării 
specifice istoriei Apusului şi care nu se potriveşte prea 
bine Răsăritului), păstrându-se în mod nevoit într-un 
areal al studiilor culturale, prin care să nu se dezvăluie 
neapărat substratul religios ortodox-isihast al bizan- 
tinismului. 

Sincretismele religioase, mitologiile şi filosofiile 
lumii, care nu calificau din interior fiinţa românească, 
nu realizau niciun pericol pentru ideologia comunistă. 
Ele erau un factor de permanentă polemică critică, de 
infinite dezbateri, dar nu constituiau niciun fundament 
plecând de la care s-ar fi putut clătina ideologia epocii. 

Important era să nu se descopere o temelie unică 
şi esenţială a gândirii româneşti. Şi nu s-a descoperit... 

însă - revenind la discuţia noastră -, asceza şi 
erosul pătimaş nu pot convieţui. 

70 Idem: http://ro.wikipedia.org/wild/Immanuel_Kant. 

71 Idem: http://ro.wikipedia.org/wild/Arthur_Schopenhauer. 

72 Idem: http:/ /ro.wikipedia.org/wild/S%C3%B8ren_Kierkegaard. 

73 Idem: http://ro.wikipedia.org/wild/Miguel_de_Unamuno. 

74 Aluzie la Nicolae Iorga, Byzance apres Byzance, pe care o găsiţi 
online aici: http://www.unibuc.ro/CLASSICA/byzance/cuprins.htm. 

Vom vedea mai departe ce s-a petrecut cu 
Eminescu - din propriile lui mărturii - după ce 
dragostea a pătruns în existenţa sa şi a interferat cu 
regimul său ascetic, însuşit precoce, de studiu şi de 
vieţuire. 

Credem, aşadar, a fi descoperit în versurile 
eminesciene mărturia pentru o adolescenţă marcată de 
năzuinţe ascetice, urmată de romanul iubirii în trei 
capitole: 

1. tentaţia/refuzul erosului; 

2. dragostea; şi 

3. coborârea în infern a sentimentelor. 

Aceste trei secvenţe ale biografiei erotice 
eminesciene le vom avea în vedere mai departe, ţinând 
seama de faptul că tematica erotică se integrează 
organic în experienţa filosofică eminesciană şi în 
concluziile sale existenţiale, neputând fi tranşată 
arbitrar şi decupată din viaţa lui. 

în afară de aceasta, dorim să stabilim neîntârziat 
locul şi rolul iubirii pentru activitatea sa creatoare, 
pentru a putea accede apoi la o discuţie despre 
preocupările sale de ordin spiritual şi filosofic. însă nu 
putem opera o separaţie între aceste experienţe decât 
teoretic. 

Din poemele Când te-am văzut, Verena... şi 
Gelozie aflăm un detaliu biografic absolut esenţial 
despre Eminescu şi anume pe acela că poetul s-a 
împotrivit la început, în adolescenţa sa, tentaţiilor 
erotice şi nu oricum, ci prin păzirea minţii şi prin lupta 
cu gândurile, aşa cum prevede Filocalia, învăţătura 

Sfântului Ioan Gură de Aur 75 şi a Sfinţilor Părinţi, 
recapitulate în literatura noastră românească veche sau 
de către Sfinţii Nicodim Aghioritul, Dimitrie al 
Rostovului (ale căror cărţi cunoaştem că poetul le-a 
parcurs) sau Paisie Velicikovski. 

Cele două poeme ne oferă imaginea, inedită 
pentru concluziile exegezelor moderne, a unui Emi- 
nescu ca adevărat nevoitor ortodox, conform cu 
prescripţiile Bisericii. 

începem cu poemul Gelozie: 

Când te-am văzut, femeie, ştii ce mi-am zis în sine-mi? 
N-ai să pătrunzi vreodată înlăuntrul astei inemi. 

Voi pune uşei mele zăvoare grele, lacăt, 
Să nu pătrundă-n casă-mi zâmbirea ta din treacăt. 

Şi cum? dar înţelegi tu cum? Cu-acea gelozie, 
Ce gândurile-ţi arde şi inima-ţi sfâşie. 
Căci mă-ntrebam, se poate c-atât de-mpodobită 
Cu inima şi mintea, să nu fie iubită? 

Căci prea, prea e frumoasă... Dorinţa-i guralivă, 
Ademenirea-i blândă, putut-a sta-mpotrivă 
Atâtor vorbe calde şoptite cu durere, 
Ce aerul îl împle c-un val de mângâiere? 

Putut-a împotriva atâtora să steie 
Când e aşa de dulce şi nu-i decât femeie? 



A se vedea: http://ro.orthodoxwiki.org/Ioan_Gură_de_Aur. 

Ştiind că o săgeată din arcul cel cu gene 
E chiar durerea însăşi a vieţii pământene, 

Venin ştiind că este sărutul zânei Vineri, 
Venin mi-era suflarea şi ochii tăi cei tineri 

Şi nu voiam ca dânşii cu dulce vicleşug 
S-aprinză al meu suflet pe-a / patimilor rug-, 

Şi zborul cugetării-mi, mândria din cântare-mi, 
Eu nu voiam c-un zâmbet al tău să mi le sfaremi... 

Priveai la mine straniu şi te mirai că tac... 
Tu nici visai că-n gându-mi eu fălcile-ţi dezbrac 

De cărnurile albe şi gingaşe şi sterpe, 
Că idolului mândru scot ochii blânzi de şerpe, 

Tu nici visai că-n gându-mi eu faţa ta o tai, 
Că ce rămase-atuncea naintea minţii-mi, vai!, 

Era doar începutul frumos al unui leş... 
Ba mai treceai cu mâna prin perii tăi cei deşi, 

Şi nici visai că gându-mi te face de ocară 
Pentru că porţi pe oase un obrăzar de ceară 

Şi că priviri grozave, ca mâini fără de trup, 
Se întindeau asupra-ţi cu ele să te rup, 
Şi pe cât de frumoasă şi gingaşă la port 
Eu te priveam atuncea c-un rece ochi de mort. 

Dar m-ai învins... Pătruns-ai a inimei cămări 
Şi-acum luceşti ca steaua fatală peste mări 

Pe gândurile mele... şi treci aşa frumoasă 
Ca marmora de albă, cu gene lăcrămoase, 

Şi cum pluteşti n-atinge piciorul de pământ... 
Atârni precum atârnă nădejdile... de vânt. 
Mă mişc ca oceanul cu suferinţi adânci, 
Ce braţele-i de valuri le-atârnă trist de stânci. 

Se nalţă şi recade şi murmură întruna 
Când lunecă pe negre păduri de paltin luna: 
Pătruns el [oceanul] e de jalea luminei celei reci... 
în veci de el departe şi el iubind-o-n veci. 

De s-ar lăsa pe sânu-i, din cer vreodinioară, 
El ar simţi că-nlăuntru-i [luna] cu ceru-ntreg coboară 
Şi-ar cadenţa durerea-i pe-al veacurilor mers 
C-un univers deasupra-i şi-n el c-un univers. 

Astfel domneşti pe visu-mi şi pe singurătate-mi 
Şi mişti în al meu suflet un ocean de paterni. 
Iar braţele-mi s-aruncă ca valurile mării 
- Ah, în deşert, nici nu pot ca să te dau uitării - 

S-aruncă înspre cerul cel luminos, recad 
Şi mistuit de chinuri ca Tantalus 76 în iad. 
Dar în zadar! căci astfel a fost voinţa sorţii 
Ca tu să-mi dai durerea şi voluptatea morţii 



Idem: http://en.wikipedia.org/wiki/Tantalus. 



49 



Şi să-mi rasat din marea de suferinţi, înaltă, 
Ca marmura eternă ieşită de sub daltă. 

Poemul acesta cuprinde, în esenţă, într-un mod 
magistral, sinteza unui întreg bildungsroman 77 , în 
confesiunea şi redactarea poetului însuşi, dezvăluindu- 
ne cele trei etape: dezavuarea erosului, idealul iubirii şi 
decepţia. Sau, altfel spus, avem aici toată biografia 
iubirii în viaţa lui Mihail Eminescu. 

Primele versuri (prima strofă) vorbesc despre 
zăvorârea casei sufletului şi încuierea uşii simţurilor 
pentru a putea intra înăuntrul său, unde să se roage şi 
să cugete în pace. 

Versurile amintesc şi de binecunoscutul verset 
din Psaltire care se cântă la Vecernie: „Pune, Doamne, 
straje gurii mele şi uşă de îngrădire împrejur [ul] 
buzelor mele" (Ps. 140, 3, Biblia 1688) 78 . Dar şi de 
învăţătura lui Hristos, care cere intrarea în camera 
inimii şi încuierea uşii simţurilor, în vremea rugăciunii: 
„Dar tu, când te rogi, intră în camera ta lăuntrică/ 
tainică şi închizând uşa ta, roagă-te Tatălui tău în 
ascuns/ în taină! Şi Tatăl tău, Care vede în ascuns, îţi 
va reîntoarce/ răsplăti ţie" (Mt. 6, 6) 79 . 



77 Idem: http://ro.wikipedia.org/wild/Bildungsroman. 

78 La versetul acesta a făcut referire şi Rosa del Conte, adăugând că 
psalmul din care face parte se cântă sâmbăta, la slujba de vecernie, cf. 
Eminescu sau despre Absolut, op. cit., p. 327. 

79 Cf. Evanghelia după Matei, traducere şi note de Pr. Dr. Dorin 
Octavian Picioruş, Teologie pentru azi, Bucureşti, 2011, p. 20, 
http://www.teologiepentruazi.ro/20u/08/11/evanghelia-dupa-matei/. 

„Acea gelozie/ Ce gândurile-ţi arde şi inima-ţi 
sfâşie" este gelozia care se numeşte râvnă sau zel, după 
cum şi Dumnezeu este zelos şi este urâtă înaintea Lui 
închinarea la alţi zei: „Eu sânt Domnul Dumnezăul tău, 
Dumnezeu râvnitoriu" (leş. 20, 5, Biblia 1688) 80 . 

Eminescu mărturiseşte aşadar că, la începutul 
tinereţii sale, a căutat să fugă de închinarea la idolul 
feminin şi în acest sens se înţelege şi titlul poeziei, 
Gelozie, ca râvnă pentru a evita închinarea la idolii 
patimilor. 

Se pare că poetul avea o concepţie primară 
isihastă (pe care o putea descoperi în manuscrisele 
româneşti conţinând traducerile cărţilor Sfinţilor 

y y y y 

Dimitrie al Rostovului şi Nicodim Aghioritul, precum 
şi în omiliile tipărite ale altor Sfinţi Părinţi, ca Macarie 
cel Mare sau Isaac Şirul etc, pe care le citise) asupra 
gândirii şi simţirii umane. 

Potrivit cu aceasta, inima omului se maculează 
prin gândurile rele, de inspiraţie demonică, cu care 
mintea umană acceptă, mai întâi, să convorbească şi 
apoi le primeşte ca şi cum ar fi ale sale. 

Omul nu poate să-L vadă pe Dumnezeu decât 
dacă are inima curată, dacă are ochii inimii luminaţi. Şi 
pentru a ajunge la curăţia inimii trebuie să-şi păzească 
mai întâi mintea curată şi neîntinată. 

Şi acest lucru nu îl poate împlini decât prin paza 
gândurilor, prin vegherea, însoţită de rugăciune, 
asupra gândurilor, care bat la poarta minţii şi vor, prin 



A se vedea: http://archive.org/details/Biblia1688. 



5i 



aceasta, să o convingă de autenticitatea lor. De aceea, 
mintea novicelui isihast trebuie 

„să înveţe mai întâi, prin monahiceasca 
filosofie după Hristos, care este cel dinlăuntru şi 
întru noi nearătat război vrăjmăşesc. Care este 
deosebirea gândurilor (s. n.), ce au de-a pururea 
curgere, intră şi ies. 

Pe care dintre ele adică se cade a le primi şi 
în jitniţa inimii a le învistieri. Şi cărora se cuvine a 
le grăi împotrivă, dar mai ales a le goni şi 
desăvârşit a le sugruma" 81 . 



Gândurile negative trebuie identificate şi res- 
pinse, altfel, cum ar zice Barbu 82 , „pahar e gândul, cu 
otravă"... (Riga Crypto şi lapona Enigel). 

Poetul mărturiseşte că înţelegea şi cunoştea 
faptul că săgeţile erosului produc dureri („Ştiind că o 
săgeată din arcul cel cu gene 83 / E chiar durerea însăşi a 



1 Cuviosul Nicodim Aghioritul, Paza celor cinci simţuri, op. cit, p. 

29- 

82 A se vedea: http://ro.wikipedia.org/wild/Dan_Barbilian. 

83 A se vedea aceeaşi metaforă la Cantemir: „Şi aşa, îndată, o 
fecioară ghizdavă şi frumoasă dinainte-ne în picioare stătea, care cu ochii 
săgeta, cu sprâncenele arcul încorda...", cf. Istoria ieroglifică, ediţie 
îngrijită de P. P. Panaitescu şi I. Verdeş, studiu introductiv de Adriana 
Babeţi, Ed. Minerva, Bucureşti, 1997, p. 280. 

Dar imaginea aceasta, care provine din Pildele lui Solomon (6, 25), 
se regăseşte şi în versurile lui Alecu Văcărescu, Conachi şi Bolintineanu. 
A se vedea: http://ro.wikipedia.org/wild/Alecu_Văcărescu, 
http://ro.wikipedia.org/wiki/Costache_Conachi şi 

vieţii pământene"), că patima erotică provoacă tulbu- 
rare şi suferinţă în suflet şi trup, aşa după cum susţine 
filosofia creştină. 

Este adevărat că, în acest punct, creştinismul se 
întâlneşte cu alte filosofii şi religii ale lumii, care admit 
prescripţii asemănătoare privind ataraxia, dar acest 
fapt nu conduce neapărat spre concluzia dislocării 
credinţei arhaice a poetului, ci, mai degrabă, din 
momentul în care Eminescu a făcut cunoştinţă si cu 

y y y 

acestea, la edificarea ei. 

De aceea s-a ferit să aprindă „al patimilor rug", 
pentru a nu înfrâna „zborul cugetării". De unde se 
înţelege că cele două nu pot merge împreună. 

Teoriile despre poezia modernă şi postmodernă 
promovează însă din plin toate patimile umane ca 
sursă a inspiraţiei şi gândirii artistice. Dacă îl concepem 
pe Eminescu ca primul mare - cu adevărat - poet 
modern român, trebuie totuşi să acceptăm că 
modernitatea sa este paradoxală, în contextul arealului 
spiritual în care el a apărut şi s-a dezvoltat. 

Strofa pe care am subliniat-o reprezintă, în 
întregime, versificarea unei învăţături a Sfântului Ioan 
Gură de Aur cu privire la gândurile erotice (reluată 
apoi şi de Sf. Nicodim Aghioritul), în care acesta 
recomandă ca antidot al acestora cugetarea la nimicni- 
cia şi neputinţa trupului feminin, care pare atât de 
frumos, dar este atât de vulnerabil în faţa timpului, a 
bolii şi a morţii. 



http : / /r o .wikipe dia . org/ wiki/ Dimitrie_Bolintineanu . 

Pasajele din Sfântul Ioan Hrisostom, la care ne 
referim, puteau fi cu uşurinţă lecturate de către 
Eminescu în cărţile aflate în circulaţie sau păstrate în 
biblioteci, între care şi o carte a Sfântului cu titlul 
Mărgăritare 84 , tipărită la noi prima dată, în traducerea 
românească a fraţilor Radu şi Şerban Greceanu, în 1691, 
dar şi în manualul despre paza simţurilor al Sf. 
Nicodim. 

Mai înaintea lor însă, Neagoe Basarab, în învă- 
ţăturile către fiul său - carte pe care Eminescu o 
consultase şi o cunoştea neîndoielnic -, transpunea 
astfel cuvintele Sfântului Ioan Gură de Aur, care privea 
critic spre deşertăciunea celor părut frumoase ale lumii 
acesteia: 

„Au doar nu sunt toţi ţărână? Au nu sunt toţi 
pulbere? Au nu sunt toţi plini de împuţiciune? Au 
nu ne sunt acum urâte oasele celora ce ne era 
odată dragi? O, mare nevoie şi greutate! 

Unde iaste acum frumuseţea obrazului 
[frumuseţea obrazului, a feţei - vezi obrăzar de 
ceară la Eminescu] ? Iată, s-a înnegrit. Unde iaste 
rumeneala feţei şi buzele cele roşii? Iată, s-au 
veştejit. Unde este clipeala ochilor şi vederile lor? 
Iată, se topiră. Unde este părul cel frumos şi 
pieptănat? Iată, au căzut. Unde sunt grumazii cei 
netezi [gâtul cel neted] ? Iată, s-au frânt. 



4 A se vedea: 

http://www.teologiepentruazi.ro/2010/06/01/sfantul-ioan-gura-de- 
aur-margaritare / . 

Unde este limba cea repede şi desluşită? 
Iată, au tăcut. Unde sunt mâinile cele albe şi 
frumoase? Iată, s-au deznodat [dezmembrat]. 
Unde sunt hainele cele scumpe? Iată, s-au pier- 
dut. 

Unde iaste înflorirea statului [a trupului]? 
Iată, au pierit. Unde sunt unsorile [alifiile] şi 
zulufiile cele cu miros frumos? Iată, s-au împuţit. 

Unde iaste veselia şi dezmierdăciunile tine- 
reţelor? Iată, au trecut. Unde sunt părerile şi nă- 
lucirile omeneşti? Iată, se făcură ţărână, că ţărână 
au fost" 85 . 

în altă parte, Sfântul Ioan Hrisostom sfătuia: 

„Când tu, de pildă, vezi vreo femeie 
frumoasă, şi simţi ceva pentru dânsa, să n-o mai 
vezi deloc, şi atunci ai scăpat. 

Şi cum am să pot a n-o mai vedea, zici tu, 
[fiind] atras de pofta de a o vedea? 

Predă-te pe sine-ţi altor îndeletniciri: cărţilor 
folositoare, de pildă, îngrijirilor de cele necesare, 
epitropisirei şi îngrijirii de orfani, ajutorării celor 
nedreptăţiţi, rugăciunilor, filosofiei pentru cele 
viitoare; cu de-acestea ocupă-ţi sufletul. [...] Pe 
lângă toate acestea mai gândeşte-te şi la aceea, că 



85 învăţăturile lui Neagoe Basarab către fiul său, Theodosie, text 
ales şi stabilit de Florica Moisil şi Dan Zamfirescu. Cu o nouă traducere a 
originalului slavon de G. Mihăilă. Studiu introductiv şi note de Dan 
Zamfirescu şi G. Mihăilă. Ed. Minerva, Bucureşti, 1971, p. 213. 

adică ceea ce vezi nimic altceva nu este decât 
flegmă şi sânge [Eminescu reproduce întocmai 
aceste cuvinte în poemul Când te-am văzut, 
Verena...] şi suc al unei hrane trecute în putrezire. 

[...] 

Deci. ..nu te uita numai la frumuseţea ei, ci 
coboară-te mai afund cu gândirea şi atunci dezve- 
lind cu raţionamentul acea pieliţă frumoasă, 
priveşte cu amănunţime cele ce sunt sub dânsa. 

[...] 

Dar poate că ochiul acelei femei este umed şi 
zburdalnic în privire, sprâncenele sunt frumos 
întinse şi genele bat în vânăt şi fecioara este 
blândă şi căutătura liniştită. Decât, priveşte bine 
şi aici şi vei vedea că nimic nu este decât nervi şi 
vine şi membrane şi artere. 

însă tu închipuie-ţi ochiul acesta îmbolnăvit, 
îmbătrânit, veştejit de tristeţe, umflat de mânie, 
cât de greţos este, cât de iute se nimiceşte şi cum 
dispare mai repede decât cele scrise" 86 . 



Dacă ceea ce pare iubire pentru o femeie nu 
depăşeşte această probă, a trecerii, în orice condiţii, 
peste aspectele exterioare, înseamnă că îndrăgostirea 



Explicarea Epistolei a H-a către Corinteni a celui între Sfinţi 
Părintelui nostru Ioan Chrisostom, Arhiepiscopul Constantinopolei , trad. 
din lb. elină, ediţia de Oxonia, 1845, de Arhiereu Theodoie A. Ploeşteanu, 
Bucureşti, Atelierele grafice Socec & Co., Societate anonimă, 1910, Omilia 
a VTI-a, p. 112-113. 

nu este de fiinţa ei, ci este doar o aprindere pătimaşă a 
simţurilor în faţa unui corp frumos. 

învăţătura Sfântului Patriarh al Constantinopo- 
lului s-a răspândit în tot Creştinismul şi poate fi 
regăsită, şi fără a fi citat Sfântul Ioan, în omiliile multor 
Părinţi ortodocşi, dar şi în ale unor predicatori catolici 
sau greco-catolici - ca Petru Maior 87 - etc. 

Expresia „priviri grozave, ca mâni fără de trup" i-a 
fost inspirată lui Eminescu de către Sfântul Vasile cel 
Mare 88 - după cum a semnalat mai întâi Virgil 
Cândea 89 - şi care ne pune în temă cu faptul că 
privirea nu este nevinovată, ci are un puternic caracter 
tactil (fapt sesizat şi de personajul Mini, într-unui din 
romanele Hortensiei Papadat-Bengescu 90 ). 

Eminescu o putea cunoaşte atât direct, din textul 
Sfântului Vasile, cât şi din cartea Sfântului Nicodim, 
din capitolul al treilea, Pentru păzirea vederii: 

„Sau ca să zic după marele Vasile: ochii sunt 
cele două mâini fără trup, cu care sufletul le 
apucă pe cele văzute şi le iubeşte de departe, iar 
pe acelea pe care nu le poate apuca cu mâinile 

87 A se vedea: http://ro.wikipedia.org/wild/Petru_Maior. 

88 Idem: http://ro.wikipedia.org/wild/Vasile_cel_Mare. 

89 Cf Pr. Prof. Dr. Constantin Galeriu, Chipul Mântuitorului Iisus 
Hristos în gândirea lui Mihai Eminescu, în rev. Studii Teologice, seria a II- 
a, XLIII (1991), nr. 1, p. 46: „versul a ochilor privire ca mâni fără de trup 
(Ms. 2277, 331) reia imaginea Sfântului Vasile cel Mare: Ochii sunt cele 
1000 mâini fără trup (Ms. 3074, f. 40)". 

A se vedea: http://ro.wikipedia.org/wild/Constantin_Galeriu. 

90 A se vedea: http://ro.wikipedia.org/wiki/Hortensia_Papadat- 
Bengescu. 

(care sunt mai ales ochii cei frumoşi) le apucă 
iarăşi cu ochii si le dobândeşte. Pentru că vederea 

y y y 

(pipăire) este mai subţire decât pipăirea mâinilor, 
dar mai groasă decât pipăirea nălucirii şi a minţii, 
după acelaşi Vasile, care zice: 

Deci printr-o oarecare pipăire, vederea 
amăgeşte sufletul către dulceaţă cu aruncăturile 
ochilor, atingându-se de departe de orice voieşte ca 
şi cum ar avea ajutorul unor mâini netrupeşti, iar 
pe acelea pe care, cu mâinile trupului a le atinge nu 
poate, pe acestea prin aruncările ochilor cu împă- 
timire le cuprinde. 

Drept aceea a zis şi Cuvântătorul de 
Dumnezeu Grigorie: Se sting făcliile, ochii, şi de 
cele neatinse. Deci, de la aceşti ochi să tai privirile 
şi frumuseţile trupurilor acelora care îndeamnă 
sufletul la urâte şi necuviincioase îndrăgiri" 91 . 



Privirea cu patimă către o femeie şi dorirea ei, se 
precizează mai departe, chiar şi numai în gând, 
reprezintă o posesiune autentică a ei, la fel de vinovată 
ca şi atunci când este săvârşită cu fapta (cf. Mt. 5, 28). 

Aici însă Eminescu foloseşte această expresie în 
sensul că aceleaşi mâini ale privirii, care se puteau 
întinde doritor spre o femeie, el le întindea asupra ei 
pentru a îndepărta obrăzarul de ceară, masca, iluzia 



91 Cuviosul Nicodim Aghioritul, Paza celor cinci simţuri, op. cit., p. 

60-61. 

frumuseţii, învelişul care acoperă goliciunea oaselor 
noastre. în alte poezii însă, el uzează de sensul iniţial. 

Această imagine - ca şi cea a arcului cu gene, 
amintită anterior - se regăseşte, puţin modificată, şi în 
Istoria ieroglifică a lui Dimitrie Cantemir, în sintagma 
a sufletului mâni, denumind intenţia de a apuca feri- 
cirea cea veşnică: 

„Deci oricine ar fi acela carile aceiii 
nepovestite fericiri părtaş a fi ar pofti, întâi 
trebuie ca nu numai a trupului, ce şi a sufletului 
mâni totdeodată să întinză şi nu numai cu ale 
trupului picioare, ce şi cu ale sufletului aripi să 
alerge şi să zboare..." 92 . 



Din versuri ca acestea (şi sunt destule de acest fel 
în poezia lui Eminescu), putem deduce că filosofia lui 
Eminescu despre „iluzia" vieţii nu trebuia neapărat să 
aştepte etapa studiilor sale vieneze şi a lecturilor 
filosofice din Schopenhauer sau din literatura sanscrită 
pentru ca să se contureze. 

Faptul că viaţa este vis şi iluzie nu este nicio 
noutate pentru gândirea creştin-ortodoxă. Aceste teme 
le regăsim din plin la Neagoe Basarab, Miron Costin 93 
şi Dimitrie Cantemir, ca să nu mai vorbim de Cazanii 



92 Dimitrie Cantemir, Istoria ieroglifică, ediţie îngrijită de P. P. 
Panaitescu şi I. Verdeş, studiu introductiv de Adriana Babeţi, Ed. 
Minerva, Bucureşti, 1997, p. 115. 

93 A se vedea: http://ro.wikipedia.org/wild/Miron_Costin. 

şi Didahii. Aproape că nu există carte ortodoxă în care 
să nu se precizeze acest lucru. De aceea, considerăm că 
este cu totul injust apelul la visul brahmanic pentru 
interpretarea versurilor eminesciene, când toată tradi- 
ţia românească geme de referinţe la vis si iluzie ca 
trăsături esenţiale ale vieţii pământeşti. 

Partea a doua a poemului, care urmează acestor 
versuri, reprezintă un alt episod al vieţii sale, cel al 
îndrăgostirii, şi care, reafirmăm, este chintesenţiat în 
acest poem în mod magnific. Femeia devine icoana 
tutelară a fiinţei sale. 

Poetul este un ocean de iubire zbuciumându-se 
de valuri, de pătimirile iubirii, sub lumina sacriscentă a 
lunii, care închipuie fiinţa şi icoana iubitei - o ipostază 
inversă decât cea din Luceafărul. Vom reveni foarte 
curând la această discuţie. 

Vrem deocamdată să remarcăm expresiile a inimii 
cămări - pe care şi Rosa del Conte o recunoştea ca 
fiind indubitabil de sorginte isihastă şi pe care o aflăm 
de asemenea la Sf. Nicodim Aghioritul 94 - şi ocean de 
patimi, care aparţin limbajului bisericesc. 

94 Cuviosul Nicodim Aghioritul, Paza celor cinci simţuri, op. cit., p. 
21, 36, 49, 62 etc. 

Spre exemplu, la p. 36, este descris trupul omenesc ca un palat: 
„Dar pentru mai multă înţelegere a pricinii ce ne stă înainte, 
închipuieşte-ţi că trupul se asemuieşte cu un palat împărătesc, făcut cu 
prea înalta arhitectonie a unui Ziditor nemărginit cu înţelepciunea, care 
are drept cerdac capul, iar cămară prea tainică inima, grabnici alergători 
- duhurile, aducători şi treceri - venele cu chip de ţevi, ferestre - cele 
cinci organe ale simţurilor, iar sufletul, sau mai bine -zis mintea (că 
sufletul curăţit este în întregime minte, după Sf. Calist), socoteşte-1 ca pe 

De asemenea, versul „ca tu să-mi dai durerea şi 
voluptatea morţii", din finalul poemului, ne oferă o 
interpretare mult mai limpede şi mai sigură a mult mai 
elipticelor şi mai enigmaticelor versuri din Odă (în 
metru antic): 

Când deodată tu răsărişi în cale-mi, 

Suferinţă tu, dureros de dulce... 
Până-n fund băui voluptatea morţii 
Ne-ndurătoare. 



Dacă în Odă, poetul îşi compara chinurile 
pătimirii sale din dragoste cu cele ale lui Nessus 95 sau 
Hercule 96 , aici se compară cu Tantal în iad. 

Dorinţa sa era ca femeia să se mântuiască prin 
durerea suferită de el („să-mi rasai din marea de 
suferinţi, înaltă"), şi el însuşi, după cum ne spune Oda, 
să poată reînvia „luminos ca Pasărea Phoenix". 

Pasărea Phoenix a fost consideră ca semn de la 
Dumnezeu şi simbol al învierii din morţi, de către 



un împărat cu trei puteri mai cuprinzătoare înconjurat: de cea 
înţelegătoare, de cea socotitoare şi de cea vorbitoare. Iar sufletul se află în 
toate părţile trupului (căci se află, zice dumnezeiescul Damaschin, sufle- 
tul în trup precum focul se află în tot fierul înfocat), şi după chipul 
lucrării sale înţelegătoare are unealtă pe creier. 

Iar pentru lucrare şi puterea sa socotitoare şi voitoare, dar şi ca 
scaun al fiinţei sale, are inima, după cum vom arăta şi mai jos. Are, dar, 
împăratul acesta şi hârtie, pe tabla nălucirii - imaginaţia, ca să fie 
însemnate toate câte vin din afară prin ferestrele simţurilor". 

95 A se vedea: http://en.wikipedia.org/wiki/Nessus_(mythology). 

96 Idem: http://ro.wikipedia.org/wild/Heracle. 



6i 



literatura apologetică creştină, încă din primul secol al 
Creştinismului 97 . Cu acelaşi sens folosea Antim Ivirea- 
nul, în didahiile sale, simbolul păsării Phoenix 98 , în 
predica pe care a rostit-o la moartea doamnei Stanca, 
una dintre fiicele lui Constantin Brâncoveanu". 

însă poemul Gelozie nu este singurul din opera 
eminesciană în care descoperim mărturisirea cunoaş- 
terii de către poet (reprezentând, în mod cert, un 
aspect autobiografic) a luptei cu patima concupiscenţei 
şi cu puternicele gânduri senzualiste. Astfel, călugărul 
din finalul poemului în vremi de mult trecute, nu se 



97 Sfântul Clement Romanul, în Epistola către corinteni: „Să vedem 
semnul minunat, care se petrece în ţinuturile din răsărit, adică în acelea 
din Arabia. Este acolo o pasăre, care se numeşte fenix, această pasăre este 
una singură şi trăieşte ca cinci sute de ani; când se apropie de moarte, îşi 
face un cuib din tâmâie, smirnă şi din alte aromate; când se împlineşte 
timpul, intră în cuib şi moare. Din trupul putrezit se naşte un vierme; 
acesta se hrăneşte din trupul animalului mort şi-i cresc penele şi aripile; 
apoi, când ajunge puternic, ia cuibul acela în care sunt oasele 
premergătorului ei şi, purtându-le pe acestea, aboară din Arabia până în 
Egipt, în oraşul numit Heliopolis. Şi ziua, în nămiaza mare, în văzul 
tuturora, zboară la altarul soarelui şi pune cuibul cu oasele acolo şi apoi 
se întoarce înapoi. Preoţii cercetează cronicile şi găsesc că pasărea a venit 
la plinirea a cinci sute de ani. Mai putem socoti oare mare şi minunat 
lucru dacă Creatorul lumii va învia pe toţi aceia care i-au slujit cu 
cuvioşie, în încrederea bunei credinţe, când chiar printr-o pasăre ne arată 
măreţia făgăduinţei lui?", cf. Scrierile Părinţilor apostolici, traducere, note 
şi indici de Pr. D.[umitru] Fecioru, col PSB, voi. I, Ed. IBMBOR, 
Bucureşti, 1979, p. 59-60. 

98 Antim Ivireanul, Opere, ediţie critică de Gabriel Ştrempel, Ed. 
Minerva, Bucureşti, 1972, p. 191: „O pasăre, ce să numeşte finix, de ce să 
săvârşeşte făr' de vreme, de aceia mai mult îş[i] adaoge zilele vieţii lui, 
pentru căci moartea îi înoiaşte viaţa şi-i dăruiaşte ani mai mulţi". 

99 A se vedea: 

http :/ / ro . wikipedia . org/ wiki/ Constantin_Brâncoveanu . 

poate aduna întru sine, în ciuda sforţărilor, nu-şi poate 
aduna mintea în rugăciune şi isihie, tocmai din cauza 
gândurilor de acest fel, după cum ne relevă versurile pe 
care le vom cita în continuare: 

Atunci el se retrage în muri de mănăstire 
Şi capul şi-1 cufundă-ntr-a lumei sfinte cărţi. /.../ 
în van pune pe suflet greoile cătuşe 
De gânduri uriaşe, de-nalte rugăciuni, 
în van în a lui urmă a-nchis a lumei uşă 
La visele ei turburi, cu mari deşertăciuni; 
Pe focul cugetărei a presărat cenuşă, 
Ci sub cenuşă- ard încă consumatori cărbuni. 
Atunci [înţelege că] visul mărirei s-a şterge-n a lui gând 
Când peste spuza sură se va turna pământ. 

Atunci claustrul-îl fuge - şi-n ţărmuri sterpi de mare 
Se trage să găsească liniştea-i ce s-a dus, 
Dar vai! ş-acolo-1 urmă visările-i amare, 
Căci lumea cu- a ei visuri gândirea i-au supus. 

Aici visarea-i e-adânc-omorâtoare, 
Căci în chip de femeie s-arată-n aer sus. 
Lumeşti gânduri într-alt chip împleau sufletul său. 
El cugeta la toate, ci nu - la Dumnezeu. 



în aceste versuri eminesciene nu se descrie nimic 
altceva decât lupta ascetică, pe care o poartă monahii 
şi lucrătorii rugăciunii isihaste cu focul gândurilor ero- 

tice, care aduce înapoi în inimă şi în minte iubirea 
pătimaşă, precum şi alipirea de cele deşarte ale lumii. 

Influenţa lecturilor din literatura patristică şi 
ascetică este indubitabilă. 

Eminescu secondează poetic experienţa mărtu- 
risită de către mulţi Sfinţi Părinţi şi nevoitori orto- 
docşi, conform cărora, dintre toate patimile omeneşti, 
slava deşartă (visul mărirei, zice Eminescu) şi 
concupiscenţa sunt cele care se luptă cu omul cel mai 
mult, chiar dacă se retrage în pustie. 

Acestea mor ultimele, cum spun Sfinţii Părinţi, 
dacă nu cumva conduc omul până la groapă şi nu 
scapă de ele decât după moarte. 

Imaginea visării sau a nălucirii care „în chip de 
emeie s-arata-n aer sus reprezintă iarăşi, in mod 



100 Sfântul Maxim Mărturisitorul: „Unii spun că dracii, atingându- 
se în somn de anumite părţi ale trupului, stârnesc patima curviei. Pe 
urmă patima stârnită aduce în minte forma femeii prin amintire. Iar alţii 
zic că aceia se arată minţii în chip de femeie şi, atingând părţile trupului, 
stârnesc dorinţa, şi aşa se ivesc nălucirile. [...] De asemenea, despre alte 
năluciri pătimaşe, unii spun că se produc într-un fel, alţii, într-alt fel". 

A nu se înţelege de aici că femeia poartă răul în sine, din cauză că 
se produc aceste ispitiri: „Tot războiul monahului împotriva dracilor 
urmăreşte să despartă patimile de înţelesuri (de chipuri) [patima e una şi 
felul în care se arată e altceva]. Căci altfel nu poate privi lucrurile [sau 
fiinţele] fără patimă. [...] 

înţeles pătimaş este gândul compus din patimă şi înţeles. Să 
despărţim patima de înţeles şi va rămâne gândul simplu. Şi o despărţim 
prin iubire duhovnicească şi înfrânare, dacă voim", cf. Filocalia, voi. II, 
Sfântul Maxim Mărturisitorul, traducere din greceşte, introducere şi note 
de Dumitru Stăniloae, Ed. Humanitas, Bucureşti, 1999, p. 84 şi 94. 

Cuvinte asemănătoare se pot găsi adesea în literatura ascetică şi 
nu ne îndoim că Eminescu a avut în vedere o lectură anume, când a scris 
despre ispita „în chip de femeie,, care „s-arată-n aer sus". 

evident, o parafrază din literatura ascetică, la acele 
pasaje care ilustrează capcanele întinse de duhurile 
răutăţii, numeroase şi felurite, din viaţa monahilor şi 
mai ales a sihaştrilor, a eremiţilor. 

însă epoca lui Eminescu trăia într-o societate 
căreia îi era familiară atmosfera acestui război interior 
cu patimile, ale cărui ecouri se văd foarte bine într-o 
poezie de lume, copiată de poet în caietul său 
(manuscrisul 2257): 

Slava lumii am lăsat- o, 
în pustiu m-am depărtat, 
Ca să scap măcar cu viaţa 

De durerea ce mi-ai dat. 

Ci-n zadar e, căci odihnă 

Nici aicea n-am găsit; 

Zi şi noapte e de mine 
Al tău chip nedespărţit... 

Pustnicele cântăreţe 
Apele ajung la glas, 
Ele cântă, eu vărs lacrami 
Făr de tine c-am rămas; 

Munţii, stâncile răsună 
De amarul meu suspin, 
Cerul stă la îndoială, 



Lui sau ţie mă închin? 101 

Poezia e în stil neoanacreontic, cu un final 
indecis, şi poate fi considerată un exemplu de lirică 
erotică ce desfide morala ascetică. 

însă, dacă lăsăm puţin de-o parte jubilarea pentru 
faptul că femeia L-a învins pe Dumnezeu în inima 
cântăreţului, putem să observăm că problema era foar- 
te serioasă pentru acele vremuri. 

Nuvelele lui Caragiale 102 , La hanul lui Mânjoală 103 
şi Păcat 104 , ne informează că amorurile imorale se 
soluţionau prin retragerea la mănăstire, pentru o 
perioadă mai scurtă sau mai lungă de timp, care favo- 
riza revenirea în fire, la raţiunea dominantă 105 şi la 
conştientizarea faptului că amorul cu pricina nu era 
decât un foc de paie, faţă de care cel/ cea în culpă 
resimţea, ulterior, indiferenţă şi un apăsător sentiment 
de ruşine. 

Fără îndoială că Eminescu privea lucrurile în mod 
grav şi nu cu lejeritate. Poeţii paşoptişti, înaintea lui, 
nu mai agreaseră libertatea de limbaj şi incertitudinea 



101 Cf. M. Eminescu, Opere, XV, ediţie critică întemeiată de 
Perpessicius, Ed. Academiei Române, Bucureşti, 1993, p. 144. 

102 A se vedea: http://ro.wikipedia.org/wild/Ion_Luca_Caragiale. 

103 Textul integral: 

http://ro.wikisource.org/wild/La_hanul_lui_M%C3%A2njoal%C4 

%83. 

104 Idem: 

http://ro.wikisource.org/wild/P%C4%83cat. .._%28Caragiale%29. 

105 Aluzie la cartea lui Virgil Cândea cu acest titlu. 

morală a neoanacreonticilor, chiar dacă ei înşişi, în 
viaţa privată, nu erau întotdeauna nişte împlinitori fără 
greş ai preceptelor morale. 

Epoca însăşi, împreună cu mentalităţile sale, nu 
se lasă atât de uşor de penetrat, pe cât ne-am putea 
închipui. Cântecele de lume convieţuiau cu cele 
religioase. 

De la Viaţa Sfinţilor Varlaam şi Ioasaf (pe care 
Eminescu a citit-o dintr-un miscelaneu aflat în posesia 
sa) s-a plecat în conceperea unui cântec de stea 
intitulat Cântecul pustiei (amintind de hotărârea 
Sfântului Ioasaf de a părăsi palatele împărăteşti pentru 
a vieţui în pustie). Faptul interesant este acela că a fost 
găsit într-un manuscris moldovenesc de la sfârşitul 
secolului al XVIII-lea (1784), dar şi - variantă - în altul 
de secol XIX şi în culegerea lui Anton Pann 106 din 1852, 
ceea ce denotă că subiectul isihiei si al sihăstriei n-a 

y 

fost lăsat în umbra uitării odată cu intrarea în secolul 
modernităţii: 

y 

O, preafrumoasă pustia! 
Priimeşte-mă întru a ta desâme, 
O, prea frumoasă pustia! 
Ca pre pruncul la maică, 
Când la ţâţă îl apleacă, 
O, prea frumoasă pustia! 
Pre la miez de miază-noapti, 
Nu mă înfricoşa cu moarti, 



A se vedea: http://ro.wikipedia.org/wild/Anton_Pann. 

O, prea frumoasă pustia! 
Nici cu a ta îngrozire 
Ca să nu fiea prefuiri, 
O, prea frumoasă pustia! 
Ti-am iubit preste polate [cămări], 
Ce sunt cu aur suflate, 
O, prea frumoasă pustia! 
Ti-am iubit preste visteria 
Ce-este plină de-avuţia, 
O, prea frumoasă pustia! 
Merge- voi pi dumbrăvi odrăslite, 
Ca pre nişte vii rodite, 
O, prea frumoasă pustia! 

"I i ■ • '-'"II i • ^ c* ^ 

Fi-voi sălbatica nara, 
Lăsând lumea cea amară, 
O, prea frumoasă pustia! 
Şi păzând a ta rădăcină 
Ca să stau fără pricină, 
O, prea frumoasă pustia! 
Ramurile tale îmi plac 
Ca ruga să mi să triacă [la Dumnezeu], 
O, prea frumoasă pustia! 
Şi le placă cât de gios 
Ca să dobândesc folos, 
O, prea frumoasă pustia! 
Şi le placă cât de multe, 
Ca ruga să mi să-asculte, 
O, prea frumoasă pustia! 
Că lume am părăsât 
Şi la tine-am năzuit, 

O, prea frumoasă pustia! 
Că doresc di al meu prietin [Sf. Varlaam] 
Si aduc lacrămi fierbinte, 

y 7 

O, prea frumoasă pustia! 
Carele m-au îndemnat 
De înşelăciuni m-am lăsat, 
O, prea frumoasă pustia! 
Cumitrenie lui Hristos 

De la care am folos, 
O, prea frumoasă pustia! 
Care m-au răscumpărat 
De strămoşescul păcat, 
O, prea frumoasă pustia! 
Carele S-au pironit pre Cruce 
Şi şi-au vărsat sfântul sânge, 
O, prea frumoasă pustia! 107 



Versul pustii [pustiei] 

O, prea frumoasă pustie, 
Primeste-mă într-a ta desie, of! 

y y 

Ca pre pruncul a sa maică 
Când la ţâţă îl apleacă, of! 
Şi în leagăn îl odihneşte, 
De tot răul îl fereşte, of! 



107 Veche variantă transilvană, dintr-un Acaftistier nedatat, cf. Dan 
Horia Mazilu, Varlaam şi Ioasaf. Istoria unei cărţi, Ed. Minerva, 
Bucureşti, 1981, p. 227, n. 1. 

Pazeste-ma rara frica, 
Să nu mă tem de nimică, of! 
Pe la miez de miazănoapte, 
Nu mă înfricoşa de moarte, 

Nice căuta îngrozire 
Sa nu ma raci rara de fire; 
Te-am iubit peste poiată, 

Tot cu aur fericată; 
Te-am iubit pre visterie 
Ce sunt plină de avere; 
împărăţâia am părăsit 
Şi la pustiire am venit; 
Fiind sălbatică fiară 
Părăsind lumea cia amară; 
Cât în lume am trăit, 
Multe valuri am păţit. 
Voi sa scap tara vina 
Şi prin a tale verzi lamuri 
Voi să trăiesc fără valuri; 
Ramurile tale îţ pleacă 
Ca ruga să mi se treacă; 
Şi le pleacă cât de jos, 
Ca să dobândesc folos; 
Că doresc de-al meu părinte 
Plângând cu lacrăm fierbinte: 
De părintele Varlaam 
Care povăţuitori eram, 
Carile m-au îndemnat 
De eu lumea am lăsat, 
Şi în cale am povăţuit, 

La pustie am venit, 
Ca să urmez lui Hristos 
Care-i lumii de folos, 
Care şi- au vărsat sfântul sânge, 
Pironindu-Să pe Cruce, 
Care m-au răscumpărat 
De strămoşescul meu păcat. 

Oh! Hristoase împărate! 
Mă rog să-mi faci şi mie parte 
Cu îngerii să mă odihnesc, 

în veci să mă veselesc, 
O, prea frumoasă pustie! 108 



Acel fiu de-mpărat mare, 
O, prea frumoasă pustie! 
Domnul dându-i luminare, 
O, prea frumoasă pustie! 
A lăsat împărăţie 
Şi a plecat în pustie 
Cu dor şi cu multă jale, 
Cântând în astfel pre cale: 
O, prea frumoasă pustie! 

Mă rog din inimă ţie, 
Primeşte-mă pre mine 
Ca să vieţuiesc în tine; 



10 După un manuscris aflat în posesia lui Aron Densusianu, cf. 
Idem, p. 229, n. 2. 

A ta desime să-mi fie 
Schiptrul de împărăţie; 
Pre tine te voi d-acuma 
Ca să-mi fii tata şi muma; 
S-ale tale rămurele 

y 

A-mi fi surorile mele; 
Si din tine brăzisorii 

y y 

Voi sa-mi ne frăţiorii; 
Si toate lemnele crude 

y 

Să-mi fie în loc de rude; 
S-ale tale floricele 

y 

Ca nepoţi şi nepoţele. 

Mă rog iar, pustie, ţie, 
Milă de mine să-ti fie, 

y 7 

Si să mă fereşti de toate 

y y 

Păzindu-mă-n zi şi noapte 
De năluciri, de ispite, 
Şi de fiarele cumplite. 

Si să mă-ntăresti în răbdare, 
Dându-mi bună cugetare; 
Să sufăr vara căldura 
Şi iarna degerătura; 
De mă-i vedea-n vro durere, 
Să-mi dai a ta mângâiere, 
Stând doftor boalelor grele 
Si balsam ranelor mele, 

y 7 

Ca din lume când m-oi duce, 
Să-mi poci da sufletul dulce 



întru Aceluia mână 
Ce m-a zidit din ţărână 109 . 

Prezenţa acestor cântece de stea în epoca 
romantică, culese, între alţii, şi de acelaşi autor care 
scria Spitalul amorului 110 , dar care compunea şi muzică 
psaltică, este foarte importantă. 

Ele sunt o alternativă, alături de cronicile rimate, 
la neoanacreonticele cântece de lume, care propuneau 
închinarea la idolul frumuseţii feminine. 

y 

Dacă mergem pe ideea că şi unele şi altele sunt 
tradiţionale, că au o existenţă neîntreruptă, dar şi 
neîntrerupt conflictuală, numai că unele sunt clasic- 
eclesiale şi altele sunt oficial prohibite şi cu o circulaţie 
oarecum subterană/ suburbană/ subculturală, neagrea- 
tă, în acest caz modernitatea nu mai apare chiar atât de 
inedită în manifestările sale şi chiar polemica pe tărâm 
ideologic nu mai reprezintă o noutate absolută. 

Eminescu însuşi proiectează, în permanenţă, 
lupta sa interioară pe un fond dramatic, care exclude 
din ecuaţie orice gând al frivolităţii. Cred că este 
relevant faptul că un alt poem în care sunt refuzate 
favorurile erosului, se intitulează Pustnicul (titlu 
coincident - deşi fără legătură directă între ele - cu al 



109 Cf. M. Gaster, Literatura populară română, ediţie, prefaţă şi 
note de Mircea Anghelescu, Ed. Minerva, Bucureşti, 1983, p. 38-42. 

110 O ediţie recentă a cărţii: 

http://www.librarie.net/carti/135348/Spitalul-amorului-sau- 
Cantatorul-dorului-Anton-Pann. 



uneia din redacţiile textului dedus din Varlaam 

y 

Ioasaf 11 ) : 



Sala-mbrăcată cu-atlas alb ca neaua, 
Cusut cu foi şi roze vişinii, 
Şi cernită strălucea podeaua 
Ca şi-aurită sub lumine vii - 
Lumini de- o ceară ca zăharu - o steauă, 
Diamant topit pe- oricare din făclii. 
Argint e-n sală şi de raze nins 
E aerul pătruns de mari oglinzi. 

Copile dulci ca îngerii - virgine - 
Prin sală trec purtând cununi de flori; 
Ah! vorba înger scapă pe oricine 
De lungi descrieri, dulce cititoriu - 
Astfel acum ea mă scăpă pe mine 

Să zugrăvesc terestrele comori, 
Acele dulci, frumoase, june-scule 
Cu minţi deşerte şi cu inimi nule. 

La ce-aş descrie gingaşa cochetă, 
Ce-abia trecută de-optsprezece ani, 
Priviri trimite, timide, şirete, 
Când unui tont, ce o privea avan, 
Când unui ghiuj 112 , cu mintea căpietă, 
Urât ş-avar, sinistru şi pleşcan, 



111 A se vedea: Dan Horia Mazilu, Varlaam şi Ioasaf. Istoria 
cărţi, op. cit, p. 231, n. 1. 

112 Cuvânt albanez: bunic. Om bătrân şi ramolit, cf. DEX2009. 

Sau unui general cu talia naltă, 
Strigău şi prost ca şi un bou de baltă? 

Să cânt cum samănă de rău, impulsul 
în corp de înger, sufletul diform? 
Ironiei lui Byron 113 să-i simt pulsul 
Ori autorului ce-a scris Marion de Lorme 114 ? 
Să descriu nopţi romantice ? - Avulsul 
Ce apele plângând le-aruncă - adorm 

Chiar îngerii - şi în azur muiete 
Curg stele de-aur dulci şi-mprăştiete ? 

Şi să discos dar inima femeii 
Suspinsă-n nopţi albastre, plin' de-amor? 
Ah, a ei patimi au firea scânteii; 

în clipa ce le naşte, ele mor; - 
închideţi ochii, căci păzească zeii 

L-a lor lucire să te uiţi cu dor: 
Abisuri sunt în suflet. Pe o clipă 
Pasiunea li lumin-a lor risipă. 

La ce escursiuni? - Ce nu sunt oare 
Unde v-au dus, în sala cea de bal, 
Pe înflorite, dulci şi moi covoare, 
Unde mii flori mirosul lor esal'; 
Sub a perdelei umbră scutitoare, 



113 Idem: 

http :/ /ro . wikipedia . org/ wiki/ George_Gordon_Byron . 

114 Idem: 

http://www.hugo-online.org/Plays/marion_de_lorme_1829.html. 

Ce de trădarea mândrului cristal 
Al marilor oglinzi te scapă sigur, 
Când vrei s-observi cum grupe se configur. 

Deci după o perdea! Pe-o moale sofa 
A lene şade-un înger de copil, 
în păru-i negru-o roşie garofă, 
în ochi albaştri plutitori ş-agil 
Şi haina de-albă, strălucită stofă 
Cuprinde-un mijloc mlădiet-gentil, 
Ce lin se-ndoaie parc-ar sta să culce 
Sub evantaliu-i ce pluteşte dulce. 

Un înger, da! aripa doar se cade 
Pe ai ei umeri albi ca neaua, goi, 
Spre-a fi un îngeraş precum se cade. 
Ş-apoi ce bine-i ca s-o credeţi voi! 
Cine-ar ghici v-odată cumcă şade 
Un demon crud în suflet de noroi? 
Cu vorba înger însă eu săracul 
Mă voiu scuti de a descri - pe dracul 115 . 

Aceeaşi gândire, de care vorbeam anterior, 
împrumutată din literatura patristică şi isihastă, de la 
Sfinţii Ioan Gură de Aur, Vasile cel Mare şi Nicodim 
Aghioritul, se regăseşte intactă şi în poemul Când te- 
am văzut, Verena... (elaborat înaintea poemului Gelo- 



115 M. Eminescu, Opere, IV, ediţie critică îngrijită de Perpessicius, 
Ed. Academiei RPR, Bucureşti, 1952, p. 202-204. 

zie, dar la care noi am ales să ne referim mai întâi, 
datorită viziunii sale totalizatoare): 

Când te-am văzut, Verena, atunci am zis în sine-mi: 
Zăvor voi pune minţi-mi, simţirei mele lacăt, 
Să nu pătrundă dulce zâmbirea ta din treacăt 
Prin uşile gândirei, cămara tristei inemi. 

Căci nu voiam să ardă pe-al patimilor rug 
Al gândurilor sânge şi sufletu-n cântare-mi; 
Şi nu voiam a vieţii iluzie s-o sfaremi 
Cu ochii tăi de-un dulce, puternic vicleşug. 

Te miri atunci, crăiasă, când tu zâmbeşti, că tac: 
Eu idolului mândru scot ochii blânzi de şerpe, 
La rodul gurii tale gândirile-mi sunt sterpe, 
De cărnurile albe eu fălcile-ţi dizbrac. 

Şi pielea de deasupra şi buzele le tai. 
Hidoasa căpăţână de păru-i despoiată, 
Din sânge şi din flegmă scârbos e închegată. 
O, ce rămase-atunci naintea minţi-mi? Vai! 

Nu-mi mrejuai gândirea cu perii tăi cei deşi, 
Nu-mi pătrundeai, tu idol, în gând vreodinioară 116 ; 

116 în strofele 2-4 se expune exact pedagogia recapitulată de Sfântul 
Nicodim: „Iar de va ajunge vreodată un fur ca acesta să te răpească, să te 
nevoieşti măcar a nu lăsa pe idolul Afroditei, adică al poftei celei urâte, a 
se întipări în sufletul tău. [...] 

Iar dacă diavolul nu încetează a te supăra cu idolul acela al feţei ce 
a ajuns de s-a tipărit în nălucirea ta, te sfătuieşte pe tine dumnezeiescul 

Pentru că porţi pe oase un obrăzar de ceară 
Păreai a fi-nceputul frumos al unui leş. 

Oricât fii mlădioasă, oricum fie-al tău port, 
Şi blândă ca un înger de-ai fi cântat în psalme 
Sau dacă o heteră jucând băteai din palme, 
Priveam deopotrivă c-un rece ochi de mort. 

De dulcea iscodire eu mă feream în lături, 
în veci cătam în suflet mânia s-o întărât, 
Ca lumea şi-a ei chipuri să-mi pară vis deşert 
De muiereşti cuvinte şi lunecoase sfaturi. 

Uşor te biruieşte poftirea frumuseţii, 
Ziceam - şi o privire din arcul cel cu gene 
Te-nvaţă crud durerea fiinţei pământene 
Şi-n inimă îţi bagă el viermele vieţii [deşarte] . 

Venin e sărutarea păgânei zâne Vineri 



Gură de Aur şi Sfânta Singlitichia să unelteşti acest meşteşug, ca să te 
izbăveşti de împătimirea ta, adică: scoate cu mintea ta ochii idolului 
aceluia, scoate-i cărnurile de pe fălci, taie-i buzele, scoate-i pielea cea de 
pe deasupra ce se arată frumoasă şi socoteşte aceea ce se ascunde 
dedesubt cât este atât de greţoasă, căci om nu suferă a o vedea fără 
urâciune şi îngreţoşare. 

Pentru că nu este altceva, fără numai o căpăţână despuiată şi os cu 
totul roşit, plin de sânge şi înfricoşat la vedere. [...] ...Şi se va vedea acea 
închegare urâtă de oase goale. 

Şi aşa socotească-se ce era cea dorită. 

Că aşa gândul s-ar fi putut ţine de la deşearta rătăcire, căci cea 
iubită nimic nu era, fără numai sânge cu flegmă oarecare amestecată", cf. 
Cuviosul Nicodim Aghioritul, Paza celor cinci simţuri, op. cit., p. 63-64. 

[Venera, Afrodita 117 ], 
Care aruncă-n inimi săgeţile-ndulcirii, 
Dizbărbătează mintea cu vălul amăgirii - 
Deci în zadar ţi-e gura frumoasă, ochii tineri. 

Decât să-ntind privirea-mi, ca mâni fără de trup, 
Să caut cu ei dulcea a ochilor tăi vrajă, 
în porţile acestea mi-oi pune mâna strajă. 
De nu - atunci din frunte-mi mai bine să mi-i rup. 

Observăm că Eminescu reproduce întocmai, în 
poemele sale, concepţia isihastă despre războiul cu 
gândurile şi cu patimile, lupta cu minţile demonice. 

Şi nu vedem niciun impediment de a considera 
amănuntele acestea ca ilustrând aspecte autobiografice 
foarte reale. 

Undeva îşi nota: 

„Prin rugăciune şi umilinţă se întăreşte 
muşchiul inimii noastre, de putem suporta 
durerea" 118 . 

O asemena afirmaţie nu o poate face sau nu poate 
să stârnească interesul decât celui care practică sau a 
practicat exerciţii ascetice isihaste, mai precis, cel care 
are experienţă în legătură cu efectele pe care le 
produce rugăciunea neîncetată, rugăciunea inimii, 



A se vedea: http://ro.wikipedia.org/wild/Afrodita. 
Mihai Eminescu, Opere, XV, op. cit., p. 348. 

care, în primă fază, solicită foarte mult şi oboseşte 
miocardul, pentru ca, ulterior, rugăciunea să intre în 
ritmul inimii şi aceasta să capete o forţă şi o rezistenţă 
mai mare, atât fizic, cât şi spiritual. 

Gimnastica aceasta isihastă reprezintă un detaliu 
ignorat cu desăvârşire de cei care nu au experienţă 
practică. 

Şi deşi nu am studiat problema, înaintăm totuşi o 
ipoteză: se poate ca inima lui Eminescu să fi cedat 
foarte greu nu numai pentru că, în esenţă, era un om 
foarte sănătos, ci şi datorită acestor exerciţii duhovni- 
ceşti care întăresc muşchiul inimii. 

y j 

Poetul reţinea că prin poarta ochilor şi apoi prin 
uşile gândirei şi imaginaţiei intră poftirea frumuseţii 
[feminine], adică patima concupiscenţei în suflet. 

Prin ochiul care vede şi prin mintea care consimte 
să primească gândurile din afară pătrunde gândul 
păcatului în casa sufletului şi în cămara tristei inemi. 
Ca şi isihaştii, dar şi precum întreaga înţelepciune 
vetero şi neotestamentară, Eminescu susţine că 
erotismul descătuşat înseamnă jertfire a fiinţei umane 
şi a celei mai bune componente a ei, mintea curată şi 
sfântă, pe-al patimilor rug. 

Pentru această iubire necurată şi pătimaşă omul 
trebuie să plătească, cu al gândurilor sânge (magnifică 
expresie!). Adică, cu degradarea dureroasă a atributu- 
lui său esenţial de fiinţă raţională, de chip al lui 
Dumnezeu, de stăpân peste patimile iraţionale, dezu- 
manizante. 

în alt poem, Eminescu spunea că a dăruit femeii 
„partea cea mai bună/ Din inima-mi şi minte" (Pierdută 
pentru mine, zâmbind prin lume treci!). 

Şi tot în conformitate cu filosofîa ortodoxă isihas- 
tă este şi afirmaţia poetului că şi-a direcţionat mânia 
împotriva tentaţiilor lumeşti (filosofîa ortodoxă insistă 
pe ideea că mânia, partea irascibilă a sufletului, trebuie 
concentrată asupra patimilor şi păcatelor şi nu 
împotriva aproapelui) şi că se educa să contemple 
lumea ca pe un vis deşert, ceea ce constituie o mărturie 
irefutabilă că lumea ca umbră şi vis (precum şi lumea 
ca teatru) sunt principii vechi în viaţa şi gândirea 
eminesciană, însuşite încă din fragedă tinereţe, din 
arealul său religios tradiţional de existenţă, sunt ale 
cugetării ortodoxe patristice şi nu ale filosofiei germa- 
ne sau budiste. 

Pedagogia Sfântului Ioan Gură de Aur - din ale 
cărui omilii am citat mai devreme în secţiunea de faţă 
- este reprodusă în poezie într-un mod aproape 
identic, Eminescu utilizând chiar termenii hrisostomici 
în acea strofă şi în acele versuri subliniate de către noi, 
atunci când vorbeşte despre alcătuirea feţei ispititoare 
din sânge şi din flegmă (le citează aidoma şi Sfântul 
Nicodim). 

Mai sunt şi alte poeme în care se poate citi că 
Eminescu s-a reîntors cu gândul, în momentele de 
deziluzie, la recomandările conţinute în literatura 
ascetică parcursă de poet, ca spre exemplu în Iar faţa 
ta e străvezie: 

Dar în curând şi nicio umbră 
Din frumuseţea ta n-a fi - 
Trei zile numai vei fi astfel 
Apoi..., apoi vei putrezi. 

Pământ nesimţitor şi rece 

De ce iluziile sfermi? 
De ce ne-arăţi că adorarăm 
Un vas de lut, un sac de viermi? 

O altă poezie (M-ai chinuit atâta cu vorbe de 
iubire) surprinde acurateţea confesiunilor poetului cu 
privire la experienţa amoroasă, într-o direcţie conver- 
gentă cu cele menţionate de noi mai sus: 

Ai fi ucis şi capul şi inima din mine 
Dacă-n a tale lanţuri eu m-aş fi prins mai bine. /.../ 

Cum mulţumesc eu soartei că am scăpat de tine 
Făr-a comite, Doamnă, păcatul moştenit. 
Azi iarăşi mă văd singur şi fericit şi bine! 
Azi muza mea mă cată cu ochiul liniştit. 

Acele nopţi turbate de doruri şi suspine 
S-au dus ca un vis negru, sălbatec şi urât! 
Azi iarăşi capu-n visuri eu îl cufund prin cărţi... 

în acelaşi timp, în lirica sa, Eminescu mărturi- 
seşte că ţelul final al căutărilor lui era o femeie curată 
şi sfântă, neatinsă de patimă, care să-1 iubească cu 

toată inima, precum vedem în poemul Pierdută pentru 
mine, zâmbind prin lume treci!, la care ne-am referit şi 
puţin mai devreme: 

Eu caut pe-nţeleptul cel mai nebun - arate-mi 
O singură femeie lipsită ce-i de paterni 
Şi eu... eu îl voi crede, în stare tot să cred: 
- Numai a ei făptură de înger dac-o văd - 
Că niciodată buza n-atinse-o altă buză, 

Că niciodată-urechea de-amor nu vru s-auză, 

Că niciodată ochii-i n-opri c-un blând repaos 
Pe-o faţă bărbătească... că ea nu s-a adaos 

în gându-i sau cu fapta în rândul altei vieţi... 

Le cred, le cred pe toate... de ce nu mi-o spuneţi? 
Spuneţi că-i ca omătul din proaspăt abia nins, 
Că gura i-i fecioară, că ochiu-i e virgin 
Şi mâna asta dulce, ca floarea cea de crin, 
Că nu a strâns-o nimeni, că n-a răspuns cu strâns - 
Că setea de iubire pe ea n-o au atins. 

Ca un ecou peste timp, Nichita Stănescu 119 
răspundea acestor versuri, într-o altă tonalitate lirică, 
dar exprimând regretul pierderii idealului feminin, 
sfânt, din vechime, în care încă mai credeau mult 
vechii de romantici, mai ales Eminescu: „De ce n-aş 
crede că exişti/ tu ce respiri în unde,/ tu singură, văzuto 



119 A se vedea: 

http://ro.wikipedia.org/wiki/Nichita_St%C4%83nescu. 

doar cu ochiul/ triunghiular, din frunte" (voi. în dulcele 
stil clasic). 

Legat de cele ce am afirmat, despre idealul 
feminin şi despre lupta cu patima concupiscenţei, 
confruntare duhovnicească, care, se pare, că nu i-a fost 
necunoscută lui Eminescu, conform mărturiilor poe- 
tice pe care ni le-a lăsat, am mai avea de spus câteva 
cuvinte şi despre ceea ce credem noi că a fost, pentru 
marele nostru poet, idealul sfinţeniei sau idealul asce- 
tic. 

De altfel, din câteva versuri din Strigoii, remar- 
căm definirea Ortodoxiei, în mod exemplar, ca 
„mistica religie", sintagmă pe care o interpretăm indivi- 
dualizam, în contextul liric de care vorbeam: 

„Făcliile ridică, se mişc-tn line păsuri,/ Ducând la 
groapă trupul reginei dunărene,/ Monahi, cunoscătorii 
vieţii pământene,/ Cu barbele lor albe, cu ochii stinşi 
sub gene, / Preoţi bătrâni ca iarna, cu gângavele glasuri. 
//O duc cântând prin tainiţi şi pe sub negre bolţi,/ A 
misticei religii întunecoase cete,/ Pe funii lungi coboară 
sicriul sub părete,/ Pe piatra prăvălită pun crucea drept 
pecete/ Sub candela ce arde în umbra unui colţ". 

Cetele de monahi, întunecoase, ale misticei religii, 
indică nu un atribut peiorativ, ci un superlativ apofa- 
tic. 

Vom vedea în continuare mărturisirile poetului în 
legătură cu idealul său ascetico-monastic din tinereţe, 
în faţa căruia a căpătat ulterior întâietate cel al 
feminităţii angelice. 

Din poeziile sale am înţeles că, în vremea primei 
tinereţi, poetul a oscilat în problema căii pe care o va 
alege în viaţă. S-a dedicat întâi studiului, cunoaşterii, 
gnoseologiei, pentru ca înţelepciunea să-i întraripeze 
zborul cugetării. 

A ales şcoala cunoaşterii, după cum se vede din 
Scrisoarea II, şcoala unde „lumea cea gândită pentru 
noi avea fiinţă,/ Şi, din contră, cea aievea ne părea cu 
neputinţă", în locul a ceea ce unii numesc astăzi şcoala 
vieţii iar el numea şcoala lumii sau a femeii - în acelaşi 
poem: 

)y Azi adeseori femeia, ca şi lumea, e o şcoală,/ 
Unde-nveţi numai durere, înjosire şi spoială;/ La aceste 
academii de ştiinţi a zânei Vineri [Venera, numele latin 
al Afroditei]/ Tot mai des se perindează şi din tineri în 
mai tineri,/ Tu le vezi primind elevii cei imberbi în a lor 
clas,/ Până când din şcoala toată o ruină a rămas" 
(Scrisoarea II). 

între cele două şcoli, Eminescu preferă calea 
cunoaşterii şi a înţelepciunii, renunţând benevol să 
frecventeze academia Afroditei. 

Dintr-o perspectivă mai mult sau mai puţin 
asemănătoare, dilema alegerii între amor şi înţelep- 
ciune este pusă în discuţie şi în mult comentata poezie 
Floare albastră, în care universul interior, cu ale sale 
„stele", „ceruri nalte", „râuri în soare", „întunecata 
mare" sau „câmpii asire", este preferat de poet în locul 
codrului cu verdeaţă (ca imagine a idealităţii terestre), 
al realităţii în care „izvoare plâng în vale" (valea 

plângerii care este lumea aceasta) şi al iubitei 
ademenitoare. 

însă, voit sau ne-voit, iubirea pătrunde în viaţa 
poetului. O primă mare iubire a sa, din perioada 
Ipoteştiului, numită Elena, moare foarte tânără şi 
poetul se va întoarce mereu cu gândul fie la ea (a se 
vedea poemul O, dulce înger blând...), fie la simbolul ei, 
pentru a susţine că femeia sau iubirea care i-a fost 
menită din cer a murit mai înainte de vreme - precum 
în poemul Din lira spartă: 

Din lira spartă a mea cântare 
Zboar-amorţită, un glas de vânt, 
Să se oprească tânguitoare 
Pe un mormânt! 

Oare femeia pe care mie 
Dumnezeu Sântul o-a destinat 
în patu-acela de cununie 
S-a-nfăşurat? 

O caut, gându-mi şi-o-nchipuieşte, 
Dar n-am văzut-o de când eu sunt... 
Oare amorul ce îmi zâmbeşte 
E în mormânt? 

Odată ce s-a despărţit de idealul său ascetic 
primordial, Eminescu a căutat apoi toată viaţa acel 
ideal de femeie, care să fie un înger întrupat, să vină în 
calea sa „ca un înger dintre oameni" (Atât de fragedă), 

să fie „umbra frumuseţii cei eterne pe pământ" 
(Scrisoarea V) sau care să aibă ca prototip al curăţiei, 
nevinovăţiei şi sfinţeniei pe Maica Domnului: „să-mi 
răsai ca o icoană/ A pururi Verginei Marii,/ Pe fruntea 
ta purtând coroană"... (Atât de fragedă). 

Semnificativ, în acest sens, este şi titlul unui 
poem, Venere şi Madonă: Venerele sunt la plural, dar 
Madona una singură. 

însă, adeseori, poetul a fost sfâşiat între idealul 
său angelic, de la care aştepta ca să fie capabil să-i 
redea seninătatea, să împace demonul din el însuşi, „un 
demon ce-nsetează după dulcile-i lumine", ale îngerului- 
femeie, şi realitatea dură, în care „ea devine pozitivă" 
(Scrisoarea V), o femeie utilitaristă. 

Această realitate din urmă, Eminescu o numeşte 
adesea, pe drept cuvânt, demonică (vezi, spre exemplu, 
Venere şi Madonă) - pentru Nicolae Filimon 120 era 
prozaică 121 -, infernală, ucigaşă în raport cu setea lui de 
fericire şi cu dorul după serenitatea sufletului, la care 
el aspira să ajungă alături de femeia iubită. Calea pe 
care şi-o alesese iniţial poetul era una a înţelepciunii 
ascetice, din care erau rejectate ispitele senzualiste. 



120 Idem: http://ro.wikipedia.org/wild/Nicolae_Filimon. 

121 „Am făcut observaţiuni serioase asupra prozaismului în care au 
căzut aceşti demoni în formă de angeli, când m-am convins că femeile 
din clasa de jos iubesc şi vând pe amanţii lor pentru aur, că burghezele se 
inamoră de numele şi poziţiunea socială a amantului lor, iar femeile din 
clasa aristocratică sunt atât de sceptice şi epicuriane, încât schimbă 
amanţii mai des decât crinolinele şi scufiile...", cf. Nicolae Filimon, 
Escursiuni în Germania meridională. Nuvele, postfaţă şi bibliografie de 
Paul Cornea, Ed. Minerva, Bucureşti, 1984, p. 182. 



87 



Ca urmare, în poemele eminesciene apare destul 
de des ideea că intrarea iubitei în viaţa sa a făcut să 
dispară îngerul său de pază, al cărui loc poetul ar fi 
dorit apoi să fie luat de îngerul- femeie, de icoana 
femeii, care să fie „o icoană de lumină" (Singurătate) în 
viaţa sa: 

Când sufletu-mi noaptea veghea în extaze, 
Vedeam ca în vis pe-al meu înger de pază, 

încins cu o haină de umbră şi raze, 
C-asupră-mi c-un zâmbet aripele-a-ntins; 
Dar cum te văzui într-o palidă haină, 
Copilă cuprinsă de dor şi de taină, 
Fugi acel înger de ochiu-ţi învins. 

Eşti demon, copilă, că numai c-o zare 
Din genele-ţi lunge, din ochiul tău mare 
Făcuşi pe-al meu înger cu spaimă să zboare, 
El, veghea mea sfântă, amicul fidel? 
Ori poatei...O,-nchide lungi genele tale, 
Să pot recunoaşte trăsăturile-ţi pale - 
Căci tu... tu eşti el. 



Poetul nu a primit, aşadar, iubirea pentru o femeie 
ca ideal al vieţii sale până în momentul în care nu s-a 
născut în fiinţa sa convingerea că iubita poate fi un alt 
înger de pază al său, care să îl vindece de scepticism, să 
îi redea serenitatea paradisiacă, lui, demonului, celui 
care a devenit demon prin faptul că a pierdut 

fermitatea şi fervoarea credinţei din copilărie - o 
ipostază care este însă departe de ceea ce noi definim 
astăzi ca fiind un nihilist sau un apostat. 

Femeia aleasă urma să devină o icoană tutelară a 
fericirii sale, o fiinţă care să-i ofere linişte, fericire şi 
echilibru sufletesc în mod desăvârşit. 

De aceea, altfel putem privi şi înţelege, prin 
prisma celor afirmate, acele poeme în care Eminescu se 
confesează în legătură cu direcţiile pe care putea să le 
urmeze viaţa sa şi cu motivaţiile şi consecinţele 
deciziei finale. 

însă, chiar şi motivele pentru această din urmă 
alegere sunt tot de ordin religios, deşi vorbim despre o 
substituţie, a tngerului-păzitor, cu femeia. 

Şi aceasta, fiindcă caracteristicile acestei femei, 
care era destinată de Dumnezeu să-1 împlinească pe 
pământ, fac parte din paradigma, uşor de recunoscut 
(dacă ne dăm jos ochelarii postmoderni), a sfinţeniei. 

Tangenţial cu subiectul, remarcăm aici epitetul 
palidă, din sintagma palidă haină, despre care trebuie 
să facem unele precizări. 

Cuvântul palid în sine nu semnifică întotdeauna 
paloarea şi nici culoarea galben şters. Câteodată, el 
înseamnă contrariul, si anume luminos. 

Iată, spre exemplu, cum descria Bonifaciu 
Florescu, intersectarea fastă, pe stradă, cu Alexan- 
drescu: 

„Crezui că în ochiul său, un moment 
îndreptat spre mine, zărisem flacăra geniului şi pe 

faţa sa era răspândită acea paloare (s. n.) care, 
zice poetul, nu va mai părăsi chipul lui Moise din 
ziua când văzuse fata lui Dumnezeu" 122 . 

y 



Paloarea cu pricina înseamnă nu un chip palid, ci, 
dimpotrivă, o faţă radioasă, plină de lumină. 

Asemenea, copila îmbrăcată într-o palidă haină - 
care ia locul îngerului încins cu o haină de umbră şi 
raze -, poartă, de fapt, în ochiul poetului, un veşmânt 
de lumină, amănunt care face mai de înţeles substitu- 
ţia. 

y 

Mergând înapoi pe acest fir şi legându-1 de ceea 
ce numeam a fi fost la început un adevărat ideal ascetic 
şi studios-contemplativ al foarte tânărului Eminescu, 
descoperim o mărturisire despre idealul monastic ca 
posibilă cale de împlinire a vocaţiei sale, alături de cea 
eroică şi de cea erotică - ultima din ele, din perspectiva 
pe care am evidenţiat-o deja - după cum se vede şi din 
poemul Care-o fi în lume...: 

- Care-o fi în lume şi al meu amor? 
Sufletul întreabă inima cu dor. 

Va fi mănăstirea cu zidiri cernite, 
Cu icoane sânte şi îngălbenite, 



122 Gr.[igore] Alexandrescu, Poezii. Proză, Ed. Minerva, Bucureşti, 
1985, p. 257. A se vedea: 

http : / /r o .wikipe dia . org/ wiki/ Grigore_Alexandr e seu . 

Va fi vitejia cu coif de aramă 
L-ale cărei flamuri patria te cheamă, 

Ori va fi o dulce inimă de înger 
Să mângâie blândă ale mele plângeri? 

L-am cătat în lume. Unde o să fie 
îngerul cu râsul de-albă veselie? 

Unde o să-1 caut, mare Dumnezeu... 
Poate-i v-o fantasm-a sufletului meu? 

Ba nu, nu! Oglinda sufletului meu 
îmi arat-adesea dulce chipul său, 

Căci oglinda-i rece îmi arat-o zeie 
Cu suflet de înger, cu chip de femeie, 

Dulce şi iubită, sântă şi frumoasă, 
Vergină curată, steauă radioasă, 

Şi să mă iubească, s-o iubesc şi eu, 
Să-i închin viaţa sufletului meu. 

Dar ce râde lumea? Ce râde şi spune? 
- Femeia nu este ce crezi tu, nebune. 

Faţa ei e-o mască ce-ascunde un infern 
Şi inima-i este blestemul etern, 

Buza ei e dulce, însă-i de venin, 
Ochiu-i te omoară, când e mai senin. 

Şi-apoi ce-i amorul? Visu-i şi părere, 
Haina strălucită pusă pe durere. 

Dar dacă e astfel unde-i a mea zână 
Cu chipul de înger muiat în lumină? 

- N-a fost niciodată. De-a fost vreodată 
Atunci în mormântul cel rece o cată. 

De n-a fost - imagină-ţi singur în tine 
Un înger din ceriuri cu aripi senine, 

Pe care deodată cu sufletul tău 
Pe lume-1 trimise de sus Dumnezeu 

Şi care-nainte de-al întâlni tu 
în sufletul morţii fiinţa-şi pierdu. 

Şi cântă pe-ăst înger de dulce amor 
Şi plânge-1 cu jale şi plânge-1 cu dor; 

Din sufletu-ţi rece tu fă o grădină 
Cu râuri de cânturi, cu flori de lumină; 

Colo-n cimitirul cu cruci risipite 
Te primblă adesea cu gânduri uimite; 

Alege-ţi o cruce, alege-un mormânt 
Şi zi: Aici doarme amorul meu sânt; 

Şi cântă la capu-i şi cântă mereu; 
Dormi dulce şi dusă, tu, sufletul meu! 



Deşi în Scrisoarea V, spre exemplu, avem 
portretul femeii corupte, venale, al femeii-Dalilă 
(reafirmare a tradiţiei biblice în care gândea şi se 
integra poetul), Eminescu va rămâne mai degrabă la 
convingerea că „tu eşti sfântă prin iubire" (Venere şi 
Madonă). 

însă pe această femeie ideală, care să întrupeze 
virtuţile curăţiei şi sfinţeniei dorite de către el, 
Eminescu nu a aflat-o şi de aceea, pentru a nu susţine 
că ea n-ar putea să existe - ceea ce ar fi fost fals, din 
perspectiva istoriei Creştinismului, cel puţin -, spunea 
adesea că ea a murit înainte ca el s-o cunoască. 

Se observă că femeia, pentru Eminescu, corespun- 
dea idealului feminin creştin-ortodox, opus imaginii 
păgâne a femeii viciate de corupţie morală şi libertinaj, 
care pentru el reprezenta o adevărată desfigurare a 
feminităţii. 

în acelaşi timp, nicăieri, în poezia lui Eminescu, 
femeia nu apare în ipostaza pasivă de obiect al 
veneraţiei, incitator la leşinuri, de trup adorat, ca în 
lirica neoanacreontică. 

Până târziu, nu vom mai vorbi în poezia 
românească de fiziologia sentimentului erotic. 

într-o interpretare care poate avea veleităţi 
ortodoxe, ea, femeia din versurile lui Eminescu, trebuie 
să fie îngerul lui păzitor, după cum şi el trebuie să fie 
îngerul ei păzitor. Şi unul altuia să-şi fie întărire în 
fericire şi sfinţenie. 

Idealul feminităţii angelice nu este pentru poetul 
nostru unul edulcorat, ca în creştinismul apusean (aşa 
cum apare în picturile Renaşterii), ci o pretenţie foarte 
pertinentă şi conformă cu tradiţia, pentru care 
sfinţenia reprezintă desăvârşirea umanului iar femeia 
trebuie să fie o cale de salvare, de mântuire pentru 
bărbat, ca şi bărbatul pentru femeie. 

Am remarcat o singură idee neortodoxă, 
netradiţională, aceea că „femeia-i prototipul îngerilor 
din senin" (Venere şi Madonă). 

Sursa erorii (vorbind din punct de vedere 
teologic) este la Bolintineanu (care păstrează în 
versurile sale accente idolatre din poezia anacreontică) 
şi mai cu seamă la Heliade-Rădulescu 123 (pe care 
ulterior Eminescu îl acuză de falsificarea teologiei), 
care vede în Eva „model de frumuseţe al angelii din 
ceruri" (Anatolida sau Omul şi forţele). Este o teză 
teologică străină ariei ortodox-bizantine. 

Având în vedere că, în poemul evocat, Venere şi 
Madonă, Eminescu vorbeşte de Rafael şi de creaţia sa, 
„Madona dumnezeie", putem presupune o influenţă din 
spaţiul catolic, unde cultul mariologic (mai ales prin 



123 A se vedea: http://ro.wildpedia.org/wild/Ion_Heliade- 
Rădulescu. 

falsa dogmă a imaculatei concepţii 124 , care pune semnul 
de egalitate între rolul Fecioarei şi cel al lui Hristos în 
iconomia mântuirii) a depăşit limitele admise de 
cugetarea ortodoxă. 

Negoiţescu pune tot pe seama influenţei lui 
Heliade şi o altă concepţie străină spiritualităţii româ- 
neşti, cea despre „îngeri-stele, ce i-au înfierbântat 
imaginaţia şi visul tinereţii [lui Eminescu şi care] vin 
desigur din influenţa heliadescă" 125 . 

Nu vin din influenţa heliadescă, ci, indirect, din 
influenţa foare mare pe care a avut-o apocriful Cartea 
lui Enoh în literatura romantică europeană şi pe care a 
resimţit-o şi Eminescu - dar am discutat despre acest 
subiect cu altă ocazie si nu mai insistăm aici. 

y 

însă acest ideal feminin eminescian presupune, în 
mod evident, asceza şi nevoinţa sfinţeniei, chiar dacă 
nu în interiorul unei mănăstiri, ci în sânul familiei 
(asceza în lume nu e nicio noutate, nicio contradicţie 
pentru conştiinţa tradiţională - pentru vremurile din 
urmă, spre exemplu, toată literatura ortodoxă vorbeşte 
despre monahism în lume), pentru că iubirea cunoaşte 
la Eminescu împlinirea şi ascensiunea infinită numai în 
cadrul căsătoriei şi niciodată printr-o relaţie pasageră, 
pe care poetul o respingea: 

Ca toţi să fiu? ca dânşii să fiu viclean făţarnic? 
Să cumpăr cu un zâmbet, un zâmbet iar zădarnic; 



124 Idem: http://ro.wikipedia.org/wild/Concepţia_Imaculată. 

125 Ion Negoiţescu, Scriitori moderni, voi. II, Ed. Eminescu, 1997, p. 

3i- 

Viaţa adoratei şi gingaşei copile 
Să o pătez cu umbra plăcerei unei zile 
Şi să iubesc ca dânşii... când partea cea mai bună 
Din inima-mi şi minte i-a ei pe totdeauna? 

(Pierdută pentru mine, zâmbind prin lume treci!) 



în ochii altor oameni tu eşti o carne vie, 
O neted-arătare, un animal gentil. 
Ei doresc mâna-ţi albă pe frunte să-i mângîie 
Căci dulce e şi mică mânuţa-ţi de copil. 

Ei doresc buza-ţi coaptă, nectar amar de patimi, 
Ei vor să-ţi sugă ochiul, divinul ochiul tău, 
Tu lor li-eşti femeie, o jucărea de patimi... 
Căci nimeni nu te vede astfel cum te văd eu. 

Nu! Pentru mine eşti tu ca glasul unei coarde 
Ce nemaiauzită a fost pe-acest pământ 
Şi inima-mi bolnavă la văzul tău îmi arde 
De jos în sus o simt dar mişcată, tremurând. 



126 



(în ochii altor oameni) 



într-o scrisoare din 1882, către Veronica Miele 127 , 
răspunzând imputărilor născute de gelozia acesteia, 
Eminescu mărturisea acest ideal al său: 



126 Mihai Eminescu, Opere, XV, ed. Perpessicius, p. 939. 

127 A se vedea: 

„Oare n-ai pătruns tu încă natura mea de 
călugăr (subl. n.) pentru a şti că nu există 
amuzament pentru mine fără tine...?" 128 . 



Chiar şi în interiorul idealului erotic, Eminescu îşi 
păstrează natura de călugăr, solemnă, ascetică, serioa- 
să. 

Iubirea pe care o dorea Eminescu era una care să 
se perpetueze nu doar în întreagă viaţa aceasta, ci care 
să fie eternă, să dureze întreaga veşnicie: „Chiar de 
murim, ajungem limanul fericirii" (Sarmis) . 

Tocmai de aceea avem în poezia de dragoste 
eminesciană nenumărate sugestii onirice, hipnotice şi 
tanatice, despre care exegeza literară a vorbit din 
destul şi care demonstrează dorul poetului de înveşni- 
cire a iubirii sale. 

De altfel, Biserica, Mănăstirea sau călugărul 
sihastru sunt prezenţe extrem de frecvente în lirica 
eminesciană, după cum este şi dorul după o iubire 
sfântă, desăvârşită în căsătorie. Şi chiar din acest 
motiv, atunci când eroii poemelor sale sunt dezamăgiţi 
în iubire, ei sfârşesc prin a deveni călugări, prin a se 
întoarce la asceza minţii şi a inimii, la lupta cu 
gândurile şi cu patimile. Mai mult decât atât, ceea ce 
preconiza să se întâmple cu eroii săi în poeme, nu era 



http :/ /ro .wikipedia . org/ wiki/ Veronica_Micle . 

128 Dulcea mea Doamnă / Eminul meu iubit. Corespondenţa inedită 
Mihai Eminescu - Veronica Miele, ediţie îngrijită, transcriere, note şi 
prefaţă de Christina Zarifopol-Illias, Ed. Polirom, Iaşi, 2000, p. 124. 

pentru el doar o fantezie literară. Se pare că amănuntul 
acesta poetic a fost aproape de a se transforma într- 
unui biografic. 

Urmărind mărturiile celor din apropierea sa, 
Theodor Codreanu 129 susţine că, în 1882-83, înainte de 
a fi arestat şi internat cu forţa, Eminescu a avut 
intenţia să intre în monahism 130 . 

Când dragostea sa se transformă în deziluzie, 
poetul însuşi se întoarce la înţelepciunea învăţăturilor 
ascetice, pe care şi-o însuşise practic, înainte de a 
interveni etapa îndrăgostirii. 

Apare, de asemenea, şi ideea că, dacă femeia nu e 
sfântă şi fidelă iubirii, atunci ispita feminină poate 
deveni un pericol pentru mântuire, o capcană 
existenţială, „când scena astei vieţe e-al mântuirei faur" 
(Femeia?... măr de ceartă). 

în acelaşi poem, precizează că femeia are puterea 
să facă din el un Sisif 31 , un condamnat la chinul şi la 
Infernul veşnic - dar şi că „adorata" este „un sac de 
viermi", cum spunea şi altundeva mai devreme: 

Atâta- nţelepciune pari a vedea [în femeie], ş-atâta 
Plăcere pare-a duce în inima-amărâtă, 
Când capul c-oboseală pe umăru-i ţi-1 culci 



129 A se vedea: http://usriasi.ro/codreanu.html 
şi http://theodorcodreanu.wordpress.com/. 

130 Theodor Codreanu, Dubla sacrificare a lui Eminescu, 2009, PDF, 
ediţie online, revăzută şi adăugită, p. 291. A se vedea: 

http://www.mihai-eminescu.ro/images/stories/pdf/Eminescu%20- 
%2oTheodor%2oCodreanu.pdf. 

131 A se vedea: http://ro.wikipedia.org/wild/Sisif. 

Sau când te uiţi în ochii-i ucizător de dulci, 
încât chiar mântuirea cea veşnică ţi-o sfermi 
Şi redevii un Sisif - sacrifici[u] pentru viermi... 

în acelaşi sens, în alt poem, S-a dus amorul..., 
poetul afla o explicaţie pentru neîmplinirea visului său 
de iubire în faptul că „Prea am uitat de Dumnezeu,/ 
Precum uitarăm toate". 

Eminescu este un poet care şi-a pus toată 
nădejdea în forţa mântuitoare a iubirii. 

Dezamăgirea care 1-a luat în stăpânire, când i s-au 
ruinat speranţele de împlinire a visului de iubire pe 
acest pământ, s-a transformat într-un fluviu de senti- 
mente dureroase, un adevărat tăvălug de suferinţă, 
însă de o mare putere spirituală, care 1-a rupt treptat 
de fantezie, 1-a spălat şi 1-a curăţit atât de iluzia iubirii 
împlinite la modul absolut pe pământ, cât şi de iluzia 
artei - pentru că melancolia dragostei este cea care se 
face vers (Singurătate). 

Singurătatea, absenţa femeii, a fiinţei iubite 
trezeşte melancolia, iar melancolia naşte versul. Versul 
lui Eminescu este profund nostalgic, pentru că expri- 
mă, în esenţă, o pierdere imensă, o jale sfâşietoare, 
care depăşeşte sfera romantică. 

Sesizând rolul central al acestui aspect în lirica 
eminesciană, George Gană îşi intitulează studiul 
Melancolia lui Eminescu, ocupându-se în chiar primul 
capitol de precizarea esenţei acestei melancolii. 

G. Gană a fost preocupat să stabilească fizionomia 
lumii care generează o astfel de melancolie şi o face 
folosindu-se de analizele lui Jean Starobinski: 



„Născută din slăbirea sacrului, din distanţa 
crescândă dintre conştiinţă şi divin şi refractată şi 
reflectată prin situaţiile şi operele cele mai 
diverse, ea este aşchia din carnea acestei moder- 
nităţi, care de la greci încoace nu încetează a se 
naşte" 132 . 

O acoladă - care nu cuprinde medievul românesc, 
chiar dacă se poate vorbi şi de un alt tip de melancolie, 
care e nostalgia paradisiacă, în virtutea căreia „am 
putea spune că Adam e cel dintâi melancolic" 133 - 
uneşte antichitatea greacă şi epoca modernă, după 
cum, ceva mai târziu, vom vedea că Eminescu însuşi 
sesizează, definindu-se ca modern, deşi se simte 
agresat şi nu reconfortat de această constatare - aşa 
cum se vor simţi toţi poeţii noştri moderni, începând 
cu Bacovia - pe care şi G. Gană observă şi îl receptează 
tot ca un spirit afin lui Eminescu. 

Eminescu nu se simte modern în adâncul fiinţei 
sale, ci om al timpului modern (aici a intuit bine 
Maiorescu 134 ), parte a unei conjuncturi istorice din care 



132 Cf. George Gană, Melancolia lui Eminescu, Ed. Fundaţiei 
Culturale Române, Bucureşti, 2002, p. 9. 

133 Idem, p. 12. 

134 A se vedea: 

nu se putea smulge, de care nu putea face abstracţie, 
lăsându-se defazat, chiar dacă reveria îl purta prin 
epoci ideale, ale lui Alexandru cel Bun 135 , Mircea cel 
Bătrân 136 , Ştefan cel Mare 137 sau Matei Basarab 138 
(Scrisoarea III, Scrisoarea IV, Sărmanul Dionis etc). 

„Dacă epoca romantică a fost un timp al 
melancoliei, a fost pentru că anumite evoluţii 
spirituale şi sociale au cunoscut atunci faze 
critice. [...] 

Melancolia, ca şi termenii sinonimi 
Weltschmerz, ennui, mal du siecle ş. a. semnifică o 
insatisfacţie sufletească sau o tristeţe existenţială 
care, în ultimă analiză, trebuie înţelească "ca un 
fenomen consecutiv morţii lui Dumnezeu şi 
secularizării conştiinţei europene, începând de la 
Renaştere" [...]. Cu timpul..., viaţa spirituală s-a 
diminuat şi omul a fost luat în stăpânire de urât şi 
de nevoi: "Preste tot credinţele vechi mor, un 
materialism brutal le ia locul, cultura secolului 
mână-n mână cu sărăcia claselor lucrătoare 
ameninţă toată clădirea măreaţă a civilizaţiei 
creştine". 



http :/ / ro .wikipedia . org/ wiki/Titu_Maiorescu . 

135 Idem: 

http : / /ro . wikipe dia . org/ wiki/ Alexandru_cel_Bun . 

136 Idem: 

http://ro.wikipedia.org/wiki/Mircea_cel_B%C4%83tr%C3%A2n. 

137 Idem: http://www.stefencelmare.ro/. 

138 Idem: 

http://ro.wikipedia.org/wiki/Matei_Basarab. 

într-un cuvânt, "e o epocă în care ideile mari 
asfinţesc, în care zeii mor" [spunea Eminescu în 
Timpul, 5 aprilie 1879; v - Opere, X, p. 214]. 

Afirmaţii asemănătoare aflăm şi în alte 
articole. Iată încă două exemple: 

"Ireligiozitatea se întinde într-un mod 
înspăimântător", scrie poetul la 6 septembrie 
1880, pentru a reveni peste patru zile: "Dispariţi- 
unea sentimentului religios e de regretat nu 
numai la noi, dar pretutindenea" [Opere, XI, p. 
325, 330]. [...] 

E greu de găsit un poet romantic care să fi 
exprimat pe spaţii mai mari şi cu o vibraţie mai 
puternică decât Eminescu tristeţea destrămării 
societăţii tradiţionale (s. n.) a ţării sale şi ne- 
mulţumirea pentru stările de lucruri - sociale, 
economice, morale - produse de revoluţia 
burgheză. 

Reflexul acestei stări de spirit, documentată 
de toată publicistica, nu trebuie căutat numai în 
poezia lui de atitudine socială, fiind un factor care 
a accentuat melancolia difuză în toată opera" 139 . 

Melancolia se repercutează în literatura vremii, 
de la Goethe H ° la Verlaine 141 , dar şi în lirica românească 
şi Eminescu o sesizează ca atare: 



139 George Gană, Melancolia lui Eminescu, op. cit, p. 9-11, 13. 

140 A se vedea: 

http://ro.wikipedia.org/wiki/Johann_Wolfgang_von_Goethe . 

141 Idem: http://en.wikipedia.org/wiki/Paul_Verlaine. 

„Ca poeţi melancolici îi receptează pe 
Grigore Alexandrescu (Şi ca Byron, treaz de vântul 
cel sălbatic al durerii,/ Palid stznge-Alexandrescu 
sânta candel-a sperării,/ Descifrând eternitatea din 
ruina unui an) şi pe Bolintineanu (Şi din liră 
curgeau note şi din ochi lacrimi amare/ Şi astfel 
Bolintineanu începu cântecul său) şi chiar veselul 
Alecsandri e văzut şi în această lumină mai 
sumbră: bard şi "elegant poet de salon", "cu toate 
acestea se rătăceşte pe piscurile de granit a 
gândirei în nourii cei suşi ai melancoliei 
puternice" [Opere, XV, p. 142] " 142 . 



Am semnalat aceste lucruri acum, pentru că 
Eminescu însuşi, în versul şi în poezia amintite mai 
sus, leagă melancolia de singurătate (care dă titlul 
poemului), de absenţa iubitei, vers plecând de la care 
şi G. Gană şi-a iniţiat studiul şi observaţiile. 

însă precizări importante conexe cu toate aceste 
aspecte urmează să facem şi în subcapitolul următor, 
dar şi în altele, subsecvente, din lucrarea de faţă. 

în poezia lui Eminescu, exprimarea acestei 
deznădejdi a pierderii iubirii capătă vii tonalităţi de 
smerenie şi pocăinţă. 

Versurile au evidente sonorităţi psalmodice iar 
retorica şi recuzita terminologică aparţin, fară dubii, 
palierului ortodox omiletic şi filocalic. 



George Gană, Melancolia lui Eminescu, op. cit., p. 15. 

Dosoftei şi Miron Costin, poezia veche şi moral- 
religioasă era, chiar şi într-un mod paradoxal, model 
pentru primii poeţi români, şi ne referim aici inclusiv 
la cei denumiţi neoanacreontici, după cum am văzut în 
volumul anterior. 

Ecourile ortodoxe şi filocalic-isihaste nu sunt 
necunoscute sau străine de poezia lui Eminescu, mai 
ales când acesta ajunge la tensiuni interioare aproape 
insuportabile şi lasă ca durerea lui să curgă în mod 
fulminat în versuri. 

Astfel de versuri au un temperament ortodox 
foarte bine conturat al sufletului deznădăjduit de lume 
şi de nimicnicia omenească şi care nu poate fi confun- 
dat cu pesimismul şi mizantropia schopenhaueriene. 

Pecetea tradiţională este recognoscibilă atât în 
plan spiritual-afectiv, cât şi în planul stilistic şi ima- 
gistico-muzical al poemelor - influenţa imaginilor şi a 
sonurilor elegiace din imnografie nu e de lepădat, a 
plângerilor sfâşitoare. 

Neaflarea idealui său de iubire, în lume, 1-a făcut 
profund nefericit, a declanşat în el, cum spuneam, o 
revărsare sentimentală zdrobitoare, care are în versu- 
rile sale inconfundabile tonalităţi psalmodice şi religi- 
oase. 

în momentele de rememorare postumă a clipelor 
fericite de dragoste, iubita este chemată să răsară din 
valurile vremii, de unde a fost înghiţită de marea 
acestei lumi viclene şi înşelătoare: „Din valurile vremii, 
iubita mea, răsai...// Cum oare din noianul de neguri să 



te rump,/ Să te ridic la pieptu-mi, iubite înger scump"... 
(Din valurile vremii...). 

în Sonete există numeroase aluzii la textele 
fundamentale ale Ortodoxiei. 

Un Sonet începe astfel cu următoarele versuri: 
„Când însuşi glasul gândurilor tace,/ Mă-ngână cântul 
unei dulci evlavii. Şi continuă: Atunci te chem; 
chemarea-mi asculta-vei? 7 Din neguri reci plutind te vei 
desface?". 

„Când însuşi glasul gândurilor tace" este un vers 
care ne trimite fără echivoc la repere isihaste, la 
tăcerea gândurilor la care nevoitorii ajung prin 
rugăciunea inimii. Referirea lui la tăcerea gândurilor 
sau a minţii, nu ne poate conduce decât la o singură 
concluzie: poetul era un intim al textelor isihaste şi 
filocalice. 

Deşi folosite într-un context care nu e religios 
(tehnică literară iniţiată de Dosoftei, Cantemir şi de 
scriitorii medievali), asemenea aluzii ne certifică 
influenţa covârşitoare pe care au avut-o asupra sa 
scrierile vechi şi religioase şi care iese la suprafaţă din 
sufletul lui, în momentele de maximă tensiune, de 
mare încordare spirituală. 

în poezia prepaşoptistă şi paşoptistă există imne 
religioase şi expresii poetice care secondează formu- 
lările dogmatice ale credinţei ortodoxe, pasajele scrip- 
turale devenite liturgice sau des invocate în oratoria 
religioasă, dar nu am aflat o atât de mare intimizare cu 
ascetismul filocalic şi cu isihasmul, ca în opera lui 
Eminescu. 

Sau formula poetică mai concisă şi mai puţin 
fastuoasă a acelora - în comparaţie cu Eminescu - nu 
ne permite să întrevedem sensuri la fel de bogate, deşi 
ele ar fi putut fi cumva subînţelese de către autori. 

Chemarea iubitei din neguri şi din valuri, pe lângă 
faptul că partajează un topos tradiţional, seamănă 
foarte mult cu o implorare a scoaterii ei din Infern, 
pentru că ea s-a lăsat înghiţită de valurile vremii şi ale 
lumii, s-a lăsat ademenită şi înşelată de chipul trecător 
al acestei lumi deşarte. 

într-o variantă a poemului Din valurile vremii, 
poetul îşi arată dorinţa de a o mântui: „O, nu fugi, 
iubito, plutind astfel înnot/ Răpită de nimicul vieţii şi de 
tot/ Ca frunzele când toamna, pe lume-şi mână vântu-i 
/.../ Din valurile vremii mă lasă să te mântui" 143 . 

Idealul său de femeie era o icoană de femeie, „o 
icoană de lumină" (Singurătate), „femeie între stele şi 
stea între femei" (Din valurile vremii...), care să se 
apropie cât mai mult, prin bunătate şi frumuseţe 
interioară, de arhetipul feminin, pe care Dumnezeu 1-a 
arătat în Preacurata Sa Maică. El a aşteptat să întâl- 
nească în viaţă „femeia pe care miel Dumnezeu Sântul 
o-a destinat" (Din lyra spartă...). 

Imaginea angelică a iubitei confirmă şi ea un 
recurs la Ortodoxie, la felul în care este percepută 
femeia în Biserică, la cum trebuie să fie desăvârşirea ei: 
femeia curată şi sfântă, urmând modelul Maicii 
Domnului şi al Sfintelor. 



143 Cf. M. Eminescu, Opere, III, ed. critică de Perpessicius, Ed. 
Fundaţia Regele Mihai I, Bucureşti, 1944, p. 220. 

De aceea, ea este purtătoare de pace şi aducătoare 
de linişte în suflet: „Puterea nopţii blând însenina-vei/ 
Cu ochii mari şi purtători de pace?/ Răsai din umbra 
vremilor încoace,/ Ca să te văd venind - ca-n vis, aşa 
vii!". Iar într-un alt Sonet, apropierea ei are ceva din 
puritatea genezei cosmice: „Tu nici nu ştii a ta 
apropiere/ Cum inima-mi de-adănc o linişteşte,/ Ca 
răsărirea stelei în tăcere". 

Imaginea femeii-stea apare şi în Luceafărul: „O, 
vin', în părul tău bălai/ S-anin cununi de stele,/ Pe-a 
mele ceruri să răsai/ Mai mândră decât ele". 

însă şi această imagistică face parte tot din 
mentalitatea ortodoxă a poporului român, pentru care 
frumoasă ca luna şi ca stelele înseamnă o comparaţie 
nu cu strălucirea exterioară a aştrilor, ci cu lumina 
interioară a frumuseţii spirituale, care e veşnică. 

Căci „luna între stele" este „cum e Fecioara între 
Sfinţi". Iar fata de împărat din Luceafărul, care este 
frumoasă ca luna între stele, are ca icoană a frumuseţii 
pe Maica Domnului, după cum înseşi versurile poemu- 
lui ne descoperă. 

Expresia în sine se regăseşte şi în Istoria ieroglifică 
- [candelele templului] „ca soare[le] lumina şi ca luna 
între alte stele să arăta" 144 -, ceea ce ne dovedeşte 
peremptoriu vechimea ei şi faptul că Eminescu, cel mai 
probabil, a descoperit-o într-un text al literaturii 
noastre vechi - sursele omiletice erau izvoarele de 
inspiraţie pentru viziunile cosmice. 



Dimitrie Cantemir, Istoria ieroglifică, op. cit., p. 131. 

Iubirea este „visul de lumină" (Atât de fragedă), 
momentul întâlnirii e „ceasul sfânt în care ne- 
ntâlnirăm" (sonetul Sunt ani la mijloc...), iar poetul 
speră cu disperare că iubirea îi va sfinţi pe amândoi: „Ş- 
o să-mi răsai ca o icoană/ A pururi Verginei Marii,/ Pe 
fruntea ta purtând coroană -/ Unde te duci? Când o să 
vii ?" (Atât de fragedă...). 

în Sărmanul Dionis 145 , iubirea dintre Dionis/ Dan 
şi Măria, sfinţenia sentimentului dintre cei doi, îi face 
să recupereze starea de fericire a cuplului primordial, 
dar şi puterile primilor oameni, pe care aceia le-au avut 
mai înainte de căderea din Rai. 

Eminescu ne oferă, bineînţeles, un tablou, al 
forţelor umane corespunzând primordialităţii, născut 
din imaginaţia sa (ajutată şi de Hexaimera şi de alte 
precizări patristice), dar corespondenţa este evidentă. 

Iubirea readuce sfinţenia, recuperarea naturii 
umane iniţiale nepervetite, căci prin iubire 

„se restaurează fiinţei şi puritatea şi 
atributele creatoare pe care le-a pierdut prin 
cădere, izvorul intact de sfinţenie şi putere" 146 . 



Rezonanţele onomastice sunt, de asemenea, un 
indicator spre sursa şi optica creştină a poetului. 



145 Textul integral: 

http://ro.wikisource.org/wild/S%C4%83rmanul_Dionis. 

146 Zoe Dumitrescu-Buşulenga, Eminescu - cultură şi creaţie, Ed. 
Eminescu, Bucureşti, 1976, p. 83-84. 

Imaginea iubirii sfinţite prin statornicie apare în 
mai multe locuri în creaţia sa, ca de exemplu în 
poemul Pe lângă plopii fără soţ: „Tu trebuia să te 
cuprinzi/ De acel farmec sfânt,/ Şi noaptea candelă s- 
aprinzi/ Iubirii pe pământ". 

Regretul sfâşietor al lui Eminescu este „Că nu mai 
vrei să te arăţi/ Lumină de-ndeparte,/ Cu ochii tăi 
întunecaţi/ Renăscători din moarte! /.../ Prea mult un 
înger mi-ai părut/ Şi prea puţin femeie,/ Ca fericirea ce- 
am avut/ Să fi putut să steie. /.../ Şi poate nici nu este 
loc/ Pe-o lume de mizerii/ Pentr-un atât de sfânt noroc/ 
Străbătător durerii!" (S-a dus amorul..). 

Suferinţa poetului era cu atât mai insuportabilă, 
cu cât simţea în conştiinţa şi în inima sa că iubirea e 
veşnică, că nu este un sentiment perisabil, că ea nu se 
poate stinge, aşa după cum şi persoana iubită este 
destinată veşniciei. 

Gândul extincţiei, al disoluţiei în neant, însemna 
o profundă măcinare şi erodare interioară, întrucât era 
un non-sens pentru el. Iubirea nu poate accepta 
niciodată ideea de absorbţie în neant, numai ura sau 
nepăsarea se pot împăca cu absurdul unei asemenea 
presupuneri. 

Şi aflăm aici o altă dovadă pentru a rejecta 
opiniile conform cărora Eminescu ar fi crezut şi, în 
consecinţă, ar fi aşteptat o întoarcere în nefiinţă sau în 
Nirvana. 

Aici, la Eminescu, nu e vorba de Nirvana, în 
viziune budistă, ci de o suferinţă devoratoare, 
nimicitoare, prin care sufletul poetului îşi simte 



nimicul (nimicnicia, vanitatea existenţei), în mod 
spiritual, din cauza durerii foarte profunde. 

Semnificative sunt versurile poemului Când 
amintirile..., din care răzbate logica imbatabilă a 
poetului: dacă universul, creat de Dumnezeu din 
iubire, rămâne mereu acelaşi, plin de aceeaşi 
splendoare, de ce nu poate să rămână şi minunea 
iubirii nealterată? 

Cum ar putea cosmosul să fie mai nepieritor decât 
iubirea, când din iubire a fost creat? Răspunsul nu 
poate fi decât acela că lipsa iubirii e o aberaţie, un non- 
sens, o nebunie care nu poate fi acceptată de un om cu 
minte întreagă. 

Poetul ar fi dorit ca şi iubirea sa să fi fost la fel de 
statornică şi de neclintită ca şi frumuseţea şi neclin- 
tirea cosmică: „Deasupra casei tale ies/ Şi azi aceleaşi 
stele,/ Ce-au luminat atât de des/ înduioşării mele.// 
Putut-au oare atâta dor / în noapte să se stângă,/ Când 
valurile de izvor/ N-au încetat să plângă,// Când luna 
trece prin stejari/ Urmând mereu în cale-şi,/ Când ochii 
tăi, tot încă mari,/ Se uită dulci şi galeşi?". 

Eminescu insistă destul de mult, după cum s-a 
putut observa şi din exemplele noastre, pe imaginea şi 
conceptul de răsărire şi de renaştere a iubitei din 
neguri şi din valuri. 

Aceşti termeni sunt foarte familiari oricărei 
conştiinţe ortodoxe sau care cunoaşte cărţile vechi, în 
faţa căreia ei denumesc întreitele valuri ale patimilor 

care năvălesc peste oameni şi marea ce amară a vieţii 
acesteia şi a lumii care trăieşte în păcate. 

în timp ce noianul de neguri are şi el o 
semnificaţie similară, fiind o referire la scufundarea ei 
în adâncul uitării şi al pierderii, care este Iadul şi în 
care poetul nu suportă să o ştie. 

Verbele a răsări şi a renaşte au conotaţii anasta- 
sice, redemptorii, cu atât mai mult cu cât sunt aşezate 
în acelaşi context cu marea învolburată şi aspră (Mai 
am un singur dor) a lumii acesteia şi cu noianul de 
neguri din care trebuie să iasă, să se înalţe, înviind, 
iubita sa: 

„Din noaptea vecinicei uitări/ In care toate curg,/ 
A vieţii noastre desmierdări/ Şi raze din amurg,// De 
unde nu mai străbătu/ Nimic din ce-au apus -/ Aş vrea 
odată-n viaţă tu/ Să te înalţi în sus" (Din noaptea). 

Iubirea este cea care vrea să îl învieze, să-1 
renască, înălţându-1 din mormânt şi din Iad pe cel 
iubit, să-1 ridice deasupra neputinţelor şi a defectelor 
proprii, să-1 aşeze în lumina care desăvârşeşte, în 
realitatea veşnică a împărăţiei Cerurilor, unde nu mai 
poate fi atins de durere sau de stricăciune. 

Eminescu ajunge în cele din urmă la constatarea 
experiată a faptului că persoana umană este o realitate 
veşnică, care devine veşnică prin naşterea sa în această 
lume şi că iubirea se perpetuează dincolo de prezenţa 
ei şi de contactul fizic, iar îndepărtarea şi înstrăinarea 
de fiinţa iubită provoacă o suferinţă cruntă, o durere 
insuportabilă: 

„Icoana stelei ce-a murit/ încet pe cer se suie:/ Era 
pe când nu s-a zărit,/ Azi o vedem şi nu e./ / Tot astfel 
când al nostru dor/ Pieri în no apte- adâncă,/ Lumina 
stinsului amor/ Ne urmăreşte încă" (La steaua). 

Simbolistica ortodoxă, pe temeiuri evanghelice, 
care aseamănă pe Sfinţi cu stelele, pentru că ei sunt 
aştrii care luminează în împărăţia cea de sus, este şi 
temeiul şi motivaţia pentru care Eminescu foloseşte 
verbul a răsări cu conotaţii pascale, precum şi compa- 
raţii iconografice şi iluminatorii/ fotianice. 

O dovadă în plus este şi poemul-rugăciune către 
Preasfânta Fecioară, Răsai asupra mea...: 

Răsai asupra mea, lumină lină, 
Ca-n visul meu ceresc d-odinioară; 
O, Maică Sfântă, pururea Fecioară, 
în noaptea gândurilor mele vină. 

Speranţa mea tu n-o lăsa să moară 
Deşi al meu e un noian de vină; 
Privirea ta de milă caldă, plină, 

îndurătoare-asupra mea coboară. 

Străin de toţi, pierdut în suferinţa 

Adâncă a nimicniciei mele, 
Eu nu mai cred nimic şi n-am tărie. 

Dă-mi tinereţea mea, redă-mi credinţa 

Şi reapari din cerul tău de stele: 
Ca să te-ador de-acum pe veci, Mărie! 



112 



Eminescu nu credea, prin urmare, în puterea 
gestului orfîc sau dantesc de a coborî, ca un om 
simplu, în Infern, ci, în mod ortodox, credea în puterea 
rugăciunii şi a iubirii, care imploră pe Dumnezeu şi pe 
Preasfânta Sa Maică, ca să dăruiască mântuirea, 
înălţarea din beznele Iadului. 

Credem, aşadar, că am detectat în versurile lui 
Eminescu un jurnal poetic, care poate fi un document 
credibil şi a cărui lectură atentă ne poate ilumina, de la 
sine, multe necunoscute. Doar că această lectură nu s- 
a făcut, până la noi, cel puţin nu în sensul intenţiei de 
a stabili un traseu al gândirii poetice şi, mai ales, un 
izvor şi un fundament al ei. 

Luceafărul 



Am comentat, parţial, semnificaţiile Luceafărului, 
cu alte ocazii, în cărţile noastre. Dorim, în cele ce 
urmează, să urmărim pas cu pas modul în care s-a 
reflectat influenta literaturii româneşti tradiţionale 

y y y 

(zisă veche) în acest poem-capodoperă al lui Emi- 
nescu 147 . 

Vrem să demonstrăm cât de mult - fapt care se 
vede chiar la o evaluare neexhaustivă -, s-a impregnat 
Eminescu de lecturile repetate şi atente din ceea ce 
formează tezaurul de scrieri şi traduceri româneşti ale 
veacurilor XVI-XVIII. 

Vom relua, uneori, semnificaţii pe care le-am 
înţeles si formulat anterior, cu intenţia de a le unifica 

y y 7 y 

într-o perspectivă integratoare asupra Luceafărului. 

Tematic, poemul e înrudit cu Strigoii (adaptare 
eminesciană a unui motiv romantic de largă răspân- 
dire), Floare albastră, Scrisoarea IV, Scrisoarea V, în 
vremi de mult trecute/ Povestea magului..., Sarmis şi 
Gemenii. Dar şi cu nuvelele Sărmanul Dionis, Geniu 
pustiu şi Cezara. El dezbate, sub această formă 
alegorică, o problemă de prim ordin pentru Eminescu şi 



147 Acest comentariu l-am publicat iniţial online, pe platforma 
noastră, pe episoade, începând din data de 9 noiembrie 2014. 

A se vedea: http://www.teologiepentruazi.ro/tag/luceafarul/. 

Apoi într-o carte aparte, existentă aici: 

http://www.teologiepentruazi.ro/2014/12/18/luceafarul- 
comentariu-literar/ . 

anume ezitarea lui între a se dedica complet şi definitiv 
iubirii sau ascezei studioase. 

începutul poemului e familiar, printr-o formulă 
de basm - reminiscenţă a basmului original Fata din 
grădina de aur, cules de Kunisch, din care poetul a 
derivat mai întâi un poem cu titlul omonim 148 . 
Eminescu nu a urmărit să creeze o stare de familiari- 
tate cititorului, ci să înalţe ex abrupto situaţia la 
nivelul sublimului. 

în basmul românesc cules de Richard Kunisch, 
fata de împărat e o adevărată icoană a Frumuseţii şi 
este, totodată, izvor de viaţă/ sănătate. Sursa teologică 
a concepţiei este evidentă. 

O asemenea frumuseţe, care să producă şi restau- 
rarea spirituală a celor care o vedeau 149 , nu ştiu dacă 
are echivalent între poveştile noastre populare. 

Eminescu a receptat însă neaşteptat de ortodox 
această relatare. El a recunoscut (dovedind nu doar 
cunoaşterea, ci intimizarea sa profundă cu conţinutul 
cărţilor vechi studiate) că un asemenea portret nu se 
cuvine decât icoanei Maicii Domnului. De aceea, 
elucidează un fragment din basm, concentrându-l în 



14 A se vedea: 

http :/ /ro . wikisource . org/ wiki/Fata -n_grădina_de_aur . 

149 „Un împărat puternic avea o fată atât de frumoasă că, de când 
era copilă, veneau să o vază oameni din apropiere şi din depărtări. Şi cine 
avea vreo durere era uşurat, cine era bolnav se însănătoşea, privind la fata 
cea frumoasă. Cu cât creştea, se făcea tot mai drăgălaşe, tot mai 
încântătoare şi vestea ei se răspândea în toate ţările", cf. D. Caracostea, 
Două basme necunoscute din izvoarele lui Eminescu, Ed. Librăriei Socec & 
Co., Bucureşti, 1926, p. 13. 

doar câteva versuri şi mai ales, la modul apoteotic, în 
comparaţia frumuseţii tinerei fete de împărat cu cea a 
Fecioarei: 

A fost odată ca-n poveşti, 

A fost ca niciodată, 
Din rude mari împărăteşti, 
O prea frumoasă fată. 

Şi era una la părinţi 
Si mândră-n toate cele, 

y 7 

Cum e Fecioara între sfinţi 

y 

Si luna între stele. 

y 



S-a spus adesea că, în Luceafărul, Eminescu a 
recurs la mutaţii stilistice esenţiale. într-adevăr, a 
renunţat la pletora de tropi a tinereţii sale poetice şi a 
tins spre esenţe, spre punerea în valoare a cuvântului şi 
spre concentrarea imaginilor în linii fundamentale. 
Simplitatea cuvintelor şi a liniilor ne-ar putea 
determina să afirmăm că poetul a tins spre brâncu- 
sianism mai înainte de Brâncusi. 

y y 

Nu s-a observat prea bine, însă, în ce sens s-au 
petrecut aceste mutaţii stilistice. Spuneam, nu demult, 
despre poezia Sfântului Dosoftei, că 

„Mai înainte de a fi creat viziuni poetice, 
Dosoftei are simţul cuvântului, el descinde poezia 
din cuvânt. 

Pentru că si lumea a fost creată cu 

y 

cuvântul..." 150 . 

Eminescu pare a înainta spre aprofundarea 
acestui fenomen, pe care 1-a sesizat neîndoielnic, în 
psalmii dosofteieni versificaţi. 

Ne întoarcem la portretul sau la icoana fetei. Ea 
este „din rude mari împărăteşti" , expresie care pare să 
continue formularea proprie basmului. Eminescu şi-ar 
fi putut-o însuşi, însă, chiar de la Dosoftei, la care am 
întâlnit-o în Vieţile Sfinţilor: 

Acestuia era moşiia Chi[p]rul [Cipru]. 
Apoi pustiia. 
Si lăsând aceasta s-aceaia, 
are mosiie ceriul. 

y 

150 Şi continuam: „Poezia, la scara poemului, cu viziuni ebluisante, 
alegorii şi metafore, porneşte de la descoperirea cuvântului poetic, a 
cuvântului care are orizont fanic, un atom care închide în sine, la rândul 
lui, o lume de semnificaţii şi percepţii. Cuvintele sunt aşadar, la el, 
aşezate unele lângă altele ca nestematele/ podoabele care formează 
universul. El le-a scrutat etimologia şi le-a cântărit greutatea, aşezându-le 
în versuri după preţ şi strălucire. 

Scenele cosmice au căpătat poeticitate prin punerea în abis a 
semnificaţiilor, astfel încât urzirea de stele şi undirea de valuri să nu aibă 
sfârşit. Taina şi frumuseţea lor stă tocmai în faptul că au zare, dar şi 
dincolo de zare. 

însă aceasta este o caracteristică a Scripturii, în care cuvintele 
însele sunt mări abisale. A te apleca asupra cuvântului înseamnă a cădea 
într-o genune de gânduri şi semnificaţii", cf. Dr. Gianina Maria-Cristina 
Picioruş, Creatori de limbă şi de viziune poetică în literatura română, voi. 
I, Dosoftei, Teologie pentru azi, Bucureşti, 2013, p. 205, 

http://www.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-i/. 

Că lăsând strălucoarea rudei sale, 
că era din rudă mare, 
si unul din cei mai mare 

y 

şi mai vestiţ[i] a-mp aratului, 
şi mearsâ la nontrul pustii ei... 151 . 



înaintea lui Eminescu, Asachi a reţinut de la 
Dosoftei şi a folosit în poezie termenul lucoare cu 
sensul său etimologic de notorietate/ faimă (pe lângă 
cel de lumină), precum acesta mai sus: „strălucoarea 
rudei" (însemnând faima/ slava neamului său). 

Cele două strofe introductive ale Luceafărului se 
referă la nobleţea si frumuseţea fetei, cea de-a doua 

y y J y y 

subliniind caracterul ei de unicat: nu numai că este 
„una la părinţi", dar este şi de-o frumuseţe care întrece 
închipuirea: „Cum e Fecioara între sfinţi/ Şi luna între 
stele". 

Deşi, din punct de vedere sintactic, ar părea că 
sunt două comparaţii, de fapt, este una singură. Pentru 
că Fecioara este strălucitoare între Sfinţi, în împărăţia 
lui Dumnezeu, ca luna între stele. 

Sfinţii „sunt pre lângă Hristos ca nişte stele, carii 
iau lumina lor de la acest Soare al dreptăţii" 152 . 



151 [Sfântul] Dosoftei, Viaţa şi petreacerea Svinţilor, B. A. R., CRV 
73, f. 262 v , din Viaţa Sfântului Marchian, 18 ianuarie. 

Pentru acest manuscris am apelat la Biblioteca digitală a 
Bucureştilor, 

http://digitool.dc.bmms.ro:888i/R/4UDA3NV7MCGCK2Ni268TT 
HMEYID2GJ4Y657RF2JUAXGMUTHTHM-02527. 



n8 



La Eminescu: „Din limpedea nălţime pe-alocuri se 
disface/ O stea, apoi iar una; pe ape diafane/ îşi 
limpezesc în tremur pe rând a lor icoane" (Sarmis). 

Comparaţia pleacă de la I Cor. 15, 41: „Alta e 
mărirea soarelui, si alta e mărirea lunii si alta e mărirea 
stelelor, pentru că stea de stea osebire are întru 
mărire" (Biblia 1688). Şi dacă fiecare Sfânt e o stea care 
are strălucirea sa pe catapeteasma Cerului, Maica 
Domnului este ca luna între stele, pentru că 

străluceşte mai vârtos 
decât celelalte lumini ale ceriului. 
Aleasă iaste şi frumoasă ca luna 153 , 
pentru că, cu lumina sfinţeniei stinge 

celelalte stele 
şi pentru marea şi minunata strălucire 
de toate şireagurile stelelor 
celor de taină 
se cinsteşte, ca o împărăteasă 154 . 



Am făcut şi în teza noastră doctorală apropierea 
între metafora lunii la Eminescu şi la Antim Ivirea- 
nul 155 . 



152 [Sfântul] Antim Ivireanul, Opere, Ed. Minerva, Bucureşti, 1972, 

p. 10. 

153 Cf. Cânt. Cânt. 6, 10: Kodf| cog aeXf|Vr| (LXX)/ pulchra ut luna 
(VUL6, 9). 

154 [Sfântul] Antim Ivireanul, Opere, ed. cit., p. 19. 

155 A se vedea cap. „Lună tu, stăpân-a mării...". Puncte de 
convergenţă între opera lui Antim Ivireanul şi cea a lui Mihai Eminescu. 

în comentariile lui Ilie Miniat, luna are mai des 
conotaţii negative (se deosebeşte în mod evident de 
Sfântul Antim, la acest capitol). 

Comparaţia a migrat, din sfera cărţilor bisericeşti, 
atât în literatura cultă, la Cantemir (candelele din 
templu „ca soare lumina şi ca luna între alte stele să 
arăta" 156 ), cât şi în zona folclorului: D. Murăraşu a 
remarcat următoarele versuri dintr-o poezie populară, 
transcrisă de Eminescu într-un caiet (ms. 2260): „Ci eu 
am fost una la părinţi/ Ca şi luna între sfinţi/ Şi le-am 
fost de mângâieri/ Ca şi luna printre stele" 157 . 

Aşa cum se înfăţişează ele, versurile poeziei 
populare ne demonstrează că Eminescu a făcut apel la 
folclor cunoscând semnificaţiile metaforelor din litera- 
tura religioasă. în versurile populare, doar câţiva 
termeni emană conotaţii religioase, contextul fiind 
altfel neclar sub acest aspect. 

Dosoftei şi Cantemir, înaintea lui, procedaseră cu 
acelaşi discernământ la selectarea materialului folclo- 
ric. 

Cunoscând deci toate implicaţiile interpretative, 
Eminescu ajunge la această formă concentrată de 

Motive şi viziuni comune sau similare, din teza noastră doctorală: Antim 
Ivireanul: avangarda literară a Paradisului. Viaţa şi opera, Teologie pentru 
azi, Bucureşti, 2010, p. 383-428, cf. 

http://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

156 Dimitrie Cantemir, Istoria ieroglifică, ed. cit., p. 131. 

157 M. Eminescu, Poezii. III, ediţie critică de D. Murăraşu, Ed. 
Minerva, Bucureşti, 1982, p. 325. 

A se vedea şi M. Eminescu, Opere, VI, ediţie critică îngrijită de 
Perpessicius, Ed. Academiei RPR, Bucureşti, 1963, p. 175. 

exprimare a faptului că tânăra fată de împărat era 
înzestrată cu virtuţi ale frumuseţii fizice şi spirituale 
uluitoare: „Cum e Fecioara între sfinţi/ Şi luna între 
stele". 

Mai aproape de izvorul popular (chiar foarte 
aproape) sunt versurile dintr-o creaţie poetică emines- 
ciană care prelucrează surse folclorice, rămasă în 
manuscris, şi care dezvoltă tema Zburătorului: „Şi e 
una la părinţi,/ Cum e luna printre sfinţi,/ Şi-ntre fete 
tinerele/ Ca şi luna printre stele" (Peste codri sta 
cetatea) 158 . 

Formularea din Luceafărul ne demonstrează însă, 
după cum spuneam, că Eminescu era conştient de 
sursa cultă/ ortodoxă a imaginilor poetice descoperite 
în poezia populară. O variantă manuscrisă ne stă ca 
dovadă, fiind foarte explicită în acest sens: 

A fost odată ca-n poveşti 

A fost ca niciodată 
Din rude bune-mpărăteşti 
Fecioară prea-curată 

Şi era una la părinţi 
Si una-n toate cele 

y 

Cum e Măria între sfinţi 
Si luna între stele 159 . 



M. Eminescu, Opere, VI, ed. Perpessicius, p. 110. 
M. Eminescu, Opere, II, ed. Perpessicius, p. 392. 

Strofele următoare ale poemului eminescian 
urmăresc intriga erotică. 

După cum am arătat mai sus, poetul şi-a însuşit, 
încă din fragedă tinereţe, din cărţile vechi cu conţinut 
filocalic pe care le citise, un ideal ascetic căruia a 
încercat să-i rămână fidel cât mai mult si către care a 

y 

tins totdeauna, oscilând între dorinţa unei vieţi de 
familie si cea de a se dedica cunoaşterii si existentei 

y y y y 

ascetico-creative. 

Eminescu însuşi a indicat, în poemele sale, acest 
traiect sentimental şi cognitiv, dar până la noi nu a fost 
luat în seamă. 

Acesta este motivul pentru care, în versurile sale, 
iniţierea erotică are loc în contexte care presupun... 
fermecarea, o alunecare treptată în plasa îndrăgostirii: 



Şi pas cu pas pe urma ei 

Alunecă-n odaie, 
Tesând cu recile-i scântei 

y 

O mreajă de văpaie. 



Ipostaza este cea a unui păianjen, care îşi ţese 
mreaja... 

O mreajă de lumină, dar totuşi o mreajă. Sau, mai 
bine zis: o mreajă de lumină rece - pentru că o 
împleteşte „cu recile-i scântei". 

Văpaia presupune căldura, însă aici focul patimii 
erotice este descris ca fiind o văpaie rece. Pentru că 

patima pare fierbinte, dar îndărătul ei este numai 
răceală. Pentru că nu o susţine iubirea dumnezeiască, 

y ' 

singura iubire care e veşnică, ci o aprindere care e doar 
iluzie, care nu are consistenţă eternă. 

De aceea Eminescu construieşte acest paradox: 
reci scântei ţes o mreajă de văpaie. îi vor urma multe 
altele în poem... 

Situaţia este aproape identică în Călin (file din 
poveste). Acolo tânăra fată este aproape învăluită cu 
totul în această plasă strălucitoare/ scânteietoare în 
momentul în care se apropie de ea Călin („Zburător cu 
plete negre"): 

Iar de sus pân-în podele un painjăn prins de vrajă, 
A ţesut subţire pânză străvezie ca o mreajă; 
Tremurând ea licureşte şi se pare a se rumpe, 
încărcată de o bură, de un colb de pietre scumpe. 
După pânza de painjăn doarme fata de-mpărat; 
înecată de lumină... 



Este multă lumină în această vrajă., .multă 
strălucire sau scânteiere ca de pietre preţioase... 

Si totuşi Eminescu nu are încredere în acest ioc al 

y y ) 

seducţiei. Mereu a fost suspicios faţă de mrejele 
sclipitoare ale momentului, pentru că întotdeauna ceea 
ce părea o feerie de fericire s-a terminat în multă 
suferinţă. Şi poetul se întorcea mereu la înţelepciunea 
dintâi... 

De altfel, imaginea păianjenului, în literatura 
noastră veche, urmând Psaltirii, era simbol al acestei 
lumi degrab trecătoare şi plină de mreje: ,A[n]ii ni să 
trec cu grabă,/ Ca o painjină slabă" (Dosoftei, Psaltirea 
în versuri, Ps. 89, 35-36) 160 ; „painjini sunt anii şi zilele 
noastre" (Miron Costin, Viiaţa lumii) 161 . 

Iar scenariul erotic cuprinde - ca mai totdeauna 
la Eminescu - si anumite detalii tanatice: 

y 



Şi când în pat se-ntinde drept 
Copila să se culce, 
I-atinge mâinile pe piept, 
I-nchide geana dulce; 



Gestul fetei de a „se-ntinde drept" (expresie 
veche), cu „mâinile pe piept" are în mod evident ceva 
mortuar în sine, la care se adaugă şi atingerea 
Luceafărului pentru a-i închide ochii. 

Nu vedem, însă, ceva ocult în acest lucru. E ca şi 
cum în spatele sclipitoarelor imagini s-ar afla mereu 
spectrul morţii. 

Pe lângă experienţa personală a lui Eminescu, 
faptul în sine ni se pare un reflex al apelului îndelung 
la cugetarea la moarte, înregistrat în tot Răsăritul 



1 0 A se vedea: Dosoftei, Opere. 1. Versuri, ediţie critică de N. A. 
Ursu, studiu introductiv de Al. Andriescu, Ed. Minerva, Bucureşti, 1978. 

161 A se vedea: Miron Costin, Opere, ediţie critică de P. P. 
Panaitescu, ESPIA, Bucureşti, 1958, p. 322. 

ortodox si în literatura noastră românească cu 

y 

prisosinţă. 

Luceafărul îsi înteţeşte intenţiile seductive 

y y y y 

folosindu-se de oglindă, pentru a-şi... înmulţi lumina: 
„Şi din oglindă luminiş/ Pe trupu-i se revarsă,/ Pe ochii 
mari, bătând închişi/ Pe faţa ei întoarsă /.../ El tremura- 
n oglindă". 

Se face un luminiş în oglindă. E un fel de primă 
întrupare a Luceafărului, folosindu-se de oglindă ca de 
un mediu materializant si care dublează intensitatea 

y 

razelor sale. 

Oglinda este un mediu de adâncire, dar şi de 
propulsare a luminii. Sau luminişul din oglindă devine 
dublul terestru al Luceafărului. 

însă fata de-mpărat doreşte ca el să aibă o 
înfăţişare reală: să coboare şi să pătrundă ,,-n casă şi în 
gând". 

După cum spuneam altădată, în cărţile noastre, 
pătrunderea este în casa sufletului şi în gândul minţii - 
adică în inimă şi în minte 162 -, poetul urmărind, de fapt, 
în aceste strofe, treptele infiltrării patimii în suflet, aşa 
cum le descriu învăţăturile isihaste, pe care Eminescu 
le cunoştea. 

y 

Asemenea, şi în Cazania Sfântului Varlaam se 
spune: 



1 2 A se vedea teza noastră doctorală: Antim Ivireanul: avangarda 
literară a Paradisului, op. cit., p. 390-391, 395-396, cf. 

http://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

„lăcaşul sufletului iaste într-înimă [...]. 
Pentr-aceea Dumnedzău va să aibă pre om cu 
totul. Şi cu inema, carea iaste casă sufletului" 163 ... 



Se poate face comparaţia cu luna „stăpân-a 
mării", lunecând pe bolta lumii, care „în câte mii de 
case lin pătruns-ai prin fereşti,/ Câte frunţi pline de 
gânduri, gânditoare le priveşti!" (Scrisoarea I). 

Diferenţa esenţială constă în faptul că luna 
pătrunde în casă şi în gând cu „lumina ta fecioară", în 
timp ce Luceafărul are aici o lumină pătimaşă, rece - 
într-o variantă manuscrisă, Părintele îl mustră pe 
Luceafăr pentru că: „Din noaptea vergină tu chemi/ 
Voinţa fără saţiu" 164 . 

Iar fereastra sufletului şi gândul minţii se pot 
deschide fie spre lumină curată şi sfântă, fie spre 
sclipirile tentaţiilor. 

Am prezentat până acum perspectiva Lucea- 
fărului, modul în care el se îndrăgosteşte şi se apropie 
de fata de împărat închisă în negrul castel de lângă 
mare - negru indică nu culoarea castelului, ci un 
spectru de culori, bătând spre întunecat, provocat de 
lumina lunii difuzată prin întunericul nopţii pe 
zidurile castelului/ cetăţii. 



1 3 Sfântul Ierarh Varlaam, Mitropolitul Moldovei, Carte 
românească de învăţătură, voi. II, textul, ediţie îngrijită şi glosar de Stela 
Toma, prefaţă şi studiu de Dan Zamfirescu, Ed. Roza Vânturilor, 
Bucureşti, 2011, p. 254. 

164 M. Eminescu, Opere, II, ed. Perpessicius, p. 414. 

în conceperea acestei imagini, pe lângă literatura 
romantică, luăm în calcul şi posibila contemplare, de 
către poet, a ruinelor unor cetăţi medievale româneşti, 
precum cetatea Neamţului, care este impunătoare, 
chiar dacă nu se află lângă mare, dar care, după unele 
litografii, poate corespunde imaginii castelului emines- 



cian 



165. 




Tânăra face pasul spre a contempla cele de 
dincolo de lumea sa: 

Din umbra falnicelor bolti 

Ea pasul şi-1 îndreaptă 
Lângă fereastră, unde-n colţ 
Luceafărul aşteaptă. 

Privea în zare cum pe mări 
Răsare si străluce, 
Pe mişcătoarele cărări 
Corăbii negre duce. 



1 5 A se vedea: http://cetateaneamtului.ro/. Sau: 
http :/ / ro .wikipedia . org/ wiki/ Cetatea_Neam%C8%9B . 

Spuneam altădată 1 că versurile „Pe mişcă- 
toarele cărări/ Corăbii negre duce" ni se par a fi un ecou 
al binecunoscutelor versuri dosofteiene: „Preste luciu 
de genune/ Trec corăbii cu minune" (Ps. 103, 109-110). 

Castelul are falnice bolţi, dar ele sunt o umbră pe 
lângă bolta cerului. 

Asa cum lumea e o umbră fată de măreţia 

y y y 

Creatorului ei: „O, Adonail al cărui gând e lumea/ Şi 
pentru care toate sunt de faţă, /.../ Deşi te-adoră stele, 
mări în spume,/ Un univers cu vocea îndrăzneaţă,/ 
Toate ce-aufost, ce sunt, ce-ţi nasc în cale/ N-ajung nici 
umbra măreţiei tale. /.../ Ce-i omul /.../ ? O undă e, 
având a undei fire,/ Şi în nimicuri zilele-şi dişterne./ 
Pământul dă tărie nălucirei,/ Şi umbra-i drumul gliei ce 
s-aşterne/ Sub pasul lui... Căci lutul în el creşte,/ Lutul îl 
naşte, lutul îl primeşte" (Fata-n grădina de aur). 

Lumea pământească, cu toţi locuitorii ei, sunt o 
umbră şi vis/ nălucire pe lângă cea cerească, aşa cum 
precizează Scriptura („umbră iaste pre pământ viaţa 
noastră": Iov 8, 9, Biblia 1688), dar şi toate cărţile de 
cult ortodoxe şi o mulţime de alte cărţi vechi, pe care 
Eminescu le-a cercetat cu nesaţ. 

y 

„Şi oamenii toţi - pământ şi cenuşă" (înţ. Sir. 17, 
26, Biblia 1688). „Pământ eşti şi în pământ vei mearge" 
(Fac. 3, 19, Biblia 1688) - sau, cum zice Eminescu, „lutul 
îl naşte, lutul îl primeşte". 



1 Dr. Gianina Maria-Cristina Picioruş, Creatori de limbă şi de 
viziune poetică în literatura română, voi. I, Dosoftei, op. cit, p. 180, cf. 
http://www.teologiepentruazi.ro/2013/06/15/creatori-de-limba-si-de- 
viziune-poetica-in-literatura-romana-vol-i/. 

De aceea, fata se mută „din umbra falnicelor bolţi" 
ale negrului castel, făcând pasul esenţial spre a privi: 
„în zare". 

Şi zarea aceasta este copleşitoare... 

Castelul este un punct indistinct, din perspectivă 
cosmică, fiind negru tocmai pentru că este unul din 
multe altele, fără să prezinte un interes deosebit - 
situaţie similară celei din Scrisoarea I: „Câte ţărmuri 
înflorite, ce palate şi cetăţi,/ Străbătute de-al tău farmec 
tie sinqură-ti arăţi!". 

y U y y 

Din cer, Luceafărul nu vede decât un oarecare 
castel negru, însă în el este o tânără unică: „una la 
părinţi", „cum e Fecioara între sfinţi/ Şi luna între stele". 

Şi fata dovedeşte că are aptitudini aparte, prin 
felul în care părăseşte falnice bolţi ale umbrei pămân- 
teşti pentru a contempla „în zare cum pe mări/ Răsare 
şi străluce [Luceafărul],/ Pe mişcătoarele cărări/ Coră- 
bii negre duce". 

Perspectiva ei se înrudeşte cu a Luceafărului, 
pentru că şi ea vede „corăbii negre" orientându-se după 
Luceafăr, dar fără importanţă pentru ea. 

Ar fi putut, precum negustorul ipotetic sau 
paradigmatic din Scrisoarea I, să gândească „socotind 
cât aur marea poartă-n negrele-i corăbii". Dar n-a 
interesat-o aurul din negrele corăbii, după cum nici 
Luceafărul n-a remarcat splendoarea castelului. 

Cei doi se văd doar unul pe altul. 

Fata de împărat nu caută valoarea bogăţiilor 
lumii, ci e atrasă de zarea pe care Luceafărul o face să 
fie. Căci, dacă se văd mişcătoare cărări de ape şi 

siluetele corăbiilor, aceasta este pentru că Luceafărul 
străluceşte şi... dă zare acestei lumi plutitoare. 

Şi credem că sugestia acestui tip de contem- 
plaţie Eminescu a primit-o de la Dosoftei: „De la Tine 
zua luminează,/ Şi noaptea cu stelele dă rază./ Tu ai 
tocmit luna de dă zare" (Ps. 73, 65-67); „Făcut-au 
[Dumnezeu] lumini mare,/ De dau raze şi zare /.../ 
Preste nopţ[i] au pus lună/ Cu stelele-mpreună" (Ps. 135, 
25-26,33-34). 

Când Cătălin o va ispiti cu dragostea lui, tânăra îşi 
va aminti de Luceafăr în acelaşi fel: 

y 



Dar un luceafăr, răsărit 
Din liniştea uitării, 

Dă orizon nemărginit 
Singurătăţii mării; 



Pentru că el este cel care „in zare /.../ Răsare şi 
străluce". Corăbiile, ca şi castelul, sunt elemente de 
decor neesenţiale. Ceea ce o atrage pe fată în tot acest 
tablou este nemărginirea. 

Singurătatea mării indică singularitatea imensi- 
tăţii ei şi poate chiar unicitatea Luceafărului care 
străluce si face ca marea să aibă contur si conştiinţă a 

y y y y 

singurătăţii. Căci conştiinţa se naşte în prezenta 

O y y y t L t 

luminii: „Iată lacul. Luna plină,/ Poleindu-l, îl străbate;/ 
El, aprins de-a ei lumină,/ Simte-a lui singurătate" 
(Lasă-ţi lumea ta uitată). 

Lumea capătă contur şi conştiinţă de sine în 
psalmii Sfântului Dosoftei, atunci când Dumnezeu face 
să strălucească peste ea luna şi stelele care deschid 
orizontul. Privirea spre „zariştea cosmică" a românului, 
despre care vorbea Lucian Blaga, este o atitudine 
psalmică/ biblică, pe care a pus-o în relief poetul 
Dosoftei 167 . 

167 A se vedea comentariul nostru anterior: „în Ps. 73 descoperim o 
nouă poetizare a puterii creatoare a lui Dumnezeu. Ne oprim aici pentru 
că peisajul central îl constituie un tablou astral, care ne revelează noi 
valenţe profunde ale frumuseţii cosmice. Este unic chiar şi în Psaltirea pre 
versuri şi ne extindem la el pentru că ne oferă o poezie cu semnificaţii 
complementare pentru ceea ce am arătat puţin mai devreme. Iată 
versurile la care ne referim: 

De la Tine z[i]ua luminează, 
Şi noaptea cu stele dă rază. 
Tu ai tocmit luna de dă zare, 
Şi soarelui i-ai dat de răsare. 
(Ps. 73, 65-68) 

E o imagine luminoasă a cosmosului, în care întuneric nu încape. 
Dar echivalenţa expresivă pe care a găsit-o Dosoftei pentru a exprima 
strălucirea lunii noaptea este absolut genială. în această imagine poetică 
aproape că se poate concentra toată poezia şi filosofia lui Eminescu şi 
Blaga. Tot vagul simbolului simbolist şi clar-obscurul nopţilor emines- 
ciene, toată ferestruirea lunii ca irizare a ochiului luminii veşnice spre 
pământ, din poezia lui Eminescu, toată poezia lunii care „măreşte şi mai 
tare taina nopţii /.../ cu largi fiori de sfânt mister" (Blaga, Eu nu strivesc 
corola de minuni a lumii) se cuprind aici, se află in nuce în acest vers al lui 
Dosoftei: „Tu ai tocmit luna de dă zare". Luna „dă zare" cosmosului 
reproducând gestul primordial al Autorului lumii, acela de a scoate 
lumina şi lumea din întuneric. 

El a tocmit-o ca să fie o pleoapă întredeschisă a minţii spre geneza 
universului. El a pictat acest tablou care simbolizează răsăritul luminii 
intelectuale şi spirituale în om, ruperea întunericului, a pânzei neştiinţei. 
Lumina lunii este acel intermezzo necesar gândirii înainte de răsăritul 

soarelui, al luminii clare: „Tu ai tocmit luna de dă zare,/ Şi soarelui i-ai dat 
de răsare". Interval care destăinuie etapele naşterii lumii, umplerea 
treptată a golului despre care vorbeam şi altădată la Dosoftei. Lumea a 
răsărit aşa cum se nasc stele din întunericul nopţii. Lumina lunii 
conturează doar dimensiunile creaţiei lui Dumnezeu, ale universului. Ea 
indică zarea, orizonturile întinderii şi ale frumuseţii cosmice, fără să le 
dezvăluie în toată lărgimea şi culoarea lor. Luna dă zare: este deschiderea 
unui ochi spre univers şi spre cuprinderea lui fără să-l cuprindă. Un ochi 
genuin, care vede lumea pentru prima dată şi o pipăie cu privirea 
nemaculată de preconcepţii, de necredinţă, de curiozitate ştiinţifică sau 
de orice alt interes. 

E o deschidere a lumii în a cărei vedere cazi fără alte gânduri 
indiscrete, o privire spre-n afară care te adânceşte în tine însuţi, care e în 
acelaşi timp mirare şi cunoaştere - cum ar spune Nichita Stănescu: „E o 
cunoaştere aidoma cunoaşterii dintâi, / când lumile-ţi încep la căpătâi, /.../ 
şi mâna-ntinsă simte o dimensiune, / şi fiece mirare e un nume" (Cântec, 
din voi. O viziune a sentimentelor). 

Este deopotrivă, aici, în versul lui Dosoftei, luna eminesciană 
creatoare de zări ale universului şi ale gândirii (Scrisoarea T. „Ea din 
noaptea amintirii o vecie-ntreagă scoate /.../ gândirilor dând viaţă /.../ Mii 
pustiuri scânteiază sub lumina ta fecioară,/ Şi câţi codri-ascund în umbră 
strălucire de izvoară!"...), precum şi anticiparea definiţiei metafizice a 
lumii deschise, pe care a dat-o Blaga, numind-o „zarişte cosmică" [Lucian 
Blaga, Trilogia culturii. III. Geneza metaforei şi sensul culturii, Ed. Huma- 
nitas, Bucureşti, 1994, p. 15]. Parafrazându-1 tot pe Blaga, luna care dă 
zare ne conduce spre altfel de orizonturi, unde „ne găsim în zona 
nepipăitului, a inefabilului" [Idem, Trilogia culturii. I. Orizont şi stil, Ed. 
Humanitas, Bucureşti, 1994, p. 82]. 

Şi parcă spre a ne asigura că poeţii moderni n-au trecut cu vederea 
versul lui Dosoftei, Coşbuc eminescianizează apelând chiar la metafora 
dosofteiană: „Cu făclioara, pe-unde treci,/ Dai zare negrilor poteci/ în 
noaptea negrului pustiu"... (Moartea lui Fulger)". 

Comentariul este preluat din cartea: Dr. Gianina Maria-Cristina 
Picioruş, Creatori de limbă şi de viziune poetică în literatura română, voi. 
I, Dosoftei, op. cit., p. 128-129, cf. 

http://www.teologiepentruazi.ro/2013/06/15/creatori-de-limba-si- 
de-viziune-poetica-in-literatura-romana-vol-i/. 

Cărările mării sunt tot o expresie psalmică 1 . 

Fata de împărat nu vede doar obiectele de pe 
suprafaţa apei mişcătoare, ci vede zarea în adâncime, 
care se profilează sub strălucirea Luceafărului. 

întâlnirea cu această contemplaţie naşte în ea 
conştiinţa eternităţii - a eternităţii sufletului - dorul de 

y y y y 

nemărginire: „De dorul lui şi inima/ Şi sufletu-i se 
împle". La Dosoftei găsim o exprimare asemănătoare: 
„Fericitu-i acela ce-ş[i] va împlea dorul"... (Ps. 126, 6, 
Psaltirea de-nţălesf 69 . 

Umplerea sufletului este analoagă umplerii 
cosmosului de lumină si de viată, din Psaltirea lui 

y y 7 

Dosoftei şi din cronografe. Spuneam, nu demult: 

„Tot la fel de impresionantă şi de încărcată 
de semnificaţii nebănuite este însă şi imaginea 
stelelor care împlu tot seninul lin şi gol [din Călin 
Nebunul]: geneza cosmică se prezintă astfel ca o 
umplere a unui gol. Ar putea fi o concepţie care să 
poarte amprenta lui Dosoftei: A Ta este, Doamne, 
lumea şi pământul,/ Ce le-ai împlut sângur dintâi 
cu cuvântul (Ps. 23, 1-2). Sau: De mila Ta, 



1 A se vedea ceea ce am afirmat altădată: „Expresia cărările mării 
o putea afla însă Eminescu în literatura veche, spre exemplu în Ps. 8, 8-9. 
Psaltirea 1577 (Coresi): „Pasărâle ceriului şi peştii mărei, ce îmblă cărările 
mărei". Psaltirea 1651 (Alba Iulia): „Pasările ceriului şi peştii măriei şi ce 
treace cărările măriei". Biblia 1688: „Păsările ceriului şi peştii mării, cealea 
ce merg pre cărările mărilor", cf. articolului noastru de aici: 

http://www.teologiepentruazi.ro/2012/05/23/cararile-marii/. 

169 C jr rjosoftg^ Psaltirea de-nţăles, text stabilit şi studiu lingvistic 
de Mihaela Cobzaru, Casa Editorială Demiurg, Iaşi, 2007. 

Doamne,-i plin pământul,/ Ceriurile le-ai fapt 
[făcut] cu Cuvântul./ Şi cu Duhul rostului Tău 
toate/ Le-ai împlut de îngeri şi de gloate [mul- 
ţimi] (Ps. 32, 13-16) 170 . 

Radu Dragnea a vorbit despre «o mistică a 
golului», amintind de «vacuitatea [care] precede 
în Scrisoarea I ivirea punctului de mişcare» şi de 
acelaşi spectacol al «umplerii golului» prin care 
«se populează marele tot» 1?1 şi care se desfăşoară 
(recapitulativ) înaintea ochilor Luceafărului zbu- 
rător prin imensitatea cosmică. 

Am putea adăuga şi fragmentul poetic 
menţionat la cele sesizate de el" 172 . 

y 

Dorul care împle sufletul este după cele eterne şi 
nemărginite. Pentru că toate cele ale lumii trecătoare, 
care alunecă „pe mişcătoarele cărări" ale vieţii, nu pot 
să umple sufletul: „De-aceea zilele îmi sunt/ Pustii ca 
nişte stepe" (extraordinară metaforă)... 

Iubirea pentru Luceafărul care umple cu lumina 
sa orizontul, coincide cu deşteptarea conştiinţei sin- 

170 „Eu umplu cerul şi pământul" (Ier. 23, 24), spune Dumnezeu. în 
latină, verbul este impleo (VUL: „caelum et terram Ego impleo"). 

171 Radu Dragnea, Supunerea la tradiţie, ediţie, fişă biobliografică, 
note, bibliografie analitică şi indice de nume de Emil Pintea, prefaţă de 
Mircea Popa, Ed. Echinocţiu, Cluj-Napoca, 1998, p. 225. 

172 Gianina Maria-Cristina Picioruş, Eminescu şi literatura română 
veche. Universalism, vizionarism şi imagistică literară, Editura Universită- 
ţii din Bucureşti, 2013, p. 265-266. 

A se vedea, pe aceeaşi temă, şi ceea ce am spus aici: 
http://www.teologiepentruazi.ro/2013/11/08/conotatiile-umplerii- 
ca-gest-duhovnicesc/ . 

gurătăţii fetei, adică a dorului omenesc după Absolut: 
„Abis pe abis cheamă întru glasul cascadelor Tale" (Ps. 
41, 8, cf. LXX/ VUL: afivoooQ afivooov eiuicodeirai ele; 
(J)Govf|v twv KC6TC6ppc6KTwv Sou/ abyssus ad abyssum invo- 
cat in voce cataractarum Tuarum). 

Dorul de Luceafăr e sinonim cu dorul de 
eternitate. însă, în acelaşi timp, eternitatea o sperie... 

Dacă Luceafărul o urmăreşte pe fecioara de 
împărat cu razele luminii sale în odaie („Şi pas cu pas 
pe urma ei/ Alunecă-n odaie,/ Ţesând cu recile-i 
scântei/ O mreajă de văpaie") şi îşi amplifică strălu- 
cirea în oglindă, totuşi, distanţa între ei este prea mare, 
atât de mare încât convorbirea lor nu poate avea loc 
decât în somn şi în vis: „Iar ea, vorbind cu el în somn"... 

Menţiunea aceasta urmează o specificaţie care 
apare adesea în hagiografii: vederile care depăşesc cele 
obişnuite ale vieţii se produc fie prin răpire extatică, fie 
într-un vis revelator. în critica noastră literară s-a 
vorbit mai mult despre regimul oniric care ar sugera 
imposibilitatea relaţiei. 

însă Eminescu nu vorbeşte despre imposibilitate, 
ci despre refuzul uneia din părţi de a face sacrificii 
asemănătoare celor de care este în stare cealaltă: „Ştie 
oare ea că poate ca să-ţi dea o lume-ntreagă,/ C- 
aruneîndu-se în valuri şi cercând să te-nţeleagă/ Ar 
împlea-a ta adâncime cu luceferi luminoşi?" (Scrisoarea 
V). 

Ea nu vrea să se arunce în valuri... de aceea face el 
pasul acesta: „Şi s-arunca fulgerător,/ Se cufunda în 
mare". Caracterul acesta „fulgerător" al deplasării 

Luceafărului îi este specific, căci mai târziu va călători 
printre miriadele de stele părând „un fulger nentre- 
rupt". Scena e plină de semnificaţii şi o vom comenta la 
momentul potrivit. 

Acum însă are loc prima apariţie a Luceafărului, 
sub o formă anume, în faţa ochilor fiicei de-mpărat: 

Şi apa unde-aufost căzut 

In cercuri se roteşte, 
Si din adânc necunoscut 

y 

Un mândru tânăr creste. 

y 

Uşor el trece ca pe prag 
Pe marginea ferestei... 

„El trece ca pe prag/ Pe marginea ferestei", pentru 
că şi mai înainte stătea în colţul ferestrei: „Ea pasul şi-l 
îndreaptă/ Lângă fereastră, unde-n colţ/ Luceafărul aş- 
teaptă". 

Fereastra este pragul dintre cele două lumi: 
celestă si terestră. 

y 

,yAu fost căzut" e o formă verbală specifică limbii 
române vechi. 

însă trebuie să reţinem că poetul ne înfăţişează 
această întâmplare ca pe o cădere a Luceafărului. 
Aluziile metaforic-simbolice prefaţează ceea ce îi va 
spune Părintele mai târziu. 

Şi ne întoarcem inevitabil la acel „s-arunca 
fulgerător" al Luceafărului. Fulgerul ne trimite, neîndo- 
ielnic, la semnificaţii biblice, pentru că Mântuitorul le- 



136 



a spus ucenicilor Săi: „Am văzut pe satana ca un fulger 
căzând din cer" (Lc. 10, 18, Biblia 1988) 173 . Iar în Psaltire 
ni se spune: 

„Eu am zis: Dumnezei sunteţi şi toţi fii ai 
Celui Preaînalt. Dar voi ca nişte oameni muriţi şi 
ca unul din căpetenii cădeţi" (Ps. 81, 6-7, Biblia 
i 9 88) 174 . 

Fără îndoială că Eminescu a reflectat îndelung 
asupra acestor versete. Iar versurile sale sugerează, aşa 
cum spuneam, o cădere a Luceafărului, fără ca prin 
aceasta să identificăm, aşa cum au făcut-o alţii, pe 
Luceafăr cu Satana. 

Nimic din poemul eminescian nu ne poate 
conduce la concluzia unei asemenea identităţi. 

Vorbim de o cădere, nu de damnare veşnică. 

Ceea ce ne comunică versurile este că orice păcat 
îşi are prototipul în căderea dintâi, a lui Lucifer, iar 
Luceafărul eminescian reiterează această cădere ca 
oricine altcineva care părăseşte, chiar şi numai 
temporar, ascultarea de Dumnezeu. 

Iar „apa unde-au fost căzut/ în cercuri se roteşte", 
după cum şi muzica de sfere „se naşte din rotire şi 
cădere" (Scrisoarea V). Pentru că viaţa universului 
presupune parcurs şi moarte ca şi a oamenilor, în 
concepţia lui Eminescu. ..iar Luceafărul, căzând, se 



173 Biblia 1688: „Văzuiu pre satana, ca un fulger den ceriu căzând". 

174 Idem: „Eu ziş: Dumnezăi sânteţ[i] şi fiii Celui de Sus toţi. Şi voi 
ca nişte oameni muriţi şi ca unul den boiari cădeţi". 

apropie de moarte. Ceea ce îşi doreşte el este o 
apropiere de lumea muritoare, de lumea în care şi cea 
mai sublimă muzică, a sferelor, se naşte din legile pe 
care Dumnezeu le-a pus universului, adică din acelaşi 
exerciţiu al repetiţiei fiinţării si extincţiei: 

y L y y y y 

„Lumină şi a patra zi. începu [Dumnezeu] a 
pod[o]bi ceriul cu stele şi cu luceferi, cu soarele şi 
cu luna, de se întrec una cu alta, întru lauda Cui 
le-au fapt [făcut] şi să cunoască oamenii vremile 
a[n]ilor. 

Puse pre Cron [Chronos/ Saturn] mai sus, al 
doile Zevs [Jupiter] şi al treile Aris [Marte], al 
patrul[ea] Soarele, de luminează lumi ei, al cincile 
Afrodit [Venus], al şasele Ermia [Hermes/ Mer- 
cur], şi Luna mai jos, şi îmbla nepărăsit, după zisa 
lui Dumnezeu, careaş în rândul ei" 175 . 

Din aceeaşi concepţie ortodoxă a tras şi Cantemir 
următoarea concluzie (după cum am sesizat şi 
altădată 176 ): 

„Soarele, luna ceriul şi alalte trupuri 
[corpuri] cereşti toate, din-ceput nepărăsit şi cu 
mare răpegiune aleargă. [...] Aşedară, toate 
lucrurile fireşti, cu una şi singură a soarelui 



175 Mihail Moxa, Cronica universală, ediţie critică de G. Mihăilă, Ed. 
Minerva, 1989, p. 100. 

176 A se vedea: Gianina Maria-Cristina Picioruş, Eminescu şi 
literatura română veche, op. cit., p. 299. 

paradigmă, precum să cade, a să înţelege să pot. 
[...] Ziditoriul [...], o dată numai poruncind, din 
veci şi pănă în veci zidirea ca o slujnică după 
poruncă nepărăsit aleargă" 177 . 

Muzica sferelor se naşte din rotirea si căderea 

y y 

planetelor, pentru că „Sori se sting şi cad în caos mari 
sisteme planetare" (Memento mori) - nu e vorba de 
sfârşitul lumii, ci de evenimente cosmice. 

Şi dacă „apa unde-au fost căzut/ în cercuri se 
roteşte" este pentru că Luceafărul încearcă să expe- 
rieze el însuşi naşterea si moartea: „Da, mă voi naşte 

y y y " ' y 

din păcat,/ Primind o altă lege;/ Cu vecinicia sunt 
legat,/ Ci voi să mă dezlege" 178 . 

în alt poem, înfăţişa astfel căderea apelor: „Vezi 
isvoare zdrumicate peste pietre licurind;/ Ele trec cu 
harnici unde şi suspină-n flori molatic,/ Când coboară- 
n ropot dulce din tăpşanul prăvălatic,/ Ele sar în bulgări 
fluizi peste prundul din răstoace,/ în cuibar rotind de 
ape, peste care luna zace" (Călin (file din poveste)). 

Aici, rotirea apelor face parte dintr-un peisaj care 
indică geneza lumii, după cum corect a observat 
Buşulenga - „apele care se rotesc ca un cuibar devin 
apele începutului lumii" 179 . Pentru că, aşa după cum 



177 Dimitrie Cantemir, Istoria ieroglifică, ed. cit., p. 326-327. 

178 Am comentat aceste versuri aici: 

http://www.teologiepentruazi.ro/2008/03/22/eminescu-si- 
ortodoxia-influente-crestine-in-luceafarul-ix/. 

179 Zoe Dumitrescu- Buşulenga, Eminescu - cultură şi creaţie, Ed. 
Eminescu, Bucureşti, 1976, p. 89. 

am arătat altădată 1 ° (fapt pe care Buşulenga nu 1-a mai 
remarcat), imaginea poetică a lunii stând pe cuibarul 
rotitor de ape este prelucrată după Hexaemeronul 
Sfântului Vasile cel Mare. 

Rotirea înseamnă, pentru Eminescu, circulari- 
tatea mişcării, mişcarea orbitală, mecanică, sau repeti- 
ţia ciclică pe care o considera specifică lucrurilor fără 
raţiune, care execută comandamentele unei legi 
universale. Generaţiile umane sunt şi ele „muşti de-o 
zi'* 81 care „ne-nvârtim" (Scrisoarea I), dacă nu se ridică 
mai presus de înţelesurile slabe ale acestei lumi. Rosa 
del Conte remarca, în opera lui Eminescu, frecvenţa 
unor termeni poetici 



„precum vrajă, care indică tocmai fasci- 
naţia, magia, paingăn, pânză de păianjen, urzeală 
inconsistentă şi care totuşi îl prinde pe om în 
firele deşertăciunii şi părerii, aşa cum păienjenişul 
capturează musca; iar dintre verbe a roi, care 
sugerează tocmai ideea unui flux care se risipeşte 

fV /V • , A J »l82 

raramitandu-se 

y 



1 0 A se vedea: 

http://www.teologiepentruazi.ro/2007/03/15/doar-un-vers-din- 
eminescu/. 

181 Eminescu foloseşte cuvântul „muşti" cu sensul din limba veche, 
care nu avea mulţi termeni pentru a face deosebirea între insecte. Aici 
credem că se referă la acea specie de fluturi care trăiesc doar o singură zi. 

182 Rosa del Conte, Eminescu sau despre Absolut, ediţia a 2-a, Ed. 
Dacia, Cluj-Napoca, 2003, p. 326. 

Ne amintim, desigur, cum „colonii de lumi 
pierdute/ Vin din sure văi de chaos /.../ în roiuri 
luminoase" (Scrisoarea I). în cazul Luceafărului, „apa 
unde-au fost căzut/ în cercuri se roteşte" pentru că el 
încearcă să ia fiinţă asemenea celor trecătoare ale 
lumii. El, „Hyperion ce din genuni [din ape]/ Răsai c-o- 
ntreagă lume". 

Aşadar, 

Uşor el trece ca pe prag 

Pe marginea ferestei 
Şi ţine-n mână un toiag 

încununat cu trestii. 

Părea un tânăr voievod 
Cu păr de aur moale, 
Un vânăt giulgi se-ncheie nod 
Pe umerele goale. 

Iar umbra fetei străvezii 

y 

E albă ca de ceară - 
Un mort frumos cu ochii vii 
Ce scânteie-n afară. 

Fata îl numeşte înger (într-o variantă a poemului 
era geniu 83 ), îl vede ca un înger - „O, eşti frumos, cum 
numa-n vis/ Un înger se arată" - şi în acelaşi timp ca pe 



1 3 „O eşti frumos cum numa-n vis/ Un geniu se arată", cf. M. 
Eminescu, Opere, II, ed. Perpessicius, p. 395. 

un mort: „Luceşti fără de viaţă,/ Căci eu sunt vie, tu eşti 
mort,/ Şi ochiul tău mă-ngheaţă". 

Cea de-a doua întrupare a Luceafărului (care este 
de asemenea aparentă, în vis) pare să-i modifice 
profilul: 

Cum el din cer o auzi, 
Se stinse cu durere, 
Iar ceru-ncepe a roti 
în locul unde piere; 

în aer rumene văpăi 
Se-ntind pe lumea-ntreagă, 
Si din a chaosului văi 

y 

Un mândru chip se-ncheagă; 

Pe negre viţele-i de păr 

Coroana-i arde pare, 
Venea plutind în adevăr 
Scăldat în foc de soare. 

Din negru giulgi se desfăşor 
Marmoreele braţe, 

y 7 

El vine trist şi gânditor 
Şi palid e la faţă; 

Dar ochii mari si minunaţi 

y y 

Lucesc adânc himeric, 
Ca două patimi fără saţ 
Şi pline de-ntuneric. 

în esenţă, el rămâne acelaşi, numai felul în care îsi 
culege fiinţa 84 este diferit, pentru a se arăta fiicei de 
împărat. 

De data aceasta, ei i se pare a fi un demon („O, eşti 
frumos cum numa-n vis/ Un demon se arată"), însă nici 
această ipostază nu o poate convinge să-1 urmeze, fiind 
cutremurată de diferenţa de esenţă dintre ei. 

y j 

Versurile „Iar ceru-ncepe a roti/ în locul unde 
piere;/.../ Şi din a chaosului văi/ Un mândru chip se- 
ncheagă" sunt în raport de simetrie cu cele pe care le- 
am comentat mai sus: „Şi apa unde-au fost căzut/ în 
cercuri se roteşte,/ Şi din adânc necunoscut/ Un 
mândru tânăr creste". 

y 

Diferenţa este că acum nu apa, ci cerul se roteşte, 
iar el vine „din a chaosului văi", precum acele „colonii 
de lumi pierdute [care]/ Vin din sure văi de chaos pe 
cărări necunoscute" (Scrisoarea I). 

„Un mândru chip se-ncheagă": Eminescu utilizea- 
ză verbul a (se) închega cu sensul creaţionist de a (se) 
plăsmui, cu care 1-a folosit Dosoftei în psalmii versi- 
ficaţi: „Din maică-mea din mătrice/ M-ai închegat, şi 
Ţ-voi zâce/ Cântare nepărăsâtă" (Ps. 70, 19-21); „Tu ai 
închegat marea-n vârtute/ Când o ai despărţit cu vânt 
iute" (Ps. 73, 47-48); Dumnezeu „au închegat pămân- 
tul/ Dintr-apă cu cuvântul" (Ps. 135, 21-22). însă această 
închegare a Luceafărului nu este reală, pentru că numai 
Dumnezeu-Creatorul poate să închege în acest fel, iar 
El nu este de acord cu intenţia acestuia. 



1 4 Cf. Idem, p. 396: „El sta din aer şi văpăi/ Fiinţa s-o culeagă/ 
Coboar-a chaosului văi/ Şi umple lumea-ntreagă" . 



143 



Niciuna din aceste transformări nu reprezintă 
întrupări adevărate ale Luceafărului, ci modalităţi de 
reprezentare ale persoanei sale într-un fel în care să fie 
relevante pentru tânăra fată, pentru ca ea să îi înţeleagă 
măreţia fiinţei. 

y y 

Luceafărul încearcă să spună ceva esenţial despre 
el însuşi, deşi el, cu adevărat, nu se află în niciuna 
dintre cele două apariţii, care sunt două moduri de 
percepere a personalităţii sale. De aceea, ele pot să 
pară, în acelaşi timp asemănătoare şi contrare. 

Au existat multe controverse în exegeza noastră 
pe marginea acestor metamorfoze ale Luceafărului. 

Rezumând istoria comentariilor, reţinem că 

1 y 

personajul a fost considerat a fi, în principal, fie un 
înger/ Arhanghel (Radu Dragnea), fie un demon/ 
Satană (Tudor Vianu, Iulian Jura), fie o simplă alegorie, 
care nu are, în fapt, mare legătură nici cu îngerii, nici 
cu demonii (G. Călinescu, D. Murăraşu). Iar 

„D. Caracostea [...], comentând faptul că 
Radu Dragnea vedea în Luceafăr un înger, iar 
Tudor Vianu un demon, afirmă că nu este de 
acord cu niciuna dintre cele două decriptări, 
pentru că în personalitatea Luceafărului se 
observă «alături de o înaltă idealizare, coexis- 
tenţa patimii fără saţ şi plină de-ntunerec. Dar 
tocmai această coexistenţă mă împiedică să văd 
numai cealaltă lăture, cea demonică. Pe cât este 
de nesăţioasă patima, pe atât este de inalienabil 
felul înalt [al Luceafărului]» [D. Caracostea, 

Creativitatea eminesciană, Ed. Fundaţia Regală 
pentru Literatură şi Artă, 1943, p. 87-88, 94] " l85 . 

în opinia noastră, cele două înfăţişări pe care le 
îmbracă Hyperion reprezintă, indiscutabil, alegorii 
care privesc condiţia geniului, însă veşmintele alego- 
rice ale celor două întruchipări sunt menite să ne 
lămurească tocmai perspectiva eminesciană asupra 
condiţiei omului de geniu, sau, mai bine zis, asupra 
condiţiei sale. Pentru că Eminescu vorbea încifrat 
despre propria personalitate. Şi remarcăm preocuparea 
sa febrilă, de o viată, de a-si lămuri necunoscutele 

7 y 7 y 

propriei fiinţe, de a-şi înţelege trăsăturile esenţiale şi 
rolul personalităţii sale în istorie şi în lume. 

Revenind la cele două apariţii din visul fetei de 
împărat: denumirea de voievod, din prima transfor- 
mare, a ridicat întrebări, deşi contextul specifică faptul 
că e vorba de vederea unui înger. 

în capitolul al II-lea din Hronograful den înce- 
putul lumii, intitulat Cum au cădzut Luceafărul den 
ceriu, se spune: 

„A patra dzî când fiace Dumnădzău luminele 
cele mari si stelele, într-aceasta dzî au cădzut den 

y 7 

ceriu Luceafărul, carele <iara mai maro pre o 
ceată de îngeri den cetele îngereşti, carele s-au 
mărit dentru sâne şi s-au mândrit în cugetul său. 
<Şi au zis> că-ş va pune scaunul său împotriva 



1 5 Gianina Maria-Cristina Picioruş, Eminescu şi literatura română 
veche, op. cit, p. 158, n. 534. 

scaunului <lui> Dumnedzău <să să> privască şi el 
tocma cu Dumnădzău. Dece numai <cât îi vini> 
acesta gând întru sine, atâta s-au şi desfăcut 
<ceriul şi au cădzut> cu toată ceata lui. [...] 

Si toti aceia câţi au cădzut de în cer <cu acel 

y y y 

voevod, făcutu-s-au> diiavoli întunecaţi. [...] 
Pentr-aceasta au cădzut acest <voevod de îngeri 
(s. n.) şi> s-au făcut diiavol" 186 . 



Dintr-o altă relatare, asemănătoare cu cea de mai 
sus, Iulian Jura a tras concluzia identităţii între 
Luceafărul eminescian si Satana 187 . Dar voievozi sunt 

y 

numiţi Arhanghelii (cum a remarcat şi Buşulenga) - şi 
orice biserică cu hramul Sfinţilor Arhangheli Mihail şi 
Gavril se mai numeşte şi Sfinţii Voievozi - iar ceea ce ni 
se sugerează mai sus, de fapt, e că Satana, pe când era 
Luceafăr (purtător de lumină: ecoo^opoc; în LXX, lucifer 
în VUL, luceafărul cel ce dimineaţa răsare în Biblia 



1 Cronograf. Tradus din greceşte de Pătraşco Danovici, voi. I, 
ediţie îngrijită şi cuvânt înainte de Gabriel Ştrempel, studiu introductiv 
de Paul Cernovodeanu, Ed. Minerva, Bucureşti, 1998, p. 5-6. 

Poetul a avut în posesia sa un exemplar manuscris, pe care 1-a citit 
fie din biblioteca familiei, fie 1-a achiziţionat el însuşi, cf. Paul 
Cernovodeanu, Eminescu şi cronografele româneşti, în Caietele Mihai 
Eminescu, voi. II, 1974, p. 57-59. 

în ce priveşte Hronograful den începutul lumii, având la bază 
cronograful lui Matei Kigalas, Ştrempel şi Cernovodeanu consideră că a 
fost tradus de Danovici, însă alţi cercetători sunt de părere că e o 
traducere colectivă, la care au participat şi Nicolae Milescu şi Dosoftei. 

A se vedea Mioara Dragomir, Hronograf den începutul lumii (ms. 
3517). Probleme de filologie, Ed. Trinitas, Iaşi, 2006. 

187 Cf. M. Eminescu, Poezii III, ediţie de D. Murăraşu, op. cit., p. 
326-327. 



1688, cf. Is. 14, 12, fără să fie un nume propriu), era în 
ceata Arhanghelilor. 

însă fetei i se arată, prima dată, „un tânăr voievod/ 
Cu păr de aur moale", portret care e asemănător cu cel 
al Arhanghelului Mihail, din Cezara: 

„cu faţa de o senină seriozitate întindea 
Arhanghelul Mihail spada sa de foc în aer. 

Pletele lui blonde fluturau împrejurul capului 
său alb ca marmura şi a frunţii boltite şi ochii lui 
albaştri străluceau pare că de putere şi energie. 
Braţu-i se întindea spre haos... aripile lungi şi albe 
păreau a se ajunge într-o elipsă deasupra umerilor 
lui şi deasupra frunţii se-ncovoia un cerc de stele 
albastre" 188 . 



E adevărat că, în literatura noastră veche, Lucifer 
e numit Luceafăr 189 , însă, cum spuneam, credem că 
Eminescu a apelat la această onomastică nu pentru a se 
identifica cu demonul, ci mai degrabă pentru a indica 
propria experienţă a căderii - despre care aflăm o 
mărturie precisă în Memento mori, căci propriile 
gânduri şi gândiri, „Prefăcute-n stele de-aur merg pan 
l-a veciei uşă,/ Dară arse cad din ceruri şi-mi ning capul 



1 Cf. Eminescu, Proză literară, postfaţă de Eugen Simion, EPL, 
Bucureşti, 1964, p. 82. 

189 A se vedea, spre exemplu, Antim Ivireanul, Opere, ed. cit., p. 49. 

Sau aici: http://www.teologiepentruazi.ro/2009/01/10/luceafarul- 
in-varianta-sfantului-antim-ivireanul/. 

cu cenuşă" - cenuşa pocăinţei, despre care se vorbeşte 
în Vechiul Testament. 

Eminescu s-a considerat întotdeauna un geniu - 
adică un fiu al lui Dumnezeu 190 -, pe de o parte, iar pe 
de altă parte a simţit în sine dezvoltarea unor tendinţe 
contrare, pe care a încercat fie să le armonizeze, fie să 
le separe, în orice caz, a căutat să le elucideze. 

A invocat chiar că femeia avea rolul de a desăvârşi 
această elucidare de sine: „Ea nici poate să-nţeleagă că 
nu tu o vrei [ca pe o femeie obişnuită]. ..că-n tine/ E un 
demon ce-nsetează după dulcile-i lumine,/ C-acel 
demon plânge, râde, neputând s-auză plânsu-şij Că o 
vrea.. .spre-a se-nţelege în sfârşit pe sine însuşi /.../ Ea 
nu ştie c-acel demon vrea să aibă de model/ Marmura-i 
cu ochii negri şi cu glas de porumbel" (Scrisoarea V). 

Identificarea temporară cu un demon insurgent 
sau aprins de pasiune nu e ceva neobişnuit pentru poet. 
Cel mai adesea însă, aceasta presupune mai degrabă o 
recunoaştere smerită decât o asumare orgolioasă. 

Să ne întoarcem însă la Luceafărul şi la cele două 
apariţii succesive ale personajului 191 . 



190 „Geniile sunt acei oameni cărora Dumnezeu în lume le ţine loc 
de tată/ Şi pune pe-a lor frunte gândirea lui bogată [în vremi de mult 
trecute/ Povestea magului...] şi, în consecinţă, poetul se concepe pe sine 
ca un fiu al lui Dumnezeu, care, după asemănarea Sa, turma visurilor [a 
gândurilor] mele eu le pasc ca oi de aur", cf. Dr. Gianina Maria-Cristina 
Picioruş, Antim Ivireanul: avangarda literară a Paradisului, op. cit., p. 399. 

191 în ultimul nostru studiu despre Eminescu, am făcut câteva 
observaţii importante. A se vedea Gianina Maria-Cristina Picioruş, 
Eminescu şi literatura română veche, op. cit, p. 215, 217-218: „există, în 
elaborarea personalităţii geniale întruchipate alegoric de Hyperion- 
Luceafăr, combinaţia între dogma hristologică (indicată inechivoc de 

Tudor Vianu contestă posibilitatea ca prima 
apariţie să fie sub forma unui înger (deşi contextul 
poetic pare a fi inechivoc), pe motiv că acestuia nu-i 
poate corespunde imaginea unui mort: 

„De curând, d-1 Dragnea, într-un interesant 
articol, a susţinut că cele două întrupări ale 
Luceafărului sunt două apariţii îngereşti 192 . [...] 
Luceafărul apare în adevăr ca „un mort frumos cu 
ochii vii". Un mort [...] poate fi el un înger? El nu 
poate fi decât un demon" 193 . 



sintagmele „lumină din lumină" şi „cuvântul meu dentâi" şi sugerând ideea 
că geniul este un fiu al lui Dumnezeu) şi elemente demonice (pornind de 
la nume, Luceafăr, până la imagini cu trimiteri biblice precise, precum: 
„părea un fulger ne-ntrerupt/ Rătăcitor"...). 

Personalitatea sa antagonică - reunind extreme de neunit -, 
hyperionic-luciferică, poetul însuşi o recunoaşte, numindu-se fire hibridă 
(„Şi eu, fire hibridă - copil făr' de noroc" (Icoană şi privaz)). [...] Hyperion 
şi Luceafărul, îngerul şi demonul/ insurgentul/ rebelul, Sarmis şi Brigbel, 
Dan şi Dionis, Ioan şi Toma, umbrele, gemenii sunt însă, în definitiv, 
feţele/ avatarii unei singure personalităţi complexe, care încearcă să se 
clarifice. Este uşor de constatat, în cazul lor, confuzia dintre angelitate şi 
demonism, între masculin şi feminin - portretele din nuvele au ceva 
androgin în ele. Dedublarea/ hibridizarea reprezintă un element esenţial 
eminescian. 

Luceafărul- Hyperion este un personaj hibrid - după cum am 
afirmat -, angelico -demonic (Luceafărul reprezintă demonismul, iar 
Hyperion angelitatea/ serafismul caracterului său), aşa cum sunt şi Toma, 
Ioan sau Ieronim, înzestraţi cu frumuseţe şi sensibilitate angelice, dar 
animaţi de o revoltă şi o indignare demonice. 

Şi, da, Eminescu tinde spre unitate, sau, mai bine zis, spre 
clarificarea acestui hybris". 

192 R. Dragnea, Spiritualitatea lui Eminescu, în Gândirea, 1929. 

193 Tudor Vianu despre Eminescu, ediţie alcătuită şi prefaţă de 
Vasile Lungu, Ed. Minerva, 2009, p. 84-85. 

Mărturisesc că, aici, nu înţeleg logica lui T. Vianu. 

E adevărat că icoana ortodoxă a unui înger nu îl 
asociază niciodată cu un mort, dar, în acelaşi timp, nici 
demonul nu este vreodată mort, aşa încât concluzia lui 
Vianu - „prima impresie falsă este corectată de cea de 
a doua în care se manifestă cu adevărat natura 
demonică a personajului" 194 - nu poate sta în picioare. 

Nu suntem de acord cu această opinie, chiar dacă 
unora li s-ar părea că naşterea din ape, din prima 
schimbare, este inferioară celei din văi de chaos ale 
cerului, din a doua. 

Şi aceasta pentru că prima are un corelativ de 
netăgăduit în portretul pe care i-1 face chiar Părintele 
ceresc: „Hyperion ce din genuni [din ape]/ Răsai c-o- 
ntreagă lume" - după cum am arătat cu alte ocazii, 
genune, în psalmii lui Dosoftei, înseamnă adânc de ape. 

Iar fata de împărat îl numeşte „al valurilor domn". 

Aşa încât nu ni se pare că a doua preschimbare a 
personajului ar fi mai autentică decât prima. Dar nici 
invers... 

Vianu asociază imaginea Luceafărului din această 
primă secvenţă cu cea a lui Poseidon/ Neptun, consi- 
derând că toiagul încununat cu trestii este în locul 
miticului trident şi că, mai mult, 

„chiar gândul transformărilor unei fiinţe 
suprapământeşti şi nemuritoare este un gând 



194 Idem, p. 85. 

păgân. Revine astfel în poema lui Eminescu 
imaginea vestitelor metamorfoze ale zeilor" 195 . 

Nu suntem de aceeaşi părere. Eminescu 
subliniază faptul că aceste metamorfoze se petrec în 
visul fetei de împărat. Iar apariţiile angelice sau demo- 
nice în vis sunt o coordonată aghiografîcă ortodoxă 
lesne de recunoscut. 

Nu e vorba, în aceste situaţii, de metamorfozele 
specifice mitologiei păgâne. Acolo dorinţa erotică a 
zeilor se împlinea fără a cere acordul partenerelor de 
pe pământ şi, mai ales, fără a căuta ca ele să fie înălţate 
deasupra condiţiei lor muritoare. Vianu s-a grăbit să 
dea credit unor corelaţii elementare si, mai ales, 
aparente. 

în mod cert, Eminescu nu s-a gândit să-i atribuie 
Luceafărului său un erotism ieftin/ superficial, chiar 
dacă acceptăm că el considera această dragoste ca o 
coborâre sau o cădere din treapta sa. 

Imaginea îngerului nu poate fi confundată cu cea 
a demonului din cauză că pare mort fetei de-mpărat, şi 
nici cu a lui Poseidon doar pentru că are „toiag/ 
încununat cu trestii". Dimpotrivă, în versurile lui 
Eminescu ies în relief trăsături pe care le-am putea 
considera mai degrabă eristice. Iar faptul că fata de 
împărat îl vede ca pe un mort suportă mai degrabă alte 
explicaţii, pe care vom lămuri mai bine pe parcurs. în 
poemul La moartea principelui Ştirbey, descoperim un 



195 Idem, p. 86. 

înger al morţii: „un înger cu-aripi negre, cu diademă de 
spini". Or, diadema de spini e o trimitere evidentă la 
coroana de spini a Mântuitorului, şi, la fel, credem că 
toiagul de trestii face aluzie la acea trestie care I-a fost 
pusă în mână Domnului (în bătaie de joc, în loc de 
sceptru împărătesc) şi cu care apoi El a fost bătut, 
înainte de Răstignire. 

Atât trestia, cât şi spinii sunt simboluri preluate 
de poet din scenele batjocoririi Domnului, înainte de 
moartea Sa, şi el le asociază imaginii angelice urmând, 
cel mai probabil, acelor icoane ale învierii Domnului, 
în care îngerii poartă crucea, cuiele, suliţa, simbolizând 
toate obiectele cu care El fusese torturat. 

Aripile negre ale îngerului, din versurile emi- 
nesciene („un înger cu-aripi negre, cu diademă de 
spini"), nu sunt aici o sugestie demonică, ci un semn al 
doliului. 

Se poate, de asemenea, ca Eminescu să fi reţinut 
din icoanele ortodoxe combinaţia paradoxală de slavă 
dumnezeiască şi umilinţă pământească. 

După cum spuneam, credem că poetul a primit 
sugestii din iconografie, în care apar în slavă îngerii 
purtători ai instrumentelor de tortură, aşa cum apare 
în Icoana de mai sus 196 . 

în Memento mori, acest înger al morţii apare ca 
locuind într-un tărâm paradisiac: 

Mergi tu, luntre-a vieţii mele, pe-a visării lucii valuri, 
Până unde-n ape sfinte se ridică mândre maluri, 
Cu dumbrăvi de laur verde şi cu lunci de chiparos, 
Unde-n ramurile negre o cântare-n veci suspină, 
Unde sfinţii se preîmblă în lungi haine de lumină, 
Unde-i moartea cu-aripi negre şi cu chipul ei frumos. 



Iar din Geniu pustiu, aflăm că: 



„voi vă imaginaţi scheletul unui mort şi-i 
ziceţi moarte. Pentru mine e un înger drag, cu o 
cunună de spini, cu faţa palidă şi cu aripi negre. 
Un înger... îngerul visurilor mele, care are-o 
fizionomie cunoscută mie" 197 . 



19 Sursa iconografică: 

http://picturabizantina.blogspot.ro/p/icoane-maica-domnului-cu- 
pruncul.html. 

197 M. Eminescu, Opere, VII, ed. iniţiată de Perpessicius, p. 185. 

în cântările ortodoxe, îngerul morţii este 
considerat, uneori, a fi chiar Arhanghelul Mihail 198 . 

Remarcăm, de asemenea, că, în prima apariţie, 
Luceafărul e îmbrăcat cu un „vânăt giulgi" (în unele 
variante manuscrise e albastru), iar în cea de-a doua în 
„negru giulgi". înfăţişarea aceasta mortuară nu poate să 
nu frapeze. Chiar gesturile lui amoroase, după cum am 
văzut mai înainte („I-atinge mâinile pe piept,/ I-nchide 
geana dulce"), conţineau evidente sugestii tanatice. 

în ceea ce priveşte legătura cu Zburătorul sau cu 
strigoiul, existenţa interferenţelor între teme şi motive 
trebuie studiată cu foarte mult discernământ, pentru 
fiecare poem în parte, pentru că Eminescu gândeşte şi 
regândeşte şi aprofundează fiecare problematică de 
nenumărate ori, plecând de la o situaţie anterioară dar 
ajungând, nu de puţine ori, la soluţii cu totul noi, atât 
din punct de vedere poetic, cât şi filosofic. 

Vestimentaţia Luceafărului, îmbrăcarea lui în 
„vânăt giulgi" şi în „negru giulgi" poate să aibă însă şi 
alte sensuri sau să vizeze alte scopuri, şi anume 
punerea în lumină a frumuseţii personajului. Ca 
dovadă, avem versurile din Icoană şi privaz, în care 
haina neagră şi cea viorie scot în relief frumuseţea 
marmoreană a copilei: 

De vrei ca toată lumea nebună să o faci, 
în catifea, copilă, în negru să te-mbraci 
Ca marmura de albă cu faţa ta răsări, 



19 Spre exemplu, în cântarea De vreme ce eu, păcătosul. A se 
vedea: https://www.youtube.com/watch?v=FBRitSY_3AQ. 

în bolţile sub frunte lumină ochii mari 

y 

Şi părul blond în caier şi umeri de zăpadă 
în negru, gură-dulce, frumos o să-ţi mai şadă! 

De vrei să-mi placi tu mie, auzi? şi numai mie, 
Atuncea tu îmbracă mătasă viorie. 
Ea-nvineteste dulce, o umbr-abia uşor, 
Un sân curat ca ceara, obrazul zâmbitor 
Şi-ţi dă un aer timid, suferitor, plăpând, 

Nemărginit de gingaş, nemărginit de blând. 

întorcându-ne la Luceafăr, deşi giulgiul, ca 
element vestimentar, este un element tanatic 
inechivoc, culorile alese, vânăt şi negru, s-ar putea să 
nu aibă valoare sumbră, ci dimpotrivă, să fie culori 
vitale, care să pună în evidenţă trăsăturile fizice şi 
spirituale extraordinare ale aceluia, mlădierea unui 
suflet luminos în interiorul unui trup de marmură albă. 

Pe de altă parte, în cea de a doua transformare a 
Luceafărului, cea în care el pare să ia chipul unui 
demon, după cum am sesizat într-un studiu recent, 
Eminescu a implicat trăsăturile unui Sfânt. Este vorba 
despre Sfântul Macarie Romanul, a cărui asceză poetul 
o cunoştea din culegerea de Vieţi de Sfinţi tradusă şi 
tipărită în trei volume de către Sfântul Dosoftei, şi 
dintr-un alt manuscris românesc. 

Avem în vedere următoarea strofa: 



Pe negre viţele-i de păr 
Coroana-i arde pare, 

Venea plutind în adevăr 
Scăldat în foc de soare. 

Iată şi ceea ce am afirmat, recent, în legătură cu 
acest subiect: 

„Ne amintim ce spune hagiografia [în 
traducerea Sfântului Dosoftei]: «Că venita adevăr 
fericitul Macarie». 

Iar o altă variantă, reprodusă de Gaster şi 
probabil cunoscută lui Eminescu (dacă nu cumva 
Gaster o avea de la Eminescu), precizează: 

«am nemerit la o peşteră foarte ciudată 
[minunată], unde lăcuea Sfântul Macarie, 
luceafărul cel mare. [...] iar un miros de mir 
vene spre noi [...], văzum un păr albu, 
luându-l vântul în sus [...] şi văzum chipul ca 
de înger [luminos] al obrazului [al feţei]» 1 ". 

Faptul că «văzum un păr albu, luându-l 
vântul în sus» corespunde plutirii din versul 
eminescian. Iar «chipul ca de înger» a fost 
echivalat de poet cu o metaforă (izvorâtă, 
probabil, cam din aceleaşi surse): «scăldat în foc 
de soare». 



199 Cf. Moses Gaster, Studii de folclor comparat, ediţie îngrijită, 
prefaţă şi note de Petre Florea, Ed. Saeculum I. O., Bucureşti, 2003, p. 
226-227. 

Este foarte interesant felul cum Eminescu a 
unificat cele două variante, în privinţa acestui 
portret consistând dintr-un complex de elemente 
concrete şi spirituale, pentru a ajunge la versurile: 
«Venea plutind în adevăr/ Scăldat în foc de 



Pare aproape inexplicabil felul în care a ajuns 
Eminescu să amestece în portretul unui „demon" cu 
„mândru chip" trăsăturile unui mare Sfânt ascet. 

Cu certitudine, demonul acesta nu seamănă cu 
demonii din Anatolida, poemul lui Heliade, sau cu cei 
din iconografia ortodoxă, şi nici - cu atât mai puţin - 
cu Satana al lui Milton sau Byron. încă odată, trebuie 
să acceptăm faptul că Eminescu, prin complicate 
operaţii de gândire, a ajuns la concluzii aparte. 

Prezenta aici a modelului ascetic al Sfântului 

y 

Macarie Romanul ne dovedeşte faptul că, numindu-se 
demon, Eminescu nu înţelegea prin aceasta că este un 
analog al diavolului damnat pe veci, ceea ce reprezintă 
semnificaţia obişnuită a cuvântului demon. 

y y 

Autointitularea sau autocaracterizarea ca demon 
nu are legătură cu părerea că ar fi un damnat, ci este 
judecata unei conştiinţe drastice, care îşi condamnă 
astfel aplecarea spre păcat. 



200 Dr. Gianina Maria-Cristina Picioruş, Studiu despre „Viaţa 
Sfântului Macarie Romanul", Teologie pentru azi, Bucureşti, 2014, p. 48, 

http://www.teologiepentruazi.ro/2014/10/31/studiu-despre-viata- 
sfantului-macarie-romanul/. 

Modelul Sfântului Macarie Romanul este unul cât 
se poate de grăitor. Trăitor în pustie, eremit prin 
urmare, având alături de sine numai doi lei sălbatici, 
Sfântul Macarie cunoaşte experienţa dureroasă a 
căderii în păcat, prin ispitirea demonului cu chip de 
femeie. 

Eminescu a introdus, aşadar, acest model eremitic 
(de isihast care a cedat, la un moment dat, unei tentaţii 
erotice) în cea de-a doua preschimbare a Luceafărului. 

Faptul acesta ne demontrază că demonul 
eminescian, ilustrat alegoric, este un personaj care 
cedează momentan tentaţiei, fară ca prin aceasta să 
devină un pierdut pe veci/ un damnat iremediabil 201 . 



201 în cazul avatarilor eminescieni (Dionis, Ioan, Toma, Ieronim), 
împletirea trăsăturilor angelice cu cele demonice presupune fie căderea în 
patima erotică, fie aprinderea de indignare, de ură faţă de nedreptăţile 
lumii. Faptul în sine ne dovedeşte intransigenţa sa cu păcatele. Pentru că 
mulţi ar considera că indignarea sa, chiar şi vehementă, nu ar fi un motiv 
să se considere demon. 

învăţăturile filocalice spun însă altceva: „multe patimi supără la 
început sufletul contemplativ [văzător] şi cuvântător de Dumnezeu 
[teolog]. Dar mai mult decât toate, mânia şi ura. Iar aceasta o pătimeşte 
nu atât pentru dracii care le stârnesc pe acestea, cât din pricina înaintării 
sale. Pentru că [...] [sufletul,] când începe să se ridice deasupra patimilor, 
dispreţul lucrurilor de aici [pământeşti] şi dragostea de Dumnezeu nu-1 
mai lasă să sufere a vedea nesocotit [necinstit] ceea ce este drept, nici în 
sine [şi] nici în altul, ci se mânie şi se tulbură împotriva făcătorilor de 
rele, până ce nu vede pe batjocoritorii dreptăţii că se fac apărătorii ei cu 
cuget cuvios. 

De aceea pe cei nedrepţi îi urăşte, iar pe cei drepţi îi iubeşte peste 
măsură. [...] Totuşi este cu mult mai bun lucru a plânge nesimţirea celor 
nedrepţi, decât a-i urî. Căci deşi aceia sunt vrednici de ură, dar raţiunea 
nu vrea ca sufletul iubitor de Dumnezeu să fie tulburat de ură. Fiindcă 
până ce se află ura în suflet, nu luminează în el cunoştinţa", cf. Filocalia, 

„Să nu facem cu dinadinsul demoni din luceferi", 
îi scria Nicolae Steinhardt lui Ion Negoiţescu: „nu, 
dragă Nego, nu, să nu ne fie până şi Eminescu prilej de 
sminteală manicheistă [maniheistă]" 202 . 

Lucrurile par de negândit, în poem, pentru că ne- 
am obişnuit să considerăm prima întruchipare a Lu- 
ceafărului în contradicţie cu cea de-a doua si să credem 

y y 

că poetul a vrut să scoată în evidenţă contrastul dintre 
cele două reprezentări, ca şi cum ar fi inteţionat să 
opună pe înger demonului. 

De aceea s-a şi pus problema: care dintre ele este 
autentică? 

însă, dacă ne uităm mai bine la aceste strofe, 
fiecare dintre cele două portrete e construit pe ideea de 
punere în adâncime a trăsăturilor personale prin 
contraste puternice („tânăr voievod cu păr de aur", 
„vânăt giulgi", „un mort frumos cu ochii vii", „negre 
viţele-i de păr", „scăldat în foc de soare", „negru giulgi" 
peste braţe de marmură/ „marmoree", „trist şi 
gânditor", dar „palid" la faţă, adică strălucitor). Fără 
îndoială, îmbinarea tuturor acestor elemente nu are 



voi. I, tradusă din greceşte de Pr. Stavr. Dr. Dumitru Stăniloae, Tipografia 
Arhidiecezană, Sibiu, 1946, p. 370-371. 

202 Ştefaniţă Regman, N. Steinhardt către I. Negoiţescu: Trei scrisori 
inedite, în rev. Apostrof, anul XXIV, 2013, nr. 3 (274), 

cf. http:/ /www.revista-apostrof.ro/articole.php?id=20i6. 

Părintele Nicolae îi transmitea lui Negoiţescu, prin această 
epistolă, că, mai degrabă decât a-1 considera pe Eminescu „sub semnul lui 
Jakob Bohme, Swedenborg, Paracelsus sau Plotin, al Gnosei sau al 
astrologiei, l-aş aşeza sub semnul Isihiei, al lui Grigor[i]e Pallama sau al 
Paracletului lui Sergiu Bulgacov, al înduhovnicirii misticei ortodoxe, 
izvorând din taina energiilor necreate şi din lumina Taborului". 

sens decât dacă le interpretăm ca pe o alegorie 
complexă. Iar opinia noastră este aceea că pe Eminescu 
nu 1-a interesat să poetizeze nici fragmente din 
mitologia antică şi nici din ereziile gnostice - ca pe alţi 
confraţi romantici - ci numai Adevărul: „Unde voi găsi 
cuvântul/ Ce exprimă adevărul?" (Criticilor mei); „E 
menirea-mi adevărul" (De vorbiţi mă fac că n-aud). 

A fost un însetat de Adevăr, în relaţie cu care 1-a 
interesat şi adevărul privitor la sine însuşi, fapte 
reproduse de el în poezie. 

Toate aceste alegorii, prin urmare, vizează 
lămurirea personalităţii proprii, a sinelui său, poetul 
considerându-se un fiu/ un ales/ un înţelept al lui 
Dumnezeu. 

însă a vrut, totodată, să-si desluşească lui însuşi 
pornirile contrare pe care le simţea înfruntându-se în 
fiinţa sa. Şi a crezut că femeia îl poate ajuta: „o 
vrea.. .spre-a se-nţelege în sfârşit pe sine însuşi" 
(Scrisoarea V). 

Formele alegorice se explică numai parţial prin 
epoca romantică şi prin influenţa destul de mare pe 
care a avut-o apocriful Cartea lui Enoh asupra mai 
multor poeţi romantici (Byron, Vigny, Lamartine etc.) 
- într-o foarte mică măsură şi asupra lui Grigore 
Alexandrescu 203 , cel mai probabil intermediată de unul 
din poeţii amintiţi - sau prin analogiile (mai mult la 



203 Ne referim la o strofă din poezia Reveria: „Acolo în stele ca-n 
lumi de lumină, / Sunt suflete, îngeri, ce cânt şi ador;/ Fiinţi graţioase ce 
blând se înclină,/ Câtându-şi în lume tovarăşii lor". 

nivel teoretic) cu Hyperion-u\ lui Keats 204 sau al lui 
Holderlin 205 . 

Credem însă că un mare rol - neinvestigat în 
trecut - îl joacă, în această problemă, cărţile vechi pe 
care le-a citit Eminescu din fragedă tinereţe şi chiar 
experienţa personală, în privinţa căreia se poate să ne fi 
avertizat si în versuri: 

y 

Când sufletu-mi noaptea veghea în estaze, 
Vedeam ca în vis pe-al meu înger de pază, 
încins cu o haină de umbre si raze, 

y 7 

C-asupră-mi c-un zâmbet aripile-a-ntins; 
(înger de pază) 



Răsai asupra mea, lumină lină, 
Ca-n visul meu ceresc d-odinioară; 
O, Maică sfântă, pururea Fecioară, 
în noaptea gândurilor mele vină. 

(Răsai asupra mea) 



204 A se vedea: http://en.wikipedia.org/wiki/Hyperion_(poem). 
Sau : http : / / www.poetryfoundation. org/ poem/ 173738 . 

205 Idem: 

http:/ / en.wikipedia.org/wild/Hyperion_(H6lderlin_novel) . 

Scrierile filocalice/ isihaste, alături de hagiografii, 
de vechile cronografe şi cronici au constituit primele 
lecturi în tinereţea poetului. Acestea l-au marcat 
profund, i-au modelat gândirea şi i-au mlădiat simţirea 
în asa fel încât au format, în fiinţa lui, un fundament 
de neşters, chiar şi atunci când a ajuns să-şi constru- 
iască o cultură solidă din literatura şi filosofia epocii. 

Semnificaţia părutei naturi duble a Luceafărului, 
aşa cum apare în fiecare din cele două ipostaze, în 
opinia noastră, se explică prin confruntarea dintre 
aspiraţia spre sfinţenie/ înălţime spirituală şi tendinţa 
pătimaşă, care s-a dat în sufletul poetului. 

Şi tocmai în acest sens se pot înţelege şi 
afirmaţiile Luceafărului, cu privire la faptul că s-a 
născut din cer şi din mare (prima dată) şi, respectiv, din 
soare şi din noapte (a doua oară): „Iar cerul este tatăl 
meu/ Şi mumă-mea e marea. /.../ Şi soarele e tatăl meu,/ 
Iar noaptea-mi este muma". 

Nenumărate sunt, în literatura noastră veche, 
paginile care vorbesc despre marea vieţii 206 şi despre 
noaptea lumii sau noaptea păcatului - Eminescu însuşi 
are versuri care ne descifrează aceste semnificaţii: „Se 
mişcă-nfuriată a valurilor Iunie... (Mureşanu); „stele 
într-a lumei noapte ard/.../ Căci prin noaptea unei 
lumi în bătălie/ Lin luceşte- eterna pace 107 " (Memento 



20 Spre exemplu: „Lumea aceasta iaste ca o mare ce să turbură, 
întru care niciodată n-au oamenii odihnă, nici linişte", cf. Antim 
Ivireanul, Opere, ed. cit., p. 158. 

207 „Eterna pace" este subliniată în poezie de Eminescu. Pentru că 
această Eternă pace este Cea care stăpânea înainte de a fi lumea: „Umbra 

mori). De aceea credem că marea şi noaptea denumesc 
tendinţa lui spre cele telurice. 

Iar cerul şi soarele reprezintă simboluri 
dumnezeieşti 208 , conform aceloraşi pagini vechi despre 
care am pomenit - l-am citat deja, mai devreme, pe 
Sfântul Antim: Sfinţii „sunt pre lângă Hristos ca nişte 
stele, carii iau lumina lor de la acest Soare al 
dreptăţii" 209 . 

Iar Eminescu îl invoca el însuşi pe Dumnezeu 
astfel: „Tu, ce în câmpii de caos semeni stele - sfânt şi 
mare,/ Din ruinele gândirii-mi, o, răsai, clar ca un 
soare" (Memento mori), Şi tot el crează o splendidă 
metaforă: „înserează şi apune greul soare-n văi de mite" 
(în acelaşi Memento mori), pentru a denumi dificulta- 
tea cunoaşterii adevăratului Dumnezeu în văile de 

y 

mituri ale rătăcirilor omeneşti 210 . 

y 

Cerul si soarele indică, aşadar, dorul de ascen- 
siune spirituală al poetului. Dar chiar impresia de 
mort, pe care o receptează tânăra fată, s-ar putea 
datora nu atât interferenţelor cu mitul Zburătorului/ 
strigoiului, cât concepţiei că patima/ păcatul aduce 
moartea (cf. Rom. 6, 23: „plata păcatului este moartea", 
Biblia 1988). Niciuna din ipostazele pe care le îmbracă 
Luceafărul nu o conving însă pe fata de împărat să îl 



celor nefăcute nu-ncepuse-a se desface,/ Şi în sine împăcată stăpânea 
eterna pace!... " (Scrisoarea I). 

208 „Soarele luminând peste tot au căutat, şi de slava Lui plinu e 
lucrul Lui" (înţ. lui Iis. Sir., 42, 22, Biblia 1688). 

209 Antim Ivireanul, Opere, ed. cit., p. 10. 

210 Am sesizat aceasta prima dată în teza noastră de doctorat: 
Antim Ivireanul: avangarda literară a Paradisului, op. cit., p. 415. 

urmeze, să renunţe la existenţa ei pământească pentru 
o viaţă în eternitate, dar despre care nu ştia cum este. 

Prin urmare, la solicitarea sa, Luceafărul pleacă să 
ceară Părintelui ceresc dezlegarea de nemurire („Da, 
mă voi naşte din păcat,/ Primind o altă lege;/ Cu 
vecinicia sunt legat,/ Ci voi să mă dezlege"), timp în 
care fata este curtată de un... paharnic: „Cătălin,/ 
Viclean copil de casă,/ Ce împle cupele cu vin/ Mesenilor 
la masă,/ Un paj ce poartă pas cu pas/ A-mpărătesii 
rochii,/ Băiat din flori şi de pripas"... 

Caracterizarea nu e tocmai favorabilă acestuia. 
Cupidon însuşi era paj, într-o poezie: Pajul Cupidon 211 . 
Ne putem gândi, astfel, că rezonanţa numelor Călin 
Zburătorul şi Cătălin nu este întâmplătoare. 

însă aceeaşi deghizare ne întâmpină şi în 
Scrisoarea V: „Ea cu toane, o crăiasă, iar tu tânăr ca un 
paj". 

Tânărul curtezan o invită în aceeaşi plasă 
amoroasă, ca odinioară Luceafărul. Cu singura dife- 
renţă că aceea era o plasă de raze... 

Acum, cucerirea fetei se face în... termeni 
cinegetici - specifici vânătorii, adică (comparaţii care 
făcuseră, înaintea lui Eminescu, fala poeziei neoana- 
creontice): 

Cum vânătoru-ntinde-n crâng 

La păsărele laţul, 
Când ţi- oi întinde braţul stâng 
Să mă cuprinzi cu braţul; 



A se vedea: http://ro.wikisource.org/wiki/Pajul_Cupidon.. 



Asemenea comparaţii sunt, însă, de dată 
veterotestamentară: 

„Şi-1 rătăci pre el cu multă voroavă, şi cu 
laţurile ceale de la buze scăpătă-1 pre el. Şi el urmă 
ei zburându-se, şi ca un bou la giunghiare să 
aduce, şi ca un câine la legătură, sau ca un cerbu 
cu săgeata rănindu-să la ficat, şi să sârguiaşte ca 
pasărea la laţ"... (Pild. lui Sol. 7, 21-23, Biblia 1688). 

Rolurile sunt inversate, în fragmentul de mai sus, 
dar nu acesta este aspectul esenţial. Rândurile citate 
aici fac parte dintr-un pasaj puţin mai mare, care ni se 
pare ciudat de asemănător cu o descriere de la începu- 
tul romanului Geniu pustiu: 

„Din când în când treceai pe lângă vro 
fereastră cu perdelele roşii, unde în semiîntu- 
neric se zărea câte o femeie. ..Pe ici, pe colea 
vedeam pe câte-un romanţios ce trecea fluierând 
sau câte-un om beat, care-ndată ce chiuia răguşit 
lângă ferestrele prostituţiunii [prostituţiei], fe- 
meia spoită ce sta în sticlă aprindea un chibrit 
spre a-şi arăta faţa sa unsă din gros şi sânul său 
veşted şi gol - poate ultimul mijloc de-a sufoca 
dorinţi murdare în piepturi stârpite şi pustiite de 
corupţiune şi beţie. 

Beţivul intra, semiîntunericul devenea întu- 
neric şi amurgul gândirilor se prefăcea într-o 
miază-noapte de plumb când gândeam că şi acela 

se numeşte om, şi aceea femeie. Trebuie să scuzi, 
trei sferturi ale lumii e aşa, şi dintr-al patrulea - 
Dumnezeul [e], ce puţine-s caracterele acelea care 
merită a se numi omeneşti" 212 . 



Ne-a frapat identitatea de situaţie (chiar şi 
asemănarea de formulare, pe alocuri) cu pildele 
scripturale (vom cita ediţia Bibliei din 1988, pentru ex- 
presivitatea modernă) : 



„Odată stam la fereastra casei mele şi 
priveam printre gratii, şi am zărit printre cei 
lipsiţi de minte, am văzut un tânăr fără pricepere. 
El trecea pe uliţă pe lângă colţul casei ei şi se 
îndrepta către locuinţa ei. Era în amurgul serii 
unei zile, când se lăsa umbra şi întunericul 
nopţii. Şi iată o femeie îl întâmpină, având 
înfăţişare de desfrânată şi cu prefăcătorie în 
inimă; aprigă şi de neţinut în frâu, picioarele ei nu 
se mai odihneau în casă; când în casă, când afară, 
stând la pândă lângă orice colţ" etc. (Pild. lui Sol. 

7, 6-12) 2 ' 3 . 



212 Cf. Eminescu, Proză literară, op. cit., p. 103. 

213 Versiunea ÎPS Bartolomeu Anania e mai aproape de cea a Bibliei 
din 1688, timpul amăgirii fiind „seara, pe'ntuneric,/ în liniştea şi-n negura 
nopţii" (Biblia 2001, Prov. lui Sol. 7, 9) sau „întru întuneric de sară, când 
linişte de noapte va fi, şi neguroasă" (Biblia 1688, Pild. lui Sol. 7, 9). 

Ceasul amurgului/ înserării este, atât în Scriptură, 
cât şi la Eminescu (în situaţia de mai sus), o sugestie 
simbolică pentru întunecarea minţii. 

Revenind la poezie, debusolant este asentimentul 

fetei: 

Şi-i zise-ncet: - „încă de mic 
Te cunoşteam pe tine, 
Şi guraliv şi de nimic, 
Te-ai potrivi cu mine". 

Este de neconceput această potrivire, din toate 
punctele de vedere. 

El nu este de rangul ei nici în sens nobiliar (ea: 
„din rude mari împărăteşti"; el: „băiat din flori şi de 
pripas"), nici în cel al nobleţii gândirilor, pentru că el 
este caracterizat ca „guraliv şi de nimic". 

De altfel, şi discuţia coboară de la nivelul 
metafizic către un ton intimist cu inflexiuni populare 
(observaţie care cred că s-a mai făcut, dacă nu mă 
înşel): „Dar ce frumoasă se făcu/ Şi mândră, arz-o 
focul;/ Ei Cătălin, acu-i acu/ Ca să-ţi încerci norocul. 
/.../«Da ce vrei, mări Cătălin?/ la du-t' de-ţi vezi de 
treabă»" etc. 

Remarcăm, desigur, că ea capătă identitate 
onomastică, dar care nu este decât femininul numelui 
pe care îl poartă el. Potrivirea în nimicnicie a celor doi 
(„Şi guraliv şi de nimic,/ Te-ai potrivi cu mine") e 
marcată, aşadar, si la nivel onomastic: Cătălin si 
Cătălina. 

Pajul şi paharnicul Cătălin e „guraliv" - adică 
lăudăros în deşert/ vanitos -, iar iubirea este pentru el 
o încercare a norocului („Ei Cătălin, acu-i acu/ Ca să-ţi 
încerci norocul"), nu o problemă vitală. 

în finalul poemului, şi Cătălina îl va invoca pe 
Luceafăr ca pe steaua norocului („Cobori în jos, luceafăr 
blând,/.../ Norocu-mi luminează!"). Căreia el îi va 
răspunde: „Trăind în cercul vostru strâmt/ Norocul vă 
petrece"... 

Existenţa în voia hazardului/ norocului - temă 
veche, despre care disertează şi Cantemir în Istoria 
ieroglifică 214 - exclude credinţa în unicitatea fiinţei şi a 
experienţei umane, valorizată pentru fiecare individ în 
parte. 

Fiica de împărat, din „una la părinţi /.../ Cum e 
Fecioara între sfinţi/ Şi luna între stele" devine pe 
potriva celui ce e „guraliv şi de nimic". Devine femininul 
unui Cătălin oarecare: o identitate derizorie, contrară 
unicităţii afirmate la începutul poemului, când ea 
scruta nemărginirea zărilor. 

Şi recurgem din nou la Scrisoarea V (sau Dalila, 
cum s-a numit iniţial), care ne lămureşte această 
situaţie, în absenţa alegoriei baladeşti: 

Tu cu inima şi mintea [genială] poate eşti un paravan 
După care ea atrage vre un june curtezan, 
Care intră ca actorii cu păsciorul mărunţel, 



214 A se vedea ceea ce am scris aici: 

http://www.teologiepentruazi.ro/2014/09/13/creatori-de-limba-si- 
de-viziune-poetica-in-literatura-romana-dimitrie-cantemir-18/. 

Lăsând val de mirodenii şi de vorbe după el, 
O chioreşte cu lornionul, butonat cu o garofă, 
Operă croitorească şi în spirit şi în stofă; 

Poate că-i convin tuspatru craii cărţilor de joc 
Şi-n cămara inimioarei i-aranjează la un loc... 
Şi când dama cochetează cu privirile-i galante, 
împărţind ale ei vorbe între-un crai bătrîn şi-un fante, 
Nu-i minune ca simţirea-i să se poată înşela, 
Să confunde-un crai de pică cu un crai de mahala... 



îi va spune şi Luceafărul, în final, Cătălinei: „Ce-ţi 
pasă ţie, chip de lut,/ Dac-oifi eu sau altul?". 

După ce am aflat identitatea fetei de împărat, 
urmează să o aflăm şi pe a Luceafărului, pe cea reală, 
pentru că el pare a fi doar pentru ea (şi pentru lumea 
terestră) luceafărul de seară. 

Până atunci, remarcăm versurile unei strofe care 
impresionează prin muzica inegalabilă şi sugestiile de 
adâncime: 

Şi tainic genele le plec, 
Căci mi le împle plânsul 
Când ale apei valuri trec 
Călătorind spre dânsul; 



Eminescu scrie şi în altă parte: „papura mişcă de- 
al apei cutreier" (Diamantul Nordului), dar acolo urcă 
mai mult spre semnificaţii filosofice şi parcă nu se 



aude trecerea valurilor, unul după altul, călătorind, ca 
în versurile de mai sus. 

Aici a surprins poetul, cu adevărat, muzica 
valurilor mării. Acel „călătorind" indică individualitatea 
fiecărui val, dar şi. ..senzaţia de legănare a undelor. Iar 
efectul melodic e cuceritor, acompaniat fiind de 
aliteraţii. 

y 

Pe de altă parte, asocierea dintre semnificaţiile 
acestei călătorii de valuri şi plânsul care umple genele e 
la fel de subtilă. Corelaţiile se stabilesc între apele 
mării şi apele lacrimilor sau ale sufletului - adevărate 
corespondenţe tainice. Ochii/ genele se împlu de plâns 
aşa cum marea e plină de ape mergătoare. 

Ceva asemănător descrie poetul în Călin (file din 
poveste), chiar şi fără prezenţa mării: „Toată ziua la 
fereastră suspinând nu spui nimică,/ Ridicând a tale 
gene, al tău suflet se ridică;/.../ tu cu ochiul plutitor şi- 
ntunecos"... 

Marea însăşi pare o lacrimă imensă sau plânsul 
fetei izvorăşte din adâncul mării sufletului, acolo unde 
dorul de nemărginire nu e cu totul înăbuşit de 
instinctul erotic: 

Dar un luceafăr, răsărit 
Din liniştea uitării, 

y 1 

Dă orizon nemărginit 
Singurătăţii mării; 

Şi tainic genele le plec, 
Căci mi le împle plânsul 



Când ale apei valuri trec 
Călătorind spre dânsul; 

Luceşte c-un amor nespus, 

Durerea să-mi alunge, 
Dar se înalţă tot mai sus, 
Ca să nu-1 pot ajunge. 

De ce? Pentru că ea transformă distanta care o 
separă de Luceafăr într-un obstacol de netrecut. Acesta 
însă ar fi gata să renunţe la nemurirea care o cutre- 
mură. 

La Eminescu, peisajele nu sunt niciodată un 
simplu decor, ci au semnificaţii simbolice şi mistice 
profunde, în care există corespondenţe tainice între 
lumea interioară/ spirituală şi macrocosmos. De aceea 
afirmăm că, în versurile de mai sus, plânsul şi marea îşi 
împletesc apele. 

După cum, într-un pasaj superb din Călin..., pe 
care l-am comentat altădată, plânsul fetei devine 
paradigma unei zguduiri primordiale şi totodată a unui 
hohot universal, care poate istovi lumea 215 . Pattern-u\ 
pentru acest tip de literatură 1-a oferit, nu cu mult 
timp înainte şi, mai ales, cu un genial simţ al 
anticipaţiei, Sfântul Antim Ivireanul 216 . 



215 A se vedea Gianina Măria -Cristina Picioruş, Eminescu şi 
literatura română veche, op. cit., p. 264-270. 

216 A se vedea teza noastră doctorală, Antim Ivireanul: avangarda 
literară a Paradisului, op. cit., p. 352-357, cf. 

Luceafărul, însă, „S-a rupt din locul lui de sus,/ 
Pierind mai multe zile", în dorinţa lui de a-şi renega 
firea nemuritoare. 

Pare că Eminescu se contrazice, pentru că, ceva 
mai departe, după dialogul Luceafărului cu Părintele 
său, ni se va spune că: 

în locul lui menit din cer 

Hyperion se-ntoarse 
Si, ca si-n ziua cea de ieri, 

Lumina si-o revarsă. 

y 

Putem înţelege că pieirea de mai multe zile a 
Luceafărului este insesizabilă, măsurată în timp uman. 
Pentru că, pentru el, „căile de mii de ani" umani sunt 
„tot atâta clipe". 

Luceafărul piere atâta timp cât este devorat de 
pasiunea sa şi se întoarce când îşi regăseşte seninătatea 
luminării. 

Piere „din locul lui de sus" ca Luceafăr şi se 
întoarce „în locul lui menit din cer" ca Hyperion... 

Zborul cosmic al Luceafărului e, pe de o parte, o 
idee romantică, iar, pe de altă parte, o construcţie 
originală a lui Eminescu: 

Porni luceafărul. Creşteau 

în cer a lui aripe, 
Si căi de mii de ani treceau 



http://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

în tot atâtea clipe. 

Un cer de stele dedesubt, 
Deasupra-i cer de stele - 
Părea un fulger nentrerupt 
Rătăcitor prin ele. 

Şi din a chaosului văi, 
Jur împrejur de sine, 
Vedea, ca-n ziua cea dentâi, 
Cum izvorau lumine; 

Cum izvor ând îl înconjor 
Ca nişte mări, de-a-notul... 
El zboară, gând purtat de dor, 
Pân' piere totul, totul; 



Faptul că aripile „creşteau în cer" indică orientarea 
acestui zbor. „Cu-aripe lunge curăţind [sfinţind] seni- 
nul", zisese poetul, mai înainte, în Fata-n grădina de 
aur. 

Paradoxul continuă să se manifeste, pentru că, pe 
de o parte, sensul zborului său este ascendent, spre cer 
sau spre un cer mai înalt, iar, pe de altă parte, „Părea 
un fulger nentrerupt/ Rătăcitor". 

însă, din nou, ceea ce pare o contradicţie în 
imagini şi în logica obişnuită (iar opera lui Eminescu e 
plină de asemenea contradicţii care au făcut obiectul 
nedumeririlor şi al indignării contemporanilor şi nu 

numai), se explică, de fapt, prin realitatea interioară/ 
spirituală pe care o reflectă. 

Luceafărul e, cu totul, energie, e tensiunea unei 
stări de spirit care oscilează între doi poli. Pe de o 
parte e „gând purtat de dor", zburând spre Dumnezeu, 
iar pe de altă parte, patima îl face să se răzleţească 
printre stele - printre alte stele ca el - şi să pară ca un 
fulger rătăcitor. 

El zboară spre Dumnezeu, dar nu e animat de o 
dorinţă bună, ci de una a renunţării la natura hărăzită 

y ' y 

lui de Dumnezeu. însă nu e nici pe departe Satan 
damnatul, care visa să-şi pună scaunul lângă Dum- 
nezeu (cf Is. 14, 13-14). 

Dimpotrivă, Luceafărul eminescian e gata de 
jertfă, e gata să piară, dar nu din mândrie, ci din iubire, 
chiar dacă această iubire nu este demnă de statutul său 
ontologic. Cu toate acestea, deşi capabil de jertfă, 
iubirea lui rămâne una pătimaşă, nu este ca iubirea lui 
Hristos pentru logodnica Sa, Care 

atâta doriia 
de păharul acesta a-1 bea, 
cât acea puţină vreme ce mai era 
să treacă până a-1 bea 
îi părea 
că sunt mii de ani. 



Căci cu setia acestui păhar să lucra 
mântuirea sufletelor omeneşti /.../ 
Şi atâta să bucura 

de aceştia 
cât în locul bucuriei ce era 

înaintea Lui 
răbda Crucea de-L muncia 
şi bătăile de-L căzniia 
şi spinii de-L încrunta 
şi durorile sufletului de-L chinuia, 
de care chinuri asuda 
sudorile cele crunte, 
negândind nimic de ruşine. 

Că de au părut lui Iacov puţin 7 ani 
a sluji pentru Rahila, 

logodnica lui, 
de dragostea ce avea 
către dânsa, 
dară unui Iubitoriu mare ca Acesta, 
cum nu i-ar fi părut puţine 
muncile şi caznele, 
cu care iubita Lui logodnică o răscumpăra 
şi o curăţiia pre dânsa 
cu scăldarea nepreţuitului Său Sânge 
şi foarte frumoasă, 
far' de nicio hulă şi întinăciune 
o făcea 217 . 

De aceea, alegorizând, în ipostaza Luceafărului- 
Hyperion, figura sa de geniu, Eminescu îşi construieşte 



Antim Ivireanul, Opere, ed. cit., p. 13-14. 

o fizionomie stranie, alcătuită din elemente contrare, 
pe de o parte sfânt- angelice şi chiar eristice, pe de altă 
parte demonice. Pentru că acestea erau tendinţele pe 
care le simţea înfruntându-se în sine însuşi. 

y y 

Am explicat suficient, mai sus, în ce constă 
demonismul aspiraţiilor sale. 

Poate cuiva i se va părea prea mare pretenţia lui 
Eminescu de a se considera nemuritor - al cărei apogeu 
credem că îl constituie aceste versuri conţinând mărtu- 

y 

risirea Părintelui: „Noi nu avem nici timp, nici loc,/ Şi 
nu cunoaştem moarte". 

y 

în mod evident, aceste versuri indică identitatea 
cu Dumnezeu, însă, din tot contextul poemului 
înţelegem că nu este vorba despre identitate fiinţială 
(mult trâmbiţata consubstanţialitate, susţinută de 
Ioana Em. Petrescu si îmbrăţişată adesea ca soluţie 

y y y y 

critică), ci despre identitate harică. Adică despre harul 
dăruit de Dumnezeu aleşilor Lui, prin care aceştia se 
fac asemenea Lui, nemuritori şi dumnezei, după cum 
susţin cărţile Ortodoxiei: 

„Şi iarăşi tot el [Sfântul Maxim Mărtu- 
risitorul], [zice] în theorii [despre Sfântul 
Melhisedec, ca paradigmă a omului sfânt]: 

«"fără-de-tată, fără-de-mamă şi fără- 
început-al-neamului, nici început al zilelor 
având, nici sfârşit al vieţii" s-a scris [despre] 
marele Melhisedec - cum a lămurit cele 
despre el adevăratul cuvânt al bărbaţilor 

purtători-de-Dumnezeu - nu pentru firea 
[lui] cea zidită, cea din cele ce nu sunt 
[zidită din nimic], după care şi-a avut 
început şi sfârşit al vieţii, ci pentru harul cel 
dumnezeiesc şi nezidit şi pururea-fiitor [şi] 
mai presus de toată firea şi vremea, [cel] de 
la Dumnezeu Cel pururea-fiitor». 

Cum, dar, nu [va fi harul] nezidit şi fără-de- 
început, de vreme ce pe părtaşii de el îi face 
nezidiţi şi fără-de-început şi fără-de-sfârşit?; că 
tot el [Sfântul Maxim] zice, iarăşi, despre acesta: 

«fară-de-început şi fără-de-sfârşit s-a 
făcut Melhisedec, nemaipurtând în sine viaţa 
cea mişcătoare înlăuntrul timpului, cea cu 
început şi cu sfârşit şi clătinată de multe 
patimi, ci doar pe cea dumnezeiască a Cuvâ- 
ntului sălăşluit [în el], cea veşnică şi nicicând 
sfârşită de moarte»; 

si iarăşi 

y y 

«raţiunea faptului de a fi pururea bine 
vine după har în cei vrednici aducându-L cu 
sine pe Dumnezeu Cel după fire mai presus 
de tot începutul şi sfârşitul, Care pe cei ce - 
după fire - au început şi sfârşit îi face - după 

har - [să fie] fară-de-început şi fără-de- 

* . » 2l8 

sfârşit» 

y 

Iar Sfântul Vasile cel Mare spunea: 

„şi a luat omul, sălăşluindu-Se Duhul înlăun- 
trul lui, vrednicie de proroc, de apostol, de înger, 
de Dumnezeu - cel [ce] mai înainte [era] pământ 

v»21Q 

si cenuşa . 

y y 

La fel şi Sfântul Ioan Damaschin afirmă despre 
îngeri: 

„îngerul nu este nemuritor prin fire, ci prin 
har" 220 . 

Aşa încât pretenţiile lui Eminescu în legătură cu 
ce este (sau trebuie să fie) un fiu al lui Dumnezeu sunt 
în conformitate cu tradiţia sa literar-religioasă. Căci 
însăşi Scriptura spune (după cum am amintit deja 
undeva mai sus): „Eu am zis: dumnezei sunteţi şi toţi fii 
ai Celui Preaînalt" (Ps. 81, 6, Biblia 1988). 

Imaginea pe care poetul i-o construieşte Luceafă- 
rului său nu tine, aşadar, numai de interferenţele cu 

y ' y ' y 

mitologia romantică şi nu se poate explica doar prin 
consubstanţialitatea acestuia cu Dumnezeu, de 



21 Sfântul Marcu Evghenicul, Opere II, Ed. Gândul Aprins, 
Bucureşti, 2014, p. 185-187. 

219 Cf. Idem, p. 249. 

220 Sfântul Ioan Damaschin, Dogmatica, ediţia a IlI-a, traducere de 
Pr. D.[umitru] Fecioru, Ed. Scripta, Bucureşti, 1993, p. 47. 

sorginte gnostic-păgână, aşa cum au susţinut unii 
dintre criticii noştri. 

y 

De asemenea, stelele ca simbol al îngerilor 
constituie un fapt cunoscut de poet din literatura 
noastră veche - iar Sfântul Antim ne poate da din nou 
mărturie: „îngerii sunt stele" 221 - în sensul de stele pe 
catapeteasma Cerului, în Cerul împărăţiei celei 
veşnice, ca si Sfinţii. 

Şi, de altfel, cred că la aceste stele s-a gândit 
Eminescu, atunci când a spus: „Un cer de stele 
dedesubt,/ Deasupra-i cer de stele". Din acest „cer de 
stele" Luceafărul alunecă precum „un fulger nentrerupt" 
de gândul pocăinţei sau al conştientizării adevăratei 
sale meniri. 

Acest „cer de stele", care e „deasupra" şi 
„dedesubt", este duhovnicesc şi nu suportă aceeaşi 
interpretare cu acele mări de lumini stelare despre care 
vorbeşte puţin mare departe: „Vedea, ca-n ziua cea 
dentâi,/ Cum izvorau lumine;/ Cum izvorând îl 
înconjor/ Ca nişte mări, de-a-notul...". 

Primul este un peisaj simbolic, înfăţişând o lume 
spirituală: un cer. Al doilea este un peisaj natural/ 
cosmic, în care sunt mări de stele - din nou marea, ca 
simbol al nemărginirii, dar şi al agitaţiei mişcării -, iar 
luminile stelare izvorăsc întru fiinţă, „ca-n ziua cea 
dentâi". 

Luceafărul vede puterea lui Dumnezeu de a stinge 
şi a aprinde stelele şi sorii: „Vedea, ca-n ziua cea 



Antim Ivireanul, Opere, ed. cit., p. 124. 

dentâi/ Născând din neguri stele/ Umplând a chaosului 
văi/ Şi izvorând din ele // Ici se aprinde-o stea în drum/ 
Colo se stinge-un soare" 222 . 

„Un soare de s-ar stinge-n cer/ S-aprinde iarăşi 
soare", îi va specifica, teoretic, Părintele ceresc, 
confirmându-i ceea ce el văzuse în mod practic. 

Regenerarea cosmică, pe care o proniază Părintele 
său, îi dă Luceafărului posibilitatea să admire naşterea 
luminii „ca-n ziua cea dentâi" 223 . Eminescu spune, cu 
alte cuvinte, în versurile sale, că Luceafărul, văzând 
născându-se stele si sori, în drumul său cosmic, îsi 

y 1 ' y 

aduce aminte de naşterea luminii din ziua întâi a 

y 

creaţiei. 

y 

însă Luceafărul este, din nou, între cer şi mare: 
între o lume duhovnicească şi o lume materială, 
amândouă inundate de lumină. 

Zborul lui devine un înot prin mări de lumină, 
ceea ce, pe lângă copleşitoarea imagine poetică, pare a 
fi ceva caracterisitc pentru „al valurilor domn", cel care 
şi-a luat prima înfăţişare scufundându-se în mare. Iar 
corespondenţa aceasta - despre care spuneam că este 
specific eminesciană -, între peisajul natural/ cosmic şi 
cel spiritual este din nou pe deplin ilustrată, şi în 



222 M. Eminescu, Opere, II, ed. Perpessicius, op. cit, p. 402. 

223 Sfântul Ioan Damaschin: „Unii spun că îngerii s-au făcut 
înaintea oricărei făpturi, după cum spune Grigore Teologul: «La început 
Dumnezeu gândeşte puterile îngereşti şi cereşti şi gândul Lui s-a făcut 
faptă». Alţii spun că s-au făcut după ce s-a creat primul cer. Toţi, însă, 
mărturisesc că s-au făcut înainte de plăsmuirea omului. Dar eu sunt de 
părerea lui Grigore Teologul. Căci trebuia să fie zidită mai întâi fiinţa 
spirituală şi apoi cea sensibilă", cf. Dogmatica, op. cit., p. 49. 

această secvenţă poetică. Mai mult, răzleţirea 
Luceafărului din al său „cer de stele" spirituale şi 
izvorârea stelelor în universul material, ca momente 
concomitente, reprezintă un evident ecou poetic al 
relatării cronografelor vechi, care precizează că Lucifer 
şi îngerii lui au căzut în ziua a patra a creaţiei, zi în 
care Dumnezeu a creat luminătorii cerului, adică aştrii: 

„A patra dzî când fiace Dumnădzău luminele 
cele mari si stelele, într-aceasta dzî au cădzut den 
ceriu Luceafărul, carele <iara mai maro pre o 
ceată de îngeri den cetele îngereşti, carele s-au 
mărit dentru sâne şi s-au mândrit în cugetul 
sau \ 

,yA patra zi făcu soarile, luna şi stelile. Aceste 
trei lucruri făcu Dumnezeu a patra zi. [...]. într- 
această zi fu împodobit ceriul cu toată podoaba 
[stelelor], iar mai pre urmă, întunerec şi beznă, şi 
[Luceafărul] fu lipsit de frumuseţea ceriului 
[pentru mândrie,] [...] de frumuseţea îngerească 
fu lipsit" 225 . 

în ziua a patra, când Dumnezeu „pod[o]bi ceriul 
cu stele şi cu luceferi, cu soarele şi cu luna, de se întrec 



224 Cronograf. Tradus din greceşte de Pătraşco Danovici, voi. I, op. 
cit, p. 5. 

225 Palia istorică [bizantină], ediţie de Alexandra Moraru şi Mihai 
Moraru, Ed. Fundaţia Naţională pentru Ştiinţă şi Artă, Bucureşti, 2001, p. 
102. 

una cu alta, întru lauda Cui le-au fapt [făcut]" 22 , în ziua 
în care au fost creaţi luceferii materiali, aşadar, atunci 
Luceafărul spiritual n-a mai vrut să mai laude pe 
Ziditor si a căzut din cer. 

y 

Căci atunci „când s-au făcut stealele, M-au lăudat 
cu glas mare toţi îngerii Mei" (Iov 38, 7, Biblia 1688) 227 . 

Luceafărul eminescian - ne avertizează poetul - e 
pe punctul de a face acelaşi pas greşit, de a cădea din 
cerul său de stele. însă el nu se înalţă spre Dumnezeu 
pentru a se considera asemenea Lui prin fire, aşa cum 
avusese neobrăzarea Lucifer, ci pentru a-I cere să i se 
îngăduie o viaţă şi o iubire pământească, renegându-şi 
astfel condiţia sa. Luceafărul lui Eminescu cere pentru 
sine moartea si nu se consideră asemenea cu Dum- 

y 

nezeu. 

Vom vedea însă că el nu cere imperativ împlinirea 
dorinţei sale, ci îl imploră pe Dumnezeu să îngăduie o 
derogare, în cazul său. De aceea şi Părintele ceresc este 
condescendent fată de el. 

y 

Ne oprim puţin asupra izvorârii de stele. Am 
remarcat, cu alte ocazii 228 , că, la Eminescu, stelele 



22 Mihail Moxa, Cronica universală, op. cit., p. 100. 

227 Traducere fidelă din LXX: oxe kyevr\Qr\aav aoxpa fiveoâv Me (Jxjjvrj 
laey^Tl vâvteq 'âyy^o'l Mou. 

însă, în VUL, avem o altă variantă, în care, în loc de îngerii Mei 
găsim fiii lui Dumnezeu: „cum Me laudarent simul astra matutina et 
iubilarent omnes filii Dei/ Când M-au lăudat împreună cu stelele de 
dimineaţă şi au cântat de bucurie toţi fiii lui Dumnezeu" . 

îi mulţumesc Părintelui Dorin, soţul meu, pentru că mi-a 
interpretat faptul că stelele de dimineaţă înseamnă stelele cele mai întâi 
zidite, adică îngerii. De aceea şi la Is. 14, 12, cel ce a căzut, Satan, este 
numit luceafărul de dimineaţă (6 ecoo^opog b iTpau). 

izvorăsc, iar izvoarele răsar sau se nasc: „izvorul, prins 
de vrajă,/ Răsărea" (Povestea teiului), „izvorăsc din 
veacuri stele una câte una" (Scrisoarea III), „stele 
izvorăsc pe ceriu" (Memento mori); „Se nasc izvoare" 
(Coborârea apelor) etc. însă numai de curând am 
înţeles că această metaforizare s-a produs în virtutea 
etimologiei latine a verbului a (se) naşte. Pentru că 
nascor, nasci, natus sum (v. dep.) înseamnă: a se 
produce spontan, a veni întru existenţă/ întru fiinţă, a 
izvorî, a creşte, a trăi, a se naşte, a răsări (stelele), a se 
ivi zorile, a începe, a apărea 229 . 

Luceafărul ajunge undeva, într-un loc care pare la 
capătul spaţiului şi al timpului. Nu ştim dacă el a 
crezut cu adevărat că s-ar putea să existe un asemenea 
loc în univers (în orice caz, contravine ideii moderne 
de univers infinit) sau dacă vorbeşte numai alegoric 
despre o asemenea posibilitate, dorind să indice 
cumva, în mod poetic, faptul că s-a apropiat de 
Dumnezeu: 



22 A se vedea teza noastră doctorală: Antim Ivireanul: avangarda 
literară a Paradisului, op. cit., p. 386, cf. 

http://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

Şi: Gianina Măria- Cristina Picioruş, Eminescu şi literatura română 
veche, op. cit, p. 280. 

229 La fel şi: orior, oriri, oritus sum (v. dep.) = a răsări (soarele), a 
izvorî (izvorul), a se înălţa, a se ridica, a începe, a proveni din, a se naşte, 
a fi creat, a descinde din, a ieşi, a se ivi. 

în Biblia de la Bucureşti am dat peste o traducere interesantă, deşi 
urmează LXX, iar nu varianta latină: „La grădina nucului am pogorât, să 
văz întru naşterea pârâului, să văz de au înflorit via, [de] înflorit-au 
rodiile" (Cânt. cânt. 6, 10). 

Căci unde-ajunge nu-i hotar, 
Nici ochi spre a cunoaşte, 
Si vremea-ncearcă în zadar 

y 

Din goluri a se naşte. 
Nu e nimic si totuşi e 

y y 

O sete care-l soarbe, 
E un adânc asemene 
Uitării celei oarbe. 

Versurile sunt foarte greu de înţeles. Remarcăm 
faptul că aici nu este „ochi spre a cunoaşte", precizare 
pe care a făcut-o şi în Scrisoarea I, atunci când vorbea 
despre starea de fapt de mai înainte de a fi lumea: „era 
un întuneric ca o marefăr-o rază,/ Dar nici de văzut nu 
fuse şi nici ochi care s-o vază". 

Eminescu se referă la faptul că nu exista ochi 
creatural care să fi fost prezent „pe când fiinţă nu era, 
nici nefiinţă", pe când era numai Dumnezeu: „pătruns 
de sine însuşi odihnea cel nepătruns. /.../ Şi în sine 
împăcată stăpânea eterna pace!..." (Scrisoarea I). 

Mai spune că aici „nu-i hotar", deci nu există 
spaţiu de definit, şi că „vremea-ncearcă în zadar/ Din 
goluri a se naşte": cea mai frumoasă metaforă tempo- 
rală pe care o cunoaştem. 

Ea defineşte inexistenţa timpului - pentru că şi 
timpul este o creaţie a lui Dumnezeu, pe care El a 
făcut- o concomitent cu lumea, după cum ne arată 
Sfântul Vasile cel Mare în Hexaemeron - şi, cu toate 

acestea, spune mai mult decât simplul fapt că timpul 
încă nu exista. 

în teza noastră doctorală am vorbit despre 
metaforele nefiinţei la Eminescu 230 , prin care poetul 
încearcă o plasticizare/ o exprimare a acesteia, nu- 
mind-o „ceaţă sură" (Fata-n grădina de aur), „sure văi 
de chaos" (Scrisoarea I, Memento mori), „a chaosului 
văi" (Luceafărul) etc. 

Plasticizând-o/ metaforizând-o, însă, o aducea 
cumva spre fiinţă, anunţând poetic plasticizarea 
gândului lui Dumnezeu, prin care lumea a luat fiinţă 
din nimic. 

Acum, în acelaşi mod, plasticizează.. .inexistenţa 
timpului, spunând că „vremea-ncearcă în zadar/ Din 
goluri a se naşte". Golurile în sine reprezintă o imagine 
„vizuală" impresionantă. Nu poţi să-ţi reprezinţi, la 
nivel mental, aşa ceva, cu toată imaginea plastică a lui 
Eminescu. 

Nu există timp, dar totuşi, în acest neant există o 
zbatere spre naştere. Deşi e un lucru inconceptibil, 
poetul imaginează o zbatere a nefiinţei pentru a deveni 
existenţă. Nimicul/ neantul e definit ca „o sete care 
soarbe" - într-o prelucrare anterioară, manuscrisă: „îl 
sorb a chaosului văi" 231 . Luceafărul simte că această sete 
neînţeleasă încearcă să îl absoarbă şi pe el. 



230 A se vedea: Antim Ivireanul: avangarda literară a Paradisului, 
op. cit, p. 403-404, cf. 

http://www.teologiepentruazi.ro/2010/03/ 10/antim-ivireanul- 
avangarda-literara-a-paradisului-viata-si-opera-2010/. 

231 M. Eminescu, Opere, voi. II, ed. Perpessicius, p. 434. 

Am comentat acest aspect de curând şi rămânem 
la aceeaşi optică: 

„La Dosoftei, această sorbire este întot- 
deauna nefastă: „Domnul /.../ le va da focul să-i 
soarbă-n năvală" (Ps. 20, 25-26); „moartea l-va 
sorbi-n pripă" (Ps. 48, 48); „de-ar veni moartea/ 
Să-i concenească cu toată soartea,/ De vii cu totul 
iadul să-i soarbă,/ Să nu mai hie cu lumea-n 
hoarbă" (Ps. 54, 37-40); „Cu urgie să dea-n râpă,/ 
Să-i soarbă de vii cu pripă" (Ps. 57, 39-40), „Iar 
aceia ce-m[i] cearcă răul/ Fără de veste să-i soarbă 
tăul [balta (iadului)]" (Ps. 62, 35-36) etc. 

Eminescu ar fi putut reţine această impresio- 
nantă perspectivă, a iadului ca o gaură neagră 
care soarbe, atunci când a conceput câteva ver- 
suri, celebre de altfel, din Luceafărul: „Nu e nimic, 
şi totuşi e/ O sete care-l soarbe,/ E un adânc 
asemene/ Uitării celei oarbe". 

S-ar putea obiecta că Luceafărul zboară şi 
ajunge in apropierea lui Dumnezeu, pentru că va 
vorbi în curând cu Părintele său, si deci nu se 
poate deduce neapărat o legătură cu Dosoftei [şi 
cu semnificaţiile din psalmii săi]. 

însă iadul este lăuntric, este patima/ uitarea 
oarbă din sufletul celui care cere de la Dumnezeu 
dezlegarea de nemurire pentru „o oară/ oră de 
iubire". O variantă manuscrisă a poemului 232 pare 



Idem, p. 402. 

mai explicită în această privinţă, Luceafărul 
ajungând: 

Unde nu-i centru, nici hotar 
Nici rază a cunoaşte 
Şi unde vremea înzădar 
încearcă a se naşte 

Al nefiinţei adăpost 
Şi al uitării oarbe 
Ce soarbe toate câte-a fost 
Şi tot ce este soarbe. 

Fiori de moarte 1 străbat 

Şi aripele-şi strânge 
Şi este data cea de 'ntâiu 
Că el începe-a plânge. 



Luceafărul ajunge (în viziunea poetică a lui 
Eminescu) cumva la hotarele nefiinţei, atinge, 
altfel spus, prin dorinţa sa pătimaşă, hotarele 
nefiinţei care e uitare si care soarbe. 

y y 

Si dacă ne amintim definiţia Sfinţilor Părinţi 

y y y y 

dată răului/ păcatului, anume că acesta este 
amprenta nefiinţei/ a nedesăvârşirii asupra omu- 
lui, cred că putem înţelege mai bine astfel, prin 
intermediul lui Dosoftei şi al spiritualităţii şi 
gândirii ce emană din literatura română veche, 
versurile lui Eminescu. 

Patima e un hău care absoarbe sufletul si îl 

y 

face să uite veşnicia condiţiei sale spirituale" 233 . 

Uitarea oarbă („E un adânc asemene/ Uitării celei 
oarbe") denumeşte tocmai această situaţie. Cu alte 
cuvinte, păcatul este o aspiraţie spre neant. Tot Sfântul 
Ioan Damaschin ne spune că Lucifer 

„este cel dintâi care s-a depărtat de bine şi a 
căzut în rău. Răul nu este nimic altceva decât lipsa 
binelui, după cum şi întunericul este lipsa luminii. 
Căci binele este lumina spirituală; în chip asemă- 
nător şi răul este întuneric spiritual" 234 . 

Prin urmare, opinia noastră este că Eminescu a 
încercat să-şi reprezinte şi să ne reprezinte cumva 
această alunecare sau tendinţă spre hăul/ vidul spiri- 
tual, în forme poetice plastice. 

Rugăciunea Luceafărului către Domnul şi Părin- 
tele ceresc este aceasta: 



- „De greul negrei vecinicii, 
Părinte, mă dezleagă 
Şi lăudat pe veci să fii 
Pe-a lumii scară-ntreagă; 



233 Dr. Gianina Maria-Cristina Picioruş, Creatori de limbă şi de 
viziune poetică în literatura română. I. Dosoftei, op. cit., p. 45-46, cf. 
http://www.teologiepentruazi.ro/2013/06/15/creatori-de-limba-si-de- 
viziune-poetica-in-literatura-romana-vol-i/. 

234 Sfântul Ioan Damaschin, Dogmatica, op. cit., p. 49. 

O, cere-mi, Doamne, orice preţ, 
Dar dă-mi o altă soarte, 
Căci tu izvor esti de vieţi 
Şi dătător de moarte-, 

Reia-mi al nemuririi nimb 
Şi focul din privire, 
Şi pentru toate dă-mi în schimb 
O oră de iubire... 

Din chaos, Doamne,-am apărut 
Si m-as întoarce-n chaos... 

y y 

Şi din repaos m-am născut. 
Mi-e sete de repaos". 



Luceafărul I se adresează deci cu apelativele: 
Părinte şi Doamne, care provin din terminologia 
creştină. Mai mult, îi adresează cuvintele „tu izvor eşti 
de vieţi", aşa cum se cântă la Doxologia mare de la 
Utrenie: 

„Doamne, către Tine am scăpat, învaţă-mă 
să fac voia Ta, că Tu esti Dumnezeul meu. Că la 

1 y 

Tine este izvorul vieţii, întru lumina Ta vom vedea 
lumină" 235 . 



235 Ceaslov, Editura Institutului Biblic şi de Misiune Ortodoxă, 
Bucureşti, 1993, p. 72. 

Eminescu putea citi această cântare in orice 
Ceaslov (carte de cult tradusă în româneşte de Antim 
Ivireanul, încă din 1715) şi/ sau o putea asculta la 
Utrenie. De fapt, „Că la Tine este izvorul vieţii, întru 
lumina Ta vom vedea lumină" este Ps. 35, 9. 

Eminescu însuşi îl numeşte pe Hristos „izvorul de 
vieţe"m poemul învierea 236 . Iar în Rugăciunea unui dac: 
„El este-al omenimei izvor de mântuire:/ Sus inimile 
voastre! Cântarea aduceti-i,/ El este moartea morţii si 
învierea vieţii! 237 ". 

în altă parte 238 am înaintat o ipoteză pe care o 
credem în continuare valabilă, aceea că formula „Căci 
tu izvor eşti de vieţi/ Şi dătător de moarte" parafra- 
zează, în termeni liturgici, o expresie binecunoscută de 
la Iov 1, 21: „Domnul a dat, Domnul a luat, fie numele 
Domnului binecuvântat!". 

Nu lipseşte doxologia nici din rugăciunea 
Luceafărului: „lăudat pe veci să fii/ Pe-a lumii scară- 
ntreagă". „A lumii scară-ntreagă" înseamnă ierarhiile 
îngereşti şi umane şi e posibil ca Eminescu să fi 
cunoscut Ierarhiile Sfântului Dionisie AreopagituP 39 . L- 



236 Ase vedea: 

http://ro.wikisource.org/wild/învierea_(Eminescu). 

237 Expresia „învierea vieţii" Eminescu a subliniat-o, cu creion roşu, 
şi într-un miscelaneu conţinând Viaţa Sfinţilor Varlaam şi Ioasaf, acum 
ms. B.A.R. 2769, f. i39 r . 

238 Gianina Maria-Cristina Picioruş, Eminescu şi literatura română 
veche, op. cit, p. 222, n. 671. 

239 A se vedea: Sfântul Dionisie Areopagitul, Despre ierarhia 
cerească, lectură şi comentariu de Pr. Dr. Dorin Octavian Picioruş, cf. 
https://archive.org/details/SfantulDionisieAreopagitulDespreIerarhiaCer 
easca2oio. 



ar fi putut citi, în traduceri româneşti manuscrise, spre 
exemplu într-un miscelaneu datând din 1764, care 
acum este ms. rom. B.A.R. 2468. 

Buşulenga propunea a se lua în considerare că 
numele Dionis (din Sărmanul Dionis) ar putea proveni 
de la numele primului Episcop al Atenei 240 . Iar Nicolae 
Iorga vorbea despre nuvela: Sărmanul Dionisie 241 . 

Este evidentă permanenta ierarhizare a lumii în 
opera lui Eminescu, aşezarea ei în trepte valorice. Şi tot 
de la Sfântul Dionisie Areopagitul îşi putea însuşi Emi- 
nescu şi termenii teologiei apofatice, ajungând el însuşi 
să filosof eze astfel: 

„în adevăr, infinitul, absolutul e neînţeles de 
mintea noastră. Dar nu trebuie să uităm că nici ni 
le închipuim altfel, nici este putinţa de-a le 
esprima [exprima] decât prin negaţiuni (s. n.). 
Prin urmare, ceea ce nu este inteligenţa noastră 
[umană], ceea ce nu este mişcare, ceea ce nu este 
materie este absolutul, este în sine încheiatul [...] 
este ceea ce nu e nici moarte, nici nemurire, nici 
azi, nici mâni, nici etern, nici trecător, este ceea ce 
este . 



Şi: Sfântul Dionisie Areopagitul, Despre ierarhia bisericească, 
lectură şi comentariu de Pr. Dr. Dorin Octavian Picioruş, cf. 
https://archive.org/details/SfantulDionisieAreopagitulDespreIerarhiaBise 
riceasca2oio. 

240 Zoe Dumitrescu-Buşulenga, Eminescu - cultură şi creaţie, op. 
cit, p. 84. 

241 Cf. N. Iorga, Eminescu, ediţie îngrijită, studiu introductiv, note 
şi bibliografie de Nicolae Liu, Ed. Junimea, Iaşi, 1981, p. 39. 

242 M. Eminescu, Opere, XV, ed. iniţiată de Perpessicius, p. 270. 

Definiţiile coincid cu revelaţia lui Dumnezeu 

y y 

către Sfântul Moise: „Eu sunt Cel ce sunt. [...] Aşa să 
spui fiilor lui Israel: Cel ce este m-a trimis la voi!" (leş. 
3, 14). Argumentele nemuririi, pe care Părintele ceresc i 
le va oferi Luceafărului, converg acestor semnificaţii: 
„Noi nu avem nci timp, nici loc,/ Şi nu cunoaştem 
moarte". 

însă Luceafărul nu este consubstanţial cu Dum- 

y 

nezeu, el însuşi recunoscând că: „Din chaos 243 , 
Doamne,-am apărut/ Şi m-aş întoarce-n chaos.../ Şi din 
repaos m-am născut./ Mi-e sete de repaos" - unde setea 
de repaos indicată aici este cea despre care am vorbit 
deja - setea „care-l soarbe" - este o „sete de patimi" 
(cum va zice Blaga) şi nu dorinţa după repaosul ceresc 
sau odihna veşnică. 

y 

Şi totuşi Dumnezeu îi spune: „Noi nu avem nici 
timp, nici loc"... însă acest noi trebuie înţeles în sensul 
în care cei care sunt fii ai lui Dumnezeu, deşi creaţi/ 
aduşi în fiinţă într-un anumit moment temporal, 
primesc darul de a fi dumnezei după har, fapt despre 
care am vorbit îndeajuns ceva mai devreme. 

în variantele manuscrise, între cererea Luceafă- 
rului şi răspunsul lui Dumnezeu mai există o strofă, 
din care observăm că Luceafărul nu îl vede pe 
Dumnezeu, ci doar // aude: 

„Fiori 7 trec atât de cruzi/ Şi noaptea se 'nfurtună/ 
Şi-i isvorăşte in auz/ Un glas adânc ce sună:// - 



243 „Din chaos" înseamnă: din nimic. „Precum Biblia zice că la 
început totul era caos", cf. Mihai Eminescu, Publicistică, Cartea 
moldovenească, Chişinău, 1990, p. 259. 

Hyperion, ce din genuni" 244 ... etc. Sau: „Şi din adâncuri 
ce-l ascund/ încât nu ştii de unde/ Se naşte-un glas 
adânc profund/ încât abia s'aude" 245 . Sau: „// sorb 
adânc fiorii cruzi/ Ai golurilor crude/ Şi i se naşte în 
auz/ Un glas ce-abia s'aude" 246 etc. 

E foarte interesant de observat cum încerca să 
marcheze, aici, distanţa/ depărtarea pe care tendinţa 
Luceafărului spre păcat îl face să o aibă faţă de 
Dumnezeu. 

Sfântul Augustin spune, într-un comentariu, că 
Sfinţii Protopărinţi Adam şi Eva, după ce au încălcat 
porunca, în Rai, au vorbit cu Dumnezeu auzindu-I 
glasul puternic - ba chiar şi Cain a vorbit cu El şi a 
auzit glasul Lui 247 . Aşa încât precizările lui Eminescu 
despre auzul glasului dumnezeiesc pot fi considerate 
în sensul interpretărilor teologice ortodoxe. 

Apropiindu-se de Dumnezeu ca să îi ceară 
dezlegarea de nemurire, Luceafărul simte. ..moartea/ 
haosul/ nefiinţa „care-l soarbe". îşi simte golul interior 
într-un mod foarte profund, rezonând cu golurile 
nefiinţei din care a fost scos atunci când a fost creat. 
Deşi ni s-a spus că „creşteau în cer a lui aripe", iar 



244 M. Eminescu, Opere, II, ed. Perpessicius, p. 404. 

245 Idem, p. 412. 

246 Idem, p. 436. 

247 A se vedea: Sfântul Augustin Episcopul Hipponei, Despre Sfânta 
Treime, în: Traduceri patristice, voi 4, traduceri şi comentarii de Pr. Dr. 
Dorin Octavian Picioruş şi Dr. Gianina Măria -Cristina Picioruş, Teologie 
pentru azi, Bucureşti, 2014, p. 372-379, cf. 

http://www.teologiepentruazi.ro/2014/07/10/traduceri-patristice- 

vol-4/. 

zborul a părut a fi spre Dumnezeu, în acelaşi timp, prin 
dorinţa de a lepăda cele dumnezeieşti („greul negrei 
vecinicii") şi a se apropia de cele materiale şi perni- 
cioase, el parcurge, lăuntric, aceeaşi distanţă în sens 
invers, încât aude cu greu glasul lui Dumnezeu, fiind 
„purtat" de patimă. 

însă Eminescu nu face decât să afirme, din nou, o 
realitate duhovnicească, pe care în chip neîndoielnic a 
aflat-o enunţată de foarte multe ori în cărţile vechi 

y y 

ortodoxe pe care le-a citit: aceea că apropierea de 
Dumnezeu te face sâ-ti vezi păcatele si să-ti simţi vidul 

y 1 y y y 

interior. 

în basmul din care s-a inspirat Eminescu, zmeul 
zboară „la scaunul lui Dumnezeu" 248 ca să-I ceară să 
devină muritor. Asemenea, în Fata-n grădina de aur, 
zmeul se suie „la tronul cel etern" şi: „L-a Lui picioare în 
genunchi s-aşterne/ Şi-ndreaptă ruga-i milei cei 
eterne 249 . //O, Adonai !". . . etc . 

în Luceafărul, Eminescu a mai păstrat numai 
imaginea creşterii în cer a aripilor acestuia, fără 
amănuntul narativ al ajungerii la tronul lui Dumnezeu, 
adăugând, în schimb, sugestiile pertinente ale zbaterii 
lăuntrice dureroase a Luceafărului. Semnificaţiile din 

y 

variantele manuscrise ale auzului slab cu care percepe 
glasul puternic şi adânc al lui Dumnezeu sunt însă de o 



24 Cf. D. Caracostea, op. cit., p. 28. 

249 în Dumnezeu şi om, magii călătoresc după stea şi ajung să îl 
vadă pe Hristos născut Prunc: „la culcuşu-eternei mile". Hristos este Mila 
Eternă cea care l-a făcut pe poet să simtă „farmecele milei" în copilărie 
(Rugăciunea unui dac). 

mare subtilitate duhovnicească şi trădează profunda 
intimizare a poetului cu substanţa cărţilor vechi citite. 

Luceafărul zboară spre Dumnezeu şi se întâlneşte 
cu. ..vidul propriu, cu conştiinţa lipsei de temelie 
existenţială în sine însuşi, pentru că fundamentul crea- 
ţional al tuturor făpturilor este Dumnezeu. 

Primul cuvânt, din răspunsul lui Dumnezeu, 
reprezintă rostirea numelui adevărat al Luceafărului: 
Hyperion. Sau poate că Dumnezeu îi schimbă numele, 
asa cum a făcut-o de multe ori în istorie cu Sfinţii Săi. 

y y 

în privinţa acestui nume s-au făcut multe 
speculaţii în măsură să justifice un posibil apel 
aprofundat la mitologia greacă, din partea poetului, 
dar nu aderăm la aceste interpretări. Hyperionul 
eminescian a fost raportat exclusiv, în virtutea numelui 
său, la antichitatea greacă, fiind pus în relaţie simetrică 
cu mitul zeităţii solare pe care o întruchipează. 
Hyperion înseamnă însă cel ce este deasupra veacurilor, 
care trece peste timp (hiper-eon). 

Se poate aşadar ca Eminescu să fi optat pentru 
acest nume datorită sensului său, datorită rezonanţei 
onomastice, potrivite cu scenariul poemului, şi nu 
neapărat datorită unei similarităţi cu mitul grecesc. 

Pentru noi, aşadar, Hyperion este ceea ce spune 
etimologia cuvântului că este (hyper-eon) şi ceea ce 
însuşi poetul a specificat într-o poezie de tinereţe, 
adică: „Lumea toată-i trecătoare./ Oamenii se trec şi 
mor /.../ Numai poetul /.../ Trece peste nemărginirea 

timpului". (Numai poetul) 250 . Numele reafirmă ceea ce 
susţine toată balada sau Legenda Luceafărului (titlu 
sub care poetul a citit-o mai întâi la Junimea): condiţia 
eternă/ nemuritoare a geniului poetic . 

Exegeza literară a semnalat, de altfel, existenţa 
unor dublete onomastice în acest poem, care particula- 
rizează fiinţa în funcţie de perspectiva din care este 
văzută. Astfel, Luceafărul este Luceafăr, din perspec- 
tivă terestră, dar este Hyperion, în planul veşniciei. 
Pentru oameni, el este cel care luminează, care 
„pătrunde-n casă şi în gând/ Şi viaţa-mi luminează". 
înaintea lui Dumnezeu, el este Hyperion: „Iar tu, 
Hyperion rămâi/ Oriunde ai apune"... 

Translatându-1, în consecinţă, şi pe Dumnezeu în 
contextul mitologiei greceşti, exegeza literară L-a nu- 
mit mai adesea Demiurg, deşi Hyperionul eminescian I 
se adresează cu apelativele „Părinte" şi „Doamne", 
folosind, prin urmare, o terminologie profund creştină. 

Şi tangenţele cu dogma ortodoxă nu se rezumă 
numai la ipostaza de Părinte a lui Dumnezeu faţă de 
Hyperion. 

Astfel, luând hotărârea de a împlini cererea fetei 
de împărat, Luceafărul răspunde: „Da, mă voi naşte din 
păcat,/ Primind o altă lege". Ceea ce repre- zintă o 
preluare evidentă a dogmei hristologice şi ex- cluderea 
mitologiei greceaşti. 

Hristos, fiind Dumnezeu desăvârşit din veşnicie, 
S-a făcut pentru noi şi om desăvârşit, întrupându-Se la 



A se vedea: http://ro.wikisource.org/wiki/Numai_poetul. 



vremea potrivită, şi S-a supus legii firii omeneşti, afară 
de păcat. Dar Fiul lui Dumnezeu a luat asupra Sa 
păcatele noastre prin întrupare şi S-a făcut „întru 
asămănarea trupului păcatului şi pentru păcat a 
osândit păcatul în trup" (Rom. 8, 3, Biblia 1988). Şi mai 
spune Sfântul Pavel: „Căci pe El, Care n-a cunoscut 
păcatul, [Dumnezeu] L-a făcut pentru noi păcat, ca să 
dobândim, întru El, dreptatea lui Dumnezeu" (II Cor. 
5, 21, Biblia 1988). 

E sigur că antichitatea păgână nu avea noţiunea 
de păcat, aşa cum apare în concepţia creştină şi nici nu 
considera că a te naşte om înseamnă a te naşte sub 
legea păcatului strămoşesc, care se moşteneşte din 
neam în neam, de la Protopărinţii noştri Adam şi Eva 
până astăzi, căci „în Adam toţi mor" (I Cor. 15, 22, 
Biblia 1988). Aşa încât versurile „Da, mă voi naşte din 
păcat,/ Primind o altă lege" nu pot fi înţelese decât în 
relaţie cu dogma ortodoxă. 

Numai că versurile imediat următoare se îndepăr- 
tează de această concepţie creştină, pentru că vorbesc 
despre o dezlegare de veşnicie a lui Hyperion: „Cu 
veşnicia sunt legat,/ Ci voi să mă dezlege". Putem însă 
gândi veşnicia la care se referă poetul şi ca pe o 
alegorie, dacă mergem pe firul interpretării oferite de 
Eminescu însuşi, anume că Hyperion (Hyper-eon = 
peste/ dincolo de timp) este un alter-ego al poetului de 
geniu. 

Semnificaţia dezlegării de veşnicie ar fi prin 
urmare alta: poetul, care se consideră un om ales, un 
fiu al lui Dumnezeu, un geniu în care Dumnezeu a pus 

„nemargini de gândire" (în vremi de mult trecute), ar 
dori să primească de la Dumnezeu posibilitatea împli- 
nirii pe pământ, deşi împlinirea lui nu este destinată 
lumii acesteia. însă alegorie este tot poemul... 

Răspunsul lui Dumnezeu este lung şi deloc 
simplu, deşi pare (ca întreg poemul, de altfel): 

- „Hyperion, ce din genuni 
Răsai c-o-ntreagă lume, 
Nu cere semne si minuni 

y 

Care n-au chip şi nume; 

Tu vrei un om să te socoţi, 

Cu ei să te asameni? 
Dar piară oamenii cu toţi, 
S-ar naşte iarăşi oameni. 

y y 

Ei numai doar durează-n vânt 
Deşerte idealuri - 

y 

Când valuri află un mormânt, 
Răsar în urmă valuri; 

Ei doar au stele cu noroc 
Şi prigoniri de soarte, 
Noi nu avem nici timp, nici loc, 
Si nu cunoaştem moarte. 

y y 

Din sânul vecinicului ieri 
Trăieşte azi ce moare, 
Un soare de s-ar stinge-n cer 

S-aprinde iarăşi soare; 

Părând pe veci a răsări, 
Din urmă moartea-1 paşte, 
Căci toţi se nasc spre a muri 
Şi mor spre a se naşte. 



Discursul pedagogic al lui Dumnezeu - al lui 
Hristos, mai precis (după cum am arătat mai devreme) 
- insistă pe două aspecte contradictorii care sunt 
împletite în versurile de mai sus: caracterul muritor şi 
van al existentelor umane care se derulează la întâm- 

y 

plare, la voia destinului sau a norocului ori sub impe- 
riul unor „deşerte idealuri" (pe care poetul le-a descris 
pe îndelete în Scrisoarea I) versus nemurirea celor care 
se ridică mai presus de acest vârtej existenţial. 

Aflăm că Hyperion răsare „c-o-ntreagă lume" din 
genuni. Răsărirea lui - este luceafărul de seară - în- 
seamnă aducere aminte, de fiecare dată, de geneza 
lumii, de naşterea ei din genuni (din ape): „Fu pră- 
pastie? genune? Fu noian întins de apă?/ N-afost lume 
pricepută şi nici minte [umană] s-o priceapă" 
(Scrisoarea I). 

Am arătat altădată că prăpastie şi genune, în 
psalmii lui Dosoftei, înseamnă adânc de apă, fiind, 
aşadar, sinonim cu noian de ape (noian era un termen 
utilizat în poezie de Budai-Deleanu şi de Asachi). Şi 
credem că această secvenţă corespunde cu ceea ce 
scrie în aceste versete: 

„kv apxf) enoCrioev 6 ©eoc; xbv oupavov kou, xr\v 
yr\v r\ 6e yf\ r\v ccopccxoQ kcu aKamoKeuaoioc; koo, 
okotoc enavco xr\Q apuooou kcu IIveu|ia ©eou 

ene^epeco enavco tou u8atO(;/ In început Dumnezeu 
a făcut cerul şi pământul. Iar pământul era 
nevăzut [fiind sub ape] şi fără formă şi întuneric 
[era] deasupra abisului [adâncului de ape]. Şi 
Duhul lui Dumnezeu Se purta pe deasupra apei" 
(Fac. 1, 1-2, LXX) 251 . 

Am văzut că, în Psaltirea în versuri a lui Dosoftei, 
creaţia aştrilor, de către Dumnezeu, ocupă un loc 
poetic important, chiar dacă lumina a fost creată în 
ziua întâi, iar aştrii abia în ziua a patra (ca să fie vase 
purtătoare ale luminii dintâi). Totuşi, aştrii (soarele, 
luna şi stelele) sunt, la Dosoftei, cei care dau zare 
lumii, care deschid orizontul cosmic. 

Pentru Eminescu, răsărirea lunii, a luceferilor/ a 
stelelor reprezintă momentul de supremă meditaţie şi 
emoţie, în care contemplă cu mintea geneza lumii. De 
aceea Hyperion-Luceafărul „din genuni/ Răsai c-o- 
ntreagă lume". 

Ioana Em. Petrescu a făcut această corelaţie 
ideatică între inserare şi geneză: 

„Seara eminesciană (ceas al tainei) este [...] 
un timp al izvorârii, când stelele nasc umezi pe 
bolta senină (Sara pe deal) [...] Timp sacru, 



251 Traducerea aparţine Pr. Dr. Dorin Octavian Picioruş, cf. 
http://www.teologiepentruazi.ro/20u/08/18/facerea-cap-1/. 

înserarea eminesciană e o perpetuă reeditare a 
genezei (s. n.)" 252 . 

Am putea fi întru totul de acord cu exprimarea 
aceasta, numai că autoarea înţelege reeditarea în 
sensul filosofiei kantiene, ca o continuă renaştere a 
lumilor. Spre deosebire de cele susţinute de Ioana 
Petrescu, noi considerăm că înserarea eminesciană este 
un moment anamnetic şi nu o sugestie a renaşterii 
ciclice a cosmosului, care să-i fi fost indicată lui 
Eminescu de filosofia lui Kant. 

Chiar terminologia poetică eminesciană, orto- 
doxă şi teologic-liturgică (inclusiv acel ceas al tainei), 
ne dezvăluie că înserările din poemele lui Eminescu 
sunt icoane ale genezei lumii şi nu ilustrează filosofia 
renaşterilor succesive ale universului. Reamintesc ceea 
ce afirmam altădată: 

„Pe de altă parte, după cum remarca Ioana 
Em. Petrescu (Eminescu. Modele cosmologice şi 
viziuni poetice), izvorârea cosmică a lunii şi a 
stelelor, în opera eminesciană, se petrece la ceasul 
înserării - O, ceas al tainei, asfinţit de sară 
(Trecut-au anii) - şi reprezintă o reeditare 
perpetuă a genezei şi o izvodire a lumilor din 
lumină [în sensul că ilustrează, în fiecare seară, 
un tablou/ o icoană a ei]. Ceasul înserării, în 



252 Ioana Em. Petrescu, Eminescu. Modele cosmologice şi viziune 
poetică, ediţie îngrijită şi prefaţată de Irina Petraş, Ed. Paralela 45, Piteşti, 
2005, p. 43-44. 

Ortodoxie, are multiple semnificaţii. Seara este 
timpul începutului lumii („Şi a fost seară şi a fost 
dimineaţă: ziua întâi" - Fac. 1, 5), timpul când 
Protopărinţii Adam şi Eva au căzut din Rai (Fac. 
3, 8), şi timpul când Hristos a murit pe Cruce şi a 
rezidit întru Sine umanitatea, reînnoind întreaga 
Sa creaţie. 

La ceasul înserării se cântă „Lumină lină", 
imn în care este lăudat Hristos ca Cel ce este 
Lumina lină a slavei Tatălui şi Creatorul a toate. 

Aceeaşi „Lumină lină" pe care, cu puţină 
vreme înainte de moarte, Eminescu şi-a arătat 
dorinţa de a o asculta în fiecare seară, dacă va fi 
înmormântat lângă o Mănăstire la marginea mării 
- după unele mărturii. 

Putem spune aşadar că Eminescu a simţit 
înserarea ca fiind ceasul prielnic în care se fac 
vizibile [ochiului contemplativ] temeliile lumii, 
adâncul de lumină şi de raţionalitate al creaţiei, 
zidite după chipul Logosului- Lumină, al Cuvân- 
tului- Gând [care a creat lumea]" 253 . 

De aceea Hyperion (luceafărul de seară) este cel 
ce „din genuni/ Răsai c-o-ntragă lume". Semnificaţiile 
răsăririi de stele si ale înserării tainice le-a reţinut 

y y 

Eminescu de la Dosoftei şi din cultul şi teologia orto- 
doxă. 



253 Dr. Gianina Măria- Cristina Picioruş, Antim Ivireanul: avangarda 
literară a Paradisului, op. cit., p. 417. 

A se vedea, în continuare, p. 417-420. 

Şi Hyperion aude această mustrare: „Nu cere 
semne şi minuni/ Care n-au chip şi nume". Din Sfânta 
Scriptură cunoaştem că Dumnezeu face semne şi 
minuni ca răspuns la rugăciunile oamenilor sfinţi sau 
atunci când proniază viaţa oamenilor (spre exemplu, 
atunci când îl trimite pe Sfântul Moise în faţa lui fa- 
raon pentru a-1 convinge să elibereze poporul lui Israel 
din robie). 

în Vieţile Sfinţilor se întâmplă minuni sau ei fac 
semne şi minuni pentru a se întări în credinţă sau 
pentru a-i încredinţa pe alţii de existenţa, de mila şi de 
dreptatea lui Dumnezeu. însă există şi cereri care nu 
sunt după voia lui Dumnezeu 254 (am utilizat Biblia 
1988, care, în aceste exemple, e foarte aproape de 
expresivitatea celei din 1688): 

„Iar El, răspunzând, le-a zis: Neam viclean şi 
desfrânat cere semn, dar semn nu i se va da, decât 
semnul lui Iona proorocul" (Mt. 12, 39). 

„Şi apropiindu-se fariseii şi saducheii şi 
ispitindu-L, I-au cerut să le arate semn din cer. Iar 
El, răspunzând, le-a zis: Când se face seară, ziceţi: 
«Mâine va fi timp frumos, pentru că e cerul 
roşu». Iar dimineaţa ziceţi: «Astăzi va fi furtună, 
pentru că cerul este roşu-posomorât». Făţarnicilor, 
faţa cerului ştiţi s-o judecaţi, dar semnele vremilor 
nu puteţi! Neam viclean şi adulter cere semn şi 



254 Am scris şi aici: 

http://www.teologiepentruazi.ro/2010/12/29/nu-cere-semne-si- 
minuni/. 

semn nu se va da lui, decât numai semnul lui Iona. 
Şi lăsându-i, a plecat" (Mt. 16, 1-4). 

„Şi au ieşit fariseii şi se sfădeau cu El, cerând 
de la El semn din cer, ispitindu-L. Şi Iisus, 
suspinând cu duhul Său, a zis: Pentru ce neamul 
acesta cere semn? Adevărat grăiesc vouă că nu se 
va da semn acestui neam" (Mc. 8, 11-12). 

„Iar îngrămădindu-se mulţimile, El a început 
a zice: Neamul acesta este un neam viclean; cere 
semn dar semn nu i se va da decât semnul 
proorocului Iona. Căci precum a fost Iona un semn 
pentru Niniviteni aşa va fi şi Fiul Omului semn 
pentru acest neam" (Lc. 11, 29-30). 

Pe Hyperion, Hristos Dumnezeu îl ceartă pentru 
că cere semne si minuni care vin în contradicţie nu cu 

y y 

puterea Sa, ci cu voinţa Sa. Pentru că nu este dorinţa 
Lui ca el să renunţe la cele nemuritoare pentru cele 
deşarte. 

y 

Şi toată pledoaria care urmează vizează tocmai 
scoaterea în evidenţă a deşertăciunilor (o temă funda- 
mentală a literaturii române vechi şi care este pusă în 
relief de primele opere poetice, în sens modern, ale 
perioadei literare vechi: Psaltirea în versuri a lui 
Dosoftei şi Viiaţa lumii a lui Miron Costin). 

Existenţa umană este supusă trecerii timpului şi 
morţii, e caracterizată de succesiunea de generaţii prin 
care, spre disperarea poetului, se repetă aceeaşi 
experienţă a zădărniciei umane, aceleaşi patimi şi erori: 

„Dar piară oamenii cu toţi,/ S-ar naşte iarăşi 
oameni.// Ei numai doar durează-n vânt/ Deşerte 
idealuri - /.../ Ei doar au stele cu noroc/ Şi prigoniri de 
soarte /.../ Căci toţi se nasc spre a muri/ Şi mor spre a se 
naşte". 

Aş vrea să atrag atenţia asupra faptului că poetul 
se exprimă destul de clar: „Dar piară oamenii cu toţi,/ 
S-ar naşte iarăşi oameni". Şi: „Căci toţi se nasc spre a 
muri/ Şi mor spre a se naşte [alţii] 

Eminescu nu spune niciodată: mor spre a renaşte. 
Deşi nimic nu l-ar fi împiedicat. Nu considerăm, prin 
urmare, că aici poate fi vorba de transmigraţia 
sufletului sau metempsihoză. La fel, nu este vorba 
despre renaşterea ciclică a universului, în versurile 
următoare: 

Din sânul vecinicului ieri 
Trăieşte azi ce moare, 
Un soare de s-ar stinge-n cer 
S-aprinde iarăşi soare; 

Părând pe veci a răsări, 
Din urmă moartea-l paşte, 
Căci toţi se nasc spre a muri 

Şi mor spre a se naşte. 

în opinia noastră, Eminescu exprimă o filosofie 
ortodoxă, pe care o enunţa şi Dimitrie Cantemir: 

„Socoteşte dară că după viiaţă moartea 
aliargă, căci precum Apostolul mărturiseşte: 
«Nemernici [străini/ trecători] sântem pre 
pământ» (Evrei gl. 11, sh. 13; Filip. gl. 3, sh. 20; 
Petru, Cartea 1 [Epistola I] gl. 2, sh. 11. [...] 

Pentru că au Eclisiastul cunoscut şi dzice: 
«Ce iaste cela ce-au fost? Acela ce iaste să fie. Ce 
iaste acela ce s-au făcut? Iaste cela ce-i să să facă» 
(gl. 1, sh. 9)" 255 . 



în Biblia 1688: „Ce e cea ce fu? Ceaea ce va să fie. 
Şi ce e cea ce s-au făcut? Aceasta ce va să să facă" (Eccl. 

1, 9)- 

Filosofia lui Cantemir si a Ecclesiastului este cea 

y 

la care face apel şi Eminescu: 

„Ce este viitorul? Trecutul cel întors/ E şirul cel de 
patimi cel pururea retors" (Ca o făclie...); 

„Viitorul şi trecutul/ Sunt a filei două feţe/ Vede-n 
capăt începutul/ Cine ştie să le-nveţe/ Tot ce-a fost ori o 
să fie/ în prezent le-avem pe toate,/ Dar de-a lor 
zădărnicie/ Te întreabă şi socoate" (Glossă). 

Iar, după cum bine a observat Micea Scarlat, 
„Luceafărul exprimă alegoric ceea ce Glossa rosteşte 
gnomic" 256 . Luceafărul: „Un soare de s-ar stinge-n cer/ 



255 Dimitrie Cantemir, Divanul sau Gâlceava înţeleptului cu lumea 
sau Giudeţul sufletului cu trupul, ediţie critică de Virgil Cândea, postfaţă 
şi bibliografie de Alexandru Duţu, Ed. Minerva, Bucureşti, 1990, p. 87. 

256 Mircea Scarlat, Istoria poeziei româneşti, voi. II, Ed. Minerva, 
Bucureşti, 1984, p. 122. 

S-aprinde iarăşi soare". Glossa: „în zădar un soare pare/ 
A pieri în noaptea spumii,/ Tot atunci el şi răsare/ Pe o 
altă faţă-a lumii" 2 ' 57 . 

Luceafărul (variantă) 258 : „Dacă tăria s-ar negri/ De 
vijelii rebele/ Şi dacă stelele-ar peri/ S-ar naşte iarăşi 
stele. /.../ Să cază lumile-n genuni/ Ca frunze reci pe 
vânturi/ Pământuri piară-n stricăciuni/ S-ar naşte iar 
pământuri // Şi când vezi soarele asfinţit/ Că intră roşu- 
n apă/ Pe alt pământ a răsărit/ Şi ziua o să-nceapă" . Iar 

„Glossa revelează, într-o retorică identică 
celei a Părintelui din Luceafărul, ataşamentul poe- 
tului, în mod esenţial, faţă de valorile eternităţii, 
de etica stabilităţii si a nemuririi. 

y y 

Vremea stă şi trece, concomitent: «în zădar 
şi timpi şi stele/ Ne-ar părea lunecătoare,/ Sunt ca 
frunze toate cele/ Din copacul ce nu moare. / Peste- 
un an revin în stoluri/ Păsări ce se-ntind să plece,/ 
între-a vieţii două poluri [naşterea şi moartea]/ 
Totul stă si totul trece» 2 ' 59 " 2 ' 60 . 

Din nou, filosofia este preluată de la acelaşi 
Cantemir, pentru care omul stă 

„precum sfera [stă fixă] între doaă poluri, 
ase el între doaă tenchiuri, între naştere si între 

y y 7 y y 



257 M. Eminescu, Opere, III, ed. Perpessicius, p. 109-110. 

258 M. Eminescu, Opere, II, ed. Perpessicius, p. 383. 

259 M. Eminescu, Opere, III, ed. Perpessicius, p. 111. 

260 Gianina Măria- Cristina Picioruş, Eminescu şi literatura română 
veche, op. cit, p. 373. 

moarte, cu nepărăsite [neîncetate] clătiri, mutări 
şi griji, iaste suppus" 261 . 

Afirmând că „Dacă tăria s-ar negri/ De vijelii 
rebele/ Şi dacă stelele-ar peri/ S-ar naşte iarăşi stele. /.../ 
Să cază lumile-n genuni/ Ca frunze reci pe vânturi/ 
Pământuri piară-n stricăciuni /S- ar naşte iar pământuri" 
sau „piară oamenii cu toţi,/ S-ar naşte iarăşi oameni", 
Dumnezeu nu spune că toate aceste lucruri se şi 
întâmplă astfel în univers, ci că puterea Sa creatoare 
este neîncetată, în vreme ce tot ceea ce este creat din 
nimic si este trecător, atârnă de raza vieţii care vine de 

y 7 y 

la El, „precum pulberea se joacă in imperiul unei raze" 
(Scrisoarea I): „Pe când tot ce aleargă şi-n şiruri se 
aşterne/ Repaosă în raza gândirii cei eterne" (Ca o 
făclie). 

Dacă El Şi-ar retrage raza, lumea nu ar mai avea 
suport existenţial şi ar pieri. însă Dumnezeu ar putea 
oricând crea alte lumi. Aceasta este o afirmaţie dogma- 
tică a teologiei ortodoxe, pe care, în urma Sfinţilor 
Părinţi, o expune şi Sfântul Antim Ivireanul: 

„Dumnezeu însă, Carele numai cu un cuvânt 
au făcut şi au zidit toate lucrurile cele văzute şi 
nevăzute, poate cu adevărat, cu a Lui preapu- 
ternicie, să facă stele mai luminoase decât acestea 
ce strălucesc pre ceriu şi lună mai iscusită decât 
aceasta ce ne povăţuiaşte noaptea şi soare mai 



1 Dimitrie Cantemir, Divanul, op. cit., p. 104. 

strălucitorii! şi mai luminat decât acesta, carele 
stinge cu lumina lui toate celialalte lumini şi 
ceriuri mai mari şi mai largi în rotocolime şi 
pasări mai cu dulce glasuri şi flori mai cu multe 
mirosuri şi copaci mai nalţi şi mai roditori şi 
vânturi mai sănătoase şi văzduhuri mai de folos şi 
hiară mai multe la număr şi mai de multe feliuri 
şi mai multe lumi decât aceasta ce lăcuim poate să 
zidească în mărime şi în meşterşug mai minu- 



Ceea ce afirmă Hristos Dumnezeu în învăţătura 
pe care i-o transmite Luceafărului-Hyperion, în para- 
bola lui Eminescu, este puterea Sa de creaţie infinită, a 
Celui care a zidit cerul cu stele şi pământul cu marea şi 
pe toţi oamenii, dar Care ar putea să le şi nimicească, 
dacă ar dori. Ceea ce nu se întâmplă. 

însă Eminescu surprinde în aceste versuri dife- 
renţa colosală, inexprimabilă, incomensurabilă care 
există între ceea ce este Dumnezeu din veşnicie, 
Creatorul tuturor lucrurilor, şi ceea ce este creatura Sa, 
oricare ar fi ea, dar cu atât mai mult cea materială şi 
muritoare. 

Diferenţa dintre etern si muritor... 

y y 

Poetul ne transmite aceste lucruri sub forma 
lecţiei pe care i-o predă Dumnezeu lui Hyperion. 
O strofă din această pedagogie, 



,2 Antim Ivireanul, Opere, ed. cit., p. 19. 

Ei numai doar durează-n vânt 

Deşerte idealuri - 
Când valuri află un mormânt, 
Răsar în urmă valuri; 

ne trimite cu gândul la o altă poezie. Ne gândim, 
desigur, la poemul Dintre sute de catarge, cu al său 
binecunoscut refren: „Vânturile, valurile /.../ Valurile, 
vânturile". Poem pe care l-am comentat integral altă- 
dată 263 . De asemenea, despre stele cu noroc şi despre 
st ele... fără noroc am mai discutat 264 . 

Despre deşertăciunea celor lumeşti si omeneşti 

L y y y y 

amintesc cu prisosinţă cărţile româneşti vechi. în 
poezie, autorul Luceafărului cunoştea experienţa du- 
hovnicească transmisă de Dosoftei şi Miron Costin 
(despre care am mai vorbit 265 ): 



Zâlele cu număr mi-s la Tine-n palmă, 
Nainte-Ţ[i] mi-i statul nice de o samă. 
Omul, cât de-a hirea, este o nemică. 

De vreme ce trece ca o umbră rară, 



263 A se vedea: 

http://www.teologiepentruazi.ro/2012/03/13/dintre-sute-de- 
catarge/. 

264 Idem: http://www.teologiepentruazi.ro/2007/11/28/omul-cu- 
stea-si-omul-cu-noroc/. 

265 Idem: http://www.teologiepentruazi.ro/2011/05/16/ce-este- 

omul/. 

Zădar să trudeşte de zî pănă-n sară, 
De ş-agoniseşte s-aibă şi pre mâine; 
Strânsura ce strânge nu şti cui rămâne. /.../ 

Asa-i desert omul ca o haină slabă, 

y y ' 

Stricată de molii şi fără de treabă. /.../ 
Ca şi toţi părinţii mei am fost nemernic [străin] 
într-această lume, toată viaţa jelnic. 

(Ps. 38, 15-46) 



Nu-ntoarce, Doamne, pre omul 
Să-1 cuprinză-n jele somnul, 
C-ai zâs să să-ntoarcă-n tină 
Tot omul de supt lumină. 

De i-ar fi viaţa de lungă 
'Ntr-o mie de a[n]i s-agiungă, 

Naintea Ta este scurtă 
Ca cea zi de ieri trecută. /.../ 

Ca otava ce să trece 
De soare si de vânt rece, 

y 7 

De demineaţă-i cu floare, 
Sara-i veştedă de soare, 

A doua zî să usucă, 
Ca-n cuptori când o aruncă. /.../ 

Si de svânta Ta lumină 
Veacul nostru ne-nstrăină. 

Zâlele noastre le neacă 
Urgia Ta şi le sacă. 
A[n]ii ni să trec cu grabă, 
Ca o painjină slabă. /.../ 

Această lume deşartă 

y 

Ne-mblânzeste si ne ceartă /.../ 

y y ' ' 

Nime n-a scăpa să iasă 
Din urgia ei cea deasă... 

(Ps. 89, 9-46) 



Că-m trec zâlele ca fumul. 
Oasele mi-s săci ca scrumul. 
Ca neşte iarbă tăiată 
Mi- este inema săcată... 
(Ps. 101, 13-16) 

(Dosoftei, Psaltirea in versuri) 



Trec zilele ca umbra, ca umbra de vară; /.../ 
Fum şi umbră sunt toate, visuri şi părere. 

Ce nu petrece lumea şi-n ce nu-i cădere? 
Spuma mării şi nor supt cer trecătoriu. 

Ce e în lume să nu aibă nume muritoriu? 
Zice David prorocul: „Viiaţa ieste floare, 
Nu trăieşte, ce îndată ieste trecătoare". 
„Viierme sunt eu şi nu om", tot acela strigă... [etc]. 

(Miron Costin, Viiaţa lumii) 

Eminescu nu se detaşează de această concepţie 
asupra nimicniciei umane. Ceea ce subliniază el, însă, 
atât în pedagogia Părintelui ceresc din Luceafărul, cât 
şi în Glossă, este repetiţia în toată istoria a erorilor şi a 
ororilor umane, învârtirea în jurul soarelui a aceloraşi 
vanităţi omeneşti, în condiţiile în care omul stie foarte 

y y 7 y y 

bine că nu moşteneşte pământul şi că nimic din acest 
univers material nu este etern, ci toate sunt pieritoare. 

Eminescu accentuează foarte mult sentimentul de 
deja vu al periplului de generaţii umane („Dar piară 
oamenii cu toţi,/ S-ar naşte iarăşi oameni" (Luceafărul); 
„Microscopice popoare, regi, oşteni şi învăţaţi/ Ne 
succedem generaţii şi ne credem minunaţi/ Muşti de-o 
zi pe-o lume mică de se măsură cu cotul,/ în acea 
nemărginire ne-nvârtim uitând cu totul/ Cum că lumea 
asta-ntreagă e o clipă suspendată" (Scrisoarea I)), 
caracterul caleidoscopic, teatral, al pasiunilor omeneşti 
(subliniat în Glossă: „Şi de mii de ani încoace/ Lumea-i 

veselă şi tristă;/ Alte măşti, aceeaşi piesă,/ Alte guri, 
aceeaşi gamă"). 

Lumea aceasta deşartă se învârte, comportându- 
se instinctual, într-un univers care el însuşi se mişcă 
mecanic, după legi prestabilite de Dumnezeu, nes- 
chimbate. 

Poetul stabileşte o corelaţie între mecanica 

y y 

patimilor umane şi legea instinctului sau a mişcărilor 
cosmice iraţionale. Astfel, valuri trec după valuri, soa- 
rele răsare şi apune zilnic, păsările pleacă şi se întorc 
periodic. ..totul în univers este flux şi reflux, mişcare 
orbitală, „migraţie eternă [perpetuă, fară a fi eternă în 
adevăratul sens al cuvântului] " (Memento mori). 

Eminescu admiră unicitatea, lucrurile unice 
(precum este geneza lumii) sau oamenii unici şi în 
niciun caz fenomenele repetitive sau oamenii care se 
complac într-o existenţă lipsită de aspiraţia spre 
Absolut, „la acelaşi şir de patimi deopotrivă fiind robi" 
(Scrisoarea I), în toată istoria, fară să se plictisească 
vreodată de a-şi explora patimile şi de a-şi expune 
prostiile drept mari izbânzi ale înţelepciunii lor. 

Ei nu văd că existenţa lor pe pământ e limitată, 
„că-ndărătu-i şi-nainte-i întuneric se arată" (Scrisoarea 
I). Repetiţia mecanică, iraţională, instinctualitatea şi 
părerea vană îi repugnă poetului, mai ales când e vorba 
de repetiţia nemerniciilor omeneşti: „Te-or întrece 
nătărăii,/ De ai fi cu stea înfrunte;/ Teamă n-ai /.../ Ce e 
val ca valul trece" (Glossă). 

Despre toate acestea îi predică Dumnezeu lui 
Hyperion, cuprinzându-le într-o retorică succintă dar 

convingătoare. Pentru că, pe scurt, a renunţa la 
chemarea lui Dumnezeu, la darul Lui si a vrea să fii ca 
toţi oamenii, pentru o fericire pământească de scurtă 
durată, înseamnă a accepta să intri în vârtejul ameţitor 
şi fără sens al patimilor telurice - de aceea, când 
Luceafărul cădea din demnitatea sa, „apa undea-au fost 
căzut/ In cercuri se roteşte sau „ceru-ncepe a roti/ In 
locul unde piere". 
în Glossă: 

Nici încline a ei limbă 
Recea cumpăn-a gândirii 
înspre clipa ce se schimbă 

Pentru masca fericirii, 
Ce din moartea ei se naşte 
Şi o clipă ţine poate; 
Pentru cine o cunoaşte 

y 

Toate-s vechi si nouă toate. 

„Şi nu este nimic nou sub soare/ kcu ouk ecrciv n&v 
npoa^aTov uno iov r\Xiov" (Eccl. î, 9, LXX). 

Fericirea pământească „din moartea ei se naşte 266 / 
Şi o clipă ţine poate". însă faptul că toată această 



266 într-un manuscris românesc, conţinând o carte a Sfântului 
Nicodim Aghioritul, care este acum ms. B.A.R. 3074 (Cărticică sfătui- 
toare, pentru păzirea celor cinci simţuri, şi a nălucirei, şi a minţii, şi a 
inimii. Şi pentru acestea, iare, sânt îndulcirile ceale duhovniceşti şi chiar 
ale minţii), Eminescu a citit aceste rânduri şi le-a subliniat cu creion roşu, 
despre vremea vieţii noastre care nu este altceva „fără decât o curgere de 
minunte priimitoare una altiia; care, una să naşte din moartea altiia, şi şi 
atuncea omul înceape a muri când înceape a trăi", f. 83 r -83 v . 

învăţătură, în Luceafărul, aparţine Părintelui ceresc, 
Izvorului de vieţi si Dătătorului de moarte, ar fi trebuit 

y y ' 

să pună pe gânduri exegeza noastră literară. Pentru că 
aceasta înseamnă că aveam de-a face nu cu o morală 
umană, ci cu o învăţătură revelată. 

Cu alte cuvinte, exegeza noastră ar fi trebuit să 
implice mai puţin în discuţie filosofia greacă şi 
ataraxia stoică (chiar şi Buşulenga greşeşte atunci când 
numeşte Glossa „mic manual de înţelepciune stoi- 
că" 267 ) şi mai mult apathia/ nepătimirea promovate de 
învăţătura ortodoxă, isihastă. 

y 7 

Opinia noastră este aceea că, deşi acceptăm că 
poemul este o alegorie, această pedagogie nu este doar 
atribuită de poet lui Dumnezeu, ci ea reprezintă 
filosofia pe care Eminescu şi-a format-o în timp, funda- 
mentând-o pe Revelaţia Lui, care este Tradiţia ortodoxă 
şi Sfânta Scriptură, pe comentariile teologice şi manua- 
lele isihaste care aprofundează în mod practic învăţă- 
tura dumnezeiască din Scriptură. 

Toată didactica isihastă insistă pe contemplarea 
înţelesurilor lumii fără a te implica pătimaş în lucrurile 



A se vedea şi cartea noatră, Eminescu şi literatura română veche, 
op. cit., p. 392. 

267 Zoe Dumitrescu-Buşulenga, Eminescu. Viaţa, Ed. Nicodim 
Caligraful, Mănăstirea Putna, 2009, p. 287. 

Deşi nu se menţionează acest lucru, cartea este o reeditare, 
apărând mai întâi în voi. Eminescu. Viaţă, creaţie, cultură, Ed. Eminescu, 
1989 (volum ce reuneşte, pe lângă biografia poetului, cele două cărţi 
anterioare, ale autoarei, despre Eminescu), apoi cu titlul: Eminescu. 
Viaţa, Ed. Elion, Bucureşti, 2000. în ediţia din 2009 are în plus doar un 
articol final al autoarei (11 p.), care se numeşte Eminescu între credinţă şi 
cunoaştere, şi care este tot un articol mai vechi. 

ei. Dorinţa de mărire, patima concupiscenţei, 
încrederea în sine şi într-un ideal oarecare, uman/ 
teluric, pe care ţi l-ai stabilit, acestea şi multe alte 
patimi sunt combătute în cărţile Ortodoxiei, cerându- 
se credinciosului să moară sufleteşte si duhovniceste 

y y y 

pentru lume şi să trăiască pentru viaţa veşnică cu 
Dumnezeu. 

E posibil ca unii, privind superficial, să vadă aici 
întrepătrunderi cu filosofia antică stoică, dar cele două 
învăţături pornesc de la raţiuni şi urmăresc scopuri cu 
totul diferite. 

De asemenea, cine este interesat, poate urmări 
viaţa şi practica ascetică la filosofii greci şi la nevoitorii 
creştin-ortodocşi, în paralel, şi va observa diferenţe 
colosale. 

Eminescu însuşi nu era străin de practica ascetică: 
undeva vorbeşte despre rugăciunea inimii şi de urmări 
directe ale ei, aşa cum am mai spus („Prin rugăciune şi 
umilinţă se întăreşte muşchiul inimii noastre, de putem 
suporta durerea" 268 ), aminteşte el însuşi despre vise şi 
vedenii, după cum am pomenit mai sus (în poemele 
Răsai asupra mea şi înger de pază). 

în ceea ce ne priveşte, avem convingerea că 
Eminescu a fost influenţat în mod fundamental de 
cărţile româneşti vechi - multe dintre ele având 

y y 

conţinut isihast-filocalic sau moral-ortodox - care au 

y 



2 M. Eminescu, Opere, XV, ed. Perpessicius, p. 348. 

Am spus, undeva mai sus, că o asemenea afirmaţie nu o poate face 
sau nu poate să stârnească interesul decât celui care practică sau a 
practicat exerciţii ascetice isihaste. 



21 7 



stat la baza formaţiei sale intelectuale şi pe care nu a 
încetat niciodată să le caute si să le studieze. 

y 

Celelalte filosofii le-a cunoscut Eminescu mai 
târziu şi le-a asimilat organic în patrimoniul său 
spiritual lăuntric, fără ca ele să aibă rolul de supra- 
puneri care să nege sau să facă uitată temelia cugetă- 
rilor sale, mai ales că lectura vechilor cărţi româneşti 
nu a fost niciodată părăsită de poet. 

Mai departe, răspunsul Dumnezeiescului Părinte 
(care este Hristos Dumnezeu) se concentrează asupra 
personalităţii lui Hyperion: 

Iar tu, Hyperion, rămâi 
Oriunde ai apune... 
Cere-mi - cuvântul meu dentâi 269 , 
Să-ţi dau înţelepciune? 

Vrei să dau glas acelei guri, 
Ca dup-a ei cântare 
Să se ia munţii cu păduri 
Si insulele-n mare? 

y 

Vrei poate-n faptă să arăţi 

Dreptate şi tărie? 
Ţi-aş da pământul în bucăţi 
Sa-1 iaci împărăţie. 



269 în M. Eminescu, Opere, I, ed. Perpessicius, 1939, p. 178, scrie: 
„Cere-mi - cuvântul meu de 'ntâiu,/ Să-ţi dau înţelepciune?". Perpessicius a 
revenit asupra grafiei în M. Eminescu, Opere alese, voi. I, EPL, 1964, ed. 
cit, p. 175: „Cere-mi cuvântul meu dentâi - / Să-ţi dau înţelepciune?". 

îţi dau catarg lângă catarg, 
Oştiri spre a străbate 
Pământu-n lung şi marea-n larg, 
Dar moartea nu se poate... 

Şi pentru cine vrei să mori? 

întoarce-te, te-ndreaptă 
Spre-acel pământ rătăcitor 
Şi vezi ce te aşteaptă". 

în primul rând, Dumnezeu îl reaşază pe Hyperion 
în demnitatea lui, pe care acesta şi-ar fi dorit să o pără- 
sească: „Iar tu, Hyperion, rămâi/ Oriunde ai apune". 

Rămâi etern, oriunde ai apune. Dezlegând ale- 
goria, înţelegem că poetul îşi prospecta eternitatea, 
oricare i-ar fi fost apunerea, adică moartea. 

într-o variantă manuscrisă, Părintele Hristos îi 
spune lui Hyperion: 



Tu poţi muri numai atunci 
Când pierzi credinţa-n mine. 

Şi n-o poţi pierde căci tu vezi 
Cum toate-n vremi se leagă 

Şi dacă tu n-ai înţeles 
Au cine să-nţeleagă[?] 27 °. 



M. Eminescu, Opere, II, ed. Perpessicius, p. 389. 

Cu alte cuvinte, a nu te lăsa fascinat de 
deşertăciunile umane şi lumeşti înseamnă a nu pierde 
credinţa în Dumnezeu. 

Pentru următoarele două versuri („Cere-mi - 
cuvântul meu dentăi,/ Să-ţi dau înţelepciune?"), ÎPS 
Bartolomeu Anania a propus, prin 1983, o interpretare 
care si mie mi-a rămas multă vreme în memorie si mi-a 

y y 

influenţat întrucâtva perspectiva asupra versurilor 271 . 

Din păcate, această interpretare a ÎPS Bartolomeu 
ascunde o eroare foarte gravă - pe care n-a sesizat-o 
nimeni şi pe care n-am înţeles-o prea bine până acum, 
când am ajuns să comentez poemul în amănunt - şi de 
care trebuie să mă delimitez. 

Să urmărim faptele. Aşadar, într-un articol 
intitulat Drama divină a lui Hyperion 272 , acesta spune 
că lui Mihai Bulacu 

„îi datorăm, se pare, descoperirea unei 
pagini inedite de manuscris eminescian (în 
Biblioteca Academiei) pe care se află însem- 
narea: Legenda Luceafărului, dedesubtul căreia 
începe transcrierea autografă a prologului din 
Evanghelia după Ioan. [...] Ca atare, nu pentru un 
simplu divertisment va fi transcris el prologul 



271 A se vedea articolul nostru din 22 martie 2008: 
http://www.teologiepentruazi.ro/2008/03/22/eminescu-si- 

ortodoxia-influente-crestine-in-luceafarul-ix/. 

272 Publicat în Telegraful român, nr. 17-20 din 1983 şi reluat în: 

Valeriu Anania, Din spumele mării, Ed. Dacia, Cluj-Napoca, 1995, p. 14 1 " 

146. 

Evangheliei a patra şi nu puţin va fî meditat 
asupra deschiderii: La început a fost cuvântul. 

Eminescu nu putea să ignore că acest Cuvânt 
de la început, în mărturisirea creştină nu era 
altceva decât Fiul, a doua persoană a Sfintei 
Treimi, de o fiinţă cu Tatăl prin Carele toate s-au 
făcut. 

Aşadar, Cuvântul e de aceeaşi esenţă cu 
Tatăl şi participă la creaţie ca factor activ. 
Prologul ioanic însă mai are un pol: Şi Cuvântul 
trup s-a făcut. Prin urmare, la început e vorba de 
Logosul primordial, născut din Tatăl mai înainte 
de timp, apoi de Logosul întrupat, născut din 
Fecioară prin Duhul Sfânt. [...] 

în universul poemului eminescian, [se 
iveşte] o întrebare crucială: îi aparţine Hyperion 
naturii create, sau participă la natura divină 
necreată? (s. n.) 

Câteva variante ale Luceafărului, păstrate în 
manuscris, folosesc de câteva ori sintagma 
Lumină din Lumină [de fapt: lumină din lumină, 
majusculele fiind stabilite de Valeriu Anania], 
evident preluată din Simbolul Credinţei şi cu 
trimitere directă la Logosul primordial. 

Dacă poetul nu a folosit-o şi în textul 
definitiv, aceasta se lămureşte prin tendinţa orică- 
rei mari poezii de a evita explicitul şi de a opta 
pentru implicit, în favoarea ambiguităţii artistice, 
ceea ce asigură deschiderea perpetuă a unei 
capodopere. 

în textul publicat însă e tot atât de limpede 
că Hyperion are aceeaşi natură cu a Tatălui (s. n.). 
Domnul se referă la Cuvântul meu dintâi, la cel ce 
răsare din genuni c-o-ntreagă lume (nu odată cu 
lumea, ci cu lumea după el). în zborul său înalt, 
Luceafărul vede ca-n ziua cea dintâi, cum izvorau 
lumine, ca o amintire a părtăşiei lui la creaţie". 



ÎPS Bartolomeu nu sesizează însă că, susţinând 
acestea, îl face pe Eminescu eretic. Şi încă un mare 
eretic. Sursele creştine pe care le invocă sunt adevărate 
si suntem de acord că trebuie aduse în dezbatere, însă 

y 7 

interpretarea pe care o acordă el versurilor este ero- 
nată. 

Pentru că una este ca Luceafărul-Hyperion să fie 
o creatură a lui Dumnezeu care împleteşte, în 
caracterul său, trăsături paradoxale, dovedind pulsiuni 
contrare, care necesită limpezire, şi cu totul altceva 
este să susţii că el este deofiinţă cu Tatăl - că este Unul 
din Treime, adică - şi, prin aceasta, să introduci 
nedesăvârşirea sau tendinţa spre păcat în Dumnezeire! 

Chiar considerând poemul o alegorie, nu poţi să-i 
oferi decât interpretarea pe care am expus -o în 
comentariul nostru. Poţi să spui că în portretul spiri- 
tual al Luceafărului (ca şi în al altor avatari emines- 
cieni) se împletesc trăsături eristice (blândeţe, iubire, 
jertfelnicie), însă identificarea totală a Luceafărului cu 
Hristos, cu Logosul necreat şi creator de lumi, este 
aberantă. Luceafărul-Hyperion este un fiu al lui 

Dumnezeu, nu Fiul lui Dumnezeu. Este un hristos după 
har, nu după natură. Mergând pe firul acestei inter- 
pretări, se ajunge la concluzia că Eminescu s-a crezut 
pe sine a fi.. .Logosul creator. Şi nu cred că Eminescu a 
crezut vreodată asa ceva sau ar fi avut intenţia să 

y y 

sugereze o asemenea idee. 

înţeleg că autorul putea fi indus în eroare de mai 
multe indicii din poem, pe unele menţionându-le el 
însuşi. însă am explicat mai sus cum se poate înţelege 
faptul că Luceafărul răsare din genuni c-o-ntreagă 
lume, precum şi acela că vede ca-n ziua cea dintâi, cum 
izvorau lumine. 

Da, e adevărat că poetul a manifestat iniţial 
tendinţa de a-i atribui Luceafărului o natură increată. 

y 

Acest lucru trebuie însă cercetat cu mare grijă. Ea 
datează de pe vremea când scria Fata-n grădina de aur, 
poetizarea basmului cules de Kunisch, în care Dum- 
nezeu îi răspunde zmeului astfel: „demone,/ Tu, care 
nici nu eşti a mea făptură;/ Tu, ce sfinţeşti a cerului 
colone/ Cu glasul mândru de eternă gură... /Cuvânt 
curat ce-ai existat, Eone,/ Când Universul era ceaţă 
sură". Eminescu urma, aici, relatările din basm, în care 
zmeul nemuritor îi promite fetei să o ducă unde este 
locaşul lui, adică „acolo unde e lumină veşnică, mai sus 
de nori" 273 . 

Luceafărul se îndepărtează însă foarte mult nu 
numai de basmul popular, ci şi de prima sa prelucrare 
poetică. 



Cf. D. Caracostea, op. cit., p. 22. 

Unele variante ale Luceafărului, deşi nu sunt 
deloc la fel de inechivoce în exprimare, par totuşi a 
sugera ceva asemănător: „Ca adevăr din sânul meu/ Tu 
faci din mine parte/ Dar adevărul ca şi eu/ Noi nu 
cunoaştem moarte" sau „Lumină din lumină/ Eşti parte 
tu din mine" 274 . 

însă este o mare diferenţă - o uriaşă diferenţă - 

y y y 

între a considera că Eminescu a împrumutat termeni 
sau expresii din hristologie, pentru a sugera înrudirea 
cu Dumnezeu a omului de geniu, şi a considera că 
poetul a implementat chiar dogma hristologică în 
poem, pentru a o asocia fiinţei Luceafărului! 

Eminescu însuşi si-a domolit acea tendinţă 

y y y 

iniţială, de care vorbeam, excluzând versurile prea 
insinuante din varianta finală. Si credem că a făcut 

y 

aceasta nu „în favoarea ambiguităţii artistice", cum 
afirmă ÎPS Bartolomeu, pe care poetul n-a apreciat-o 
niciodată în detrimentul adevărului. 

Ba mai mult, versurile indicate, în care se recu- 
noaşte sintagma lumină din lumină, fac parte din 
variante primitive sau bruionare ale poemului. Ele nu 
apar nici în Legenda Luceafărului (penultima versiune, 
cum zice Perpessicius), în care există totuşi indicaţia 
plângerii la întâlnirea cu neantul, precum şi cea a 
auzului îndepărtat al glasului lui Dumnezeu. Lucruri 
care nu pot fi nicidecum caracteristice unui Ipostas 
divin, dar pe care ÎPS Bartolomeu nu le-a remarcat 
deloc, după cum n-a remarcat nici multitudinea 



M. Eminescu, Opere, II, ed. Perpessicius, p. 389. 

elementelor care contrazic flagrant ipoteza sa, aceea că 
„Hyperion are aceeaşi natură cu a Tatălui". 

încercând să stabilească si o asemănare între 

y 

atitudinea Luceafărului şi cea a lui Hristos în grădina 
Ghetsimani, este din nou în eroare. Sfântul Ioan 
Scărarul ne lămureşte în această privinţă: 

„Frica de moarte este o însuşire a firii 
[umane, pe care a îmbrăcat-o şi Hristos], intrată 
în ea [în fire] prin neascultare[a protopărinţilor 
Adam şi Eva]. Iar tremurarea de moarte este 
semnul păcatelor nepăcăite. Hristos are frică de 
moarte, dar nu tremură..." 275 . 

Luceafărul însă tremură în fata morţii. 

y y 

De altfel, afirmând că „Hyperion are aceeaşi 
natură cu a Tatălui", ÎPS Bartolomeu se situează, 
paradoxal, de aceeaşi parte cu Ion Negoiţescu şi cu 
Ioana Em. Petrescu, care au susţinut totdeauna „con- 
substanţialitatea" Luceafărului cu Demiurgul sau 
cu. ..„nefiinţa divină", considerându-1 însă pe Eminescu 
un „spirit ateu" 2?6 . 

Iar, pe de altă parte, nu putem crede vreodată că 
poetul încerca să insinueze faptul că este Dumnezeu 
după fire şi nu după înfiere, ceea ce ar fi fost cu 
adevărat o cădere luciferică - ba chiar l-ar transforma 
într-un predecesor al Antihristului nietzschean sau le- 



275 Sfântul Ioan Scărarul, Scara, traducere, introducere şi note de 
Pr. Prof. Dr. Dumitru Stăniloae, Ed. IBMBOR, Bucureşti, 1992, p. 156. 

276 Ioana Em. Petrescu, op. cit., p. 221. 

ar da dreptate celor care l-au acuzat de insanitate -, ci 
pretenţia sa era aceea că geniul face parte dintr-o 
ierarhie foarte înaltă, că este foarte aproape de 
Dumnezeu, ca un dumnezeu după har. Şi că nu i se 
poate îngădui moartea, la fel ca tuturor acelora care îşi 
duc viata în indiferentă fată de valorile veşniciei. 

y y y y 

în schimb, ÎPS Bartolomeu, încercând să justifice 
cumva interpretarea sa, nu face decât să înrăutăţească 
lucrurile: 

„Dacă se prezumă o neputinţă a lui Dum- 
nezeu, una singură, aceasta e imposibilitatea lui 
de a deveni creatură, de a Se limita pe Sine, de a 
renunţa la propria Lui esenţă, de a-şi anula Fiinţa. 
Imposibilitatea e nu numai a Părintelui, ci şi a lui 
Hyperion, ca unul ce participă la natura Acestuia 
(s. n.). [...] 

Luceafărul eminescian, ca astru al nopţii, 
pare a fi şi creatură, dar mai degrabă un ipostas al 
increatului, cu menirea de a lumina. Drama lui 
este aceea că nu-şi poate părăsi condiţia iposta- 
tică. Este numai o dramă interioară, nu şi o prăbu- 
şire tragică (s. n.)". 

Ne întrebăm, cu regret, dacă autorul a gândit 
profund aceste cuvinte, pe care le-a aşternut pe hârtie, 
dacă si-a dat seama de consecinţele dezastruoase ale 

y y 

introducerii unei drame în Treime/ în Dumnezeire, 
chiar şi în discuţia despre o ficţiune poetică. 

Cum ar putea Logosul dumnezeiesc să dorească 
să-Şi părăsească ipostasul 7 . A spune că Dumnezeu 
trăieşte drama de a nu nu putea deveni creatură 
echivalează cu afirmaţia lui Camus sau a lui Cioran, 
aceea că Dumnezeu pizmuieşte creaţia Sa. Nici nu 
vreau să mă gândesc mai departe sau să încerc să 
pronunţ care ar fi ultimele consecinţe ale unei aseme- 
nea prezumţii. 

Nu pot să spun decât că ÎPS Bartolomeu s-a lăsat 
dus prea departe pe aripile imaginaţiei, încercând să 
explice prezenţa prologului din Evanghelia Sfântului 
Ioan pe foaia de manuscris cu Luceafărul. 

Eminescu se putea gândi şi cu alt scop la înalta 
teologie a Sfântului Ioan Teologul, pe care acesta a 
introdus-o în începutul Evangheliei sale şi care poate fi 
citită antifonic, în relaţie, adică, cu primele afirmaţii 
din Geneza/ Facerea. Pentru că „la început era 
Cuvântul" (In. 1, 1) răspunde sau corespunde acelui: „la 
început a făcut Dumnezeu cerul si pământul" (Fac. 1, 

o. 

Dumnezeu Cuvântul a făcut cerul şi pământul. 

Iar Eminescu, ca şi Luceafărul -Hyper ion, se 
raportează la Dumnezeu Cuvântul, Izvorul de vieţi, şi 
în niciun caz nu se substituie Lui. Hyperion vorbeşte 
nu cu Tatăl, chiar dacă I se adresează cu apelativul 
Părinte, ci cu Hristos Dumnezeu (Care, în rugăciunile 
ortodoxe, de asemenea este numit Părinte), cunos- 
când, foarte probabil, ceea ce mai mulţi Sfinţi Părinţi 
susţin, aceea că, în vechime, Sfinţii Proroci ai Vechiului 
Testament (ba chiar şi Adam şi Eva) au vorbit cu 



227 



Hristos Domnul sau L-au văzut în vedenie pe „Fiul 
omului", chiar înainte de întruparea Sa, ca o profeţire a 
acesteia. Şi Hristos este numit Părinte al nostru, 
„Părinte al îndurărilor" 277 . 

în privinţa apelativelor utilizate în rugăciuni, 
trebuie precizat că ele sunt comune ipostasurilor 
dumnezeieşti, atunci când privesc puterea/ măreţia 
dumnezeiască sau îndurarea/ mila Sa cea din veşnicie. 
Şi dacă Hyperion vorbeşte cu Logosul divin, cum ar 
putea fi el însuşi. ..Logosul? Eminescu nu îndrăzneşte 
nici măcar să afirme că Hyperion // vede pe Dumnezeu 
Cuvântul, ci, îndepărtând relatarea fantezist-naivă a 
basmului despre îngenuncherea zmeului în faţa tronu- 
lui dumnezeiesc, ne lasă să înţelegem că Hyperion 
vorbeşte doar cu Hristos, auzindu-I glasul. 

Cum ar fi putut deci insinua că Hyperion este 
Logosul sau că este de aceeaşi natură cu Dumnezeu, 
când nici nu îndrăzneşte să-L vadă? 

Adresarea cu Părinte şi Doamne - deşi de largă 
utilizare în rugăciunile ortodoxe - ne aminteşte de 
exprimarea lui Miron Costin, din poemul Viiaţa lumii: 
„Tu, Părinte al tuturor, Doamne şi împărate,/ Singur 
numai covârşeşti vremi nemăsurate". în care, în mod 

9 9 ' 

cert, Miron Costin nu se referea numai la Tatăl, pentru 
că nu numai Tatăl este veşnic, ci si Fiul si Duhul. 

y 7 y y 

Şi din nou ne gândim la numele Hyperion - cel ce 
trece peste timpi dincolo de veac, de veacul acesta -, cât 



277 Rugăciune către Domnul nostru Iisus Hristos, în voi. Cele mai 
frumoase rugăciuni ale Ortodoxiei, cu introducere, note şi comentarii de 
Virgil Cândea, Ed. Anastasia, Bucureşti, 1996, p. 216. 

şi la versurile: „Noi nu avem nici timp, nici loc,/ Şi nu 
cunoaştem moarte'* 7 . Fapt care nouă nu ne sugerează 
o lipsă de început a lui Hyperion, adică o fiinţă de 
aceeaşi esenţă cu Dumnezeu, ci o dorinţă de înrudire 

y y y y 

cu Dumnezeu, de moştenire a veşniciei Sale, pe care El 
însuşi o doreşte pentru fiii Săi. Mai ales că Hyperion 
mărturiseşte despre sine însuşi, inechivoc: „Din chaos, 
Doamne,-am apărut /.../ Şi din repaos m-am născut" 
adică a fost creat din nimic, ca orice altă făptură a lui 
Dumnezeu. 

Am arătat, mai devreme, că tradiţia biblică si 

7 ' y y 

patristic-ortodoxă consideră că oamenii au fost zidiţi 
ca să devină nemuritori şi dumnezei după har. Neagoe 
Basarb introducea această învăţătură în paginile sale: 

„Iar alte făpturi câte sântu supt ceriu şi 
lucrurile ale lui Dumnezeu, toate sântu tocmite şi 
rânduite în treaba şi în slujba neamului omenes- 



278 în Faptele Sfântului [Mucenic] Calistrat (27 septembrie), există 
următoarea învăţătură despre Dumnezeu, neaşteptat de asemănătoare cu 
versurile amintite ale lui Eminescu: „Dumnezeu este lumină fără umbră, 
este nevăzut şi de neatins; El nu are nici început, nici sfârşit; viaţă fără 
sfârşit, veşnicie fără schimbare, aceasta este El. El nu are nici margini, nici 
loc, ci este în toate lucrurile, El este pretutindeni şi nu există un loc în 
care El să nu fie. Nu este nimeni înaintea Lui, nici după El, nici lângă El. 
Firea Lui nu poate fi cunoscută, nici înţeleasă. Dar pentru slăbiciunea 
noastră, El este numit lumină şi viaţă, adevăr, nemurire, veşnicie, putere, 
înţelepciune, cuget şi orice alte nume ce sunt auzite din cărţile sfinte", cf. 
Pătimirile Sfinţilor Martiri, cuvânt înainte, note şi comentarii de F. C. 
Conybeare, traducere din limba engleză de Monica Medeleanu, Ed. 
Herald, Bucureşti, 2008, p. 202. 

Nu ştim dacă Eminescu a cunoscut ceva asemănător cu fragmentul 
pe care l-am citat aici, dar ni s-a părut interesant a remarca similitudinile. 



cu: soarile, luna, stelile, văzduhul, vântul, ploile, 
pământul şi marea şi toate câte-s într-însa. Iar pre 
omul făcu-1 vieţuitoriu şi împărat şi biruitor 
tuturor faptelor sale câte sântu supt cer, şi încă 
nu numai atâta; ci-1 făcu soţ [tovarăş/ prieten] şi 
mostean si iubit fiiu si-1 dărui de fu dumnezeu si 

y y y J y 

biruitor împărăţii sale cei cereşti, cum iaste scris 
si zice: «Fiti sfinţi, scum sântu si Eu Sfânt, fiţi 

y y y 7 y 7 y 

dumnezei, cum sântu si Eu Dumnezeu!». Si iar 
mai zice: «Eu zis: toti sânteti dumnezei si fiti fiii 

y y y y y 

Celui de sus, iară voi muriţi ca oamenii si ca unul 

y y y 

din domni cădeţi»" 279 . 

y 

Despre această înrudire cu Dumnezeu vorbeşte şi 
Sfântul Dosoftei, versificând Psaltirea: 

Că Tu, Doamne Svinte, în ruda direaptă 
Ţ-gătez[i] lăcuinţa, [pentru cei] carii [cu] drag Te-aşteaptă. 

/.../ 

Să să veselească Iacovîn tot şirul [Sfinţilor], 
Cu toţ[i] credincioşii ce-are Izrailul. 

(Ps. 13, 23-32) 



A Ta este, Doamne, lumea şi pământul, 
Ce le-ai împlut Sângur dintâi cu cuvântul. 
Şi toate din lume de Tine-s făcute /.../ 



învăţăturile lui Neagoe Basarab..., op. cit., p. 127. 

Numai cine are mâni nevinovate, 
Inemă curată şi fără păcate /.../ 
Unul ca acela de la Domnul are 
Dar şi bunătate, milă şi spori mare. 

Şi aceasta-i ruda ce cearcă pre Domnul, 

Spiţele acestea să le şti tot omul. 
Să meargă pre dânse şi să-L vază-nfaţă, 
Domnul lui Iacov cercând cu dulceaţă. 

y 

(Ps. 23, 1-20) 



Numai cei cu „inemă curată şi fără păcate" pot 
„să-L vază-n faţă" pe Dumnezeu, ceea ce Luceafărul 
eminescian nu îndrăzneşte să facă, din cauza patimii 
sale „fără saţ" şi „himerice". 

însă Sfinţii sunt spiţa neamului lui Dumnezeu, 
ruda Lui (însemnând: neamul Lui), cum zice Dosoftei. 
Dacă fiica de-mpărat era „din rude mari împărăteşti" 
(expresie derivată tot din scriitura lui Dosoftei, după 
cum am arătat mai sus), Luceafarul-Hyperion este din 
ruda împăratului veşnic. 

în virtutea acestei rudenii, credem, Eminescu a 
încercat (prin sintagme de genul lumină din lumină şi 
prin alte exprimări poetice asemănătoare) să sugereze 
un grad de mare intimitate cu Creatorul a geniului 
poetic. 

însă această intimitate nu exclude eroarea, 
căderea sau nedesăvârşirea acestor rude ale Domnului. 

y 

Ba dimpotrivă, mai toţi din această spiţă au cunoscut şi 
experienţa căderii din har, precum - spre exemplu - 
Solomon „poetul-rege" cu „psalmodică gândire", care 
„cânta pe împăratul în hlamidă de lumină", adică pe 
împăratul Hristos 280 , şi care, totuşi, „ieşind din templul 
sacru lasă gândul lui să cadă,/ Căci amorul îl aşteaptă 
cu-a lui umeri de zăpadă" (Memento mori). 

La fel, Hyperion devine Luceafăr „rătăcitor" (sau 
„Luceafărul cel de dureri" 281 ) pentru acelaşi amor cu 
umeri de zăpadă. 

Sfântul Solomon este, între oameni, cel care a 
primit cea mai mare înţelepciune de la Dumnezeu, 
înţelepciune pe care Hristos i-o oferă şi lui Hyperion: 
„Cere-mi - cuvântul meu dentâi,/ Să-ţi dau înţelep- 
ciune?". 

Ceea ce îi oferă Dumnezeu lui Hyperion este forţa 
de creaţie („cuvântul meu dentâi", cuvântul creator) şi 
înţelepciunea „poetului-rege" Solomon. Ba chiar o 
variantă este foarte explicită, în acest sens: „Vrei din 
cuvântul meu de 'ntâiu [cu care am creat lumea]/ Să-ţi 
dau înţelepciune?" 282 . Aşadar, cuvântul („cuvântul meu 
dentâi") este mai degrabă un dar oferit de Dumnezeu. 
Un dar care i se oferă la un moment dat şi pe care nu-l 
avea din eternitate, pentru că Hyperion nu-şi avea 



2 0 Pentru că Eminescu a combinat haina/ mantia din Ps. 103, 2 
(unde Dumnezeu este „Cel ce Te îmbraci cu lumina ca şi cu o haină") cu 
mantia purpurie sau hlamida (în greceşte, dar şi în traducerea 
românească a imnelor din Triod) în care a fost îmbrăcat Hristos, spre 
batjocură, mai înainte de Răstignirea Sa. 

281 M. Eminescu, Opere, II, ed. Perpessicius, p. 408. 

282 Idem, p. 438. 

fiinţa din veşnicie, nu era coetern sau consubstanţial 

y y 7 y 

cu Dumnezeu, pentru că, dacă ar fi fost astfel, nu ar 
mai fi fost nevoie să i se dăruiască harul înţelepciunii şi 
harul creator. 

înţelegem, însă, din aceste versuri, şi faptul că 
înţelepciunea şi forţa creatoare sunt sinonime sau con- 
gruente pentru Eminescu! 

Adevărul dumnezeiesc si creaţia nu sunt lucruri 

y j 

distincte pentru poet. Creaţia poetică, oricât de mult ar 
fi rodul imaginaţiei, nu contravine Adevărului, nu îl 
neagă şi nu e manifestarea iconoclasmului. 

Aşadar, Dumnezeu încearcă să-i schimbe gândul 
Luceafărului- Hyperion şi, după ce-i aminteşte deşertă- 
ciunea lumii, îi aduce alte argumente pentru a-1 
convinge să nu aleagă condiţia muritoare pentru „o 
oră/ oară de iubire" - expresia a fost împrumutată de 
Eminescu tot de la Dosoftei: >y Ai noştri părinţ[i] nu- 
nţălesese/ în Eghipet a Tale ciudese [minuni]/ Ce-ai 
făcut cu dânş[i] într-acea ţară,/ Şi mila Ta cea multă 
uitară./ Şi Te mâniară-ntr-acea oară" (Ps. 105, 23-27). 

Prima dintre soluţii ar fi, după cum am arătat 
deja, să primească soarta împăratului Solomon, 
„poetul-rege" care a îmbinat înţelepciunea dumnezeias- 
că şi harul creator în fiinţa sa. Şi ni se pare firesc ca 
aceasta să fie prima propunere din partea lui Hristos 
Dumnezeu, a Celui care este înţelepciunea care a creat 
tot universul: 

„Fericit omul carele au aflat înţelepciunea şi 
pământeanul carele ştie înţelepciunea. Pentru că 

mai bine e pre ea a neguţători decât visterii de aur 
şi argint. [...] 

Lemn de viaţă [pomul vieţii] iaste [ea] la toţi 
ceia ce să ţin de dânsa şi celor ce să razimă pre ea 
ca pre Domnul e întemeiată. 

Dumnezeu cu înţelepciunea întemeie pă- 
mântul şi găti ceriurile cu mintea. Cu simţirea 
[puterea] Lui beznile să rupsără şi norii curseră 
roao [rouă]. [...] 

Luaţi învăţătură, şi nu argint; şi minte, mai 
multă decât aur lămurit [curăţit/ aur cât mai pur] ; 
şi luaţi simţiri [dumnezeieşti], [mai bine] decât 
aur curat; pentru că mai bună e înţelepciunea 
decât pietrile ceale scumpe, şi tot cinstitul [dem- 
nitarul în lume] nu iaste vreadnic ei. 

Eu, înţelepciunea [Hristos], sălăşluiiu [am 
întemeiat] sfatul; şi mintea, şi gândul - Eu am 
chemat. [...] 

De voiu spune voao ceale ce să fac în toate 
zilele, voiu pomeni ceale den veac să le număr 283 . 

Domnul zidi pre Mine, începătura căilor Lui 
la lucrurile Lui; mainte [mai înainte] de veac Mă 
întemeie, [mai înainte] de-nceput[ul lumii] 284 , 



2 3 Dumnezeu face în toate zilele ceea ce face din veac. Prin aceasta 
ne comunică faptul că înţelepciunea este un Ipostas veşnic al lui Dum- 
nezeu, Care a cugetat din veşnicie pe cele pe care acum le proniază. 

284 Se referă fie la naşterea din veşnicie a Fiului din Tatăl. Prin 
cuvintele inspirate ale Sfântului Solomon, Hristos vorbeşte aici despre 
Sine însuşi, în mod tainic/ metaforic, ca despre Cel ce este Cuvântul 
Tatălui mai înainte de veci, înţelepciunea prin Care a fost zidită/ creată 
lumea. 

mai nainte decât a face pământul, şi mai nainte 
decât a face beznele [abisurile/ adâncurile ape- 
lor], mai nainte decât a ieşi izvoarăle apelor, mai 
nainte de a se întări munţii si mai nainte de toate 

y y 

dealurile [Tatăl] Mă naşte. [...] 

Când gătiia [crea] ceriul, eram de faţă 
[împreună-Creator] cu El; când usebiia scaunul 
Său preste vânturi, când tari făcea pre cei de sus 
nori şi cum tare punea izvoarăle celui de supt 
ceriu, când punea mării cercetarea Lui, şi apele 
nu vor trece [de] gura Lui [de porunca gurii Lui], 
şi tari făcea temeaile pământului; [atunci, Eu] 
eram lângă El tocmind [creând lumea şi 
orânduind-o], Eu [înţelepciunea Hristos] eram cu 
carea să bucura si în toate zilele Mă veseliiam în 

y 

faţa Lui preste toată vreamea" (Pild. lui Sol. 3. 13- 
13, 18-21; 8. 10-12, 21-31, Biblia 1688). 



O astfel de relatare poetică se regăseşte şi la Iov 
cap. 38, în Ps. 103, la înţ. lui Is. Sir. cap. 43 etc, cu 
privire la zidirea lumii şi la frumuseţea, măreţia şi 
armonia ei. Iar Eminescu putea primi sugestii şi din 



El pune în antiteză zidirea Sa, adică naşterea Sa din veşnicie, cu 
ceea ce înseamnă zidirea/ creatura Sa, cele pe care El le-a zidit. Prin 
aceasta arată că este Ziditorul celor zidite, pentru că începutul fiinţării 
Sale este din veşnicie, de la Tatăl. 

„Zidi pre Mine" şi „Mă întemeie" sunt sinonime cu naşterea Sa din 
veşnicie, sunt o exprimare metaforică utilizată tocmai pentru a exprima 
diferenţa inexprimabilă faţă de modul venirii întru fiinţă al tuturor 
celorlalte creaturi din univers. 

partea acestor pasaje biblice, nu numai din Rig-Veda, 
pentru a poetiza geneza lumii (motivul pentru care a 
apelat la Rig-Veda ţine de raţiuni pe care le-am dis- 
cutat altădată). 

Hristos, înţelepciunea şi Cuvântul lui Dum- 
nezeu Tatăl, a creat lumea şi tot El, în poemul alegoric 
al lui Eminescu, îi oferă lui Hyperion înţelepciune 
creatoare (înţelepciunea Sa creatoare): „Cere-mi - 
cuvântul meu dentâi, / Să-ţi dau înţelepciune?". 

Dumnezeu dăruieşte înţelepciunea Sa fiilor Săi 
(„Iară noi, gândul lui Hristos avem": I Cor. 2, 16, Biblia 
1688) şi puterea de a fi creatori, chiar dacă forţa lor de 
creaţie, fiind făpturi ale Lui, nu se compară cu a 
Ziditorului lumii. 

Eminescu a considerat că, prin forţa lor de 
creaţie, dăruită de Dumnezeu, geniile sunt nişte copii 
ai Lui: „Dumnezeu în lume le ţine loc de tatăl Şi pune 
pe-a lor frunte gândirea lui bogată. /.../ Că-n lumea din 
afară tu nu ai moştenire,/ A pus în tine Domnul 
nemargini de gândire. /.../ Astă nemărginire de gând ce-i 
pusă-n tine/ O lume e în lume şi în vecie ţine" (în vremi 
de mult trecute/ Povestea magului...). 

în ceea ce priveşte veşnicia creaţiei poetice 
geniale („în vecie ţine"), aceasta reprezintă o credinţă 
personală a lui Eminescu, care considera că, după 
moarte, Dumnezeu îi va da să vadă si să trăiască în 
lumea pe care a creat-o cu forţa gândirii sale sau într- 
una asemănătoare, în raiul pe care 1-a văzut cu ochii 
minţii, cu păduri, izvoare şi luceferi - un univers întreg 
care va prinde viaţă, cumva: 

Când moartea va cuprinde viaţa ta lumească, 
Când corpul tău cădea-va de vreme risipit, 
Vei coborî tu singur în viaţa-ţi sufletească 
Şi vei dura în spaţiu-i stelos nemărginit; 

Cum Dumnezeu cuprinde cu viaţa lui cerească 
Lumi, stele, timp şi spaţiu ş-atomul nezărit, 
Cum toate-s el şi dânsul în toate e cuprins 
Astfel tu vei fi mare ca gândul tău întins. 

(în vremi de mult trecute...) 



în aceasta constă înrudirea geniului cu Dum- 
nezeu, în optica poetului. în poemul în vremi de mult 
trecute..., aceste lucruri îi sunt şoptite feciorului de îm- 
părat de către un „seraf mare". Dar cert este că, din 
fragedă tinereţe, poetul a crezut că cel ce contemplă 
„steaua singurătăţii" (Odă (în metru antic)), acela 
„trece peste nemărginirea timpului/ în ramurile 
gândului/ în sfintele lunci,/ Unde păsări ca el/ Se-ntrec 
în cântări" (Numai poetul) . 

Amănuntul păsărilor minunate care cântă în Rai 
provine din Vieţile Sfinţilor, dintr-o viziune extatică a 
Sfântului Andrei cel nebun pentru Hristos: 

„Pasări era în pomii aceia făr' de număr, unile 
aripi de aur având, iar altele albe ca zăpada, iar 
altele cu feluri de înpiestriciuni [culori]. Şi şădea 
pre rămurele pomilor Raiului şi prea frumos cânta, 

cât de dulceaţa glasului cântărilor nu mă simţiiam 
pre sine-m[i]" 285 . 

„Paseri în sadurile acelea era fără de număr, 
unele aripi de aur având şi altele albe ca zăpada, 
iar altele pestriţe în multe feliuri. Şi şedea pre 
ramurile pomilor raiului şi cânta prea frumos, cât 
din glasul cel dulce al cântării lor nu-mi aduceam 
aminte de sine-mi" 286 . 



Eminescu vroia să se mute, după moarte, „în 
ramurile gândului", acolo unde îşi construise un 
univers după asemănarea celui pe care îl zidise 
Creatorul, în care poetul s-a simţit răpit: 



Şi tot ce codrul a gândit cu jale 
în umbra sa pătată de lumini, 
Ce spun: izvorul lunecând la vale, 
Ce spune culmea, lunca de arini, 
Ce spune noaptea cerurilor sale, 
Ce lunii spun luceferii senini 
Se adunau în râsul meu, în plânsu-mi, 
De mă uitam răpit pe mine însumi. 

(0,-nţelepciune ai aripi de ceară!) 



285 q~ Cătălina Velculescu, Nebuni pentru Hristos, Ed. Paideia, 
Bucureşti, 2007, p. 257. 

286 Idem, p. 284. 

Hristos a zidit un univers pentru „cine are urechi 
s-audă ce murmur[ă] /.../ prorocitoare stele" (Memento 
mori). Căci „cine are urechi de auzit" (Mt. 11, 15; 13, 9; 
Mc. 4, 9; 4, 23; Lc. 8, 8; 14, 35; Apoc. 2, 7; 2, 11; 2, 17; 2, 
29; 3, 13; 3, 22) cuvintele Scripturii, are şi urechi mistice 
ca să audă ce murmură tainic cuvintele scripturii 
cosmice. 

Eminescu a privit natura cosmică, creaţia lui 
Dumnezeu, ca pe un rai sau ca pe un pridvor al 
Raiului. Aşadar, înţelegem de ce Dumnezeu îi oferă lui 
Hyperion „cuvântul meu dentâi" şi „înţelepciune". 
înţelepciunea Sa creatoare, nu înţelepciune omeneas- 
că, din aceea cu „aripi de ceară". 

însă, uneori, Eminescu recunoştea că puterea sa 
de creaţie este incomparabil mai mică decât cea dum- 
nezeiască: 

Aceasta e menirea unui poet în lume? 
Pe valurile vremei, ca boabele de spume 
Să-nşire-ale lui vorbe, să spuie verzi ş-uscate 
Cum luna se iveşte, cum vântu-n codru bate? 
Dar oricâte ar scrie şi oricâte ar spune... 
Câmpii, pădure, lanuri fac asta de minune, 
O fac cu mult mai bine de cum o spui în vers. 
Natura-alăturată cu-acel desemn prea şters 
Din lirica modernă e mult, mult mai presus. 



(Icoană şi privaz) 

în strofa următoare din Luceafărul, Părintele său 
si al lumii îi oferă forţa cântării orfice: 



Vrei să dau glas acelei guri, 
Ca dup-a ei cântare 
Să se ia munţii cu păduri 
Si insulele-n mare? 



De data aceasta, darul lui Dumnezeu nu este în 
sensul creării de lumi, ci al stingerii lumilor, este o 
putere eshatonică. Dar şi în acest sens, după cum se 
vede, geniul poetic este caracterizat prin asemănarea 
cu Dumnezeu, Cel ce a creat lumea dar a hotărât şi 
ceasul sfârşitului ei. 

y 

Ne amintim si versurile din Memento mori/ 

y ' 

Panorama deşertăciunilor: 

y 

Iar pe piatra prăvălită, lângă marea-ntunecată 
Stă Orfeu - cotul în razim pe-a lui arfă sfărâmată... 

Ochiu-ntunecos şi-ntoarce şi-1 aruncă aiurind 
Când la stelele eterne, când la jocul blând al mării. 
Glasu-i, ce-nviase stânca, stins de-aripa disperărei, 
Asculta cum vântu-nsală si cum undele îl mint. 

y j 

De-ar fi aruncat în caos arfa-i de cântări imflată, 
Toată lumea după dânsa, de-al ei sunet atârnată, 
Ar fi curs în văi eterne, lin şi-ncet ar fi căzut... 
Caravane de sori regii, cârduri lungi de blonde lune 

Şi popoarele de stele, universu-n rugăciune, 
în migraţie eternă[,] de demult s-ar fi pierdut. /.../ 

Dar el o zvârli în mare... [etc]. 

în Luceafărul, după cântarea orfîcă s-ar lua 
„munţii cu păduri/ Şi insulele-n mare", ceea ce putem 
interpreta ca o exprimare metonimică, pentru a de- 
semna întregul univers, cu atât mai mult cu cât 
pădurile/ codrii şi marea sunt, cu adevărat, pentru 
Eminescu, simboluri ale adâncimii si ale imensităţii 
cosmice. 

în Memento mori, Orfeu stă „lângă marea- 
ntunecată", cu cotul „pe-a lui arfă sfărâmată", într-o 
atitudine de disperare, pentru ca, apoi, să-şi arunce 
arfa în mare. în altă poezie, chiar marea „se-ndoaie ca o 
liră/ Cu valuri înstrunită" (în căutarea Şeherezadei) . 

în ultima noastră carte despre Eminescu, remar- 
cam tocmai faptul că puterea acestui Orfeu eminescian 
o depăşeşte cu mult pe cea a personajului mitic (care 
n-ar fi putut să învie stânca sau să provoace sfârşitul 
galaxiilor) şi luam în considerare faptul ca Eminescu să 
fî cunoscut asimilarea metaforică, în iconografia creşti- 
nismului primar, a lui Hristos cu Orfeu, Hristos fiind 
Cel care îmblânzeşte/ împacă oamenii şi toată creaţia 
prin cuvântul Său 287 . Ne frapează, în plus, faptul că 
Orfeu, în această secvenţă din Memento mori, stă „pe 



2 7 A se vedea Gianina Maria-Cristina Picioruş, Eminescu şi 
literatura română veche, op. cit., p. 207-208. 

piatra prăvălită", fiind cel „ce-nviase stânca" - amă- 
nunte care ne indică scena învierii. 

înviase, adică, stânca inimii oamenilor prin jertfa 
şi moartea Sa. ..numai că oamenii au uitat toate acestea, 
ceea ce produce disperarea Domnului, întristarea Sa 
pentru lumea care s-a înstrăinat de El. Nu spunea şi 
Pascal că Hristos e în agonie până la sfârşitul lumii? 

După înţelepciune şi putere creatoare, Dum- 
nezeu adaugă, la darurile anterioare, „dreptate şi tărie" 
(alte atribute ale Sale) : 

Vrei poate-n faptă să arăţi 

Dreptate şi tărie? 
Ţi-aş da pământul în bucăţi 
Sa-1 raci împărăţie. 

îţi dau catarg lângă catarg, 
Oştiri spre a străbate 
Pământu-n lung şi marea-n larg, 
Dar moartea nu se poate... 



Cu alte cuvinte, ceea ce Dumnezeu îi oferă lui 
Hyperion, în locul păcatului şi al morţii, este: asemă- 
narea cu Sine. 

Dumnezeu se opune morţii pentru că nu e 
indiferent faţă de creatura Sa, pe care o iubeşte, faţă de 
cel ce este după chipul Său. El i-ar face oricare din 
aceste daruri numai să nu aleagă moartea. în manus- 

crise găsim şi aceste variante, la care poetul s-a gândit, 
dar la care a renunţat ulterior: 

y 

De vrei o patimă de sfânt 
în inima ta cruda 
îţi [dau] un petec de pământ 
Ca [să] te cheme Budda. 

Vrei să vezi lumea ca'n Olimp 
Cum eu ti-am arătat-o 
îţi dau o făşie de timp 
Ca să te cheme Plato 288 . 



Si dacă vrei să fii un sfânt 

y 

Să ştii ce-i chinul, truda 
îţi dau un petec de pământ 
Ca să te cheme Buddha 

De vrei în număr să mă chemi 
în lumea ce-am creat-o 
îti dau o fâşie de vremi 

y y 

Să te numească Plato 289 . 



Eminescu a renunţat însă la aceste strofe, care 

y 1 

erau înainte de secvenţa Orfeu - intercalate, deci, între 



2 M. Eminescu, Opere, II, ed. Perpessicius, p. 389-390. 
289 Idem, p. 406. 

darul înţelepciunii creatoare şi cel al puterii „orfice" de 
a destrăma lumile. 

Poetul aşezase iniţial episoadele cu Buddha şi 
Platon după întrebarea: „Să-ţi dau înţelepciune"?, ca o 
ilustrare personalizată a acestei înţelepciuni, dar se 
pare că, într-un final, n-a mai considerat că filosofia 
acelora este cu adevărat înţelepciune. 

Eminescu a renunţat pur şi simplu la aceste 
versuri, care ar fi vorbit despre ipostaza sa de filosof, de 
întemeietor de religii sau de sisteme religioase. Se pare 
că, până la urmă, el a vrut să se identifice alegoric 
numai cu un creator de lumi ale gândirii şi ale poeziei 
şi cu un împărţitor de dreptate, renunţând la Buddha şi 
la Platon, pentru că Prototipul/ Arhetipul său este 
Hristos, Dumnezeu Cuvântul. 

Nu s-a recunoscut în ipostaza filosofilor specula- 
tivi, adică a acelora care nu cunosc nimic revelat 
despre Dumnezeu şi veşnicie, ci doar bâjbâie după 
Adevăr, filosofând dubitativ - „Palid stă cugetătorul 
[Greciei antice], căci gândirea-i e în doliu:/ în zădar el 
grămădeşte lumea într-un singur semn;/ Acel semn ce îl 
propagă el în taină nu îl crede". ..(Memento mori). 

Hyperion ascultă şi primeşte lecţia pe care i-a 
ţinut- o Părintele său: 

„Şi pentru cine vrei să mori? 

întoarce-te, te-ndreaptă 
Spre-acel pământ rătăcitor 
Şi vezi ce te aşteaptă". 

în locul lui menit din ceri 
Hyperion se-ntoarsa 9 ° 
Si, ca si-n ziua cea de ieri, 
Lumina si-o revarsă. 

y 

Nu mai e Luceafăr rătăcitor, ci Hyperion care se 
întoarce în cer, în locul menit lui de Dumnezeu. 

Numai pământul rămâne să rătăcească mai 
departe: „acel pământ rătăcitor". Hyperion înţelege că 
nu trebuie să facă parte dintre pământenii/ muritorii 
rătăcitori departe de Dumnezeu, care îşi ascultă 
patimile şi au idealuri mici sau scopuri meschine. 

însă, din nou, variantele rămase în manuscris ne 
prezintă situaţii interesante: 

Oricare mândru început 
Cu un sfârşit se 'nche[i]e 
Când îngerul au dispărut 
Rămâi cu o feme[i]e 

Dar totuşi nu sfârşeşti de spus 
Şi 'ncepi aceleaşi plângeri 
Căci când femeile s 'au dus 
Din nou s 'arată îngeri 291 . 



290 Am folosit „ceri" şi „se-ntoarsă", fără de care rima e imperfectă, 
în conformitate cu: Mihail Eminescu, Poesii, Editura Librăriei Socecu & 
Comp., Bucureşti, 1884. 

291 M. Eminescu, Opere, II, ed. Perpessicius, p. 390. 

Aceste iconizări ni se par desprinse din 
hagiografii. în înger de pază, poetul ne spunea ceva 
asemănător, vorbindu-ne despre înlocuirea, în viaţa sa, 
a îngerului păzitor cu femeia: 

Când sufletu-mi noaptea veghea în estaze, 
Vedeam ca în vis pe-al meu înger de pază, 

încins cu o haină de umbre şi raze, 
C-asupră-mi c-un zâmbet aripile-a-ntins; 
Dar cum te văzui într-o palidă haină, 
Copilă cuprinsă de dor şi de taină, 
Fugi acel înger de ochiu-ţi învins. 

Eşti demon, copilă, că numai c-o zare 
Din genele-ţi lunge, din ochiul tău mare 
Făcuşi pe-al meu înger cu spaimă să zboare, 
El, veghea mea sfântă, amicul fidel? 
Ori poatei...O,-nchide lungi genele tale, 
Să pot recunoaşte trăsurile-ţi pale, 
Căci tu - tu eşti el. 



Să fi notat poetul, în aceste versuri, experienţe 
proprii reale? Şi ce înseamnă: „când femeile s 'au dus/ 
Din nou s'arată îngeri"? Pentru că înţelegem sensul 
duhovnicesc, dar nu ştim dacă este vorba despre vreo 
pildă patristică transformată în sentinţă sau despre o 
experienţă personală. 

Secvenţele următoare din Luceafărul prezintă, în 
esenţă, scenariul obişnuit al poemelor de dragoste 
eminesciene: 

Căci este sara-n asfinţit 

y 

Şi noaptea o să-nceapă; 
Răsare luna liniştit 

y 

Şi tremurând din apă 

Şi împle cu-ale ei scântei 
Cărările din crânguri. 
Sub şirul lung de mândri tei 
Şedeau doi tineri singuri: 

- „O, lasă-mi capul meu pe sân, 
Iubito, să se culce 
Sub raza ochiului senin 
Şi negrăit de dulce; 

Cu farmecul luminii reci 
Gândirile străbate-mi, 
Revarsă linişte de veci 

y 

Pe noaptea mea de paterni. 

Şi de asupra mea rămâi 
Durerea mea de-o curmă, 
Căci eşti iubirea mea dentâi 
Si visul meu din urmă". 



Hyperion vedea de sus 

Uimirea-n a lor fată; 
Abia un braţ pe gât i-a pus 
Şi ea 1-a prins în braţe... 

Miroase florile-argintii 
Şi cad, o dulce ploaie, 
Pe creştetele-a doi copii 
Cu plete lungi, bălaie. 



Este ceasul asfinţitului de seară („ceas al tainei, 
asfinţit de sară" - Trecut-au anii...), când „Răsare luna 
liniştit/ Şi tremurând din apă". 

E ceasul începutului lumii, care răsare din ape 
primordiale, şi de care Eminescu îşi amintea atunci 
când vedea că „este sara-n asfinţit/ Şi noaptea o să- 
nceapă". 

Asfinţitul este vremea când Dumnezeu a sfinţit 
lumea pe care începea să o creeze. Liniştea e trans- 
cendentală, înalţă peisajul într-o dimensiune eternă. 
Pentru că geneza lumii este unită cu eshatologia, adică: 
cu timpul restaurării ei în puritate şi sfinţenie. 

Scânteierile luminii de lună în crânguri şi 
miresmele ameţitoare ale şirului lung de tei, ploile de 
miresme („Miroase florile-argintii/ Şi cad, o dulce 
ploaie") au acelaşi rol de a transfigura peisajul terestru 
şi de a-1 transforma într-o grădină a Raiului. 

Perspectiva aceasta e o constantă a liricii 
eminesciene: 

Sara vine din arinişti, 
Cu miroase o îmbată, 
Cerul stelele-si arată, 
Solii dulci ai lungii linişti. 

(Povestea teiului) 



Aştrii cereşti sunt solii lungii linişti (infuzate şi 
aliterativ), adică ai „liniştei eterne care-mi sună în 
urechi" (Scrisoarea IV). 

Teii înalţi sunt mereu „cu flori pân-în pământ" 
(Povestea teiului), „cu umbra lată şi cu flori până-n 
pământ" (Scrisoarea IV), plouând miroase îmbătătoare, 
ca şi când ar umple cu floarea şi mireasma lor spaţiul 
întreg dintre cer şi pământ. Ca şi când ar astupa golul, 
distanţa dintre cer şi pământ. 

Mireasma lor (ca şi a salcâmilor şi a celorlalte 
multe flori din poezia eminesciană care fac „văzduhul 
tămâiet" (Călin...)) e o punte inefabilă către cer, un 
liant al oamenilor cu Raiul neveştejit şi neîmbătrânit. 

Eminescu nu a ignorat semnificaţiile mistice ale 
miresmelor, în versurile sale încărcate de simboluri 
teologice. Vorbind despre simbolul mirului, Sfântul 
Dionisie Areopagitul ne spune: 

„suntem încredinţaţi că Iisus cel atotdumne- 

77 y y 

zeiesc, fiind bine mirositor în chip mai presus de 
fiinţă, este Cel ce umple înţelegerea noastră de 
undele spirituale ale dumnezeieştii dulceţi. 

Căci dacă perceperea bunelor mirosuri 
sensibile umple de o bună simţire şi hrăneşte de 
multă plăcere puterea deosebitoare a organelor 
noastre mirositoare şi dacă ceea ce percep e 
nevătămător şi are în sine ceva corespunzător cu 
buna mireasmă, în chip asemănător se poate 
spune şi de [spre] puterile noastre înţelegătoare 
[spirituale] rămase necorupte de vreo înclinare 
spre rău, în funcţia naturală a calităţii lor deosebi- 
toare, că vor percepe, după măsura lucrării dum- 
nezeieşti şi a deschiderii corespunzătoare a minţii 
spre ceea ce e dumnezeiesc, buna mireasmă cu 
obârşia în Dumnezeu şi se vor umple de sfânta 
dulceaţă a hranei atotdumnezeiesti. 

y y 

Deci compoziţia simbolică a mirului, ca o 
formă a celor fără formă (s. n.), ne prezintă pe 
Iisus ca pe Cel ce este izvorul îmbelşugat al 
bunelor miresme dumnezeieşti percepute de noi. 

[...] 

Si aceste miresme îndulcesc minţile cu buna 

y y 

simţire, prin sfintele percepţii, folosindu-se de 
hrana lor spirituală" 292 . 



De aceea spuneam şi altădată că înmiresmarea, în 
versurile poeţilor noştri, de la Bolintineanu până la 
mulţi simbolişti (iar la Eminescu în modul cel mai 



292 Sfântul Dionisie Areopagitul, Opere complete şi scoliile 
Sfântului Maxim Mărturisitorul, traducere, introducere şi note de Pr. 
Dumitru Stăniloae, Ed. Paideia, Bucureşti, 1996, p. 86-87. 

evident şi cu prisosinţă), este un mod de spiritualizare 
a materiei urmărind evadarea în veşnicie 293 . 

y 

Revenind la Luceafărul, ceea ce e tulburător e 
faptul că Eminescu nu le refuză celor doi tineri 
posibilitatea de a se înălţa prin iubire. Ba chiar pajul 
„guraliv şi de nimic" apare ca depăşindu-şi condiţia, 
însetat si el de linişte eternă: „Revarsă linişte de vecii Pe 
noaptea mea de paterni". 

Asemenea, şi tânăra este transfigurată, strălu- 
cind „cu farmecul luminii reci" - intelectuale, nepă- 
timaşe - care poate inspira gândirea („gândirile 
străbate-mi"). 

Nu mai sunt numiţi Cătălin si Cătălina, ci - asa 

y y 7 y 

cum s-a spus şi se poate aprecia despre perechile din 
câteva poeme eminesciene (Făt-Frumos din tei, Crăiasa 
din poveşti, Dorinţa, Povestea codrului, Povestea 
teiului) -, devin o paradigmă, reiterează cuplul 
primordial, fericirea paradisiacă. 

Deşi poetul considera că în lume este „ici-colo 
căte-un geniu şi preste tot gunoi" (Icoană şi privaz), el 
credea totuşi că oamenii au posibilitatea, dacă vor, să 
se înalţe deasupra patimilor lor. 

Eminescu revine însă la optica sa severă atunci 
când fata îl invocă din nou pe Luceafăr, în mod egoist, 
reducându-1 la ipostaza de stea norocoasă, tocmai ceea 
ce el nu era („Ei doar au stele cu noroc/ Şi prigoniri de 



293 A se vedea cartea noastră: Trei poeţi şi-un început de secol, 
Teologie pentru azi, Bucureşti, 2014, p. 126-134, 174-176, cf. 

http://www.teologiepentruazi.ro/2014/06/13/trei-poeti-si-un- 
inceput-de-secol/. 

soarte,/ Noi nu avem nici timp, nici loc,/ Şi nu 
cunoaştem moarte'): 

- „Cobori în jos, luceafăr blând, 
Alunecând pe-o rază, 
Pătrunde-n codru şi în gând, 
Norocu-mi lumineazăl". 

El tremură ca alte dăti 

y 

în codri şi pe dealuri, 
Călăuzind singurătăţi 
De mişcătoare valuri; 

Dar nu mai cade ca-n trecut 

în mări din tot înaltul: 
- „Ce-ţi pasă ţie, chip de lut, 

Dac-oi fi eu sau altul? 

Trăind în cercul vostru strimt 

Norocul vă petrece, 
Ci eu în lumea mea mă simt 
Nemuritor si rece". 

y 



Hyperion nu mai cade din înalt. între a fi înger sau 
demon, alege prima variată, ascultând învăţătura 
Părintelui. Chipurile de lut au doar momente de fericire 
şi de transfigurare, în care intuiesc cumva scopul 
adevărat al vieţii, dar nu trăiesc toată viata iubind si 
dorind veşnicia. 

y 

Cercul păcatelor şi al viciilor aduse de o viaţă 
trăită după voia hazardului, a norocului, limitează 
dramatic flinta umană, închizându-i orizontul vesni- 
ciei. 

De aceea Hyperion rămâne „rece" faţă de noua 
chemare, adică mort faţă de toate patimile şi tentaţiile 
telurice, faţă de ispitele omeneşti: „Ce e val ca valul 
trece;/ De te-ndeamnă, de te cheamă,/ Tu rămâi la toate 
rece" (Glossă). 

Poate tocmai de aceea fata îl vedea ca pe „Un 
mort frumos cu ochii vii/ Ce scânteie-n afară". 
Scânteierile patimii erau în afara fiinţei lui ascetice, 
sfinte... 

Eminescu, spunând „nu spera şi nu ai teamă" şi 
„rămâi la toate rece" (Glossă), traduce în versuri 
învăţătura biblică şi pedagogia isihastă: 

„Ştiu ale tale lucruri, căci nice reace eşti, nice 
cald, mai bine de ai fi reace decât cald" (Apoc. 2, 
15, Biblia 1688). 

A consonantiza nepătimirea şi nemurirea, aceasta 
o poate face numai o conştiinţă isihastă: 

„A zis Ava Macarie: «Dacă pentru tine (are 
aceeaşi valoare) dispreţul ca şi lauda, sărăcia ca şi 
bogăţia, lipsa ca şi belşugul, nu vei muri»" 294 . 



294 Sfântul Macarie Egipteanul, Scrieri. Omilii duhovniceşti, col. 
PSB, voi. 34, traducere de Pr. Prof. Dr. Constantin Corniţescu, 



253 



Iar a nu mai aştepta nimic de la lume şi de la 
oameni, a fi ca un mort în viaţa aceasta înseamnă, 
pentru isihaşti, a ajunge la nepătimire, la desăvârşire: 

„Un frate a venit la Ava Macarie Egipteanul 
şi i-a zis: «Ava, spune-mi cum să mă mântuiesc?». 
Şi a răspuns bătrânul: «Du- te la morminte şi 
ocărăşte pe cei morţi!». 

Deci, plecând fratele, a ocărât şi a bătut cu 
pietre (mormântul); apoi venind a spus bătrâ- 
nului, iar acela i-a zis: «Nu ti-au vorbit nimic?». Si 

7 y y 

el a răspuns: «Nu». 

Atunci i-a zis bătrânul: «Du-te iarăşi, mâine, 
si de data aceasta laudă-i». Deci, ducându-se 

y ' 

fratele, i-a lăudat; i-a numit apostoli, sfinţi şi 
drepţi, apoi întorcându-se, a zis: «I-am lăudat». Şi 
1-a întrebat bătrânul: «Nu ţi-au răspuns nimic?». 
Iar fratele a zis: «Nu». 

Atunci bătrânul a zis: «Vezi, le-ai spus vorbe 
de ocară şi ei nu ţi-au răspuns nimic; şi le-ai spus 
vorbe de laudă si nu ti-au vorbit. 

y y 

Tot asa si tu: dacă vrei să te mântuiesti, să te 

y y y ' 

faci ca un mort. Să nu iei în seamă nici nedrep- 
tatea oamenilor, nici lauda lor, întocmai ca morţii, 
şi vei putea să te mântuiesti»" 295 . 



introducere, indici şi note de Pr. Prof. Dr. N. Chiţescu, Ed. IBMBOR, 
Bucureşti, 1992, p. 61. 

Am citat o ediţie recentă, însă Eminescu a cunoscut viaţa şi 
omiliile Sfântului Macarie cel Mare. 

295 Idem, p. 62. 

La această desăvârşire spirituală n-a ajuns 
dascălul din Scrisoarea I, pentru că el spera încă la 
gloria postumă. De aceea, în optica lui Eminescu, 
oamenii geniali pot fi şi ei robi „la acelaşi şir de patimi", 
în rând cu neghiobii (Scrisoarea I). 

Prin urmare, mai important chiar şi decât a putea 
contempla mental geneza şi eshatologia este a rămâne 
rece/ mort faţă de toate patimile, faţă de toate chemă- 
rile si iluziile lumii 296 . 

7 



29 A-ţi vedea păcatele şi a ajunge la nepătimire, prin pocăinţă, 
după Sfinţii Părinţi, este mai important decât a vedea îngeri sau decât a 
face minuni. 

Memento mori şi nostalgia Paradisului 



Problema cea mai acută rămâne mereu pentru el 
determinarea raporturilor dintre Dumnezeu şi lume, 
dintre existenţa definită ca vremelnicie şi 
Fiinţa identificată cu Veşnicia. [...] El este mai cu seamă 
poetul unei viziuni cosmice, este un însetat de Absolut. 
Acestei exigenţe îi este subordonată întreaga sa lume lirică. 



Rosa del Conte 297 



Aş dori să văd faţa lui Dumnezeu, 
zise el unui înger, ce trecea. 

Sărmanul Dionis 298, 



Celălalt ideal al vieţii sale, anterior şi preeminent 
visului de iubire, a fost cel al cărturăriei, al înţelepciu- 
nii care se poate deprinde şi prin care dorea să 
descopere tainele cele mai adânci ale lumii, ale univer- 
sului şi ale fiinţei umane. 

Biografia poetului ne descoperă, de altfel, cu 
asupra de măsură, faptul că a fost un însetat al lecturii 
şi al cunoaşterii. 

în poemele eminesciene se pot observa dilemele 
adolescentului Eminescu, care oscila între a se dedica 



Rosa del Conte, op. cit., p. 26. 
Eminescu, Proză literară, op. cit., p. 53. 

exclusiv studiului şi meditaţiei, cu o pasiune ascetică, 
sau a se încredinţa chemărilor iubirii (Floare albastră, 
Scrisoarea II etc). 

L-a ales pe primul şi s-a întors la el mereu, cu 
fidelitate, în dezamăgirea sa amoroasă, dar nici întru 
acesta nu a cunoscut împlinirea, aşa cum ne descoperă 
în două dintre marile sale poeme, Memento mori şi O,- 
nţelepciune, ai aripi de ceară. 

în Memento mori, mesajul acesta e contextualizat 
istoric. Poetul a avut pretenţia să picteze tabloul 
istoriei lumii, în liniile sale esenţiale. Poemul, de 
dimensiuni epopeice, e o istorie a căderilor umane, 
începând de la originile lumii până la sfârşitul ei. 

între căderi, o inserează şi pe a sa, fară a se 
menaja. 

Privegheat de nelipsita lună, „luna argintie, ca un 
palid dulce soare" (chip pa/zcf-simbolic al înţelepciunii 
solare, divine, şi care mai ghidează încă gândirea 
nostalgic-romatică în noaptea omenirii, cuprinse de 
„forma cugetării reci"), poetul coboară de la o lume 
ideală, formulată după modelul originar-religios al 
Paradisului în care „sfinţii se preîmblă în lungi haine de 
lumină", până când ajunge la istoria lumii care este o 
sumă de secvenţialităţi, terminate cu epuizarea şi 
înserarea cugetărilor: „Inserează şi apune greul soare-n 
văi de mite". Decriptarea versului apare spre sfârşitul 
poemului: „e apus de Zeitate ş-asfinţire de idei". Vom 
reveni. 

Aceeaşi concepţie despre Paradis o regăsim şi în 
alte poeme, ca spre exemplu în drama Ştefan cel Tânăr, 

în care apare Ştefan cel Mare vorbind cu boierii, 
înainte de moarte: „Eu mă duc/ La insula aceea 
scăldată-n ape sânte/ Unde din arbori negri cânt sfinţi 
cu glasuri blânde/ Şi unde luna-i soare, vărsând gândiri 
de aur/ Pe lumea liniştită". 

Despre luna care, în împărăţia lui Dumnezeu, va 
lumina ca soarele, ne informează Scriptura, pe care o 
citează şi Dimitrie Cantemir în Divanul său: 

„Adevereşte: lumina lui [a Raiului, a Ierusali- 
mului ceresc] iaste Mielul, căci noapte nu va fi 
acolo (Apoc. gl. 21, sh.25). 

Şi Isaiia: Nu va mai apune soarele tău (gl. 60, 
sh. 20). O, luminoasă să va lumina lumii preface, 
precum dzice: Fi-va lumina lunii ca a soarelui şi 
lumina soarelui înşeptită (Isaiia gl. 30, sh. 26)" 2 ". 



Observăm că lumina lumii şi lumina lunii sunt aici 
sinonime. 

Interpretarea tradiţională, pe care o oferă şi Can- 
temir, e aceea că lumina lunii simbolizează înţelep- 
ciunea acestei lumi (irizarea ei harică), care este acum 
parţială şi care va deveni ca a soarelui, când oamenii 
vor vedea pe Soarele-Dumnezeu în faţă. 

Imaginea Paradisului este recurentă în poem. 

Insistăm pe acestă discuţie, pentru că există două 
naturi în poezia lui Eminescu: una paradisiacă, edeni- 



Dimitrie Cantemir, Divanul, ed. cit., p. 104. 

că, şi alta, care este natura cosmică, ce păstrează multe 
trăsături ale purităţii şi frumuseţii ei originare, care are 
elementele unui spaţiu securizant, dar nu are aceleaşi 
virtuţi ca Paradisul, ci este numai tinda lui, pridvorul. 

Această natură nu deţine datele unei fericiri 
eterne, ci numai urme, semne nostalgice (Blaga le va 
numi rune, din cauza neclarităţii lor pentru conştiinţa 
modernă). 

Civilizaţia umană ideală, în concepţia poetului, 
este civilizaţia paradisiacă, polisul edenic, Cetatea 
Raiului, a Ierusalimului celui de sus - în antiteză cu 
„oraşul lacrămilor" 300 , cum numeşte Antim Ivireanul 
pământul acesta, care e „valea plângerii" (Ps. 83, 7). 

Eminescu susţine acest lucru, între paranteze 
romantice, atunci când elogiază, în Memento mori, 
lumea configurată ca un Paradis al Daciei antice - dar 
şi împărăţia soarelui şi a lunii -, după ce, anterior, 
trecuse în revistă marile civilizaţii care s-au succedat în 
istorie, care s-au înălţat şi au decăzut şi care formează 
însăşi panorama deşertăciunilor la care face referire 
subtitlul poemului Memento mori (da fapt, unul din 
titlurile rămase în manuscris, pentru că Memento mori 
este titlul dat ulterior de Călinescu). Eminescu a oscilat 
între mai multe titluri: Tempora mutantur, Vanitatum 
vanitas, Skepsis, Cugetări, Panorama deşertăciunilor, 
Diorama 301 , pentru ca apoi Călinescu să-i dea numele: 
Memento mori. 



300 Antim Ivireanul, Opere, ed. cit., p. 190. 

301 Cf. L.[adislau] Gâldi, Stilul poetic al lui Mihai Eminescu, Ed. 
Academiei RPR, Bucureşti, 1964, p. 110. 



259 



Toate acele civilizaţii, fiind creaţie umană şi 
edificii ale idealurilor umane vane, babilonice, care nu 
se confundă cu voia lui Dumnezeu, sunt „deşertă- 
ciunea deşertăciunilor" (Eccl. 1, 2), pentru că „gându- 
rile oamenilor sunt deşarte" (Ps. 93, 11). 

în viziunea lui Eminescu, cetatea umană ideală 
este numai aceea care se confundă cu natura creată de 
Dumnezeu, care este astfel o parte organică din 
cosmos, pentru că acest cosmos este creaţia Sa şi nu se 
luptă împotriva voii Sale veşnice, ci curge în sensul pe 
care i 1-a proniat Ziditorul lui. 

O astfel de cetate, fiind parte integrantă a cosmo- 
sului, a universului, este una paradisiacă, în opoziţie cu 
cea de tip babilonic sau faraonic. Astfel îşi închipuie 
Eminescu civilizaţia străbunilor săi, a vechilor daci: 

Lângă râuri argintoase, care mişcă-n mii de valuri 
A lor glasuri înmiite, printre codrii, printre dealuri, 
Printre bolţi săpate-n munte, lunecând întunecos, 
Acolo-s dumbrăvi de aur cu poiene constelate, 
Codrii de argint ce mişcă a lor ramuri luminate 
Şi păduri de-aramă roşă răsunând armonios. 

Munţi se-nalţă, văi coboară, râuri limpezesc sub soare, 
Purtând pe-albia lor albă insule fermecătoare, 
Ce par straturi uriaşe cu copacii înfloriţi - 
Acolo Dochia are un palat din stânce sure, 
A lui stâlpi-s munţi de piatră, a lui streaşin-o pădure, 
A cărei copaci se mişcă între nouri adânciţi. 



260 



Iar o vale nesfârşită ca pustiile Saharei, 
Cu de flori straturi înalte ca oaze zâmbitoare, 
Cu un fluviu care poartă a lui insule pe el, 
E grădina luminată a palatului în munte - 
A lui scări de stânci înalte sunt crăpate şi cărunte, 
Iar în halele lui negre strălucind ca şi oţel 

Sunt păduri de flori, căci mari-s florile ca sălci pletoase, 
Tufele cele de roze sunt dumbrave-ntunecoase, 
Presărate ca cu lune înfoiete ce s-aprind; 
Viorelele-s ca stele vinete de dimineaţă, 
Ale rozelor lumine împlu stânca cu roşeaţă, 
Ale crinilor potire sunt ca urne de argint. 

Printre luncile de roze şi de flori mândre dumbrave 
Zbor gândaci ca pietre scumpe, zboară fluturi ca şi nave, 
Zidite din nălucire, din colori şi din miros, 
Curcubău sunt a lor aripi şi oglindă diamantină, 
Ce reflectă-n ele lumea înflorită din grădină, 
A lor murmur împle lumea de-un cutremur voluptos. /.../ 

Iară fluviul care taie infinit-acea grădină 
Desfaşoară-în largi oglinde a lui apă cristalină, 
Insulele, ce le poartă, în adâncu-i nasc şi pier; 

Pe oglinzile-i măreţe, ale stelelor icoane 
Umede se nasc din fundu-i printre ape diafane, 
Cât uitându-te în fluviu pari a te uita în ceri. 

Şi cu scorburi de tămâie şi cu prund de ambră de-aur, 
Insulele se înalţă cu dumbrăvile de laur, 



Zugrăvindu-se în fundul râului celui profund, 

Cât se pare că din una şi aceeaşi rădăcină 
Un Rai dulce se înalţă, sub a stelelor lumină, 
Alt Rai s-adânceşte mândru într-al fluviului fund. 

Pulbere de-argint pe drumuri, pe-a lor plaiuri verzi - o ploaie 
Snopi de flori cireşii poartă pe-a lor ramuri ce se-ndoaie 
Şi de vânt scutură grele omătul trandafiriu 
A-nfloririi lor bogate, ce mânat se grămădeşte 
în troiene de ninsoare, care roză străluceşte, 
Pe când sălcii argintoase tremur sânte peste râu. 

Aeru-i văratic, moale, stele izvorăsc pe ceruri, 
Florile-izvorăsc pe plaiuri a lor viaţă de misteruri, 
Vântu-ngreunând cu miros, cu lumini aerul cald; 
Dintr-un arbore într-altul mreje lungi diamantine 
Vioriu sclipesc suspinse într-a lunei dulci lumine, 

Rar şi diafan ţesute de painjeni de smarald. /.../ 

Ăsta-i Raiul Daciei veche, - a zeilor împărăţie: 
într-un loc e zi eternă - sara-n altu-n vecinicie, 
Iar în altul, zori eterne cu-aer răcoros de mai; 

Sufletele mari viteze ale-eroilor Daciei 
După moarte vin în şiruri luminoase ce învie - 
Vin prin poarta răsăririi care-i poarta de la Rai. 

Cetatea vechilor daci, ca şi plaiurile paradisiace pe 
care locuiesc ei, are legătură cu cerul, lumea de jos şi 
cea de sus au o continuitate firească (o continuitate a 
cărei precizare am remarcat-o şi în poezia anterior 

discutată): „înrădăcinată-n munte cu trunchi lungi de 
neagră stâncă,/ Răpezită nalt în aer din prăpastia 
adâncă,/ Sarmisegetuza-ajunge norii cu-a murilor 
colţi". 

Din „epoca lui Miron Costin, Dosoftei, Cantemir" 
provine, de fapt, toposul eologierii Italiei, dar tot „din 
aceeaşi epocă a scrisului românesc (sfârşitul secolului 
al XVII-lea) datează şi motive conexe acestui topos: 
filosofia ciclică a istoriei, idealizarea peisajului 
autohton, ba chiar şi germenii dacismului, prezenţi 
mai ales la Cantemir" 302 , identificabili mai ales în 
Hronicul vechimei a romano-moldo-vlahilor 303 . 

Tabloul din Memento mori, la care ne referim, 
este mult mai vast şi cuprinde mult mai multe strofe, 
pe care însă renunţăm a le reproduce în întregime, 
exemplele citate fiind (credem) suficiente. 

Este semnificativ faptul că asemenea imagini 
paradisiace, având aceleaşi virtuţi ale Raiului primor- 
dial, le întâlnim şi în alte poeme, ca Miradoniz, precum 
şi în nuvela Cezara, în descrierea insulei lui Euthana- 
sius, în Sărmanul Dionis sau în Geniu pustiu. 

O altă variantă manuscrisă a poemului Memento 
mori cuprindea aceste versuri: 

De dau într-o parte mreaja ce, perdea trandafirie, 
După ea ascunde-apusul, văd o lume argintie, 



302 Mihai Moraru, op. cit., p. 205. 

303 Pentru download: 

http://cantemir.asm.md/files/ui/hronicul_vechimei_a_romano_m 
oldo_vlahilor_vol_I.pdf. 

Şi-n câmpii albastre [ale cerului] îmblă generaţiile de sfinţi; 
Unii vezi cu fruntea creaţă de adâncu-nţelepciunii, 
Alţii-n seninul credinţei şi cu mirul rugăciunii, 
îngerii prin rai îi poartă c-ochii mari, adânci, cuminţi. 

Iar în mijlocul câmpiei, se ridică-n [...] soare 
Un deal verde şi în fruntea-i se usuc-o cruce mare, 
Aurită de lumina sfânt-a soarelui ceresc. 
Şi-ncet iar se desfăşoară mreajă de aur eteric, 
Ochiu-mi se păienjeneşte privind sec în întuneric, 
Şi-n apusul negru, rece, ale nopţii umbre cresc. 

Prin câmpiile albastre şi cu straturi de ninsoare 
Râuri de stele în valuri undele îşi desfăşoară, 
Florile pe lugeri de-aur lune sunt ce blând sclipesc, 
Varsă-n lumea lor cerească o lumină viorie 
Ce străbate-n raze vineţi atmosfera argintie 
Şi cântări aeriene printre straturi lin roiesc 304 . 



Imaginea cea mai percutantă este cea a florilor 
care „lune sunt ce blând sclipesc", iar impresia vizio- 
narismului constă tocmai în gigantismul imagistic, în 
dilatarea enormă a dimensiunilor. 

Fapt ce corespunde tradiţiei ortodoxe şi credinţei 
intime a poporului său, conform cărora patria este 
Raiul, şi nu pământul acesta, care nu este decât un loc 
de exil pentru oameni: 



M. Eminescu, Opere, XV, ed. întemeiată de Perpessicius, p. 965. 



„Raiul iaste zidit de Dumnădzău sus la 
răsărit pre munţi înalţi şi frumoşi, unde-s vânturi 
vesele, nice foarte calde, nice foarte răci, şi văz- 
duh luminat. Că Raiul stă mai sus de pământ, ca o 
curte împărătească mai sus decât alte case. Iară 
pământul acesta stă gios, făcut numei pentru fieri 
[fiare sălbatice] şi pentru dobitoace, unde fu gonit 
Adam, pre carele şi noi acmu lăcuim" 3 ° 5 . 

Pământul acesta este tinda Bisericii sau pridvorul 
Raiului, dar nu Raiul însuşi, aşa cum, secondând 
literatura patristică, susţin cazaniile coresiene şi 
varlaamiene, precum şi didahiile antimiene, perspec- 
tivă care a trecut mai departe la paşoptişti, aşa cum ne 
dă mărturie, spre exemplu, Bolintineanu: „omul, ce 
zilele-l înşeală,/ P-această vale tristă pe care-i exilat" 
(Ziule); „Oh! Spune, nu te saturi ca să mai strângi 
avere/ P-acest pământ de doliu pe care eşti proscris?" 
(Conrad). 

Pentru tipul de viziuni giganteşti, pe care l-am 
ilustrat mai sus, Eminescu a avut ca surse Hexaemera 
(comentarii la zilele Creaţiei) care au circulat şi la noi 
în tot evul mediu, ale Sfinţilor Vasile cel Mare, Ioan 
Gură de Aur, Ambrozie al Milanului 3 ° 6 , al lui Ioan 



305 Varlaam, Opere, alcătuire, transcriere a textelor, note şi 
comentarii, glosar şi bibliografie de Manole Neagu, Ed. Hyperion, 
Chişinău, 1991, 268. 

306 A se vedea: 

http :/ / ro .or thodoxwiki .org/ Ambrozie_al_Milanului . 

Exarhul etc. De altfel, numărul unor astfel de scrieri în 
literatura patristică este destul de mare - şi când spun 
patristică nu mă opresc la secolul al VlII-lea. 

Comparaţiile dintre elementele vegetale şi aştrii 
cereşti, foarte frecvente în poezia eminesciană, sunt 
inspirate de anumite comentarii ale Sfântului Vasile, la 
zilele creaţiei: 

„Dacă vreodată într-o noapte senină, privind 
frumuseţea cea nespusă a stelelor, ţi-ai făcut o 
idee despre Arhitectul universului şi te-ai întrebat 
cine a brodat cerul cu aceste flori (s. n.) şi te-ai 
gândit că în cele ce vezi pe cer, plăcerea este mai 
mare decât trebuinţa; şi iarăşi, dacă ziua, cu 
mintea trează, ai cunoscut minunăţiile zilei şi 
prin cele văzute te gândeşti la Cel nevăzut, atunci 
eşti pregătit să asculţi cele ce se vor grăi şi eşti 
potrivit să faci parte din mulţimea care se găseşte 
în această biserică [textual: teatru] sfântă şi 
fericită 307 . [...] 

Pământul şi-a primit podoaba lui de la cele 
ce au răsărit în el; cerului i-a dat podoabă florile 
stelelor (s. n.) şi a fost împodobit şi cu pereche 
celor doi luminători, care, ca nişte ochi gemeni, 
se uită spre pământ..." 308 . 



307 Sfântul Vasile cel Mare, Omilia a Vl-a din Omilii la 
Hexaemeron. Omilii la Psalmi. Omilii şi cuvântări, col. PSB, voi. 17, 
traducere, introducere, note şi indici de Pr. D. Fecioru, Ed. IBMBOR, 
Bucureşti, 1986, op. cit., p. 131. Sublinierile ne aparţin. 

308 Idem, Omilia a VH-a, p. 147. 



266 



în acelaşi fel interpretează şi Sfântul Ioan Gură de 
Aur crearea aştrilor cereşti în ziua a patra, recurgând la 
acelaşi paralelism între pământ şi cer şi între flori şi 
stele: 

„Gândeşte-te, iubite, ce frumoasă e prive- 
liştea cerului înstelat în miez de noapte! E mai 
încântător decât multe livezi şi grădini cu flori! E 
împodobit, ca şi cu nişte flori, cu fel de fel de 
stele, care-şi trimit pe pământ lumina lor" 3 ° 9 . 

Dar şi Sfântul Ambrozie al Milanului: 

„Etenim quanto majorem his gratiam creator 
donavit, ut aer solito amplius solis claritate 
resplendeat, dies serenius luceat, noctis illumi- 
nentur tenebrae per lunae stellarumque fulgorem, 
coelum velut quibusdam floribus coronatum, ita 
ignitis luminaribus micet, ut paradiso putes ver- 
nante depictum spirantium rosarum vivis moni- 
libus renitere..." 310 . 



309 Sfântul Ioan Gură de Aur, Omilii la Facere I, col. PSB, voi. 21, 
traducere, introducere, indici şi note de Pr. D. Fecioru, Ed. IBMBOR, 
Bucureşti, 1987, p. 83-84. 

310 Sfântul Ambrozie al Mediolanului, Comentariu la Hexaemeron 
în 6 cărţi, în PL 14, col. 190A. 

Traducerea noastră la textul citat din latină: „într-adevăr, 
Creatorul a dăruit acestora multă frumuseţe, încât aerul singur 
străluceşte de marea lumină a soarelui, ziua este limpede, întunericul 
nopţii este iluminat de razele lunii şi ale stelelor, cerul, ca şi cum ar fi 
încununat de cineva cu flori, aşa scânteiază cu focul luminătorilor, încât 

Mai înainte, Bolintineanu sesizase şi el această 
oglindire, care are sursă patristică: „în nori s-ascunde 
luna şi cerul fără lună/ Mai viu luceşte-n noapte cu 
splendida-i cunună [de stele]./ E cerul ce se miră în 
câmpul înflorit/ Sau câmpul se răsfrânge în cerul 
strălucit?" (Aleiza); 

„Şi stelele, flori d-aur, în spaţiu drag se scaldă" 
(Fericirea); 

„Şi stelele, flori d-aur în câmpii din eter;/ Această 
simpatie între pământ şi cer...; Scânteie-albastra mare 
sub ploaia sa de stele/ Şi luncile-eterate cu florile de 
foc"... (Conrad). 

Metafore asemănătoare se pot regăsi în lirica lui 
A. de Lamartine 311 , unde cerurile sunt numite „champs 
d'azur" (L'Hymne de la Nuit) 312 sau „beaux astresl fleurs 
du ciel dont le lis est jaloux" (Les etoiles) 313 . 

Pentru cine ar opina că trebuie stabilită o filiaţie 
cu poezia franceză şi că Lamartine trebuie considerat 
ca punct de pornire al dezvoltărilor ulterioare din 
poemele lui Bolintineanu şi Eminescu, mărturisim că 
expresiile româneşti ni se par mult mai apropiate de 
cele patristice evocate mai sus. în opinia noastră, chiar 
dacă Lamartine le-a sugerat poetizarea acestei exegeze 
teologice, ea nu le era necunoscută poeţilor români. 



crezi că vor dăinui ca să împodobească Raiul ca nişte coliere vii de 
trandafiri înflorind parfumaţi...". 
311 A se vedea: 

http://en.wikipedia.org/wild/Alphonse_de_Lamartine. 

312 în franceză: câmpii de azur (Imnul nopţii). 

313 Idem: frumoase stele! Flori ale cerului pe care crinul este gelos 
(Stelele). 

Lamartine folosea si el aceleaşi surse - ca dovadă 

y y 

că, în aceleaşi versuri, vorbeşte despre „la lyre des 
cieux' 5M , iar imaginea universului creat de Cuvântul lui 
Dumnezeu ca o liră este de la Sfântul Atanasie cel 
Mare (contagiată sau nu de muzica sferelor, în meta- 
fora lamartiniană) . 

De asemenea, nu credem într-o coincidenţă 
tropic-estetică, în ce priveşte preferinţa poeţilor 
români pentru această relatare celestă, care să excludă 
o raţiune psihologică şi spirituală profundă. 

Credem, aşadar, că nici lui Bolintineanu si - cu 

' y ' y 

atât mai mult -, nici lui Eminescu nu le era necunoscu- 
tă exegeza patristică tradiţională, explicaţia împodobirii 
cerului oferită în Biserică. 

Spre exemplu, în acelaşi poem, Lamartine con- 
templă cerul înstelat ca un „labyrinthe de feux oii le 
regard se perd' 315 , dar această metaforă - şi altele ca ea 
- nu este reprodusă nicăieri în lirica noastră paşoptistă 
ori în cea eminesciană, pentru că nu oferă semnificaţii 
comune ariei răsăritene, care să incite conştiinţa 
poeţilor noştri. Să nu fi fost destul de seducătoare 
stilistic, destul de fecundă pentru eminesciene zboruri 
cosmice ale imaginaţiei? 

Nu acesta poate fi răspunsul, ci acela că, deşi mo- 
tivul labirintului nu este cu desăvârşire absent din 

y 

literatura română veche, el are doar conotaţii negative, 
aşa cum se întâmplă în Istoria ieroglifică a lui Dimitrie 
Cantemir: 



în franceză: lira cerurilor. 

Idem: labirint de foc în care privirea se pierde. 



„Construcţia labirintică este un fenomen în 
afara firii, condamnat la pieire de însăşi acţiunea 
mişcării ciclice în cadrul căreia acesta survine ca o 

y 

anomalie, este un fenomen amoral în sine şi 
imoral din perspectivă uman-raţională..." 316 . 

Pornind de la hermeneutica vasiliană şi patristică, 
în general, care nu ne îndoim că îi erau cunoscute, 
Eminescu, purtat de elanuri vizionare, a putut concepe 
metafore de genul celor pe care le putem descoperi în 
fragmentele poetice reproduse anterior. 

Acestea, prin amploare, dovedesc că Eminescu 
era la curent cu hermeneutica milenară şi abisală pe 
care o presupuneau, singura care poate justifica un 
avânt vizionar de o asemenea grandoare: „poiene 
constelate, /.../ Tufele cele de roze sunt dumbrave- 
ntunecoase,/ Presărate ca cu lune înfoiete ce s-aprind;/ 
Viorelele-s ca stele vinete de dimineaţă,/ Ale rozelor 
lumine împlu stânca cu roşeaţă..., /.../ Aeru-i văratic, 
moale, stele izvorăsc pe ceruri,/ Florile-izvorăsc pe 
plaiuri a lor viaţă de misteruri"...(a se remarca, în 
ultimele două versuri, paralelismul dintre naşterea/ 
izvorârea/ originarea stelelor pe cer şi a florilor pe 
plaiuri, cu aluzie la puritatea originară a creaţiei); 
„Florile pe lugeri de-aur lune sunt ce blând sclipesc,/ 
Varsă-n lumea lor cerească o lumină viorie/ Ce 
străbate-n raze vineţi atmosfera argintie"... etc. 



Mihai Moraru, op. cit., p. 160. 



Astfel de hiperbolizări şi-ar fî putut afla, de 
asemenea, un temei în descrierea unor peisaje edenice 
în hagiografii, precum acea binecunoscută lui Emines- 
cu Viaţă a Sfântului Macarie Romanul, în traducerea 
lui Dosoftei 317 : 

„Şi iarăş[i] venim la un loc cu părău mare, şi 
băum de ne săturăm, slăvind pre Dumnădzău. Şi 
era-n amiadzădz[i], pripăc, şi şedzum lăngă pârău 
sfătuind ce vom face, şi din pârău eşiia luminâ de 
strălumina. Şi socotim în patru părţile lumii, şi nu 
sufla vânturile de la noi. 

Şi-ntr-alt chip sufla vânturile acealea. Şi 
unghiul despre apus era vearde, a ceriului, ca 
prăjii. Iară a răsăritului ca trestiia. Iară miadză- 
noaptea ca sângele curat. Iară amiadzădzul alb ca 
omătul. 

Şi stealele ceriului era mai străluminate, şi 
soarele mai herbinte, cu 7 părţi. Şi copacii preste 
măsură de mare. Şi mai deş[i] şi mai rodiţ[i] şi 
munţâi aceia mai nalţ[i] decât pre la noi şi mai 
faeş[i] [frumoşi] (s. n.). 

Şi pământul acela luminat ca focul şi cumu-i 
laptele, şi pasările pre fealiu careaş în cântecul 
ei" 318 . 



317 Cf. [Sfântul] Dosoftei, Viaţa şi petreacerea Svinţilor (Iaşi, 1682- 
1686), B.A.R., CRV 73, f. 7 6 v -82 r . 

318 A se vedea cartea noastră, Studiu despre „Viaţa Sfântului 
Macarie Romanul", Teologie pentru azi, Bucureşti, 2014, p. 8, cf. 

http://www.teologiepentruazi.ro/2014/10/31/studiu-despre-viata- 
sfantului-macarie-romanul/. 

Exemplele de acest fel din poetica eminesciană 
pot fi însă mult mai cuprinzătoare şi vor mai apărea pe 
parcursul acestei cărţi. 

Imaginile acestea poetice sunt înrudite cu viziuni- 
le cosmice şi paradisiace din Sărmanul Dionis şi Geniu 
pustiu şi pot fi insuflate şi de alte surse ortodoxe, ca 
Hexaemeronul lui Ioan Exarhul (scriitor bisericesc 
bulgar, din secolele X-XI): 

„Când văd cerul împodobit cu stele, cu sori şi 
cu lune (subl. n.), pământul împodobit cu ierburi 
şi copaci, marea bogată în toate soiurile de peşti şi 
de perle, ajungând apoi să iau seama la om, min- 
tea mi se rătăceşte de minunare şi nu izbutesc a 
pricepe cum este adăpostit într-un trup atât de 
mărunt atâta înălţare a spiritului, care îmbrăţi- 
şează întreg pământul şi merge încă şi mai sus 
decât cerurile. 

De ce este legat acest intelect? Şi când iese 
din corp, cum străbate el tavanele încăperilor, 
cum merge dincolo de văzduh, cum depăşeşte 
norii, soarele, luna, cercurile ei, stelele, eterul, 
cerurile şi în aceeaşi clipă se găseşte în corpul 
omului? Cu ce aripi se înalţă? Pe ce căi zboară? 
Nu izbutesc a urmări!" 319 . 

O asemenea atitudine explică elanurile vizionare 
ale lui Dionis/ Dan. 



319 Cf. Rosa del Conte, Eminescu sau despre Absolut, op. cit., p. 399- 
400, n. 17. 

Libertatea de gândire a poetului şi expansio- 
nismul cosmic şi cognitiv sunt îngăduite de permisivi- 
tatea cugetării bizantine şi est-europene şi de aceea 
Eminescu îşi îngăduie să asimileze osmotic în filosofici 
sa structurile interogative ale lui Kant sau ale altor 
filosofi, scriitori şi gânditori ai epocii, la care face 
referire în nuvele. 

Chiar o sintagmă ca atare, „sori şi lune", apare în 
Memento mori, în descrierea luptei dintre zeii daci şi 
cei romani: „Lupta-i crudă, lungă, aspră. Lumin 
pavezele dave,/ Sori şi lune repezite printr-a norilor 
dumbrave/ Ard albastrele armure ale zeilor romani". 

Şi revenind la poemul epopeic Memento mori, în 
care Eminescu contemplă însăşi epopeea istoriei 
umane, a gândurilor şi idealurilor omeneşti, putem 
pune în paralel Raiul Daciei şi distrugerea lui, cu 
măreţia şi decăderea celorlalte civilizaţii umane, ca să 
înţelegem mai bine viziunea eminesciană. 

Celelalte civilizaţii umane nu sunt crescute din 
natura însăşi, nu au legătură şi continuitate cu cerul, 
cu lumea de sus a Sfinţilor, a strămoşilor, nu intră în 
ordinea cosmică zidită de Dumnezeu, ci sunt conce- 
pute după calcule omeneşti, direct proporţional cu 
trufia omenească care le proiectează. Ele încearcă să ia 
cu asalt cerul, în loc să fie o reflectare a lui, un chip al 
împărăţiei celei de sus, aşa cum este lumea dacilor. 

Nefiind integrate în ritmul şi în rosturile naturale, 
fireşti, ale lumii create de Dumnezeu, cetăţile şi 
civilizaţiile care se construiesc din trufia umană, care 
au la temelie păcatul mândriei, sunt măcinate treptat 

de înseşi păcatele omeneşti şi sfârşesc în distrugere şi 
în ruină. Natura cotropeşte aceste ruine, odinioară 
falnice zidiri, ironizând nădejdea vană a constructo- 
rilor, a creatorilor umani. 

Faima şi măreţia lor rămâne numai o umbră şi o 
vagă amintire, pe care toată creaţia lui Dumnezeu 
(păduri, munţi, mări şi râuri), care are perenitatea 
gândului lui Dumnezeu, această creaţie ce rămâne 
sublimă şi după moartea civilizaţiilor, îngână dureros 
idealurile de mărire ale oamenilor. 

Postum, despre Babilon vorbeşte „aerul" care „se- 
ncheagă în tablouri mincinoase", iar Egiptul e reprodus 
de „toat-a apei ş-a pustiei şi a nopţii măreţie" care „se 
unesc să-mbrace mândru veche-acea împărăţie/ Să învie 
în deşerturi şir de visuri ce te mint". în vreme ce 
amintirea Eladei e refăcută în „imagini de talazuri" ale 
mării de azur. 

Babilonul a fost odinioară „cetate mândră cât o 
ţară, o cetate/ Cu muri lungi cât patru zile, cu o mare de 
palate" 320 . Regele Nabucodonosor, cu „schimbătoarea 



320 Folosind informaţii de la Sfântul Ieronim şi de la Sfântul Beda, 
Antim descrie astfel cetatea Babilonului: „Ieronim, la Isaia [comentariu la 
Isaia], zice pentru Vavilon, cum că s-au zidit într-o câmpie; însă cetatea 
era în 4 cornuri şi de la un corn până la altul erau 16000 de paşi. Iară (în) 
curtea ei, adecă unde şădea împăratul, era turnul, carele s-au zidit în 
urma Potopului şi să numeşte turnul lui Vavil, a căruia înălţime era de 
3000 de paşi; întru care era uliţele de marmură şi beserici de aur; uliţele 
împodobite cu aur şi cu pietri şi vânătorii împărăteşti, cu tot feliul de 
hiară, era înlăuntrul cetăţii, carele s-au stricat în vremea lui Valtasar, 
împăratul Vavilonului şi a lui Daniil prorocului. Şi acuma lăcuesc acolo 
balauri şi păsări ce să numesc struţocamili, precum au fost zis mai nainte 
Isaia, la 13 capete [Is. 13, 19-22]. Iară Vida zice cum că s-au zidit Vavilonul 

lui gândire", avea impresia că ţine „o lume-n mâna-i". 
Ironia lui Eminescu este cât se poate de usturătoare la 
adresa acestuia: „Ce-i lipsea lui oare-n lume chiar ca 
Dumnezeu să fie?/ Ar fi fost Dumnezeu însuşi, dacă - 
dacă nu murea". Se observă lesne că poetul urmează 
îndeaproape Scriptura în caracterizarea lui Nabucodo- 
nosor (Daniel, cap. 3-4). 

Asemenea lui, Sardanapal stă culcat „la mese-n 
veci întinse", încântat fiind de „vinuri dulci, mirositoare 
şi femei cu chipul pal", într-o Asie îmbătată de „plăceri 
molateci". însă consecinţele trufiei şi ale păcatelor sunt 
altele decât proiectata măreţie nemuritoare: 

Azi? Vei rătăci degeaba în câmpia nisipoasă: 
Numai aerul se-ncheagă în tablouri mincinoase, 
Numai munţii, gărzi de piatră stau şi azi în al lor post; 
Ca o umbră asiatul prin pustiu calu-şi alungă, 
De-1 întrebi: unde-i Ninive? el ridică mâna-i lungă, 
- Unde este? nu ştiu, zice, mai nu ştiu nici unde-a fost. 

Odinioară, Cantemir scria: 

„Şi mai vârtos, de vii [vei] vechile istorii 
ispiti, acolo să vedzi odănăoară ce împărăţii, ce 
cetăţi, ce târguri, ce sate, ce vii, ce grădini au fost, 

pentru închipuirea lumii, de Nevrod uriiaşul, carele era de 20 de coţi, 
întru carele au şi împărăţit întâi; căruia Vavilon lăţimea zidului era de 
200 de coţi, iară încunjurarea de 3000 de stadii, întărindu-1 cu 100 de 
porţi de hier. Şi curge prin mijlocu-i râul lui Eufrat, în care scrie a fi un 
turn de 3000 de paşi de înalt", cf. Antim Ivireanul, Opere, ed. cit., p. 254- 

255- 

de carile acmu mai nici temeliile nu să cunosc; [...] 
Unde iaste Ninevi, cetatea ce prea mare? [...] Unde 
oaste VavilonuL.? [...] Unde iaste Troada 
[Troia]...? [...] Pentru aceasta şi pentru ale lumii 
lucruri, frumos dzice Iov: «Ca floarea iase şi ca 
umbra fuge şi nice dănăoară ntr-acea stare ră- 
mâne» (gl. 14, sh. 2)" 321 . 



Iar Eminescu a cunoscut „vechile istorii"... 

Din Egiptul antic a rămas numai o apariţie 
fantomatică, un fel de fata morgana a deşertului. Doar 
Nilul şi pustiul mai îngână măreţia trecutului. 

Memphis, „cetate de giganţi", este descrisă astfel: 
„Sunt gândiri arhitectonici de-o grozavă măreţie,/ Au 
zidit munte pe munte în antica lui trufie". Ireala ei 
grandoare o făcea să pară „răsărită din visările pustiei". 
însă prezentul înseamnă destrămare: „Memphis, 
Theba, ţara-ntreagă coperită-i de ruine,/ Prin pustiu 
străbat sălbatec mari familii beduine"... 

Pedeapsa pentru păcate nu ocoleşte nici pe 
poporul lui Dumnezeu, Israelul - şi aici Eminescu 
urmează din nou relatările din Sfânta Scriptură: „Dar 
venit-a judecata, şi de sălcii plângătoare/ Cântăreţul 
[cel ce cântă cântare Domnului] îşi anină arfa lui 
tremurătoare [în vremea captivităţii babilonice, cf Ps. 
136]; /.../ Şi popor şi regi şi preoţi îngropaţi-s sub ruine./ 
Pe Sion templul se sparge - niciun arc nu se mai ţine,/ 



1 Dimitrie Cantemir, Divanul, ed. cit., p. 88. 

Azi grămezi mai sunt de piatră din cetatea cea de ieri 
[Ierusalim]" împlinindu-se prorocia Mântuitorului: 

„Şi când S-a apropiat, văzând cetatea, a plâns 
pentru ea, zicând: dacă ai fi cunoscut şi tu, în 
ziua aceasta, cele ce sunt spre pacea ta! Dar acum 
ascunse sunt de ochii tăi. Căci vor veni zile peste 
tine, când duşmanii tăi vor săpa şanţ în jurul tău 
şi te vor împresura şi te vor strâmtora din toate 
părţile. Şi te vor face una cu pământul, şi pe fiii tăi 
care sunt în tine, şi nu vor lăsa în tine piatră pe 
piatră pentru că nu ai cunoscut vremea cercetării 
tale" (Lc. 19, 41-44, Biblia 1988). 

„Şi ieşind Iisus din templu, S-a dus şi s-au 
apropiat de el ucenicii Lui, ca să-I arate clădirile 
templului. Iar El, răspunzând, le-a zis: «Vedeţi 
toate acestea? Adevărat grăiesc vouă: nu va 
rămâne aici piatră pe piatră, care să nu se 
risipească»" (Mt. 24, 1-2, Biblia 1988). 

Grecia antică şi Roma au aceeaşi soartă: măririi 
lor i-a urmat decăderea. în urma destrămării culturii 
elenistice (idealizate de poet, poate tocmai pentru a 
ilustra forţa ei seducătoare până în zilele noastre), 
„marea-nfiorată de sublima ei durere,/ în imagini de 
talazuri, cânt-a Greciei cădere". 

Iar trufia romanilor, „popor de regi", sfârşeşte în 
„nunta grozavă" a Romei cu focul, înecată de nebunia 
lui Nero: „Urbea [Roma] îşi frământă falnic valuri mari 

de fum şi jar;/ Din diluviul de flăcări, lung întins ca o 
genune,/ Vezi neatins cu arcuri de-aur un palat ca o 
minune/ Şi din frunte-i cântă Neron... cântul Troiei 
funerar" - aluzie la întemeierea Romei de către Eneas, 
de troieni. 

Ion Heliade Rădulescu făcuse, mai înainte, o 
comparaţie între căderea civilizaţiilor antice, greacă şi 
romană, şi căderea primilor oameni din Rai. 

în partea a patra a poemului Anatolida sau Omul 
şi forţele, intitulată Arborul ştiinţei, reproducând pasa- 
jul biblic despre căderea Protopărinţilor Adam şi Eva, o 
aseamănă, în planul evenimentelor esenţiale din istoria 
umanităţii şi al semnificaţiilor decăderii şi prăbuşirii, 
cu distrugerea vechilor civilizaţii, a Greciei şi a Romei. 
Aceasta în interiorul concepţiei mai largi, străvechi 
bizantine, conform căreia lumea a coborât în perma- 
nenţă treptele decăderii, a urmat descenderii de la o 
stare spirituală, „cultă", înaltă, către o conştiinţă din ce 
în ce mai întunecată, mai neclară a adevărului, până 
când a venit Revelaţia: 

De este o cădere, a fost ş-o stare cultă 
De arte, de ştiinţe, de pace, de dreptate, 
D-amor, de armonie, de bunuri legitime, 
A fost ş-o fericire. 

A Greciei cădere în sine presupune 
Ş-o mare naintare, în care înfloriră 
Virtuţi, ştiinţe, arte şi drept şi libertate, 
în care se născură ş-atât se dezvoltară 

Talente, minţi şi genii, eroi şi legislatori; 

A Greciei cădere ne dă să înţelegem, 
Din fapte-nvederate, c-a fost a lumii şcoală, 
Precum căderea Romei ne-nvederează-n faptă 
C-a fost odinioară şi doamnă, şi potente. 

A omului cădere de ce să n-aibă-n sine 
Aceeaşi însemnare? de ce să nu ne spuie 
D-un nalt grad de cultură în care omenirea 
A fost ajuns odată şi a căzut la urmă? 

Toţi popolii din lume conservă suvenirea 
D-o stare foartă naltă din care căzu omul. 

Tradiţia îi dete şi forme variate, 
Şi nume, după locuri: la unii ev de aur [Hesiod 322 ], 
La alţii paradise, la mulţi divină eră, 
Cereasca-mpărăţie, perfecta fericire. 

S-a zis că pe atunci locuitorii Terrei 
Era mai sus de oameni cu mintea, cu puterea, 
Când, domni pe elemente [stihii], răstrăbătea pământul 
Şi aerul şi marea, când spaţiul şi timpul 
Era al lor dominiu; perfecta fericire 
Sau absolutul bine era a lor avere, 
Legitim eritagiu. /.../ 



A se vedea: http://ro.wikipedia.org/wild/Hesiod. 

E cu metod Scriptura, căci atestând căderea 
Ne spune câte-există şi cum vorbeşte lumea 
De arborul ştiinţei /.../ 

Căzut-ai prin eroare-ţi, lipsit de preştiinţă; 
Prin Dumnezeu-Cuvântul te nalţă la splendoarea, 
La starea-ţi primitivă [primară, originară]. 



Heliade reproduce aici concepţia bizantină în 
conformitate cu care mitologiile sunt o anamneză 
neclară, o amintire ştearsă a adevărului primordial. 

Paradisul originar sau potopul sunt două astfel de 
momente care există în memoria întregii umanităţi, de 
pe toată suprafaţa globului pământesc, sfidând distan- 
ţele geografice, deosebirile dintre civilizaţii sau izola- 
ţionismul cultural şi dovedind un izvor uman comun şi 
o conştiinţă primară fundamentală şi superioară. De 
reţinut este ideea că semnificaţia acestor căderi nu este 
una aleatorie şi că pronia dumnezeiască încadrează 
aceste căderi, în faţa ochilor contemplativi ai conştiin- 
ţei umane, într-o pedagogie universală destinată raţiu- 
nii care înţelege semnele istoriei. 

Faptul este evidenţiat şi de Eminescu, care, după 
ce rememorează căderea unora dintre cele mai mari 
civilizaţii, ajungând la Grecia şi la filosofia-i specifică, 
speculativă, se întreabă: „Dar mai ştii?... N-auzim 
noaptea armonia din pleiade?/ Ştim de nu trăim pe-o 
lume, ce pe nesimţite cade?". Parcă-1 auzim pe Miron 

Costin: „Ce nu petrece lumea şi-n ce nu-i cădere?" 
(Viiaţa lumii). 

Nu ar fi prima dată pe parcursul acestui poem 
când s-ar face auzit Costin, pentru că, după cum 
remarca L. Gâldi 323 , în chiar primele strofe aflăm 
versuri („Eu sub arcurile negre, cu stâlpi nalţi suiţi în 
stele/ Ascultând cu adâncime glasul gândurilor mele,/ 
Uriaşa roat-a vremii înapoi eu o întorc./.../ ...eu privesc 
şi tot privesc/ La v-o piatră ce însamnă a istoriei hotară 
/.../ Acolo îmi place roata câte-o clipă s-o opresc!') care 
ne amintesc de Viiaţa lumii („Trece veacul desfrânat, 
trec anii cu roata'). 

La sfârşitul poemului, imaginea costiniană a roţii 
(roată a lumii pe care o găsim pictată şi în Biserica din 
Şchei 324 ) va reveni: „Ş-astăzi punctul de solstiţiu a sosit 
în omenire. / Din mărire la cădere, din cădere la mărire/ 
Astfel vezi roata istoriei întorcând schiţele [spiţele] ei". 




323 Cf. L. Gâldi, Stilul poetic al lui Mihai Eminescu, op. cit., p. 114, 

133- 

324 Sursa imaginii: 

https://nastase.wordpress.com/2015/03/17/tezaurul-de-la-biserica- 
sf-nicolae-din-brasov/. 

Poetul însuşi se ipostaziază ca un Orfeu 325 care 
profeţeşte, prin cântarea sa, nu căderea Greciei, ci a 
lumii, Euridice 326 a sa fiind universul întreg: „Oceanele- 
nfînirei o cântare-mi par c-ascultj Nu simţim lumea 
pătrunsă de-o durere lungă, vană? Poate urmează-a 
arfei-antice suspinare-aeriană,/ Poate că în văi de chaos 
ne-am pierdut de mult.. .de mult". 

îi era propriu lui Eminescu să depărteze perspec- 
tiva şi să contemple timpul şi istoria ca pe ceva 
petrecut, derulat, ştiind dinainte că va veni ziua când 
se va pune punct succesiunii de căderi ale oamenilor şi 
ale civilizaţiilor instaurate de ei, ca semne ale puterii 
umane. 

Ceea ce este esenţial de observat, în reproducerea 
acestor căderi, este că ele nu se rezumă, în viziunea 
eminesciană, la o simplă enumerare. în ordinea acestei 
enumerări intră nu numai civilizaţii, ci şi oameni, 
avându-se în vedere nu doar o evaluare istorică, ci şi o 
căutare mult mai adâncă a sensului lumii, care să 
explice cauzele profunde ale evenimentelor istorice. 

Nu s-a remarcat prea atent până acum, dar alături 
de Nabucodonosor şi Sardanapal, de faraoni şi de 
Nero, de împăraţi îmbuibaţi de plăceri, vanitoşi sau 
nebuni, Eminescu îi aşază, în rândul celor care au fost 
şi nu mai sunt (ubi sunt qui ante nos?) şi pe împăraţii- 
profeţi David şi Solomon ai Israelului antic, cât şi pe 
filosofii, artiştii şi poeţii Greciei antice. 



325 A se vedea: http://ro.wikipedia.org/wild/Orfeu. 

326 Idem: 

http : / / r o . wikipe dia.org/ wiki/ Euridice_%2 8nimfa%2 9 . 

Căderea nu ocoleşte pe nimeni, nu menajează 
spiritele înalte, după cum nici moartea nu face 
diferenţe între oameni - o concepţie arhiprezentă în 
scrierile medievale româneşti. 

Filosofii, artiştii şi poeţii Eladei sunt reprezentaţi 
aici în mod semnificativ de Pitagora 327 , „cugetătorul 
palid cu gândirea în doliu, care grămădeşte lumea într- 
un singur semn" pe care „el în taină nu îl crede", de 
Pigmalion, „orbul sculptor", care sculptează femeia cu 
„eterna-i fire" şi cu „cruda ei simţire" pentru a fi „o 
durere-ncremenită printre secolii ce trec" (simptomatic, 
în altă parte o numeşte „Venere, marmură caldă, ochi 
de piatră ce scânteie" - Venere şi Madonă), şi de Orfeu, 
care înnebuneşte de durere şi îşi aruncă lira în mare, 
liră a cărei soartă o urmează întreaga Grecie antică, a 
cărei civilizaţie se prăbuşeşte. 

Cred că şi lui Eminescu, care încerca să se 
imagineze un Orfeu-profet, anunţând căderea lumii, i- 
a fost frică de nebunie, dar nu de folie ca afecţiune 
neurologică, ci i-a fost teamă să nu cadă într-o 
cugetare nebunească, falsă (aşa cum aprecia că s-a 
întâmplat la un moment dat cu Heliade), de aceea a 
studiat filosofîile lumii dar s-a ferit să devină adeptul 
vreuneia dintre ele, când toate sunt deşertăciunea 
deşertăciunilor, după cum a învăţat de la început, de 
acasă. 

De aceea, se conturează în mintea sa, tot mai 
pregnant, ideea unei arte umane esenţiale, care ar 



Idem : http : / /r o .wikipe dia . org/ wiki/ Pitagora . 

consta în contemplarea panoramei deşertăciunilor şi a 
perspectivei morţii, singura artă şi fîlosofie, o ars 
moriendi, care ar reprezenta profilaxia iluziei umane - 
după cum ne precizează şi câteva versuri din împărat 
şi proletar, care sintetizează esenţa acestei discuţii: 
„Zidiţi din dărâmăture gigantici piramide/ Ca un me- 
mento mori pe al istoriei plan;/ Aceasta este arta ce 
sufletu-ţi deschide/ Naintea veciniciei"... 

Concluzia poate fi derutantă, dar cred că gândul 
lui Eminescu este, de data aceasta, destul de limpede: 
nici filosofia, nici arta, nici poezia nu fericeşte pe om - 
şi devine greu să susţii că Eminescu reproduce cu 
fidelitate, în versurile sale, cugetarea platonică, scho- 
penhaueriană sau kantiană. 

De aceea, la finalul poemului, sfârşind perindarea 
prin istoria lumii, poetul se va întoarce în rugăciune 
către Dumnezeu, Creatorul lumii, pentru că toată 
înţelepciunea, filosofia lumii e vană. 

Şi nici femeia, erosul în sine, nu reprezintă un 
ideal ferice. Dragostea pătimaşă este cea care, pe regii 
Iudeii David şi Solomon, din „biserica măreaţă" 
[vechiul templu iudaic] i-a scos afară, făcându-i să 
păcătuiască. Căci „văzui pe David în lacrimi rupând 
haina lui bogată" ca să i se ierte „osânditul lui păcat" şi 
pe Solomon care „cânta pe împăratul [ceresc] în 
hlamidă de lumină" (pe „Cel ce Te îmbraci cu lumina ca 
şi cu o haină" - Ps. 103, 2) 328 şi „soarele stetea pe ceruri 



32 L. Gâldi vedea, în acest vers, „un fel de elenizare a Palestinei 
antice: hlamida de lumină, cântată de regele Solomon, e un adevărat 
simbol al acestei tendinţe" - cf. Idem, p. 118. însă greşeşte, iar versul lui 

auzind cântarea-i lină" cum, „ieşind din templul sacru 
lasă gândul lui [cucernic] să cadă/ Căci amorul îl 
aşteaptă cu-a lui umeri de zăpadă". 

Babilonul, Asiria, Egiptul, Palestina, Grecia şi 
Roma... în descrierea unora din acestea, la Eminescu, 
regăsim superbe peisaje de natură, dar niciunul dintre 
ele nu are caracteristicile paradisiace ale lumii dacice, 
dimensiunile ei hiperbolice, inspirate din imaginea 
Raiului (Eminescu s-a folosit de cazanii, hagiografii şi 
comentarii patristice la primele zile ale creaţiei, în 
acest scop) - de aceea am spus că natura cosmică, la 
Eminescu, succede în frumuseţe unei naturi superioare, 
care este cea edenică şi pe care natura cosmică o 
prefigurează nostalgic în conştiinţa umană. 

Peisajele de natură poartă încă o amprentă 
imemorială: 



„nu mă pot opri să nu remarc imaginile în 
care se plasticizează timpul istoric: templul unde 
secolii se torc, roat-a vremei, codrii de secoli, ies 
stelele din strungă, al vremurilor vad. Universul 
pare un sat cosmic, cu fusul vremii învârtindu-se, 
cu izvoarele timpilor căzând pe roată în vad şi cu 
stelele veşniciei arzând peste pădurile timpului" 329 . 



Eminescu nu are legătură cu nicio tendinţă de elenizare, căci nu este 
decât o parafrază a unui binecunocut verset din Psaltire, din psalmul 103, 
uşor de reţinut şi pentru că se rosteşte, zi de zi, la începutul Vecerniei. 
Termenul hlamidă există, de asemenea, în Scriptură, indicând mantia 
porfirie cu care a fost îmbrăcat Domnul la judecata lui Pilat. 

329 Gianina Maria-Cristina Picioruş, Eminescu şi literatura română 
veche, op. cit, p. 411. 

Efortul eminescian ne rememorează însă o splen- 
didă metaforă din Psaltirea coresiană: 



Luminezi Tu minunat 
den [din] păduri de veac. 



(Ps. 75, 4-5) 

în aceste cazuri, peisajele de natură nu sunt 
reproduse numai pentru ele însele, pentru frumuseţea 
şi măreţia lor cosmică, ci sunt şi o oglindă sau o 
îngânare a idealurilor umane. 

Măreţia cosmică îşi bate joc de vanitatea umană: 
o precede, îi supravieţuieşte şi o rememorează sfidător 
pentru orgoliul omenesc. Perspectiva cosmică este, 
mai degrabă, în aceste situaţii, una care îngrădeşte ta- 
bloul civilizaţiilor, care se imprimă de o compătimire 
dureroasă şi cuprinde reflectarea idealurilor şi suferin- 
ţelor umane, întocmai ca un document natural, text 
sau o scriptură cosmică. 

Eminescu citeşte din arhiva foarte vastă a naturii 
istoria lumii, regăseşte timpii universali în memoria 
spaţiului universal. Ion Negoiţescu remarca o situaţie 
identică la Bolintineanu. în călătoria sa, Conrad (din 
poemul omonim) acostează, la propriu şi la figurat, la 

ţărmul unor foste mari civilizaţii si culturi. 

7 j j 



330 Coresi, Psaltirea slavo-română (1577) în comparaţie cu Psaltirile 
coresiene din 1570 şi din 1589, text stabilit, introducere şi indice de Stela 
Toma, Ed. Academiei RSR, Bucureşti, 1976. 

Oprindu-se în Egipt, 

„aceasta e ţara piramidelor trufaşe, a marilor 
ruine care amintesc timpul de glorie când, în 
palatele şi templele de la Necropolis, de la 
Memfis, de la Teba, viaţa magnifică încerca să se 
imortalizeze în piatră. 

Ca pretutindeni însă, gloria şi viaţa de atunci 
au dispărut ca urma gazeleipe nisip. Şi tot aşa, na- 
tura, elementele cosmice singure persistă în curge- 
rea vieţii (s. n.)" 33 \ 

De altfel, 

„exuberanţa naturii egiptene [în Conrad] 
prevesteşte mirificul Egipet al lui Eminescu" 332 , 
„Santa Cetate şi Anatolida lui Heliade Rădulescu 
sau Conrad al lui Bolintineanu, anunţând si ele de 
fapt panorama lui Eminescu" 333 . 

Conrad 

„nu oboseşte a repeta că istoria pulverizează 
trufiile cezarice, în timp ce elementul, natura, 
peisajul persistă [...]. Inventarul tristelor vestigii 



331 Ion Negoiţescu, Scriitori moderni, voi. I, Ed. Eminescu, 1996, p. 

36. 

332 Idem, p. 39. 

333 Mircea Anghelescu, Clasicii noştri, Ed. Eminescu, 1996, p. 150. 

ale civilizaţiei apuse continuă [...], peste care 
domneşte strălucind natura veşnică..." 334 . 

y y 

Ion Negoiţescu afirmă şi faptul că Ion Pillat 335 va 
reînnoda tradiţia, „cântând Cicladele, natura veşnică ce 
înfruntă trecerea, sub care sucombă eroii şi monumen- 
tele..." 336 . 

Tradiţia vine însă din epoca şi din literatura 
veche, este prezervată ulterior în textele scriitorilor 
prepaşoptişti şi paşoptişti, dezvoltată mai departe de 
Eminescu şi preluată de moderni, fără sentimente ana- 
cronice, schimbând doar partitura estetică, în funcţie 
de poetica vremii. 

Natura era fundalul cosmic al unei mărturisiri 
revelaţionale (a revelaţiei lui Dumnezeu în lume prin 
lume, prin universul creat de El), pentru medievali, 
urmând ca, începând cu prepaşoptiştii şi preroman- 
ticii, să devină prim-planul unei confesiuni de credinţă 
recapitulată simbolic. 

însă şi Dacia cunoaşte distrugerea în cele din 
urmă. Vina, de data aceasta, este pusă de poet pe 
seama trufiei Romei. 

Traian cucereşte Dacia, dar, pentru că a distrus 
acel mod arhaic şi armonios de vieţuire, în consonanţă 
cu ritmurile cosmice, aude blestemul regelui dac, 
Decebal: 



334 Ion Negoiţescu, Scriitori moderni, voi. I, op. cit., p. 43, 47. 

335 A se vedea: 

http : / / r o . wikipe dia.org/ wiki/ Ion_Pillat . 

336 Ion Negoiţescu, Scriitori moderni, voi. I, op. cit., p. 49. 

- Vai vouă, romani puternici! Umbră, pulbere şi spuză 
Din mărirea-vă s-alege! Limba va muri pe buză, 

Vremi veni-vor când nepoţii n-or pricepe pe părinţi - 
Cât de naltă vi-i mărirea tot aşa de-adânc' căderea. 
Pic cu pic secând paharul cu a degradărei fiere, 

îmbăta-se-vor nebunii - despera-vor cei cuminţi. /.../ 
Moartea voastră: firea-ntreagă şi popoarele o cer. 

Va veni. Stârniţi din pace de-a prorocilor cântare, 
Din păduri eterne, hale verzi, vor curge mari popoare 
Şi gândiri de predomnire vor purta pe fruntea lor; 
Constelaţii sângeroase ale boitelor albastre 
Zugrăvi-vor a lor cale spre imperiile voastre, 
Fluvii cu de pavezi valuri înspre Roma curgători. 

De pe Alpi ce stau deasupra norilor cu fruntea ninsă, 
De prin bolţi de codru verde, de prin stâncile suspinse, 
Pe a pavezelor sănii coborî-vor în şivoi; 
Cu cenuşa pocăinţei şi-a tmplea pământul fruntea, 
Cu cenuşa Romei voastre - moarte legioane - punte 
Peste râuri. Şi nimica nu se v-alege din voi. /.../ 

Vai vouă, romani puternici, vai vouă, de trei ori vail 

Prorocirile la care face referire Eminescu sunt de 
origine scripturală, ca şi imprecaţia: „Vai vouă" (Mt. 23, 
13-16; 23-29; Lc. 6, 24-26; u, 42-52). 

Atât erupţia vulcanului Vezuviu şi acoperirea cu 
lavă a oraşului Pompei 337 (la care se face aluzie într-o 
strofa pe care nu am mai reprodus-o), cât şi năvălirea 
popoarelor migratoare germanice, care jefuiesc Roma, 
sunt considerate de Eminescu drept pedepse divine 
pentru infatuarea romană. 

Versurile pe care le-am subliniat probează în- 
râurirea Sfintei Scripturi asupra poemului eminescian, 
prin referinţa metaforică la prorocirile vechi, la atitu- 
dinea pocăinţei biblice (atribuită întregului pământ: 
„Cu cenuşa pocăinţei şi-a împlea pământul fruntea"), 
cât şi prin reluarea cuvintelor Mântuitorului, cu care 
Acesta îi mustra pe fariseii şi cărturarii mândri: „vai 
vouă!". 

întreitul vaier îi putea fi sugerat, deopotrivă, şi de 
Cantemir: 

„Pentru că bine Svântul Avgustin dzice: «Vai 
fericirii veacului acestuia! Vai o dată! Vai a doa 
oara! Si vai iarăşi! ^ . 

y j 



Poemul sfârşeşte în atmosfera cugetărilor despre 
deşertăciunea umană şi despre cât poate gândirea 
omenească a-L înţelege pe Dumnezeu şi lucrările Sale. 

Tema poemului, memento mori, adică: „amin- 
teşte-ţi că vei muri" (reprezintă, pentru conştiinţa 
ortodoxă, unul dintre cele mai frecvente îndemnuri ale 



A se vedea: http://ro.wikipedia.org/wild/Vezuviu. 
Dimitrie Cantemir, Divanul, ed. cit., p. 84. 



pedagogiei patristice. în tradiţia spirituală în care s-a 
născut şi a murit poetul, se repetă mereu cuvintele 
Sfântului Antonie cel Mare 339 : Adu-ţi aminte de moarte 
şi nu vei greşi niciodată (cf. înţ. lui Iis. Sir. 7, 38). 

Aşa încât această vastă contemplare a istoriei 
universale, acest studiu imens întreprins de Eminescu, 
în acest poem, reprezintă o invitaţie la a înţelege, din 
panorama epocilor şi din tabloul civilizaţiilor, că 
sfârşitul omului, care se crede de sine stătător, stăpân 
pe soarta lui, este moartea. Moartea care i-a adus 
aminte şi lui Nabucodonosor că nu este el Dumnezeu, 
că nu este veşnic, ca şi altor stăpâni vremelnici ai 
lumii. 

Facem o paranteză aici, care este importantă, 
pentru a ne reaminti că tema cugetării la moarte a fost 
una centrală în medievul românesc si a continuat să fie 

y 

un subiect esenţial şi determinant în literatura prero- 
mantică şi romantică. Nu este superfluă această scurtă 
recapitulatio 340 , pentru că Eminescu nu trebuie cu 
totul decontextualizat şi dezrădăcinat din pământul 
epocii lui, chiar dacă îşi depăşeşte cu mult atât prede- 
cesorii, cât şi contemporanii. 

E bine să avem întotdeauna în vedere tradiţia si 

y y 

pragul antecedent al cugetării poetice şi filosofice 
româneşti, pentru a nu ajunge în derivă cu interpre- 
tarea, la ţărmuri mult prea îndepărtate de adevăr. 

Reducem aşadar în atenţie problematica medita- 
ţiilor (Memento mori este şi ea o meditaţie pe tema 



A se vedea: http://www.sfantulantonie.ro/. 
în latină: recapitulare. 

ruinelor, a ruinelor istorice şi a ruinelor gândirii), 
reprezentând esenţa romantismului paşoptist şi a 
filosofiei epocii noastre romantice, şi reamintim că 
meditaţiile în versuri au fost precedate de un mult mai 
amplu exerciţiu al lor în proză lirică, adesea ritmată şi 
chiar rimată. 
Astfel, 

„în proza noastră romantică, meditaţia 
ocupă, statistic, primul loc (s. n.) [...]. Noua specie 
atacă constant marile teme ale epocii: ireversibi- 
litatea timpului, raportul dintre uman şi divin, 
locul omului în univers, în dispreţ manifest faţă 
de orice preocupare contingenţă" 341 . 



„Marile teme ale epocii" evocate ni se par... 
medievale. Sau cel puţin au o nereprimată coerenţă şi 
convergenţă cu cele medievale. S-a schimbat numai 
parafa, adică modul percepţiei, şi au devenit brusc 
romantice. 

Pe de altă parte, această metamorfoză - deşi 
forţată şi exagerată, repet, de percepţia critică modernă 
- demonstrează că o gândire tradiţional-bizantină, 
ortodoxă, are, chiar şi pentru scepticismul criticii 
moderne, destulă forţă lirică si filosofică interioară 

7 y y 

pentru a fi repartizată în specia proză poetică filosofică 
si romantică. 



341 Mihai Zamfir, Proza poetică românească în secolul al XlX-lea, 
Ed. Minerva, Bucureşti, 1971, p. 83. 



Mai departe, Mihai Zamfir 342 remarca faptul că 

„distincţia dintre proza poetică şi proza 
faptică nu este nici pe departe o inovaţie a epocii 
paşoptiste. 

Am căutat să arătăm [...] că existenţa celor 
două registre este o permanenţă a culturii şi că nu 
există fază în evoluţia vreunei literaturi europene 
în care opoziţia să lipsească. De aceea, ar fi o 
greşeală să credem că literatura română veche şi 
cea premodernă n-au cunoscut acest dublu 
registru (s. n.)" 343 . 

în ce priveşte temele meditaţiilor paşoptiste, 

„...melancolia şi deprimarea stăpâneau pu- 
ternic conştiinţele romantice. Gândul dispariţiei 
este permanent şi neliniştitor. Meditaţiile privesc 
în majoritate timpul, moartea şi viaţa iluzorie a 
omului (s. n.); gândurile discrete ale lui J. J. Mâny 
sunt străbătute de o disperare rece: 

«Timpul e o clipă; petrecerea noastră 
pe pământ e o curgere din clipă-n clipă. 
Toată viaţa pământească e o zi de naştere a 
eternităţei, carea este dincolo de plăsmuirea 



342 A se vedea: 

http :/ / ro . wikipedia . org/ wiki/Mihai_Zamfir . 

343 Mihai Zamfir, Proza poetică românească în secolul al XlX-lea, 
op. cit., p. 90-91. 

noastră şi dincoace de mormânt, pe carea 
noi tocmai pentru aceea ar trebui ca să o 
luăm la socoteală cu o simţire si voioşie mai 

y y y 

mare. Aceea însă trece ca un discurs. 

Aşa e! Clipele decurg repede, râul vieţei 
se strecoară cu iuţeală, se prăvale între 
undele timpului, fuge pentru totdeauna în 
nereîntorcânda noapte a mormintelor, la a 
căror ţărmuri stăm nesiguri ca arina [termen 
arhaic, regăsibil în psalmii lui Dosoftei, spre 
exemplu] şi privim cu înfiorare în ţara 
nemărginimei. [...] 

Naşterea e începutul morţei, ea e 
asemenea lumânării, carea după ce s-a 
aprins, începe numaidecât a se consuma. 
Fiecare clipă a zilelor noastre, întocmai ca 
timpul, are secerea sa. [...] 

Oamenii sunt îngeri, carii numai câteva 
zile, însărcinaţi cu o povară grea, cu păsuri 
clătinate, călătoresc printr-o vale mocirloasă 
şi cu multă osteneală se suie-n sus pe costele 
lunecoase a unei stânci înalte». (La începutul 
noului an, [în rev.] Foaie pentru minte, VIII, 
1845, nr. 2 [8 ian.], p. 9-10). 

S-ar părea că aproape aceeaşi termeni revin 
la Asachi si că meditaţiile scriitorului moldovean 

y y 

completează pe cele ale lui Mâny. Totalitatea 
operelor în proză ale lui Asachi reprezintă o 
psalmodie tragică (s. n.); fiecare an nou era salutat 

în Albina românească cu rânduri ca cele de mai 

"344 
SUS . 

Este o altă faţă a poetului petrarchist Asachi. 

Pe de altă parte, citind aceste rânduri, am putea 
să-1 declarăm pe Miron Costin primul nostru poet 
romantic. Şi aceasta pentru că sursa fundamentală a 
acestui tip de meditaţii este însăşi Scriptura, care a 
alimentat deopotrivă şi paginile literaturii noastre 
vechi, înfiorate de zbuciumul lumii şi de zădărnicia 
celor omeneşti sub sabia morţii. 

y y 

Asemenea observaţii meditative se regăsesc şi în 
vechile noastre cazanii, cronografe sau letopiseţe ori în 
psalmii versificaţi ai lui Dosoftei. în mod cert, această 
reflexivitate le suna cunoscut paşoptiştilor. 

în poezia Cerul stelit a lui Asachi (deşi nu este 
tocmai un text original, ci mai mult o preluare), înainte 
de paşoptişti şi de Eminescu, 

„neliniştea tăcerilor stelare şi angoasa 
inextintibilă se găsesc prefigurate în aceste 
rânduri cu adevărat premonitrii: 

«Când pere sara lumina cea frumoasă a 
zilei, când umbre întunecoase acopăr politii, 
sate, câmpii şi munţi, când amuţeşte vuietul 
cel mare al vietei si toti muritorii obosiţi, 

y y y y 7 

toate făpturile vieţuitoare zac în somn; când 



Idem, p. 101-102. 

tot pământul, ca un mort, s-acufundă în 
mormântul cel întunecos, atunci se înaltă 
noaptea în a ei măreaţă serbare; şi din ceriu 
lucesc asupra tunericului nostru stelile cele 
vecinice; noi nu mai vedem pământul nostru 
în a sale frumuseţe si sălbăticiuni - ci numai 

y y 

lumi streine, care din noianul lumei ni surid 
cu plăcere. 

Fiecare noapte-mi înfăţoşază icoana 
mortei mele. Somnul, fratele mortei, voieşte 

y y y ' y 

a-mi închide ochii; oasele mele doresc ră- 
paos; lumea nu mai are un har pentru mine; 
pământul tunecos au pierdut lumina şi po- 
doaba sa; ceriu nu mai străluceşte. 

7 y 

Când odineoară moartea va închide 
ochiul meu cel obosit si viata în veci se va 

y y 

întuneca - când toate voi pierde -, atunci 
îmi va luci numai ceriul, atunci numai, 
strălucind, mi se va deschide Vecinicia»" 345 . 

Aceste texte sunt cel mai adesea preluări sau 
prelucrări, de către autorii români, ale unor meditaţii 
din literatura franceză (sau de limbă franceză), însă 
chiar faptul că s-au oprit la acest tip de cugetări 
dovedeşte existenţa unei tradiţii îndelungate, înră- 
dăcinate prin scrierile literaturii noastre vechi, tradiţie 
pe care paşoptiştii căutaseră numai să o îmbrace în 
veşminte literare noi. Substanţa ideatică, profund 



Idem, p. 102-103. 



creştină, a unor astfel de meditaţii, o descoperim 
infiltrată adânc şi în poezia şi filosofia lui Eminescu, cu 
precizarea că apelul lui Eminescu la literatura română 
veche a fost cu mult mai profund şi mai substanţial 
decât al paşoptiştilor. 

Reamintim că, într-unui din proloagele la Mineie, 
regăseam (am văzut în volumul anterior al cărţii de 
faţă) reprezentată ideea readucerii la nefiinţă a totului, 
dar nu cu sensul nihilist sau budist care a fost ulterior 
imprimat în interpretarea versurilor eminesciene. 

Echivocurile interpretative pot fi generate şi 
întreţinute şi de o expresivitate cu semnificaţii dis- 
tincte de ceea ce putem percepe dintr-o lectură prima- 
ră si sumară. 

y 

E de ajuns să ne uităm numai la ultima frază din 
textul de mai sus al lui Asachi: la început pare a enunţa 
o perspectivă sumbră, pesimistă, chiar atee („Când 
odineoară moartea va închide ochiul meu cel obosit si 

y 

viaţa în veci se va întuneca - când toate voi pierde -"), 
pentru ca finalul să dezvăluie o atitudine aflată exact la 
antipod: „atunci îmi va luci numai ceriul, atunci 
numai, strălucind, mi se va deschide Vecinicia". 

Dacă luăm în considerare productivitatea genului, 
a acestui tip de meditaţii, asupra căreia ne avertizează 
Mihai Zamfir, putem să conchidem că Eminescu avea 
la dispoziţie o tradiţie internă, destul de amplă, pe 
fundamentele căreia îşi putea dezvolta.. .pesimismul. 

Această filosofie curge însă în matca Psaltirei, a 
Ecclesiastului şi a altor cărţi din canonul biblic (sau 
fragmente), din care derivă. Ea ne prezintă doar o filă 

din existenţa umană pământească, dramatică, şi nu 
învederează destinul uman în eternitate. 

E aceeaşi viaţă a lumii pe care o descria Miron 
Costin, reactualizată şi ramificată. Cugetările de acest 
gen erau o constantă a scriiturii, dar şi a...filosofiei 
cotidiene a scriitorilor. 

Vorbind despre lirica pre-eminesciană, Mircea 
Anghelescu preciza: 

„deşi unic, Eminescu n-a apărut, ca 
Luceafărul, din neant, din haos, ca o enigmă n- 
esplicată. [...] asemenea sonurL.au existat şi mai 
înainte, la Asachi [...] sau la Alexandrescu [...] sau, 
mai înainte încă, la Dosoftei" 346 . 

Finalitatea existenţei pămâneşti fiind destul de 
clară, este normal ca ochii spiritului să se îndrepte 
interogativ asupra destinului şi a rolului său în eterni- 
tate. 

Revenind la discuţia noastră anterioară, aflăm în 
finalul poemului Memento mori, al peregrinărilor 
poetului prin istoria lumii, o impresionantă rugăciune 
către Dumnezeu, Creatorul a toate, care conţine şi 
mărturisirea eşecului său de a se fi apropiat de El doar 
prin mijlocirea raţiunii: 

Tu, ce în câmpii de caos [haos] semeni stele - Sfânt şi mare, 
Din ruinele gândiri-mi, o, răsai, clar ca un Soare, 
Rupe vălurile d-imagini, ce Te-ascund ca pe-un fantom 



Mircea Anghelescu, Clasicii noştri, op. cit., p. 149. 

[imagine ireală, nălucire] ; 
Tu, ce scrii mai dinainte a istoriei gândire, 
Ce ţii bolţile tăriei să nu cadă-n risipire, 
Cine eşti?... Să pot pricepe şi icoana Ta. ..pe om 347 . 

Fulgeră-n norii de secoli unde-ngropi a Ta mărime, 
Printre bolţile surpate să mă uit în adâncime: 
De-oi vedea a Ta comoară, nu regret chiar de-oi muri. 
Oare viaţa omenirei nu Te caută pe Tine? 
Eu, un om de Te-aş cunoaşte, chiar să mor mi-ar părea bine. 
Dar să ştiu - semeni furnicei ce cutează-a Te gândi? 

Cine-a pus [dacă nu Tu] aste seminţe, ce-arunc ramure de raze, 
într-a chaosului câmpuri, printre veacuri numeroase, 
Ramuri ce purced cu toate dintr-o inimă de om? 

A pus gânduri uriaşe într-o ţeastă de furnică, 
O voinţă-atât de mare-ntr-o putere-atât de mică, 
Grămădind nemărginirea în sclipitu-unui atom. 

Vai! în van se luptă firea-mi să-nţeleagă a Ta fire! 
Tu cuprinzi întregul spaţiu cu a lui nemărginire 
Şi icoana-ţi n-o inventă omul mic şi -n margini strâns. 
Jucăria sclipitoare de gândiri şi de sentinţe, 
încurcatele sofisme nu explic -a Ta fiinţă 
Şi asupra cugetării -Ţi pe mulţi moartea i-a surprins. 



347 p e ce ţ crea j- după chipul Tău: omul, cf. Fac. 1, 26-27: „Şi au zis 
Dumnezeu: «Să facem om după chipul Nostru şi după asemănare [...]». Şi 
au făcut Dumnezeu pre om, după chipul lui Dumnezeu l-au făcut pre 
dânsul" (Biblia 1914). în LXX este: „Kon:' e'ucom fiaexepav/ după icoana 
Noastră". 

Oamenii au făcut chipuri [idoli] ce ziceau că-Ţi seamăn Ţie, 
Te-au săpat în munţi de piatră, Te-au sculptat într-o cutie, 
Ici erai zidit în stânce, colo -n aşchii de lemn [părut] sfânt; 
Ş-apoi vrură ca din chipu-ţi să explice toate. Mută 
La rugare şi la hulă idola de ei făcută 
Rămânea!. ..Un gând puternic, dar nimic - decât un gând. 

în zădar trimit prin secoli de-ntrebări o vijelie 

Să Te cate-n hieroglife din Arabia pustie, 
Unde Samum îşi zideşte vise-n aer, din nisip. 
Ele trec pustiul mândru ş-apoi se coboară-n mare, 
Unde mitele cu-albastre valuri lungi, strălucitoare, 
înecând a mele gânduri de lungi maluri le risip. 

Prefacute-n vulturi ageri cu aripi fulgerătoare, 
C-ochi adânci şi plini de mite [mituri], i-am trimis în cer să zboare, 
Dar orbite, cu-aripi arse [gândurile] pe pământ cad îndărăt; 
Prefacute-n stele de-aur merg pân' 1-a veciei uşă, 
Dară arse cad din ceruri şi-mi ning capul cu cenuşă 
Şi când cred s-aflu-adevărul mă trezesc - c-am fost poet. 

Ca s-explic a Ta fiinţă, de gândiri am pus popoare, 
Ca idee pe idee să clădească pân-în soare, 
Cum popoarele antice în al Asiei pământ 
Au unit stâncă pe stâncă, mur pe mur s-ajungă-n ceruri. 
Un grăunte de-ndoială [a] mestecat în adevăruri 
Şi popoarele-mi de gânduri risipescu-se în vânt. 

Cum eşti Tu nimeni n-o ştie. întrebările de [spre] Tine, 
Pe-a istoriei lungi unde, se ridică ca ruine 
Şi prin valuri de gândire mitici stânce se sulev; 
Nici un chip pe care lumea Ţi -l atribuieşte Ţie 



Nu-i etern, ci cu mari cete d-îngeri, de fiinţi o mie, 
C-un cer încărcat de mite asfinţeşti din ev în ev. /.../ 

Ş-astăzi punctul de solstiţiu a sosit în omenire. 
Din mărire la cădere, din cădere la mărire 
Astfel vezi roata istoriei întorcând schiţele [spiţele] ei; 
în zadar palizi, siniştri, o privesc cugetătorii 
Şi vor cursul să-1 abată. ..Combinaţii iluzorii - 
E apus de Zeitate, ş-asfinţire de idei. 

Nimeni soarele n-opreşte să apuie-n murgul serei, 
Nimeni Dumnezeu s-apuie de pe cerul cugetării, 
Nimeni noaptea să se-ntindă pe-a istoriei mormânt; 
Mulţi copii bătrâni crezut-au cum că ei guvernă lume, 
Nesimţind că-s duşi ei singuri de un val fără de nume, 
Că planetul ce îi poartă cugetă adânc şi sfânt. 

Se-nmulţesc semnele vremei, iară cerul de-nserare 
Roşu-i de războaie crunte, de-arderi mari, de disperare 
[cf. Mt. 24, 3-14; Mc. 13, 5-33; Lc. 21, 7-27] 
Şi idei a zeci de secoli sunt reduse la nimic... 

Imaginea primă, cea a răsăririi lui Dumnezeu din 
ruinele gândirii, din mintea ruinată de erori ideatice, 
reprezintă un reflex isihast, o urmare a lecturilor sale 
din acele volume ascetice care precizează că harul lui 
Dumnezeu luminează doar în mintea curată, în omul 
care şi-a curăţit mintea şi inima de intenţii pătimaşe. 

A se observa aici acuitatea deosebirilor dogmatice 
între rugăciunea către Maica Domnului, în care poetul 

implora „Rasai asupra mea, lumină lină", şi rugăciunea 
către Dumnezeu, în care se spune: „Din ruinele 
gândirii-mi, o, răsai, clar ca un soare". 

Hristos, Dumnezeu făcut om („Eu, un om de Te-aş 
cunoaşte"...), apare ca interior minţii şi sufletului 
omenesc, prin harul Său - căci, aşa cum preciza 
undeva Sfântul Augustin 348 , Hristos ne este nouă mai 
intim decât ne suntem noi înşine. 

Versurile de mai sus sunt o rugăciune către Dum- 
nezeu, în care poetul imploră ca El să i Se reveleze, dar 
subliniază şi faptul că întreaga istorie a omenirii a 
presupus şi presupune căutarea Creatorului lumii, a 
Dumnezeului ei. 

Rugăciunea era o temă (am putea-o numi chiar 
un gen) frecvent al poeziei paşoptist-preromantice, pe 
care o abordează toţi poeţii. Eminescu, spre deosebire 
de poeţii paşoptişti, se scufundă într-un apofatism 
lingvistic care îi este caracteristic. 

Ca şi cu alte ocazii, şi de data aceasta Eminescu 
ilustrează poetic într-un mod personal o problematică 
ce îi frământase şi pe alţii înaintea lui, în epoca paşop- 
tistă. 

în mod paradoxal însă, soluţionarea lirică pe care 
o comportă versurile eminesciene nu este una lămu- 
ritoare sau filosofic-explicativă, ci încifrantă metaforic, 
ca si cum s-ar fi dorit conservarea adevărului într-o 

y 

paremiologie poetică şi transmiterea lui doar celor care 
au urechi de auzit. 



34 A se vedea: 

http : / /r o .wikipe dia . org/ wiki/ Augustin_d e_Hipona . 

în laboratorul său liric, Eminescu a introdus si 
metamorfozat toate temele majore atinse de paşoptişti, 
pentru că ele reprezentau un fond interior autohton de 
spiritualitate. 

Cele dezbătute de Eminescu în versurile dintr-o 
strofa ca aceasta, 

Oamenii au făcut chipuri ce ziceau că-Ţi seamăn Ţie, 
Te-au săpat în munţi de piatră, Te-au sculptat într-o cutie, 
Ici erai zidit în stânce, colo -n aşchii de lemn sfânt; 
Ş-apoi vrură ca din chipu-ţi să explice toate..., 



se pot lectura, într-o expunere lirică mai limpede, la 
Bolliac 349 (de la care Eminescu şi-a însuşit sintagme 
precum bătrân ca iarna), care acuză epoca idolatră a 
umanităţii: 

y 

De când Tu liberaşi viaţa, de când ai făcut pe om, 
De când, ca să Te cunoască, i-ai spus marea trebuinţă, 
De când, ca să te găsească, el sfarm-orice atom; 
De când minte-ai se trudeşte ca să afle-a Ta voinţă 

y > 

într-o pasăre ce zboară, 
într-un fenomen departe, 
într-un fum ce se împarte, 
Chiar în victima ce-omoară, 
De-atunci, oare-ai măsurat, 
Stăpâne, din aste neamuri, care mai mult Te-a mărit! 
Dar Ti-au dat schiloade forme! Dar Te micsora-n tărămonii; 

y y y ' 



Idem: http://ro.wikipedia.org/wild/Cezar_Bolliac. 

Cultul lor era onoare, zbieretele lor, armonii! 
Credea că Te-a-ndatorat 
C-o cruzime de-ngrozit. /.../ 

Eu nu Te-am crezut, Părinte, cu slăbiciuni omeneşti. 
Nici pe lemne, nici de piatră, nici în mantelă albastră, 
Nici pe acvilă călare, nici pe nori că Te-odineşti, - 
Slabe simboluri ce naşte mintea mărginit-a noastră! 
Le-am dispreţuit pe toate, 
N-am hotărât lăcuinta-Ti, 
N-am crezut că stiu vointa-Ti, 
N-am crezut că daruri poate 
Pe Tine a-ndupleca. 
Şi ce daruri avem, Doamne, care să putem să-Ţi dăm? 
Tămâie? sânge sau aur? Orice-avem e de la Tine. 
Iartă, Doamne, pe aceia care se privesc pe sine, 
Şi voiesc a-Ţi explica 
Slăbiciuni ce noi purtăm! 

Iartă pe toţi deopotrivă: şi pe cel ce Te va om, 
Şi pe cel ce Te va şarpe, şi pe cel ce Te va soare; 
Pe cel ce Te mărgineşte într-un fel sau un atom; 
Pe cel care, ca să-Ţi placă, se porneşte să omoare 
Pe cel ce cu bani în mână 
Vine să Te mituiască! 
Pe cel ce va să zidească 
Un templu unde Te mână, 
Ş-a-Ţi da pravili ei cutez! 
Pe cei ce-au a Tale daruri şi-Ţi mai cer ş-alt ajutor, 
Iartă pe cel ce se roagă să-1 ajuţi când face crime; 
Pe ateul ce Te-mbală, blestemă a Ta asprime! 
O! ast blestem este: crez 

în eternul Creator! /.../ 
Iartă, Doamne, deopotrivă pe tot neamul omenesc! ... 

(Rugăciune) 350 

întorcându-ne la versurile eminesciene, cei care 
au căutat pe Dumnezeu doar cu mintea, cu inteligenţa 
lor umană, imaginînd un fantom, s-au dovedit nişte 
naivi care, fie şi-au construit idoli din lemn sau din 
piatră şi i-au numit dumnezei şi s-au închinat lor, fie au 
născut sofisme şi au inventat sisteme filosofice prin 
care încercau să explice originea şi sensul universului, 
precum vechii greci, fie au încercat să dezlege 
misterele lumii prin tot felul de calcule şi de cugetări 
oculte încriptate-n hieroglife, fie - o culme a amăgirii 
umane - au zidit pur şi simplu un turn, al Babilonului, 
ca să ajungă în cer, la Dumnezeu. 

„Rămâne neînţeleasă firea Aceluia ce 
seamănă stele în câmpii de caos; din toate elucu- 
braţiile omeneşti ce se referă la El, rezultă numai 
de-ntrebări o vijelie, un gând puternic, dar nimic - 
decât un gând" 351 . 



350 Cezar Bolliac, Scrieri I. Meditaţii poetice, ediţie, note şi 
bibliografie de Andrei Rusu, prefaţă de Mircea Scarlat, Ed. Minerva, 
Bucureşti, 1983. 

351 L. Gâldi, Stilul poetic al lui Mihai Eminescu, op. cit., p. 133. 

Eşecul acelor gânditori sau conducători ai lumii, 
copii bătrâni, care au avut impresia că ei guvernă 
lumea, s-a transformat, în planul experienţei personale, 
în eşecul poetului, ale cărui gânduri pure (ale raţiunii 
singularizate) trimise spre Dumnezeu sunt un Icar, un 
Luceafăr învins: „Ele trec pustiul mândru ş-apoi se 
coboară-n mare /.../ Prefăcute-n stele de-aur merg pân 
l-a veciei uşă,/ Dară arse cad din ceruri şi-mi ning capul 
cu cenuşă". 

Aceasta este cenuşa pocăinţei. 

E o mărturisire aici, a faptului - conştientizat - că 
şi el a căzut, a cunoscut căderea, ca şi civilizaţiile sau 
oamenii pe care îi rememorează poemul său, Memento 
mori. 

Şi după cum, după erorile vanităţii terminate-n 
cataclisme, „cu cenuşa pocăinţei şi-a împlea pământul 
fruntea", la fel şi el primeşte ninsoarea cenuşii, a 
pocăinţei care să-i albească sufletul la loc. E atitudinea 
regilor-profeţi David şi Solomon, pe care o vesteau cele 
mai vechi poeme ale noastre, născute prin versificare 
sau parafrazarea Psaltirei. 

Poetul sfârşeşte prin a se integra şi pe sine în 
rândul celor căzuţi, a celor care au alunecat în eroare, 
la un moment dat. Şi eroarea sa o mărturiseşte singur: 
In zădar trimit prin secoli de-ntrebări o vijelie/ Să Te 
cate-n hieroglife".. .Filosofările vane, ideile, deşi par 
superioare, sunt la fel de rudimentare şi de naive ca şi 
turnul Babilonului: „Ca s-explic a Ta fiinţă, de gândiri 
am pus popoare,/ Ca idee pe idee să clădească pân-în 



soare [până la Soarele-Dumnezeu],/.../ Şi popoarele-mi 
de gânduri risipescu-se în vânt". 

Eminescu evocă aici căderea minţii. Gândurile 
sunt „stele de-aur" până când raţiunea pură îşi dez- 
văluie esenţa de cenuşă. 

Gândirea luciferică, zburând ca un Luceafăr „cu 
aripi fulgerătoare" nu ajunge la Tronul Dumnezeirii, 
pentru că mintea umană singularizată (fără harul lui 
Dumnezeu) nu poate lua cu asalt realitatea Sa 
dumnezeiască, nu poate cunoaşte şi înţelege pe Dum- 
nezeu fără Dumnezeu (după cum enunţa Sfântul Irineu 
de Lyon 352 ). 

Memento mori este un alt Luceafăr. Ipostaza 
poetică este aceea a unui Luceafăr „cu aripi arse", care 
îşi ninge capul cu cenuşă, ca să re-nvie „luminos ca 
pasărea Phoenix" (Odă (în metru antic)), cunoscând că 
pocăinţa e Phoenix-ul creştinismului ortodox (pasărea 
Phoenix apare de altfel şi în cartea lui Iov, dar şi în 
primele secole creştine, la Sfântul Clement Romanul 353 , 

352 Puteţi downloada, în ediţia noastră, în două volume, 
magistralul tratat de teologie al Sfântului Irineu al Lyonului: Aflarea şi 
respingerea falsei cunoaşteri sau Contra ereziilor. 

Primul volum: 

http://www.teologiepentruazi.ro/2009/u/o3/sfantul-sfintit- 
mucenic-irineu-al-lyonului-contra-ereziilor-vol-i/. 
Al doilea volum: 

http://www.teologiepentruazi.ro/2009/u/23/sfantul-sfintit- 
mucenic-irineu-al-lyonului-contra-ereziilor-vol-2/. 

353 „[Păgânii] mai povestesc un lucru special care arată învierea, 
deşi nu cred în cele pe care le povestesc ei înşişi. Fiindcă spun că există o 
pasăre unică în genul ei, care oferă dovada bogată a învierii, despre care 
spun că n-are pereche şi e singură în toată creaţia, şi pe care o numesc 
phoenix. Spun despre ea că tot la cinci sute de ani vine în Egipt pe ceea 

unul dintre primii episcopi ai Romei, sau în scrierile 
apologetice ale lui Atenagora Atenianul). 

Concluzia şi mesajul poemului: ca să nu cazi, să 
nu mai repeţi aceleaşi erori, ca să nu mai înmulţeşti 
şirul de căderi, aminteşte-ţi că vei muri. Că eşti o 
deşertăciune în lanţul deşertăciunilor: vanitas vani- 
tatum, omnia vanitas. 

Nouă ni se pare că e mai mult Dosoftei, Miron 
Costin sau Cantemir aici, decât Schopenhauer sau 
Kant. 

Titlul unui alt poem eminescian vorbeşte, cam în 
acelaşi sens, despre „înţelepciunea" umană cu „aripi de 
ceară" (0,-nţelepciune, ai aripi de ceară!), ceea ce ne 
determină să medităm mai atent asupra sensurilor 
subiacente ale Luceafărului. 

Poetul se zbate între idealul Luceafărului de a 
zbura pe aripile înţelepciunii până la Tronul Dum- 
nezeirii, al Părintelui ceresc, şi conştiinţa de a fi un alt 
Icar 354 , în aventura sa cognitivă. Sensuri pe care 
bănuim că le-a intuit şi Nichita Stănescu, motiv pentru 



ce se numeşte altarul soarelui aducând o mulţime de cinamon, cassie şi 
balsam; şi stând spre răsărit şi rugându-se soarelui ia foc spontan şi 
devine cenuşă, iar din cenuşă răsare un vierme, care sub efectul căldurii 
devin o pasăre phoenix tânără şi când ajunge în stare să zboare se duce în 
Arabia, care e dincolo de ţinutul Egiptului. Aşadar, dacă, cum spun ei 
înşişi, învierea e dovedită de o pasăre necuvântătoare, de ce mai defaimă 
în zadar cele ale noastre, atunci când mărturisim că Acela care a adus cu 
putere nefiinţa la fiinţă [cf Rom. 4, 17], Acesta poate să o aducă la înviere 
şi după descompunere", cf. Constituţiile Sfinţilor Apostoli prin Clement, 
în: Diacon Ioan I. Ică jr., Canonul Ortodoxiei, voi. I, Ed. Deisis/ 
Stavropoleos, Sibiu, 2008, p. 675-676. 

354 A se vedea: http://ro.wikipedia.org/wild/Icar. 

care i-a desemnat pe artişti, în Elegia întâia, ca alcă- 
tuind neamul dedalizilor. 

Nici Luceafăr şi nici Icar nu trebuie să fie artistul, 
ci Dedal 355 : omul care îşi construieşte aripi dar ştie în 
acelaşi timp până unde poate zbura cu ele; omul care 
aspiră pe măsura firii şi a finititudinii sale, care îşi 
cunoaşte limitările. Căci, după cum recunoştea şi 
Pascal 356 , omul care vrea să fie înger, ajunge diavol. 

Inteligenţa umană/ gândirea speculativă nu L-a 
aflat pe Dumnezeu, afirmă Eminescu. Istoria lumii s-a 
scurs fără ca vreo minte umană să demonstreze că este 
în stare să-L descopere pe Dumnezeu doar prin forţa 
intelectului. Şi acum istoria se apropie de sfârşitul ei, 
după cum ne-a anunţat Sfânta Scriptură. 

Cu puterea sa vizionară, încă din secolul al XIX- 
lea, Eminescu observa că acum este o vreme a aposta- 
ziei multora, că Dumnezeu apune de pe cerul minţii 
multor contemporani, pentru că sunt vremurile din 
urmă, caracterizate de pustiul spiritual şi de pustiul 
gândirii: „E apus de Zeitate, ş-asfinţire de idei". 

Dumnezeu nu moare pentru Eminescu ca pentru 
Nietzsche 357 , ci Dumnezeu apune, în înserarea lumii, ca 
un Soare de pe cerul minţilor trufaşe („Nimeni soarele 
n-opreşte să apuie-n murgul serei,/ Nimeni Dumnezeu 
s-apuie de pe cerul cugetării"), pentru că, după cum au 
spus Sfinţii Părinţi, mintea umană a fost zidită de către 



355 Idem: http://ro.wikipedia.org/wild/Dedal. 

356 Idem: http://ro.wikipedia.org/wild/Blaise_Pascal. 

357 Idem: 

http : / / r o . wikipe dia . org/ wiki/ Frie drich_Nie tz sche . 

Dumnezeu ca un cer care să fie plin de lumină, luminat 
de Soarele inteligibil al Dumnezeirii. 

Această realitate duhovnicească este expusă pe 
larg şi de Dimitrie Cantemir, în Divanul său 358 . 

Dar Dumnezeu nu sileşte pe nimeni să creadă în 
El, iar întunericul ideologiilor ateist-nihiliste a cuprins 
multe minţi care n-au avut puterea să creadă decât în 
mintea şi raţiunea lor discursivă. 

însă Eminescu ne descoperă limpede că acest curs 
al istoriei este dinainte cunoscut de către Dumnezeu şi 
că El, Cel care „scrii mai dinainte a istoriei gândire", 



35 Dimitrie Cantemir, Divanul..., ed. cit, p. 299-301. Autorul a 
înfăţişat acelaşi lucru chintesenţiat, şi anterior în lucrare (vezi p. 245- 
246), unde înţeleptul, dialogând cu lumea, îi spune: „Tu eşti creaţia şi 
făptura veşnicului împărat, înfrumuseţată întru toate podoabele tale - 
pentru că Dumnezeu nu face nimic urât sau displăcut - desăvârşită întru 
toate, în decurs de şase zile, după cum scrie Moise, cel mai vechi dintre 
toţi istoricii. Tu eşti numită macrocosm, prototip şi model al micro- 
cosmosului, adică al omului; de aceea toate podoabele care se găsesc în 
tine pot să se explice ca fiind ale omului şi toate cele ale omului ca fiind 
ale tale. Astfel, mai întâi în tine este lumina, care corespunde la om cu 
credinţa, în tine este tăria de deasupra, adică cerul, care la om este 
nădejdea. în tine apele de deasupra, care la om sunt grijile lăsate de 
Dumnezeu, apoi apele de dedesubt, care sunt tulburările ce vin de la 
trup; în tine este pământul - la om trupul. Ierburile şi copacii înseamnă 
faptele bune; seminţele şi roadele tale sunt virtuţile şi milosteniile. Soarele 
este imaginea înţelepciunii celor veşnice, iar luna imaginea lucrurilor 
temporale. Peştii, care stau totdeauna în apă, sunt umilinţele, păsările 
zburătoare sunt contemplaţiile cele cereşti; animalele neraţionale sunt 
ajutorarea şi miluirea săracilor; târâtoarele, adică animalele care se târăsc 
pe pântece, sunt suferinţele, durerilor altora; sălbăticiunile înseamnă 
meditarea la demoni şi la răutate". 

Am folosit nu originalul românesc, ci traducerea lui Virgil Cândea 
la versiunea grecească a lucrării, pentru a urmări o expunere clară, fără 
dubii asupra sensului, pentru cititorul modern. 

este Cel ce îngăduie şi suferă propriul Său apus, 
propria Sa moarte din inimile şi minţile multor 
oameni, după ce a răbdat pentru ei moartea pe Cruce. 

Şi aici poetul urmează o interpretare profetică a 
Ps. 103, 20 („soarele şi-a cunoscut apusul său" - cu 
referire la moartea lui Hristos, după cum tâlcuieşte şi 
Antim Ivireanul în Didahii) sau profeţia noutesta- 
mentară: „din pricina înmulţirii fărădelegii, iubirea 
multora se va răci" (Mt. 24, 12). 

Filosofii vremurilor de apoi nu au ce să mai spună 
în faţa solstiţiului omenirii. Filosofia lor tace sau e 
insignifiantă, pentru că îi înspăimântă conştiinţa 
văzând agonia chipului acestei lumi: palizi, siniştri, o 
privesc cugetătorii. 

Eminescu declară însă că el rămâne fidel, chiar 
dacă ar fi ultimul om de pe pământ, a ceea ce am 
identificat a fi viziunea tradiţională a culturii şi 
spiritualităţii româneşti, în contra modernismului 
ateist - după cum ne mărturisesc câteva versuri 
manuscrise, reproduse de Ioana Em. Petrescu 359 : „când 
regii mor,/ Când ceru-apune a lui gânduri [în minţile 
umane], /.../ Când [ca umanitate] am pierdut ideea- 
eternităţii,/ Eu singur stau s-o reprezint aici". 

Este impresionant ataşamentul lui faţă de 
credinţa şi cugetarea veche românească! 

Gândirea lumii şi a întregii istorii umane nu mai 
valorează nimic în faţa Apocalipsei şi a Judecăţii care 



359 Cf. Ioana Em. Petrescu, Eminescu. Modele cosmologice şi viziune 
poetică, op. cit., p. 26. A se vedea: 

http://ro.wikipedia.org/wiki/Ioana_Em._Petrescu. 

se apropie. Interogaţiile umane pline de vanitate nu au 
fost în stare să afle ceva sau să spună ceva adevărat 
despre Dumnezeu de-a lungul istoriei - ce ştim despre 
El este ceea ce El însuşi ne-a revelat prin Proroci, prin 
Sfinţi şi, mai ales, prin Fiul Său - şi nu este în stare nici 
la sfârşitul istoriei să abată lumea de la cursul ei spre 
transfigurarea finală, stabilit dintru început de 
Dumnezeu şi aşezat în raţiunile acestui cosmos: 
„planetul cugetă adânc şi sfânt". 

Lumea este întruparea gândului lui Dumnezeu iar 
istoria omenirii este povestea căutării lui Dumnezeu de 
către oameni. Poetul care a încercat să-L găsească pe 
Dumnezeu prin puterea înţelepciunii sale renunţă să 
mai afle răspunsuri, pentru că raţiunea umană este 
neputincioasă. 

Ar dori să aibă încredinţarea întrupării lui 
Dumnezeu în om: „Eu, un om de Te-aş cunoaşte, chiar 
să mor mi-ar părea bine". Credem că ar fi dorit să îl 
vadă pe Hristos, în mod extatic, aşa cum ştia că se 
petrece cu omul care depune eforturi ascetice, din 
arhiva patristic-omiletică a cărţilor vechi, al căror 
cunoscător era. 

Acestea sunt concluziile versurilor de mai sus, 
care lămuresc multe necunoscute din lirica emines- 
ciană. Acelaşi dor neîmplinit şi tristeţe sfâşietoare, de a 
nu-L fi văzut pe Dumnezeu, o vor mărturisi şi Blaga 3<5 ° 
şi ArghezP 61 . 



360 A se vedea: 

http : / / r o . wikipe dia.org/ wiki/ Lucian_Blaga . 

361 Idem: 

însă vederea lui Dumnezeu este o experienţă 
spirituală nu numai posibilă, dar şi pretinsă de la cei 
credincioşi, dar numai în spaţiul ortodox, căci pentru 
catolici şi protestanţi Dumnezeu S-a retras în trans- 
cendenţă (o transcendenţă reconfigurată după ideea 
antică, greacă) şi nu mai are nicio legătură cu 
imanentul, cu oamenii. 

în tradiţia ortodoxă se crede că, mai înainte de a 
fi creată lumea, ea a existat în intenţia iubitoare a lui 
Dumnezeu de a o crea. Ea a existat în gândul lui 
Dumnezeu. Omul şi universul întreg au existat, mai 
înainte de a exista, în gândul şi în sfatul Preasfintei 
Treimi, Care a iubit lumea mai înainte de a o aduce 
întru fiinţă. 

Părintele Dumitru Stăniloae 362 , în secolul al XX- 
lea, recapitula această gândire patristică bizantină, 
formulând-o astfel: lumea este plasticizarea gândirii lui 
Dumnezeu 363 . Asemenea, pentru Eminescu, Dumnezeu 
este Scriitorul care „scrii mai dinainte a istoriei 
gândire". 

Poetul, după ce contemplă întreaga istorie a 
lumii, dorind să desluşească sensul curgerii timpului şi 
al desfăşurării istoriei omeneşti pe pământ, se roagă 
astfel către Dumnezeu - şi recapitulăm versurile, 
pentru a le descifra detaliat: 



http :/ /ro . wikipedia . org/wiki/Tudor_Arghezi . 

362 Idem: 

http://ro.wikipedia.org/wiki/Dumitru_St%C4%83niloae . 

363 p r p ro f _) r Dumitru Stăniloae, Teologia Dogmatică 
Ortodoxă, voi. 2, ediţia a Il-a, Ed. IBMBOR, Bucureşti, 1997, p. 9. 

Tu, ce în câmpii de caos semeni stele - Sfânt şi mare, 

Din ruinele gândiri-mi, o, răsai, clar ca un Soare, 
Rupe vălurile d-imagini, ce Te-ascund ca pe-un fantom; 
Tu, ce scrii mai dinainte a istoriei gândire, 
Ce ţii bolţile tăriei să nu cadă-n risipire, 
Cine eşti?... Să pot pricepe şi icoana Ta... pe om. 

Dumnezeu seamănă/ sădeşte stelele în câmpiile 
nefiinţei, numite şi „câmpii de chaos' 364 . Imaginile 
foarte plastice ale acestor versuri denumesc, de fapt, 
un adevăr creştin, şi anume crearea universului din 
nimic, ex nihilo, nimicul fiind plasticizat de Eminescu 
prin metafora câmpiilor de haos. 

Regăsim tot aici şi poetizarea afirmaţiei Sfântului 
Vasile cel Mare şi a altor Sfinţi Părinţi, din Hexaemeron 
- aşa cum precizam puţin mai devreme -, anume că, 
după ce a creat şi a împodobit pământul cu flori şi cu 
plante minunate, în a patra zi, Dumnezeu a creat aştrii 
cereşti ca pe nişte flori ale cerului. Aşa încât Eminescu 
poate vizualiza crearea stelelor ca nişte flori pe câm- 
piile cerului. 

Faptul că Dumnezeu seamănă stelele, aducându- 
le întru fiinţă, poate să reprezinte mai mult decât un 
efort stilistic din partea poetului şi anume: o încercare 
de hermeneutică biblică. Pentru că a semăna înseamnă 
a pune seminţe, iar când sunt puse seminţele aştrilor 

364 Metafora i-a fost inspirată de Lamartine, cu ale sale „champs de 
l'eternelle nuit", din poemul L'immortalite. 
A se vedea: 

http://poesie.webnet.fr/lesgrandsclassiques/poemes/alphonse_de_ 
lamartine/l_immortalite .html . 

în/ pe cer, aştri care sunt destinaţi a fi „semne" (Fac. 1, 
14), o semiotică plantată de Dumnezeu în cer pentru 
oameni, ne putem gândi la semnificantul de lumină şi 
raţiune pe care Dumnezeu îl sădeşte în univers, pentru 
a convorbi neîntrerupt cu oamenii şi a-i conduce la 
adevăr. 

Este o simbolistică vastă şi larg răspândită în 
paginile literaturii noastre medievale şi ea se transferă 
liricii moderne - o primă dovadă o descoperim în 
Primăvara amorului a lui Iancu Văcărescu 365 , unde „Pe 
cer, mii de mii de stele / Semănate străluceau". 

Iar la Bolintineanu: „tresare lina Propontide /.../ 
Scânteind la focul stelelor splendide/ Semănate-n 
fundul cerului plăcut" (Mehrube). 

Penultimul vers al acestei strofe („Ce fii bolţile 
tăriei să nu cadă-n risipire"), reprezintă tot o poetizare 
a unei precizări patristice esenţiale, care aparţine 
Sfântului Atanasie cel Mare 366 : Dumnezeu a creat 
lumea din nimic şi tot El este Cel care o ţine întru 
fiinţă, Care o susţine ca să nu se reîntoarcă în neant. 
Dacă Dumnezeu nu ar susţine lumea întru fiinţă, 
universul, cât e de mare, cu lumile lui cosmice, s-ar 
risipi, ca să folosim expresia lui Eminescu, ar pieri 
îndată. 

Concluzia acestor versuri este că Singurul care 
poate da sens istoriei lumii este Dumnezeu întrupat, 



3 5 Ase vedea: 

http://ro.wikipedia.org/wiki/Iancu_V%C4%83c%C4%83rescu. 
366 Idem: 

http : / / r o . wikipe dia . org/ wiki/ Atanasie_din_Alexandria . 

Iisus Hristos, pentru că lumea îl caută cu disperare pe 
Dumnezeul său, Care a creat-o, şi singurul răspuns al 
lui Dumnezeu la neliniştea lumii nu poate fi decât 
întruparea Sa. 

Altfel, Dumnezeu este de neapropiat pentru lume. 

Poetul întreabă: „Cine eşti?. ..Să pot pricepe şi 
icoana Ta.. .pe om". Dar omul e icoana lui Dumnezeu, 
după chipul şi după asemănarea Sa, în însăşi religia în 
care a fost botezat şi în care a murit poetul. 

Aşa încât răspunsul la cine eşti? pare a fi 
subînţeles sau interogaţia pare a fi mai mult o inter- 
pelare cu sens revelaţional, semnul dorinţei unei 
revelaţii personale. Mai ales că răspunsul la întrebarea 
cine eşti?, adresată lui Dumnezeu, urmăreşte: „să pot 
pricepe... pe om"\ 

Poetul nu întreabă pentru că nu ştia cine e 
Dumnezeu, ci pentru că dorea o lămurire mai 
profundă. 

Formularea lui Eminescu nu este însă paradoxală 
decât pentru cine nu ştie că socraticul cunoaşte-te pe 
tine însuţi a devenit la Sfinţii Părinţi: cunoaşte-L pe 
Dumnezeu ca să ştii cine eşti. 

O apoftegmă pe care o enunţă şi Antim Ivireanul 
în sfătuirile sale versificate, dedicate lui Ştefan 
Cantacuzino 367 : 

„Acela se cunoaşte pe sine şi situaţia sa 
[ontologică, statutul său uman], dacă mai întâi 
cunoaşte pe Creatorul său' 968 . 



3 7 A se vedea: 

http :/ / ro .wikipedia . org/ wiki/%C 5%9Etefan_Cantacuzino . 

Să mergem însă mai departe: 

Fulgeră-n norii de secoli unde-ngropi a Ta mărime, 
Printre bolţile surpate să mă uit în adâncime: 
De-oi vedea a Ta comoară, nu regret chiar de-oi muri. 

Oare viaţa omenirei nu Te caută pe Tine? 
Eu, un om de Te-aş cunoaşte, chiar să mor mi-ar părea 

bine. 

Dar să ştiu - semeni furnic ei ce cutează-a Te gândi? 



Adică: revelează-Te mie, Cel ce Te-ai întrupat, Cel 
Te-ai asemănat omului prin întrupare! Să ajungă la 
mine lumina Ta ca un fulger, penetrând prin norii de 
secoli ai istoriei şi prin bolţile de simboluri, prin norii 
ideologiilor false despre Tine şi prin simbolurile care 
doar Te sugerează, dar nu Te dezvăluie cu adevărat, ca 
Cel ce eşti Lumină. 

Şi spune acestea Eminescu, credem noi, nu 
pentru că nu putea să creadă în întruparea Mântuito- 
rului, ci pentru că dorea o încredinţare supremă, o 
pipăire, o vedere. Iar această dorinţă nu se poate naşte 
în inimile celor care nu cred că este posibil aşa ceva ci, 
dimpotrivă, ea este un dor şi o nostalgie a celor care au 
cunoscut, chiar şi numai prin citire sau prin auzire, din 
cărţi şi în Biserică, că Dumnezeu este prezent în 
creaţia Sa şi că El Se arată oamenilor, celor ce îl iubesc 
şi ascultă de poruncile Lui. 



3 Antim Ivireanul, Sfătuiri creştine-politice, în rev. Biserica 
Ortodoxă Română, XIV (1890-1891), p. 339. 

Versul Fulgeră-n norii de secoli unde-ngropi a Ta 
mărime vorbeşte şi despre chenoza Mântuitorului, prin 
care Fiul lui Dumnezeu S-a golit de slava dumne- 
zeiască pentru a Se întrupa, pentru a lua chip de rob 
(Filip. 2, 7), la plinirea vremii, acoperind astfel cu norii 
istoriei, ai timpului („norii de secoli"), slava Sa din 
veşnicie. Pentru că El S-a întrupat, cum se spune în 
limbajul ecleziastic scriptural şi tradiţional, la plinirea 
vremii. 

Imperativul verbului a fulgera arată dorinţa 
poetului ca Hristos să Se reveleze ca Dumnezeu, după 
ce a îngropat mărimea/ slava Sa dumnezeiască, în 
istoria noastră omenească, făcându-Se om. Verbul a 
îngropa poate face aluzie şi la moartea şi îngroparea Sa 
pentru noi, din care poetul vrea să vadă răsărind fulge- 
rul dumnezeirii Sale (sintagmă eminamente teologică şi 
ortodoxă). 

însă fulgerul dumnezeirii lui Hristos (adică lumina 
dumnezeiască) S-a arătat pe Tabor şi la învierea şi 
înălţarea Sa la cer sau cu alte ocazii. Ceea ce doreşte 
poetul nu e o călătorie în timp cu maşina timpului, ca 
în filme sau în desenele animate, ci este o încredinţare 
personală, prin care „de-oi vedea a Ta comoară, nu 
regret chiar de-oi muri". 

Iar această încredinţare personală se numeşte, în 
cultura monahală în care era iniţiat poetul, extaz 
duhovnicesc, prin care creştinul ortodox, pe măsura 
curăţirii sale de patimi, vede lumina dumnezeiască şi 
este încredinţat de întruparea Fiului lui Dumnezeu şi 



3 i8 



de învierea Sa din morţi, alături de toată bunăvestirea 
Evangheliei. 

Cine-a pus [dacă nu Tu] aste seminţe, ce-arunc 

ramure de raze, 

într-a chaosului câmpuri 369 , printre veacuri numeroase, 
Ramuri ce purced cu toate dintr-o inimă de om? 

A pus gânduri uriaşe într-o ţeastă de furnică, 
O voinţă-atât de mare-ntr-o putere-atât de mică, 
Grămădind nemărginirea în sclipitu-unui atom. 



Dumnezeu a pus seminţele vieţii umane în 
câmpiile nefiinţei, din care au răsărit acele fiinţe capa- 
bile să lumineze cu „ramure de raze". Dumnezeu, Cel 
ce a gândit lumea şi istoria ei, este Cel ce a pus în om 
„nemargini de gândire", cum spune acelaşi poet şi în 
altă parte (în poemul în vremi de mult trecute). 

Dacă ne amintim şi faptul că Ion Negoiţescu a 
interpretat aceste strofe ca reprezentând dialogul poe- 
tului cu.. .geniul său, nu putem să nu regretăm erorile 
critice, intenţionate sau neintenţionate, care au lăsat în 
umbră, pentru multă vreme, adevăratele semnificaţii 
mistico-religioase ale poeziei române. 

George Gană nu mai repetă eroarea lui 
Negoiţescu. Pentru el e limpede că „Tu, ce în câmpii de 
caos semeni stele - sfânt şi mare" (şi versurile 



3 9 Din nou, aceeaşi metaforă inspirată de Lamartine („Ies champs 
de l'eternelle nuit"), despre care am amintit şi puţin mai devreme, prin 
care Eminescu plasticizează nimicul/ nefiinţa. 

următoare) reprezintă „invocarea insistentă a Creato- 
rului lumii" şi că Eminescu a aderat la „concepţia 
providenţialistă a istoriei" 370 - a nu se confunda 
providenţierea cu predestinarea. 

Din păcate, concluzia sa este că disperarea lui 
Eminescu constă în aceea că nu poate ajunge la niciun 
fel de răspuns în ceea ce priveşte cunoaşterea Divini- 
tăţii - e o interpretare strict raţionalistă - şi nu 
comentează deloc versul: „Eu, un om de te-aş cunoaşte, 
chiar să mor mi-ar părea bine". 

Acesta este un vector sigur către Dumnezeul-om 
(Care se revelează umanităţii) şi care ne indică, 
totodată, şi faptul că nu o necunoaştere totală în 
privinţa lui Dumnezeu este cea care îl frământa pe 
poet, ci un anumit fel de cunoaştere, pe care nu o 
putuse atinge. 

Temeiul fiinţării lumii este un Dumnezeu care 
este persoană, Treime de persoane, şi care creează 
persoane după chipul Său, înzestrate cu raţiune şi, zice 
Eminescu, cu puterea de a zămisli lumi ale gândirii: 
„Cum Dumnezeu cuprinde cu viaţa Lui cerească [viaţa 
Lui cerească = harul dumnezeiesc] / Lumi, stele, timp şi 
spaţ [iu] ş-atomul nezărit,/ Cum toate-s El [gândul Lui 
plasticizat] şi Dânsul în toate e cuprins [Dumnezeu 
este în toate cele create prin harul Său, spun Sfinţii 
Părinţi],/ Astfel tu [omul] vei fi mare ca gândul tău 
întins" (în vremi de mult trecute). Măreţia lui 
Dumnezeu se cunoaşte din gândul Lui mare (lumea 



George Gană, Melancolia lui Eminescu, op. cit., p. 200. 

cea întinsă, sau mare şi lată, cum se spune în limbaj 
popular) şi, după asemănarea Lui, aceeaşi măreţie o 
descoperă şi omul, prin dezvoltarea creatoare a 
gândului său. 

însă înţelepciunea omului e firavă. Vedem acest 
lucru, atunci când acesta se bazează numai pe raţiunea 
sa umană autonomă vană, fără har: 

în zădar trimit prin secoli de-ntrebări o vijelie /.../ 

Prefăcute-n vulturi ageri cu aripi fulgerătoare, 
C-ochi adânci şi plini de mite [mituri/ basme], i-am 

trimis în cer să zboare, 
Dar orbite, cu-aripi arse pe pământ cad îndărăt; 

Prefăcute-n stele de-aur merg pân' 1-a veciei uşă, 
Dară arse cad din ceruri şi-mi ning capul cu cenuşă 
Şi când cred s-aflu-adevărul mă trezesc - c-amfost 

poet. 



Aceste versuri prezintă o reiterare a căderii din 
Sărmanul Dionis (care face aluzie la căderea Sfântului 
Adam, la căderea omului din dorinţa de a fi dumnezeu 
fără Dumnezeu), dar sunt şi o variantă mai limpede a 
Luceafărului, după cum observam şi mai devreme (de 
altfel, evoluţia lui Dionis de la un „ateist superstiţios" 
la omul mântuit de căderea demonică prin iubirea 
Măriei reiterează aceeaşi obsesie luciferică a poetului, 
ilustrând simbolic parcursul autobiografic şi idealul 
său soteriologic, despre care am mai vorbit). 

Ele denotă şi preocuparea supremă a lui 
Eminescu, adevărul, care este în contradicţie cu obse- 
sia artei moderne: metafora poetică, simplă, goală, 
eminamente stilistică. 

Gândurile sale au zidit un turn al Babilonului care 
s-a năruit înaintea lui Dumnezeu. însă e de reţinut 
faptul că ţelul său a fost acela de a-L afla pe 
Dumnezeu: 

Ca s-explic a Ta fiinţă, de gândiri am pus popoare, 
Ca idee pe idee să clădească pân-în soare, 
Cum popoarele antice în al Asiei pământ 
Au unit stâncă pe stâncă, mur pe mur s-ajungă-n 

ceruri. 

Un grăunte de-ndoială [a] mestecat în adevăruri 
Şi popoarele-mi de gânduri risipescu-se în vânt. 

Cum eşti Tu nimeni n-o ştie. întrebările de Tine, 
Pe-a istoriei lungi unde, se ridică ca ruine 
Şi prin valuri de gândire mitici stânce se sulev [se ridică] ; 
Niciun chip pe care lumea Ţi -l atribuieşte Ţie 
Nu-i etern, ci cu mari cete d-îngeri, de fiinţi o mie, 
C-un cer încărcat de mite asfinţeşti din ev în ev. 



Prima dintre aceste două strofe este o mărturisire 
elocventă - dar trecută cu vederea -, a faptului că 
poetul a urnit popoare de gândiri în căutarea lui Dum- 
nezeu. 

Coroborând această extraordinară imagine 
plastică, cu versurile următoare, ajungem la concluzia 

că, aşa cum omenirea L-a căutat pe Dumnezeu în toată 
istoria sa, la fel istoria cugetării sale, biografia minţii şi 
a gândurilor sale poate fi rezumată de această căutare 
febrilă, ca ţel al vieţii lui. 

„Cum eşti Tu nimeni n-o ştie": fiinţa lui Dumnezeu 
este inaccesibilă atât oamenilor, cât şi îngerilor. 
Aceasta este învăţătura ortodoxă. 

Gândirea umană nu poate decât să construiască 
icoane 371 (e vorba aici de un omonim al icoanelor 
ortodoxe, pentru că nu la acestea din urmă se referă 
Eminescu, ci la toate formele şi religiile care nu au fost 
revelate de sus şi pe care le-a fantomat gândirea 
umană în căutarea lui Dumnezeu, de-a lungul istoriei), 
imagini/ chipuri ale lui Dumnezeu, care nu sunt reale, 
ci sunt idei şterse despre măreţia Sa. 

„Şi prin valuri de gândire mitici stânce se sulev": 
avem un tablou alegoric al gândirii umane ca o mare 
agitată de valuri, din care se înalţă gândirea mitică 
precum nişte stânci. Stânci marine care au durabilitate 
în parcursul istoric al umanităţii, o vreme, dar nu au 
întemeiere şi dăinuire veşnică, nu sunt adevăr revelat 
de la Dumnezeu, ci presupuneri umane despre Fiinţa 
divina. 

Memento mori se sfârşeşte cu un tablou apoca- 
liptic, al sfârşitului lumii. Ideile omenirii încep să se 
sfârşească şi omul îl ucide pe Dumnezeu în mintea şi 
în inima sa şi nu mai caută nimic nobil, nimic 
înălţător: „E apus de Zeitate ş-asfinţire de idei". 



371 Pentru că a spus mai înainte: „Şi icoana-Ţi n-o inventă omul mic 
şi-n margini strâns". 

Vine sfârşitul lumii, pentru că, după cum a spus 
Hristos, „se-nmulţesc semnele vremei [Mt. 24, 6-8; Lc. 
21, 11], iară cerul de-nserare/ Roşu-i de războaie crunte, 
de-arderi mari, de disperare/ Şi idei a zeci de secoli sunt 
reduse la nimic". 

Ultimul vers al poemului, „căci gândirile-s fanto- 
me, când viaţa este vis", credem că nu se poate 
interpreta în sensul visului brahmanic, ci în sensul în 
care Sfântul David şi fiul său, Sfântul Solomon, precum 
şi alţi autori ai Scripturii, au vorbit despre viaţa ca vis, 
ca deşertăciune, referinţă pe care o regăsim foarte 
adesea şi la Sfântul Ioan Gură de Aur (ale cărui omilii 
au avut o vastă circulaţie pe teritoriul românesc în tot 
evul mediu, sub numele de Zlatoust sau Zlatostrui, 
Zlatoust fiind traducerea în slavonă a lui Hrisostom 
sau Gură de Aur) şi în toate cărţile noastre vechi. 

Pentru Eminescu, cugetarea omenească, gândirile 
arhitectonici umane (evocate în acelaşi poem, Me- 
mento mori), care construiesc civilizaţii sau sisteme 
filosofice de tot felul, sunt zădărnicie înaintea acelei 
gândiri a lui Dumnezeu, din care răsare lumea şi 
istoria. 

Prin urmare, nu ar fi putut avea preeminenţă 
înaintea sa niciunul dintre sistemele umane de gândire 
(cum ar fi filosofia germană sau cea indiană), dacă el 
credea că toată înţelepciunea umană este o iluzie, în 
sensul în care vorbeşte Psaltirea şi Ecclesiastul despre 
vis şi despre iluzie. 

Eminescu descrie în aceste strofe din finalul 
poemului Memento mori falimentul intelectualismului 

glacial şi se întoarce, nostalgic, cu faţa de la savanţi, 
dascăli şi filosofi (ca şi în Scrisoarea I, Scrisoarea II, 
Sărmanul Dionis etc), înapoi, înspre raţiunile divine pe 
care Dumnezeu le-a însămânţat (logoi spermatikoi) în 
cosmos, pentru că, aşa cum spune Sfântul Pavel şi 
Sfinţii Părinţi: 

y y 

„din frumuseţea zidirilor sale pe potrivă să 
veade Ziditoriul. Şi [căci] «ceale nevăzute ale Lui, 
de la zidirea lumii prin făpturi înţelegându-să, se 
văd» [Rom. 1, 20] " 372 . 



Citim în multe poeme această nostalgie - 
adevărată jale nostalgică - a lui Eminescu după 
regăsirea Paradisului pierdut al copilăriei în care el ştia 
să vorbească limba cosmică, să dialogheze cu toate cele 
din natură create de Dumnezeu şi care formează un 
logos cosmic convorbitor cu raţiunea şi conştiinţa 
umană nepervertită de patimi josnice, iraţionale sau de 
ideologii false. 

Un poem magnific pentru revelarea acestei 
concluzii a aventurii cognitive a poetului este şi O,- 
nţelepciune, ai aripi de ceară!: 



372 Sfântul Ioan Damaschin, Logica, tălmăcită în limba patriei de 
Preasfinţitul Grigorie (Râmniceanu), Episcop al Argeşului, ediţia a doua, 
revăzută şi îmbunătăţită [transcriere a ediţiei întâi, din 1826], ediţie 
îngrijită şi studiu introductiv de Dr. Adrian Michiduţă, transliterare de 
Aurelia Florescu, Ed. Aius, Craiova, 2012, p. 37. 

Ce mâni subţiri s-apucă de perdele 
Şi într-o parte timide le trag! 

în umbra dulce, după vechi zăbrele 

Suspină gură-n gură, drag cu drag. 
Luceşte luna printre mii de stele, 
Suspină vântu-n frunzele de fag, 

Se clatin codri mângâiaţi de vânt - 
Lumini pe ape, neguri pe pământ. 



0,-nţelepciune, ai aripi de ceară! 
Ne-ai luat tot făr' să ne dai nimic, 
Puţin te-nalţi şi oarbă vii tu iară, 
Ce-au zis o vreme, altele deszic, 
Ai desfrunzit a visurilor vară 
Şi totuşi eu în ceruri te ridic: 
M-ai învăţat să nu mă-nchin la soarte 
Căci orice-ar fi ce ne aşteaptă - moartei 

Tu ai stins ochiul Greciei antice, 
Secat-ai braţul sculptorului grec, 
Oricât oceanu-ar vrea să se ridice 
Cu mii talazuri ce-nspumate trec, 
Nimic el nouă nu ne poate zice, 
Genunchiul, gândul eu la el nu-mi plec, 
Căci glasul tău urechea noastr-o schimbă: 
Pierdută-i a naturii sfântă limbă. 

în viaţa mea - un rai în asfinţire - 
Se scuturau flori albe de migdal 373 ; 
Un vis purtam în fiece gândire 
Cum lacul poartă-o stea pe orice val; 

[A zorilor suavă înflorire 
Se prelungea până-n amurgul pal], 
în văi de vis, în codri plini de cânturi, 
Atârnau arfe îngereşti pe vânturi. 

Şi tot ce codrul a gândit cu jale 
în umbra sa pătată de lumini, 
Ce spun: izvorul lunecând la vale, 
Ce spune culmea, lunca de arini, 
Ce spune noaptea cerurilor sale, 
Ce lunii spun luceferii senini 
Se adunau în râsul meu, în plânsu-mi, 
De mă uitam răpit pe mine însumi. 

în van cat întregimea vieţii mele 
Şi armonia dulcii tinereţi; 
Cu-a tale lumi, cu mii şi mii de stele, 



373 Poate fi o sugestie de la Eccl. 12, 5: Km âiTO ifyouq 6i|/ovToa kocl 
GcqiPoi ev xf| 65(5 Km âv9r|ar| to ă\i\)ybaXov kocl iT0Q(uv8f| r\ aKp'ig km. 
5iaaKe5aa8f| f) KcnnTapig Btl eiTopeuGri 6 avBpQiTog dg olkov oduvcx; auxou 

(LXX) [şi încă de la înălţime vor vedea şi uluire [va fi] în cale şi va să 
înflorească migdalul, să se îngraşe lăcusta şi să se scuture chiparosul, 
pentru că a mers omul în casa veacului său] . 

în VUL: excelsa quoque timebunt et formidabunt in via florebit 
amigdalum inpinguabitur lucusta et dissipabitur capparis quoniam ibit 
homo in domum aeternitatis suae [chiar din înălţime se vor teme şi se 
vor înfricoşa în cale va înflori migdalul, se va îngrăşa lăcusta şi se va 
scutura chiparosul, pentru că va merge omul în casa veşniciei sale]. 

O, cer, tu astăzi cifre mă înveţi', 
Putere oarbă le-aruncă pe ele, 
Lipseşte viaţa acestei vieţi; 
Ce-a fost frumos e azi numai părere - 
Când nu mai crezi, să cânţi mai ai putere? 

Şi dacă nu-i nimic, decât părere 
Tot ce suspină inimei amor, 
Istoria cu lungile ei ere 
Un vis au fost amar - amăgitor; 
Tot ce-aspirăm, toat-acea putere 
Care-am robit-o falnicului dor 
Am cheltuit-o ca nişte nebuni 
Pe visuri, pe nimicuri, pe minciuni. 

Sunt ne-nţelese literele vremii 
Oricât ai adânci semnul [simbolul] lor şters? 
Suntem plecaţi sub greul anatemii 
De-a nu afla nimic în vecinie mers? 
Suntem numai spre-a da viaţă problemei, 
S-o dezlegăm nu-i chip în univers? 
Şi orice loc şi orice timp, oriunde, 
Aceleaşi vecinice-ntrebări ascunde? 



Poezia aceasta polemizează, ca şi în cazul 
anterior, cu filosofia umană care nu este în stare să 
ofere niciun răspuns la întrebările vitale ale fiinţei 
umane, ci doar să aducă în discuţie dileme de nerezol- 
vat. 

Pentru filosofîa dilematică, sintagma „literele 
vremii" de care vorbeşte Eminescu, adică lectura 
istoriei omeneşti şi a creaţiei universale rămâne fără 
niciun ecou pozitiv. 

Ceea ce filosofîa de tip apusean exaltă - iar Noica 
propunea să realizăm şi noi, românii, această fîlosofie - 
Eminescu respinge ca fiind un nonsens şi anume 
spiritul neliniştit, zbuciumat, dilematic, care nu face 
decât să se frământe în întreagă existenţa sa, ne- 
sperând şi nedorind un sfârşit al tensiunilor sale 
interioare, ci aflându-şi în mod masochist delectarea în 
veşnica sa nelinişte şi interogare fără răspuns. 

Eminescu susţine câteva lucruri absolut esenţial 
de observat. Mai întâi de toate, afirmă că gnoza care se 
întemeiază exclusiv pe intelectul uman interogativ şi 
care raţionează toate pe măsura sa este aceea care 
modifică urechea omului, auzul interior al conştiinţei 
sale, îl face surd la armonia cosmică şi la cântecul sfe- 
relor. 

Acest cântec, Eminescu (la fel ca poezia pre- 
paşoptistă şi paşoptistă) îl asociază cu cel al cetelor 
îngereşti dimprejurul Tronului Dumnezeirii, după a 
căror asemănare este şi armonia stelară a universului 
vizibil - vezi, spre exemplu, poemul Ondina: „Muzica 
sferelor: Seraphi adoară/ Inima lumilor ce-o încongioa- 
râ,/ Dictând în cântece de fericire / Stelelor tactul lor să 
le inspire". Sau poezia La mormântul lui Aron Pumnul: 
„te-aşteaptă toţi îngerii în cor/ Ce-ntoană tainic, dulce a 
sferelor cântare". Asemenea, în Sărmanul Dionis: „ste- 

lele albe sunau în aeriene coarde rugăciunea univer- 
sului" 374 '. 

întorcându-ne la discuţia noastră, fiinţa umană 
care cunoaşte astfel de amendamente filosofice aduse 
ontologiei sale devine un logos amputat, sclerozat, 
incapabil de dialog cu logosul cosmic, cu „a naturii 
sfântă limbă". 

Omul este creat de Dumnezeu ca să convorbească 
cu raţiunile dumnezeieşti pe care acelaşi Creator le-a 
aşezat în univers. Didahiile şi teologia Sfinţilor Părinţi, 
urmând Sfintei Scripturi, precum şi toată literatura 
românească medievală filosofează pe seama faptului că 
frumuseţea universală este o carte de simboluri, un 
arhitext care trebuie citit de către raţiunea umană, de 
mintea umană nepervertită, pentru a învăţa din ea 
despre Dumnezeul şi Ziditorul atotputernic al lumii şi 
despre tainele creaţiei. 

Aşa a făcut Sfântul Avraam şi a ieşit din rândul 
unui popor păgân şi închinător la idoli, fără să aibă 
Biblie scrisă, ci pentru că a citit biblia cosmică, pe care 
Dumnezeu a scris-o în univers şi pe care Eminescu o 
numeşte aici: „a naturii sfântă limbă" 375 . 

Moise şi mulţi Sfinţi care s-au nevoit în pustie au 
contemplat înţelepciunea lui Dumnezeu din înţelep- 
ciunea cu care El a creat lumea şi toate cele ce sunt în 

374 Eminescu, Proză literară, op. cit., p. 53. 

375 A se vedea şi comentariile noastre din voi. I al acestei cărţi, 
referitoare la biblia cosmică în literatura noastră veche, mai ales p. 109- 
113, 125-127, 214-216, 249, 376-383, 612-616, 783, cf. 

http://www.teologiepentruazi.r0/2014/01/u/epilog-la-lumea" 
veche-i-i-editia-a-doua/. 

ea. Acelaşi lucru i-a îndemnat şi Hristos, să citească 
limbajul firii, atât pe apostolii Săi, cât şi pe cărturarii 
evrei, care întrebau de semne şi de sfârşitul lumii: Mt. 
16, 1-4; 24, 32-33; Lc. 12, 54-56; 21, 29-31. 

Sfântul Maxim Mărturisitorul 376 (sec. VI) vorbea 
despre trei feluri de întrupări ale Cuvântului lui Dum- 
nezeu, ale Logosului dumnezeiesc: în natură, în Scrip- 
tură şi în Hristos, ultima prin pogorârea Fiului lui 
Dumnezeu şi asumarea firii noastre umane în ipostasul 
Său dumnezeiesc 377 . 

Ortodoxia a păstrat tradiţia vorbirii cu cosmosul, 
cu cerul, cu soarele, luna şi stelele nopţii, cu codrii şi 
pădurile fremătătoare, care jelesc împreună cu omul 
pierderea Raiului de către acesta (această tălmăcire o 
întâlnim în Triod, în cântările de la Vecernia Duminicii 
izgonirii lui Adam din Rai), cu mările, râurile şi 
izvoarele şi cu tot murmurul neostoit al firii, care 
transmite omului cunoştinţa despre chipul raţional al 
lumii, zidit după icoana Cuvântului şi a Creatorului ei. 

Cu rostul 378 acestui cosmos fremătător de dor şi 
de jale după Paradisul pierdut şi-a împletit românul 
doina sa, „doină de simţire ruptă ca jelania-n prohoduri" 
(Călin Nebunul). 

De această tradiţie a înfrăţirii şi a dialogului cu 
universul întreg, a lecturării bibliei cosmice, s-a depăr- 

376 A se vedea: 

http://ro.wikipedia.org/wiki/Maxim_M%C4%83rturisitorul. 

377 „Taina întrupării Cuvântului cuprinde în sine înţelesul tuturor 
ghiciturilor şi tipurilor din Scriptură, [precum] şi ştiinţa tuturor făpturilor 
văzute şi cugetate", cf. Filocalia, voi. II, op. cit., p. 150. 

378 în româna veche, rost înseamnă gură, grai (din lat. rostrum,-i). 

tat şi s-a înstrăinat Apusul, acel Apus care a impus 
raţiunea scolastică în teologia sa şi care a dat întâietate 
raţionalismului de tip intelectualist, în locul gândirii şi 
raţiunii luminate de har. 

Eminescu a constatat într-un mod foarte ortodox- 
tradiţional, că, dintr-o astfel de fiinţare şi de cugetare, 
„lipseşte viaţa acestei vieţi", lipseşte harul dumnezeiesc 
care făcea „viaţa mea - un rai" şi care umple toate, de 
care oamenii se pot răci şi înstrăina acceptând o filoso- 
fie sau o cugetare falsă. 

Viaţa e rai - oamenii sunt creaţi pentru Rai, viaţa 
nu este făcută de Dumnezeu să fie infern de suferinţă 
sau aşteptarea Nirvanei/ nefiinţei - şi când viaţa nu 
mai e rai, atunci viaţa nu mai e viaţă: „lipseşte viaţa 
acestei vieţi". Aceeaşi constatare o făcea şi Blaga: „vieţii 
nu i-am rămas dator niciun gând,/ dar i-am rămas 
dator viaţa toată" (Fum căzut, din voi. Lauda somnu- 
lui). 

în schimb, Eminescu a mărturisit în nenumărate 
ocazii faptul că în copilăria şi adolescenţa sa a simţit 
armonia harică a universului, atunci când se afla în 
consonanţă cu glasul acestui logos cosmic, atunci când 
îi erau cunoscute limba codrului, a izvoarelor, a lunii şi 
a luceferilor. 

în vremea copilăriei şi a primei tinereţi, natura 
era pentru el „un rai din basme" (Fiind băiet păduri 
cutreieram), căci Dumnezeu, Cel ce i-a dat ochi să vadă 
„lumina zilei", îi umplea inima „cu farmecele milei" 
(Rugăciunea unui dac). Această frumuseţe cosmică im- 
pregnată de har i-a făcut din „a mea minte, a 

farmecului roabă" (Nu mă înţelegi). E vorba însă nu de 
estetica universală, ci de o frumuseţe cosmică inse- 
minată de lumina lui Dumnezeu, pentru că lumile şi 
planetele sunt ţinute întru fiinţă şi armonie de 
„puterea ce lefarmăcă pre ele", fără de care „s-alerge-ar 
vrea în caos de-unde turburi au ieşit" (Memento mori). 

De aceea, mai târziu, va privi înapoi cu nostalgie 
paradisiacă, plângând după acele simţiri curate şi 
înţelegeri harice ale copilăriei: „O, rai al tinereţii-mi, 
din care stau gonit!/ Privesc cu jind la tine asemeni lui 
Adam"... (Zadarnic şterge vremea...). De aici: farmecul 
copilăriei..., de care vorbeşte critica literară în legătură 
cu Eminescu, Creangă 379 şi alţi autori ai literaturii 
române. 

Am făcut mai devreme precizarea că, în literatura 
paşoptisă, nu este de găsit o asemenea dimensiune 
edenică a copilăriei (şi nici a naturii), pentru că autorii 
nu trăiesc şi nu presimt tragedia Apusului, a... apusului 
credinţei. Ei sunt prea exuberanţi la gândul emanci- 
pării istorice şi sociale a ţării lor şi nu au acuitatea 
receptării intelectuale şi spirituale a lui Eminescu. 

Nici Eminescu n-o experiază la scara apostaziei, 
dar e în stare să perceapă mult mai corect fenomenul 
modernităţii, pe cât de mult este afiliat trecutului 
spiritual şi istoric, tradiţiei, tensiune din care se naşte 
suferinţa poetului. 

Revenim. Eminescu defineşte existenţa sa ca „un 
rai în asfinţire", un rai pe care 1-a simţit în copilărie şi 



A se vedea: http://ro.wikipedia.org/wild/Ion_Creang%C4%83. 

în prima tinereţe, dar pe care avea să-1 piardă, în 
vremurile care au urmat, când „pierdută-i a naturii 
sfântă limbă", dar, în acelaşi timp, un rai pe care dorea 
să-1 regăsească după moarte (Mai am un singur dor; 
Codrule, Măria Ta etc). 

„Ruptura completă [cu natura] nu s-a produs 
niciodată, şi în viziunea generală a poetului 
asupra naturii vom regăsi mereu ceva din fasci- 
naţia iniţială: copilul din el n-a murit niciodată. 
Peste candoarea transfiguratoare a privirii aces- 
tuia s-au adăugat reflexivitatea, sporită prin cul- 
tură, şi umbra melancoliei" 380 . 

Eminescu a înţeles spiritul vremii - ceea ce nu 
înseamnă că i s-a afiliat fără rezerve. Versuri magnifice, 
în acest sens, ni se par şi acestea: „în văi de vis, în codri 
plini de cânturi,/ Atârnau arfe îngereşti pe vânturi". 

Imaginea arfelor atârnate în crengi apare şi în Me- 
mento mori („Dar venit-a judecata, şi de sălcii plângă- 
toare/ Cântăreţul îşi anină arfa lui tremurătoare") şi 
provine din Psaltire, din psalmul 136 („în sălcii, în 
mijlocul lor, am atârnat harpele noastre" - 136, 2), care 
aminteşte captivitatea babilonică a poporului ales. 

Acest psalm, care a fost transpus superb de 
Dosoftei în versuri şi i-a prilejuit acestuia o poezie 
adesea citată în istoriile literare („La apa Vavilonului,/ 
Jelind de ţara Domnului,/ Acolo şezum şi plânsăm/ La 



0 George Gană, Melancolia lui Eminescu, op. cit., p. 119. 

voroavă ce ne strânsăm"...), iar lui G. Verdi 381 i-a 
inspirat o minunată arie (Corul robilor - Va pensiero) 
din opera Nabucco 382 . 

Eminescu vede aceste „arfe" atârnate şi părăsite în 
sălcii de poporul robit, captiv, el le vede cântând sin- 
gure mai departe: „în văi de vis, în codri plini de 
cânturi,/ Atârnau arfe îngereşti pe vânturi"\ 

Când poporul nu mai înalţă imne lui Dumnezeu, 
pentru că, spune el, „cum să cântăm cântarea Dom- 
nului în pământ străin?" (136, 4), atunci lauda adusă lui 
Dumnezeu nu încetează, pentru că îngerii Lui fac să 
răsune arfele codrilor şi pădurilor, pe care urechea lui 
Eminescu le-a auzit cu auzul interior al inimii: o 
muzică inefabilă, care ar fi fost imperceptibilă unui 
„spirit ateu" 383 (cum îl consideră Ioana Em. Petrescu) ! 

Codrii atârnă arfele îngereşti pe vânturi, într-un 
gest care mimează perfect antica atitudine a poporului 
evreu, care a refuzat să-I cânte lui Dumnezeu psalmi la 
solicitarea babilonienilor, a păgânilor, a celor care nu 
înţelegeau străfundurile spirituale din care izvorăşte 
această cântare. 

Cuvintele întru lauda lui Dumnezeu nu au sens în 
faţa celor care nu le înţeleg şi nu îl cunosc pe El. La fel, 
codrii îşi „atârnă" îngereasca lor cântare „pe vânturi", 
încriptând această cântare dumnezeiască pentru ure- 
chile celor surzi. Şi - esenţial - Eminescu îşi atârnă 
îngereasca lui arpă, poetica lui cântare, pe versuri greu 



1 Ase vedea: http://ro.wikipedia.org/wild/Giuseppe_Verdi. 

2 Idem: http://www.youtube.com/watch?v=yoEAL3vXZrM. 

3 Ioana Em. Petrescu, op. cit., p. 221. 

de înţeles, care intenţionat nu sunt explicite, pentru că 
sunt destinate numai celor care au extrem de fin şi de 
sensibil auzul interior al spiritului lor viu. 

în nuvela Geniu pustiu, descoperim trei vise 
extatice în care apar descrise imagini paradisiace şi în 
care am remarcat (în visul al doilea şi al treilea), 
secvenţe asemănătoare cu exprimările poetice de mai 
sus: 

„M-am trezit deodată într-un codru verde ca 
smaragdul, în care stâncile erau de smirnă şi 
izvoarele de ape vergine şi sfinte 384 . Printre arbori 
cântau privighetori cu glasuri de înger, prin cărări 
rătăceau umbre [suflete/ duhuri] diafane şi feri- 
cite şi se pierdeau prin verdura întunecată a dum- 
brăvilor sfinte. 

în depărtare vedeam o dumbravă de aur care 
cu freamătul frunzelor sale cânta o melodie 
molatecă şi lină ca aceea a undelor adormite. între 
toate umbrele sfinte şi albe, numai eu aveam corp 

[...]. 

Dar deodată păru că lumea se-nsenină, că 
gaura în cer începe a deveni din ce în ce mai mare 
şi mai largă, încât prin ea se vedea asupra boitei 
albastre ce îmbrăţişează pământul, o altă boltă 
cu mult mai naltă, cu mult mai largă, însă de- 



3 4 Apetenţa pentru metale şi pietre preţioase în descrierea Raiului 
este sugerată de descrierile extatice biblice ale Apocalispsei, iar cea 
pentru miresme, ca smirna şi tămâia, este, de asemenea, indicată de 
tradiţia hagiografică şi de practica liturgică ortodoxă. 

aur curat şi limpede ca lumina cea galbenă a 
soarelui, astfel încât întreaga acea boltă părea un 
soare mare, care îmbrăţişa o lume, lumea deasu- 
pra cerului. 

Aerul tot era de lumină de aur - totul era 
lumină de aur, amestecat cu geamătul lin şi curat 
al arpelor de argint în mâinile unor îngeri ce 
pluteau în haine de argint, cu aripi lungi, albe, 
strălucite prin întinsul acel imperiu de aur (s. n.) 
[o împărăţie a Luminii şi a aurului haric]" 385 . 



Cântarea frunzelor şi a copacilor Raiului o 
descoperim, în tradiţia literară cultică ortodoxă, în 
Triod, la Vecernie, în Duminica izgonirii lui Adam din 
Rai, unde se spune (am citat aceste pasaje şi undeva 
mai sus, dar le reamintim): 

Raiule preacinstite, podoaba cea frumoasă, locaşul cel de 
Dumnezeu zidit [...] şi sălăşluirea Sfinţilor, 
cu sunetul frunzelor tale roagă pe Ziditorul tuturor, 
să-mi deschidă uşile pe care 
cu neascultarea le-am închis. [...] 
Simte durere, Raiule, împreună cu lucrătorul care a sărăcit 
şi, cu sunetul frunzelor tale, roagă pe Făcătorul să nu-ţi 
încuie uşa. îndurate, miluieşte-mă 
pe mine cel căzut 386 . 



Eminescu, Proză literară, op. cit., p. 131-132, 142. 
Triodul, Ed. IBMBOR, Bucureşti, 2000, p. 100 şi 103-104. 

Am arătat, într-o altă carte, faptul că poetul a 
urmat, pentru aceste vise, ca şi pentru alte descrieri 
paradisiace din nuvelele şi poemele sale, modele 
hagiografice din cărţile noastre vechi, din care a reţinut 
foarte multe amănunte si le-a metamorfozat literar în 

y 

opera sa 38? . Faţă de cele pe care le-am afirmat acolo, 
dorim să adăugăm şi faptul că amănuntul trecerii 
dintr-un cer în altul, mai înalt si mai luminos, ca si cel 
al imperiului de aur şi altele din textul lui Eminescu 
apar, de asemenea, în Viaţa Sfântului Andrei cel nebun 
pentru Hristos (posibil şi în alte hagiografii): 

„Ce mi-au fost nu ştiu. Că precum doarme 
cinevaşi dulce toată noaptea şi să scoală a doa zi, 
aşa eu am petrecut doă săptămâni întru acea 
videnia dulce, precum porunciia Dumnezeu, m- 
am văzut ca într-un Raiu foarte frumos si 

y 

minunat şi mirându-mă gândiiam cu duhul ce 
este aceasta. Ştiu că în Ţarigrad [Constantinopol] 
este lăcaşul mieu, dar aicea cum am venit nu stiu 
şi nu mă pricipeam de sântu în trupu au afară de 
trupu, Dumnezeu ştie. [...] Şi mă bucuram foarte 

Expresia modernă este cvasi-identică celei din: Triodiu, tipărit în 
zilele prea înălţatului nostru Domn Carol I, Regele României, ediţia a 
doua, Tipo-Litografia „Cărţilor Bisericescă", Bucureşti, 1897, p. 108, 112. 

Aceste imne din Triod, de la Vecernia din Duminica izgonirii lui 
Adam din Rai, au inspirat poezii populare (Versul lui Adam) şi cântece de 
stea. A se vedea şi articolul nostru de aici: 

http://www.teologiepentruazi.ro/2015/03/03/versuri-populare- 
inspirate-din-triod/. 

387 A se vedea: Gianina Maria-Cristina Picioruş, Eminescu şi 
literatura română veche, op. cit, p. 339-351. 

de acea frumuseţe si mă miram cu mintea de 

y y 

negrăita podoabă a dumnezeiescului Raiu şi un- 
blând printr-însul mă veseliiam. Erau acolo pomi 
mulţi şi foarte înalţi clătindu-se [clătinându-se] cu 
vârfurile lor, care veseliia foarte ochii omeneşti si 
isiia miros mare din ramurile lor. 

y 

Unii dintru acei pomi înfloriia neîncetat, iar 
alţii era înpodobiţi cu frunze de aur, alţii avea 
roduri de mult feluri cu negrăită frumuseţe înpo- 
dobiţi, sădiţi de dumnezeiasca mână. 

y 7 y 

Şi era întru acei pomi mulţime de păsări: 
unile cu aripile de aur, altele albe ca zăpada, iar 
altele pestriţe în multe chipuri, carele şezându în 
pomii Raiului cânta prea frumos, încât de dulcele 
glas al cântărilor lor eram întru nepricepere, în- 
dulcindu-să inima mea foarte. 

Şi unblându eu printre acei pomi cu inimă 
veselă, am văzut un râu de apă mare curgându 
care adăpa acei pomi frumoşi. Şi peste râu era o 
vie mare tinzându-şi viţele sale cu frunze de aur. 
Şi era cu struguri în chipul aurului înpodobită. Şi 
bătea acolo nişte vânturi line si mirositoare de 

y y 

patru părţi, de carele clătindu-se pomii făcea 
sunet minunat cu frunzele sale. 

Apoi m-au coprinsu o frică şi mi să părea că 
stau deasupra mării cereşti. Iar un tânăr înbrăcat 
în veşmântu mohorât, a căriia [căruia] faţă strălu- 
ciia ca soarele, mergea înaintea mea şi [...] am 
văzut deodată o Cruce mare, frumoasă [...] am 
îngenuncheat înaintea Crucii cu frică şi cu 

bucurie mare şi am sărutat[-o] cu osârdie. Şi dacă 
am sărutat, m-am umplut de negrăită dulceaţă 
sufletească si simtiiam mai mare miros decât al 

y y 

Raiului. 

Şi trecându Crucea, căutam în jos şi vediiam 
suptu mine ca o beznă a mării [adânc al mării] şi 
mi să părea că umblu prin văzduh. Şi speriindu- 
mă am strigat către cel ce mă duciia zicându: 

- Doamne, mă tem să nu caz în adâncime! 
Iar el mi-au zis: 

- Nu te teme, că ni se cade să ne suim mai 
sus, peste a doa tărie a ceruluil 

Si am văzut acolo nişte bărbaţi minunaţi si 

y y y y y 

lăcaşul lor şi bucuriia praznecului lor [pe] care nu 
[o] poate spune linbă omenească. Apoi am întrat 
într-o văpae minunată care nu ne ardea, ci numai 
ne lumina şi am început a mă speriia. Iar cel ce 
mă duciia m-au apucat de mână zicându: 

- M să cade să ne suim mai sus! 

Şi iarăş ne-am văzut peste al treilea cer, 
unde am văzut şi auzit mulţime de puteri cereşti 
cântându şi slăvindu pre Dumnezeu. 

Apoi am venit la o zăveastă sau catapeteaz- 
mă care străluciia ca fulgerul, înaintea căriia sta 
nişte voinici straşnici şi mari, cu chipul ca para 
focului. Iar feţile lor străluciia mai vârtos decât 
soarele" 388 ., .etc. 



3 Cf. Cătălina Velculescu, Nebuni întru Hristos, Ed. Paideia, 
Bucureşti, 2007, p. 307-309. 



340 



Şi dincolo de această catapedeasmă îl vede pe 
Hristos... 

Interesant, în ceea ce priveşte „geamătul lin şi 
curat al arpelor de argint în mâinile unor îngeri", din 
Geniu pustiu (fragmentul citat puţin mai sus), este 
faptul că ceva asemănător, ca imagine poetică, putem 
identifica la Alecsandri: „Gânditoare şi tăcută luna-n 
cale se opreşte./ Sufletul cu voluptate în estaz adânc 
pluteşte,/ Şi se pare că s-aude prin a raiului cântare/ Pe- 
ale îngerilor harpe lunecând mărgăritare" (Concertul în 
luncă). Nu se poate susţine însă că Eminescu a preluat 
şi a amplificat pur şi simplu versurile lui Alecsandri, 
pentru că se recunosc la Eminescu acele trimiteri 
explicite la surse scripturale, hagiografice şi liturgice. 

Eminescu şi-a însuşit o anumită atmosferă 
poetică, un anumit limbaj şi o contrucţie lirică din 
poezia preromantică, anterioară, însă, ceea ce este 
absolut esenţial de precizat, el nu doar îşi impropriază 
nişte elemente poetice, ci pe cele pe care le împrumută 
le consideră semnificative. 

încât, în versurile eminesciene, lecturate cu 
atenţie, descoperim o bogăţie de semnificaţii asociate 
unor imagini poetice provenite din surse lirice ante- 
rioare, pe care cu greu le puteam bănui şi interpreta în 
acest fel, în forma lor paşoptistă. 

Eminescu preia sintagme poetice create anterior 
în lirica românească, dar le amplifică şi ne oferă vectori 
spre abisalităţi interpretative, asupra versurilor înain- 
taşilor. 

Iar abisalităţile sunt presupozibile şi acolo pentru 
că, de fapt, nu poeţii prepaşoptişti sau paşoptişti con- 
stituie sursa primară, originară, ci literatura română 
veche sau religioasă, care nu se mai străvede bine în 
poezia acelora, din cauza contextului romantic euro- 
pean (care are şi el un fond creştin înrudit şi uşor de 
confundat, totuşi, unei lecturi neaprofundate, cu ceea 
ce numim toposuri româneşti) şi a formelor poetice 
noi. 

Felul în care procedează Eminescu, integrând în 
versurile sale elemente reprezentative din lirica prede- 
cesorilor şi creând conştient şi programativ o tradiţie, 
va fi preluat de urmaşii lui. Acelaşi lucru îl vor înţelege 
şi îl vor face, tacit, cu poezia lui Eminescu, cei de după 
el (Goga 389 , Pillat, Bacovia 390 , Arghezi, Barbu, Blaga, 
Nichita, chiar şi Mircea Eliade 391 , în proză). 

Şi faptul acesta reprezintă o atenţie faţă de 
perpetuarea spiritului, a sensurilor esenţiale. Autorii 
noştri resimt creaţia literară nu ca un triumf al indi- 
vidualismului, ci ca o perpetuare a tradiţiei şi o her- 
meneutică simbolică, în paralel cu critica ştiinţifică. 

Eminescu nu inventează, însă, el însuşi acest 
procedeu, ci imita un gest medieval (să-i zicem), tipic 
gândirii religioase şi literaturii omiletice, prin care o 
semnificaţie sau o viziune anume erau preluate şi 
purtate mai departe, fără alterare, din val în val, peste 



A se vedea: http://ro.wikipedia.org/wild/Octavian_Goga. 
Idem : http : / /ro .wikipedia.org/ wiki/ George_Bacovia . 
Idem : http :/ / ro . wikipedia . org/wiki/Mircea_Eliade . 

eoni, aşa încât ecoul primar al unei atitudini se putea 
auzi multe secole şi milenii mai târziu. 

Era o acustică eclesială în templul timpului, 
rezonând perfect ca şi acustica spaţială, cosmică. Este, 
de asemenea, modul de manifestare al unei inter- 
textualităţi complexe şi extinse, care implică atât 
textele scrise cât şi textul cosmic - toată literatura 
medievală bizantin-ortodoxă presupune acest gen de 
intertextualitate. 

Textul cosmic, universul, a fost treptat eliminat 
din conştiinţa occidentală literară, ajungând în epoca 
modernă să fie considerat proză, antipoezie, document 
natural neartistic - vom discuta mai detaliat aceste 
aspecte puţin mai târziu. Muzica aceasta cosmică, 
convorbirea conştiinţei sale cu raţiunile dumnezeieşti 
însămânţate în univers („Şi tot ce codrul a gândit cu 
jale /.../ Ce spun: izvorul lunecând la vale,/ Ce spune 
culmea, lunca de arini,/ Ce spune noaptea cerurilor 
sale,/ Ce lunii spun luceferii senini"... - codrul şi toate 
elementele naturii gândesc şi spun, vorbesc între ele în 
continuu, au un dialog, o limbă pe care logosul uman o 
poate asculta şi traduce pe înţelesul său) îi provoacă 
poetului o intimizare profundă cu sensul şi raţiunea 
acestei comunicări, care devine fiinţa lui abisală, sinte- 
tizată metonimic prin râsu' plânsu' lui Eminescu („Se 
adunau în râsul meu, în plânsu-mi,/ De mă uitam răpit 
pe mine însumi") . 

îl va prelua şi Nichita Stănescu (a cărui sintagmă 
concisă am reprodus-o), reprezentând o definiţie 
rezumativă a persoanei umane, tradiţională în cultura 

şi spiritualitatea românească, de provenienţă scriptu- 
rală, cu referire la umanitatea desăvârşită a lui Hristos, 
Cel ce plânge murind pentru oameni şi râde mântu- 
indu-i, în acelaşi timp (imagine tradusă în folclor şi în 
basme prin cea a împăratului care cu un ochi plânge şi 
cu altul râde). 

Acest dialog între logosul uman şi logosul cosmic 
îi provoacă de asemenea răpire şi uitare de sine : „de mă 
uitam răpit pe mine însumi". Adică, fiind răpit de 
frumuseţea cosmică - nu de cea estetică, ci de cea 
raţională, logosifică, dialogică -, „mă uitam pe mine 
însumi". 

Numai că răpirea şi uitarea de sine fac parte din 
sfera semantică a extazului mistic, care apare descris în 
aceşti termeni de către Sfântul Pavel, de la care au 
preluat isihaştii terminologia, şi, de la ei, Eminescu: 

„Cunosc un om în Hristos, care acum 
paisprezece ani - fie în trup, nu ştiu; fie în afară de 
trup, nu ştiu, Dumnezeu ştie - a fost răpit unul ca 
acesta până la al treilea cer. Şi-1 ştiu pe un astfel 
de om - fie în trup, fie în afară de trup, nu ştiu, 
Dumnezeu ştie -, că a fost răpit în Rai şi a auzit 
cuvinte de nespus, pe care nu se cuvine omului să 
le grăiască" (II Cor. 12, 2-4, Biblia 1988). 

Muzica îngerească a sferelor cosmice (expresia 
muzica sferelor îi aparţine lui Pitagora 392 , dar seman- 



Idem:http://ro . wikipe dia . org/wiki/ Pitagora . 

tica eminesciană este una încreştinată, care nu rămâne 
la viziunea mecanicistă şi matematică a gânditorului 
antic) sau a codrilor cântători este un pre-extaz. 

Revelaţia naturală a lui Dumnezeu este un extaz 
înainte de extaz, o revelare a Sa înainte de experienţa 
revelării dumnezeieşti în extazul mistic. Eminescu 1-a 
trăit pe primul, în copilărie, şi revine mereu, nostalgic, 
la amintirea experienţei lui profunde şi profund auten- 
tice din punct de vedere spiritual, şi în mod sigur a 
avut dorul nostalgic, cel puţin în urma lecturilor sale 
patristice, ascetico-mistice, de a-1 împlini printr-o ex- 
perienţă desăvârşită a cunoaşterii lui Dumnezeu faţă 
către faţă, în extaz. 

Şi-a dorit un vis extatic sau o ieşire din sine, la fel 
ca Arghezi, care să îl confrunte cu Adevărul revelat, cu 
Duhul Sfânt făcut sensibil (ca să-1 parafrazăm pe Ion 
Barbu, deşi vederea extatică nu e sensibilă, ci spiri- 
tuală), când ochii inimii se deschid ca să vadă lumina 
Duhului, iar concreteţea anumitor relatări din versuri 
sau din nuvele mă face să-mi pun serios unele 
întrebări. 

Să fi ajuns Eminescu, prin rugăciunea inimii, pe 
vremea „când sufletu-mi noaptea veghea în estaze" şi 
„vedeam ca în vis pe-al meu înger de pază", cu adevărat, 
la o experienţă mistică superioară revelaţiei prin cânte- 
cul codrilor şi al stelelor, ascultat în copilărie? 

Să fie autobiografice amănuntele viselor extatice 
din Geniu pustiu, rememorând vremuri în care „copilul 
vorbeşte prin somn, zâmbind, cu Maica Domnului" 393 ? 

Ce înseamnă rugăciunea aceasta către Maica 
Domnului: „Răsai asupra mea, lumină lină,/ Ca-n visul 
meu ceresc d-odinioară" (Răsai asupra mea...)? Şi, mai 
departe: „Dă-mi tinereţea mea, redă-mi credinţa/ Şi 
reapari din cerul tău de stele:/ Ca să te-ador de-acum pe 
veci, Mărie!"? Să fi văzut copilul în vis acest detaliu care 
se repetă în poeme: „Privirea-ţi adorată/ Asupră-ne 
coboară" (Rugăciune); „Privirea ta de milă caldă, plină,/ 
îndurătoare-asupra mea coboară" (Răsai asupra 
mea...)? 

încă nu am cercetat mai profund această 
problemă, în căutarea unor dovezi solide, a unor 
mărturii încă şi mai explicite, dar nu ne-ar mira dacă 
ele ar fi descoperite. De la această mărturie poetică 
până la visul din copilărie al lui Apostol Bologa, nu mai 
avem în literatura română expunerea, biografică sau 
strict literară, a unui vis/extaz mistic. 

Lui Eminescu îi erau, fără îndoială, cunoscute şi 
cuvinte ca acestea: 

„Tainele [vederile extatice] se descoperă 
celor smeriţi. Iar de va muri cu nădejdea aceasta, 
chiar dacă n-a văzut nicidecum ţara aceea [împă- 
răţia cerului] din apropiere, socotesc că o va 
moşteni împreună cu Drepţii cei vechi, cu cei ce 



Eminescu, Proză literară, op. cit, p. 110. 

au nădăjduit să ajungă desăvârşirea, dar n-au 
văzut-o, după cuvântul apostolesc, că au lucrat 
pentru nădejde în toate zilele, dar n-au primit-o 
[n-au primit-o toţi în această viaţă]" 394 . 



Cântarea îngerească, cu arfe îngereşti, a codrilor şi 
a naturii, convorbirea aceasta muzicală, psalmodică 
între codri, izvoare, văi şi lunca de arini corespunde în 
plan terestru cu îngereasca muzică a sferelor din 
cosmos, cu „ce spune noaptea cerurilor sale,/ Ce lunii 
spun luceferii senini". 

De fapt, această comunicare nu este impedimen- 
tată de o separaţie între lumea de jos şi lumea de sus, 
nu există o astfel de împărţire la Eminescu - cum nu 
există nici în gândirea ortodoxă -, planul terestru nu 
este categoric despărţit de cel ceresc. 

O astfel de ruptură o provoacă numai opacitatea 
umană, surzenia ipochimenului la glasul cântării 
cosmice, la glasul liturghiei universale, dar ea nu există 
în mod natural/ normal, aşa cum anormală este şi 
amputarea senzorilor spirituali ai omului în lumea 
modernă. Muzica aceasta neîncetată a cosmosului avea 



394 Sfântul Isaac Şirul, Cuvinte despre sfintele nevoinţe, trad., introd. 
şi note de Pr. Prof. Dr. Dumitru Stăniloae, în Filocalia Românească, voi. 
X, ed. IBMBOR, Bucureşti, 1981, p. 74. 

O ediţie intitulată Cuvintele lui Isaac Syrul era tipărită la 
Mănăstirea Neamţ în 1818, cf. Ioan Bianu, Nerva Hodoş şi Dan 
Simionescu, Bibliografia românească veche, tomul III (1809-1830), editată 
de Academia Română, Bucureşti, Atelierele grafice Socec & Co., societate 
anonimă, 1912-1936, p. 295. 

şi calitatea de a-i provoca „setea liniştii eterne care-mi 
sună în urechi", căci această sete de linişte eternă „e 
acelaşi cântec vechi", iar „vechiul cântec mai străbate 
cum în nopţi izvorul sare" (Scrisoarea IV). 

„Ce spune noaptea cerurilor sale,/ Ce lunii spun 
luceferii senini" reprezintă din nou o parafrază 
scripturală, la Ps. 18, 2, care precizează, foarte aproape 
de expresia eminesciană, că „noaptea nopţii vesteşte 
ştiinţă " (Biblia 1988). 

însă contextul psalmului respectiv este şi mai 
lămuritor în privinţa sensurilor din poezia lui Emi- 
nescu şi ne duce cu gândul la posibilitatea unei 
parafraze extinse şi conştiente pe care poetul a operat - 
o în versurile sale: 



„Cerurile povestesc [8Lr|YouvToa: narează] sla- 
va lui Dumnezeu, [iar] facerea mâinilor Lui o 
vesteşte tăria [cerului]/ firmamentul. 

Ziua zilei spune cuvântul şi noaptea nopţii 
vesteşte cunoaşterea [yvtioiv]. 

Nu sunt vorbiri [şi] nici cuvinte cărora să nu 
li se audă sunetul lor. 

întru tot pământul a ieşit glasul lor şi întru 
marginile lumii cuvintele lor" (Ps. 18, 1-4) 395 . 



395 Cf. LXX: ol oupavoi 5ir|YoGvToa boţav ©eou ttolt|olv 5e xeipuv 
AuroO avaYY^^ eL 1:0 orepeuiia f||iepa xfj rpepa epeuyetoa pf||ia koi vbţ 
vuktl avaYYkXXti yvăaw ouk elolv XaXvdv ou8e A.6yoL (3v ouj(i aKOuovToa od 
$(x>vai aurâv dg iTâoav xr\v yi]V e£f|X9ev 6 fyQoyyoq aurâv km. ele; râ iTeponra 
xt\q olKOU|j,6vr|g ta pr||ion:a auxcov. 

în Biblia 1688: „Ceriurile povestesc mărirea lui Dumnezeu şi 
facerea manilor Lui povesteaşte întărirea. Ziua zilei va izbâcni cuvânt şi 

De altfel, aceste versete au fost îndelung solicitate 
în toată medievalitatea românească şi le aflăm în 
cazanii, didahii, la Cantemir (Divanul) etc. Eminescu 
avea şi de ce să le reţină, atât ca formă, cât şi ca 
interpretare. în versurile sale: 

„Şi tot ce codrul a gândit cu jale/ în umbra sa 
pătată de lumini,/ Ce spun: izvorul lunecând la vale,/ Ce 
spune culmea, lunca de arini,/ Ce spune noaptea 
cerurilor sale,/ Ce lunii spun luceferii senini/ Se adunau 
în râsul meu, în plânsu-mi,/ De mă uitam răpit pe mine 
însumi" (0,-nţelepciune, ai aripi de ceară!); 

„Şi cuminţi frunzele toate îşi comunică misteruri,/ 
Surâzând, clipind ascultă ochii de-aur [stelele] de pe 
ceruri,/ Crenge rele imitează pân şi zgomotul de guri 
/.../ Cine are-urechi s-audă ce murmur gurile rele [ale 
ramurilor]/ Şi vorbăreţele valuri şi prorocitoare stele" 
(Memento mori); „Şi flori şi crenge şi stele/ în ciuda mea 
taine îmi spun"...(Ecd). 

Nichifor Crainic remarca foarte just faptul că, 
pentru Eminescu şi pentru cei mai mulţi dintre poeţii 
români, 

„cosmosul în care trăim e creat de 
Dumnezeu şi e un reflex în mii de feţe al 



noaptea nopţii povesteaşte minte. Nu-s graiuri, nici cuvinte, cărora nu să 
aud glasurile lor. La tot pământul ieşi răspunsul lor şi la marginile lumii 
cuvintele lor". 

La Dosoftei, în Psaltirea de-nţăles: „Ceriurile spun slava lui 
Dumnădzău, facerea, dară, a mănulor Lui vesteaşte tărie. Dzua dzâlei 
izbucneaşte graiu şi noaptea nopţâi vesteaşte înţeles. Nu sânt graiuri, 
nice cuvinte, cărora nu să aud glasurile lor. în tot pământul ieşit-au 
vestirea lor şi, în marginile lumii, graiurile lor". 

frumuseţii şi al strălucirii divine. [...] Asemenea 
poeţi ne comunică şi nouă acel sentiment primor- 
dial de uimire în faţa spectacolului cosmic şi de 
bucurie că trăim în această lume ca într-o 
revelaţie naturală a Celui Atotputernic. [...] 

Frumuseţea naturii se leagă imediat de ideea 
Creatorului lumii, despre care am vorbit. Frumu- 
seţea naturii e un reflex din strălucirea frumuseţii 
divine. Ea nu se impune subiectului liric numai ca 
un lucru circumscris în marginile existenţei natu- 
rale, ci ca un lucru care poartă aureola unei pre- 
zenţe de dincolo de lume. 

Contemplarea frumuseţii unui peisaj deter- 
mină pe poet la un fenomen de transfigurare a 
naturii către sensul ei transcendent şi tainic (s. 
n.)" 396 . 

Găsim „transfigurarea naturii" în toate comenta- 
riile didactice, nu şi: „către sensul ei transcendent şi 
tainic". 

Crainic face însă marea eroare să nu-1 citească 
foarte atent pe Eminescu şi să-i atribuie aceste calităţi 
mai mult lui Coşbuc, şi aici sunt nevoită să mă 
delimitez de Nichifor Crainic 397 - mai multe vom vorbi 
în capitolul despre Coşbuc 398 . 

396 Nichifor Crainic, Puncte cardinale în haos, ediţie îngrijită şi 
note de Magda Ursache şi Petru Ursache, Ed. Timpul, Iaşi, 1996, p. 103- 
104, 106. 

397 A se vedea: http://ro.wikipedia.org/wild/Nichifor_Crainic. 

398 A se vedea cartea noastră, Epilog la lumea veche, I. 4, p. 14-24, 
http://www.teologiepentruazi.ro/2012/12/22/epilog-la-lumea-veche-i-4/. 

Ideea de transfigurare a peisajului poetic va fi 
preluată şi continuată de critica literară românească, 
precum şi aceea de logos cosmic, însă ambele formule, 
ortodoxe în esenţă, vor fi decontextualizate, depose- 
date de substratul lor religios şi integrate unui limbaj 
criticist neutru, hibrid şi pseudo-filosofic. 

Interogaţiile ultimei strofe din poemul O,- 
nţelepciune, ai aripi de ceară! sunt retorice, pentru că 
„greul anatemei" de-a nu primi niciun răspuns este în 
mod evident o povară şi o nefericire pentru Eminescu. 

Pentru el, sunt total absurde plăcerile filosofice 
de-„a da viaţă problemei" fără a crede că pot fi 
descifrate vreodată „literele vremii" de către gândirea 
umană. 

în mod paradoxal însă, lui Eminescu, care a 
renegat modelul filosofic, strict uman (omenesc, prea 
omenesc, vorba lui Nietzsche), de a contempla şi înţe- 
lege lumea, ca pe un alt element de vanitate umană, 
care nu procură certitudinea înţelepciunii şi repaosul, 
odihna spirituală mult râvnite de poet, i s-a atribuit 
afilierea profundă şi cu urmări în fecunditatea artistică, 
la variate tipuri de filosofii: platonică şi plotiniană, 
schopenhauriană, kantiană, budistă şi brahmană etc. 

Eminescu ne dezvăluie însă - tocmai prin indi- 
carea angoasei cumplite şi a durerii care 1-a măcinat 
interior, aceea de a fi rătăcit calea spre răspunsurile 
sigure, spre liniştea şi serenitatea duhului - că nu este 
un nihilist, ci un spirit optimist, luminos, în străfun- 
durile sale. El se autoportretizează drept un om care s- 
a luptat să ajungă la dezlegări lămuritoare, la pace, la 

fericire, la lumina vieţii veşnice, chiar dacă a mai şi 
greşit uneori, erori pe care singur le mărturiseşte şi le 
deplânge, după cum se poate citi şi din poeziile sale. 

Eminescu si Antim Ivireanul. Semnifi- 
catia metaforelor cosmice 



„Era de ajuns ca cineva să citească pe Antim Ivireanul 
ca să se familiarizeze cu filosofia şi universul de imagini 

al patristicii". 

Mircea Eliade 399 



în studiul nostru despre Antim Ivireanul 400 , am 
avut de mai multe ori ocazia să atragem atenţia asupra 
unor motive sau imagini comune în opera antimiană şi 
în cea a lui Mihail Eminescu. 

De altfel, credem că Eminescu a avut oportunita- 
tea, cumva, să citească din omiliile lui Antim Ivireanul, 
care au circulat sub forma copiilor manuscrise. Dorim 
ca, în această secţiune a cărţii noastre, să punem în 
lumină mai multe asemenea coincidenţe ideatice şi 
plastice între cei doi autori. 

399 în postfaţa cărţii Rosei del Conte, Eminescu sau despre Absolut, 
op. cit., p. 466. 

400 Capitolul de faţă şi o parte din cel intitulat Desemnificarea 
cosmosului... sunt selectate din teza noastră doctorală: Antim Ivireanul: 
avangarda literară a Paradisului. Viaţa şi opera, op. cit., în care am 
discutat despre motive şi viziuni comune cu literatura patristică ortodoxă 
românească în lirica lui Mihail Eminescu. 

Am procedat astfel pentru a oferi cititorului un tablou cât mai 
complet al gândirii şi comentariilor noastre asupra operei eminesciene. 

Capitolul respectiv se află aici într-o variantă revizuită şi adăugită. 

Mihai Rădulescu a făcut deja o paralelă între 
„versurile de început ale lucrării Chipurile Vechiului şi 
Noului Testament: Făcut-au Domnul Dumnezeu toate 
din nefiinţă/ Şi în fiinţă le-au adus cu multă biruinţă" 401 
şi versul eminescian „La-nceput, pe când fiinţă nu era, 
nici nefiinţă", din Scrisoarea I, ajungând la concluzia 
următoare: „Această antiteză, ca şi splendidul şi rarul 
nefiinţă în sine" sunt „ale românei bisericeşti şi Antim 
Ivireanul le-a impus valoarea" 402 . 

E adevărat că nefiinţă (chiar întunerecul nefiinţei) 
există şi în Istoria ieroglifică a lui Cantemir 4 ° 3 dar 
aceasta e o sursă improbabilă, întrucât manuscrisul a 
luat calea exilului împreună cu autorul şi nu a fost 
publicat până în 1883. Tot aici, la Cantemir, există şi 
expresia ca luna între stele - „ca luna între alte stele să 
arăta" 404 - sau lacrimi de sânge („lacrămi de singe" 4 ° 5 ), 
ultima considerată o metaforă a lui Alecsandri, lucru 
inexact. Sursele acestor imagini poetice sunt religioase 
şi sunt mult mai vechi. 

Antim îl utilizează în versurile introductive la 
Chipurile Vechiului şi Noului Testament (le-am citat şi 
în volumul anterior): „Făcut-au Domnul Dumnezeu 
toate din nefiinţă/ Şi în fiinţă le-au adus cu multă 
biruinţă"... 



401 Mihai Rădulescu, Antim Ivireanul. învăţător. Scriitor. Personaj, 
cu un „Cuvânt înainte" de P. S. Irineu Slătineanu, editat de Fundaţia 
„Antim Ivireanul" - Rm. Vâlcea, Ed. Ramida, Bucureşti, 1997, p. 37. 

402 Idem, p. 37-38. 

4 ° 3 Dimitrie Cantemir, Istoria ieroglifică, op. cit., p. 81, 115. 

404 Idem, p. 131. 

405 Idem, p. 48, 71, 178, 332. 

Termenul este reperabil în textele româneşti şi în 
veacurile anterioare şi aparţine, într- adevăr, limbii 
bisericeşti. Este foarte posibil, însă, ca prestanţa versu- 
rilor antimiene să-i fi impus valoarea poetică. 

Suntem de acord, de aceea, cu observaţia lui 
Mihai Rădulescu 4 ° 6 , întrucât cunoaştem foarte bine 
felul în care Eminescu şi-a impropriat, în acelaşi mod, 
„genunea" lui Dosoftei („Fu prăpastie? Genune? Fu 
noian întins de apă?" etc). 

Iar nefiinţa şi genunea sunt, la origine, termeni 
biblici. Spre exemplu, prin „genune" şi „prăpastie", 
Dosoftei denumeşte marea, în Psaltirea sa versificată. 

Reamintim versurile din Ps. 103, în care se 
remarcă sinonimia dintre „prăpastie" şi marea sau 
apele care acopereau pământul la începutul lumii, 
adâncul ca o haină, cum zice traducerea modernă a 
psalmului: 

„Tu-ntemeiez[i] cu cuvântul/ De stă nemutat pă- 
mântul./ Tu i-ai datu-i de mainte/ Prăpastea de- 
mbrăcăminte,/ Şi stă gata să te-asculte,/ Să dea apa 
preste munte". 

în ce priveşte genunea, nu cred că trebuie să mai 
insistăm - se poate consulta capitolul despre Dosoftei, 
din volumul anterior -, versurile sunt celebre: „Preste 
luciu de genune". ..Aşa încât „prăpastie", „genune" şi 
„noian întins de apă" sunt sinonime, în versul 
eminescian (interogaţia lui e tautologică, conţine 
răspunsul întru sine şi poate fi înţeleasă ca 



A se vedea: http://www.literaturasidetentie.ro/biografie.php. 

necunoaştere nu a ceea a ce a fost la început, ci a cum 
arăta acest noian de apă) şi toţi aceşti termeni sunt 
arhaici şi denumesc un adânc mare de ape. 

întrebarea nu denotă neştiinţă elementară - ca si 

y y y 

în cazul anterior, în Memento mori, unde poetul se 
adresa lui Dumnezeu cu „Cine eşti?" -, ci necesitatea 
unei cunoaşteri mai profunde. 

Avem o dovadă în plus în favoarea tezei că, tra- 
ducând Imnul creaţiunii din Rigveda şi prelucrându-1 în 
Scrisoarea I, Eminescu încreştinează sensurile, selec- 
tând termeni esenţiali (care să denumească o realitate 
primordială) din contexte creaţioniste, din aria Gene- 
zei, aparţinând Bisericii: atât versurile lui Antim (în 
care apare nefiinţa), cât şi cele ale lui Dosoftei sunt o 
probă irefutabilă. Ca să nu mai vorbim de acel la 
început („La-nceput, pe când fiinţă nu era, nici nefiin- 
ţă"), care este eminamente biblic (Fac. 1, 1; Ioan 1, 1). 

Mihai Rădulescu a aflat în mai multe poeme 
eminesciene ipostaza lunii ca stăpână a mării, anume 
în Scrisoarea I („lună tu, stăpân-a mării"), Scrisoarea III 
(„luna:/ Doamna mărilor ş-a nopţii"), Scrisoarea IV („al 
lunei disc, stăpânitor de ape"), Horia („luna iese, 
mărilor regină") 407 şi a propus studierea atentă a 
manuscriselor pentru a se descoperi mai multe astfel 
de situaţii, în care expresii reprezentând viziunea 
antimiană („luna iaste podoaba nopţii, asămânătoare 
soarelui şi stăpâna mării" 408 ) se regăsesc în paginile 
marelui nostru poet romantic. 



Cf. Mihai Rădulescu, op. cit., p. 36. 
Antim Ivireanul, Opere, ed. cit., p. 59. 

Mai mult decât atât, autorul nostru a identificat 
în nuvela Sărmanul Dionis două fragmente în care 
fantezia reconfiguratoare de lumi a călugărului Dan ar 
putea avea foarte bine, ca puncte de plecare, idei şi 
imagini din predicile lui Antim 4 ° 9 , considerând şi că 
acea cameră populată de „câteva sute de cărţi vechi, 
multe greceşti, pline de învăţătură bizantină", a perso- 
najului eminescian, în care recunoaştem un avatar 
literar al poetului însuşi, trebuie să ne conducă inevi- 
tabil la concluzia că, între sutele de lecturi din litera- 
tura noastră veche, ale lui Eminescu, trebuie să se fi 
regăsit cu necesitate şi scrierile lui Antim 410 . 

Şi noi înclinăm să credem - e chiar o certitudine 
pentru conştiinţa noastră - că Eminescu a cunoscut 
manuscrise sau măcar copii fragmentare ale omiliilor 
antimiene, întrucât coincidenţele sunt mult prea izbi- 
toare. 

în cele ce urmează vom scoate în evidenţă 
multiple asemănări (pe care nu le considerăm 
aleatorii) între cugetarea antimiană şi cea eminesciană, 
ilustrate de exemple destul de numeroase şi de grăi- 
toare, considerăm noi, din opera poetică a lui Emi- 
nescu. 

Astfel, în urma cercetărilor noastre, am desco- 
perit similitudini concrete pe care le vom preciza mai 
jos: 

• Lumina lunii ca lumina soarelui (regăsibilă 
nu doar la Antim, ci şi la Cantemir, în Divan, 



Cf. Mihai Rădulescu, op. cit., p. 38-39. 
Cf. Idem, p. 36. 

reprezentând o concepţie veche bizantină, ilustrată de 
altfel şi iconografic): „Iară luna argintie, ca un palid 
dulce soare"... (Memento mori), „Nu credeţi cum că 
luna-i lună. Este/ Fereastra cărei ziua-i zicem soare" 
(Demonism), „pe când noaptea v-aprinde blându-i 
soare" (în vremi de mult trecute), „al nopţii alb soare de 
argint" (Povestea), „al nopţii dulce soare" (Călin Nebu- 
nul). 

• Metafora aştrilor adormiţi sau a lunii şi a 
stelelor ca nişte ochi ai cerului: „Scânteie marea lină 
/.../; din tainica pădure/ Apare luna mare câmpiilor 
azure,/ Implându-le cu ochiul ei mândru, triumfal" 
(împărat şi proletar); „Şi cuminţi frunzele toate îşi 
comunică misteruri,/ Surâzând, clipind ascultă ochii de- 
aur de pe ceruri" (Memento mori); „Prin aerul de 
noapte, puternic, rece, des, / A lunei adormite pătrund 
razele rare" (Andrei Mureşanu (Tablou dramatic într-un 
act)); „stele de aur ce-şi închideau pleoapele spre a le 
deschide iar" (Sărmanul Dionis) - seamănă foarte mult 
cu antimianul cer cu ochii osteniţi şi cu stelele care îşi 
deschid tâmplele de argint 411 - , >y Acum se-nchid a serei 
gene" (Mureşanu); „Tu, ce din ceriuri pe lume cazi/ 
Lumină sfântă,/ Precum pe-al mărei amar atlaz/ O rază 
frântă, // Acum la nouri te depărtezi/ Strălucitoare/ 
Căci de acolo pe lumi veghezi/ Cu ochi de soare" 

411 Antim Ivireanul, Opere, ed. cit., p. 52: „Aşa au vorbit sfântul, 
apoi, pe urmă, după ce au ascuns soarele toate razele lui şi s-au stins de 
tot lumina zilei între întunerecul nopţii şi când ceriul, de osteneală, au 
fost închis spre somn toţ ochii lui, atâta cât nici luna nu priveghiia, 
niciuna din stelele cele mai mici avea deşchise tâmplele lor cele de 
argint"... 

(Mureşanu (Tablou dramatic)); „O, steauă iubită.. .Un 
sfânt ochi de aur" (Steaua vieţii). 

Analogia între ochi şi stele îşi are şi alte nume- 
roase concretizări în metafora ochilor ca nişte stele 
vinete, regăsibilă adesea în toată opera eminesciană (o 
altă sursă poate fi Hexaemeronul Sfântului Vasile cel 
Mare sau alţi autori patristici). 

• Cerul înstelat şi aştrii cereşti, ca reflexie a 
împărăţiei Cerurilor: „lumina blândei lune" (Lacul); 
„Cerul stelele-şi arată,/ Solii dulci ai lungii linişti" 
(Povestea teiului); „stelele proroace" (Scrisoarea IV); 
(Memento mori); „Luna pe cer trece-aşa sfântă şi clară" 
(Sara pe deal); >y Atunci printr-o geană de nouri, 
deschisă,/ Din ochiu-i albastru se vede o stea/ Ce-mi 
miruie fruntea c-o rază de vise/ C-o rază de nea" 
(Steaua vieţii); „prorocitoarele stele", „ale stelelor 
icoane"; „faţa sfântă a lunei pline/ îşi ridică discul 
splendid în imperiul de lumine"; „Monastirea alb-a 
lunei" sau „monastirea lunei cu-argintoasă colonadă"; 
„cuvioase stelele se mişcă-ncet,/ Intră-n domele de 
neguri argintii, multicoloane;/ De-a lor rugă plină-i 
noaptea. A lor dulci şi moi icoane/ împlu văile de 
lacrimi"... (Memento mori); 

„A stelelor imperiu întins ca şi un cort" - pentru că 
Dumnezeu este „Cel ce întinzi cerul ca un cort" (Ps. 
103, 2) -, „Dar ce e acea steauă? E-o candelă aprinsă" şi 
„O candelă a vieţii"; „cerul şi-nfloritu-i cort"; „Sunt 
scrieri streine/ Gândite de Domnu-ntr-a sorilor nimb"; 
„Şi stele în candeli dulci raze presară"; „Stelele sclipeau 
sfinte" (în vremi de mult trecute); 

„O stea în cer albastru/ Ce-aruncă a ei icoană" 
(Stam în fereastra susă); „a cerului stelele albe /.../ vă 
vărsaţi icoanele voastre în Tibru" (Murmură glasul 
mării); „O stea din cer albastru/ Trecu a ei icoană" 
(Lectură); „Şoptiri aeriane/ Pătrund din mal în mal Ş-a 
stelelor icoane/ Pre fiecare val" (Din cerurile-albastre); 

„O stea, apoi iar una; pe ape diafane/ îşi limpezesc 
în tremur pe rând a lor icoane" (Sarmis); „Când de pe 
ceruri stele sfinte/ Pătrund în codru, bat în lac" (Dona 
Sol); „duioasele icoane" 412 [ale stelelor]. 

• Analogia între cerul înstelat şi Raiul Sfinţilor şi al 
îngerilor, precum şi arhitectura cerului ca o Biserică: 

„toţi îngerii în cor,/ Ce-ntoană tainic, dulce a 
sferelor cântare" (La mormântul lui Aron Pumnul); 
„Muzica sferelor: Seraphi adoară/ Inima lumilor ce-o 
înconjoară,/ Dictând în cântece de fericire/ Stelelor 
tactul lor să le inspire" (Ondina); 

„Iar catapeteasma lumii în adânc s-au înnegrit,/ 
Ca şi frunzele de toamnă toate stelele-au pierit" 
(Scrisoarea I); 

„în catapeteasma lumii soarele să-ngălbenească,/ 
Ai pieirii palizi îngeri dintre flacăre să crească/ Şi să 
rupă pânz-albastră pe-a cerimei întins cort" 413 (Memen- 
to mori); 



412 într-una dintre variantele poemului S-a dus amorul, cf. Mihai 
Eminescu, Opere III, ediţie critică îngrijită de Perpessicius, Fundaţia 
Regele Mihai I, Bucureşti, 1944, p. 29. 

413 A se observa viziunea lui Eminescu: el compară sfâşierea 
catapetesmei templului de la Ierusalim, de la moartea Domnului pe 
cruce, cu sfâşierea catapetesmei cerului de la sfârşitul lumii, când pânz- 
albastră a cerului ca un cort (Ps. 103, 2: "Cel ce întinzi cerul ca un cort") 



Imaginea lunii ca o regină, stăpână (alte versuri 
decât cele amintite deja mai sus): 

„trece albă regina nopţii moartă" (Melancolie); 
„într-un loc crăpată-i bolta /.../ Şi printr-însa-n cer vezi 
luna trecând albă şi frumoasă,/ O regină jună, blondă şi 
cu braţe de argint" (Memento mori); 

„Când luna dintre nouri, crăiasa cea bălaie,/ Se 
ridica prin codri" (Codru şi salon); „Regina albelor nopţii 
regine" (Ondină); „şi luna ce visează/ Trecând printre 
palate de nori - o-mpărăteasă" (Povestea); 

„O insulă departe s-afost ivind din valuri,/ Părea 
că s-apropie mai mare, tot mai mare,/ Sub blândul disc 
al lunii, stăpânitor de mare" (Sarmis). 

• îngerul ca o stea, care a vestit naşterea 
Mirelui lumii, care aduce veşti bune despre viitor 
(Antim spunea, citând din cartea lui Iov, că „îngerii 
sunt stele" 414 ), precum şi aşteptarea tainică şi minunată 
în adâncul nopţii: „Diamant topit în stea,/ Doamnă 
peste stele,/ Ce lumini în ţara mea/ Cerul ţării mele .../ 
îţi cântăm bine-ai venit/ Doamnă peste stele! // 
împăraţi din Răsărit/ Pe al lumei Mire/ L-au cătat şi l- 
au găsit,/ Când le-a dat de ştire/ Dulcea stea de 
diamant, / Plină de iubire"... (Povestea); 

„Iar marea-n mii de valuri /.../ porneşte să-şi 
unească/ Eterna-i neodihnă cu liniştea cerească. // 
Natura doarme dusă, tăriile în pace./ Din limpedea- 
nălţime pe-alocuri se desface/ O stea, apoi iar una; pe 



se va rupe. Şi astfel se va mărturisi moartea şi învierea Domnului la toată 
lumea. 

414 Antim Ivireanul, Opere, ed. cit., p. 124. 

ape diafane/ îşi limpezesc în tremur pe rând a lor 
icoane./ Tot mai adânc domneşte tăcerea înţeleaptă - / 
Se pare cum că noaptea minunea şi-o aşteaptă" 
(Sarmis). 

• Despre lună, ca o umplere de raze (expresie 
aproape identică cu a lui Antim 415 ) : 

„Luna e plină de raze" (Memento mori). 

• Expresii care sugerează păstrarea caracterului 
auroral, virginal al creaţiei şi dorinţa de a o recepta ca 
pe un univers pur, abia născut, inocent: 

„ies stelele din strungă" (Egipetul); „izvorul, prins 
de vrajă,/ Răsărea, sunând din valuri" (Povestea 
teiului); „răsare lumea, lună soare şi stihii /.../ colonii de 
lumi /.../ în roiuri luminoase izvorând din infinit"... 
(Scrisoarea I); „Pâri ce izvorăsc din veacuri stele una 
câte una/ Şi din neguri, dintre codri, tremurând s-arată 
luna:/ Doamna mărilor ş-a nopţii" (Scrisoarea III); 
„răsărirea stelei în tăcere" (Sunt ani la mijloc...); ,^\pele 
plâng, clar izvorând dinfântâne, /.../ Stelele nasc umezi 
pe bolta senină" (Sara pe deal); „culmea dulcii muzice 
de sfere,/ Ce-o aude cum se naşte din rotire şi cădere" 
(Scrisoarea V); „stele izvorăsc pe ceriu,/ Florile- 
izvorăsc pe plaiuri a lor viaţă de misteruri" (Memento 
mori); „Se nasc izvoare" (Coborârea apelor); „stelele 
prin ceaţă/ Cu tainică dulceaţă/ Pe ceruri izvorea" 



415 Idem, p. 199: „Că Pruncul Acesta, carele să vârguleşte în iasle, de 
ne vom rădica ochii credinţii noastre îl vom cunoaşte făcând tunete şi 
fulgere în nori şi pre cer umbletul stelelor rânduind, soarele şi luna de 
raze împlându-le" 

(Lectură); „Deodată luna-ncepe din ape să răsaie" 
(Sarmis). 

• Lumea ca un pridvor al Raiului, în care toate sunt 
sfinte, precum şi nostalgia refacerii iubirii, în interiorul 
acestui fericit paradis, după modelul perechii sfinte 
primordiale: 

„lumina sfintei mări" (Strigoii, Memento mori); 
„teiul vechi şi sfânt" (Povestea teiului); „teiul sfânt" (Mai 
am un singur dor), „luna sfântă" (Sara pe deal); 
„noaptea sântă", „râul sânt", „insule sfinte", „sălcii 
sfinte" (Miradoniz); „sfinte-izvoară", „vis al mării 
sfinte", „râul sânt", „sfinte flori" (Memento mori); „codri 
sfinţi" (Mureşanu); „Este Ea. /.../ E-o icoană de lumină". 
(Singurătate) - iubirea este „visul de lumină", iar iubita, 
cea care „o să-mi răsai ca o icoană" (Atât de fragedă); 
momentul regăsirii este „ceasul sfânt în care ne- 
ntâlnirăm" (Sonete). 

Iubirea este foc sfânt care transfigurează lumea, 
iar femeia, candela care păstrează acest foc: „Tu trebuia 
să te cuprinzi/ De acel farmec sfânt,/ Şi noaptea candelă 
s-aprinzi/ Iubirii pe pământ" (Pe lângă plopii fără soţ...). 

Iubita ca „icoana iubirii cei eterne", este cea care 
poate face posibilă unitatea, comuniunea de iubire, 
care împlineşte fiinţa prin oglindire şi împărtăşire cu 
celălalt: „Şi vieţile-amândoror s-amestecă-n întreg,/ 
Când înţeles de tine, eu însumi mă-nţeleg" (Nu mă- 
nţelegi). 

• Despre mare, ca metaforă a lumii zbuciumate: 
,^\şa marinarii, pe mare îmblând,/ Izbiţi de 

talazuri, furtune,/ Izbiţi de orcanul gheţos şi urlând,/ 

Speranţa îi face de uită de vânt,/ Şi speră la timpuri mai 
bune. II Aşa virtuoşii murind nu disper,! Speranţa-a lor 
frunte-nsenină, / Speranţa cea dulce de plată în cer,/ Şi 
face de uită de-a morţii dureri,/ Pleoapele-n pace le- 
nchină" (Speranţa); 

„Pe maluri zdrumicate de aiurirea mării/ Cezaru- 
ncă veghează /.../ A popoarelor ecouri/ Par glasuri ce 
îmbracă o lume de amar" (împărat şi proletar); 

„în lumea-i noptoasă, în sânu-i de-amar" al „mărei 
turbate" (Când marea...); „marea de amar" (Memento 
mori); „valul mărei-amar" (Povestea magului călător în 
stele); „Căci lumea e locaşul pătimirei:/ Un chin e valu-i, 
iară gândul spuma" (Pe gânduri ziua); „marea-amară" 
(Coborârea apelor); „Deşartă-mi viaţa semăna cu 
spuma " ( Uşoare sunt vieţile multora... ) ; 

„Mijeşte orizontul cu raze depărtate,/ Iar marea-n 
mii de valuri a ei singurătate/ Spre zarea-i luminoasă 
porneşte să-şi unească/ Eterna-i neodihnă cu liniştea 
cerească" (Sarmis); „să-mi răsai din marea de suferinţi" 
(Gelozie); 

„Şi ochiul tău întunecat/ Atunci îl umple plânsul,/ 
Iar ale vieţii valuri bat/ Călătorind spre dânsul" (Dacă 
iubeşti fără să speri); „Şi sufletu-ne-n tremur ca marea 
se aşterne,/ Tăiat fiind de nava durerilor eterne;/ Ca 
unde trecătoare a mării cei albastre,/ Dorinţa noastră, 
spuma nimicniciei noastre" (Preot şi filosof); 

„Când marea îşi răstoarnă sufletul ei rebel/ Şi 
printre stânci de piatră se scutură de spume/ Se mişcă- 
nfiiriată a valurilor lume" (Mureşanu); 

„Crăiasă alegându-te/ îngenunchem rugându-te,/ 
înalţă-ne, ne mântuie/ Din valul ce ne bântuie /.../ O, 
maică prea curată,/ Şi pururea fecioară,/ Mărie! /.../ 
Rugămu-ne-ndurărilor,/ Luceafărului mărilor;/ Ascultă- 
a noastre plângeri,/ Regină peste îngeri" (Rugăciune). 

• Ipostazierea iubitei în acelaşi fel în care este 
concepută icoana Maicii Domnului în Ortodoxie şi la 
Antim, pentru că prototipul femeii, pentru Eminescu, 
este Maica Domnului (Eminescu pune în cunoştinţă de 
cauză aceste cuvinte în gura personajului său, monahul 
Ieronim): „o roză a Ierihonului, a cărei frumuseţă nu se 
trece. /.../ Trandafirii înfloresc pe faţa ta... Tu, regină a 
sufletelor - nu eşti curată ca izvorul? Mlădioasă ca 
chiparosul? Dulce ca filomela? Tânără ca luna plină" 
etc. (Cezar a). 

• Natura, cosmosul ca o carte de simboluri, o carte 
a înţelepciunii: 

„Şi-n roată de foc galben stă faţa-i [a lunii] ca un 
semn" (împărat şi proletar); Râul sânt ni povesteşte cu- 
ale undelor lui gure" (Memento mori); „scrisul (al) 
stelelor de foc" (în vremi de mult trecute); 

,^\rvrea să rătăcească (pe) câmpia înflorită,/ Unde 
ale lui zile din visuri le-au ţesut;/ Unde-nvăţa din râuri o 
viaţă liniştită,/ Părând să n-aibă capăt, cum n-are 
început.// Mama-i ştia atâtea poveşti, pe câte fuse/ 
Torsese în viaţă.. .deci ea l-a învăţat/ Să tâlcuiască 
semne ş-a paserilor spuse/ Şi murmura cuminte a 
râului curat.// în curgerea de ape, pe-a frunzelor 
sunare,/ în dulcele 'miitul al paserilor grai,/ în 
murmurul de viespii, ce-n mii de chilioare/ Zidesc o 

mănăstire de ceară pentru trai,// De spânzură prin 
ramuri de sălcii argintoas el O-ntreagă-mpărăţie în cuib 
legănător,/ A firii dulce limbă de el era-nţeleasă/ Şi îl 
împlea de cântec, cum îl împlea de dor" (Codru şi salon); 
„a naturii sfântă limbă" (0,-nţelepciune, ai aripi de 
ceară!); 

„Pe-a lor lume [a munţilor] ridicată peste nouri se 
deschide/ Cartea cerului albastră cu mari litere- 
aurite,/ Iară munţii nalţi şi negri, înţelepţi de bătrâ- 
neţe,/ Ridic fruntea lor de piatră şi încep ca s-o înveţe" 
(Peisaj); „Cinefilele albastre şi-nstelate le întoarce/ La 
a Creaţiunii carte.. .cine firul lung îl toarce/ Din fuiorul 
Veşniciei pân în ziua de apoi?" (variantă a Scrisorii I) 416 . 
Rosa del Conte vorbeşte despre „paginile înstelate [...] 
pe care poetul le vedea în picturile din bisericile 
Moldovei înfăşurate de mâna Arhanghelilor în scena 
judecăţii" 417 . 

• Viziunea lumii, a omenirii, ca un pom uriaş, 
în care fiecare om e o mlădiţă (la Antim) sau o floare 
(la Eminescu) care trebuie să aducă roadele virtuţii pe 
acest pământ: „în orice om o lume îşi face încercarea/.../ 
cum pomu-n înflorire/ în orice floare-ncearcă întreagă a 
sa fire,/ Ci-n calea de-a da roade cele mai multe mor" 
(împărat şi proletar); „Multe flori sunt, dar puţine/ Rod 
în lume o să poarte,/ Toate bat la poarta vieţii,/ Dar se 
scutur multe moarte" (Criticilor mei). 

• Omul ca chip al lui Dumnezeu, omul creator 
întru asemănarea cu Dumnezeu şi macrocosmos într- 



eg Rosa del Conte, Eminescu sau despre Absolut, op. cit., p.no. 
Idem, p. 110-111. 

un microcosmos: „Că-n lumea dinafară tu nu ai 
moştenire,/ A pus în tine Domnul nemargini de gândire. 
/.../ Pe creaţiuni bogate sufletul este domn; / în ocean 
de stele, prin sori, nemărginire, / El îmblă /.../, [sufletul] 
înăuntru-i este o lume-ntinsă mare" (în vremi de mult 
trecute); 

„Cum universu-n stele iubeşte noaptea clară,/ Cu 
toate-a mele gânduri astfel eu te-am iubit,/ Când am 
plecat eu fruntea cu-a gândului povară/ Pe sânu-ţi să 
se-nchidă de lume ostenit. // Simţii atunci puternic cum 
lumea toată-n mine/ Se mişcă, cum se-ndoaie a mării 
ape-ntregi/ Şi-n fruntea mea, oglindă a lumilor 
senine,/ Aveam gândiri de preot şi-aveam puteri de regi" 
(Cum universu-n stele...). 

• Imaginea unui univers intim, fratern, a unui 
cosmos ca un cămin protector: „Vino-n codrul la 
izvorul/ Care tremură pe prund,/ Unde prispa cea de 
brazde/ Crengi plecate o ascund" (Dorinţa); „răsare 
luna, ca o vatră de jăratic,/ Rumenind străvechii 
codrii"... (Călin (file din poveste)); 

„Luminează luna-n ceruri ca un foc pe-o mare 
vatră" (Călin Nebunul); „Şi stelele ce vecinie pe ceruri 
colindează" (Strigoii); „Lună, Soare şi Luceferi,/ El 
[codrul] le poartă-n a lui herb"; „izvoare spun poveşti" 
(Povestea codrului); 

„Cum la vorbă mii de valuri stau cu stelele 
proroace" (Scrisoarea IV); )y Alunece luna/ Prin vârfuri 
lungi de brad" ; „Luceferi, ce răsar/ Din umbră de 
cetini,/ Fiindu-mi prieteni" (Mai am un singur dor); „al 

vremurilor vad" (Egipetul, Memento mori); „în turme 
călătoare/ Trec nourii pe ceri" (Din cerurile-albastre); 

„Iată lacul. Luna plină,/ Poleindu-l îl străbate;/ El, 
aprins de-a ei lumină,/ Simte-a lui singurătate" ; „Stele- 
n ceruri, stele-n valuri"; „luna /.../ Varsă apelor văpaie" 
(Lasă-ţi lumea); „poiene constelate"; „Şi oştiri de flori pe 
straturi par a fi stele topite"; „într-a nopţilor grădine 
stele cresc în loc de flori" (Memento mori); 

„Cerul şi-nfloritu-i cort"; >y A stelelor ţară, stelnicul, 
marele plai"; „Deasupra vedea stele şi dedesuptu-i stele,/ 
El zboară fără preget ca tunetul rănit;/ în sus, în 
drepata,-n stânga lanurile de stele/ Dispar" (Povestea 
magului călător în stele); 

„în senina şi albastra împărăţie a cerului înflo- 
reşte lumina [soarelui] ca o floare de foc" (Geniu 
pustiu); „Văd cerul lan albastru sădit cu grâu de stele,/ 
El îmi arată planul adâncei întocmele/ Cu care-şi mişcă 
sorii" (Andrei Mureşanu (Tablou dramatic într-un act)); 

„Pe câmpiile albastre ale cerurilor tale/ Stupi 
bătrâni trimiţi tu-n lume mândre colonii de stele/ Ce 
roind în fluvii albe se-mprăştie-n infinit /.../; Pe-ale 
cerurilor câmpuri, mâni albastre culeg miere/ Pe 
câmpiile albastre ale cerurilor nalt /.../ ; 

Stele-n ceruri, flori pe câmpuri, toate câte-s 
trecătoare/ Sunt împinse spre pieire" (o variantă a 
Scrisorii J) 4lS ; „în umede lanuri de-albastru ceresc,/ 
Merg norii" (Eco). 



Cf. Idem, p. 109-110, 112. 



368 



Plasticitatea gândirii: „Timpul mort şi-ntinde 
trupul şi devine veşnicie" (Scrisoarea I); „al vremurilor 
vad" (Egipetul, Memento mori); „Sunt gândiri arhitec- 
tonici de-o grozavă măreţie /.../; Şi din sure văi de chaos 
colonii de lumi pierdute /.../ Cu-a lor roiuri luminoase 
/.../; înserează şi apune greul soare-n văi de mite" 
(Memento mori); 

„Să-ntind privirea-mi, ca mâni fără de trup" (Când 
te-am văzut, Verena...); „ale clipelor cadavre"; „al minţii 
scripet" (Scrisoarea II); „al vieţi-mi mintos areopag" (în 
vremi de mult trecute) etc, etc. 

Astfel, regăsim la Eminescu o mare forţă de 
plasticizare, de multe ori surprinzătoare, neaşteptată, o 
tendinţă perpetuă de a întrupa gândul, de a conferi 
forme concrete chiar şi celor mai abstracte noţiuni, 
apetenţă pe care însuşi poetul o recunoaşte, mărturi- 
sind că a încercat „în lanţuri de imagini duiosul vis să-l 
ferec" (Nu mă înţelegi). 

Considerăm că putea să-şi însuşească această 
dragoste pentru întruparea imagistică, pentru metafora 
alegorică, care este capabilă să explice noţiuni abstrac- 
te sau realităţi spirituale inaccesibile ochiului uman, 
chiar din literatura noastră veche. 



Din nou despre lumina lunii... 



Nenumărate sunt şi foarte bine cunoscute, în 
opera poetică a lui Eminescu, imaginile în care luna, 

soarele, luceferii şi toate stelele se oglindesc într-un 
mediu acvatic: în izvoare, lacuri, mări sau oceane iar 
apetenţa poetului pentru această imagistică se explică 
tot printr-o intimizare profundă a cosmosului, printr-o 
apropiere care este rodul unui sentiment conştientizat 
iar nu al unei fantezii forţate. 

Lumina aştrilor aprinde conştiinţa, întinderile 
translucide ale gândirii. Mediul acvatic, cu o vastă ilus- 
trare în paginile eminesciene, este de asemenea o 
alegorie a transparenţei conştiinţei şi cugetării umane, 
prin care pătrunde lumina, fapt pe care l-am sesizat, 
într-un mod similar, şi la Sfântul Antim Ivireanul. Şi 
aceasta, pentru că omul lăuntric are nevoie de a se lăsa 
străluminat până în adâncurile fiinţei sale de razele lu- 
minii dumnezeieşti. 

„Lacul, care simte-a lui singurătate" (Lasă-ţi 
lumea) în momentul iluminării de către razele lunii, 
are ca antecedent, în cugetarea creştină, momentul 
haric al conştientizării ontologiei proprii şi a adâncului 
decăderii personale, al depărtării de Dumnezeu şi de 
lumina Sa, din partea omului care s-a învrednicit să fie 
inundat de această lumină. După cum în viaţa creş- 
tinului, iubirea dumnezeiască face să răsară, din marea 
vieţii cea amară, prin scufundarea în botezul cel de-al 
doilea, al lacrimilor pocăinţei, fiinţa umană căzută, 
degradată de păcat, şi să i se deschidă Cerul împărăţiei 
cu stelele vii ale Sfinţilor, la fel, iubirea, dacă ar exista 
în viaţa poetului, „ar împlea-a ta adâncime cu luceferi 
luminoşi" (Scrisoarea V), prin renaşterea iubitei din 
valurile vieţii. 

Gândirea este un mediu reflexiv, care reflectă în 
sine şi în afară, razele emise de o sursă de lumină, 
această sursă fiind, adesea la Eminescu, luna şi aştrii 
cereşti, precum în acele versuri care ne trimit dintru 
început la Antim Ivireanul: „Lună tu, stăpân-a mării, pe 
a lumii boltă luneci/ Şi gândirilor dând viaţă, suferinţele 
întuneci" (Scrisoarea I). 

Lumina lunii aduce în fiinţă lumi ale gândirii 
(„Căci în propria-ne lume ea deschide poarta-ntrării"), 
dar şi lumea în sine, cu istoria sa („Ea din noaptea 
amintirii o vecie-ntreagă scoate/ De dureri"..., în vecia 
de dureri recunoscând viaţa şi istoria lumii), şi univer- 
sul material: pământul cu pustiuri, codri, mări şi ţăr- 
muri cu palate şi cetăţi. Ea este cea care animă creaţia 
şi gândirea umană, este o lumină gânditoare, a cărei 
gândire se plasticizează în creaţie. 

întreaga creaţie are în adâncul fiinţei sale, ascun- 
de în sine, oglindirea acestei lumini: pustiurile 
„scânteiază sub lumina ta fecioară" (lumină feciorel- 
nică, sfântă, curată), codrii „ascund în umbră strălucire 
de izvoară", mişcarea mărilor devine mişcare a con- 
ştiinţei singurătăţii sub imperiul acestei lumini - iar 
marea ştim că este un simbol alegoric al lumii („Peste 
câte mii de valuri stăpânirea ta străbate,/ Când pluteşti 
pe mişcătoarea mărilor singurătate!"), ţărmurile, 
palatele şi cetăţile (adică societatea umană) sunt 
„străbătute de-al tău farmec", casele au ferestre, pre- 
cum şi frunţile au ferestrele raţiunii şi ale conştiinţei 
prin care această lumină pătrunde („Şi în câte mii de 

case lin pătruns-ai prin fereşti/ Câte frunţi pline de 
gânduri, gânditoare le priveşti!"). 

Nimic nu este opac înaintea ei! în unele variante 
ale poemului Mai am un singur dor, ca şi în alte poeme, 
luna este numită chiar: „atotştiutoarea". 

Prin urmare, avem o metaforă extinsă a unei lumi 
perfect translucide, a unui univers (macrocosmos şi 
microcosmos) transparent în faţa acestei lumini, 
pentru că el însuşi este plasticizarea gândirii ei crea- 
toare. 

Acesta este sensul profund în care credem că 
putem să înţelegem versurile: „Lună tu, stăpân-a mării, 
pe a lumii boltă luneci/ Şi gândirilor dând viaţă, 
suferinţele întuneci". 

Viaţa lumii este vivificarea şi în-funţarea gândirii 
lui Dumnezeu, aducerea întru fiinţă a gândului Său din 
veşnicie: „O, Adonail Al cărui gând e lumea/ Şi pentru 
care toate sunt de faţă" (Fata-n grădina de aur). Poetul 
foloseşte numele rostibil al lui Dumnezeu, Adonai, care 
înseamnă Domnul (în comparaţie cu Iahve/ Iehova, pe 
care vechii evrei nu-1 rosteau niciodată 419 ), întrucât 
Dumnezeu este Cel „al cărui vecinie nume/ De a-l rosti 
nu-i vrednic un muritor pe lume" (Sarmis): 

„Şi ochii Lui ca para focului şi preste capul 
Lui steme multe, având nume scris, [pe] carele 
nimeni nu-l ştie, fară numai sângur El. Şi îmbrăcat 
cu haină văpsită în sânge, şi să cheamă numele 



A se vedea: http://ro.wikipedia.org/wild/YHWH. 

Lui: Cuvântul lui Dumnedzău. [...] Şi are preste 
haină şi preste coapsa lui numele scris: împăratul 
împăraţilor şi Domnul domnilor" (Apoc. 19. 12-13, 
16, Biblia 1688). 

în al doilea vers („Şi pentru care toate sunt de 
faţă"), Eminescu concentrează/ exprimă sincopat un 
pasaj scriptural care zice: 

„Lucrurile a tot trupul înaintea Lui sânt, şi nu 
iaste a să ascunde de cătră ochii Lui" (înţ. lui Iis. 
Sir. 39, 24, Biblia 1688). 

Universul întreg este acel logos cosmic plin de 
raţionalitatea, de luminile raţiunilor dumnezeieşti să- 
dite în el, şi care poate fi citit ca o carte de simboluri, 
constituind, pentru om, un adevărat manual al adevă- 
ratei ştiinţe şi înţelepciuni. 

Un astfel de cosmos transparent şi reflexiv, care 
este întruparea plastică a gândirii creatoare a lui Dum- 
nezeu, adică a luminii dumnezeieşti veşnice, repre- 
zintă tocmai învăţătura pe care o găsim în opera lui 
Antim Ivireanul şi care ilustrează punctul de vedere al 
Bisericii Ortodoxe, păstrat adânc în mentalitatea şi 
conştiinţa românească. 

Dacă facem o incursiune în ciclul Scrisorilor, am 
observa că luna are pretutindeni aceleaşi caracteristici, 
că ea apare ca simbolul unei Divinităţi care patronează 
gândirea, care animă cosmosul, inspiră şi luminează 
mintea umană ca să cugete cele pe care nu poate să le 

înţeleagă fără iluminare de sus. Este o deplină 
consonanţă între lumină şi puterea înţelepciunii, şi 
încă din poeziile de tinereţe apare această concepţie la 
Eminescu, conform căreia înţelepciunea este o „stea ce 
nu apune" (Epigonii). 

Astfel, bătrânul dascăl din Scrisoarea I, care 
încearcă să gândească începutul şi sfârşitul lumii, în- 
chipuindu-şi în minte cosmogonia şi eshatologia, îşi 
are izvorul raţiunii şi vivacitatea cugetării, după cum 
lasă Eminescu să se înţeleagă, din faptul de a-i sta 
alături această lumină, care a sădit în el seminţele gân- 
dirii şi dorinţa de cunoaştere şi care îl priveghează 
discret, chiar fără ca el să o ştie (o ştie numai poetul): 
„Pe când luna străluceşte peste-a tomurilor bracuri,/ 
într-o clipă-l poartă gândul îndărăt cu mii de veacuri". 

La fel, în Scrisoarea III, omul politic vizionar, este, 
ca şi dascălul de care am vorbit, însufleţit de aceeaşi 
lumină. Mai întâi Baiazid cuceritorul 420 este inspirat de 
un vis profetic în care „luna lunecă şi se coboară/ Şi s- 
apropie de dânsul preschimbată în fecioară". 

Iar, după confruntarea de la Rovine 421 , lumina 
soarelui în asfinţit este „nimb de biruinţă" pe creştetul 
ţării şi „fulger lung încremenit" la hotarele ei, apărate 
de Dumnezeu pentru credinţa sa cea adevărată, în 
timp ce fiul lui Mircea, simbolizând viitorul ţării, scrie 
o scrisoare de dragoste sub auspiciile luminii izvo- 
râtoare a aştrilor cereşti: „Pâri ce izvorăsc din veacuri 



420 Idem: http://ro.wikipedia.org/wild/Baiazid_I. 

421 Idem: 

http :/ /ro . wikipedia . org/ wiki/B%C4%83t%C4%83lia_de_la_Rovine . 

stele una câte una/ Şi din neguri, dintre codri, tre- 
murând s-arată luna:/ Doamna mărilor ş-a nopţii"... 

în Scrisoarea IV, aceeaşi lumină de lună stră- 
juieşte povestea de dragoste: „Luna tremură pe codri, se 
aprinde, se măreşte /.../. Codrul pare tot mai mare, 
parcă vine mai aproape/ Dimpreună cu al lunei disc, 
stăpânitor de ape". Asemenea se întâmplă şi în 
Scrisoarea V, unde luna este „scut de aur": al gân- 
durilor şi al năzuinţelor de împlinire a iubirii. Aidoma, 
în poemul Eco, poetul scrie că „luna-i a cerului scut 
argintos/ Şi stele păzesc în tărie". 

Şi tot în Scrisoarea IV, există două versuri care ne 
indică prezenţa lunii în vecinătatea izvorârii unei lumi 
a gândirii, cea a poetului însuşi, chiar dacă în contextul 
negativ al criticilor adresate contemporaneităţii: „Ce? 
Când luna se strecoară printre nouri, prin pustii, / Tu cu 
lumea ta de gânduri după ea [femeia frivolă] să te aţii?". 

Numai în Scrisoarea II nu întâlnim aceste sem- 
nificaţii, ea punând în scenă problema lui a fi sau a nu 
fi poet, laolaltă cu motivaţiile pentru care poetul lumii 
moderne ar mai trebui să încerce „a turna în formă 
nouă limba veche şi-nţeleaptă", pentru un auditoriu 
contemporan surd la glasul frământărilor interioare. 

Considerăm că există, în Scrisoarea I, asemănări, 
dar şi distincţie şi divergenţă între cele două minţi, cea 
a poetului şi cea fîlosofic-matematică a savantului/ 
dascălului. în unele variante manuscrise ale poemului, 
Eminescu 1-a identificat cu Kant. în Scrisoarea II îl 
numeşte „astronom" („Parcă-l văd pe astronomul cu al 
negurii repaos,/ Cum uşor, ca din cutie, scoate lumile 

din chaos"...). Sensul lui astronom, în vechime, era de 
cititor în stele, înţelept, mag, vrăjitor şi filosof. 

Sfântul Ieronim vorbeşte despre „astrologi coeli 
qui vulgo appellantur mathematici" [astrologii cerului 
care sunt numiţi, în general, matematicieni] (PL 24, 
col. 474). Acest lucru îl menţiona, undeva, şi Aristotel. 
Şi aceasta pentru că cei vechi înţelegeau prin 
matematică mult mai mult decât se înţelege astăzi: 

„Iar Mathimatică iaste cunoştinţa acelora 

77 y y 

care de sine-şi adică sânt fară de trupuri [ab- 
stracte], însă în trupuri să socotesc, adecă a 
numerelor si a întocmirii viersurilor, însă si a 
figurilor şi a mişcării stealelor" 422 . 

Poate că de aceea asociază Eminescu contempla- 
rea cerului, în cazul dascălului, cu obsesia numărului. 
însă acest matematician-astronom este o persoană 
distinctă de cea a poetului, dar faţă de care el are o 
anumită reverenţă, ca pentru un maestru sau un 
învăţător într-o anumită măsură. 

în Memento mori, cel care gândeşte, într-un mod 
similar, asupra tainelor universale este Pitagora, „cuge- 
tătorul palid cu gândirea în doliu", al civilizaţiei eline, 
care „în zadar el grămădeşte lumea într-un singur 
semn;/ Acel semn ce îl propagă el în taină nu îl crede". 

Eminescu pune aşadar pe seama dascălului din 
Scrisoarea I o viziune religioasă sincretistă sau o 



Sfântul Ioan Damaschin, Logica, op. cit., p. 40. 

concepţie creştină edulcorată, în care sunt amalgamate 
învăţături ortodoxe cu unele idei străine creştinis- 
mului. 

în mod evident, creştină este crearea lumii din 
nimic şi existenţa unui moment de la care a început lu- 
mea şi timpul, acel „la-nceput" care este esenţialmente 
biblic şi monoteist - aşadar materia nu este eternă, ca 
în filosofie. La început, „fiinţă nu era, nici nefiinţă": nu 
era „fiinţă", nimic creat, dar nici „nefiinţă" nu era, 
adică un nimic absolut, o inexistenţă totală. 

Ceva sau Cineva era totuşi şi Acesta este numit 
prin câteva sintagme: „pătruns de sine însuşi odihnea 
cel nepătruns"; „în sine împăcată stăpânea eterna pace", 
şi, mai ales, „un dor nemărginit", care atrage întreaga 
lume întru fiinţă, o aduce la existenţă „pe cărări 
necunoscute", adică în mod neştiut şi neînţeles de 
raţiunea umană interogativă. 

Deşi dascălul filosof nu vorbeşte limpede de un 
Dumnezeu sau Zeu Creator a toate, sintagmele acestea 
denumesc Dumnezeirea, pe acel Cineva care a fost la 
început, ca fiind Pace, Odihnă, Fiinţă absolută şi 
absolut desăvârşită, care îşi este suficientă Sieşi, dar 
care nu poate fi impersonală pentru că este Iubire, este 
Dor de a crea lumea. Această descriere coincide cu 
Dumnezeul creştin, Care a creat lumea din nimic, doar 
din iubirea Sa nemărginită, Care a dorit din veşnicie şi 
a gândit ca să existe lumea. 

O viziune ortodoxă este şi cea în care se prezintă 
stingerea aştrilor cereşti de pe catapeteasma lumii, 
parafrazându-se profeţiile scripturale despre Apoca- 

lipsa (Is. 34, 4; Ioil 2, 10; 3,4; Mt. 24, 29; Apoc. 6, 12-13; 
21, 23522, 5). 

Şi nu este nimic surprinzător în faptul de a 
înţelege drept gândiri distincte (deşi nu în totalitate) 
cele două concepţii, a dascălului şi a poetului însuşi, 
din câteva motive. Primul este acela că avem o dovadă 
a contradicţiei în chiar felul în care poetul consideră 
vanitoasă gândirea dascălului despre posteritatea sa 
glorioasă. 

Al doilea motiv ne este oferit de regăsirea 
aceloraşi antiteze, specifice lui Eminescu, în poeme 
precum Scrisorile, Luceafărul, împărat şi proletar, 
Memento mori, ciclul de trei poeme intitulate 
Mureşanu, poeziile Sarmis şi Gemenii, în care poetul 
pune în scenă voci sau măşti ale gândirii, el însuşi 
înţelegând poezia într-un mod shakespeareian 423 , ca 
dramatizare, ca „voluptos joc cu icoane" [icoană = 
persoană, personaj, chip, mască, simbol] şi cu glasuri 
tremurate" (Epigonii). 

Gândirea poetului este până la urmă cea din 
fundal, cea care nu iese în evidenţă prea uşor, care nu 
se face vizibilă într-o polemică, ci care se ascunde în 
limbaj şi în metafore - ca şi la Antim Ivireanul - după 
cum înţelepciunea adevărată stă ascunsă în „a naturii 
sfântă limbă" (0,-nţelepciune, ai aripi de ceară!), în 
cartea cosmosului. 

Un al treilea motiv şi cel mai puternic este acela 
că, dacă nu se poate afirma o identitate între poet şi 



Idem: http:/ / en.wikipedia.org/wiki/William_Shakespeare . 

bătrânul filosof din Scrisoarea I, în schimb, ea se poate 
stabili cu mai multă siguranţă între Eminescu şi dacul 
din Rugăciunea unui dac. 

Dascălul gândeşte mai degrabă filosofic, fără să 
vorbească explicit despre un Dumnezeu Creator, în 
timp ce dacul crede într-un Dumnezeu Creator a toate, 
care „din noian de ape puteri au dat scânteii", ceea 
reprezintă o aluzie la Fac. 1, 1-3: 

„Duhul lui Dumnezău Să purta deasupra 
apei. Şi zise Dumnezău: Să să facă lumină! Şi se 
făcu lumină" (Fac. 1, 3-4, Biblia 1688) 424 . 

Iar versurile care urmează ne încredinţează şi mai 
mult în ceea ce priveşte raportarea lui Eminescu la 
Dumnezeul biblic şi la Hristosul evanghelic, întrucât 
exprimarea este biblico-liturgică şi pascală: „El este-al 
omenimei izvor de mântuire:/ Sus inimile voastre! 
Cântare aduceţi-I,/ El este moartea morţii şi învierea 
vieţii! // Şi El îmi dete ochii să văd lumina zilei,! Şi 
inima-mi împlut-au cu farmecele milei,/ în vuietul de 
vânturi auzit-am al Lui mers/ Şi-n glas purtat de cântec 
simţii duiosu-I viers ". 



424 Ştim că versurile din debutul poemului sunt inspirate din 
Rigveda. însă, poate că Eminescu a îndrăgit exprimarea vedică tocmai 
pentru detalierea poetică a momentului creaţiei, prezentat oarecum mai 
lapidar de Sfântul Moise în Geneză, pentru înţelesurile monoteist- 
creaţioniste şi coincidenţa lor cu învăţăturile scripturale. 

De altfel Eminescu nu a copiat, ci a prelucrat versurile din vedicul 
Imn al Creaţiunii. Monoteismul a fost religia primară a umanităţii, 
inclusiv în viziunea ultimelor studii ştiinţifice în domeniu. 

„Sus inimile voastre" este o parafrază a unei 
expresii pe care o rosteşte preotul la Sfânta Liturghie: 
„Sus să avem inimile!" şi, la care, poporul răspunde: 
„Avem către Domnul" . 

în timp ce: „cântare aduceţi-1,/ El este moartea 
morţii şi învierea vieţii!" este tot o parafrază, a unor 
îndemnuri scripturale de acelaşi fel, dar care sunt 
transpuse şi în cultul ortodox şi pot fi întâlnite în 
Canonul învierii de la Utrenia din noaptea Paştelui (din 
care Eminescu citează în articolul Pastele): 

„Ziua învierii, să ne luminăm! Paştile 
Domnului, Paştile! Că din moarte la viaţă şi de pe 
pământ la cer, Hristos-Dumnezeu ne-a trecut pe 
noi, cei ce cântăm cântare de biruinţă". 

„Să ne curăţim simţirile şi să vedem pe 
Hristos strălucind cu neapropiata lumină a în- 
vierii. Şi, cântându-I cântare de biruinţă, luminat 
să-L auzim zicând. Bucuraţi-vă!" 

„Să mergem dis-de-dimineaţă şi, în loc de 
mir, cântare să aducem Stăpânului; şi să vedem pe 
Hristos, Soarele dreptăţii, tuturor viaţa răsă- 
rind" 425 . 



Cât despre sintagmele: „El este-al omenimei izvor 
de mântuire" şi „El este moartea morţii şi învierea 
vieţii", credem că este de prisos să mai încercăm să 



Penticostar, Ed. IBMBOR, Bucureşti, 1999, p. 16-17. 



demonstrăm că ele se referă la Hristos, Cel mort şi 
înviat pentru mântuirea întregii lumi. 

Aşa încât, putem să vorbim, în ceea ce priveşte 
Scrisoarea I, de două viziuni asupra naşterii cosmice 
sau de două cosmogeneze în loc de una singură. Acolo 
unde există polemică între măştile gândirii, Eminescu 
este întotdeauna ascuns în frunzişul metaforelor şi nu 
unul dintre personaje. 

El nu este nici împăratul, nici proletarul, nici filo- 
soful mag: toţi aceştia sunt în istorie, profund implicaţi 
în desfăşurarea ei sau vor să fie scrişi în memoria uma- 
nităţii, pe când Eminescu se sustrage învolburării 
pătimaşe a istoriei şi nu pune preţ pe nemurirea ilu- 
zorie în memoria omenirii. 

Cugetarea asupra naşterii universului şi a sensului 
creaţiei începe încă de la primul vers, de acolo de unde 
„cu gene ostenite sara suflu-n lumânare" şi timpul se 
opreşte în loc, căci „doar ceasornicul străbate lung-a 
timpului cărare". 

Ceasornicul măsoară curgerea timpului, în timp 
ce poetul se întoarce înapoi cu gândul, către începu- 
turile lumii, privegheat şi inspirat fiind de lumina lunii, 
care „în propria-ne lume", a gândurilor noastre, „ea 
deschide poarta-ntrării /.../ după stinsul lumânării". Un 
pasaj aproape identic, autobiografic, se află într-unui 
din manuscrisele eminesciene (1-a citat şi Călinescu în 
monografia sa), ceea ce ne confirmă că aici se află 
gândirea poetului însuşi, distinctă de cea a dascălului. 

Aşadar contemplarea şi cugetarea asupra cosmo- 
genezei şi a sensului lumii nu începe odată cu intrarea 

în scenă a bătrânului dascăl, ci cu însuşi primul vers al 
poemului şi se adânceşte în acele versuri în care lumi- 
na lunii infuzează întreg universul (logosul cosmic), ca 
şi gândirea umană (logosul uman). 

Poetul se întoarce mai întâi „îndărăt cu mii de 
veacuri", contemplativ, înaintea dascălului, deşi nu ne 
dezvăluie aceasta în mod declarativ, neechivoc. Şi 
tocmai în cadrul acestei cugetări a poetului despre 
originile şi soarta lumii este integrată şi reflecţia lui cu 
privire la soarta dascălului. 

Dascălul, care gândeşte el însuşi la tainele cosmo- 
genezei şi ale eshatologiei, este la rândul său cugetat 
de cineva care îl întrece în profunzimea gândirii şi 
acesta este poetul. Percepem aşadar prezenţa unei 
ierarhii a gândirilor, născute, inspirate şi conduse de 
Gândirea care le-a adus întru fiinţă pe toate. 

Superioritatea cugetării poetului nu este o afir- 
mare de sine vanitoasă, egoistă, care încearcă să se 
monumentalizeze în memoria umanităţii - de aceea 
nici nu îşi prezintă, în mod polemic, o cosmogeneză 
proprie sau un sistem filosofic personal - ci această 
superioritate constă în felul în care el se integrează 
gândirii arhaice româneşti. 

Eminescu nu scrie o carte de înţelepciune ome- 
nească, nu se propune un gnostic, un cunoscător, un 
filosof cu sistem şi cu viziune personală asupra tainelor 
lumii, căci: „în zădar ne batem capul, triste firi 
vizionare, / Să citim din cartea lumei semne ce noi nu le- 

am scris 42 ,/ Potrivim şirul de gânduri pe-o sistemă 
oarecare"... (La moartea lui Neamţu). 

Filosofiile sunt, fiecare din ele, „sistemă oarecare" 
în comparaţie cu Adevărul, scris în „cartea lumei", ale 
cărei semne se transformă în hieroglife (sau rune - 
Blaga), pentru „tristele firi" care, deşi „vizionare", deşi 
au încă o cunoştinţă despre cartea lumii, nu mai ştiu să 
o citească, pentru că „pierdută-i a naturii sfântă limbă" 
şi „o, cer, tu astăzi cifre mă înveţi" (0,-nţelepciune, ai 
aripi de ceară). 

Contemplativ în faţa «corolei de minuni a lumii», 
el se aşază liniştit, ca să fie redat sie însuşi, în matca 
cugetării arhaice ortodoxe, întemeiată pe Scriptură şi pe 
scriptura cosmică, ambele scrise de acelaşi Logos cu 
degetul Duhului şi tâlcuite în Biserica neamului său de 
veacuri. 

Aşa cum Antim Ivireanul încifra viziunea sa 
teologică în expresii splendid concentrate, într-o vor- 
bire care părea (sau pare minţii noastre, care nu mai e 
familiarizată cu acest limbaj) că face referire doar la 
estetica universală, la fel procedează şi Eminescu, în 
versuri emblematice, ascunzând, sub zălogul meta- 
forelor, comoara unei înţelegeri vizionare mult mai 
profunde, care se citeşte din biblia cosmică, pe care 
însăşi lectura cosmică o oferă, când oamenii se lovesc, 
la nivel raţionalist, de impasul unor incertitudini 
majore. Nu este în aceasta nicio contradicţie cu 
viziunea creştină, întrucât însuşi Sfântul Pavel spune: 



42 Căci, aşa cum precizează Psaltirea, Dumnezeu, „El ne-a făcut pe 
noi, şi nu noi" (Ps. 99, 2; Biblia 1688). 

„Cele nevăzute ale Lui se văd de la facerea 
lumii, înţelegându-se din făpturi [din cele create], 
adică veşnica Lui putere şi dumnezeire" (Rom. 1, 
20, Biblia 1988). 

Luna apare, aşadar, în viziunea (absconsă) a 
poetului, ca o fereastră hermeneutică, ca simbol al lu- 
minii dumnezeieşti, care aduce la viaţă tot ce există şi 
care însufleţeşte gândirea şi inspiraţia: „Căci în propria- 
ne lume ea deschide poarta-ntrării/ Şi ridică mii de 
umbre după stinsul lumânării"... 

în Mureşanu, luna este invocată astfel: „Apar/, tu, 
lună-n ceri Şi fă din vis viaţă, din umbre adevăr!". 

Cele gândite cu gândul - ca să spunem aşa - sunt 
umbre, pentru că esenţial este gândul creator. 

Dacă gândurile noastre, ca progenituri ale minţii 
noastre, sunt umbre în comparaţie cu fiinţa umană 
care le naşte, cu atât mai mult, în faţa gândului pri- 
mordial divin, cele create de El par umbre, pălesc, 
pentru că ele îşi au puterea şi fiinţa din acel gând al 
Său. 

Intrând prin ferestre şi luminând în casele şi în 
gândurile oamenilor, lumina lunii este ea însăşi o 
fereastră simbolică, un ochi prin care Dumnezeu 
priveşte, luminează şi înţelepţeşte lumea, în noaptea 
acestei vieţi şi a neştiinţei. 

Această lumină a lunii are calitatea de a pătrunde 
în case şi în gânduri („Şi în câte mii de case lin pătruns- 
ai prin fereşti/ Câte frunţi pline de gânduri, gânditoare 
le priveşti"), valenţe comune cu ale Luceafărului, care 

„pătrunde-n casă şi în gând". în alte poezii, casa are 
înţelesul neechivoc de casă a sufletului, precum în 
poemul Gelozie. 

într-un poem intitulat Rugăciune, Maica Dom- 
nului este Luceafărul mărilor, căreia ne rugăm să ne 
înalţe şi să ne mântuie „din valul ce ne bântuie". 

Iar în Povestea, apare îngerul păzitor al României 
ca „o stea regală, un înger drag" (precum îngerul care-a 
apărut celor trei împăraţi din Răsărit sub formă de 
stea), trimis de „Domnul Lumei la Domnul unei ţări", la 
Ştefan cel Mare, să-i binevestească viitorul fericit al 
României, pe care îl ţine „ca un testament deschis", 
scris „cu grai de foc". 

Acest înger al României este „ca Spiritul Genezei 
de fericiri eterne". 

Interpretarea prezenţei aştrilor cereşti în poezia 
eminesciană ne conduce aşadar, foarte adesea şi fără 
dubii, la sensurile antimiene şi tradiţionale din lite- 
ratura veche. 

Lumina lunii află pretutindeni un mediu reflector 
şi totodată reflexiv. Ea este, după cum am arătat, re- 
flectată de singurătatea mişcătoare a mărilor, de strălu- 
cirea izvoarelor ascunse în umbra codrilor, de scân- 
teierea pustiurilor, dar şi de „frunţi pline de gânduri", 
pe care „gânditoare le priveşti", împrumutându-le pro- 
pria sa reflexivitate, lumina cunoştinţei. 

Această dublă calitate reflexivă a luminii de lună 
demonstrează existenţa unei duble raţiuni, umană şi 
cosmică, în stare să o recepteze, precum şi o inter- 
penetrare, o comunicare a conştiinţei umane cu 

logosul cosmic. Părintele Dumitru Stăniloae (am văzut 
undeva anterior), chintesenţiind cugetarea patristică 
ortodoxă dintotdeauna, a vorbit despre crearea lumii 
de către Dumnezeu ca despre o realitate construită pe 
măsura conştiinţei şi a raţiunii umane. 

în acelaşi sens, Rosa del Conte remarca faptul că 
versul „câte frunţi pline de gânduri, gânditoare, le 
priveşti" 

„realizează, între omenirea ce meditează la 
destinul său şi gânditoarea lună, acel raport de 
afinitate, acea atmosferă de secretă corespon- 
denţă, pe care le invoca adresarea iniţială lună tu, 
stapan-a marii * ' . 

Prin proprietăţile amintite, lumina lunii din 
contextul liric eminescian se apropie foarte mult de 
accepţiunea sa ca simbol al luminii dumnezeieşti sau al 
Sfinţilor, pe care o are la Antim şi în toată literatura 
noastră religioasă veche. 

De altfel, Antim vorbeşte la un moment dat 
despre luna plină care, „fiind curată şi nevinovată, 
luminează şi călătoreşte călătoriia ei, far' de zătic- 
neală" 428 

Această perspectivă, caracteristică literaturii 
vechi, indicată prin epitetele curată şi nevinovată (ne 
amintim şi de stelele cu tâmple de argint), poate fi uşor 
susceptibilă de a-i fi impus lui Eminescu o viziune 



Rosa del Conte, op. cit., p.124. 
Antim Ivireanul, Opere, ed. cit., p. 62. 

cosmică similară, având în vedere numeroasele epitete 
şi metafore din poezia sa, care se înscriu în aceeaşi 
sferă semantică a purităţii. 

Mergând pe firul indicat de Antim, se pot desco- 
peri surse şi mai vechi, căci, spre exemplu, comen- 
tariile la Facerea ale Sfântului Simeon Metrafrastul 
denumesc luminătorul nocturn, în faza lui plină, ca 
lună diafană şi curată 429 . 

Lumina lunii străbate şi infuzează întreg univer- 
sul (logosul cosmic) şi mediul uman reflexiv (logosul 
uman), pentru că ea este simbolul luminii veşnice şi 
necreate a Logosului dumnezeiesc, a înţelepciunii 
ipostatice care a creat lumea. 

Spre această interpretare ne îndreptă şi alte 
versuri din Scrisoarea I, acolo unde gândirea dascălului 
încetează şi începe cea a poetului şi care sugerează 
faptul că întreaga creaţie este adusă la viaţă şi 
susţinută întru fiinţă de o rază a luminii divine, 
sinonimă în plan metaforic şi simbolic cu raza lunii: 

„Precum pulberea se joacă în imperiul unei raze,/ 
Mii de fire viorie ce cu raza încetează,/ Astfel, într-a 
veciniciei noapte pururea adâncă,/ Avem clipa, avem 
raza, care tot mai ţine încă.../ Cum s-o stinge, totul 
piere, ca o umbră-n întuneric,/ Căci e vis al nefiinţii 
universul cel himeric /.../ Şi pe toţi ce-n astă lume sunt 
supuşi puterii sorţii/ Deopotrivă-i stăpâneşte raza ta şi 
geniul morţii!". 



Dintr-o traducere a Părintelui Marcel Hancheş. 

Universul în întregimea sa este creaţia acestei 
raze, care poate fi înţeleasă în sensul în care Sfinţii 
Părinţi şi teologia Bisericii vorbesc despre creaţia 
universală ca ilustrând doar o picătură, doar o rază din 
puterea creatoare a lui Dumnezeu, precizare pe care a 
făcut-o, la un moment dat, şi Antim Ivireanul. 

în literatura patristică ortodoxă şi isihastă se 
vorbeşte, de asemenea, foarte adesea despre razele 
luminii dumnezeieşti, razele energiilor dumnezeieşti 
necreate, care infuzează cosmosul şi îl susţin întru 
fiinţă, îl umplu de har şi care îl îndumnezeiesc pe om. 
Rosa del Conte precizează, în această direcţie a 
exegezei noastre, ceva esenţial pentru noi: 

„Desigur, nu este puţin ceea ce datorează 
gândirii occidentale cultura lui Eminescu, dar 
cuvântul liric în care se transfigurează lumea lui 
este scos din izvoarele tradiţiei autohtone. Până şi 
temele care par luate cu împrumut din romantis- 
mul european [...] îşi împlântă rădăcina în humu- 
sul creştinismului primitiv [primar], se încadrează 
în climatul [...] Patristicii răsăritene" 430 . 

Universul, care a fost zidit de Dumnezeu din 
nimic/ ex nihilo, nu are aşadar, în afară de raza luminii 

430 Rosa del Conte, op. cit., p. 28. Autoarea defineşte „climatul 
Patristicii răsăritene" ca fiind „neoplatonic", lucru cu care nu putem fi de 
acord, din motive care presupun o disertaţie amplă pentru a fi expuse, 
ceea ce nu putem face aici. Aşadar am ocolit cuvântul „neoplatonic", ca o 
coordonată subiectivistă şi catolicizantă a concepţiei autoarei despre 
Patristica ortodoxă. 

dumnezeieşti, niciun alt punct de susţinere întru 
fiinţă, fiind „umbră" şi „vis al nefiinţei", pentru că 
înainte de a fi fost adus întru fiinţă, el a fost nefiinţă 
(viaţa omului şi a lumii este „umbră şi vis", cum spune 
adesea Scriptura, dar şi slujba ortodoxă a înmor- 
mântării 431 , din care Eminescu citează în Strigoii, 
precum şi literatura noastră veche şi paşoptistă 432 ), 
înconjurat de întunericul veşniciei, de veşnicia pe care 
creatura, chiar şi raţională, nu o poate cuprinde şi 
înţelege cu de la sine putere. 

Un alt poem, conceput cam în aceeaşi perioadă cu 
Scrisoarea I, cu care interferează ideatic uneori, se 
exprimă încă şi mai evident în privinţa acestei raze a 
luminii dumnezeieşti creatoare: „Pe când tot ce aleargă 
şi-n şiruri se aşterne/ Repaosă în raza gândirii cei 
eterne" (Ca o făclie...). Această gândire eternă a 

431 „Cu adevărat deşertăciune sunt toate şi viaţa aceasta este umbră 
şi vis; că în deşert se tulbură tot pământeanul, precum a zis Scriptura: 
când dobândim lumea, atunci în groapă ne sălăşluim, unde împreună 
sunt împăraţii şi săracii", cf. Rânduiala înmormântării mirenilor, în 
Molitfelnic, Ed. IBMBOR, Bucureşti, 2002, p. 222. 

Şi iarăşi: „Unde este dezmierdarea cea lumească? Unde este 
nălucirea celor trecătoare? Unde este aurul şi argintul? Unde este 
mulţimea slugilor şi strigarea? Toate sunt ţărână, toate cenuşă, toate 
umbră", Idem, p. 228. 

Sau: „fum este viaţa, abur, cenuşă ţi ţărână ne facem peste puţin şi 
ca floarea ne veştejim. [...] Cu adevărat vis, cu adevărat nălucire suntem 
noi muritorii", Idem, p. 292-293. 

432 în Divanul lui Cantemir, înţeleptul înfruntă tentaţiile lumii, 
răspunzându-i, între altele: „Iară pre tine [lume], părere deşartă şi vis de 
nălucire te voi socoti", cf. Dimitrie Cantemir, Divanul..., ed. cit., p. 44. 

D. Bolintineanu: „Om muritor! Când viaţa sub ochii tăi apare/ 
Atâta de fragilă şi plină de-ntristare, / Şi când ţi-aduci aminte că viaţa ta ce 
perei E fragedă ca visul ce-apare într-un vis"...(Conrad). 

conceput din veşnicie „planul adâncei întocmele" 
(Mureşanu) a lumii - expresie remarcată şi de Zoe 
Dumitrescu-Buşulenga. Asemenea, în poemul Cu mâne 
zilele-ţi adaugi..., poetul spune: „Priveliştile sclipitoare,/ 
Ce-n repezi şiruri se dişternj Repaosă nestrămutate/ 
Sub raza gândului etern". 

Ion Negoiţescu observa că, lui Eminescu, 

„istoria îi apare ca desfăşurarea unei gândiri. 
Dar cine anume gândeşte cosmosul şi istoria, 
dându-le astfel fiinţă, rămâne uneori cam 
obscur..." 433 . 



Această obscuritate este explicată, însă, de 
Eminescu însuşi, în Memento mori, unde se spune 
foarte limpede că Dumnezeu este: „Tu, ce scrii mai 
dinainte a istoriei gândire" . 

Poetul refuză oamenilor capacitatea de a putea 
spune ceva cu adevărat despre Dumnezeu (fapt ce are 
tangenţă, într-o anumită măsură, cu teologia creştină 
apofatică), deşi El a pus în om „nemargini de gândire" 
(în vremi de mult trecute). Şi tot în Memento mori, 
Eminescu ne precizează: „Sori se sting şi cad în chaos 
mari sisteme planetare,/ Dar a omului gândire să le 
măsure e-n stare", pentru că „e în om nemărginire". 

Dar pe Dumnezeu care, cuprinde „întregul spaţiu 
cu a lui nemărginire", omul nu îl poate cunoaşte aşa 



433 Ion Negoiţescu, Poezia lui Eminescu, ediţia a IV-a revăzută, Ed. 
Eminescu, Bucureşti, 1994, p. 15. 

cum măsură sisteme planetare: „Şi icoana-Ţi n-o 
inventă omul mic şi-n margini strâns". 

în concepţia poetului, „geniile [...], gândind-o, 
oglindesc lumea" 434 , vor să fie un mediu în stare să 
reflecteze gândirea creatoare dumnezeiască. 

Apetenţa extraordinară a lui Eminescu de a con- 
feri o mare vigoare plastică imaginilor vine din cre- 
dinţa sa intimă, că a crea înseamnă pentru om a-şi 
exersa asemănarea cu Dumnezeu, a face să se întrupeze 
gândul lui, întrucât şi Dumnezeu creează în acelaşi fel, 
prin întruparea gândului Său. Căci omul este după 
chipul Său. 

El era convins că, aşa după „cum Dumnezeu 
cuprinde cu viaţa Lui cerească/ Lumi, stele, timp şi 
spaţiu ş-atomul nezărit, /.../ Astfel tu vei fi mare ca 
gândul tău întins" (în vremi de mult trecute). 

Reflexivitatea umană, ca şi reflexia cosmică (acel 
logos alogos) oglindesc gândirea dumnezeiască. Cerul 
întreg, cu aştrii săi luminoşi, se reflectă în lume şi în 
spiritul omenesc. Luna, mai ales, ca simbol al luminii 
veşnice (ca şi la Antim), este cea care „pe lume 
veghează" (Când...). 

Aşa cum gândirea creatoare de lumi reale a lui 
Dumnezeu se reflectă, în mediul uman, mai ales în 
gândirea geniului creator 435 , tot aşa, în plan simbolic, 
lumina creatoare şi inspiratoare a lunii este un chip, o 
icoană a luminii dumnezeieşti care creează toate, le 



434 Idem, p. 21. 

435 într-un articol, Eminescu îl numea pe Dumnezeu 
„Michelangelo al universului", Care a zidit tăria cerului. 

susţine întru fiinţă şi le hotărăşte sorocul morţii: „raza 
ta şi geniul morţii". 

Cele două sintagme sunt sinonime, pentru că 
raza lunii este şi geniul morţii sau are geniul morţii, 
este cea care aduce întru fiinţă, creează, dar are şi 
putere să omoare. Şi aici putem rememora versurile 
din Luceafărul, în care Dumnezeu este „izvor de vieţi şi 
dătător de moarte". 

Cel care are geniul morţii, Cel care are putere 
asupra vieţii şi a morţii, Care aduce lumile întru fiinţă 
dar are şi puterea să le dea moartea, este Geniul sau 
Mintea care e deasupra întregii ierarhii de minţi 
umane şi de genii: înţelepţi, filosofi, artişti, oameni 
politici, aşa cum apar ei reprezentaţi în cele cinci 
Scrisori. 

Pe toţi aceştia, „deopotrivă-i stăpâneşte raza ta" 
creatoare, care îi cheamă la existenţă, „şi geniul morţii", 
înţelepciunea cu care Dumnezeu a hotărât ca omul să 
moară, după cum spune şi Sfântul Grigorie Teologul, 
citat de Sfântul Antim Ivireanul 436 . Geniul morţii este şi 
acela stipulat de către toată literatura religioasă veche, 



43 „Drept aceia, mare folos şi mare dar şi milostivnică vindecare s- 
au dat omului de la Dumnezeu, ca să moară şi să se strice acest trup al 
păcatului şi să înviiaze la înviiarea cea de obşte alt trup, duhovnicesc, făr' 
de stricăciune şi făr' de moarte; că mare dobândă să face omului moartea, 
după cum zice şi Sfântul Grigorie Bogoslov [Teologul], că să ta[i]e 
păcatul, pentru ca să nu rămâe răutatea nemoartă"..., cf. Antim Ivireanul, 
Opere, ed. cit., p. 224. Şi tot el spune: „cu alta nu să poate mântui omul, 
nici să poate odihni de patemile şi de ticăloşiile aceştii vieţi, fără numai 
cu moartea", Idem, p. 222. 

într-un poem prelucrat după o creaţie a lui Lenau, Eminescu scrie: 
„Moartea vindec-orice rană,/ Dând la patime repaos" (Foaia veştedă). 

inclusiv de învăţăturile Sfântului Neagoe Basarab, de 
Divanul cantemirean sau de poemul Viiaţa lumii al lui 
Costin, anume că nu face deosebire între oameni, între 
bogat şi sărac, între sfânt şi păcătos, între înţelept şi 
prost, „deşi trepte osebite le-au ieşit din urna sorţii". 
Tuturor Dumnezeu le-a hotărât sorocul morţii, pentru 
că toţi trebuie să treacă printr-o moarte 437 . Se 
confirmă, aşadar, din nou, identitatea la nivel simbolic 



437 Neagoe Basarb insistă pe acest aspect: „Vezi groaznecul şi 
înfricoşatul chip şi faţă a oaselor şi zi dar: dentr-aceştea, care au fost 
împărat şi care au fost domn, sau care au fost boiariu, sau care au fost 
slugă, sau bogat, sau sărac, sau bătrân, sau tânăr, sau care au fost arap şi 
care au fost om frumos? Au doar nu sântu toţi ţărână? Au nu sântu toţi 
pulbere? Au nu sântu toţi plini de împuţiciune? [...] Ia aminte şi 
socoteşte, o, oame, acestor cuvinte ce fură grăite, şi caută în mormânte şi 
vezi oasele noastre cum zac, şi-ţi vino în gând şi în firea inimii tale, şi 
cugetă ce sfârşit vei să aibi, şi te întoarce cu lacrăme. Şi de vei putea să-ţi 
aduci aminte, chibzuiaşte şi zi: carele iaste împăratul şi carele iaste omul 
cel prostu şi de nimic? Carele iaste bogatul şi omul cel lăudat, şi carele 
iaste săracul şi cel de nimic? Carele iaste robul şi carele iaste cel slobod? 
Sau carele iaste stăpânul, sau care iaste sluga, robul şi slobodul? Cu 
adevărat întocmai va fi stăpânul şi sluga, robul şi slobodul". Cf. 
învăţăturile lui Neagoe Basarab..., op. cit., p. 212-213. 

A se vedea ce am scris despre acest subiect în voi. I al acestei cărţi, 
dar şi în Creatori de limbă şi de viziune poetică în literatura română, voi. 2. 
1, Dimitrie Cantemir, Teologie pentru azi, Bucureşti 2015, p. 139-155, 
http://www.teologiepentruazi.ro/2015/01/08/creatori-de-limba-si-de- 
viziune-poetica-vol-2-1/. 

Tema aceasta veche n-a fost uitată în perioada prepaşoptistă şi 
paşoptistă. Amintim aici doar câteva versuri ale lui Andrei Mureşanu (a 
cărui personalitate s-a bucurat de admiraţie din partea lui Eminescu): 
„Capul de prinţ domnitor/ E ca şi cel de păstor,/ Dat la viermi prin 
putrezire. // Pe boier şi pe ţăran,/ Pe păgân şi pe creştin,/ Pe amic şi pe 
duşman,/ Moartea cuprinde-ntr-un sân" (Cele două căpăţâni goale), cf. 
Andrei Mureşanu, Poezii. Articole, antologie, postfaţă şi bibliografie de 
Ion Buzaşi, Ed. Minerva, Bucureşti, 1988. 

dintre lumina lunii şi lumina necreată a lui Dumnezeu, 
precum şi raportarea poetului la semnificaţiile lunii şi 
ale cerului înstelat din literatura veche, ca lumini care 
luminează pe cei din întunericul şi noaptea neştiinţei. 

Sau, după cum spune Psalmistul: „noaptea [înste- 
lată] nopţii [din sufletul uman, îi] vesteşte ştiinţă" (Ps. 
18, 2, Biblia 1988). 

Concepţia aceasta despre lume - ca întrupare a 
gândirii lui Dumnezeu - şi despre om - ca fiinţă creată, 
în stare să oglindească în spiritul său asemănarea cu 
Dumnezeu - era formată în Eminescu încă din 
tinereţe. Astfel, într-un poem juvenil, Amicului F. L, 
Eminescu scria: „Te văd adesea frunte senină/ Ca şi 
gândirea lui Dumnezeu", echivalând în acelaşi timp 
clipa morţii cu faptul că „gândul zilelor mele/ Se stinse- 
n mintea lui Dumnezeu". Şi aici nu este vorba despre 
consubstanţialitate (cum credea Ioana Em. Petrescu) 
între Cel ce are „geniul morţii" şi omul care e supus lui 
Dumnezeu, Celui care are putere de viaţă şi de moarte 
asupra sa, ci e vorba de asemănarea cu Dumnezeu a 
omului, ca fiinţă spirituală zidită după chipul Său. 

Asemenea, femeia iubită este „idee,/ pierdută-ntr- 
o palidă fee/ din planul Genezei" (Ondina) sau „un geniu 
gândit de cer" (Copilă înger - vis în mirare). 

Plasticizări ulterioare, extrapolând această con- 
cepţie, le putem afla şi în alte poeme, în care cele 
create apar ca întrupări ale gândurilor lui Dumnezeu. 

în grădina paradisiacă a lui Miradoniz, o floare 
seamănă cu „o gândire de-aur", pentru ca, în împărăţia 



394 



soarelui din Memento mori, fluturii să sclipească „ca 
idei scăldate-n aur şi-n colori de curcubău". In acelaşi 
poem, luna este „un gând de aur". Asemenea, în altă 
parte, steaua este „un cuget de aur" (La o artistă). 

Este semnificativ acest superlativ absolut al 
frumuseţii, exprimat prin aur, care nu poate să nu ne 
trimită cu gândul la aurul harului, ca sugestie a desă- 
vârşirii şi a frumuseţii depline. 

In nuvela Geniu pustiu este imaginat un rai ca un 
„imperiu de aur", în care „aerul tot era de lumină de aur, 
totul era lumină de aur' 438 . 

în magnificul poem Memento mori, stelele sunt 
„ca de aur sfinte flori" împrăştiate pe cer, luna este 
„fiica mării ca o lacrimă de aur", iar Eminescu vede 
„cerul [înstelat] desfăcut în foc şi aur". 

Poetul însuşi este „un geniu de aur" (Mureşanu 
(Tablou dramatic)). 

Pentru ca, spre sfârşitul vieţii să scrie acele versuri 
despre care a dat mărturie Vlahuţă 439 : ,yAtâtafoc, atâta 
aur,/ Ş-atâtea lucruri sfinte,/ Peste-ntunericul vieţei/ Ai 
revărsat, Părinte!" 44 °. încât putem spune că aurul 
îmbracă întregul univers în poezia lui Eminescu. 

Geniile sunt acei oameni cărora „Dumnezeu în 
lume le ţine loc de tată/ Şi pune pe-a lor frunte gândirea 
Lui bogată" (în vremi de mult trecute). în consecinţă, 

438 M. Eminescu, Opere, VII, ed. întemeiată de Perpessicius, p. 210. 

439 Idem: 

http : / /r o .wikipe dia . org/ wiki/ Alexandru_Vlahuţă . 

440 Eminescu - înfăşurat în manta-mi. Memorialistică. Mărtu- 
riile contemporanilor, ediţie, antologie, aparat critic de Cristina Crăciun şi 
Victor Crăciun, Ed. Litera * David, Chişinău şi Bucureşti, 1999, p. 355. 

poetul se concepe pe sine ca un fiu al lui Dumnezeu, 
care, după asemănarea Sa, „turma visurilor [a gându- 
rilor] mele eu le pasc ca oi de aur" (Memento mori). 

Atât la Antim Ivireanul, cât şi la Eminescu, lumi- 
na lunii - „deasupra frunţii-mi luna-n nouri zace" (Rime 
alegorice) -, nu este decât lumina soarelui reflectată, 
simbol al luminii dumnezeieşti la Antim, dar, după 
cum am văzut, şi la Eminescu. 

Lumina Soarelui dumnezeiesc noi n-o vedem, o 
văd numai Sfinţii cărora ea le devine mediu interior al 
vieţii, iar noi, ca oameni căzuţi, doar o zărim prin 
fereastra (cum zicea Eminescu, într-un vers citat 
anterior) care este luna („palid soare" sau „blândul 
soare" sau „al nopţii dulce soare") şi care, stăpânind în 
noaptea lumii şi peste marea vieţii omeneşti, ne 
conduce la Soare, la Lumină. 

însăşi ipostaza lunii de stăpână a mării din versul 
care ne aduce imediat aminte de Antim - „Lună tu, 
stăpân-a mării, pe a lumii boltă luneci" - ne oferă 
ochiului contemplativ al minţii noastre un tablou 
extrem de sugestiv, care ilustrează sinonimia dintre 
mare şi lume şi dominarea acestei mări a lumii de către 
lună, care e stăpânitoare asupra patimilor înviforate ale 
oamenilor, care le ţine în frâu şi lunecă suveran pe 
deasupra lor. Chiar gestul de a pluti pe deasupra apelor 
are semnificaţii primordiale remarcabile, care ne trimit 
la Fac. 1, 2. 

Prin aceasta, versul de mai sus, este similar ca 
sens cu cel din Călin... („în cuibar rotind de ape, peste 

care luna zace"), despre care Zoe Dumitrescu- 
Buşulenga susţine că se referă la crearea lumii. 

Suntem în asentimentul acestui mod de a 
interpreta imaginea eminesciană a lunii care stă pe 
cuibarul de ape, cu atât mai mult cu cât cuibarul sau 
rotirea înseamnă naştere cosmică la Eminescu (când 
Luceafărul coboară, „ceru-ncepe a se roti", iar în 
Scrisoarea V, poetul presimte „culmea dulcii muzice de 
sfere,/ Ce-o aude cum se naşte din rotire şi cădere"), dar, 
mai ales, pentru faptul că, în comentariul la zilele 
creaţiei, amintit anterior, în Omilii la Hexaemeron, 
Sfântul Vasile cel Mare vorbea despre prezenţa 
Sfântului Duh (la Fac. 1, 2), Care Se purta pe deasupra 
apelor, asemănând-o cu o cloşcă deasupra unui cuib, pe 
care îl pregăteşte pentru ca să fie primitor al vieţii 441 . 

Ba chiar, în Mitologicale, poetul spune: „Soarele-a 
apus, iar luna, o cloşcă rotundă şi grasă,/ Merge pe-a 
cerului aer moale ş-albastru şi lasă/ Urmele de-aur a 
labelor ei strălucinde ca stele". Iată de ce luna zăcând 
pe cuibar de ape, luminând deasupra genunii sau a 
noianului de ape gestante, ni se pare ilustrarea poetică 
a unui fapt principial. Avem, prin urmare, încă un 

441 Cf. Sfântul Vasile cel Mare, Omilii la Hexaemeron..., op. cit. p. 
92: „Nu-ţi voi spune cuvântul meu, ci al unui bărbat sirian [...]. Acesta 
spunea că, în limba siriană, cuvântul se purta arată mai mult decât 
cuvântul grec, pentru că limba siriană este înrudită cu limba ebraică şi 
deci mai apropiată de ceea ce Scripturile au vrut să spună. înţelesul 
acestui cuvânt ar fi următorul: cuvântul se purta, spune el, se 
interpretează prin încălzea şi dădea viaţă apelor, după chipul găinii, care 
cloceşte şi dă putere de viaţă ouălor. Acesta este înţelesul, spune sirianul, 
pe care îl au cuvintele Duhul Se purta, adică pregătea apele pentru 
naşterea vieţii". 

exemplu de asemănare simbolică, în lirica emines- 
ciană, între lună şi harul dumnezeiesc creator. 

Şi tot în Călin..., soarele şi luna sunt naşii mirilor 
(„Nunul mare, mândrul soare, şi /.../ nună, mândra 
lună"), adică sunt luminătorii şi învăţătorii lor întru 
cele spirituale. După cum, în Mioriţa, la nunta păsto- 
rului, „soarele şi luna/ mi-au ţinut cununa" 442 . 

Călin... se încheie cu nunta gâzelor, care este, în 
mod paradoxal, cea mai falnică imagine a poeziei, 
pentru că ea reprezintă o depărtare a planului şi o 
reconfigurare, la scară cosmică şi din perspectiva 
veşniciei, a lumii pământeşti. 

Nunta gâzelor este reprezentarea a ceea ce afirmă 
Eminescu în următoarele versuri din Scrisoarea I: „Iar 
în lumea asta mare, noi copii ai lumii mici,/ Facem pe 
pământul nostru muşunoaie de furnici;/ Microscopice 
popoare, regi, oşteni şi învăţaţi/ Ne succedem generaţii 
şi ne credem minunaţi;/ Muşti de-o zi pe-o lume mică de 
se măsură cu cotul,/ în acea nemărginire ne-nvârtim 
/.../ Precum pulberea se joacă în imperiul unei raze"... 

Cel care măsoară lumea cu cotul este Dumnezeu, 
conform cu Is. 40, 12: „Cine au măsurat cu mâna apa şi 
ceriul cu palma şi tot pământul cu pumnul [cotul 443 ]?" 
(Biblia 1688). 



442 De fapt, versurile lui Eminescu au fost inspirate dintr-o variantă 
a Mioriţei: „Ş-apoi maica de-o veni/ Şi de m-o-ntreba, / Aşa să-i cuvântaţi/ 
Şi cuvânt să-i daţi,/ Că eu m-am însurat/ Şi m-am cununat/ Şi mie mi-a 
fost/ Nună, nună/ Sfânta lună,/ Şi nun mare/ Sfântul soare"... A se vedea 
cartea noastră, Creatori de limbă şi de viziune poetică în literatura româ- 
nă, voi. 2. 1, op. cit., p. 226-227. 

443 în LXX: 6poud. 

Iar, câteva versete mai departe, la Is. 40, 22, se 
spune: 

„Cela ce ţine încungiurarea [cercul] pămân- 
tului şi cei ce lăcuiesc întru el ca lăcustele [sunt în 
faţa Sa]" (Biblia 1688) . 



Aşadar tabloul eminescian este ca din perspectiva 
lui Dumnezeu, atât în finalul poemului Călin..., cât şi 
în versurile citate din Scrisoarea I. 

Valenţe creatoare ale luminii de lună se pot 
remarca şi în alte versuri, numeroase şi acestea, în care 
luna apare ca un artist creator, fie ca un pictor de 
imagini sau de tablouri - în noaptea codrilor şi a lumii 
- fie ca ţesând o haină sau un veşmânt preţios, 
împodobit: 

„Luna atunci din codri iese,/ Noaptea toată stă s-o 
vadă,/ Zugrăveşte umbre negre/ Pe câmp alb ca de 
zăpadă. 1/ Şi mereu ea le lungeşte,! Şi urcând pe cer le 
mută"...(Făt-Frumos din tei); „Neguri albe, strălucite/ 
Naşte luna argintie,/ Ea le scoate peste ape,/ Le întinde 
pe câmpie; // 

S-adun flori în şezătoare/ De painjen tort să 
rumpă,/ Şi anină-n haina nopţii Boabe mari de piatră 
scumpă" (Crăiasa din poveşti); „Te uiţi prin coloane de 
nouri/ Şi luna ieşind dintr-a stâncilor colţi/ Le împle cu 
mii de tablouri" (Eco) etc. 

în limba veche românească, în psalmii coresieni şi 
la Dosoftei, exista expresia: Dumnezeu a urzit (în sens 

creaţionist) . Şi tot El zugrăveşte în oameni virtuţi şi în 
lume frumuseţe. în Psaltirea coresiană din 1577, se 
spune: „întru început Tu, Doamne, pământul urzişi, 
/.../ şi toate ca cămaşa învechescu-se" (Ps. 101, 26- 

Tir*. 

Eminescu intenţiona să-şi intituleze volumul de 
poezii Lumină de lună, fapt ce trebuie să ne facă atenţi 
asupra semnificaţiilor esenţiale ale acestui simbol. 
Vrând să împlinească această dorinţă a poetului, Marin 
Sorescu 445 va îngriji, în 1993, la Craiova, o nouă ediţie a 
poemelor eminesciene, în două volume, pe care le-a 
imprimat tocmai cu acest titlu, Lumină de lună 446 . 
Sorescu relua astfel o mai veche iniţiativă, a lui Ion 
Scurtu, Nerva Hodos si Ilarie Chendi 447 . 

7 y y 

împotriva identităţii simbolice dintre lumina de 
lună şi lumina dumnezeiască creatoare, cineva ar putea 
aduce obiecţia că, în alte poeme eminesciene, luna 
apare ea însăşi ca fiind o realitate creată şi nu o 
imagine simbolică a luminii creatoare. Ca spre exem- 
plu, în Scrisoarea IV, luna este numită „copila cea de 
aur, visul negurii eterne", alături de ipostaza opusă ca 



444 Coresi, Psaltirea slavo-română (1577), op. cit., p. 424. 
A se vedea: http://ro.wikipedia.org/wild/Coresi. 

445 A se vedea: http://ro.wikipedia.org/wild/Marin_Sorescu. 

446 Referinţe integrale: 

Mihai Eminescu, Lumină de lună, voi. I, ediţie îngrijită şi prefaţă 
de Marin Sorescu, Ed. Scrisul Românesc, Craiova, 1993, 188 p. 

Mihai Eminescu, Lumină de lună, voi. II, ediţie îngrijită şi prefaţă 
de Marin Sorescu, Ed. Scrisul Românesc, Craiova, 1993, 495 p. 

447 Mihail Eminescu, Lumină de lună. Poezii, ediţie îngrijită după 
manuscrise de Ion Scurtu, Bucureşti, "Minerva", Institut de Arte Grafice 
şi Editură, 1910, 391 p. (BAR I 20.244). 

sens, de stăpânitoare a apelor („al lunei disc, stăpânitor 
de ape"). însă această aparentă contradicţie nu trebuie 
să ne mire prea mult, întrucât luna este privită sub 
două aspecte, atât în literatura veche, cât şi la Emi- 
nescu: sub aspect simbolic (cel despre care am discutat 
anterior) şi sub aspect real, de corp ceresc creat de 
către Dumnezeu. 

în acelaşi mod, ca făpturi ale Creatorului, oamenii 
înşişi sunt definiţi ca „vise-ntrupate", ca întruparea 
visului din veşnicie al lui Dumnezeu: „Văd vise- 
ntrupate gonind după vise,/ Pân' dau în morminte ce- 
aşteaptă deschise" (Mortua est). 

Ca simbol al luminii veşnice şi creatoare, luna 
apare ca stăpâna apelor, în timp ce, ca astru ceresc, 
este numită „visul negurii eterne", unde negura eternă 
poate fi înţeleasă şi ca gândul din veşnicie al lui Dum- 
nezeu, gândul Său creator, necunoscut şi neînţeles de 
nimeni, nici de îngeri, nici de oameni, decât în măsura 
în care Dumnezeu însuşi îl revelează făpturilor Sale. 

Dosoftei, tălmăcind poetic Psaltirea, vorbea des- 
pre Dumnezeu care „au fapt ceriul cu gândul" şi a 
Cărui milă este „Preste veci cu gând dulce" (Ps. 135); 
„Mare este Domnul de tărie,/ Şi gândul Lui nime nu-i 
să-l ştie" (Ps. 146); „Că Domnul au cugetat cu gândul/ 
De le-au făcut [pe toate câte există] şi-I ţin toate rândul 
[rânduiala, ordinea, armonia] " (Ps. 148) 448 . Mai târziu, 
şi Lamartine va spune că Dumnezeu este „Celui qui 



44 Dosoftei, Opere 1 (versuri), ed. critică de N. A. Ursu, studiu 
introductiv de Al. Andriescu, Ed. Minerva, Bucureşti, 1978, p. 303-304, 

327, 33i- 



pensa Ies cieux' n * 9 (Eternite de la nature, brievete de 
l'homme), însă este evident că izvorul acestei imagini 
poetice este psalmul 135. Eminescu, fără dubiu, cunoş- 
tea atât psalmul respectiv, cât şi varianta versificată a 
lui Dosoftei, încât lectura poetului francez nu putea fi 
decât un adaos. 

De altminteri, credem că, de multe ori, s-au făcut 
erori şi s-au considerat drept surse primare cele ce erau 
doar suprapuneri sau suprastraturi culturale în con- 
ştiinţa poetului. 

Dosoftei este, de altminteri, primul poet al 
literaturii noastre care a scris, traducând o profeţie, 
despre luna cea de aur, în nişte versuri absolut superbe, 
care sună eminescian avânt la lettre, concentrând o 
imagine eshatologică: „Fugi-va soarelui raza şi a 
stelelor şireaguri,/ A tot ceri lucă s-a rumpe, şi acea de 
aur lună' H5 °. 

De altfel, în ceea ce priveşte statutul lunii de 
făptură creată şi încadrată în ordinea creaţiei, Emi- 
nescu secondează referatul biblic, în Scrisoarea I, 
afirmând că „De-atunci negura eternă se desface în 
fâşii,/ De atunci răsare lumea, lună, soare şi stihii"..., 
Scriptura fiind cea care precizează că mai întâi a fost 
creată lumea (cerul şi pământul) şi apoi, abia în ziua a 
patra, soarele, luna şi toţi luminătorii cereşti. 

Am afirmat că negura eternă se poate înţelege şi 
ca gândul din veşnicie al lui Dumnezeu, cel de nimeni 



449 în franceză: „Cel care a gândit cerurile" (Eternitatea naturii, 
efemeritatea omului). 

450 Dosoftei, Opere 1 (versuri), op. cit., p. 373. 

cunoscut. Negura aceasta eternă „se desface în fâşii", 
adică se întrupează, devine fiinţă şi existenţă multiplă, 
după voinţa lui Dumnezeu. 

Dumnezeu gândeşte lumea dintru început şi ea 
devine „al vieţii vis de aur" - ca să parafrazăm un vers 
din Călin... La fel, în poemul Povestea, vedem „lumea 
toată cu cer, pământ şi mare/ o feerie mândră - un vis 
măreţ". 

Iar gândul acesta din veşnicie al Preasfintei 
Treimi se face cunoscut celor care caută să cunoască şi 
sunt luminaţi de către lumina dumnezeiască, celor 
care se îşi deschid mintea şi inima şi devin, pe măsura 
lor, medii reflectoare ale acestei lumini şi înţelepciuni 
veşnice. Unul dintre aceştia este şi poetul care, după 
asemănarea lui Dumnezeu, este un fel de preot sau 
păstor al gândurilor sale şi îşi paşte „turma visurilor 
mele /.../ ca oi de aur" (Memento mori). 

Dumnezeu însuşi caută pe cel căruia vrea să i Se 
reveleze, căruia vrea să-i comunice asemănarea cu 
Sine. în poemul Ondină, într-un grupaj de strofe 
deosebit de restul poemului, din punct de vedere 
prozodic, şi care seamănă foarte mult, la nivel 
conceptual, cu Cântarea cântărilor, Regele Lin sau 
Regele inimei caută o fecioară (un suflet-fecioară, 
curat) cu care să semene „ca vis cu dor". Adică să fie 
după asemănarea sa, să fie ca un vis care să răspundă la 
dorul său, al celui (Celui) care o caută. Şi aflând-o, prin 
ea, „vede-se că e în ceriure/ un Dumnezeu,/ purtând 
simetria [asemănarea] şi-a ei misterure/ în gândul său". 

Fecioara aceasta, „albă vergină", despre care se 
vorbeşte aici, credem a o putea interpreta ca pe însuşi 
sufletul poetului, pentru că ea este „cântărilor sororă 
gemene". Iar cântări ca ale sale, „ca în sufletu-ţi n-a 
găsit altele/ regele Lin". împăratul Lin sau Regele Lin 
din acest poem este însuşi Hristos, „Lumina lină" a 
lumii, după cum lesne se poate deduce. 

Un om luminat este, într-un anumit grad, şi 
dascălul mag şi filosof, care, inspirat şi vegheat de 
lumina raţională a lunii, „îl poartă gândul îndărăt cu 
mii de veacuri", şi anume: „într-o clipă". Este semni- 
ficativă nuanţa aceasta: faptul că înţeleptul este 
„purtat" de gând, fulgerător. Luceafărul era astfel: „el 
zboară, gând purtat de dor,/ pân piere totul". ..şi ajunge 
unde nu e „ochi spre a cunoaşte". 

Dascălul este un om înţelept, care ajunge într-o 
clipită, dar nu printr-un zbor cosmic, nefiind el însuşi 
gând, ci purtat de gând, acolo unde lumea nu există 
încă şi nici nu e „minte s-o priceapă", unde „nici de 
văzut nu fuse şi nici ochi care s-o vază". 

Aici este veşnicia lui Dumnezeu, care e neagră 
pentru ochiul minţii umane, adică e de nevăzut, de 
nepriceput. 

Despre faptul că întunericul sau negura nu 
denumesc neapărat sau exclusiv neantul, nefiinţa, ci şi 
ceea ce nu se poate cunoaşte cu mintea, ne lămuresc 
foarte bine şi următoarele versuri din Mureşanu, în 
care apare chipul, femeia ca întrupare a iubirii şi 
afirmă: „şi-n vecinie întuneric/ va rămânea fiinţa-mi 

pentru-al tău ochi himeric"; unde întuneric e sinonim 
cu necunoaşterea. 

Nu negura eternă (sau neagra veşnicie) o con- 
templă sau o descoase înţeleptul - pentru că aceea nu 
se poate contempla sau pricepe de către spiritul uman 
- ci începuturile lumii, începutul timpului. 

Despre veşnicie nu se poate spune nimic, decât 
că, înainte de a fi toate cele ce sunt, ele nu erau: 
„Umbra celor nefăcute nu-ncepuse-a se desface". 

Cele nefăcute erau nefiinţă şi, chiar şi după ce 
sunt făcute, ele sunt doar o umbră a strălucirii 
gândului primordial. 

Acelaşi lucru se precizează şi în Scrisoarea II: 
„Parcă-l văd pe astronomul cu al negurii repaos,/ Cum 
uşor, ca din cutie, scoate lumile din chaos/ Şi cum 
neagra veşnicie ne-o întinde şi ne-nvaţă/ Că epocele se- 
nşiră ca mărgelele pe aţă". Aici, cunoaşterea este 
prezentată oarecum ca un act magic, astronomul pare 
un magician, ceea ce corespunde cu sinonimia tradi- 
ţională, despre care am vorbit, dintre astronom, filosof 
şi mag. 

Caracterul puţin ludic al relatării ne avertizează 
însă asupra lipsei de încredere totale a poetului în 
acest tip de cunoaştere. După cum nici cugetătorul 
pitagoreic din Memento mori, grămădind lumea într- 
un singur semn, totuşi, „acel semn /.../ el în taină nu îl 
crede". 

Neagra veşnicie poate fi interpretată ca fiind 
acelaşi gând creator incipient/ principial, întrupat în 
lume şi în istoria ei. 

Metafora epocilor istorice care „se-nşiră ca 
mărgele pe aţă" poate să îşi aibă originea în cea a vieţii 
ca o aţă, din poemul Viiaţa lumii, al lui Miron Costin, 
faţă de care prezintă o mare similaritate, inclusiv ca 
motiv al deşertăciunii. 

Eminescu plasticizează însă şi sensul lui ex nihilo 
din dogma creştină, al creaţiei din nimic, asociindu-1 cu 
ideea lumii ca vis şi deşertăciune, din literatura veche şi 
bisericească. 

în tradiţia spirituală a ţării sale, păcatul şi deşer- 
tăciunea lumească nu sunt decât amprenta nimicului, a 
nefiinţei asupra creaţiei. Şi Eminescu nu afirmă nimic 
contradictoriu atunci când plasticizează, când meta- 
forizează acest crez: „Căci e vis al nefiinţei universul cel 
himeric". 

Plasticizând nimicul, în mod poetic, doar astfel 
Eminescu poate spune că universul se naşte „din sure 
văi de chaos" (Scrisoarea I, Luceafărul, Memento mori). 

Nimicul din care este creat universul, nefiinţa din 
care izvorăşte lumea cea atât de bogată în manifestări 
ale vieţii, apare plasticizată în tablouri extraordinare 
de către poet, ca o vale a haosului, a ceea ce nu era încă 
creat: „colonii de lumi pierdute/ Vin din sure văi de 
chaos pe cărări necunoscute" (Scrisoarea I); „Şi din a 
chaosului văi,/ Jur împrejur de sine,/ Vedea, ca-n ziua 
cea de-ntâi,/ Cum izvorau lumine" (Luceafărul)', „Şi din 
sure văi de chaos colonii de lumi pierdute/ Ar fi izvorât 
în râuri într-un spaţ despopulat; /.../ Cine-a pus aste 
seminţe, ce-arunc ramure de raze,/ într-a chaosului 
câmpuri, printre veacuri numeroase" (Memento mori). 



Aceasta pentru că lumea nu are un fundament 
existenţial anterior, nefiinţa neputând constitui un 
fundament pentru conceperea universului. Singurul 
fundament al lumii este gândul din veşnicie, gândul 
etern al lui Dumnezeu pus în aplicare. 

Suprapunând aşadar două învăţături creştine, cea 
a creaţiei din nimic (a lumii care nu a existat mai 
înainte de a fi creată decât în gândul şi în intenţia lui 
Dumnezeu) şi cea a lumii ca deşertăciune, Eminescu 
înfăţişează poetic acest univers ca fiind umbra şi visul 
gândului creator al lui Dumnezeu, al Celui care „scrii 
mai dinainte a istoriei gândire" (Memento mori) şi ale 
Cărui făpturi şi zidiri „n-ajung nici umbra măreţiei 
Tale" (Fata-n grădina de aur), dar şi umbră şi vis ale 
nefiinţei, denumind prin aceasta nedesăvârşirea ei în 
comparaţie cu desăvârşirea dumnezeiască, amprenta- 
rea ei de către golul existenţial anterior genezei sale. 

De aceea şi istoria lumii e o căutare a Creatorului 
şi Gânditorului ei, a Fundamentului ei: „Oare viaţa 
omenirei nu te caută pe Tine?", pe Tine care, „în câmpii 
de caos semeni stele - Sfânt şi mare" (Memento mori). 

Şi tot de aceea spune poetul, în Scrisoarea I, că 
luna, înţeleasă în mod simbolic, „Ea din noaptea 
amintirii o vecie-ntreagă scoate/ De dureri [istoria 
lumii], pe care însă le simţim ca-n vis pe toate", pentru 
că viaţa omului e umbră şi vis într-o lume care e 
deşertăciune a deşertăciunilor. 

„Noaptea amintirii" este o sintagmă sinonimă cu 
„negura eternă", ilustrând plastic şi poetic gândirea cea 
veşnică a lui Dumnezeu şi care e întuneric pentru toată 

creatura, până când El însuşi o face cunoscută, atât cât 
doreşte, „gândirilor dând viaţă". 

Dumnezeu, Gândul sau Cuvântul care a fost la 
început (Fac. 1, 1; In. 1, 1), dă viaţă gândirilor, aduce 
întru fiinţă minţile îngereşti şi netrupeşti, precum şi 
minţile umane, într-o ierarhie pe care o descrie Sfântul 
Dionisie Areopagitul 451 în cărţile sale. 

Lumina lunii este tot ceea ce noi, oamenii tru- 
peşti, putem percepe din lumina Soarelui („Nu credeţi 
cum că luna-i lună. Este/ Fereastra cărei ziua-i zicem 
soare"), din frumuseţea luminii dumnezeieşti creatoare 
a toate, văzute şi nevăzute. 

Ea dă viaţă gândirilor şi întunecă suferinţa, lumi- 
nând întunericul neştiinţei - cum ar spune Sfântul 
Antim, dar şi toţi scriitorii noştri medievali -, pentru 
că traversează cu lumina ei mediul transparent al 
conştiinţei umane, al cugetării şi al întregii fiinţe ome- 
neşti profunde. 

Lumina divină este creatoare atât a lumii 
spirituale, a fiinţelor raţionale, gânditoare („gândirilor 
dând viaţă": nu poate să anime gândirea decât cea care 
i-a dat viaţă dintru început), cât şi lumii materiale: 
„codri, mări şi pustiuri". 



451 A se audia lectura şi comentariile aparţinând Pr. Dr. Dorin 
Octavian Picioruş: Sfântul Dionisie Areopagitul, Despre ierarhia cerească: 

http://www.archive.org/ details/SfantulDionisieAreopagitulDespre 
IerarhiaCereasca2oio şi 

Sfântul Dionisie Areopagitul, Despre ierarhia bisericească: 

http://www.archive.org/ details/SfantulDionisieAreopagitulDespre 
IerarhiaBisericeasca2oio. 

Aceste trei elemente esenţiale ale creaţiei 
materiale apar şi în alte poeme eminesciene, ca spre 
exemplu în Revedere, în acea definiţie metonimică a 
lumii: „Cum am fost aşa rămânem:/ Marea şi cu 
râurile,/ Lumea cu pustiurile,/ Luna şi cu soarele,/ 
Codrul cu izvoarele". 

Luna şi soarele, înţelese simbolic, fac parte din 
universul codrului. Ele sunt în herbul codrului (Poves- 
tea codrului), aşa cum fac parte din stema Ţării Româ- 
neşti, comentată de Antim, dar şi a Moldovei, şi tot aşa 
cum fac parte şi din icoane. 

însă marea şi cu râurile sunt, la rândul lor, ca şi 
„lumea cu pustiurile", interpretabile ca simboluri ale 
lumii, care nu mai are valenţe paradisiace, ci amprentă 
dizarmonică, haotic-amorfa. 

Doar codrul adăposteşte o lume virginală, paradi- 
siacă, codrul cu izvoarele sfinte şi curate, care ne trimit 
cu gândul la originile creaţiei, la izvodirea dintâi a 
lumii. 

O altă definiţie metonimică a celor două lumi 
antagonice o aflăm în poemul 0,-nţelepciune, ai aripi 
de ceară!, în care Eminescu sesizează diferenţa spiri- 
tuală dintre lumină şi întuneric, face distincţia între 
lumea luminoasă capabilă să reflecte lumina divină şi 
lumea întunecată, care se opacizează în faţa razelor 
dumnezeieşti: „Lumini pe ape, neguri pe pământ". 

Cea care reflectă lumina cerească este lumea 
paradisiacă: „Un rai din basme văd printre pleoape /.../ 
Sclipiri pe cer, văpaie peste ape" (Fiind băiat păduri 

cutreieram), în timp ce negurile pământului reprezintă 
spaţiul opac, nereflexiv sau „lumea cu pustiurile". 

Avem „sclipiri pe cer" (luminătorii cereşti), lumini 
pe ape sau „văpaie peste ape" (reflectarea aştrilor cereşti 
în această lume, în mediul cosmic şi uman deschis şi 
transparent), şi „neguri pe pământ", unde pământul 
înnegurat nu mai este oglindă a cerului. 

Apele devin un simbol al reflectării adevărului, 
urmând unei comparaţii pe care o făcea Teodor al 
Ierusalimului, reprodusă de Nicodim Aghioritul în 
manualul din care versifică Eminescu: omul vede „în 
zidiri pe Ziditorul, ca în ape soarele" 452 . 

Revenind la ce spuneam anterior, observăm că 
materia transparentă şi reflectoare a apelor (izvoare, 
lacuri, mări) are proprietăţi germinativ-creatoare, 
mediul acvatic fiind incubator al vieţii, precum reiese 
din versul „în cuibar rotind de ape, peste care luna zace" 
(Călin...), pe care Arghezi, fost ierodiacon, îl considera 
cel mai frumos din literatura română. 

Zoe Dumitrescu-Buşulenga afirma că, în Călin 
(file din poveste), peisajul-cadru al nunţii este 

„proaspăt ca în ziua întâi a creaţiei. [...] iar 
apele care se rotesc ca un cuibar devin apele 
începutului lumii" 453 . 

452 Nicodim Aghioritul, Paza celor cinci simţuri, versiune diortosită 
a traducerii româneşti din 1826, tipărită la Mănăstirea Neamţ prin 
osteneala Arhimandritului Dometian, Ed. Anastasia, Bucureşti, 1999, p. 
42. 

453 Zoe Dumitrescu-Buşulenga, Eminescu - cultură şi creaţie, op. 
cit, p. 89. 



Considerăm că pretutindeni în opera lui 
Eminescu, peisajul feeric de natură poartă amprente 
paradisiace mai mult decât evidente. Mai ales acea 
virtute a purităţii şi prospeţimii naturii cosmice este 
perpetuu ilustrată în lirica eminesciană de prezenţa 
stelelor de aur a căror izvorâre pe cer este necontenită, 
precum şi a apelor care, la fel de neostoit, răsar clare, 
curate, pe pământ. 

Frumuseţea virginală a naturii, caracterul genuin 
al creaţiei cosmice, acest caracter principial nealterat, 
sunt valori pe care Ortodoxia le-a afirmat întotdeauna 
şi pe care le-am regăsit din plin la Antim Ivireanul. 

Percepem, şi la Eminescu, ca şi la Antim şi în 
toată literatura noastră veche, existenţa a două lumi: 
un univers în care omul se simte integrat, care este ex- 
periat nostalgic sau vizionar de poet, şi un altul în care 
se simte străin, care este lumea decăzută, învechită. 

Codrul sau pădurea reprezintă spaţiul securizant 
pentru el, alegorie a paradisului regăsit, alter-ego al 
grădinii Raiului, care deţine toate detaliile simbolice 
ale unei proiecţii edenice („grădina cea de codri vechi", 
din poemul Miradoniz, lumea paradisiacă a zânei 
Dochia şi a vechilor daci, din Memento mori, insula lui 
Euthanasius din Cezara), ale unui tărâm virginal care 
ascunde „strălucire de izvoară", adică taina izvodirii 
creaţiei, naşterea lumii în frumuseţea ei primordială, 
neafectată de rău, a lumii în care omul a fost pus a fi 
stăpân şi în care era fericit, fericire pe care o caută cu 
dor şi poetul. 

Dorinţa de reîntoarcere în ambianţa codrului sau 
a pădurii este un reflex conştient al nostalgiei para- 
disiace a poetului, al dorinţei de reîntoarcere la vârsta 
inocenţei, a nevinovăţiei primordiale: „Unde eşti, 
copilărie,/ Cu pădurea ta cu tot?" (O, rămâi...); sau: „O, 
rai al tinereţii-mi, din care stau gonit!/ Privesc cu jind la 
tine, asemeni luiAdam" (Zadarnic şterge vremea...). 

Pe de altă parte, „marea şi cu râurile" şi „lumea cu 
pustiurile" sunt ipostazele unei alt fel de lumi, care nu 
mai este intimă, caldă, protectoare, afectuoasă cu 
omul, nu mai este o casă sau un cămin protector, aşa 
cum a creat-o Dumnezeu (veleităţi cosmice originare 
pe care le-am regăsit în toată literatura veche, cu 
deosebire în Cazanii), ci este o lume al cărei tablou 
este caracterizat de valurile sau râurile vijelioase ale 
patimilor şi de pustiul spiritual al oamenilor, pe care 
Eminescu îl deplânge adesea. 

Pustiul şi marea, reprezintă, în acest caz, lumea 
căzută, îmbătrânită, căci râurile au, faţă de izvoarele 
din codru, dezavantajul curgerii timpului, al adunării 
de aluviuni şi al revărsării în marea cea amară: „Se nasc 
izvoare, ropotind se plimbă, /.../ Pări ce urnindu-se în 
marea-amară/ - Ca fluviu mândru, ce-ostenit mugeşte 
- I Al tinereţii dulce glas de mult uitară" (Coborârea 
apelor). Iar „Viaţa-mi pare-un istovit izvor" (Ce s-alege 
de doi nebuni, iubito...). 

La rândul său, am putea spune noi, codrul este 
imaginea emblematică sau stema Raiului, în viziunea 
eminesciană, el este imaginea acelei creaţii primare, al 
unei lumi raţionale şi pline de lumină, în care omul se 

simte împlinit prin iubire şi intim legat, prin fire 
tainice ale întregii sale făpturi, se simte solidar cu 
universul şi universul este solidar cu el. 

Eminescu are la bază gândirea românească tradi- 
ţională despre Eden, ortodoxă, atunci când îşi dezvoltă 
literar concepţia despre natura protectoare în interio- 
rul căreia iubirea se simte acasă şi în care cuplul de 
îndrăgostiţi reiterează perechea primordială. 

în poezia şi în proza eminesciană, ideea de 
Paradis, de spaţiu edenic, este strict legată de codru 
sau de pădure, având la origine concepţia ortodoxă a 
Raiului ca grădină. 

în acest codru sau în această pădure, întotdeauna 
adâncă şi virginală, se află izvoarele şi lacurile în care 
se reflectă aştrii cereşti, lumina lor protectoare şi 
gânditoare (precum cerul Sfinţilor la Antim), se află 
mulţime de flori şi de arome năucitoare, încât aerul 
pare cădelniţat de miresme, un adevărat „văzduh 
tămâiet" (Călin...), se află păsări cu multe feluri de 
viersuri etc. 

Inclusiv cromatica acestui loc, în care predomină 
aurul - haric - al florilor de tei sau de nuferi şi al codri- 
lor de aramă, cât şi sugestiile muzicale psalmodice şi 
cadenţele sonore în ritm de litanii, ca şi „doina de 
simţire ruptă ca jelania-n prohoduri" (Călin Nebunul), 
toate acestea vin să întregească impresia de spaţiu 
eclesial-paradisiac al acestei naturi prodigioase emines- 
ciene, care constituie o insulă de sacralitate, în acelaşi 
timp în lăuntrul şi în afara acestei lumi profane, 
degenerate din pricina egoismului şi a răutăţii. 

Spre această concluzie credem că ne conduce 
fenomenul poetic de tezaurizare a acestei naturi, care 
pune în evidenţă albul purităţii şi aurul haric: „argint e 
pe ape şi aur în aer" (Mortua est); „Flori, juvaeruri în 
aer, sclipesc tainice în soare,/ Unele-albe, nalte, fragezi, 
ca argintul de ninsoare"..., „nisipuri argintoase" 
(Egipetul); „codri de aramă", „pădurea de argint" 
(Călin..., Memento mori); „Pulbere de diamante cade 
fină ca o bură,/ Scânteind plutea prin aer şi pe toate din 
natură" (Scrisoarea III); 

„Stele rare din tărie cad ca picuri de argint" 
(Călin...); „fluviul cântării /.../ un gigantic lac formează, 
într-a cărui sân de soare/ Curge aurul tot al zilei şi îl 
umple de splendoare,/ De poţi număra în fundu-i tot 
argintul adunat" (Memento mori); 

„Pădurea de-aur; pădurea cu-a ei trunchi de aur 
roş /.../; Numai fluturi mici albaştri şi mari roiuri de 
albine/ Curg în râuri sclipitoare de luciri diamantine/ Ş- 
împlu aerul cel dulce de cristal şi de răcoare"... (Călin 
Nebunul); 

„Un rai din basme văd printre pleoape,/ Pe câmpi 
un văl de argintie ceaţă,/ Sclipiri pe cer, văpaie peste 
ape" (Fiind băiet păduri cutreieram); „Deodată ţi se pare 
că ceru-ntreg se rupe/ In ploi scânteietoare de colb de 
pietre scumpe" (Sub cerul plin de nouri); 

„Deşi ştii că apa-i moale/ Totuşi plac a-i de cristale/ 
Parc-ar fi încremenit"; „brumă diamantină" (Miron şi 
frumoasa fără corp) etc. 

Astfel încât, ceea ce exegeza literară a numit 
„spaţiu securizant", are multe din caracteristicile Raiu- 
lui. 

în lirica eminesciană, în poezia românească, în 
general, ca şi în doina şi cântecul popular românesc, 
un loc covârşitor de important îl ocupă freamătul 
pădurii, fremătarea frunzelor codrului, clocotitoare ca 
un clopot sau ca un tainic cântec de dor şi jale. 

însă această referire la muzica fremătătoare a 
copacilor, la „frunza-n freamăt" (Făt-Frumos din tei), 
nu este străină cărţilor de cult ortodoxe, între care 
unele sunt traduse de Antim, unde ea este interpretată 
ca o rugăciune a pomilor Raiului pentru reintegrarea în 
el a omului căzut. 

Spre exemplu, în cântările la Vecernie, din Triod, 
în Duminica izgonirii lui Adam din Rai (a lăsatului sec 
de brânză), se spune: 

„Raiule preacinstite, podoaba cea 
preafrumoasă, locaşul cel de Dumnezeu zidit, 
veselia cea nesfârşită şi desfătarea, slava 
Drepţilor, frumuseaţea Prorocilor şi sălăşluirea 
Sfinţilor, cu sunetul frunzelor tale roagă pre 
Ziditoriul tuturor (s. n.), să-mi deşchiză uşile, 
carea cu neascultarea le-am închis; şi să mă 
învrednicesc a mă împărtăşi pomului vieţii şi 
bucuriei cu carea mai-nainte întru tine m-am 
desfătat". 

„Liveade [livadă] fericită, pomi sădiţi de 
Dumnezeu, frumuseaţe a Raiului, acum vărsaţi 

lacremi din frunze ca din nişte ochi (s. n.), pentru 
mine cel golit şi înstreinat de slava lui 
Dumnezeu". 

„Simte dureare, Rai [u] le, împreună cu 
lăcuitoriul ce au sărăcit şi, cu sunetul frunzelor 
tale (s. n.), roagă pre Făcătoriul să nu-ţi încue uşa. 
Milostive, miluiaşte-mă pre mine cel căzut" 454 . 



Este important să înţelegem că centralitatea 
acestui peisaj edenic eminescian o asigură pădurea- 
codru, toate celelalte elemente fiind secundare, inclu- 
siv soarele, luna şi stelele, care, ca planete, nu sunt 
decât simboluri heraldice în herbul codrului. Aştrii 
cereşti sunt numai efigii ale codrului, prezenţe emble- 
matice în orizontul său paradisiac. Ei sunt numai 
stema Luminii creatoare a toate. 

Luna este doar simbolul acelei Lumini care, „în 
ăst secol de mândrie şi prin noaptea unei lumi în 
bătălie/ Lin luceşte- eterna pace"... (Memento mori). 

Aceeaşi „eternă pace" care a fost la începutul 
lumii: „Şi în sine împăcată stăpânea eterna pace" (Scri- 
soarea I). 

Eminescu preia din teologia ortodoxă, prin 
bogatele sale lecturi din cărţile bisericeşti vechi, 
această interpretare semnificativă a luminătorilor: 
soare, lună, stele şi luceferi, toţi aştrii sunt simboluri 
destinate să reflecte lumina adevărului dumnezeiesc în 



Triodion, Bucureşti, 1769, B.A.R., CRV. 367, f. 55 v , 57 v , 58 r . 



codrul lumii, în adâncul cugetării sale, al „codrului 
bătut de gânduri" (Povestea codrului). 

Căci „codrul, dragul codru, troienindu-şi frunza 
toată,/ îşi deschide-a lui adâncuri, faţa lunei să le bată" 
(Călin...). 

Poetul nostru cunoştea foarte bine concepţia stră- 
bună, românească şi bizantină, conform căreia univer- 
sul este o realitate existenţială, dar şi o realitate icono- 
grafică, că el ascunde, în mod simbolic, chipul nevăzut 
al împărăţiei cereşti. 

Tradiţia poetică românească şi posteritatea emi- 
nesciană confirmă şi susţin acest lucru, precum o face, 
spre exemplu, Octavian Goga: „Curat e duhul lumii tale 
[a codrului]/ Căci Dumnezeu cel sfânt şi mare 455 / Subt 
bolta ta înrourată/ îşi ţine mândră sărbătoare./ Tu-l 
prăznuieşti cu glas de clopot/ Şi cu răsunet de chimvale/ 
Pe Cel ce-atâtea înţelesuri/ Gătit-a strălucirii tale. // 
Amurgul învesmântă-n umbre/ Smerita frunzei fremă- 
tare,/ Şi pare tânguiosul freamăt/ Un glas cucernic de 
tropare" (în codru). 

Acelaşi poet vedea, altundeva, cum Asupra 
pădurii veghează de sus/ Cetatea eternelor stele" 
(Dimineaţa) 456 . Şi, tot datorită faptului că ştia prea 
bine semnificaţia tradiţională a luminătorilor, care 
sunt aşezaţi de Dumnezeu în univers ca să fie, pentru 



455 Eminescu: „Tu, ce în câmpii de caos semeni stele - sfânt şi mare" 
(Memento mori). 

456 Cf. Octavian Goga, Poezii, ediţie îngrijită, postfaţă, tabel 
cronologic şi crestomaţie critică de Simion Mioc, Ed. Facla, Timişoara, 
1984. 

oamenii de pe pământ, ca nişte lămpi în casă (întâlnim, 
la Coresi şi la Varlaam, aceste valenţe simbolice, în 
predici), Eminescu putea spune, semnificativ, că la 
sfârşitul lumii, soarele va începe „să pâlpâiască, să se 
stingă"... (Memento mori). 

ntr-o prezumtivă confruntare ideologică între 
trecut şi prezent, în Epigonii, Eminescu opune această 
viziune asupra configuraţiei semnificative a cosmosu- 
lui, prin care cei din vechime vedeau lumea ca un palat 
de icoane, ca o arhitectură sacră („Ochiul vostru vedea- 
n lume de icoane un palat"), o opune celei moderne în 
care simbolul este aleatoriu, lipsit de fundamente 
veşnice, în care „oamenii din toate cele fac icoană şi 
simbol;/ Numesc sânt, frumos şi bine ce nimic nu 
însemnează". Cosmosul, în „lirica modernă" (Icoană şi 
privaz), este desemnificat, desemantizat: „Noi cârpim 
cerul cu stele, noi mânjim marea cu valuri" (Epigonii). 

în tot ciclul Scrisorilor, luna este patronul înţelep- 
ciunii şi al inspiraţiei creatoare, cea care priveghează 
iubirea, ca şi destinele excepţionale. 

însă interpretarea lunii şi a stelelor, ca simboluri 
ale Sfinţilor protectori şi priveghetori ai oamenilor, o 
descoperă chiar şi înseşi binecunoscutele versuri din 
Luceafărul: „Cum e Fecioara între sfinţi/ Şi luna între 
stele" - în care descoperim sinonimia simbolică dintre 
Preasfânta Fecioară şi lună şi dintre Sfinţi şi stele -, 
precum şi apariţia de nenumărate ori, în multe poeme, 
dar cu precădere în Memento mori, a imaginii meta- 
forice a stelelor ca icoane („ale stelelor icoane"). Rosa 
del Conte exprima opinia că „pentru epitete precum 

sorii regali, acei sori-regi care îşi desfăşoară orbitoarele 
lor cortegii în atâtea versuri eminesciene, ne simţim 
autorizaţi să ne referim, mai degrabă decât la basme, la 
antica 457 teologie solară" 458 , din care a iradiat, în 
basmele româneşti, expresia celor trei sori în frunte şi 
pe care autoarea exegezei o aşază în descendenţa for- 
mulărilor mistice ortodoxe: 

„este lumina trisolară care circumscrie, în 
tabloul lui Rubliov 459 , Treimea, pe care limba 
liturgică o defineşte cu expresia «Luceafăr în trei 
sori» (Triod)' H6 °. 



Şi nu doar icoane ale luminii sunt stelele, ci, încă 
şi mai semnificativ, icoane înlăcrimate, care formează 
turma Cuiva şi a căror mişcare pe cer este cuvioasă, 
intrând în templele cereşti: „Iar în cârduri cuvioase 
stele se mişcă-ncet,/ Intră-n domele de neguri argintii, 
multicoloane;/ De-a lor rugă-i plină noaptea. A lor 
dulci şi moi icoane/ Implu văile de lacrimi, de-un 
sclipet împrăştiet". 



457 Aici, antica se referă la teologia creştină, cu sensul de veche, 
milenară, iar nu la teologia antică grecească sau păgână, cum greşit s-ar 
putea înţelege din traducerea românească. 

458 Rosa del Conte, op. cit., p. 326. 

459 A se vedea: http://ro.wikipedia.org/wild/Andrei_Rubliov. 
Icoana Sfintei Treimi: 

http://ro.wikipedia.org/wiki/Fi%C8%99ier:Angelsatmamre- 
trinity-rublev-1410 . jpg. 

460 Rosa del Conte, op. cit., p. 327. 

Stelele, simbol al Sfinţilor, umplu această vale a 
plângerii (Ps. 83, 7), care este pământul, cu lacrimile de 
lumină ale rugăciunii lor. Ele sunt, aşadar, percepute ca 
imagine simbolică a turmei Sfinţilor („cârduri cuvi- 
oase"), aflaţi în rugăciune dureroasă pentru acest 
pământ. 

Un alt vers ne vorbeşte despre „popoarele de stele, 
universu-n rugăciune", denumind aceeaşi realitate. în 
poemul Ondină, stelele-regine formează un cor de 
„suspine", un cântec al sferelor suspinat, dintre care 
răsare luna: „Iese cum cântecul dintre suspine/ Regina 
albelor nopţii regine". 

Credem că asemănarea cu cerul Sfinţilor în 
rugăciunea plină de durere pentru lume, de la Antim, 
este mai mult decât evidentă. 

Echivalenţa simbolică dintre stelele cerului şi la- 
crimi este prezentă şi în Călin..., într-un tablou enig- 
matic, în care Eminescu susţine că toată frumuseţea 
cerului stă în lacrimile sale de lumină, care sunt stelele 
şi care picură câte una, din vreme în vreme: „Stele rare 
din tărie cad ca picuri de argint,/ Şi seninul cer albastru 
mândru lacrimile-l prind;/ Dar dacă ar cădea toate el 
rămâne trist şi gol,/ N-ai putea să faci cu ochii 
înălţimilor ocol -/ Noaptea stelelor, a lunei, a oglinzilor 
de râu/ Nu-i ca noaptea cea mocnită şi pustie din 
sicriu". 

Lumina înlăcrimată a stelelor este aşadar cea care 
face toată podoaba cerului şi în acelaşi timp singura 
care însufleţeşte creaţia, care face diferenţa între cer şi 
sicriu, între viaţă şi moarte, între viaţă veşnică şi 

moarte veşnică. „Noaptea stelelor, a lunei, a oglinzilor 
de râu" este imaginea corelativ-simbolică a întregii 
creaţii care stă în penumbra morţii, dar care este lumi- 
nată de icoanele stelelor cereşti, în timp ce „noaptea 
cea mocnită şi pustie din sicriu" este noaptea nefiinţei 
sau a morţii veşnice. 

Ion Negoiţescu crede, în mod corect, că „suspi- 
narea codrului arată o durere a naturii însăşi [...] şi nu 
transpunerea în cosmic a suferinţei poetului" 461 , o 
durere care este „misterioasă, profundă" 462 . Infuzia de 
suferinţă sau înlăcrimarea cosmosului nu este o conse- 
cinţă a unei activităţi umane şi nici nu este o proiecţie 
a interiorului uman, ci ea este o realitate existentă 
deja, constatată doar, de poeţi, nu suprapusă lumii. 

Aceeaşi durere cosmică, transmisă în mod uni- 
versal de natură, am întâlnit-o şi am semnalat-o şi în 
opera lui Antim. Simbolul sau metafora cerului înlă- 
crimat de stele, este, în forme diferite, comună lui 
Antim şi lui Eminescu. 

Pentru Antim şi pentru teologia creştină, este 
vorba de durerea şi dorul universal după restaurarea 
omului şi a întregii firi în frumuseţea şi inocenţa ei 
primordială, despre care Sfântul Pavel spunea că 
întreaga făptură suspină, împreună cu omul, până la 
sfârşitul lumii (cf. Rom. 8, 22). Analizând poezia lui 
Eminescu, Ion Negoiţescu recunoştea acest adevăr, 
atunci când vorbea de „acea melancolie fundamentală 
a naturii, resimţită de romantici şi care este jalea după 



4 ^on Negoiţescu, Poezia lui Eminescu, op. cit., p. 101. 
462 Ibidem. 

un bun pierdut, după vârsta de aur" 4 3 , după Edenul 
pierdut odinioară de Adam şi Eva, cum ar fi spus 
Antim. 

Tabloul stelelor ca turme, din Memento mori, este 
însă prezent, deşi numai ca sugestie, şi în Sara pe deal, 
în care „Turmele-l urc [dealul, simbol al înălţimii], stele 
le scapără-n cale": pământul urcă spre cer, iar cerul se 
pogoară spre pământ. Avem de-a face cu o dublă 
mişcare, ascendentă şi descendentă - observaţie pe 
care o face Zoe Dumitrescu-Buşulenga. Această 
mişcare este menită să unească cerul cu pământul, 
turma celor de pe pământ cu turma celor din cer. 
Apelul la imagistica creştină este lesne de observat. 

Eminescu se simte acasă privind bolta înstelată a 
cerului, nu rănit de imensitatea ei, ci închipuind 
infinitele spaţii cosmice ca pe nişte „roiuri luminoase", 
ca de albine (Scrisoarea I), şi galaxiile stelare ca pe 
nişte cârduri şi cirezi de stele. 

De altfel, într-o variantă a poemului Memento 
mori (intitulată Panorama deşertăciunilor), se vorbeşte 

despre „Colonii de stele de-aur dintr-a raiului pri- 

v M464 
saca H \ 

Universul este contemplat în termeni rustici, 
reprezentat într-o imagistică profund pastorală, să- 
tească (precum şi la Blaga, de altfel), reprezentare care 
are însă o puternică şi inalienabilă întemeiere scriptu- 
rală şi patristică, o milenară tradiţie şi practică orato- 
rică ortodoxă. Viziunea ortodoxă asupra cosmosului ca 



Idem, p. 104. 

M. Eminescu, Opere, II, ed. Perpessicius, p. 175. 



o casă protectoare a eliminat din viaţa românilor 
posibilitatea instaurării acelei panici terorizante a 
infinitului cosmic strivitor pentru fiinţa umană, speci- 
fică creştinismului occidental, după schisma de la 1054, 
şi exprimată limpede de către Blaise Pascal, iar mai 
târziu de către Schopenhauer, care susţinea că numai 
filosofia îl poate ajuta pe om ca să scape de angoasa în 
faţa imensităţii universului. 
Dimpotrivă, 

„în acest spaţiu al nostru s-a trăit încă din 
vechime cu un sentiment al grandorii imanente în 
natură, nu zdrobitoare, într-un fel care a eliminat 
apăsarea cosmosului şi spaimele legate de forţele 
lui. 

Sufletul omului şi al poetului acestui pământ 
a participat firesc, fără exaltare şi fără frică (s. n.), 
la viaţa cosmosului, la viaţa elementelor, într-o 
comunitate impresionantă de ritmuri naturale 
traduse în ethos" 465 . 

Nu există, de asemenea, un afront mai mare adus 
filosofiilor lui Platon şi Plotin, decât această per- 
spectivă domestică şi intimistă asupra universului, 
asupra pulsului cosmic al galaxiilor, pe care o regăsim 
în opera eminesciană. 



4 5 Zoe Dumitrescu-Buşulenga, Eminescu - cultură şi creaţie, op. 
cit., p. 56. 

La Eminescu turmele de oi care urcă dealul şi 
cârdurile de stele care coboară prin văile cosmice se 
întâlnesc. 

Şi această viziune a fost făcută posibilă de 
pogorârea îngerilor pentru a binevesti păstorilor şi a 
stelei pentru a-i conduce pe regii filosofi şi astrologi la 
„Născutul din tavernă", cum spune tot poetul, „la 
culcuşu- eternei mile" (Dumnezeu şi om). Acea Eternă 
Milă, Hristos, care umple inima „cu farmecele milei" 
(Rugăciunea unui dac). 

în Memento mori, arhitectura marilor civilizaţii, 
aşa cum este ea făurită de oameni, se contopeşte cu ar- 
hitectura creaţiei, fiindcă se inspiră, dintru început, 
din această arhitectură cosmică. 

Astfel, cetatea egipteană Memphis se înfăţişează 
ca „gândiri arhitectonici" care „au zidit munte pe munte 
în antica lui trufie" ca „să pară răsărită din visările 
pustiei", însă, în urma ei, natura care supravieţuieşte 
civilizaţiei egiptene, ironizează fantasmagorica măreţie 
umană îngânând-o, purtându-i ecourile stinse: „Toat-a 
apei ş-a pustiei şi a nopţii măreţie/ Se unesc să-mbrace 
mândru veche-acea împărăţie,/ Să învie în deşerturi şir 
de visuri ce te mint". 

Vechea civilizaţie egipteană mai există doar în 
halucinaţia Nilului, ale cărui „unde visează spume". 

La fel, Grecia antică „se naşte din întunecata 
mare" şi subzistă numai în „imagini de talazuri" ale 
mării care „cânt-a Greciei cădere", în timp ce „Limba 
râurilor blândă, ale codrilor suspine,/ Glasul lumei, 
glasul mărei se-mpreună-n infinit". 

Mai mult, ascultând „armonia din pleiade", poetul 
are sentimentul că asistă la scurgerea lumii, la căderea 
ei: „Ştim de nu trăim pe-o lume, ce pe nesimţite cade?" - 
încât toată frumuseţea lumii pare un cântec de lebădă, 
iar succesiunea de căderi pare că ne avertizează asupra 
unei căderi şi mai mari, care urmează să se petreacă. 

Dacă lumea, universul, ca şi creaţie a lui Dum- 
nezeu este „vis de aur" şi întrupare a gândului Său, în 
schimb, creaţia umană care încearcă nemurirea cu 
degetul este, precum cetatea Memphis, „argintos gând 
al pustiei". 

Ideea eminesciană de civilizaţie în stare să dăi- 
nuie este aceea în care „un palat" este „din stânce sure", 
iar „a lui stâlpi-s munţi de piatră, a lui streşin-o pădure", 
aşa cum încerca el să configureze raz-ul „dulce" al 
strămoşilor săi daci, „raiul Daciei veche", cu „păduri de 
flori" în care „ale crinilor potire sunt ca urne de argint", 
în mijlocul unei grădini „infinită" cu „scorburi de 
tămâie" şi cu izvoare care au „prund de ambră de-aur". 

Civilizaţia ideală nu este aşadar cea edificată de 
„gândiri arhitectonici" umane, ci un Rai natural, o 
Cetate a Raiului, tot aşa după cum cugetarea care înţe- 
lege adevărul nu este cea filosofică, individualist- 
distinctă, ci aceea care se armonizează cu cosmosul, cu 
creaţia, care ascultă glasul pădurii, al izvoarelor, care 
ştie să interpreteze literele de foc ale stelelor, cea în 
care se reflectă lumina lunii şi o inspiră. 

în acelaşi poem însă, Eminescu ne avertiza, în 
strofele preliminare, asupra felului în care vede el 
universul, un univers în care secolii sunt ca nişte codri 

(„codrii de secoli"), popoarele ca nişte oceane („oceane 
de popoare"), vremea cade în vaduri („al vremurilor 
vad"), timpul se toarce ca lâna („secolii se torc'), 
întregul periplu de imagini al istoriei universale, reme- 
morat de Eminescu, este ca o turmă cu oi de aur 
(„Turma visurilor mele eu le pasc ca oi de aur"), pe care 
o paşte tihnit, mioritic, poetul care contemplă zbu- 
ciumul milenar al lumii. 

Dar el nu vrea să se integreze acestui zbucium 
vanitos, ci tot dorul lui este acela de a face parte din 
universul paşnic al vieţii fericite, în sânul unei naturi 
protectoare şi înfrăţite cu ei, aşa cum vor românii să o 
trăiască în ritmul lor arhaic şi cum o deapănă în 
istoriile lor („luminoasele basme"). 

Peisajul istoriei universale se reduce astfel, la 
imagini care au consistenţa naturii, la imagini pasto- 
rale, rustice, domestice, iconografice, ca o lume care, 
privită din interior, din propria ei perspectivă, pare 
neliniştită, condusă de o voinţă luciferic-schopen- 
hauerian-nitzscheeană, intempestivă, dar privită ca 
lumea lui Dumnezeu, ca un univers în puritatea lui 
originară, natural, genuin, paşnic, neieşit din ritm, nu 
emană decât linişte, pace, serenitate. 

După ce „secoli cu vieţi" şi „gândiri o mie" trec, 
civilizaţiile se succed şi pier, „în urmă din izvoare timpi 
răcori şi clari răsar". 

însăşi deşertăciunea deşertăciunilor, reprezentată 
de idealurile umane vane, care vor să se edifice în 
istorie, să se consemneze în univers, să-şi semnaleze 
trecerea sperând astfel la o eternizare artificială în 



propria fantezie arhitectonică, nu poate să tulbure, în 
definitiv, frumuseţea mai presus de patimile omeneşti 
a creaţiei lui Dumnezeu, care este mai rezistentă în 
timp decât construcţiile babilonice sau faraonice. 

Oamenii, popoarele, istoria lor, au consistenţa 
reliefului natural, ele sunt creaţia lui Dumnezeu ca şi 
cosmosul întreg şi merg în ritmul şi în sensul stabilit 
de Dumnezeu, iar toată neliniştea, durerea şi zădăr- 
nicia eforturilor lor se naşte din impresia că pot să 
aleagă un alt sens, că pot să imprime vieţii lor şi lumii 
o altă direcţie de mers, că pot să devieze de la matca 
lor, urmărind numai edificarea egoismului propriu. 

Zoe Dumitrescu-Buşulenga remarca 466 faptul că, 
în opera celor mai mari poeţi români, Eminescu şi 
Blaga, ataşamentul faţă de perimetrul satului românesc 
este extrem de adânc şi puternic, la fel ca şi iubirea faţă 
de universul înţeles ca un loc intim de adăpost, ca un 
cămin prielnic, o vatră strămoşească sau un leagăn 
străvechi, precum şi refuzul spaţiilor infinite şi neco- 
municative cu omul, străine. 

însă această viziune este în perfectă consonanţă 
cu cea de veacuri a poporului român şi cu cea bizan- 
tină, fiind concepţia creştin-ortodoxă asupra lumii, aşa 
cum a fost revelată de Dumnezeu în Sfintele Scripturi şi 
aşa cum se păstrează în Biserică. 

Am regăsit-o în omiliile tipărite de Coresi, în cele 
varlaamiene, precum şi la Antim Ivireanul, cu 
prisosinţă. Pentru Eminescu nu există însă, ca pentru 



Zoe Dumitrescu-Buşulenga, op. cit., p. 57. 

Blaga, „Marele Orb", ci, dimpotrivă, Dumnezeu este 
Singurul care însufleţeşte gândirea şi cunoaşterea, Care 
face să răsară lumina înţelepciunii în omul care este 
după chipul Său, dar şi în logosul cosmic. 

întreaga lume atârnă de „raza gândirii cei eterne". 

Dumnezeu e Gândire Eternă, e Logos Creator a 
toate, Raţiune, înţelepciune, nu e un absolut imper- 
sonal, nu e nefiinţă divină, aşa cum interpretează Ioana 
Em. Petrescu. Iar lumea nu e halucinaţia sau iluzia 
unui astfel de Spirit impersonal de tip brahmanic. Nu, 
ci Creatorul lumii e tripersonal şi El gândeşte din 
veşnicie crearea lumii şi o aduce la îndeplinire la 
momentul oportun. Creaţia aceasta este după Chipul 
Său, este plină de lumină, poartă amprenta luminii 
divine, cu care însă nu se confundă în mod panteist. 

Cosmosul este o icoană şi o reflectare în oglinda 
făpturii a luminii lui Dumnezeu, chiar dacă lumea este, 
după cum vedem în poemul Fata-n grădina de aur, 
numai o umbră a măreţiei dumnezeieşti: 

„O, Adonail Al cărui gând e lumea/ Şi pentru care 
toate sunt de faţă /.../ Deşi Te-adoră stele, mări în 
spume,/ Un univers cu vocea îndrăzneaţă,/ Toate ce-au 
fost, ce sunt, ce-Ţi nasc în cale/ N-ajung nici umbra 
măreţiei Tale". 

Parafrazând faimosul vers nichitian, am putea 
spune că această lume este „frumoasă ca umbra unui 
gând", a gândului lui Dumnezeu. Se vede că Nichita 
Stănescu a pătruns adânc în semnificaţia poemelor 
eminesciene şi că marii poeţi se cunosc tainic unul pe 
altul. 

Fiinţele raţionale zidite de Dumnezeu pot să 
accepte, cu voie liberă, să fie medii transparente 
pentru lumina Sa dumnezeiască şi să devină astfel 
purtătoare ale asemănării cu El sau pot să urască voia 
Lui şi creaţia Sa, aşa „cum demonul urăşte un gând de 
Dumnezeu" (Mureşanu (Tablou dramatic)). 

Cugetând, în Memento mori, la tainele universu- 
lui, ale istoriei şi ale fiinţei umane, poetul convorbeşte 
la final cu Logosul întrupat, dorind să fie încredinţat 
asupra asemănării omului cu Dumnezeu şi a pogorârii 
lui Dumnezeu la om: 

„Tu, ce în câmpii de chaos semeni stele - Sfânt şi 
mare,/ Din ruinele gândirii-mi, o, răsai, clar ca un soare, 
/.../ Tu, ce scrii mai dinainte a istoriei gândire,/ Ce ţii 
bolţile tăriei să nu cadă-n risipire,/ Cine eşti?... Să pot 
pricepe şi icoana Ta.. .pe om. /.../ Oare viaţa omenirei nu 
Te caută pe Tine?/ Eu un om de Te-aş cunoaşte, chiar să 
mor mi-ar părea bine./ Dar să ştiu - semeni furnicei ce 
cuteaz-a Te gândi?" 

Deşi Dumnezeu „a pus gânduri uriaşe într-o 
ţeastă de furnică", totuşi, „încurcatele sofisme nu 
explic-a Ta fiinţă", fiinţa lui Dumnezeu (Memento 
mori). 

Raţiunea umană singură nu poate să descopere 
tainele care sunt mai presus de fire. Măreţia slavei lui 
Dumnezeu este ascunsă, ca un soare, în „norii de secoli 
unde-ngropi a ta mărime". Dumnezeu e ca un Soare 
veşnic şi Care este ascuns de norii istoriei, pentru ochii 
umani neluminaţi şi neînţelepţiţi. 

Cosmosul şi istoria lumii vorbesc în mod simbolic 
sau paradigmatic raţiunii umane şi o învaţă despre 
Dumnezeu, dar omul nu poate, ajutat doar de raţiunea 
sa, să vorbească despre cele nepătrunse ale lui Dum- 
nezeu. Limitele gnoseologice ale fiinţei umane nu sunt 
însă determinate de o anumită cenzură transcen- 
dentală, ca la Blaga, ci sunt limite ale nedesăvârşirii 
umane. 

în om încape, „într-un cran[iu] uscat şi palid", o 
foarte mare şi înaltă gândire, istoria lumii cu „evi 
întregi de cugetare", tainele universului cu ale lui „râuri 
de stele" şi „fluvii cu mase de sori", precum şi „a veciei 
văi deschise cu-adâncimi necunoscute" (cunoaşterea 
faptului că lumea a fost creată din nimic), dar a le 
cunoaşte pe toate desăvârşit şi mai ales, a cunoaşte pe 
Dumnezeu, mai mult decât îi este cu putinţă făpturii 
create, nu este pe potriva omului. 

Pentru că în om „vezi icoana unui secol lângă 
chipul unei flori". 

Omul este, prin sufletul său, icoană a generaţiei şi 
a vremii sale, dar şi icoană a veşniciei în lume, prin 
chipul său nemuritor. în acelaşi timp este şi chip al 
perisabilităţii, prin trupul său, fiind supus morţii. 

Căci floare este ceea ce numeşte Scriptura Sfântă 
a fi viaţa omului pe pământ (apelăm din nou la Biblia 
1688): 

„Pentru că pămenteanul născut de muiare cu 
puţină viaţă şi plin de urgie iaste, sau ca o floare 

înflorind au căzut şi au fugit ca o umbră şi nu va 
mai sta" (Iov, 14, 1-2). 

„Omul, ca iarba zilele lui; ca floarea 
câmpului, aşa va înflori. Căci duh trecu într-însul 
si nu va fi, si nu va mai cunoaşte încă locul lui" 
(Ps. 102, 14-15). 

„Tot trupul - iarbă, şi toată mărirea omului - 
ca floarea ierbii. Uscă-se iarba şi floarea au căzut, 
iară cuvântul Dumnezăului nostru rămâne în 
veac" (Is. 40, 7-8) etc. 

Eminescu însuşi citează, ca motto, în poemul 
Strigoii, un pasaj grăitor din finalul slujbei de înmor- 
mântare, din Molitfelnicul tradus mai întâi de Dosoftei 
şi apoi de Antim: „că trece acesta [omul] ca fumul de 
pre pământ. Ca floarea au înflorit, ca iarba s-au tăiat, 
cu pânză se înfăşură, cu pământ să acopere". 

Iar în Scrisoarea I, parafrazând Ps. 102, 16, citat de 
noi anterior, spune poetul că „vântu-n valuri trece peste 
traiul omenesc". 

Aşadar, nu o anume cenzură transcendentală îi 
pune omului hotare gnoseologice, ci însăşi firea, condi- 
ţia sa creaturală şi neputinţa sa. Dimpotrivă, ca dovadă 
că nu există o cenzură transcendentală, vedem în Me- 
mento mori, în acele strofe care descriu paradisul 
dacic, cum între cer şi pământ există o continuitate, 
cum bolta cerească are o streaşină de arbori („streşin- 
arboroasă"), iar scările de stânci se unesc cu scările 
templului lunar: >r A ei [ale domei] scări ajung din ceruri 
a stâncimei negri colţi". 

Lumea de jos este oglindirea/ chipul celei de sus, 
totul fiind preţuit ca icoană, ca oglindire şi reflectare: 
„Cât uitându-te în fluviu pari a te uita în ceri. /.../ Un rai 
dulce se înalţă, sub a stelelor lumină,/ Alt rai s- 
adânceşte mândru într-al fluviului fiind". 

Se pune întrebarea: de ce preferă Eminescu 
simbolul lunii strălucind în noaptea şi peste marea 
lumii, ca metaforă a luminii divine creatoare, în locul 
celui solar? 

Răspunsul nostru este următorul: Eminescu alege 
simbolul selenar fiind conştient că trăieşte într-o epocă 
romantică în care „e apus de Zeitate şi-asfinţire de idei" 
(Memento mori). în care Dumnezeu, Soarele lumii, 
asfinţeşte de pe cerul multor cugete şi al multor minţi 
(a se remarca asociaţia, în plan simbolic, a cerului cu 
mintea, a cărei tălmăcire o aflăm şi în Divanul lui 
Dimitrie Cantemir): „Nimeni soarele n-opreşte să apuie- 
n murgul serei,/ Nimeni Dumnezeu s-apuie de pe cerul 
cugetării". 

Versetul profetic „soarele cunoscu apusul lui" (Ps. 
103, 20, Biblia 1688), pe care Antim 1-a interpretat în 
legătură cu moartea lui Hristos, care, ca om, Şi-a gustat 
apusul, poate fi înţeles aici şi în sensul apostaziei 
multora din epoca modernă. 

Dar gândurile omeneşti şi istoria lumii, desfă- 
şurarea de civilizaţii, au fost o căutare a lui Dumnezeu 
(„Oare viaţa omenirei nu te caută pe Tine?"), o 
încercare de apropiere de lumina adevărului, deşi 
filosofiile umane şi miturile care au încercat să îl 
imagineze pe Dumnezeu într-un fel sau altul nu L-au 

putut cuprinde pe Soarele cel neapropiat („Cel ce sin- 
gur are nemurire şi locuieşte întru lumină neapro- 
piata', I Tim. 6, 16, Biblia 1988): 

„înserează şi apune greul soare-n văi de mite 
[mituri - căci Dumnezeu e un Soare greu de înţeles, iar 
lumea aceasta e o vale de mituri, o vale a plângerii 
plină de eresuri] 467 /.../ Cum eşti Tu, nimeni n-o ştie./ 
întrebările de Tine, / Pe-a istoriei lungi unde, se ridică 
ca ruine /.../ Niciun chip pe care lumea Ţi-l atribuieşte 
Ţie/ Nu-i etern /.../ C-un cer încărcat de mite asfinţeşti 
din ev în ev". însă, 



„formele divinului sunt acelea care apun şi 
nu Dumnezeu însuşi. Iar omul, copil bătrân, care 
se amăgeşte că poate să i se substituie [lui Dum- 
nezeu] şi care crede că poate să-şi asume răspun- 
derea universului şi să-i îndrume istoria, nu-şi dă 
seama că o gândire profundă şi divină (s. n.) 
susţine realitatea şi cursul ei" 468 . 

Până când vine sfârşitul lumii, sfârşitul istoriei: 
„Şi-astăzi punctul de solstiţiu a sosit în omenire. /.../ E 



4 7 Tohăneanu nu a înţeles semnificaţia adâncă a metaforei 
eminesciene şi a interpretat-o în legătură cu peisajul: „într-adevăr, ce 
poate să însemne epitetul greu într-un vers ca acesta, din Memento mori 
(episodul Eladei): Se-nserează şi apune greul soare-n văi de mite?. ..Pentru 
ca să putem cuprinde, cât de cât, iradiaţiile epitetului, nevoie este să ne 
reprezentăm, discul solar în lungile amurguri ale verii" etc. Cf. G. I. 
Tohăneanu, Eminesciene. Eminescu şi limba română, Ed. Facla, Timi- 
şoara, 1989, p. 130. 

468 Rosa del Conte, op. cit., p. 100. 

apus de Zeitate ş-asfinţire de idei". Se apropie apoca- 
lipsa, „se-nmulţesc semnele vremei" 469 . 

Matei Călinescu remarca 470 , în acest sens, faptul 
că romanticii n-au fost deloc fericiţi să moştenească 
lumina raţionalismului iluminist şi s-au întors la religia 
inimii şi la raţiunea inimii (cum ar spune Pascal), la 
creştinism, aşa încât „romantismul era eminamente o 
expresie a geniului creştinismului" 471 . 

Iar, pe de altă parte, ei înşişi au fost perfect 
conştienţi că trăiesc o epocă istorică de declin al cre- 
dinţei, au constatat acea realitatea spirituală instaurată 
mai întâi în societatea occidentală, care s-a numit 

„moartea lui Dumnezeu şi au inclus în 
operele lor această temă esenţialmente modernă, 
cu mult înainte ca Nietzsche să o aşeze, la loc 
central, în doctrina profetică a lui Zarathustra" 472 . 



4 9 „Ideile religioase sunt subminate de -un materialism brutal, 
ideile morale substituite prin maxime epicureice şi prin cinism; 
scandalele se 'nmulţesc şi iau formele cele mai degradatoare. [...] 
Constelaţiunea de idei morale şi naţionale cari au luminat trecutul 
nostru, care ne-a mânat pe calea dezvoltării, înclină spre apus, nici una 
din credinţele din trecut nu rezistă digoluţiunii şi, ca să întrebuinţăm un 
frumos cuvânt al Bibliei, semnele vremii se înmulţesc", cf. M. Eminescu, 
Opere, XIII, ed. întemeiată de Perpessicius, p. 229. 

470 A se vedea: 

http :/ / ro . wikipedia . org/ wiki/Matei_Călinescu . 

471 Matei Călinescu, Cinci feţe ale modernităţii (modernism, 
avangardă, decadenţă, kitsch, postmodernism) , traducere de Tatiana 
Pătrulescu şi Radu Ţurcanu, posfaţă de Mircea Martin, Ed. Univers, 
Bucureşti, 1995, p. 43. 

472 Idem, p. 62. 



434 



A exista în lumea de sub soare sau în cea de sub 
lună pare a denumi aproximativ acelaşi lucru, pentru 
scriitorii noştri din vechime, deşi se pot identifica şi 
diferenţe subtile, la nivel simbolic, între cele două 
sintagme. 

Dosoftei se referă la „omul de supt lumină" (Ps. 
89: „C-ai zâs să să-ntoarcă-n tină/ Tot omul de supt 
lumină') sau „de supt soare" (Ps. 48: „Că măiestrul încă 
moare/ Ca tot omul de supt soare"). 

în prefaţa Eortologhionului tipărit la 1701, Antim 
filosofează despre cele ce sunt sub lună, astfel: 

„începutul, mijlocul şi sfârşitul, Stăpânul şi 
Domnul tuturor fiinţelor, şi simţitoare şi înţelegă- 
toare, este Făcătorul tuturor, Dumnezeu. 

Stăpânul însă şi sfârşitul tuturor celor de sub 
lună este omul. Iar sfârşitul omului, pentru care 
s-a creat de Dumnezeu, este câştigarea şi fericirea 
lui Dumnezeu însuşi; fiindcă pentru om s-a făcut 
toată lumea aceasta, iar omul, se zice că s-a făcut 
de către Dumnezeu ca să dobândească pe Dum- 
nezeu . 

Cantemir, în a sa Istorie ieroglifică, foloseşte la un 
moment dat aceeaşi sintagmă: 

„că din fire cele supt lună aşe s-au orânduit, 
ca unele după altele să urmeze, şi când unele 



Antim Ivireanul, Opere, ed. cit., p. 405. 

mor, altele să învie şi simbathiia şi antipathiia 
dintr-însele să nu lipsească" 474 . 

Stăpânirea lunii este aceeaşi cu a soarelui. Sau, 
dacă ascultăm cu atenţie cele enunţate de Antim, 
soarele stăpâneşte pământul, în timp ce luna stăpâ- 
neşte marea (marea vieţii sau marea tulburată a 
patimilor), în noaptea acestei lumi - viziune însuşită şi 
de Eminescu. 

Aşa încât, a sta sub lună poate avea semnificaţii 
aparte: a fi în noaptea lumii acesteia şi a căuta să 
ajungi la ţărmul fericirii veşnice, urmărind felinarul de 
lumină al lunii şi care expune raţiunii noastre, logosu- 
lui uman, o reflecţie din lumina înţelepciunii divine 
eterne. 

Faptul este specificat în Psaltire, în contextul 
unor profeţii mesianice, despre întruparea lui Dum- 
nezeu şi coborârea Lui pe pământ, la Ps. 71, 6-7, 17 
(Dosoftei, Psaltirea de-nţăles): 

„Pugorî-să-va ca ploaia pre lână şi ca pică- 
tura ce picură pre pământ. Răsări-va în dzâlele 
Lui direptate şi mulţâme de pace până când să va 
lua luna. [...] Fi-va numele Lui blagoslovit în 
veaci, de mainte de soare trăiaşte numele Lui". 

„Până când să va lua luna" poate să însemne până 
la sfârşitul acestei lumi, în timp ce „de mainte de soare" 



Dimitrie Cantemir, Istoria ieroglifică, ed. cit., p. 112. 

este o altă expresie alegorică, ce desemnează veşnicia. 
Nu este însă semnificativ că, la Dosoftei, omul este, 
încă, „supt soare" şi „supt lumină", în vreme ce, 
înaintea lui Eminescu chiar, pentru Antim şi Cantemir, 
omul şi lumea stau „supt lună"? 

Dacă Eminescu stia si înţelegea atât de bine 

y y y O 

vechile scripturi medievale, aspectul nocturn şi selenar 
al peisajelor sale, departe de a fi un simplu produs 
romantic, nu este decât o ilustrare în lirica sa a 
conştiinţei cu care cei doi scriitori din primul sfert de 
veac XVIII, Antim şi Cantemir, reproduceau peisajul 
lumii moderne, cu o acurateţe vizionară impecabilă. 

Eminescu e departe de Petrarca, pentru care 
epoca medievală era ev întunecat, pentru el Veacul de 
Mijloc era luminos, iar epoca modernă este întunecată, 
înnoptată. 

Să ne aducem aminte şi că preromanticii noştri 
paşoptişti, începând de la Cârlova, preferau panorama 
asfinţitului de soare şi regimul înserării în locul celui 
nocturn, iar Negruzzi încă simţea lumina şi după 
ceasul apusului, simbolizând poetic un reflex al con- 
ştiinţei. Această înţelepciune divină, ilustrată simbolic 
de lumina solară, se stinge din oameni în vremurile din 
urmă: 

„Se-nmulţesc semnele vremei, iară cerul de- 
nserarel Roşu-i de războaie crunte, de-arderi mari, de 
disperare/ Şi idei a zeci de secoli sunt reduse la nimic;/ 
Soarele divin ce-apune varsă ultimele-i raze/ Pe-a 
istoriei câmpie mult iubită şi se lasă/ în oceanul de- 
ntuneric, ce s-arată inamic". 

Dumnezeu, Cel „ce scrii mai dinainte a istoriei 
gândire", este „Soarele divin" şi Scriitorul care a scris cu 
lumina Sa istoria lumii şi a universului, Care a adus 
toate la existenţă din iubire, pentru că istoria lumii se 
întindă ca o „câmpie mult iubită" în faţa Sa. 

Dumnezeu a iubit-o mult, de aceea a adus-o întru 
fiinţă şi o conduce spre un sfârşit anume. 

La un moment dat, ceva mai devreme în poemul 
Memento mori, ajungând la apariţia şi înălţarea Romei 
pe scena lumii (după ce, înainte, a reprodus mărirea şi 
decăderea Asiei, a Babilonului, a Egiptului, a Israelului 
şi a Greciei), Eminescu caută o motivaţie anume 
pentru naşterea acestei civilizaţii, cea romană, care a 
marcat atât de mult istoria umanităţii, atât din punct 
de vedere cultural, cât şi religios (să nu uităm că 
Imperiul Roman devine creştin în mod treptat, după 
anul 313, iar Imperiul Roman de Răsărit supravieţuieşte 
până în 1453). Şi poetul ne transmite, sub aceeaşi formă 
încriptată metaforic, că a fost voinţa unui „mândru 
soare", Acelaşi Soare despre care a fost vorba mai sus: 
„Sau ghicit-aţi vreodată ce socoate-un mândru 
soare^ 75 / Când c-o rază de gândire ţine lumi ca să nu 
zboare/ Să nu piard-a lor cărare, să nu cadă-n infinit?". 
Acest Soare este Cel ce, cu o rază, „ţii bolţile tăriei să 
nu cadă-n risipire", şi pe care poetul îl întreba „cine 
eşti?", ca „să pot pricepe şi icoana Ta.. .pe om". 

Lumile nu au o raţiune şi o ordine a lor proprie 
(aceeaşi cugetare am descoperit-o în Istoria ieroglifică, 



Verbul „socoate" are sensul din limba veche: cugetă, gândeşte. 

ca şi paradigma soarelui şi a mişcării cosmice), 
„zvârcolindu-se aleargă turburate şi rebele/ Şi săfrângă- 
ar vrea puterea ce le farmăcă pre ele/ Şi s-alerge-ar vrea 
în caos de-unde turburi au ieşit". Dumnezeu are puterea 
care ţine lumea, universul în armonie, aşa cum icoana 
sau paradigma soarelui (la Cantemir) o arată. 

Puterea lui Dumnezeu nu este însă una tiranică, 
ci fermecătoare, pentru că este puterea iubirii, nu a urii. 
Este cea care a umplut inima poetului, în copilărie, „cu 
farmecele milei" (Rugăciunea unui dac). 

în acelaşi timp, lipsa raţiunii este sursa nihilis- 
mului, pentru că planetele cele fără raţiune, „rebele", 
dacă ar fi lăsate fără raza lui Dumnezeu, ar cădea din 
„puterea ce le farmăcă" şi s-ar întoarce, cu adevărat, în 
nefiinţă - aşa cum preciza şi Sfântul Atanasie cel Mare 
(sec. IV). 

Numai că, înaintea transfigurării ei finale, când 
lumea înserează, inimile umane nu se mai lasă 
fermecate de iubire, de frumuseţe, devin glaciale şi nu 
mai este nimeni, dintre oameni, să oprească acest 
cataclism universal, ca „Dumnezeu s-apuie de pe cerul 
cugetării,/ Nimeni noaptea să se-ntindă pe-a istoriei 
mormânt". 

Gândirea omenirii devine „oceanul de-ntuneric, ce 
s-arată inamic" lui Dumnezeu. Razele Soarelui dumne- 
zeiesc nu mai străbat acest ocean de întuneric ireflexiv. 
Dar, dacă oamenii şi-au baricadat mintea în faţa 
luminii, „planetul ce îi poartă cugetă adânc şi sfânt". 

Eminescu se ştia pe sine că este „tristă fire 
vizionară" (parafrazăm un vers din La moartea lui 

Neamţu) - tristă, pentru că de profeţi nu ascultă, din 
nefericire, cei pe care îi vizează avertizările lor, iar 
Eminescu vedea, ca şi alţii - de la Asachi la 
Macedonski 476 ( care se vroia urmaş al paşoptiştilor) -, 
în poeţi nişte profeţi care cheamă neamul la trezvie şi 
iluminare, într-un sens cu destul de multă încărcătură 
tradiţională şi religioasă. 

Aceşti poeţi îşi explicau sensul existenţei şi al 
împlinirii lor poetice printr-un destin profetic, într-o 
conjunctură istorică aparte - proniată de Dumnezeu -, 
şi nu prin atingerea culmilor estetice ale poeziei. De 
aceea, evocarea elogioasă din Epigonii... 

Dacă Eminescu şi romanticii preferă să-şi repre- 
zinte epoca printr-un peisaj sublunar, prin care 
recunosc ceasul înserării sau al înnoptării doctrinare 
care s-a instaurat asupra lumii, dar încă mai au un ochi 
de lumină pe cer, care e luna, ca o fereastră dum- 
nezeiască spre Soarele şi Lumina veşniciei, în schimb, 
poeţii moderni şi poezia modernă nu mai oferă un 
spectacol nocturn al universului, ci expunerea unui 
peisaj interior al unei mari suferinţe, al infernului fără 
ieşire, ipostaziat sub diferite reprezentări ale terorii 
spirituale. 

Şi tot Matei Călinescu a făcut observaţia, foarte 
corectă, că 

„mulţi autori dintre cei mai importanţi, 
numiţi moderni, sunt de neînţeles în afara 



47 A se vedea: 

http : / /r o .wikipe dia . org/ wiki/ Alexandru_Mace donski . 

tradiţiei iudeo-creştine, pe care continuă să o 
reprezinte, indiferent cât de deviant" 477 . 

Acelaşi lucru 1-a remarcat şi Rosa del Conte, 
oferindu-1 ca exemplu pe Arghezi 478 . Lirica lui Bacovia 
sau a lui Blaga pot fi luate şi ele drept paradigmă, în 
acest sens, pentru contextul modernist al literaturii 
române. 

Peisajul sublunar mai supravieţuieşte în versurile 
lui Blaga 479 doar în primele două volume, pentru ca, 
începând cu volumul al treilea, poezia lui să devină o 
transpunere lirică obsesivă a subteranelor de tip dos- 
toievskian, a suferinţei interioare, în imagini ale infer- 
nului subpământean, de unde nu ştie dacă mai există 
mântuire, deşi el însuşi aşteaptă o înviere de obşte în 
care oamenii să iasă din morminte ca ciocârliile. 

Toate aceste interpretări sunt însă invizibile, 
atunci când critica literară refuză să ia în discuţie sem- 
nificaţiile metafizic-religioase ale viziunilor poetice. 

Nicolae Manolescu 480 , vorbind despre studiul lui 
Călinescu despre Eminescu, era nemulţumit - între 
altele - de felul cum afirmaţia „că luna, şi nu soarele, 
[care] este astrul romanticilor" îşi găseşte la Călinescu 
ilustrarea „prin Dante, prin Orlando furioso şi prin 
cavalerul de Marino, dar prin niciun romantic" 481 . 

477 Matei Călinescu, op. cit., p. 63. 

478 Rosa del Conte, op. cit., p. 28-29. 

479 A se vedea: http://ro.wikipedia.org/wild/Lucian_Blaga. 

480 Idem: http://ro.wikipedia.org/wild/Nicolae_Manolescu. 

481 Nicolae Manolescu, Istoria critică a literaturii române. 5 secole 
de literatură, Ed. Paralela 45, Piteşti, p. 720. 

Pe de altă parte, după cum remarca Ioana Em. 
Petrescu, izvorârea cosmică a lunii şi a stelelor, în 
opera eminesciană, se petrece la ceasul înserării - „O, 
ceas al tainei, asfinţit de seară" (Trecut-au anii) - şi 
reprezintă o reeditare perpetuă a genezei şi o izvodire 
a lumilor din lumină. Ceasul înserării are, însă, în 
Ortodoxie, multiple semnificaţii. 

Seara este timpul începutului lumii („Şi a fost 
seară şi a fost dimineaţă: ziua întâi" - Fac. 1, 5, Biblia 
1988), timpul când Protopărinţii Adam şi Eva au căzut 
din Rai (Fac. 3, 8), şi timpul când Hristos a murit pe 
Cruce şi a rezidit întru Sine umanitatea, reînnoind 
întreaga Sa creaţie. 

La ceasul înserării se cântă Lumină lină, imn în 
care este lăudat Hristos ca Cel ce este Lumina lină a 
slavei Tatălui şi Creatorul a toate. Aceeaşi Lumină lină 
pe care, cu puţină vreme înainte de moarte, Eminescu 
şi-a arătat dorinţa de a o asculta în fiecare seară, dacă 
va fi înmormântat lângă o Mănăstire la marginea 
mării. 

Putem spune aşadar că Eminescu a simţit 
înserarea ca fiind ceasul prielnic în care se fac vizibile 
temeliile lumii, adâncul de lumină şi de raţionalitate al 
creaţiei, zidite după chipul Logosului-Lumină, al Cu- 
vântului- Gând. 

Aşa încât înserarea, asfinţitul cu izvorârea lui de 
lună şi de stele, nu este numai un timp tragic al 
apusului de soare, lecturat în cheie simbolică, ca 
apusul Soarelui-Dumnezeu de pe cerul minţilor 
umane, ci este şi un timp al nostalgiei şi o suspinare 

neîncetată - „izvoarele suspină" (Somnoroase păsărele), 
„trunchii veciniei suspină", „pădurea lin suspină" 
(Călin...), „apele plâng" şi „stele nasc umezi [ca nişte 
ochi înlăcrimaţi] pe bolta senină" (Sara pe deal) etc. - 
după restaurarea omului şi a universului întreg în 
puritatea dintâi cu care a fost creat. 

Natura aşteaptă liniştită (ca şi la Naşterea 
Mântuitorului - am văzut la Antim): „totul doarme-n 
zvonul izvorului de pace" (Mureşanu). Izvorul are „zvon 
de pace", o veste bună pe care o aşteaptă să se împli- 
nească fără nelinişte, fără tulburare. 

Tăcerea, liniştea, pacea naturii, din poezia lui 
Eminescu sunt semne premergătoare ale unei curgeri 
fireşti a lumii spre desăvârşirea sa şi spre covârşitoarea 
pace finală. 

Contemplarea naturii este de aceea iriniforă, 
aducătoare de serenitate şi pace adâncă: „Cum inima- 
mi de-adănc o linişteşte /.../ răsărirea stelei în tăcere" 
(Sunt ani la mijloc...). 

Momentul acesta al restaurării, aşteptat de 
întregul cosmos, este tocmai Apocalipsa, care înseam- 
nă dezvăluire, revelare, în limba greacă. 

Astfel că, ceea ce este angoasă şi frică de neant şi 
de înghiţirea morţii veşnice, la nivelul filosofic, al 
raţiunii umane zbuciumate, este de fapt linişte, nădejde 
şi aşteptare înfiorată, dar paşnică, la un alt nivel al tex- 
tului poetic, exprimat exclusiv metaforico-simbolic. 

Spre această interpretare ne îndreaptă şi echiva- 
lenţa dintre sensurile verbului a răsări, foarte des 
folosit în poezia eminesciană, şi care se referă atât la 

naşterea universului, la izvodirea lumii („De atunci 
răsare lumea, lună, soare şi stihii". ..şi mai multe 
exemple am oferit mai devreme), dar este folosit şi cu 
sensul de înviere, renaştere, transfigurare: „Din valurile 
vremii, iubita mea, răsai" (Din valurile vremii...); sau: „O 
Sarmis, Sarmis, Sarmis! Răsai de unde eşti" (Sarmis) - 
adică: înviază, scoală-te, înalţă-te din moarte. 

Hristos „din mormânt răsare învingător" (învie- 
rea), iar poetul imploră în rugăciune către Maica Dom- 
nului: „Răsai asupra mea, lumină lină" (Răsai asupra 
mea...); şi către Dumnezeu: „Tu, ce în câmpii de chaos 
semeni stele - sfânt şi mare,/ Din ruinele gândirii-mi, o, 
răsai, clar ca un soare" (Memento mori). 

Sunt două înserări, adică două niveluri ale 
textului, aşa după cum sunt două cosmogeneze în 
Scrisoarea I, din perspective diferite. 

Există o înserare dramatică, în care „e apus de 
Zeitate şi-asfinţire de idei", în care „cerul de-nserare/ 
Roşu-i de războaie crunte, de-arderi mari, de disperare", 
fiindcă „se-nmulţesc semnele vremei" (Memento mori), 
ale sfârşitului lumii; şi există o altă înserare, în care 
răsar necontenit luna şi stelele pe cer, suspinând 
laolaltă cu izvoarele care le reflectă lumina - o înserare 
tipologică şi nostalgică, prefaţând restaurarea lumii în 
lumina, puritatea şi frumuseţea ei primordială. 

înserarea ideologică şi înserarea cosmică, deşi 
evenimente coincidente temporal, sunt două realităţi 
distincte, pentru că se petrec în planuri de lectură şi de 
înţelegere diferite. 

însă cea de-a doua semnificaţie a înserării, cea de 
răsărire a lumii - în opoziţie cu cea de asfinţit al lumii 
- nu este prezentată explicit în textul poetic, ci este o 
concepţie umbrită metaforic, printr-un procedeu lite- 
rar care îi era foarte familiar şi lui Antim. 

Paradoxul este că, pe când mesajul direct pare a fi 
acela că lumea moare, piere în stingerea eternă, curge 
spre moartea eternă, poezia lui Eminescu are şi un 
mesaj indirect, încifrat, scris cu litere cosmice, cu 
literele de foc ale stelelor şi aştrilor cereşti, şi care 
afirmă contrariul şi anume că lumea îşi aşteaptă în 
pace restaurarea şi nu pieirea. 

Filele cerului, „cartea cerului albastru" se deschide 
celor ce ştiu să o citească şi anume munţilor, „nalţi şi 
negri, înţelepţi de bătrâneţe" (Peisaj), adică celor ce 
sunt munţi ai înţelepciunii, încărunţiţi în cunoaştere, 
„munţi extatici" 482 . 

Valurile mării „stau la vorbă cu stelele proroace" 
(Scrisoarea IV) sau cu „prorocitoare stele" (Memento 
mori). în codri, „frunzele toate îşi comunică misteruri" 
(Memento mori). 

E o comunicare neostoită, o verbalizare neînce- 
tată a conştiinţei nemuririi. 

Luna mişcă singurătăţi pe mare, pentru că cei ce 
ridică ochii „la steaua singurătăţii" (Odă...) sunt 
mişcaţi spre a înţelege limbajul de lumină al stelelor, al 
celor de sus, din „imperiul de lumine", unde e şi „faţa 
sfântă a lunei" (Memento mori). 



2 Cf. Rosa del Conte, op. cit., p. 318. 

Este o limbă sfântă a cosmosului, o carte sfântă a 
naturii, pe care „a-nţelege n-o mai pot" (O, rămâi...) şi 
care comunică cu lăuntrul cel mai adânc al omului, 
mai presus de raţiunea discursivă. 

De aceea, ceea ce este traumă la nivelul 
conştiinţei interogative umane, se transformă în pace 
şi seninătate, în aşteptare plină de dor, în loc de 
panică, la un alt nivel al conştiinţei, de mai mare 
adâncime şi care ştie să comunice cu logosul cosmic. 

Ceea ce este înserare în planul conştiinţei umane, 
în sensul de sfârşit de lume, nu coincide, ca sens, cu 
înserarea din planul cosmic, unde nu e sfârşit de lume, 
ci început de lume, o regenerare şi o transfigurare 
pentru toată veşnicia, în opoziţie cu moartea eternă. 

Cosmosul nu pledează pentru o moarte veşnică, 
ci pentru o viaţă veşnică, al cărei chip sau icoană este 
ilustrat prin ipostazierea frumuseţii universale, atâta 
cât poate universul acesta (care este numai pridvorul 
Raiului) să reproducă din adevărata veşnicie. 

Concluzia noastră este, aşadar, aceea că, dacă 
ignorăm literatura românească veche, nu vom putea 
răspunde niciodată la întrebarea lui Perpessicius: „De 
unde vine această inepuizabilă lumină a poeziei lui 
Eminescu?" 483 

Ne amintim că şi Tudor Vianu îl recepta pe 
Eminescu, în tablourile acestuia de natură, ca pictor al 
luminii 484 . 



4 3 Perpessicius, M. Eminescu (1850-1889), prefaţă la Opere alese, 
voi. I, EPL, Bucureşti, 1964, p. XXXIII. 

484 Tudor Vianu despre Eminescu, op. cit., p. 68. 

Ea nu poate izvorî nici din pesimismul 
schopenhauerian şi nici din credinţa în Nirvana 
budistă, ci din tradiţia şi cultura ortodoxă a poetului, 
în care Dumnezeu e Lumină şi e Logos care Se 
comunică făpturii umane şi creaţiei Sale, îndumne- 
zeind fiinţa umană şi transfigurând cosmosul, prin 
restaurare. 

De asemenea, dacă nu privim poezia eminesciană 
pe linia tradiţiei literare şi oratorice româneşti, s-ar 
putea să nu putem să pricepem niciodată de unde 
izvorăşte, în cazul poetului nostru naţional, acea 
dorinţă şi putere extraordinară de a concentra, de a 
miniaturiza imagistico-poetic, idei şi viziuni care, în 
proză sau filosofie, ar fi putut cunoaşte dezvoltări 
fastuoase. 

Eminescu iubea exprimarea eliptică a metaforei şi 
o considera ca reprezentând poezia prin excelenţă, în 
timp ce proza era pentru el, ca pentru toată epoca 
paşoptistă anterioară, o imagine a vieţii şi a lumii pline 
de corupţie morală şi de dureri: „Sunt sătul de-aşa 
viaţă... nu sorbind a ei pahară,/ Dar mizeria aceasta, 
proza asta e amară" (Scrisoarea IV). Acelaşi lucru îl 
exprimă şi în nuvela Geniu pustiu, care începe cu 
aprecieri despre roman, ca paradigmă a vieţii: „Dumas 
zice romanul a esistat totdeauna. Se poate. El e meta- 
fora vietei" 485 . 

y 

O dezvoltare prozaică a mai multor motive 
eminesciene o va face însă, ulterior, Mircea Eliade, în 



M. Eminescu, Opere, VII, ed. Perpessicius, p. 177. 

câteva din nuvelele sale fantastice (vom vedea mai 
târziu), întrucât îl înţelegea pe Eminescu ca o 
chintesenţă a gândirii, a credinţelor şi a spiritului 
românesc. însă adeziunea interioară, profundă pe care 
o dovedeşte Eminescu faţă de modelele literare tra- 
diţionale româneşti denotă şi o adeziune faţă de ceea 
ce exprimă ele, pentru că nu ne aşteptăm din partea sa 
la o aderare fidelă faţă de formă, fară a fi înţeles şi fară 
a fi avut o relaţie de mare intimitate cu fondul. 

în toată opera sa, poetul ne oferă dovezi ale 
dragostei cu care s-a întors spre evul mediu românesc, 
pe care nu 1-a considerat, precum Petrarca, drept „ev 
întunecat", ci ca „timp al plenitudinei" 486 , după cum a 
arătat Zoe Dumitrescu-Buşulenga, considerând că 
toate treptele istoriei româneşti i-au fost „sfinte" lui 
Eminescu. 

Asemenea, în opinia Rosei del Conte, pe 
parcursul întregii sale exegeze asupra operei poetice 
eminesciene, se arată cum Eminescu a lăsat să se vadă, 
în poezia sa, răsărind din adâncuri, gândirea arhaică 
ortodoxă, în exprimări biblice sau de inspiraţie patris- 
tică şi isihastă. 

Fundamentele cugetării eminesciene, considera 
domnia sa, nu se află în filosofia contemporană lui, ci 
într-o gândire şi o concepţie despre lume cu mult mai 
vechi, care se află expuse în Patristica ortodoxă, la 
Sfinţi precum Ioan Gură de Aur, Vasile cel Mare, 
Grigorie Teologul, Grigorie de Nyssa, Macarie cel 



4 Zoe Dumitrescu-Buşulenga, Eminescu - cultură şi creaţie, op. 
cit, p. 28. 

Mare 487 , Chirii al Alexandriei 488 , Efrem Şirul 489 , Isaac 
Sirul 49 °, Clement Alexandrinul, Calist Patriarhul, 
Augustin, la Origen 491 sau în cărţi de largă circulaţie în 
aria ortodoxă, precum Vieţile Sfinţilor, Varlaam şi 
Ioasaf, Fiziologul etc. 

înţelegem cu atât mai mult de ce metafora este, şi 
la Antim şi la Eminescu, sincoparea literară şi stilistică 
a unei cugetări cu multe falduri. O teologie şi o 
cugetare de proporţii gigantice sunt concentrate şi 
reduse la scara miniaturală a metaforei (metafora poe- 
tică devenind un fel de ikebana literară românească 
sau o transpunere la nivel literar a artei miniaturii, 
grafice sau picturale, practicate în evul mediu româ- 
nesc). 

în acelaşi timp, o filmografie imensă a 
cosmogenezei şi a unor evenimente planetare şi cos- 
mice este surprinsă în scene casnice, rustice, pline de 
tandreţe şi calmitate, Eminescu integrându-se prin 
aceasta, în mod desăvârşit, în tradiţia şi mentalitatea 
religioasă de aproape două milenii a românilor. 

în consecinţă, considerăm că Ion Negoiţescu a 
intuit ceva esenţial atunci când a afirmat că „adânca 
vibrare a lirismului eminescian se naşte din [...] acel 
amor cosmic revărsat în lume" 492 , dragoste pe care 



4 7 A se vedea: http://ro.orthodoxwiki.org/Macarie_cel_Mare. 

488 Idem: http://ro.orthodoxwiki.org/Chiril_al_Alexandriei. 

489 Idem: http://ro.orthodoxwiki.org/Efrem_Sirul. 

490 Idem: 

http://www.calendar-ortodox.ro/luna/ianuarie/ianuarie28.htm. 

491 Idem: http://ro.wikipedia.org/wild/Origene. 

492 Ion Negoiţescu, Poezia lui Eminescu, op. cit., p. 109. 

Antim o vede revărsată de Dumnezeu în însăşi frumu- 
seţea genuină a lumii. 

Este sesizabil, în poezia lui Eminescu, chiar şi 
faptul că „sacralizarea naturii ia forme liturgice, smirna 
şi tămâia răspândindu-se cu (aceeaşi) risipă" 493 în 
feericele descrieri de natură eminesciene, şi că natura 
este „prodigioasă de mireasmă, ca o biserică" 494 . 

Şi acest fapt stă în strânsă legătură cu o altă 
constatare, pe care o considerăm la fel de corectă, 
anume că: „în opera niciunui alt poet român dragostea 
nu are o semnificaţie mai cuprinzătoare, ca la Emi- 

"495 

nescu . 

Dragostea - care este însuşi Dumnezeu, după 
cum spunea Antim Ivireanul, urmându-1 pe Teologul 
cel Mare, Ioan - a creat lumea şi lumea aceasta e plină 
de reverberaţiile iubirii. Cine simte aceste reverberaţii 
- şi marii poeţi le pot simţi uneori - ajunge la intuiţii 
profunde. 

Şi nu avem să ne mirăm prea mult de aceste 
coincidenţe, dacă acceptăm, precum Nicolae Stein- 
hardt 496 , că 

„orice operă de artă autentică stă sub semnul 
unui duh iubitor de oameni. Orice operă de artă 
autentică e un imn de slavă a creaţiei. Departe de 
a porni de la demonism, arta e un mijloc de 



493 Idem, p. 95. 

494 Idem, p. 158. 

/inc: ti ^ 



luciii, jj. ±^0. 

495 Idem, p. 165. 

496 A se vedea: http://ro.wikipedia.org/wild/Nicolae_Steinhardt. 

înălţare a sufletului şi un izvor de bucurie curată 
şi nobilă" 497 . 

Şi, adăuga Părintele Steinhardt, vorbind de Georg 
Trakl 498 şi de Georges Brassens 499 , „îi place lui Hristos 
să se facă presimţit copiilor şi poeţilor" 500 , adică ino- 
cenţei căutătoare, setei autentice de cunoaştere şi de 
iubire. 

Era normal ca Eminescu, prin urmare, pornind de 
la sensibilitatea sa înnăscută pentru a asculta glasul 
naturii şi a o contempla şi de la lecturile sale nume- 
roase din cărţile şi manuscrisele vechi pe care le citise 
cu nesaţ, să aibă multe în comun, atât în plan ideatic, 
cât şi în cel al formulelor poetice, metaforice, cu Antim 
Ivireanul, cu care - o repetăm - s-ar putea să fi avut 
posibilitatea să ia cunoştinţă măcar prin întâlnirea cu 
unele copii ale paginilor sale. 

Deşi sensul în care merge studiul lui Negoiţescu 
este acela de a exclude din ecuaţie orice impresie de 
religiozitate a poetului şi de a evidenţia sâmburele de 
demonism din opera sa poetică (chiar şi acolo unde, în 
ce ne priveşte, nu credem că ar fi vorba, cu niciun chip, 
despre aşa ceva), am semnalat totuşi unele din obser- 
vaţiile analizelor sale, pentru că, la nivel particular, 
fragmentar, ele coincid cu propriile noastre opinii. 



497 N. Steinhardt, Primejdia mărturisirii (Convorbiri cu Ioan 
Pintea), Ed. Dacia, Cluj-Napoca, 1993, p. 57. 

498 A se vedea: http://en.wikipedia.org/wiki/Georg_Trakl. 

499 Idem: http://en.wikipedia.org/wiki/Georges_Brassens. 

500 N. Steinhardt, Primejdia mărturisirii, op. cit., p. 83. 

în acest sens, el constată chiar neliniştea 
profundă a lui Eminescu, cea mai autentică, o 
„nelinişte care e mai mult decât dor metafizic" 501 şi care 
vizează ajungerea la „odihna absolută (nu cea a 
contemplării artistice), la contemplarea divinităţii" 502 , 
contemplare care este superioară celei naturale 
(contemplarea universului) şi pe care atât de mult o 
propovăduieşte Biserica Ortodoxă ca fiind posibilă 
numai printr-o viaţă curată şi sfântă, prin care oamenii 
pot ajunge să vadă lumina dumnezeiască, precum 
Apostolii pe Tabor, dacă îşi fac - după expresia 
Sfântului Antim - mintea lor, muntele Taborului. 
Eminescu, în neliniştea sa, gândind la „care-i scopul 
vieţii mele", avea însă nădejdea, exprimată într-un 
poem, că „prin lumine/ M-oi sui la Dumnezeu" (Cânte- 
cul lăutarului). 

Antim propune, în numele Evangheliei, revenirea 
omului în patria sa, din care a fost exilat de păcatul 
său, revenire care se produce prin pocăinţă, prin 
transfigurare, prin întoarcerea la starea iniţială neper- 
vertită. 

Omul care se pocăieşte recuperează întregul 
cosmos odată cu sine, în virtutea ontologiei sale, a 
principiului personal care caracterizează ontologia sa, 
fiind creat după chipul lui Dumnezeu. El răsare „c-o- 
ntreagă lume", aşa precum Hyperion, din „genuni", ale 
nefiinţei şi apoi ale iadului, căci pocăinţa creştină se 
trăieşte ca o ieşire în nefiinţă. 



501 Ion Negoiţescu, Poezia lui Eminescu, op. cit, p. 29. 
5 ° 2 Ibidem. 

Aşa ne dă mărturie, printr-o voce contemporană, 
experienţa milenară creştin-ortodoxă: 

„ieşirea în nefiinţă [o trăiam] ca pe o stingere 
a întregului cosmos în mine: în mine, cu moartea 
mea, moare întregul neam omenesc, cu toate 
suferinţele şi bucuriile sale, cu toate năzuinţele şi 
cunoaşterile. Mai mult: însuşi Dumnezeu, încă 
necunoscut, şi totuşi oarecum cunoscut, şi El 
moare în mine şi pentru mine. 

întreaga fiinţă făcută şi nefăcută se pierde în 
hăul cel fără de fund al întunericului uitării. 
Experienţele unei astfel de stări erau, în esenţă, 
contemplarea absolutului (chipul- răsfrângerea 
Absolutului) principiului ipostatic în noi, însă sub 
semnul minus. 

Când însă a venit lumina necreată, dându-mi 
mărturie duhului că eram în afara stăpânirii 
morţii, atunci tot ceea ce înainte murise în mine, 
prin lucrarea acestei lumini, a înviat împreună cu 
mine 5 *. 



Unele imagini eminesciene sunt în mod cert 
inspirate de Scripturile Sfinte sau de scrierile Sfinţilor 
Părinţi despre cunoaşterea dumnezeiască, precum cele 
din următoarele versuri: 



503 Arhimandritul Sofronie [Saharov], Vom vedea pe Dumnezeu 
precum este, traducere din limba rusă de ieromonah Rafail Noica, Ed. 
Sofia, Bucureşti, 2005, p. 266-267. 

„Când sufletu-mi noaptea veghea în estaze/ 
Vedeam ca în vis pe-al meu înger de pază"... (poezia 
înger de pază, care se află şi în paginile nuvelei Geniu 
pustiu). 

în vreme ce alte versuri sunt inspirate din învăţă- 
turile teologice despre rugăciunea curată, isihastă, 
despre tăcerea minţii sau tăcerea gândurilor: „Când 
însuşi glasul gândurilor tace,/ Mă-ngână cântul unei 
dulci evlavii"... (Sonet). 

„O mireasmă preţioasă de lucruri rare şi 
învechite păstrează pentru noi şi o întreagă serie 
de expresii pe care el le ia dintr-o tradiţie de texte 
de disciplină ascetică, din care cunoaşte nu numai 
operele inspirate de marii maeştri ai aşa-numitei 
nepsis (păzirea) - un Macarie din Egipt [Sfântul 
Macarie cel Mare], un Isaac Sirianul [Sfântul Isaac 
Şirul] - [...], ci şi manualele curente, pe care le 
vom numi tehnice, în uz de activitatea duhov- 
niceasca 5 \ 



Scriind aceste cuvinte, Rosa del Conte se referă 
aici la acel poem eminescian, Pentru păzirea auzului, 
inspirat de o carte a Sfântului Nicodim Aghioritul: 

„Şi numai în acea tradiţie [isihastă] 
supravieţuiesc metafore precum «uşile gândirii», 



Rosa del Conte, op. cit., p. 327. 

«încăperile gândirii», «cămara tristei inimi», 
încăperea tainică, sacristia inimii, a căror pace 
vrea să o apere «păzirea» poetului, barând accesul 
imaginii care vrea să domine prin ochi, tulbu- 
rând-o, intimitatea tainică a omului" 505 . 

însuşi dinamismul cosmic eminescian, al 
corpurilor cereşti, şi importanţa lui sunt extrase - 
credem că este evident acum - dintr-o concepţie cu 
mult mai veche decât romantismul, care este cea 
creştin-bizantină şi care priveşte luminătorii cerului 
atât din perspectivă reală, ca planete fără viaţă (căreia 
ştiinţa modernă i-a dat dreptate, în defavoarea plato- 
nismului, a lui Origen şi a neoplatonismului), cât şi 
simbolico-mistică. 

Posteritatea literară a lui Eminescu 1-a înţeles 
adeseori foarte profund şi complex şi îi putem enu- 
mera aici, printre cei care au conştientizat fiorul 
versurilor eminesciene şi l-au transpus în mod 
personal în versurile sau în opera lor, pe Octavian 
Goga, Ion Pillat, George Bacovia, Tudor Arghezi, 
Lucian Blaga, Mircea Eliade. 

Un poem ca Iisus pe valuri, al lui Octavian Goga, 
spre exemplu, interpretează de la sine înţelesul unor 
sintagme eminesciene atât de mult dezbătute de către 
exegeza literară. Reproducem o parte din acest poem, 
pentru că ni-i evocă, în acelaşi timp, pe Antim 
Ivireanul şi pe Eminescu: 



505 Ibidem. 

în noaptea aceea neagră şi târzie 

Călătorea departe uraganul, 
Cu repezi paşi de repede pierzare, 
Când peste-albastra apelor mânie 
S-a desluşit Iisus Nazarineanul, 
Cu braţu-ntins spre binecuvântare... 

Apostolii, cu teamă şi mirare, 
Şi-n preajma lor îngenunghiat poporul, 

înfioraţi de mândra arătare 
Stăteau pe mal, privind pe-nvăţătorul 
Ce-alunecând pe-a undelor cărare 
înainta prin trăsnet şi genune... 

Pe urma lui, supuse de minune, 
Pe rând primind cereasca lui mustrare, 
Se potoleau furtunile nebune, 
Şi firea-ntreagă resimţea fiorul... 

Scăpau corăbii prinse de vâltoare, 
Din nou viaţa se-ntorcea pe valuri, 
Când păsări albe, reluându-şi zborul, 
Pescarii veseli năzuiau spre maluri... 

Şi-n vreme ce fîinţa-i zâmbitoare 

împurpurată-n sfânt-aureolă 
Se prelungea topită-n depărtare, 
Strălucitoarea cerului cupolă, 
Cu praf de stele luminând decorul, 
Se aprindea mai tare, tot mai tare, 

Ca să apară-n drum Mântuitorul, 
Semănător de linişte pe mare! /.../ 

Legendă 506 veche, plină de-nţelesuri, 
Ce-ai luminat prin veacuri de rugină, 
Şi-n rătăcirea negrelor eresuri 
Ai mângâiat singurătăţi sihastre, 
Legendă veche, floare de lumină, 
Azi tot mai mult cu taina ta mă -mp re suri... 

Corăbier bolnav al vremii noastre, 
Mi-e prora frântă şi zdrobit catargul 

De-atât potop de vifor şi dezastre, 
Dar ochii mei tot mai visează largul... 

Te chem deci, blând îmblânzitor de fiare, 
Tu care împaci hotare cu hotare 
Şi picuri dulce liniştea uitării 
în bietul suflet văduvit de mamă; 

Oriunde eşti, şi orişicum te cheamă, 
Tămâia mea de ucenic te-aşteaptă, 
Stăpân măreţ al valurilor mării, 
Tu, care-nfrâni în adâncimi vulcanul, 
Preamilostive Crist de legea nouă, 
Spre tine-n noapte ruga mi se-ndreaptă... 5 ° 7 . 



50 Legendă are aici sensul de istorie veche, de povestire a unor 
fapte întâmplate demult, iar nu sensul de basm, ca ficţiune narativă sau 
invenţie fabuloasă. 

507 Sublinierile din text ne aparţin. 

Ar mai fi de remarcat că cel mai mare poet din 
literatura noastră, Mihail Eminescu, nu îndeplineşte 
nici el dezideratul artei pentru artă, aşa cum nu-1 
îndeplineşte nici toată literatura veche. 

Negoiţescu sesiza corect, într-un anumit sens, 
faptul că, „în poezia lui, procesul de creaţie va avea 
mereu sensul clarificării conceptuale" 508 şi că „filozofia 
lui Eminescu nu este o filozofie a poematizării, ci o 
filozofie poetizată (s. n.), de unde şi caracterul ei 
discursiv, retoric şi uneori didactic" 509 - la fel cum, în 
cazul lui Antim Ivireanul şi al multor texte medievale, 
vorbim de o teologie care îmbracă veşmântul poeziei, a 
ceea ce pare metaforă la nivel lingvistic, deşi, în esenţă, 
nu este vorba de tropi sau de metaforă poetică goală. 

Accentul acesta „discursiv, retoric şi uneori didac- 
tic" aparţine poeziei medievale, de la Dosoftei până la 
Cantemir şi Antim, şi se prelungeşte în lirica modernă, 
de la preromantici până la Nichita Stănescu. 

Ca reprezentant (unic în literatura noastră) al 
highromanticism-u\ui, al romantismului de cunoaştere 
şi de viziune, Eminescu se pretează cel mai bine unei 
interpretări unisemantice a ermetismului său textual 
(ermetism aflat în opoziţie cu obscuritatea plurise- 
mantică a poeziei moderne), ceea ce îl conduce într-o 
foarte mare vecinătate cu textele noastre religioase 
vechi şi cu Antim Ivireanul, al căror unisemantism 
teologic este evident. Lirismul este la Eminescu, ca şi la 
Antim Ivireanul, un pretext pentru enorme concentrări 



50 Ion Negoiţescu, Poezia lui Eminescu, op. cit., p. 19. 
509 Idem, p. 20. 

de imagini şi viziuni, ale căror semnificaţii sunt unic 
interpretabile şi abisal de profunde. 

Aşadar, se observă destul de limpede că în opera 
marelui poet romantic rezonează, în urma lecturilor 
sale din literatura bizantină şi românească veche 
(poate şi din Antim Ivireanul), multe ecouri ale unor 
străvechi atitudini identitare creştine. 

Fireşte, aceste idei nu apar în dialectica lor pură, 
creştină, ci amalgamate în pasta cugetării eminesciene. 
Eminescu, ca orice artist de geniu, a avut orgoliul de a 
dori să-şi creeze o viziune personală despre lume şi 
chiar şi despre Dumnezeu: 

„Ca s-explic a Ta fiinţă [a lui Dumnezeu], de 
gândiri am pus popoare,/ Ca idee pe idee să clădească 
pân-în soare,/ Cum popoarele antice în al Asiei pământ/ 
Au unit stâncă pe stâncă, mur pe mur s-ajungă-n 
ceruri". 

însă: „Un grăunte de-ndoială mestecat în 
adevăruri/ Şi popoarele-mi de gânduri risipescu-se în 
vânt" (Memento mori). 

Adevărul vieţii lui a cuprins, aşadar, nu numai 
mărturisirea unor avânturi babilonice, ci şi a nepu- 
tinţei de a putea exprima tainele creaţiei, frumuseţea ei 
cea mai adâncă: 

Aceasta e menirea unui poet în lume? 
Pe valurile vremii, ca boabele de spume 
Să-nşire-ale lui vorbe, să spuie verzi ş-uscate 
Cum luna se iveşte, cum vântu-n codru bate? 

Dar oricâte ar scrie şi oricâte ar spune... 

Câmpii, pădure, lanuri fac asta de minune, 
O fac cu mult mai bine de cum o spui în vers. 

Natura-alăturată cu-acel desemn prea şters 
Din lirica modernă - e mult, mult mai presus. 

(Icoană şi privaz) 



De remarcat este faptul că Eminescu vorbeşte 
despre lirica modernă şi pune semnul egal între aceasta 
şi poezia vremii sale. 

De altfel, considerăm că literatura română 
modernă, mai ales în începuturile ei, în perioada 
paşoptistă şi romantică, s-a inspirat, mult mai mult 
decât se afirmă, din literatura veche, şi a găsit din 
belşug nuclee lirice şi narative ori filoane confesiv- 
psihologizante, în literatura noastră medievală. 

Din substanţa acesteia a reuşit să tragă concluzia 
unei existenţe proprii, independente ca ideologie 
artistică, ulterior trecându-se cu vederea revendicarea 
sa din literatura tradiţională, bisericească sau istorică 
(cronografe şi letopiseţe), aceasta fiind împinsă spre 
indexarea arhivistică. 

însă 

„Eminescu nu e o floare rară, desfăcută 
aproape prin miracol dintr-o sămânţă adusă din 
întâmplare pe solul Daciei din suflarea vânturilor 
apusene: este un astru ţâşnit din adâncurile 



cerurilor din Răsărit, ca mărturie despre o 
civilizaţie tânără şi nouă, dar înrădăcinată într-un 
trecut de veche cultură şi de severă tradiţie (s. n.). 

Ca şi a Luceafărului său, lumina lui a 
străbătut, înainte să ajungă până la noi, o cale 
lungă" 510 [calea tradiţiei bizantin-ortodoxe şi ro- 
mâneşti]. 

Eminescu a scris privind mereu spre trecut şi spre 
literatura veche românească, ca spre izvorul genuin al 
limbii, al cugetării şi al spiritualităţii româneşti, iar 
toată literatura română ulterioară şi cu precădere 
poezia, de la Bacovia şi până la Nichita Stănescu şi 
după el, se scrie privind mereu cu ochii la Eminescu. 
Ca un ecou al literaturii noastre vechi în literatura 
modernă, putem spune împreună cu Nichita, că 
„pluteşte o floare de tei în lăuntrul unei gândiri 
abstracte", ca semn al iradierii bălsămitoare a limbii şi 
cugetării vechi româneşti până la noi şi al transcenderii 
raţionalismului rece şi a estetismului dominant ale 
gândirii moderne. 



Rosa del Conte, op. cit, p. 29. 

Cosmogeneza şi eshatologia. Ipoteze de 
lucru 



Nevoit-am ş[i]-am slăbit din bietul suflet, 
Lăsând somnul şi odihna, stând în cuget. 
De mâhneală n-am putut grăi cuvinte. 
Cugetat-am şi de zâle de mainte, 
De pre veci... 

(Dosoftei, Ps. 76, 9-13) 



în cele ce urmează vrem să facem câteva precizări 
esenţiale referitoare la optica eminesciană asupra 
cosmogenezei, în scopul de a decela semnificaţii 
neaduse în dicuţie până acum, din mijlocul unor 
imagini şi simboluri atât de absconse precum sunt cele 
eminesciene, al unor sensuri atât de imperceptibile 
pentru senzorii noştri moderni şi postmoderni. 

în primul rând, readucem în atenţie diferenţa 
dintre percepţia cosmogonică a Luceafărului şi optica 
filosofică a dascălului (Scrisoarea I). Bătrânul dascăl al 
Scrisorii I este un om înţelept care, privegheat şi 
inspirat de lumina lunii, cugetă, filosofează în mintea 
sa despre începuturile lumii: 



Pe când luna străluceşte peste-a tomurilor bracuri, 
într-o clipă-1 poartă gândul îndărăt cu mii de veacuri, 

La-nceput, pe când fiinţă nu era, nici nefiinţă, 
Pe când totul era lipsă de viaţă şi voinţă, 

Când nu se-ascundea nimic, deşi tot era ascuns... 
Când pătruns de sine însuşi odihnea cel nepătruns. 

Fu prăpastie? genune? Fu noian întins de apă? 
N-a fost lume pricepută şi nici minte s-o priceapă, 

Căci era un întuneric ca o mare făr-o rază, 
Dar nici de văzut nu fuse şi nici ochi care s-o vază. 
Umbra celor nefacute nu-ncepuse-a se desface, 
Şi în sine împăcată stăpânea eterna pacel... 



Luceafărul nu filosofează, nu-şi închipuie în 
minte geneza cosmică, ci cunoaşterea lui este de altă 
natură, este prin experienţe care sunt mai presus de 
natura umană. 

Alegorie a geniului, personajul Luceafărul este o 
fiinţă îngerească, în esenţa sa, care a fost prezent la 
aducerea în fiinţă a universului material, de către 
Dumnezeu - fapt care nu contrazice cu nimic părerea 
generală patristic-ortodoxă (l-am citat undeva mai sus 
pe Sfântul Ioan Damaschin), aceea că îngerii au fost 
creaţi primii (lumea spirituală) 511 şi apoi Dumnezeu a 



511 Este scris în Sfânta Scriptură: „Ştii tu cine a hotărât măsurile 
pământului sau cine a întins deasupra lui lanţul de măsurat? în ce au fost 
întărite temeliile lui sau cine a pus piatra cea din capul unghiului, atunci 
[la începutul lumii,] când stelele dimineţii cântau laolaltă şi toţi îngerii lui 
Dumnezeu Mă sărbătoreau?" (Iov 38, 5-7, Biblia 1988). 

creat şi lumea materială, omul fiind conceput ultimul, 
ca o sinteză între spiritual şi material, fiind o 
recapitulare a întregii creaţii a lui Dumnezeu. 

Luceafărul are, prin urmare, acces la experienţe 
aparte: 

Şi din a chaosului văi, 
Jur împrejur de sine, 
Vedea, ca-n ziua cea de-ntâi, 
Cum izvorau lumine; 

Cum izvor ând îl înconjor 
Ca nişte mări, de-a-notul... 
El zboară, gând purtat de dor, 
Pân' piere totul, totul; 

Căci unde-ajunge nu-i hotar, 
Nici ochi spre a cunoaşte, 
Şi vremea-ncearcă în zadar 
Din goluri a se naşte. 

Nu e nimic şi totuşi e 
O sete care-1 soarbe, 
E un adânc asemene 
Uitării celei oarbe. 

Dascălul este purtat de gând, de dorinţa de 
cunoaştere de tip intelectual, pe când Luceafărul este 
„gând purtat de dor", raţiune şi minte controlată de 
iubire. Este o diferenţă mare între cei doi. Este 

diferenţa dintre cunoaşterea scolastic-raţionalistă, cu 
mintea, cu raţiunea autonomă, şi cunoaşterea isihastă, 
cu mintea în inimă, prin experienţă şi revelaţie, prin 
vedere. 

Dorul eminescian este eminamente creaţionist: el 
este creatorul vieţii, căci lumile „în roiuri luminoase 
izvorând din infinit/ Sunt atrase în viaţă de un dor 
nemărginit" (Scrisoarea I). 

Lumea este chemată întru fiinţă de acest dor fără 
margini (un dor fără saţiu, cum ar fi spus Emil Botta 512 ), 
care nu poate fi decât personal, care trebuie să fie al 
Cuiva, iar acest Cineva care iubeşte şi e plin de dor 
pentru ca lumea să existe este Dumnezeu însuşi. Iar 
creaţia Sa, cea raţională, străbate drumul invers, de la 
statutul său de creatură către dorul nemuririi, dorind 
veşnicia şi odihna veşnică, viaţa dumnezeiască. 

Dumnezeu este Dor nemărginit care, creându-1 pe 
om după chipul Său, pune în el „nemargini de gândire" 
(în vremi de mult trecute...). 

Dascălul sesizează doar acest dor nemărginit 
creator de lumi (care nu poate fi decât personal, 
pentru că Brahma nu e dor), fără să-1 explice. Prin 
urmare, dorul îl poartă pe Luceafăr. 

Pe dascăl îl poartă gândul, el încearcă să străbată 
cu mintea distanţa de „mii de veacuri" care îl desparte 
de începutul lumii. în vreme ce Luceafărul parcurge 
„căi de mii de ani /.../ în tot atâtea clipe". Luna, care 
„străluceşte" peste tomuri, este cea care aduce lumina 



A se vedea: http://ro.wikipedia.org/wild/Emil_Botta. 

inspiraţiei, lumina înţelepciunii care a înrâurit scrierea 
tomurilor cu pricina. 

Dascălul este un personaj enigmatic în varianta 
finală a Scrisorii I. în Memento mori apare ca un filosof 
pitagoreic sau poate chiar Pitagora, în Scrisoarea II este 
un astronom, în Sărmanul Dionis este un jidov pe 
nume Ruben, care e o întruchipare a Satanei. 

în fine, în alte variante ale Scrisorii I, Eminescu îl 
identifică pe acest dascăl cu Immanuel Kant. Aşa încât, 
profilul acestui dascăl variază între cel al unui înţelept, 
filosof, matematician şi cel al unui astronom, mag, 
vrăjitor. 

El este un iniţiat în înţelepciunea lumii, un 
cunoscător al textelor esenţiale ale umanităţii, de unde 
îşi extrage cunoaşterea, inclusiv despre începutul şi 
sfârşitul lumii, şi anume din tomurile grele pe care le 
deţine. 

Sintagma „la-nceput" este biblică. Este primul 
cuvânt din Pentateuh, primul din Biblie: ev ăpxr\ I in 
principio 513 . 

Despre acest început, Sfântul Vasile cel Mare, în 
comentariul său la Hexaemeron, arată că această 
sintagmă precizează începutul timpului, că odată cu 
lumea a început şi timpul, timpul care nu este veşnicie. 

Acest „la-nceput" nu se leagă în poezia lui 
Eminescu cu ceea ce urmează imediat, cu versurile 
citate de noi anterior, ci cu cele care vin după ele, şi 
anume, cu apariţia unui punct iniţial din haos: „Dar 



în greacă şi latină: întru început. 

deodat-un punct se mişcă.. .cel dintâi şi singur. Iată-l/ 
Cum din chaosface mumă, iar el devine Tatăl". 

Interogaţiile retorico-fîlosofice („Fu prăpastie? 
Genune? Fu noian întins de apă?") şi precizările 
negative care le însoţesc („N-afost lume pricepută /.../ 
nici de văzut nu fuse".. .etc.) nu contravin concepţiei 
creştine, ci realizează un tablou complementar al 
referatului biblic care vorbeşte despre crearea lumii din 
nimic (înţel. lui Solom. n, 17; Mac. 7, 28; Evr. 11, 3), a 
cărei taină o cunoaşte numai Dumnezeu. 

în versurile pe care le-am citat aflăm o încercare 
de a privi în întunericul veşniciei (sau negura eternă pe 
care, în Luceafărul, o numeşte neagra veşnicie), soldată 
doar cu o simplă constatare a neputinţei de a putea 
afirma ceva despre ea, deşi dascălului i se pare că 
„noaptea adânc-a veciniciei el în şiruri [de numere] o 
dezleagă" şi că este un nou Atlas 514 care „sprijină lumea 
şi vecia într-un număr". 

în schimb, toate aserţiunile paradoxale, antino- 
mice, care încearcă să caracterizeze veşnicia nu reuşesc 
decât să o prezinte ca total inaccesibilă pentru mintea 
umană. Raţiunea omenească nu are un ochi uman 
echivalent care să fi existat înainte de a fi lumea şi să 
poată da mărturie: „Dar nici de văzut nu fuse şi nici 
ochi care s-o vază". 

Omul de ştiinţă aşteaptă un semen uman care să-i 
relateze ceva despre adevărul veşniciei. El nu percepe 
calea revelaţională, revelaţia dumnezeiască. De aceea, 



Idem: http://ro.wikipedia.org/wild/Atlas_%28mitologie%29. 



467 



veşnicia rămâne, pentru el, ca şi pentru toată filosofîa 
omenească, „un întuneric ca o mare făr-o rază", despre 
care nu se poate spune nimic. 

Raţiunea umană discursivă întâlneşte, altfel spus, 
„o mare de-ntuneric" în calea explorărilor sale. Ea nu 
are ce ochi să trimită spre veşnicie ca să vadă în acel 
întuneric, pentru că singurul ochi care o cunoaşte este 
al lui Dumnezeu sau este Dumnezeu însuşi, Cel nepă- 
truns, Eterna Pace care odihnea în Sine împăcată, ca 
Cel ce este Absolutul şi nu are nevoie de nimeni pentru 
a fi absolut desăvârşit. 

Gândul dascălului purcede metodic şi cronologic, 
de la nefiinţă la fiinţă şi de la veşnicie la timpul creat şi 
la lumea pe care şi-o închipuie cum se naşte, cum vine 
întru fiinţă: „De-atunci negura eternă se desface în 
făşii,/ De atunci răsare lumea, lună, soare şi stihii"... 

Luceafărul parcurge drumul invers, de la lumea 
creată şi contemporană către un timp primordial şi 
către veşnicie. 

Dumnezeu, ca şi Creatorul întregului univers, 
apare în mod simbolic ca aflându-Se la capătul unui 
drum care străbate întreg spaţiul şi timpul acestei lumi 
create. Pentru a ajunge înaintea lui Dumnezeu, Lucea- 
fărul recapitulează creaţia. 

Este o tehnică poetică prin care se rezumă 
faptele /creaturile lui Dumnezeu, făptura mâinilor Sale, 
prin care omul cunoaşte pe Ziditorul şi Creatorul a 
toate. 

Zborul Luceafărului este unul spiritual. El vede o 
izvorâre de lumină covârşitoare, „ca-n ziua cea de- 
ntâi", atunci când se apropie de Dumnezeu. 

Recursul la referatul biblic este evident, întrucât 
este vorba de zilele creaţiei şi, mai precis, de crearea 
luminii în „ziua întâi" (cf. Fac. 1, 3-5). 

Luceafărul înoată prin mări de lumină: „Vedea, 
ca-n ziua cea de-ntâi,/ Cum izvorau lumine;/ Cum 
izvorând îl înconjor/ Ca nişte mări, de-a-notul...". 
Viziunea este grandioasă, este magnifică. 

îndreptând ochiul cugetării către trecut, dascălul 
vedea şi el „roiurile luminoase" ale lumilor născânde: 
„colonii de lumi pierdute/ Vin din sure văi de chaos pe 
cărări necunoscute [raţiunii umane]/ Şi în roiuri 
luminoase izvorând din infinit, / Sunt atrase în viaţă de 
un dor nemărginit". 

însă Luceafărul nu doar o concepe raţional, ci el 
înoată prin această lumină pe care o zămisleşte 
puterea dumnezeiască creatoare. Trecând dincolo de 
această lumină creată, galactică, Luceafărul ajunge în 
faţa întunericului veşniciei, unde nu există „ochi spre a 
cunoaşte". 

Veşnicia este o taină divină. 

Numai Dumnezeu este din veşnicie, e veşnic. 
Creaturile Sale s-au născut la un moment dat şi nu au 
acces la tainele care sunt mai presus de puterea de 
cuprindere a fiinţei lor. 

Poetul vorbeşte despre un Dumnezeu personal, 
Căruia Luceafărul i se adresează cu apelativul Părinte, 
un Dumnezeu care este Persoană şi Creator al lumii. 

Versurile lui Eminescu, în care este exprimată dorinţa 
Luceafărului- Hyperion de a se întoarce în haos sau 
setea de repaos reprezintă o echivalenţă a iubirii sale şi 
a puterii de jertfire pentru fiinţa iubită, sunt o dovadă 
a capacităţii de renunţare la sine a Luceafărului. 

Iubirea adevărată înseamnă puterea supremă a 
renegării de sine, iar Luceafărul este capabil de jertfă în 
cel mai înalt grad. Nu însă şi Cătălina. 

Luceafărul expune în faţa Creatorului său faptul 
că e în stare să meargă până la a renunţa chiar şi la 
nemurirea şi la fiinţa sa pentru a fi cu cea pe care o 
iubea, atunci când aceasta nu a dorit să-1 urmeze în 
veşnicie. 

La fel şi Sfântul Moise, cât şi Sfântul Pavel, au 
cerut să fie şterşi din cartea vieţii în locul poporului. 
Iar însuşi Fiul lui Dumnezeu S-a întrupat şi a murit 
pentru toată umanitatea. 

Eminescu de bună seamă cunoştea acestea. Aşa 
încât, prin Luceafăr, credem că Eminescu nu face decât 
să exprime capacitatea sa de jertfa, durerea sfâşietoare 
pe care o trăia pentru că nu putea să ridice fiinţa iubită 
la înălţimea spiritualităţii sale. 

Dacă, pentru a ilustra naşterea universului, 
cosmogeneza, Eminescu a recurs, în Scrisoarea I, şi la 
vedicul Imn al creaţiunii, în ceea ce priveşte sfârşitul 
universului, aşa cum îl cunoaştem, Sfânta Scriptură 
reprezintă, în mod indubitabil, punctul de plecare în 
alcătuirea unei viziuni eshatologice în acelaşi poem 
eminescian. 

Versurile sunt foarte cunoscute publicului larg, cu 
atât mai mult celui studios, ele însă dau foarte multe 
bătăi de cap celor care încearcă să le interpreteze. Deşi 
înţelesul lor e la îndemâna oricui, a oricui deschide 
Sfânta Scriptură: 

Soarele, ce azi e mândru, el îl vede trist şi roş 
Cum se-nchide ca o rană printre nori întunecoşi. /.../ 
Iar catapeteasma lumii în adânc s-au înnegrit, 
Ca şi frunzele de toamnă toate stelele-au pierit. 

Vom reproduce mai jos, pentru cei care nu 
cunosc, o parte dintre versetele scripturale care au 
inspirat aceste versuri. 

Sunt versete profetice, care fac referire la sfârşitul 
transfigurator al acestei lumi, la Apocalipsă şi pe care 
vechea literatură ortodoxă în limba română le-a 
solicitat adesea, urmând unei tradiţii patristice şi 
bizantine îndelungate (apelăm la Biblia 1988) : 

Isaia 34, 4: „Toată oştirea cerului se va topi, 
cerurile se vor strânge ca un sul de hârtie şi toată 
oştirea lor va cădea cum cad frunzele de viţă şi 
cele de smochin". 

Ioil 2, 10; 3, 4: „înaintea lor tremură 
pământul, cerul se cutremură, soarele şi luna se 
întunecă, iar stelele îşi pierd strălucirea lor. [...] 
Soarele se va întuneca şi luna va fi roşie ca 
sângele, înainte de venirea zilei celei mari şi în- 
fricoşătoare a Domnului". 

Matei 24, 29: „Iar îndată după strâmtorarea 
acelor zile, soarele se va întuneca şi luna nu va 
mai da lumina ei, iar stelele vor cădea din cer şi 
puterile cerurilor se vor zgudui". 

Apocalipsa 6, 12-13: „Şi m-am uitat când a 
deschis pecetea a şasea şi s-a făcut cutremur 
mare, soarele s-a făcut negru ca un sac de păr şi 
luna întreagă s-a făcut ca sângele, şi stelele ceru- 
lui au căzut pe pământ, precum smochinul îşi 
leapădă smochinele sale verzi, când este zguduit 
de vijelie". 

Eminescu numeşte cerul înstelat „catapeteasma 
lumii", pentru că, în Biserică, tocmai catapeteasma cu 
icoanele Mântuitorului şi ale Sfinţilor pictate pe ea este 
chipul împărăţiei Cerurilor, în care strălucesc Soarele 
Hristos şi Sfinţii ca nişte stele. 

Şi această catapeteasmă a cerului înstelat, a 
cerului văzut, se va întuneca la sfârşitul lumii, pentru 
ca 

„cetatea [Ierusalimului ceresc] nu are 
trebuinţă de soare, nici de lună, ca să o lumineze, 
căci slava lui Dumnezeu a luminat- o şi făclia ei 
este Mielul. [...] 

Şi noapte nu va mai fi, şi nu au trebuinţă de 
lumina lămpii sau de lumina soarelui, pentru că 
Domnul Dumnezeu le va fi lor [Sfinţilor] lumină 
şi vor împărăţi în vecii vecilor (Apoc. 21, 23; 22, 5). 

Aceeaşi imagine, a întunecării catapetesmei 
siderale, apare şi în Memento mori, numai că aici 
alegoria e mai complexă: 

Se-nmulţesc semnele vremii, iară cerul de-nserare 
Roşu-i de războaie crunte, de-arderi mari, de disperare 

/.../ 

Soarele divin ce-apune varsă ultimele-i raze 

Pe-a istoriei câmpie mult iubită şi se lasă 
în oceanul de-ntuneric, ce s-arată inamic. /.../ 

Marea valurile să-şi mişte şi să tremure murindă, /.../ 
în catapeteasma lumii soarele să-ngălbenească, 
Ai pieirii palizi îngeri dintre flacăre să crească 
Şi să rupă pânz-albastră pe-a cerimei întins cort. 



Eminescu mai are aici în vedere şi versetele de la 
Matei 24, 6 („Şi veţi auzi de războaie şi de zvonuri de 
războaie; luaţi seama să nu vă speriaţi, căci trebuie să 
fie toate") şi Apocalipsa 21, 1 („şi marea nu mai este"). 

Câmpia istoriei este „mult iubită" pentru că lumea 
este creaţia lui Dumnezeu, iar versurile respective, 
înţelese contextual, exprimă prezenţa compătimitoare 
a lui Dumnezeu la sfârşitul dramatic al acestei istorii. 

Numai că, de această dată, metafora eminesciană 
urmează traiectului impus de Ps. 103, 3 („întinzi cerul 

ca un cort" 515 ) şi de Is. 34, 4 (citat deja, în care „cerurile 
se vor strânge ca un sul"). 

Un detaliu care nu apare în Scrisoarea I este deci 
cortul cu catapeteasma de pânză, specifică Vechiului 
Testament. 

Sfâşierea catapetesmei cereşti la sfârşitul lumii, 
aidoma unei catapetesme de pânză, seamănă foarte 
mult cu un detaliu iconografic, care ne poartă cu 
gândul la sfâşierea catapetesmei petrecută la moartea 
Domnului pe cruce. 

Adică, aşa cum s-a sfâşiat catapeteasma templului 
la moartea Domnului, aşa se va sfâşia şi catapeteasma 
cerului şi se va rupe vălul acestei lumi materiale, care 
acoperă ochii oamenilor, când va veni Hristos a doua 
oară, în slava Sa dumnezeiască 516 . 

Nu ştim dacă această paralelă - inedită pentru noi 
- îi aparţine lui Eminescu. E posibil ca sursa ei să fie 
tot în lecturile sale din cărţile vechi ale Bisericii. 

Cine ajunge să cunoască mai îndeaproape poezia 
şi opera lui Eminescu, înţelege un lucru esenţial: 
concepţia sa fundamentală de viaţă a rămas aceeaşi şi 
acest lucru este uşor identificabil de la primele poezii 
şi până la asfinţitul său literar. 

Această liniaritate clasică a concepţiilor este 
aproape unică în rândul marilor noştri poeţi. 

515 Şi la Is. 40, 22: „Cel ce au întins ca o cămară ceriul şi [l-]au întins 
ca un cort" (Biblia 1688). Iar în Biblia ig88: „El întinde cerul ca un văl uşor 
şi îl desface ca un cort de locuit". 

516 A se vedea şi comentariul nostru din voi. I al acestei cărţi, p. 
267-269, cf. http://www.teologiepentruazi.ro/2014/01/11/epilog-la-lumea- 
veche-i-i-editia-a-doua/. 

La Blaga, la Arghezi, Barbu sau Nichita Stănescu, 
descoperim fluctuaţii, diversitate şi evoluţie con- 
ceptuală. Nu tot la fel stau lucrurile cu Eminescu. 

Eminescu este aproape o monadă în cugetare (şi 
alţi cercetători au remarcat acelaşi lucru). Acest fapt 
este uluitor la prima constatare, dacă nu se înţelege 
sursa acestei imuabilităţi a fundamentelor sale inte- 
rioare. 

Negoiţescu făcea observaţia că Eminescu nu pune 
concepte filosofice în poezie, ci el poetizează concep- 
tele şi filosofia sa de viaţă. 

Ceea ce ni se pare foarte adevărat: Eminescu 
poetizează credinţa sa despre lume şi existenţă, care 
este una foarte stabilă, formată din prima tinereţe, pe 
când consuma biblioteca familiei din Ipoteşti, precum 
şi bibliotecile Mănăstirilor (la Agapia avea şi o mătuşă 
monahie, în altă parte un unchi arhimandrit, care 1-a 
susţinut financiar cât a fost în străinătate), înainte de a 
pleca să studieze la Viena şi Berlin. O dovedeşte din 
plin creaţia sa de tinereţe, în care se regăsesc toate 
ideile sale majore, fundamentale. 

Poezia de maturitate nu face decât să stilizeze 
convingerile şi formulările sale anterioare, motiv 
pentru care este preferata studiilor de literatură, fără a 
se pune accentul prea mult pe faptul că personalitatea 
poetului era conturată de mult în acest sens şi că ideile 
sunt vechi. Din această perspectivă, aserţiunile catego- 
rice ale lui Vianu şi Călinescu cu privire la influenţa 
fundamentală a lui Schopenhauer (recuzate însă de 
Negoiţescu) sau a Vedelor indice asupra poetului, nu 

pot să reziste nu numai unor studii aprofundate, dar 
nici măcar unei lecturi atente, care va observa că acea 
mult discutată influenţă nu este decât o mănuşă stilis- 
tică şi o sursă pentru detalierea ideatică în poezia 
eminesciană, nu însă şi o sursă ideatică şi poetic- 
vizionară primordială. 

De altfel, ni se pare absurd că Tudor Vianu 517 , 
care, sesizând asemănări între lirica eminesciană şi 
literatura europeană romantică, nu consideră niciodată 
esenţială influenţa acestei literaturi asupra sa (foarte 
corect) si o evaluează la nivelul unor coincidente de 

' y y 

atmosferă, trimiţând mai degrabă la tradiţia literară 
românească (ca în cazul motivului istoriei şi al ruinelor, 
pe care îl consideră subsumabil, la noi, medievalului 
fortuna labilis, pe filiera cronografe-Costin-Can- 
temir 518 ), poate să susţină, în schimb, că filosofia lui 
Schopenhauer a fost determinantă asupra gândirii şi 
creaţiei eminesciene. 

y 

Cum anume o filosofie putea să aibă o influenţă 
covârşitoare asupra creaţiei poetice a unui creator de 
talia lui Eminescu (cu toată apetenţa filosofică a 
poetului), când se remarcă foarte adevărat că nici 
măcar marea poezie romantică a veacului său nu şi-a 
lăsat o amprentă decisivă asupra poeziei sale? 

Rămânem la părerea că, de cele mai multe ori, e 
vorba de coincidenţe ideatice cu Schopenhauer sau de 
structuri cognitive care îi erau deja familiare poetului 



517 A se vedea: http://ro.wikipedia.org/wild/Tudor_Vianu. 

518 qţ 7 uc / or Vianu despre Eminescu, ediţie alcătuită şi prefaţată de 
Vasile Lungu, Ed. Minerva, 2009, p. 169-170. 

şi pe care, într-o anumită măsură, le găseşte 
reactualizate şi reformulate la filosofii germani. 

Vianu singur recunoaşte, însă, cu mai multe 
ocazii, că pesimismul eminescian era anterior contac- 
tului cu Schopenhauer 519 . 

Şi nu numai atât, ci şi faptul esenţial că 

„acest om înzestrat cu cultura cea mai 
întinsă si cea mai adâncă, si care arăta corn- 
petenţa unui specialist în atâtea ramuri ale 
ştiinţei, în istorie, în filologie şi lingvistică, în 
economie politică, în estetică şi filozofie, este în 
acelaşi timp un naiv în sensul etimologic al 
cuvântului, un nativus, adică o personalitate în 
care adaosurile culturii nu falsificaseră deloc ele- 
mentele originare ale naşterii sale" 520 . 

Impresia noastră este că erudiţia filosofică a 
criticului nostru, inechivocă, atât în ceea ce priveşte 
filosofia antică, cât şi cea germană, 1-a orientat spre 
concluzii exagerate în această privinţă. 

Când, în 1874, după terminarea studiilor sale în 
străinătate, lui Eminescu i se solicita imperativ să facă 
o teză de doctorat în Filosofie (scop cu care fusese 
trimis la Berlin de la bun început), pentru a fi numit 
profesor universitar la Iaşi, acesta preciza, refuzând 
oferta: 



A se vedea: http://ro.wikipedia.org/wild/Arthur_Schopenhauer. 
Tudor Vianu despre Eminescu, op. cit., p. 112. 



477 



„Kant mi-a căzut în mână relativ târziu, 
Schopenhauer de asemenea; ce-i drept, îi cunosc, 
însă renaşterea intuitivă a cugetărilor în mintea 
mea, cu specificul miros de pământ proaspăt a 
propriului meu suflet, nu s-a desăvârşit încă" 521 . 

Şi adăuga, răspunzând lui Maiorescu: 

„Un titlu de doctor m-ar aranja cu lumea şi 
cu legile ei de ordine, nu însă cu mine, care 
deocamdată nu mă satisfac pe mine însumi. 

Tocmai această împrejurare concretă mi-a 
expus clar seriozitatea sarcinei mele, iar motivul 
foloaselor ce mi s-ar oferi pe această cale, nu 
poate birui gândul datoriei" 522 . 

Gândul datoriei îl urmărea, pe care nu-1 mai avea 
aproape nimeni, ca şi în ziua de astăzi, căci luarea 
doctoratului „era (cum fusese şi în cazul lui Maiorescu) 
o măruntă formalitate" 523 . 

întors de la Berlin şi devenit bibliotecar la Iaşi, 
Eminescu achiziţionează pentru Biblioteca oraşului 
mai mult cărţi... vechi. 

Dacă studiile în străinătate ar fi operat o 
schimbare de viziune fundamentală în concepţia lui 
Eminescu - fără îndoială că au avut consecinţe 



521 Din prefaţa la: M. Eminescu, Opere alese, voi. I, ed. cit., p. XIX- 

XX. 

522 Zoe Dumitrescu-Buşulenga, Eminescu - Viaţa, op. cit., p. 167. 

523 Idem, p. 166. 

importante, dar nu categorice - s-ar fi observat aceasta 
în preocupările şi scrisul lui, însă ele au rămas în 
esenţă aceleaşi, ca şi înaintea plecării la Viena şi Berlin. 

Ceea ce am remarcat cu privire la Scrisoarea I şi 
Memento mori, se poate observa şi într-o poezie de 
tinereţe, Mortua est!, publicată în 1871. 

Poezia dă glas, în opinia Zoei Dumitrescu- 
Buşulenga, primei crize sceptice eminesciene. Vianu 
sublinia că nu se poate lua în considerare o influenţă 
schopenhaueriană, pentru că Eminescu nu avea încă 
lectura filosofului german. 

Dar pe noi ne preocupă, momentan, numai aceste 
versuri, din respectivul poem: „Când sorii se sting şi 
când stelele pică,/ îmi vine a crede că toate-s nimică. II 
Se poate /.../ să văd cerul negru că lumile-şi cerne"... 

Versurile sunt identice, la nivel conceptual, cu 
cele similare ca subiect, din poemele amintite anterior, 
Scrisoarea I şi Memento mori. Coincidenţa ideatică este 
impresionantă şi dovedeşte apriorismul acestor gân- 
duri şi viziuni, faţă de perioada de maturitate a creaţiei 
sale. 

Ne-a atras atenţia prezentul verbelor: eshatologia 
nu există la timpul prezent sau trecut, ca un lucru deja 
vizualizat, petrecut, decât în teologia ortodoxă, în 
cărţile Bisericii. Pentru că, în Ortodoxie, istoria lumii, 
de la început până la sfârşit, este un fapt deja cunoscut, 
în esenţă, care nu mai reprezintă o surpriză. 

„Cerul negru" care îşi „cerne lumile" va avea, mai 
târziu, corespondente vizuale mult mai fastuos dez- 

voltate în poezia eminesciană, fiind o imagine care 
devine sinonimă cu sfârşitului chipului acestei lumi. 

într-un alt context sceptic, în care eroul intră sub 
o influenţă demonică, în poemul Andrei Mureşanu 
(Tablou dramatic într-un act), tabloul acesta figurativ 
al cerului care se zguduie şi al aştrilor care cad este 
astfel redat: 

O! de-aş vedea furtuna că stelele desprinde, 
Pe cer talazuri mândre înalţă şi întinde, 
Şi nourii ca sloiuri de gheaţă aruncate, 

Sfarmându-se de-a sferei castele înstelate - 

Cerul din rădăcină nălţându-se decade, 
Târând cu sine timpul cu miile-i decade, 
Se-nmormântează-n caos întins fără de fine, 
Zburând negre şi stinse surpatele lumine. 

Văd caosul că este al lumilor săcrii, 
Că sori mai pâlpâi roşii gigantice făclii 
Şi-apoi se sting. - Nimicul, linţoliul se întinde 
Pe spaţiuri deşerte, pe lumile murinde! 



Moartea şi pieirea este percepută ca un eveniment 
negativ, nu este o apocatastază/ restaurare platonic- 
origenistă sau o Nirvana din religia budistă, în care 
extincţia este concepută ca un fapt pozitiv, ci „caosul 
este al lumilor săcrii": haosul sau nimicul este un sicriu 
care închide, întemniţează viaţa, o suspendă. 



480 



însă posibilitatea aceasta a nimicirii totale 
universului este aici o viziune demonică, propagată de 
sugestia demonului, după cum se înţelege din poemul 
respectiv - vom vedea şi noi ceva mai târziu. 

Atât în Mortua est!, cât si în Muresanu, viziunile 
cataclismic-apocaliptice sunt declanşate de o dramă 
profundă petrecută în existenţa celui care gândeşte 
aceste situaţii. în Memento mori, de asemenea, eveni- 
mentele se produc pe un fundal spiritual dramatic. 

Scrisoarea I are, aşadar, antecedente poetice în 
care tot acest spectacol eshatologic este generat de 
zguduiri interioare, nefiind, prin urmare, rezultatul 
unei gândiri ştiinţifice indiferente şi îndelungate. 

în Scrisoarea I, pare că viziunea eshatologică este 
urmarea unei conştiincioase calcule matematice, fără 
legătură cu drama spirituală a umanităţii sau cu drama 
personală a unei persoane/ a unui personaj. 

Mortua est! şi poemele manuscrise amintite ne 
demonstrează însă că poetul a ajuns la această ela- 
borare trecând prin cataclisme interioare şi văzând în 
această eshatologie proiecţia unor realităţi lăuntrice ale 
umanităţii în faza ei finală. 

y 

Scrisoarea I 



Privitor la Scrisoarea I, am elaborat în trecut un 
comentariu destul de lung şi de complex, care se cu- 
prinde într-un capitol vast din teza noastră doctorală 524 
(ar putea alcătui singur o carte întreagă), ce studiază 
relaţia lui Eminescu cu opera lui Antim Ivireanul şi cu 
literatura română veche, în general. L-am reprodus mai 
sus în capitolul cu titlul Eminescu şi Antim... 

în primul rând, am arătat acolo pe larg de ce 
credem că luna eminesciană este echivalentul romantic- 
poetic al Soarelui dumnezeiesc 525 - „Soarele divin" sau 
„greul Soare" din Memento mori. 

Ea este simbol al luminii dumnezeieşti care încă 
mai străluceşte, ca o lună în noaptea care a cuprins 
lumea în epoca modernă, în care „e apus de Zeitate şi- 
asfinţire de idei" (Memento mori). Ulterior, în cerce- 
tările noastre, am descoperit o identificare apropiată ca 
sens în opera lui Zilot Românul 526 . Am mai spus, în 



524 A se vedea: Gianina Picioruş, Antim Ivireanul: avangarda 
literară a Paradisului. Viaţa şi opera, Teologie pentru azi, Bucureşti, 2010, 
p. 390-408, 413-419* cf. 

http://www.teologiepentruazi.ro/2010/03/10/antim-ivireanul- 
avangarda-literara-a-paradisului-viata-si-opera-2010/. 

525 [Sfântul] Varlaam, Opere, ed. cit., p. 168-169: „Soarele lumi- 
neadză cu strălucirea sa în toate câte-s pre supt ceriu şi tuturor tinde 
strălucirea sa. Aşea şi Domnul nostru Iisus Hristos, direptul Soare 
[Soarele dreptăţii], lumina cea neapusă, strălucirea cea veacinică, 
lumineadză pre toţi câţi vin cătr-însul, nu numai trupul, ce şi sufletul". 

52 „O semnificaţie alegorică identică a fost acordată lunii de către 
poetul Zilot Românul (Ştefan Fănuţă), înaintea lui Eminescu. în poemul 

comentariul nostru anterior, că există două geneze în 
Scrisoarea I şi, de asemenea, două înserări tipologice în 
opera eminesciană, una cu semnificaţii blânde cosmo- 
genetice şi alta cu sens dramatic eshatologic. Şi că 
gândirea dascălului nu este întru totul coincidentă cu 
cea a poetului. 

Comentariul acesta l-am gândit cândva între 2007- 
2008 şi l-am introdus în teza noastră doctorală, pe care 
am susţinut -o un an mai târziu. în cele ce urmează, 
dorim să ducem mai departe aprofundarea exegetică. 

Prezenţa în Scrisoarea I a pasajelor care poetizează 
geneza şi eshatologia a aprins imaginaţia criticilor 
literari. Acest poem nu este însă, în principal, despre 
geneza şi eshatologia lumii. Cele două subiecte amintite 



Cântec românesc jalnic, el precizează într-o notă că «Pronia [divină] să 
tnţălege aici prin lună». Contextul poetic este cel al unei plângeri 
funebre: Romane, romane/ Dulce frăţior,/ Nu cânta-n organe,/ Ci-ntr-al 
tău glăscior./ Şi cântă mai jalnic,/ Că te ştie toţi/ Cum erai de falnic,/ Ş- 
acum între morţi./ S-auză şi luna/ Că ea te-au dorit,/ Cum să-ţi ţii 
cununa/ Te-au povăţuit./ Numai, dragă frate,/ Sfatul ei cel sfânt,/ Fiind 
pacinic foarte,/ Nu-ţi iasă din gând./ Aşa, o, romane,/ Dulce frăţior,/ 
Ascultă, sărmane,/ Sfat mântuitor..., vezi Zilot Românul (Ştefan Fănuţă), 
Opere complete, ediţie îngrijită, studiu introductiv, note, comentarii şi 
indici de Marcel-Dumitru Ciucă, Ed. Minerva, Bucureşti, 1996, p. 210-211. 

Ne întrebăm dacă versurile Soarele şi luna/ Mi-au ţinut cununa, 
din Mioriţa, nu au sensul indicat de Zilot Românul şi dacă nu cumva 
identificarea (în anumite situaţii) soarelui şi a lunii cu lumina/ puterea 
dumnezeiască creatoare şi proniatoare era frecventă şi purtătoare a unei 
semnificaţii vechi şi încă binecunoscute în a doua parte a secolului al 
XVIII-lea şi poate şi mai târziu, în perioada paşoptistă (când Alecsandri 
prelucrează Mioriţa). Eminescu putea neîndoielnic descoperi sau deduce 
această simbolistică", cf. Gianina Măria- Cristina Picioruş, Eminescu şi 
literatura română veche. Universalism, vizionarism şi imagistică literară, 
Editura Universităţii din Bucureşti, 2013, p. 284, n. 801. 

constituie, de fapt, probleme secundare, ele apar în 
planul al doilea al raţiunii care domină aceste versuri. 

Pe Eminescu nu 1-a preocupat să ajungă la o 
relatare cât mai exactă a evenimentelor cosmogonice 
sau eshatologice. în centrul poemului stă altceva: pole- 
mica dintre poet şi filosof. 

Filosoful/ dascălul vrea răspunsuri definitive şi 
categorice - însă răspunsuri teoretice: spuneam 
altădată 527 că dascălul e purtat de gând („într-o clipă-l 
poartă gândul îndărăt cu mii de veacuri") ca să înţeleagă 
cosmogeneza, pe când Luceafărul e „gând purtat de 
dor", care cunoaşte prin experienţă iar nu prin filosofare 
cele referitoare la subiect. 

Dascălul crede că poate ajunge la cunoaştere doar 
prin puterea excepţională a minţii (şi chiar ajunge, în 
bună măsură) 528 şi că va fi elogiat de toate secolele care 
vor urma pentru munca şi devotamentul lui în a căuta 
filonul adevărului. 

în realitate, însă, poetul este autorul cugetărilor 
fundamentale în acest poem, el fiind şi cel ce restau- 
rează adevărul despre posteritatea „dreaptă". Căci 
polemica esenţială este cu pretenţia dascălului de a 
rămâne nemuritor prin posteritatea recunoscătoare. în 
acest punct, Eminescu se dezice de Dante şi contrazice 



527 A se vedea: 

http://www.teologiepentruazi.ro/2008/10/07/eminescu-si- 
ortodoxia-cosmogeneza-xxi/ . 

528 „Precum trupul fără suflet este mort, aşa şi sufletul fără puterea 
minţii este nelucrător", cf. Sfântul Antonie cel Mare, învăţături despre 
viaţa morală a oamenilor, în Filocalia, voi. I, tradusă din greceşte de Pr. 
Stavr. Dr. Dumitru Stăniloae, Tipografia Arhidiecezană, Sibiu, 1946, p. 27. 

secole întregi în care gloria literară sau filosofică au fost 
considerate.. .fundamentul nemuririi. în Divina Comedie 
există locuitori ai Infernului care. ..se bucură de 
posteritatea faimei. 

Eminescu rupe lanţul secular al acestor impresii. 
El învăţase foarte bine, din cărţile vechi pe care le 
consumase printr-o lectură asiduă şi profundă, că cel 
mai mare rău este iluzia deşartă. 

Scrisoarea I e un duel cu oricine ar încerca să 
zidească această iluzie. 

Tema poeziei nu este geneza sau eshatologia 
lumii. Tema poeziei este: deşertăciunea deşertăciunilor. 
Un subiect pe care Eminescu 1-a examinat de multe ori, 
din diferite unghiuri. Panorama deşertăciunilor e, de 
altfel, şi titlul unui vast poem eminescian, pe care 
Călinescu 1-a reintitulat Memento mori. 

Deşi trăieşte în plină epocă modernă, Eminescu 
este „un" Ecclesiast, este un alter-ego al poetului 
Ecclesiastului, un înţelept care scrie în versuri, ca 
odinioară Solomon, si care vede sfârşitul tuturor 
lucrurilor: moartea. 

„Geniul morţii" e superior tuturor geniilor lumii. 
Geniile pot fi robi „la acelaşi şir de patimi" cu neghiobii. 
Insă, pe toţi, „deopotrivă-i stăpâneşte raza ta şi geniul 
morţii". 

Acesta este şi versul final al poemului, care 
cimentează întreaga construcţie de gânduri şi reflecţii. 

Dascălul/ filosoful vede mental o întreagă desfă- 
şurare de evenimente care alcătuiesc cosmogeneza şi 
eshatologia. El e prin excelenţă narativ, expozitiv. 

Poetul are darul metonimiei: el reduce toată 
naraţiunea cosmogonică şi eshatonică la două simbo- 
luri fundamentale: „raza" şi „geniul morţii". 

„Raza" zideşte un imperiu de lumină („imperiul 
unei raze") în care se joacă „pulberea", adică tot ceea ce 
există şi care este praf şi cenuşă, umbră şi vis (a spus-o 
Scriptura şi au repetat-o toţi autorii patristici, cărţile 
Bisericii şi scriitorii literaturii române vechi) : „universul 
cel himeric". 

„Geniul morţii" strică iluziile umane, „muşunoaiele 
de furnici" adunate cu obstinată şi vană părere de sine. 

Cu alte cuvinte, moartea e o idee genială a lui 
Dumnezeu. Aceasta este definiţia morţii, pe care o dă 
Eminescu. Moartea năruie orice urmă de impresie bună 
de sine. 

Cugetarea la moarte e un apel insistent în toată 
literatura religioasă ortodoxă: 

„Adu-ţi aminte adeseori de moartea ta, şi nu 
vei greşi mult lui Dumnezeu" 529 [este, de fapt, 
apoftegma Sfântului Antonie cel Mare] . 

„Adu-ţi amente că veri muri" 53 °. 

„Mai cu de-adins însă, aceasta în toată 
vremea şi peste tot ceasul din minte şi din chitială 
[socoteală, raţiune] să nu-ţi iasă, adecă: «Născutu- 



529 învăţăturile lui Neagoe Basarab către fiul său Theodosie, op. cit., 

p. 224. 

530 [Sfântul] Varlaam, Opere, ed. cit., p. 272. 

m-am, muri-voiu, muri-voiu şi iarăşi înviia-voiu, 
înviia-voiu şi la straşnica şi driapta dumnedzăiască 
giudecată a ieşi [a ajunge] îmi iaste». [...] Şi 
precum dară când te vei naşte n-ai ştiut, aşe când 
vei muri nu vei sti" 531 . 

y 

„Când viu eşti, să fii ca mortul, ca [atunci] 
cand vii [vei] muri sa inviedzi ^ . 

„Aducerea aminte de moarte e un suspin de 
fiecare ceas. [...] Aducerea aminte de moarte să se 
culce cu tine şi să se scoale cu tine. [...] Să ne 
aducem aminte repede de moartea noastră" 533 . 



Şi exemplele pot continua le nesfârşit. Este bine 
cunoscută, în spaţiul ortodox, mai ales maxima 
Sfântului Vasile cel Mare: „Adevărata filosofie este 
cugetarea la moarte" 534 . 

Poetul care şi -a însuşit această filosofie îl 
corectează, prin urmare, pe filosof pentru că „rari sunt 



531 Dimitrie Cantemir, Divanul, ed. cit., p. 110-m. 

532 Idem, p. 82. 

533 Sfântul Ioan Scărarul, Scara, traducere, introducere şi note de 
Pr. Prof. Dr. Dumitru Stăniloae, Ed. IBMBOR, Bucureşti, 1992, p. 156, 234, 
277. 

Prima traducere a cărţii a fost făcută de către Sfântul Varlaam pe 
când era monah la Mănăstirea Secu, înainte de a ajunge Mitropolit al 
Moldovei. 

534 O repetă şi Sfântul Ioan Damaschin: „Filosofia iarăşi iaste 
gândire la moartea cea de voi[e] şi la cea firească", cf. Sfântul Ioan 
Damaschin, Logica, ed. 1826, reeditată în 2012, op. cit., p. 39. 

cei care au învăţat până la capăt filosofia privitoare la 
lume" 535 . 

Pentru Eminescu: 

„Moartea, [după] cum înţelepciunea este 
echilibrul gândirei, [aşa şi ea] este echilibrarea 
esistenţei. Ea [moartea] este înţelepciunea vieţii, 
rezultatul final a toată munca şi osteneala noastră; 
cine gândeşte des că are să moară, acela-i aşa 
d'înţelept (s. n.)" 53<5 . 

„Geniul morţii"... 

Diferenţa între filosof şi poet este că primul 
încearcă să decripteze simbolurile profetice („noaptea- 
adăncă-a veciniciei el în şiruri o dezleagă"), pe când al 
doilea e interesat mai degrabă de contemplarea acestor 
simboluri, de contemplarea tainelor dumnezeieşti, nu 
de descifrarea lor. 

între contemplare şi cunoaşterea de tip raţionalist 
este o diferenţă pe care poetul o precizează în altă parte: 
„în viaţa mea - un rai în asfinţire -/ Se scuturau flori 
albe de migdal; /.../ în van cat întregimea vieţii mele/ Şi 
armonia dulcii tinereţi;/ Cu-a tale lumi, cu mii de mii de 
stele,/ O, cer, tu astăzi cifre mă înveţi; /.../ Lipseşte viaţa 
acestei vieţi" (0,-nţelepciune, ai aripi de ceară!). 

Chiar în istoria Greciei antice, poetul deosebeşte 
două etape, cea de-a doua aparţinând filosofiei 
raţionaliste care „ai stins ochiul Greciei antice,/ Secat-ai 



Sfântul Ioan Scărarul, Scara, op. cit., p. 393. 

M. Eminescu, Opere, XV, ediţie iniţiată de Perpessicius, p. 25. 

braţul sculptorului grec /.../ Căci glasul tău urechea 
noastr-o schimbă:/ Pierdută-i a naturii sfântă limbă" 
(0,-nţelepciune...) . 

Această periodizare o regăsim şi în Memento mori: 
o Eladă primară, poetică, vatră a legendelor, cu peisaje 
fastuoase, în care „înserează şi apune greul soare-n văi 
de mite. /.../ Codrii aiurează negri sub a stelelor povară", 
se înalţă „copaci monastici", iar „frunzele toate îşi 
comunică misterurij Surâzând, clipind ascultă ochii de- 
aur de pe ceruri"... - o comunicare cosmică pe care o 
înţelege „cine are-urechi s-audă" -, după care urmează o 
a doua etapă, al cărei simbol fundamental este filosoful 
sceptic: „Palid stă cugetătorul, căci gândirea-i e în 
doliu:/ Acel semn ce îl propagă el în taină nu îl crede". 

Dascălul din Scrisoarea I, care „într-un calcul fără 
capăt tot socoate şi socoate" este o variantă a filosofului 
raţionalist/ sceptic din Memento mori. 

înţelepciunea lui este cea pe care o dezavuează 
poetul: „O, cer, tu astăzi cifre mă înveţi" (0,- 
nţelepciune...). 

De aceea, în Scrisoarea I, înţelegerea poetului e 
încriptată în metaforele peisajelor de natură sublunare. 

Legat de faptul, comunicat anterior, că luna preia 
semnificaţia Soarelui dumnezeiesc, ne-a reţinut atenţia 
şi un scurt fragment din Biblia 1688, tainic-alegoric şi 
care are şi un pregnant caracter poetic: 

Luna după numele ei iaste, 
crescându-se minunat întru primenire, 
vas teberilor întru [î]nălţime, 

întru întărirea ceriului strălucind. 
Frumuseţea ceriului - 

y 

slava stelelor, 
podoabă luminând întru ceale înalte - 
Domnul. 

(înţ. lui Iis. Sir. 43, 9-11) 



De asemenea, în unele imne ortodoxe, Fiul şi 
Cuvântul lui Dumnezeu, Creatorul lumii, mai este 
numit si raza Tatălui: 

y 

„Unule Născător al Unuia, Părinte al Fiului 
cel Unul -Născut, si unele Fiule al Unuia, lumină si 

7 y 1 y 

raza luminii"... 537 . 

„Vedeţi, vedeţi că Eu sunt Dumnezeu, Cel 
mai înainte de facerea tuturor si mai înainte de 

y 

întemeierea cerului şi a pământului; şi ştiu toate, 
ca Cel ce sunt tot în Tatăl şi pe Dânsul tot îl port 
întru Mine. 

Cu cuvântul am făcut cerul şi pământul, că 
eram împreuncă cu Tatăl, şi cu cuvântul port 
toate, ca un Cuvânt şi înţelepciune, putere şi chip, 
împreună-locuitor şi întocmai lucrător. 

Cine a pus vremile? Cine păzeşte vezcurile? 
Cine hotărăşte şi împreună mişcă toate? Fără 



Triodul, ed. 2000, ed. cit, p. 239. 

numai Cel ce este fără început, pururi împreună 
cu Tatăl, ca raza în lumină" 538 . 

Luna aceasta eminesciană nu este romantică în 
sensul edulcorat al termenului, nu este un simplu 
element de decor, creator de atmosferă, aşa cum s-a 
crezut multă vreme. Iar pasajele iniţiale ale poemului 
nu sunt o simplă introducere în tema genezei. 

Raza lunii este esenţială, este făcătoare de viată. 

y y y 

înainte ca universul să vină întru fiinţă, era „un 
întuneric ca o mare făr-o rază", iar după momentul 
creaţiei, „lumea asta-ntreagă e o clipă suspendată /.../ în 
imperiul unei raze, /.../ Avem clipa, avem raza, care tot 
mai ţine încă.../ Cum s-o stinge, totul piere"... . 

„Raza ta şi geniul morţii": luna este un personaj 
esenţial în poem, care „stăpâneşte" toate destinele 
umane: „Lună tu, stăpân-a mării, pe a lumii boltă luneci 
/.../ Şi pe toţi ce-n astă lume sunt supuşi puterii sorţii/ 
Deopotrivă-i stăpâneşte raza ta şi geniul morţii!". 

Marea si lumea sunt sinonime în literatura noastră 

y 

veche, iar Eminescu a preluat această contopire de 
simboluri: „glasul lumei, glasul mărei se-mpreună-n 
infinit" (Memento mori). 

Peste această mare a lumii lunecă luna si o 

y 

stăpâneşte. 

Lumina lunii care străbate toată creaţia şi gândirea 
umană este simbolul luminii dumnezeieşti creatoare. 

y 



Idem, p. 555-556. 

Ea străluceşte peste toată creaţia pe care a adus -o întru 
fiinţă, reprezentată metonimic de pustiuri, codri, mare 
şi de ţărmurile lumii locuite (cu palate şi cetăţi): 

Lună tu, stăpân -a mării, pe a lumii boltă luneci 
Şi gândirilor dând viaţă, suferinţele întuneci; 
Mii pustiuri scânteiază sub lumina ta fecioară, 
Si câţi codri-ascund în umbră strălucire de izvoară! 

y y 

Peste câte mii de valuri stăpânirea ta străbate, 
Când pluteşti pe mişcătoarea mărilor singurătate! 
Câte ţărmuri înflorite, ce palate şi cetăţi, 
Străbătute de-al tău farmec ţie singură-ţi arăţi! 



Numai un sfert din această lume aparţine societă- 
ţilor umane. Trei sferturi (pustiurile, codrii şi marea) 
aparţin universului neraţional, dar care comunică şi 
răspunde luminii ei prin raţiunile sădite în acest cosmos 
de Raţiunea şi Logosul care 1-a creat: pustiurile 
„scânteiază sub lumina ta fecioară" (lumină feciorel- 
nică, curată, sfântă, pură, creatoare de lumi), codrii 
„ascund în umbră strălucire de izvoară", iar singurătatea 
mărilor e mişcată de plutirea luminii sale (Peste câte 
mii de valuri stăpânirea ta străbate,/ Când pluteşti pe 
mişcătoarea mărilor singurătate!"). 

Scânteierile pustiurilor, strălucirea codrilor şi 
mişcarea mărilor, care îşi agită singurătatea, însufleţite 
toate de străbaterea reflexivă a lunii, reprezintă 
răspunsul de lumină al unei lumi care a fost creată să fie 
lumină, ieşind dintr-un „întuneric ca o marefăr-o rază". 

Dumnezeu îşi plimbă privirea stăpânitoare peste 
creaţia Sa si creaţia îi răspunde! Creaţia tresaltă si 

y y y r y y 

luminează ca răspuns la impulsurile cognitive neoprite 
ale harului care o păstrează întru fiinţă („raza care tot 
mai ţine încă"). 

Cele iraţionale se pătrund de raţiunile străluci- 
toare ale Raţiunii. 

y 

Frumuseţea ireprimabilă a cosmosului este dată de 
capacitatea lui de comunicare cu Ziditorul său, de stră- 
baterea lui până în adâncurile lui insesizabile ochiului 
şi raţiunii umane (cunoscute doar de Creator), de către 
razele harului dumnezeiesc, care îi provoacă scânte- 
ierea si strălucirea, mişcarea lăuntrică intensă. 

y ' y 

încât pare că universul iraţional este străluminat 
de o conştiinţă de sine care strigă cu freamăt de codri şi 
cu glasuri de valuri si mărturiseşte că el este creaţia 

U y y y 

acestei Lumini care îi străbate până la temelie, care îi 
luminează raţiunile cele nevăzute. 

y 

Plimbarea aceasta a Luminii peste întreaga 
creatură e tipologică, pentru că reactualizează un tipar 
primordial, când „Duhul lui Dumnezeu Se purta pe 
deasupra apei' 539 / IIveu|ia ©eou ene^epeto enavco tou 
\)6cltoq/ Spiritus Dei ferebatur super aquas (Fac. 1, 2 cf. 
LXXşiVUL). 

în versurile lui Eminescu, pare că rărunchii acestui 
cosmos se aprind simţind prezenţa Creatorului, deşi 
este format din pustiuri, codri şi marea de singurătate a 
mării. 



539 A se vedea traducerea Pr. Dr. Dorin Octavian Picioruş: 
http://www.teologiepentruazi.ro/2011/08/18/facerea-cap-1/. 

Singurătatea universului iraţional se raţionali- 
zează. Sau, cum spune poetul în altă parte: „simte-a lui 
singurătate" (Lasă-ţi lumea...). Căci peste tot în poezia 
lui Eminescu, lumina lunii are această înzestrare 
harică: „Iată lacul. Luna plină,/ Poleindu-l, îl străbate;/ 
El, aprins de-a ei lumină/ Simte-a lui singurătate" 
(Lasă-ţi lumea...)', 

„Pădurea lin suspină şi prin frunzele uscate/ 
Rânduri, rânduri trece-un freamăt" şi „singuratece 
izvoare fac cu valurile larmă", „de când codrul, dragul 
codru, troienindu-şi frunza toată,/ îşi deschide-a lui 
adâncuri, faţa lunei să le bată" (Călin (file din 
poveste)); 

„Şi la orice pas el face, codrul simţitor răsună/ Şi 
prin mrejile de frunze glasuri trec ca o furtună,/ Căci o 
strună-i orice creangă şi o limbă-i orice frunză. / Luna 
doar, trecând pe ceruri, voind codrul să-l pătrunză,/ 
împle noaptea-i arămie cu mari dunge de omăt/ Pe sub 
cari, răscolite, fulger apele încet" (Călin Nebunul). 

Sunetele universului nu sunt zgomote nedefinite, 
ci voci cosmice ale raţionalităţii sale adânci, inseminate 

y y ' 

în el de Dumnezeu, prin care îşi simte singurătatea 540 . 
Traversat de lumina dumnezeiască creatoare şi pronia- 



540 La fel se întâmpla şi cu Luceafărul pătimaş la întâlnirea cu 
neantul patimilor sale: deşi universul nu suferă de tendinţa spre păcat, 
nefiind raţional, atunci când este aprins de har, şi el îşi simte 
singurătatea, nedesăvârşirea în faţa lui Dumnezeu, lipsa de fundament 
ontologic în sine însuşi. 

A se vedea comentariul nostru anterior: 

http://www.teologiepentruazi.ro/2014/12/02/luceafarul-8/. 

Şi: http://www.teologiepentruazi.ro/2014/12/04/luceafarul-9/. 

toare (susţinătoare întru fiinţă a tuturor făpturilor), 
cosmosul iraţional devine sensibil: foşneşte, freamătă 
(din frunze), face larmă (de izvoare şi de valuri ale 
mării), scânteiază, străluceşte, fulgeră chiar, când apele 
(râuri, izvoare) devin fulgere de lumină. 

Universul se aprinde de lumină, chiar dacă îşi 
simte, concomitent, singurătatea... Pentru că nu poate 
creatura să nu simtă diferenţa incomensurabilă dintre 
ea şi Creatorul ei, Care e veşnic. Singurul veşnic. Căci 

„cerul şi cerul cerului lui Dumnezeu, oceanul 
şi pământul se cutremură când Domnul le 
cercetează" (înţ. lui Iis. Sir. 16, 19, Biblia 1988). 

Iar acest lucru exclude panteismul pe care alţii au 
presupus că l-au putut identifica în opera eminesciană. 

Astfel se manifestă universul sub aripile luminii 
dumnezeieşti, care îl acoperă şi îl stăpâneşte. Care îl 
străbate cu raza sa fină si totodată răscolitoare. 

Pământul (nelocuit), mările şi pustiurile răspund 
lunecării luminii de lună. în ce priveşte pământul 
locuiţi societatea umană, acesta va face subiectul unei 
întinse dezbateri cu sine însuşi a poetului, care va urma. 

Toate acestea le cugetă poetul după ce „cu gene 
ostenite sara suflu-n lumânare". 

Se stinge lumina lumânării şi se aprinde lumina 
cugetării. 

Iar „luna", adică Dumnezeu care a dat viaţă 
făpturii, dă viaţă şi gândirii creaturilor Sale raţionale: 
„gândirilor dând viaţă, suferinţele întuneci". 

Care suferinţe? Cele pe care le -a numit mai sus: 
„Ea din noaptea amintirii o vecie-ntreagă scoate/ De 
dureri, pe care însă le simţim ca-n vis pe toate". 

Viata gândirii îndulceşte suferinţele vieţii. 

y U y y y 

însă „vecia de dureri" nu-i aparţine poetului, ci este 
a lumii. Şi pe aceasta nu creatorul poemului şi-o 
aminteşte, ci Creatorul lumii, Care ştie şi poartă această 
„vecie de dureri" 'ale oamenilor. 

„Ea [luna] din noaptea amintirii o vecie-ntreagă 
scoate/ De dureri": Dumnezeu e participativ la suferinţa 
umană. Toate durerile lumii le-a luat asupra Sa, pentru 
ca noi să le „simţim ca-n vis" si nu la reala lor inten- 

7? y y 

sitate. 

Nu este acesta singurul loc în care Eminescu se 
raportează la Dumnezeu ca la Cel ce participă la viaţa 
făpturilor Sale raţionale. în Memento mori avem multe 
versuri enigmatice care ne comunică alegoric această 
realitate: 

Soarele priveşte galben peste-a morţii lungă dramă /.../ 
Pe Sion templul se sparge... 

înserează şi apune greul soare-n văi de mite. 

Sau ghicit -aţi vreodată ce socoate-un mândru soare 
Când c-o rază de gândire ţine lumi ca să nu zboare, 

Să nu piardă-a lor cărare, să nu cadă-n infinit? 
Zvârcolindu-se aleargă [planetele] turburate şi rebele 
Şi să frâng-ar vrea puterea ce lefarmăcă pre ele 
Şi s-alerge-ar vrea în caos de-unde turburi au ieşit. 

Vecinicia cea bătrână, ea la lumi privea uimită. 
Mii de ani cugetă-n mite la enigma încâlcită... 



Dumnezeu priveşte uimit cum oamenii, veacuri şi 
milenii de-a rândul, închid taina Sa („enigma") în 
mituri (false). 

Priveşte uimit lumile „turburate şi rebele", care „să 
frâng-ar vrea puterea ce le farmăcă pre ele", adică 
puterea harului Său - iar în Scrisoarea I, ţărmurile, 
palatele şi cetăţile sunt străbătute de farmecul lunii 
(„Câte ţărmuri înflorite, ce palate şi cetăţi,/ Străbătute 
de-al tău farmec ţie singură-ţi arăţi!"). 

Dumnezeul lui Eminescu este Dumnezeul Orto- 
doxiei, Care nu e distant faţă de oameni şi de lumea pe 
care a creat-o. Nu S-a retras în transcendentă si nu e 

y y 

indiferent fată de creatura Sa. 

y 

De aceea, „Ea [luna, ca simbol al Dumnezeirii] din 
noaptea amintirii o vecie-ntreagă scoate/ De dureri, pe 
care însă le simţim ca-n vis pe toate". 

Şi dacă lumina lumânării se stinge, în schimb, 
lumina contemplativă a minţii poetului, străbătută şi ea 
de farmecul luminii divine, cercetează lumea întreagă, 
cugetând despre soarta oamenilor. într-o variantă: 
„Revarsă luna plină duioasa ei văpae/ Din noaptea 
amintirii ea mii de doruri scoate/ Dar dulce li-i durerea, 
ca 'n vis le am pe toate /.../ Câţi numa 'n clipa aceasta de 

raza ta atinşi/ De gânduri felurite se simt adânc 
cuprinşi r D . 

El, poetul, este cel inspirat să cugete asupra 
universului şi a condiţiei umane. El îşi reprezintă 
mental paradigme umane ilustrative pentru diferite 
categorii sociale şi intelectuale, de pe toate treptele 
societăţii: „începând la talpa însăşi a mulţimii omeneşti/ 
Şi suind în susul scării pân la frunţile crăieşti". 

Numai că înălţimea rangului social nu corespunde 
neapărat cu cea a rangului spiritual. Există regi care fac 
planuri de stăpânire a lumii şi există săraci care nu ştiu 
cu ce îşi vor stăpâni foamea. Dar există şi regi ai 
spiritului care sunt săraci, precum dascălul. Ceea ce ne 
înfăţişează poetul, prin aceste portrete, nu este altceva 
decât o panoramă a deşertăciunilor umane (expusă în 
alt fel decât în Memento mori), şi în care, în definitv, se 
înscrie inclusiv gândirea dascălului, chiar dacă el e un 
geniu care e în stare să-şi reprezinte începutul şi 
sfârşitul lumii: 

y 

Vezi pe-un rege ce-mpânzeşte globu-n planuri pe un veac, 
Când la ziua cea de mâine abia cuget -un sărac... 

Deşi trepte osebite le-au ieşit din urna sorţii, 
Deopotrivă-i stăpâneşte raza ta şi geniul morţii; 
La acelaşi şir de patimi deopotrivă fiind robi, 
Fie slabi, fie puternici, fie genii ori neghiobi! 

Unul caută-n oglindă de-şi buclează al său păr, 
Altul caută în lume şi în vreme adevăr, 



M. Eminescu, Opere, II, ed. Perpessicius, p. 203. 

De pe galbenele file el adună mii de coji, 
A lor nume trecătoare le însamnă pe răboj; 
Iară altu-mparte lumea de pe scândura tărăbii, 
Socotind cât aur marea poartă-n negrele-i corăbii. 

Iar colo bătrânul dascăl, cu-a lui haină roasă-n coate, 
într-un calcul fără capăt tot socoate şi socoate [...] 



Şirul patimilor cărora oamenii le sunt robi 
(exprimare evanghelică şi filocalică: „Răspunse lor 
Iisus: «Amin, amin zic voao, că tot acela ce face 
păcatul, rob iaste păcatului»", In. 8, 34, Biblia 1688; 
„Liber este omul care nu slujeşte patimilor" 542 ) îşi 
găseşte în aceste versuri ilustrarea. 

542 Sfântul Antonie cel Mare, învăţături despre viaţa morală a 
oamenilor, în Filocalia, voi. I, tradusă din greceşte de Pr. Stavr. Dr. 
Dumitru Stăniloae, Tipografia Arhidiecezană, Sibiu, 1946, p. 13. 

„Nu se cade să numeşti liberi, întru adevăr vorbind, pe boierii care 
sunt răi şi desfrânaţi, căci aceştia sunt robi patimilor trupeşti. Liber şi 
fericit este numai sufletul fără prihană şi izbăvit de cele vremelnice", p. 7. 

„Dacă vrei, eşti rob patimilor; şi iarăşi dacă vrei, eşti liber să nu te 
pleci patimilor, fiindcă Dumnezeu te-a făcut cu voie liberă", p. 16. 

în interbelic, Nichifor Crainic îi scria lui Blaga o scrisoare, în care 
îi spunea că şi-a redactat cursul de teologie mistică după lectura a câteva 
mii de pagini manuscrise (vechi) filocalice, strânse la un loc de un 
călugăr, pe care însă Crainic nu le aprecia din punct de vedere lingvistic, 
din cauza limbii arhaice pe care el nu o considera în stare să definească 
foarte bine conceptele. Se poate ca acest lucru să-1 fi determinat pe 
Părintele Dumitru Stăniloae să (re)traducă Filocaliile în limba română 
modernă. 

în orice caz, e posibil ca astfel de pagini filocalice să fi făcut şi 
lectura lui Eminescu. Spre exemplu - după cum am sesizat în altă carte -, 
S. Paleologu-Matta a remarcat următoarea cugetare în scrierile lui 
Eminescu: „Gândirea divinizează sufletul", cf. S. Paleologu-Matta, 

îndărătul ei se citeşte dezaprobarea vehementă a 
poetului, care condamnă, în aceste personaje: slava 
deşartă sau vanitatea, lăcomia, dorinţa de mărire, 
trufia, iubirea de avuţie, egoismul, nepăsarea faţă de 
aproapele care se trudeşte şi piere nebăgat în seamă 
(„Pe când alţii stând în umbră şi cu inima smerită/ 
Neştiuţi se pierd în taină ca şi spuma nezărită"). 

Căutătorii de adevăr şi de înţelepciune sunt prea 
puţin reprezentaţi în acest muzeu al patimilor care e 
lumea. Există doar un personaj care „caută în lume şi în 
vreme adevăr" - însă nu îl caută unde trebuie, căci 
lumea şi vremea nu sunt depozitarele adevărului - şi 
„bătrânul dascăl" socotitor, care încearcă să descopere 
adevărul prin socoteli/ calcule matematice. 

Dacă, în Memento mori, lanţul deşertăciunilor era 
urmărit cronologic, în curgerea evilor, aici este 
contemplat în caracterele umane, în zădărnicia cuge- 
tărilor lor. Perpessicius ne spune, de altfel, că primele 
idei şi încercări poetice care aveau să se contureze, 
ulterior, în viziunea Scrisorii I, 

„aparţin mai toate, ca atmosferă, Poemului 
deşertăciunilor [Panoramei deşertăciunilor/ poe- 
mului Memento mori] [...]. Aceste materiale au 
dealtminteri tiparul metric al Poemului şi sunt, 
sub raportul ideilor, variaţiuni pe aceeaşi temă a 



Eminescu şi abisul ontologic, cuvânt înainte de N. Steinhardt, Ed. 
Ştiinţifică, Bucureşti, 1994, p. 20. Noi am găsit însă acest cuvânt la Sfântul 
Antonie cel Mare: „Mintea îndumnezeieşte sufletul", cf. învăţături despre 
viaţa morală a oamenilor, în Filocalia, voi. I, op. cit, p. 28. 



deşertăciunilor sau a geniului morţii, care prezidă 
peste toate" 543 . 

Despre deşertăciunea umană a citit îndeajuns 
Eminescu în cărţile vechi, iar noi am oferit, de-a lungul 
timpului, destul de multe şi de edificatoare exemple 
pentru a nu mai insista prea mult asupra subiectului şi 
de data aceasta. 

Reamintim doar câteva rânduri dintr-un psalm, în 
traducerea Sfântului Dosoftei: 

„Iată, cu palma măsurate puseş[i] dzâlele 
meale si statul mieu ca o nemică denaintea ta. 

y 

însă toate sânt deşertăciune, tot omul ce-i viu. 

y ' 

Dară amu, cu chipul îmblă omul, însă zadar să 
învăluiaşte [în valurile lumii]. Adună grămadă [de 
averi] şi nu ştie cui o strânge. [...] 

Şi topiş [, Doamne,] ca painjina sufletul lui 
[al omului], că, dară, în zadaru-i tot omul. [...] Că 
nemearnic [străin] sânt eu la Tine şi călătoriu [pe 
pământ] ca şi toţ[i] părinţii miei!" (Ps. 38, 7-11, 16- 
18, Psaltirea de-nţăles). 

Gâldi propune chiar, pentru una dintre primele 
ciorne ale poemului, care constă în versuri pe tema 
morţii stăpânitoare, să plecăm de la premisa că 
Eminescu s-ar fi putut inspira din poemul Viiaţa lumii 
al lui Miron Costin 544 . 



M. Eminescu, Opere, II, ed. Perpessicius, p. 174. 

L. Gâldi, Stilul poetic al lui Mihai Eminescu, op. cit., p. 303. 

Revenind la şirul de patimi zugrăvite de poet, 
menţionăm că, în scrierile patristice şi fîlocalice, de 
asemenea, Eminescu a putut afla, de nenumărate ori, 
denunţarea patimilor enumerate mai sus. 

Asa cum observam si altădată, dascălul însuşi va fi 
pus în rândul celor care sunt robi ai patimilor, pentru 
că el crede în iluzia deşartă că posteritatea îi va răsplăti 
căutările. 

Efortul lui de cunoaştere priveşte către lauda 
oamenilor din viitor: „Vezi pe-unul care crede că are 
geniu, îşi leagă/ De-ace[a]stă ademenire viaţa lui 
întreagă -/ «De voiu muri - îşi zice - dar numele-mi să-l 
poarte/ Din gură 'n gură veacuri ducându'l mai 
departe»" 545 . Versurile de mai sus fac parte dintr-o 
variantă în care dascălul e Kant. 

Şi, în mod evident, poetul se dezice de această 
părere deşartă, de aspiraţia la elogiile postume. Pentru 
că el nu-1 fericeşte nici pe acesta, dar nici pe „jidovul" 
care „în şiruri nesfârşite el socoteşte mult/ Cât peşte e 
în mare, cât grâu încape 'n sac/ Şi n câtă lână oare să 
pue-atât bumbac/ Halatu-i rupt. .dar totuşi pe degete- 
un brilant/ Acesta e un jidov iar cel de 'ntâi/u Kant" 546 . 

S-ar părea că, în elaborarea finală, „bătrânul 
dascăl" împrumută trăsături de la ambele personaje ale 
variantei anterioare, pentru că este geniul care, pre- 
cum Kant, gândeşte despre începutul şi sfârşitul lumii 
şi aşteaptă elogiile posterităţii, şi, totodată, „într-un 



545 Scrisoarea I, variantă, cf. M. Eminescu, Opere, II, ed. 
Perpessicius, p. 197. 

546 Idem, p. 196. 

calcul fără capăt tot socoate şi socoate", tremurând de 
frig în „halatul vechi"/ haina „roasă-n coate". 

însă poetul consideră pretenţiile ambilor drept 
patimi, căci: 

Ferice-mi pare acela, pe sine care-i domn 
Al cărui suflet totuşi se pare prins de somn 
Când graiul i s 'aude se pare un murmur 
Si orbitor nu-i ochiu-i si totuşi nici obscur 

y y y 

O graţie armonic pătrunde-a lui mişcare 
El nu cunoaşte patimi, nici bucurie mare 547 . 



El nu are patimi mari şi grele, ca cele invocate mai 
devreme, dar nu are nici bucurie mare în viaţă, pentru 
că bucuriile acestei vieţi sunt deşarte - definiţie care se 

y y y 

apropie de portretul Luceafărului sau al lui Hyperion 
care rămâne „nemuritor si rece" fată de chemările 
pătimaşe. 

Eminescu nu fericeşte, prin urmare, atât pe cel 
care scrutează geneza şi eshatologia lumii, cât mai 
degrabă pe „acela, pe sine care-i domn", adică pe cel 
care este stăpân pe sine, care are raţiunea stăpânitoare 
peste patimi. Căci 

„raţiunea ne face vrednici să ne numim 
oameni. [...] Sufletul raţional caută să fugă de 
calea neumblată, de îngâmfare, de mândrie, de 



Idem, p. 197. 

înşelăciune, de pizmă, de răpire [a bunurilor 
altora] şi de cele asemenea" 548 . 

„Mintea [creată de Dumnezeu] e un lucru 
uşor şi fără răutate, care [însă] lesne se ia după 
năluciri si anevoie se retine de la nălucirile nele- 

y y 

giuite [gândurile şi imaginaţiile patimilor de mul- 
te feluri], dacă nu are gândul stăpânitor peste 
patimi, care să o împiedice necontenit şi să o ţină 
în frâu" 549 . 



Poetul apreciază, deci, pe cel care „se pare prins 
de somn", care pare altora că trăieşte în vis (şi care 
simte durerile lumii „ca-n vis'), iar nu în lumea lor 
practică/ pragmatică. Iar Eminescu ne va spune, la 
sfârşitul poemului (varianta finală), că luna „în propria- 
ne lume ea deschide poarta-ntrării", făcând ca dorurile 
şi durerile vieţii reale să fie resimţite, ele, ca vis („Şi din 
noaptea amintirii mii de doruri ea ne scoate/ Amorţită 
li-i durerea, le simţim ca-n vis pe toate'). 

Cu alte cuvinte, dezvoltarea universului gândirii 
aplanează/ amorţeşte durerile lumii concrete, provoacă 
astenia suferinţelor. 

y 



548 Sfântul Antonie cel Mare, învăţături despre viaţa morală a 
oamenilor, în Filocalia, voi. I, op. cit., p. 6-7. 

549 Sfântul Isihie Sinaitul, Către Teodul, în Filocalia, voi. III, ediţia a 
Il-a, traducere, introducere şi note de Pr. Prof. Dr. Dumitru Stăniloae, Ed. 
Harisma, Bucureşti, 1994, p. 94. 

Eminescu nu spune, precum, mai târziu, Camil 
Petrescu: „Câtă luciditate, atâta dramă", ci susţine că 
luciditatea diminuează drama, pentru că mintea care 
înţelege suferinţele şi cauzele lor (adică patimile 
sufleteşti) se linişteşte treptat prin cugetarea adâncă la 
raţiunile lumii şi prin îndepărtarea de patimi. însă 
aceasta este o cugetare isihastă, care îl are pe Dum- 
nezeu ca temei si învăţăturile filocalice, fără de care 
adâncirea în a gândi cauzele durerilor lumii nu ar 
produce decât şi mai multă suferinţă şi chiar totală 
deznădejde. Dacă Eminescu ar fi fost un sceptic şi un 
nihilist (deşi el a scris articole împotriva scepticismului 
modern şi contemporan 55 °), care ar fi considerat că nu 
există niciun sens în univers si că toate sunt absurde, 
atunci n-ar fi resimţit durerile lumii „ca-n vis", pentru 
că nimic în lume nu poate vreodată amortiza greutatea 
înfiorătoare a unei astfel de gândiri şi simţiri. 

Faptul că „e vis al nefiinţii universul cel himeric" 
are alt sens, pe care l-am decriptat anterior în comen- 
tariul nostru inserat în teza de doctorat şi inserat aici, 
în paginile unui capitol anterior. Aşa-zisul nihilism al 
poetului n-ar putea să vadă atâta revărsare de stră- 
lucire, frumuseţe şi lumină asupra lumii, dacă ar 
considera- o cu totul absurdă, destinată în integralitate 
neantului. 



550 p recum ce i din ^ decembrie 1888, apărut în Fântâna Blanduziei. 
A se vedea M. Eminescu, Opere, XIII, ed. întemeiată de Perpessicius, p. 
330-331. Aici se exprimă Eminescu împotriva pesimismului lui Scho- 
penhauer şi vorbeşte despre „o goală şi stearpă frazeologie" a lui Hegel, 
susţinând că: „Literatura şi artele sunt chemate [aşa]dar să sanifice 
inteligenţele de această boală psicologică a scepticismului". 

Nimicul este subsolul ontologic al universului pe 
care numai raza dumnezeiască îl susţine întru flintă. 

y y 

Totodată, neantul îl formează patimile umane, născă- 
toarele durerilor perpetue în această lume. 

De aceea poetul nu este de acord nici cu vanitatea 
care speră la aplauze din partea oamenilor, pentru 
adâncimea cugetării. 

Pentru că oamenii care nu au aceeaşi adâncime 

y 

de cugetare nu pot să aprecieze ceea ce nu înţeleg şi de 
aceea nu se cuvine a aştepta de la ei răsplătire. Iar „cel 
ce cultivă virtuţile pentru slava deşartă vădit este că şi 
cunoştinţa o cultivă pentru slava deşartă" 551 . 

Portretul bătrânului dascăl prezintă, aşadar, două 
trăsături esenţiale: dezinteresul fată de cele materiale 

y y 

şi preocuparea de a dezlega tainele lumii prin operaţii 
matematice complexe: 

Iar colo bătrânul dascăl, cu-a lui haină roasă-n coate, 

într-un calcul fără capăt tot socoate şi socoate 
Şi de frig la piept şi-ncheie tremurând halatul vechi, 
îşi înfundă gâtu-n guler şi bumbacul în urechi; 
Uscăţiv aşa cum este, gârbovit şi de nimic, 
Universul fără margini e în degetul lui mic, 

Căci sub fruntea-i viitorul şi trecutul se încheagă, 
Noaptea-adânc-a veciniciei el în şiruri o dezleagă; 



551 Sfântul Maxim Mărturisitorul, în Filocalia, voi. II, tradusă din 
greceşte de Pr. Stavr. Dr. Dumitru Stăniloae, Tipografia Arhidiecezană, 
Sibiu, 1947, p. 93. 



Precum Atlas în vechime sprijinea cerul pe umăr 
Aşa el sprijină lumea şi vecia într-un număr. 

Obsesia numărului ne determină să considerăm 
că ar putea fi un filosof pitagoreic sau platonician (1- 
am şi asemănat cu filosoful sceptic din Memento mori). 

Având în vedere că dascălul acesta asumă, cum 
spuneam, trăsăturile unor personaje prefigurate în 
variante, precum „jidovul" sau Kant, perspectiva pe 
care el o „încheagă" privitor la începutul şi sfârşitul 
universului este una sincretistă. Ea conţine, după cu 
am arătat şi altădată, multe elemente care aparţin 
cugetării creştine, dar şi concepţii străine de creş- 
tinism, între care inechivocă este cea a întoarcerii 
lumii „în noaptea nefiinţii". 

Dascălul gândeşte asistat de razele „lunii", care îi 
insuflă puterea cugetării: 

Pe când luna străluceşte peste-a tomurilor bracuri, 
într-o clipă-1 poartă gândul îndărăt cu mii de veacuri, 
La-nceput, pe când fiinţă nu era, nici nefiinţă, 
Pe când totul era lipsă de viaţă şi voinţă, 
Când nu s-ascundea nimica, deşi tot era ascuns... 
Când pătruns de sine însuşi odihnea cel nepătruns. 

Fu prăpastie? genune? Fu noian întins de apă? 
N-afost lume pricepută şi nici minte s-o priceapă, 

Căci era un întuneric ca o mare făr-o rază, 
Dar nici de văzut nu fuse şi nici ochi care s-o vază. 

Umbra celor nefacute nu-ncepuse-a se desface, 

Şi în sine împăcată stăpânea eterna pacel... 

Dar deodat-un punct se mişcă.. .cel întâi şi singur. Iată-1 

Cum din chaosface mumă, iară el devine Tatăl... 
Punctu-acela de mişcare, mult mai slab ca boaba spumii, 
E stăpânul fără margini peste marginile lumii... 

De-atunci negura eternă se desface în făşii, 
De atunci răsare lumea, lună, soare şi stihii... 
De atunci şi până astăzi colonii de lumi pierdute 
Vin din sure văi de chaos pe cărări necunoscute 
Şi în roiuri luminoase izvorânddin infinit, 
Sunt atrase în viaţă de un dor nemărginit. 

Faptul - binecunoscut - că Eminescu s-a inspirat, 
cu acest prilej, şi dintr-un imn vedic (Rig-Veda, X, 129: 
Imnul creaţiunii), nu înseamnă că în versurile de mai 
sus avem expusă o perspectivă indiană asupra genezei 
lumii. Din păcate, au existat comentatori ai textului 
eminescian care au insistat iraţional de mult asupra 
acestui aspect. 

Credem că, dacă poetul ar fi dorit cu adevărat să 
reproducă, în versurile sale, concepţia cosmogonică 
vedică, atunci nu ar fi fost de nimic împiedicat să-1 
identifice pe dascăl cu un înţelept indian. Ceea ce 
Eminescu nu a făcut în niciuna dintre variantele 
poemului. 

Suntem de acord cu G. Călinescu, că 

„Eminescu a găsit în acest imn al creaţiei 
[vedic] o sugestie mai puternică, însă atâta tot, 

căci versurile lui cuprind imagini atât de adânc 
personale"... 552 . 

Dascălul este, însă, un personaj care încearcă să 
rezume/ să chintesenţieze, întrucâtva, întreaga înţelep- 
ciune a lumii. Gândirea lui apelează la textele mai 
multor sisteme religioase şi filosofice - aşa cum va face 
Mire ea Eliade mai târziu. Ba putem spune că, în mare 
măsură, optica lui nu este indiană (nici brahmană şi 
nici budistă), ci poate fi subsumată gândirii creştine. 

Faptul însuşi de a începe relatarea cosmogenezei 
prin cuvintele: „la-nceput", denotă impregnarea de 
perspectiva biblică. 

Iar situaţia primordială evocată: „la-nceput /.../ 
fiinţă nu era, nici nefiinţă" nu contrazice dogma 
ortodoxă. 

Conceptele de fiinţă şi nefiinţă se pot referi la cele 
create. Şi, întrucât ele nu erau, se poate spune că 
„fiinţă nu era, nici nefiinţă". Sau se pot referi la 
Dumnezeu, Creatorul lumii. însă, întrucât acesta este 
deasupra conceptelor, iarăşi se poate spune că „fiinţă 
nu era, nici nefiinţă". 

Motivul pentru care Eminescu a preluat idei din 
imnul vedic este acela că, acolo, relatarea în termeni 
poetici începe mai înainte de a veni întru fiinţă lumea. 
Sfânta Scriptură începe de la momentul creării pămân- 
tului, de către Dumnezeu - ca centru al universului, 
însă nu spune nimic despre starea de dinaintea adu- 



552 G. Călinescu, Opera lui Mihai Eminescu, voi. II, Ed. Hyperion, 
Chişinău, 1993, p. 98. 

cerii acestuia la existenţă, ci doar se poate deduce 
despre Creator că este Atotputernic şi Atotbun. 

Revelaţia lui Dumnezeu este treptată în Sfânta 
Scriptură 553 . Din Vechiul Testament aflăm, pe rând, 
numeroase atribute si numiri ale lui Dumnezeu, cât si 
faptul că El a făcut lumea din nimic/ din nefiinţă (înţ. 
lui Sol. 11, 17: „a toată putearnica Ta mână, care şi 
lumea au zidit den lucru fără de chip [din ceea ce nu 
există] 554 "; II Macab. 7, 28: „Rogu-te, fiiule, căutând la 
ceriu şi la pământ şi ceale dentru eale toate văzându- 
le, să cunoşti că, de unde n-au fost le-au făcut pre eale 
Dumnezău" - cfi Biblia 1688) 555 . 

Abia în Noul Testament ni se revelează faptul că: 
„De-nceput [la-nceput] era Cuvântul şi Cuvântul era 
cătră Dumnezău şi Dumnezău era Cuvântul. [...] Toate 
pren El s-au făcut; şi fără de El [nu] s-au făcut niceuna 
[din cele] carea s-au făcut" (In. 1, 1-3, Biblia 1688). Iar 
Cuvântul lui Dumnezeu a făcut lumea la-nceput şi El 
este „Domnul păcii" (Is. 9, 5, Biblia 1688) care apoi S-a 
născut Prunc în iesle. De asemenea, conform 
definiţiilor apofatice ale Sfinţilor Părinţi ai Bisericii, 



553 Mulţumesc soţului meu, Pr. Dr. Dorin Octavian Picioruş pentru 
explicaţiile pe care ni le-a oferit în acest sens. 

554 LXX: kZ, â|j,6p4)ou/ din amorf. VUL: ex materia invisa/ din materie 
nevăzută [invizibilă] (înţ. lui Sol. u, 18). Poate de aceea Părintele Sofronie 
de la Essex a spus că nimicul este materia/ materialul din care creează 
Dumnezeu. 

555 Spune şi Neagoe Basarab: „Şi să foarte cuvinte să-L slăveşti şi să- 
L măreşti neîncetat, cu glas necurmat şi cu cântări nepărăsite [pe 
Dumnezeu], ca pre Cela ce ne -au făcut şi ne-au scos din-tuneric la 
lumină şi den nefiinţă în fiinţă (s. n.)", cfi. învăţăturile lui Neagoe 
Basarab..., op. cit., p. 125. 

despre Dumnezeu, în mod corect şi concret, nu se 
poate spune că este nici fiinţă, nici nefiinţă, nici că este, 
nici că nu este: 

„«El este fiinţă şi non-fiinţă, este pretutin- 
deni şi nicăieri; are nenumărate nume şi nu poate 
fi numit; este în permanentă mişcare şi totodată 
nemişcat; este absolut totul si nimic din ceea ce 
este» [Sfântul Dionisie Areopagitul] . 

în faţa acestei relităţi, concepte ca «fiinţă» 
sau «Dumnezeu» - acesta din urmă luat în sensul 
filosofic de Cauză primară - îşi pierd semnificaţia, 
căci Dumnezeul Scripturii este «mai presus de 
fiinţă» (unepouoLoc;) şi mai-mult-decât-Dumnezeu 
(unepGeoc;). Suprafiinţimea Sa, la rândul său, nu 
poate fi asimilată unei fiinţe sui generis, căci 
Dumnezeu ar fi transcendent acestei supra- 
fiinţialităţi (ocuxou xou unepouaiou auGunepouoLCOc 
aneCpcoc unepexcov) [«fiind infinit transcendent su- 
prafiinţialităţii ca fiind transcendenţa în sine»]); 
Fiinţa dumnezeiască este absolut unică si 

y y 

inexprimabilă" 556 . 

556 John Meyendorff, O introducere în studiul vieţii şi operei 
Sfântului Grigorie Palama, traducere din limba franceză de Măriuca şi 
Adrian Alexandrescu, studiu introductiv şi traducere din limba greacă de 
Marius Portaru, Ed. Nemira, Bucureşti, 2014, p. 399. 

Iar Sfântul Maxim Mărturisitorul (exegetul operei Sfântului 
Dionisie Areopagitul), afirmă: „Cel ce vrea să cunoască pe Dumnezeu în 
mod afirmativ din afirmări face Cuvântul trup, neputând să cunoască pe 
Dumnezeu drept cauză din altă parte decât din cele văzute şi pipăite. Iar 
cel ce vrea să-L cunoască în mod negativ prin negaţii face Cuvântul duh, 
cunoscând cum se cuvinte pe Cel supranecunoscut, ca pe Cel ce era la 

Definiţii pe care Eminescu este foarte probabil să 
le fi cunoscut. 

Astfel încât afirmaţia că „la-nceput /.../ fiinţă nu 
era, nici nefiinţă" poate fi acceptată ca ortodoxă, acest 
la-nceput putând fi înţeles şi în manieră ioaneică, ca 
indicând nu începutul timpului şi al lumii, ca în geneza 
vechi-testamentară, ci, de fapt, pe Cel care era mai 
înainte de început, de începutul lumii. 

Atunci era doar „cel nepătruns", „eterna pace", iar 
cele ce încă nu erau în-fiinţate nu au putut fi martore 
la ceea ce era atunci sau la aducerea lor întru fiinţă: „N- 
afiost lume pricepută şi nici minte s-o priceapă /.../ nici 
de văzut nu fuse şi nici ochi care s-o vază". 

Atunci „nu s-ascundea nimic" - pentru că nu era 
decât Dumnezeu şi nu avea, încă, căreia dintre creaturi 
să îi fie cunoscut sau necunoscut -, „deşi tot era 
ascuns": universul în întregime era ascuns în Dum- 
nezeu, în planul Său de a crea lumea sau El era ascuns 
fată de cele ce aveau să fie. 

y 

„Cel nepătruns" - pe care niciun ochi îngeresc sau 
omenesc nu-L poate cunoaşte în esenţa Sa - era 
„pătruns de sine însuşi" şi „eterna pace" era „în sine îm- 
păcată". 

Sau, aşa cum precizează dogmaticile creştine: 
Dumnezeu îşi era suficient Sieşi, fiind Absolutul 
absolut desăvârşit. 

y 

Verbele asociate acestor definiţii sunt, de 

y 7 

asemenea, întru totul ortodoxe: „odihnea" şi „stăpânea" 



început Dumnezeu şi era la Dumnezeu, dar nu din ceva din cele ce pot fi 
cunoscute", cf. Filocalia, voi. II, op. cit., p. 181. 

(„pătruns de sine însuşi odihnea cel nepătruns /.../ în 
sine împăcată stăpânea eterna pace"). 

Despre odihna lui Dumnezeu ni se vorbeşte în 
Scriptură: „şi odihni Dumnezău a şaptea zi de toate 
faptele [creaţiile] Lui [pe] care [\e-]au făcut" (Fac. 2, 2, 
Biblia 1688). 

Se poate spune, însă, şi că cel nepătruns, care 
odihnea, reprezintă o exprimare alegorică pentru a 
denumi repaosul sau nefiinţa de care, la un moment 
dat, i se făcuse sete şi Luceafărului („Mi-e sete de 
repaos"), pentru că, într-un poem publicat postum, Ca 
o făclie, aflăm aceste versuri pline de dramatism (şi 
care readuc în actualitate jelania lui Iov, cap. 3, având 
legătură cu tema deşertăciunilor): 

„Ferice de aceia ce n-au mai fost să fie,/ Din 
leagănul cărora nu s'a durat sicrie /.../ De-a pururi pe 
atâţia câţi fură cu putinţă:/ Numele lor e nimeni, nimic 
a lor fiinţă./ Ei dorm cum doarme-un chaos pătruns de 
sine însuşi,/ Ca cel ce' n visu-i plânge, dar nu-şi aude 
plânsu-şi"... 557 . 

însă nici această interpretare nu neagă viziunea 
creştină, cu care nu vine în contradicţie afirmaţia că, 
înainte de a fi aduse întru fiinţă cele ce sunt, era o 

y ' 

„lipsă de viaţă şi voinţă" care nu poate fi precizată 
conceptual prea bine, neputând fi numită nici „fiinţă", 
dar nici „nefiinţă", ca şi cum ar fi existat ceva care s-ar 
fi numit nefiinţa. Pe de altă parte, nu este neapărat ca 
semnificaţia haosului pătruns de sine însuşi, care se 



557 M. Eminescu, Opere, IV, ed. Perpessicius, p. 387. Fragmentul 
interferează ideatic foarte mult cu o variantă a Scrisorii I. 

regăseşte în poemul La o făclie, să fi fost reprodusă 
întocmai în varianta finală a Scrisorii I. Astfel de 
alternante ale semnificaţiilor nu sunt neobişnuite 

y y y 

pentru opera lui Eminescu. 

Călinescu remarca si el contradicţia semnifica- 

y y 

ţiilor aceluiaşi concept în variante. în opinia sa: 



„«cel nepătruns», interminabil, este aci De- 
miurgos: 

«Căci unul erau toate si totul era una, 

De plânge Demiurgos, doar el aude plânsu-şi...» 

aci antiteza lui, Chaosul: 

«Pe atunci domnea doar unul când tot era repaos, 
O umbră a nefiinţii căreia îi zicem Chaos»" 558 . 



Chiar Negoiţescu - care a asociat cele două 
semnificaţii pe care Călinescu le considera inasociabile 
şi care admira cele două versuri din poemul Ca o făclie 
rămas în manuscris („Ei dorm cum doarme-un chaos 
pătruns de sine însuşi,/ Ca cel ce'n visu-i plânge, dar nu- 
şi aude plânsu-şi"), în detrimentul expresiei finale din 
Scrisoarea I - aprecia că versul „«Când pătruns de sine 



55 G. Călinescu, Opera lui Mihai Eminescu, voi. II, op. cit., p. îoo- 

101. 

însuşi odihnea cel nepătruns» e mai abstract, mai 
gândit, mai concentrat teoretic" 559 , faţă de variantele în 
ciornă. 

El nu considera aceasta a fi un beneficiu pentru 
poezie, însă afirmaţia sa 5<5 ° se întâlneşte întrucâtva cu 



559 Ion Negoiţescu, Poezia lui Eminescu, op. cit., p. 25. 

560 De altfel, considerăm că Negoiţescu ajunge cu speculaţia mult 
prea departe, asociind versuri disparate din bucăţi poetice manuscrise 
care nu reprezintă decât avântări lirice şi ideatice ale poetului, fără a fi 
închegate într-o structură compactă/ finală. Negoiţescu admiră versuri 
rupte cu totul din context, nedesăvârşite ca perspectivă poetică, pe care 
le singularizează într-un mod nepermis pentru o exegeză obiectivă, şi din 
care el deduce întregul proces vizionar eminescian. 

Astfel, de la versul „Ca cel ce'n visu-i plânge, dar nu-şi aude plânsu- 
şi", din poemul postum Ca o făclie, asociat cu „De plânge Demiurgos, doar 
el aude plânsu-şi", dintr-o variantă manuscrisă a Scrisorii I, Negoiţescu 
sare la concluzia că „plânsul intern al cosmosului poate fi socotit un fel 
de fenomen originar al poeziei lui Eminescu" (p. 24), ceea ce reprezintă o 
extrapolare de nesusţinut prin semnificaţia şi importanţa versurilor în 
ansamblul poeziei eminesciene, dar care devine o idee căreia criticul îi 
conferă o amploare cu totul exagerată în eseul său, ajungând să fie pivotul 
întregii sale perspective asupra liricii lui Eminescu: „Un cosmos, ce 
ascunde în sine plânsul demiurgului care 1-a creat, nu poate fi el însuşi 
decât plângere şi de aceea îngerii-stele plutesc în propriul lor plâns [?!], 
în undele de lacrimi amare de lacrimi ale azurului, sau descind, 
oglindindu-se şi pătrunzând adânc în marea de amar a naturii 
terestre". ..etc, încât „poezia se naşte din viziunea acestui somn înecat de 
plâns" (p. 110). 

Considerăm că poziţia lui Călinescu este mai echilibrată în acest 
punct, acesta observând tatonările poetice ale lui Eminescu din caietele 
sale şi neputând - aşa cum este logic - să-i acorde vreuneia dintre ele 
valoare de imagine dominantă în opera eminesciană. 

Impresia noastră generală este că Negoiţescu a încercat să 
suprapună, în mod forţat, sentimentul negativ al poeziei germane, al 
ereziilor gnostice şi al „misticii" oculte peste fiorul poetic eminescian, 
care are alţi germeni şi alte resurse. Credem că patosul tristeţii din poezia 
germană 1-a pătruns mai mult pe Negoiţescu decât pe Eminescu şi la fel 



515 



opinia noastră, aceea că formularea din Scrisoarea I se 
poate să fi căpătat o altă semnificaţie, în funcţie de 
context - care e sensibil diferit decât cel al poemului 
Ca o făclie, chiar dacă au un izvor comun. 

Stăpânirea Păcii eterne seamănă, însă, cu cea a 
lunii, „stăpân-a mării" lumeşti: „deopotrivă-i stăpâneşte 
raza ta şi geniul morţii". 

Această „eternă pace" ar putea fi un corespondent 
al „eternei mile" Care S-a născut în iesle, din poemul 
Dumnezeu şi om: „adevărul" născut „în tavernă" şi „în 
umilinţă". Un psalm, în traducerea lui Dosoftei, zice: 

„A Tale sânt ceriurile şi al Tău iaste 
pământul, lumea şi plinul ei [...]. Mila şi Adevara 
vor nainte mearge înnaintea feaţii Tale" (Ps. 88. 
12,15, Psaltirea de-nţăles). 

Despre această „eternă milă", în Rugăciunea unui 
dac se spune: „El este moartea morţii şi învierea vieţii!/ 
Si el îmi dete ochii să văd lumina zilei,/ Si inima-mi 
împlut-au cu farmecele milei". 

Ne întrebăm, deci, dacă nu cumva „eterna milă" 
este şi „eterna pace". Şi tindem să credem că da. Căci 
tot El este şi „Domnul păcii" (Is. 9, 5, Biblia 1688). 

Am citat altădată observaţia lui Mihai Rădulescu, 

y y 

aceea că nefiinţa însăşi este un termen care aparţine lui 
Antim Ivireanul si limbii bisericeşti. Adăugăm aici si 

y y O y 

opinia lui Ion Rotam - în contextul discuţiei despre 



teoriile cosmogonice sau cosmice ale ereticilor valentinieni şi ale lui 
Paracelsus l-au influenţat mai degrabă pe el decât pe poet. 

textul genezei în Palia de la Orăştie şi Biblia de la 
Bucureşti -, că „realizarea fiorului cosmogonic, în Scri- 
soarea I" nu s-a putut face 

„decât prin apelul la sonorităţile atât de 
specifice, ample şi solemn evocatoare la modul 
profetic, ale textului biblic, la cuvintele vechi, 
cuprinzătoare de abstracţiuni poetice care impun 
emoţii înalte: început, fiinţă, nefiinţă, duh, ape, 
cer, întuneric, lumină, viaţă, voinţă, mare, pământ 

y 



Am arătat şi noi, în repetate rânduri, faptul că 
versul „Fu prăpastie? genune? Fu noian întins de apă?" 
nu reprezintă decât o interogaţie retorică, „prăpastie" 
şi „genune" având, aici, semnificaţia din psalmii lui 
Dosoftei, aceea de abis de ape sau „noian de apă": 

„La-nceput feace Dumnădzău ceriul şi 
pământul. Iară pământul era nevădzut şi netoc- 
mit şi-ntunearec dzăcea deasupra prăpăstii [abi- 
sului oceanic] şi Duhul lui Dumnădzău Să purta 
deasupra apei" 562 ; 



5 1 Ion Rotam, O istorie a literaturii române. Voi. I. De la origini 
până la Epoca Luminilor, ediţia a Il-a revăzută şi adăugită, Ed. Porto- 
Franco, Galaţi, 1994, p. 115. 

562 Dosoftei, Paremiile preste an (Iaşi 1683), ediţie critică, studiu 
introductiv, notă asupra ediţiei, note şi glosar de Mădălina Ungureanu, 
Ed. Universităţii „Alexandru Ioan Cuza" din Iaşi, 2012, p. 105. 

„încongiuratu-m-au prăpastea [marea], 
mormânt chitul îm[i] fu" 563 ; 

Domnul adună „ca-n foaie apele mării, 
puind în vistearele prăpăstii" (Ps. 32, 7, Psaltirea 
de-nţăles); 

„Vădzură-Te apele, Dumnedzău[le], vădzu- 
ră-Te apele şi să-mfricoşară, spăimântară-să 
prăpăştile, cu mulţime de sunete de ape" (Ps. 76, 
15-16, Psaltirea de-nţăles); 

„Carii deştind [coboară] în mare în corăbii, 
făcând lucrare într-ape multe, aceia vădzură 
lucrurile Domnului şi miratele [minunile] Lui în 
genune" (Ps. 106, 23-24, Psaltirea de-nţăles); 

„Preste luciu de genune/ Trec corăbii cu 
minune" (Ps. 103, 109-110, Psaltirea în versuri). 



Dosoftei a găsit, pentru psalmii versificaţi, atât 
prăpastia, cât mai ales un corespondent genial, 
genunea, pentru a denumi adâncul/ abisul mării, care 
altfel, în româna veche, era tradus printr-o sintagmă 
care nu suna deloc bine: fără-funduP 64 . Astfel, el însuşi 

în Biblia 1688: „De-nceput au făcut Dumnezău ceriul şi pământul. 
Iară pământul era nevăzut şi netocmit. Şi întunearec zăcea deasupra 
preste cel fără de fund, şi Duhul lui Dumnezău Să purta deasupra apei" 
(Fac. 1, 1-3). 

563 Dosoftei, Paremiile preste an (Iaşi 1683), op. cit. supra, p. 236. 

564 Spre exemplu, la Coresi, Cuvântul Domnului „adună ca foalele 
apele măriei, puni în ascuns fără-fundure" (Ps. 32, 7), cf. Coresi, Psaltirea 
slavo-română (1577), op. cit., p. 143. 

Dosoftei a schimbat pe fără-fundure cu prăpăstii, pentru că încă 
din Psaltirea de-nţăles avea această tendinţă, de a elimina locuţiunile sau 

a realizat această conversie terminologică, trecând de 
la simpla traducere a Psaltirii la versificarea ei: „Toate 
câte vru Domnul feace în ceriu şi pre pământ, în mări 
şi prin toate fărăfundurile" (Ps. 134, 6, Psaltirea de- 
nţăles) 565 a devenit „Toate ce vru Domnul a le face,/ Pre 
pământ şi-n cer, le-au fapt cu pace/ în mări şi pre ape la 
toată genunea"... (Ps. 134, 9-13, Psaltirea în versuri). 

Deşi era familiar cu opera lui Dosoftei, Gâldi oferă 
următoarea interpretare: 

„«Fu prăpastie? genune? Fu noian întins de 
apă?» corespunde perfect celor trei principale 
teorii cosmogonice ale grecilor antici: la Anaxi- 
mandru apare infinitul, numit aneipov (cf. pră- 
pastia); la Anaxagoras găsim genunea, adică 
materia eternă şi inertă, animată doar de inter- 
venţia spiritului, iar Thales considera apa ca 
materia cosmosului" 566 . 

Cu toate că nu se poate nega faptul că Eminescu 
ar fi putut cunoaşte teoriile amintite mai sus, credem 
că prăpastia şi genunea denumesc şi la Eminescu ceea 



sintagmele limbii române brudii prin termeni care să precizeze riguros 
conceptele. 

565 Dosoftei traduce aici ca şi Coresi: „Toate câte vru Domnul feace 
în ceriu şi în pământ, în mări şi în toate fără-fundurele" (Ps. 134, 6), cf 
Coresi, op. cit. supra, p. 553-554. 

Numai că Dosoftei, conform tendinţei sale, a transformat 
locuţiunea fără-fundurele în substantiv: fărăfundurile. Ulterior, în Psal- 
tirea în versuri, 1-a înlocuit cu totul prin genune. 

566 L. Gâldi, op. cit., p. 305. 

ce înseamnă la Dosoftei, iar nu apeironul sau „materia 
eternă si inertă". 

y 

Şi e important să ne oprim puţin aici, pentru că 
materia eternă de care aminteşte Gâldi este o concepţie 
proprie brahmanismului sau religiei eline, însă tocmai 
această concepţie nu apare în versurile lui Eminescu, 
unde se spune inechivoc că, la-nceput, nu a existat 
nimic, nici fiinţă, nici nefiinţă, deci nu a existat o 
materie care să fie co-eternă cu Dumnezeu, din care 
Acesta să creeze lumea, ca în religiile păgâne. 

Răspunsul la întrebarea dacă, la-nceput, a existat 
cumva prăpastie/ genune/ noian de apă este: „N-afost 
lume pricepută şi nici minte s-o priceapă". 

Aici nu e vorba de mintea lui Dumnezeu, ci de 
minte din lume care să vadă creaţia. Lume care nu era 
încă adusă întru fiinţă. 

y 

Aşa încât interogaţia retorică poartă în sine mai 
degrabă un răspuns negativ: n-a existat o materie co- 
eternă cu Dumnezeu. Cei care susţin aceasta n-au fost 
de faţă la crearea lumii ca să poată spune cum s-a 
petrecut, astfel că nu sunt credibili. încât putem 
concepe ideea că dascălul, cu raţiunea sa, respinge 
mitologiile care propuneau existenţa unui abis de apă 
din veşnicie. 

y 

Scriptura vorbeşte despre acest abis de apă, dar 
nu ca materie eternă, ci ca fiind oceanul care acoperea 
pământul primordial, ambii fiind creaţi de Dumnezeu 
din nefiinţă. 

Despre această creaţie a pământului „deodată", 
fără să fi existat altceva mai înainte, vorbesc şi versurile 

lui Eminescu: „Dar deodat-un punct se mişcă.. .cel întâi 
şi singur". 

Vom arăta imediat de ce considerăm că acest 
punct este pământul. 

Am încercat de mai multă vreme să ne explicăm 
această enigmă din versurile poemului. Iniţial, am 
crezut că această viziune, a punctului care se naşte în 
cosmos şi devine Tatăl, contravine concepţiei creştine. 
Ulterior, am expus această ipoteză: 



„punctul de mişcare ce se naşte primul în 
univers, mult mai slab ca boaba spumii, nu este 
altceva decât pământul observat de la distanţa 
demiurgică (utilizez un termen iubit de critică), 
dacă ne amintim că: Pământul departe-ntr-un 
punct s-a contrage/ Căci lumi de departe în puncte 
se schimb (în vremi de mult trecute). 

Centralitatea (şi prioritatea) terestră în uni- 
vers reprezintă o concepţie biblic-ancestrală - 
primul capitol al Genezei se concentrează asupra 
lui şi inclusiv crearea luminătorilor/ aştrilor 
cereşti (concepuţi în ziua a patra, spre deosebire 
de pământ care este creat în ziua întâi) se face 
pentru a-1 lumina pe el. 

Acest punct /.../ mult mai slab ca boaba 
spumii este stăpânul fără margini peste marginile 
lumii, pentru că Eminescu îl proiectează ca pe un 
germene al universului, din care va încolţi viaţa. 

Versul Cum din chaos face mumă, iară el 
devine Tatăl, interpretat mereu din prisma unei 
analize moderniste a poeziei, reprezintă, credem, 
o ipostaziere alegorică a genezei omului. 

El, omul, are mumă haosul, fiind creat din 
nimic (ex nihilo), precum întreg universul (II 
Mac. 7, 28: «la cer şi la pământ căutând şi văzând 
toate cele ce sunt într-însele, să cunoşti că din ce 
n-au fost le-a făcut pe ele Dumnezeu şi pe neamul 
omenesc aşijderea 1-a făcut» 567 ) şi are drept Tată 
pământul, pentru că este zidit din pământ sau 
ţărână (Fac. 2, 7: «luând Domnul Dumnezeu ţărâ- 
nă din pământ, a făcut pe om»; 3, 19: «pământ eşti 
şi în pământ te vei întoarce» 5 8 ) - faptul că e scris 
cu majusculă reprezintă o reverberare hiperbolic - 
retorică a lui omnia vanitas, în care consistă tema 
Scrisorii I: omul alcătuit din nimic si din ţărână, 

y y ' 

din pulbere şi din haos - sau majuscula subliniază 
o concepţie particulară a dascălului, pentru care 
Tatăl e pământul. 

Sunt aserţiuni scrip turale binecunoscute 
(mă refer la crearea omului din nimic şi, respectiv, 
din lut), pe care Eminescu le-a citit sub zeci şi 
sute de forme în cărţile si manuscrisele vechi 



5 7 Şi în Viaţa Sfinţilor Varlaam şi Ioasaf, manuscris cumpărat de 
Eminescu, citim că Dumnezeu este „Cela ce au lucrat lucrarea aceasta den 
ce n-au fost (s. n.)", vezi ms. rom. B. A. R. 2769, f. 137V. 

568 Eminescu le reproduce, spre exemplu, în poemul Despărţire: Şi 
când se va întoarce pământul în pământ /.../ Cântări tânguitoare prin 
zidurile reci/ Cerşi-vor pentru mine repaosul de veci; /.../ Răsar-o vijelie din 
margini de pământ,/ Dând pulberea-mi ţărânii... 

româneşti (şi, poate, nu numai acolo, dar în 
primul rând acolo)" 569 . 

Altădată, având în vedere că acest punct este 
numit Tatăl, cu majusculă („Iată-l/ Cum din chaosface 
mumă, iară el devine Tatăl"), am presupus chiar o 
interferenţă cu perspectiva teologică a lui Dante îm- 
prumutată din teologia lui Toma d'Aquino 570 . Ceea ce 
nu ar fi deloc lipsit de sens. 

Credem însă că am avut mai multă dreptate în 
explicaţia de mai devreme, pentru că am găsit o 
referinţă în acest sens într-o carte pe care Eminescu o 
citise şi care e Dogmatica Sfântului Ioan Damaschin: 

„Unii spun că pământul este sferic, iar alţii 
că este conic. El este cu mult mai mic decât cerul, 
ca un punct spânzurat în mijlocul acestuia. El va 
trece şi se va schimba" 571 . 

Iar chaosul poate fi socotit sinonim cu nimicul 
(deşi în cosmogoniile eline era o materie amorfă 
primordială şi eternă, nu era nefiinţă), tocmai pentru 
că Eminescu îl utilizează si altădată cu acest sens, si 

y ' y 

anume când Luceafărul cere dezlegarea de nemurire: 
„Din chaos, Doamne,-am apărut/ Şi m-aş întoarce-n 

569 Gianina Măria- Cristina Picioruş, Eminescu şi literatura română 
veche, op. cit, p. 285-286. 

570 A se vedea articolul nostru de aici: 

http://www.teologiepentruazi.ro/2013/10/17/din-nou-despre- 
scrisoarea-i/. 

571 Sfântul Ioan Damaschin, Dogmatica, op. cit., p. 66. 

chaos.../ Şi din repaos m-am născut,/ Mi-e sete de 
repaos". 

Aşa încât „din chaos face mumă, iară el devine 
Tatăl" se poate interpreta foarte bine aşa cum am 
făcut- o în cartea amintită. 

„Punctu-acela de mişcare, mult mai slab ca boaba 
spumii,/ E stăpânul fără margini peste marginile 
lumii...": e stăpân peste marginile lumii pentru că pă- 
mântul a fost prima creaţie din universul material. în 
Sfânta Scriptură ni se spune că „la început", Dumnezeu 
a făcut „cerul şi pământul" (Fac. 1, 1). Sfinţii Părinţi 
consideră că „cerul" denumeşte puterile spirituale, 
îngereşti. 

Astfel că întâia creaţie materială a lui Dumnezeu 

y 

este pământul acoperit de ape. Acesta forma, la 
început, întreg universul. 

Acesta credem că este motivul pentru care versul 
eminescian susţine că acest punct, pământul, se 
întindea „peste marginile lumii". 

Totodată, acest stăpân „fără margini peste 
marginile lumii" este... „mult mai slab ca boaba spumii". 

Şi aici aflăm din nou explicaţii plauzibile în 
Scriptură şi în literatura noastră veche: 

„Căci ca plecarea den cumpene iaste toată 
lumea înaintea Ta şi ca picătura de roao cea de 
dimineaţă ce să pogoară pre pământ" (înţ. lui Sol. 
11, 23, Biblia 1688). 

„Pentru a lumii aceştiia în dumnădzăiasca 
privală câtinţe, frumos arată Avgustin: «Mai mică 
iaste (dzice) toată lumea în privinţa [privirea/ în 
faţa] lui Dumnădzău, decât picătura înaintea 
marii» 5/ . 

„Mult mai slab ca boaba spumii"... 

în compunerea poetică a lui Miron Costin: „Ce nu 
petrece lumea şi-n ce nu-i cădere?/ Spuma mării şi nor 
suptu cer trecătoriu"...(Viiaţa lumii). 

Puţin mai devreme, Eminescu vorbise despre cei 
care „neştiuţi se pierd în taină ca şi spuma nezărită", iar 
Miron Costin scrisese şi el, mai demult, despre omul 
„ca o spumă plutitoare" (Viiaţa lumii). 

Pământul primordial, stăpân „peste marginile 
lumii", este „mult mai slab ca boaba spumii" în faţa 
Creatorului său. 

Mai departe: 

De-atunci negura eternă se desface în fâşii, 
De atunci răsare lumea, lună, soare şi stihii... 
De atunci şi până astăzi colonii de lumi pierdute 
Vin din sure văi de chaos pe cărări necunoscute 
Si în roiuri luminoase izvorând din infinit, 
Sunt atrase în viaţă de un dor nemărginit. 

Aşa cum precizam şi altădată, ordinea în care se 
prezintă venirea lumii întru fiinţă este biblică: „De 



Dimitrie Cantemir, Divanul..., ed. cit., p. 121. 

atunci răsare lumea, lună, soare şi stihii". Scriptura 
afirmă că Dumnezeu a creat pământul în ziua întâi 
(Fac. 1, 1-2), în vreme ce aştrii cereşti („lună, soare") au 
fost aduşi la existenţă în ziua a patra (Fac. 1, 14-19). 

„Cărările necunoscute" pe care vin lumile „din 
sure văi de chaos" sunt căile necunoscute ale lui Dum- 
nezeu: 

„Pentru că nu-s sfaturile Meale ca sfaturile 
voastre, nici căile Meale ca căile voastre, zice 
Domnul. Ce în ce chip iaste depărtat ceriul de 
pământ, aşa e depărtată calea Mea de către căile 
voastre şi cugetele voastre de la cugetul Mieu" (Is. 
55, 8-9, Biblia 1688). 

„O, adâncime de bogăţie şi de înţelepciune şi 
de înţelegere a lui Dumnezău! Câtu-s de necer- 
cetate judecăţile Lui şi de neurmate căile Lui" 
(Rom. 11, 33, Biblia 1688). 



Modul în care Dumnezeu a adus toate de la 
nefiinţă la fiinţă şi a făcut ca „negura eternă" şi „surele 
văi de chaos" să se plasticizeze şi să devină „roiuri lumi- 
noase" de lumi este cu totul necunoscut creaturilor 
Sale. 



„Pentru că cine au cunoscut gândul 
Domnului? Sau cine sveatnic [sfetnic] Lui s-au 
făcut?" (Rom. u, 34, Biblia 1688). 

Scriptura sugerează, omeneşte vorbind, doar un 
sfat între persoanele Sfintei Treimi, mai înainte de 
veci, spunând despre Hristos: 

„Căce Copil s-au născut noao, Fiiu şi să 
deade noao, Căruia domnia să făcu preste umărul 
Lui, şi să cheamă numele Lui: «Al marelui sfat 
înger, minunat Sfeatnic, Dumnezău tare, birui- 
toriu, Domnu[l] păcii, Părintele veacului celui 
viitoriu»" (Is. 9, 6, Biblia 1688). 

Această taină a zidirii lumii este a Lui: „N-a fost 
lume pricepută şi nici minte s-o priceapă /.../ Dar nici de 
văzut nu fuse şi nici ochi care s-o vază". 

„Dorul nemărginit" care atrage în viaţă lumile - pe 
lângă faptul că este o metaforă sublimă - credem că îl 
indică în mod tainic pe Dumnezeu. 

Spuneam altădată că, în dialectul muntenesc, dor 
avea mai degrabă semnificaţia de durere şi nu pe cea de 
dorinţă 573 . Cu sensul din urmă îl utiliza însă Dosoftei, 
în Psaltirea de-ntăles: 

„Doamne, cu puterea Ta să va veseli împăra- 
tul [...]. Dorul inemii lui, dat-ai lui" (Ps. 20, 2-3); 

„Doamne, naintea Ta [este] tot dorul mieu" 
(Ps. 37, 9); 



573 A se vedea Dr. Gianina Măria -Cristina Picioruş, Studii literare, 
voi. I, Teologie pentru azi, Bucureşti, 2014, p. 321-324, cf. 

http://www.teologiepentruazi.ro/2014/06/29/studii-literare-vol-1/. 

„Fericitu-i cel ce-ş[i] va împlea dorul său" 
(Ps. 126, 6); 

„Nu mă pridădi, Doamne, de la dorul mieu" 
(Ps. 139, 9). 

Biblia 1688 foloseşte termenul „pohtă/ poftă", în 
toate aceste cazuri, în locul dorului. încât putem spune 
că e foarte probabil ca Dosoftei să-i fi transmis dorul 
poetic lui Eminescu. 

Versurile următoare ale poemului nu par să apar- 
ţină dascălului, desi această distanţare nu este semna- 

y ' y y 

lată grafic: 

Iar în lumea asta mare, noi copii ai lumii mici, 
Facem pe pământul nostru muşunoaie de furnici; 
Microscopice popoare, regi, oşteni şi învăţaţi 
Ne succedem generaţii şi ne credem minunaţi; 

Muşti de-o zi pe-o lume mică de se măsură cu cotul, 
în acea nemărginire ne-nvârtim uitând cu totul 
Cum că lumea asta-ntreagă e o clipă suspendată, 
Că-ndărătu-i si-nainte-i întuneric se arată. 

y 

Precum pulberea se joacă în imperiul unei raze, 

Mii de fire viorie ce cu raza încetează, 
Astfel, într-a veciniciei noapte pururea adâncă, 
Avem clipa, avem raza, care tot mai ţine încă... 

Cum s-o stinge, totul piere, ca o umbră-n întuneric, 
Căci e vis al nefiinţei universul cel himeric... 

y 



în opinia noastră, deşi poetul nu a făcut o pauză 
prin care să indice că aici avem de-a face cu un comen- 
tariu al său, intercalat între episoadele care prezintă 
cosmogeneza şi eshatologia, în viziunea dascălului, 
totuşi, schimbarea tonului şi a persoanei verbelor (care 
sunt acum la întâi plural: „noi copii ai lumii mici/ 
Facem", „ne succedem", „ne credem", „ne-nvârtim" etc.) 
ne determină să opinăm că acestea nu sunt consi- 
deraţiile filosofului. Cu atât mai mult cu cât ele se 

y 

înscriu în aceeşi diatribă împotriva deşertăciunii, care-i 
aparţine poetului. 

Referinţa la „microscopice popoare, regi, oşteni şi 
învăţaţi" este în legătură cu reflecţia iniţială a poetului, 
care vedea destinele umane stăpânite de raza lunii şi 
de geniul morţii. 

Raza apare din nou, ca cea care susţine lumile 
întru fiinţă. Pare a fi o simplă... rază, dar, în acelaşi 
timp, pentru univers, ea este un imperiu de lumină, în 
interiorul căreia întreaga lume este ca jocul unor fire 
de praf („precum pulberea se joacă în imperiul unei 
raze ). 

Prin urmare, raza nu doar că aprinde lumile 
gândirii, dar aduce şi susţine în existenţă universul 
propriu-zis. 

într-o ciornă pregătitoare a poemului, Eminescu 
scria aceste versuri: 

Lumea -un cămătar mai este, ce-o râzândă mască poartă 
Ca să 'nşele pe or şi cine - Dumnezeul cel proscris 

îşi retrage- a sale raze dintr-o lume nomolită* 
Ei gândesc că el nu este. Ghiara rece şi cumplită 
A demonilor n'o simte nimeni, nimeni apăsând 

Demonul deşertăciunii, al mărirei, al averei, 
Demonul crud si [ilronic al minciunei s'a 'nselării 
în fie care din oameni mânile-si freacă râzând 574 . 



Pentru ca, în varianta finală, să spună: }r Avem 
clipa, avem raza, care tot mai ţine încă.../ Cum s-o 
stinge, totul piere, ca o umbră-n întuneric"... 

Mai sus, retragerea razei dumnezeieşti avea drept 
consecinţă necredinţa şi păcatele tot mai grele, pe când 
aici este vorba de o stingere care, dacă s-ar petrece, ar 
duce la pieirea umbrei care este lumea („Fum şi umbră 
sunt toate, visuri şi părere" - Viiaţa lumii). 

Despre versul „Căci e vis al nefiinţii universul cel 
himeric" am mai discutat şi am explicat că nu există 
aici nicio neconcordanţă cu gândirea ortodoxă, pentru 
care viaţa este vis şi părere, umbră şi fum, în acord cu 
ceea ce spune Scriptura. 

Despre cerul-fum şi oamenii care se vor destrăma 
tot ca un fum, se vorbeşte în Is. 51, 6: 

„Rădicaţi la ceriu ochii voştri şi priviţi la 
pământ jos, căce ceriul ca fumul s-au întărit şi 



M. Eminescu, Opere, II, ed. Perpessicius, p. 180. 



530 



pământul ca o haină se va învechi; şi ceia ce 
locuiesc [pământul] ca aceastea vor muri [ca 
fumul şi ca haina veche], şi Mântuitoriul Mieu în 
veac va fi şi direptatea Mea nu va lipsi" (Biblia 
1688). 

Dar si în Cartea românească de învăţătură a 

y y 

Sfântului Varlaam este scris astfel: 



„Că a nimică altă nu să asamănă isprăvile 
noastre într-această lume, numai fumului. Şi nu 
numai isprăvile noastre, ce şi dzilele şi a[n]ii şi 
viaţa noastră, toate ca un fum trec" 575 . 

„Că şi Avraam ce s-au mărturisit că iaste 
ţărână si cenuse împotrivă lui Dumnedzău si Iov 

y y y r y 

ca neşte tină dzice că ne-au făcut [Dumnezeu] şi 
ca neşte prah ne întoarce" 576 . 

Şi în învăţăturile lui Neagoe Basarab: 

„Acum, trupule şi sufletul mieu, toată slava 
lumii acestiia o am lăsat si măreţele si trufiia 

y y y y 

noastră o am părăsit şi să răsipiră de la noi ca un 

fum" 577 . 

Ne gândim dacă nu cumva aceste metafore 
biblice, care s-au transmis şi literaturii noastre vechi, i- 



Varlaam, Opere, ed. cit., p. 148. 
Idem, p. 233. 

învăţăturile lui Neagoe Basarab..., op. cit., p. 342. 

ar fi putut sugera lui Eminescu imaginea pulberii care 
„se joacă în imperiul unei raze". 

în alt poem, Eminescu scrie chiar că „viaţa-i fum" 
(în căutarea Şeherezadei) . 

Universul himeric este universul celor care sunt 
robi „la acelaşi şir de patimi". Ne amintim că ochii 
Luceafărului, atunci când dorea dezlegarea de nemu- 
rire si scufundarea în lumea celor deşarte, luceau 
„himeric,/ Ca două patimi"... . 

Aşa încât nu e nimic contradictoriu în faptul că 
„universul cel himeric", adică universul patimilor, este 
„vis al nefiinţii". Pentru că patima/ răul este pecetea 
nefiinţei asupra omului, în cuvintele Sfinţilor Părinţi, 
poate fi numită şi „vis al nefiinţii". 

La fel se poate înţelege şi cugetarea Cezarului: „Că 
vis al morţii-eterne e viaţa lumii-ntregi" (împărat şi 
proletar). 

Sau următoarele strofe din Rime alegorice: 

Ce-i lumea asta mă întreb acuma: 
Au nebunit-au, sau domneşte ciuma? 

De-acopăr moartea, ranele hidoase 
Cu râs, cu-amorul, cu beţii, cu gluma? 

„Ba nu - răspunse-atunci Şeherezade - 
Nu, nu îi vezi aşa precum se cade; 
Viata lor un vis al morţii este, 
Azi pradă ei, iar mâni ea o să-i prade. 

Ce afli-n lume? mii de generaţii. 

Popoare mândre sau obscure naţii 
Demult pieriră şi pe-a lor cenuşă 
Trăieşte . . . cine? . . . ei ! înmormântaţii" . 

y t 



„Ce este viitorul? Trecutul cel întors/ E şirul cel de 
patimi cel pururea retors" (Ca o făclie...). 

„La acelaşi şir de patimi deopotrivă fiind robi"... 
(Scrisoarea I). 

Nefiinţa naşte patimile degradante, dezumanizan- 
te si ele sunt o moarte eternă. 

y 

De aceea: „Te oboseşte/ Eterna alergare" (împărat 
şi proletar): eterna alergare a aceloraşi împătimiri 
omeneşti după aceleaşi deşertăciuni lumeşti. „Ş-un 
gând te-ademeneşte:/ Că vis al morţii-eterne e viaţa 
lumii-ntregi": aici nu e un gând constant sau o certi- 
tudine, ci un gând. ..ademenitor. 

Când stii că visu-acesta cu moartea se sfârşeşte, 
Că-n urmă-ţi rămân toate astfel cum sunt, de dregi 
Oricât ai drege-n lume - atunci te oboseşte 
Eterna alergare.. .ş-un gând te- ademeneşte: 
Că vis al morţii-eterne e viaţa lumii-ntregi. 

(împărat şi proletar) 



Chiar dacă cineva vrea să accepte că acest gând 
ademenitor este profund sceptic şi că l-ar fi ispitit chiar 
pe poet, trebuie totuşi să recunoască faptul că Emi- 

nescu nu 1-a enunţat niciodată ca pe o certitudine a sa, 
ca pe o cugetare personală cu valoare de adevăr în care 
ar fi crezut necondiţionat, ci întotdeauna 1-a remis 

y 7 

unor personaje, precum cezarul sau dascălul din Scri- 
soarea I. 

Scepticismul poetului nu reprezenta o filosofie de 
viaţă cinică, stoică sau schopenhaueriană, aşa cum s-a 
afirmat în repetate rânduri, ci a fost provocat şi perma- 
nent alimentat de situaţii existenţiale concrete si de 

y y y 

faptul că zelul său s-a lovit întotdeauna de inerţia, 

oportunismul şi caracterul meschin al celor care-1 

578 

înconjurau 37 . 

Gherea a dezvoltat, de aici, teoria decepţionis- 
mului, însă, atât Maiorescu, cât şi Gherea au exagerat 
în mod nefast în caracterizările lor: unul 1-a înfăţişat ca 
pe un idealist rupt de realitate care se complăcea în 
mizerie, iar celălalt ca pe nefericit exclusiv din cauza 
mediului si a condiţiilor existenţiale. 

Adevărul este că Eminescu nu filosofa detaşat de 

y 

realitate, ci era profund compătimitor cu suferinţa 
semenilor şi implicat în viaţa socială şi politică, 



57 Iritarea şi indignarea, cu trimiteri concrete, i-au scăpat uneori 
în versuri manuscrise, precum acestea, dintr-o variantă a Scrisorii I: 

Şi tot mai bună soartă decât la Convorbiri 
Ca nimeni să citească a tale isvodiri 
La ce mânjeşti hârtia în şiruri măsurate 
Ş'o dai pe mâni [păroase]* de feţe nespălate 
Şi-ţi pierzi a ta viaţă şi creerul să storci 
Svârlind mărgăritare în drumul unor porci. 



Cf. M. Eminescu, Opere, II, ed. Perpessicius, p. 202. 

suferind mai mult din cauza nedreptăţilor impuse 
altora decât pentru propria nefericire. în acelaşi timp, 
era un adânc cunoscător al filosofilor lumii, de la cele 
mai vechi până la cele mai recente, îndeajuns de mult 
pentru ca lumea să nu-1 corupă cu prezenteismul con- 
cepţiilor iar viaţa şi purtarea oamenilor să nu-1 ia cu 
totul prin surprindere. 

Pe de altă parte, el însuşi nu se credea infailibil, 
nu se considera departe de orice cugetare greşită: 

Ah! sufletul de ti-ai stoarce cu simtirea-i si lumina-i 

y y y 

Spre-a le-o da lor.. .Ei căta-vor mâna de ţărână, tina 
Cu fîreştile-i greşele, ce a fi au trebuit 
Spre-a purta acele doruri. într'o vorb'a obosirei 
într'o faptă nenţeleasă, înspirările orbirei 
Mult mai mult îi va atrage, decât tot ce ai gândit 579 . 

Şi în acest punct Eminescu se îndepărtează 
categoric de majoritatea poeţilor şi filosofilor moderni 
- inclusiv de confraţii săi romantici - care afişează o 

y y 

siguranţă de sine nezdruncinată. însă, scriind despre 
lumea „ca o umbră" şi ca „vis al nefîinţii", Eminescu ne- 
a făcut să ne gândim la Ps. 22, 4 (cunoscutul verset): 
„Că, de voiu şi mearge în mijlocul umbrei morţii, nu mă 
voiu teame de reale, căci Tu cu mine eşti" (Biblia 1688). 
Sau: „Că, de voi şi mearge prin mijloc de umbră de 
moarte, nu m-oi teame de rău, că Tu cu mine eşti" 
(Dosoftei, Psaltirea de-nţăles). 



579 Idem, p. 181. 

Sfântul Maxim Mărturisitorul spune - comentând 
acest verset - că „umbra morţii este viaţa ome- 
neasca 5 . 

Să mergem mai departe: 

în prezent cugetătorul nu-şi opreşte a sa minte, 
Ci-ntr-o clipă gându-1 duce mii de veacuri înainte; 



Soarele, ce azi e mândru, el îl vede trist şi roş 
Cum se-nchide ca o rană printre nori întunecoşi, 
Cum planeţii toţi îngheaţă şi s-azvârl rebeli în spaţ' 
Ei, din frânele luminii şi ai soarelui scăpaţi; 

Iar catapeteasma lumii în adânc s-au înnegrit, 
Ca şi frunzele de toamnă toate stelele-au pierit; 

Timpul mort şi-ntinde trupul şi devine vecinicie, 
Căci nimic nu se întâmplă în întinderea pustie, 
Şi în noaptea nefiinţii totul cade, totul tace, 
Căci în sine împăcată reîncep-eterna pace... 

„Gându-l duce". ..pe dascăl. Situaţia este diferită de 
cea ilustrată în Luceafărul, după cum am specificat în 
altă parte. Câteva dintre imaginile poetice de mai sus, 
după cum am arătat încă din 2007, reprezintă prelu- 
crări ale profeţiilor eshatologice din Sfânta Scriptură 581 . 



580 Cf. Filocalia, voi. II, op. cit., p. 86. 
581 A se vedea: 

http://www.teologiepentruazi.ro/2007/12/07/eminescu-si- 
ortodoxia-i/. 

Am oferit atunci citatele din Isaia, Ioil, Matei şi 
Apocalipsa, care dovedesc afirmaţia noastră. 

Le vom reproduce din nou, de data aceasta după 
Biblia 1688: 

„Pentru că, iată, ziua Domnului vine 
nevindecată [...]. Pentru că stealele ceriului şi 
raliţa [constelaţia Lira sau Sirius] şi toată podoaba 
ceriului lumina nu o vor da, şi să va întuneca 
soarale răsărind şi luna nu va da lumina ei" (Is. 13, 
9-10). 

„Şi se vor topi toate puterile ceriului, şi se va 
învălui [înfăşură] ceriul ca o carte [scrisoare/ sul], 
si toate stealele vor cădea ca frunzele den vie si în 

y J y 

ce chip [toamna] cad frunzele de la smochin" (Is. 
34> 4)^ 

„înaintea feaţii Lui să va turbura pământul şi 
să va clăti ceriul, soarele şi luna [se] va întuneca şi 
stealele vor apune lucirea lor. [...] Sunete au 
răsunat în Valea Judecăţii, căci aproape e ziua 
Domnului în Valea Judecăţii. Soarele şi luna [se] 
vor întuneca, şi stealele vor apune lucirea lor" (Ioil 
2, 10; 3, 14-15). 

„Iară numaidecât după scârba [durerea] 
acelor zile, soarele să va întuneca si luna nu va da 

7 y 

lumina ei, şi stealele vor cădea den ceriu"... (Mt. 
24, 29). 



Şi despre aceeaşi temă eshatologică, în poezia lui Eminescu, aici: 
http://www.teologiepentruazi.ro/2008/01/19/eminescu-si-ortodoxia- 
perspectiva-eshatologica-v/. 

„Şi văzuiu când să deschise pecetea a şasea 
şi, iată, cutremur mare s-au făcut, şi soarele s-au 
făcut negru ca un sac de păr, şi luna s-au făcut ca 
sângele, şi stealele ceriului au căzut la pământ"... 
(Apoc. 6, 12-13). 

Aşa cum se poate observa, comparaţia căderii 
stelelor ca frunzele se află în Scriptură 582 (ca frunzele 
din vie sau ca frunzele de smochin, zice Sfântul Isaia, 
cap. 34, pe când Eminescu: „ca frunzele de toamnă" - o 
specificare pe care Biblia n-a mai făcut-o dar care e de 
la sine înţeleasă). 

întunecarea luminii soarelui, lunii si stelelor din 

7 y 

aceste versete, corespunde înnegririi catapetesmei side- 
rale, din versurile eminesciene. 

Dacă, în Biserică, pe catapeteasmă se află icoanele 
Mântuitorului, Maicii Domnului si Sfinţilor, care sunt 

7 y y 7 

Soarele, luna şi stelele cerului spiritual, aşa cum se 
spune în literatura patristică şi cărţile româneşti vechi, 



5 2 După ce arată că Turdeanu a căutat, dar nu a remarcat 
apropieri textuale între eshatologia din Scrisoarea I şi fragmentele 
corespunzătoare din Apocalipsa, Edda sau Lamartine, Del Conte face 
observaţia că profeţia eshatologică a Sfântului Isaia e reprodusă în Viaţa 
Sfinţilor Varlaam şi Ioasaf: „Există, în schimb, o imagine: aceea a boitei 
cereşti care se întunecă şi a stelelor măturate ca frunzele de toamnă. Ei 
bine, această imagine o veţi găsi în versiunea românească a romanului 
Varlaam şi Ioasaf (pe care Eminescu o avea într-o copie manuscrisă din 
1814) şi unde într-adevăr citim această parafrază a viziunii lui Isaia, XIII 
9-11 [de fapt, Is, 34, 4] : «Şi să va strânge ceriul ca o trâmbă şi toate stelele 
vor cădea ca frunzele viei»", cf. Rosa del Conte, op. cit, p. 329. 

Nu ne îndoim că Eminescu a citit această profeţie deopotrivă în 
Scriptură, cât şi în Viaţa Sfinţilor Varlaam şi Ioasaf. 

Eminescu a inversat cumva imaginea şi a numit cerul 
material catapeteasmă, poate şi în virtutea teologiei 
Sfântului Maxim Mărturisitorul 583 si a altor Sfinţi 

y y 

Părinţi, care consideră universul o icoană a împărăţiei 
cereşti. 

y 

De asemenea, soarele roşu ca o rană, din versul 
eminescian, e o metaforă izvorâtă din imaginea lunii ca 
sângele din Apocalipsa. Cu alte cuvinte, versurile 

Soarele, ce azi e mândru, el îl vede trist si ros 

7 7 y y 

Cum se-nchide ca o rană printre nori întunecoşi, /.../ 
Iar catapeteasma lumii în adânc s-au înnegrit, 
Ca şi frunzele de toamnă toate stelele-au pierit; 

corespund, întru totul, Scripturii, viziunii eshatologice 
biblice. 

Imaginile biblice din ultimele două versuri se 
regăsesc şi în Gemenii: „Şi stelele se spulber ca frunzele 
de vie;/ El mână în uitare a veacurilor turmă/ Şi sorii îi 
negreşte de pier fără de urmă". 

Cât despre imaginea poetică a planeţilor care „s- 
azvârl rebeli în spat 1 / Ei, din frânele luminii şi ai soarelui 
scăpaţi", am discutat despre ea cu altă ocazie şi am 
explicat transplantarea ei, dintr-un context cosmo- 
gonic, de la Heliade, în tabloul eshatologic din 
Scrisoarea I: 



5 3 A se vedea lucrarea acestuia, Mystagogia (Cosmosul şi sufletul, 
chipuri ale Bisericii), introducere, traducere, note şi două studii de Pr. 
Prof. Dr. Dumitru Stăniloae, Ed. IBMBOR, Bucureşti, 2000. 



539 



„Pe de altă parte, stingerea aştrilor, din 
viziunile eshatologice, a fost mai înainte asociată 
poetic de Heliade cu prăbuşirea din cer a demo- 
nilor. Ieşirea acestor astre de sub «puterea ce le 
farmăcă pre ele» (Memento mori) e - reamintim - 
descrisă de Eminescu prin recursul la imaginea 
planeţilor care «s-azvârl rebeli în spaţ'» (Scrisoa- 
rea I). Doar că expresia este preluată de la 
Heliade, descriind căderea unora dintre îngeri: 
«Cad rebelii-n spaţiu» (Anatolida sau Omul şi 
forţele). 

Comparând apoi căderea spirituală cu cea 
materială, Heliade-Rădulescu adăuga: «Nestrămu- 
tate astre şi sateliţi, planeţi /.../ Sori, centre 
parţiale, spăimântători comeţi,// Când toate s-ar 
exmulge din marea concentrare,/ Ieşind din a lor 
axe, şi nu s-ar mai ţinea,/ S-ar precipita-n spaţiu 
spre-eterna lor pierzare»... Analog, «stinşi [lipsiţi] 
d-a lor lumină ca Urius, Titan,/ Aşa cad legioane 
de spirite rebele,/ Moloh, Baal, Asmode, Dagon, 
Rimnon, Satan». 

La Eminescu, planeţii sunt «din frânele 
luminii şi ai soarelui scăpaţi». Este lesne de dedus 
că lumina (Scrisoarea I) care ţine planetele în frâu 
prin «puterea ce le farmăcă pre ele» (Memento 
mori) reprezintă unul şi acelaşi lucru cu harul 
creator al lui Dumnezeu şi, de asemenea, că între 
toate viziunile eshatologice eminesciene există o 

subtilă si neprevăzută relaţie si coincidentă de 

y 1 y y y 

viziune/ concepţie" 584 . 

La Heliade, aşadar, în Anatolida, „cad rebelii-n 
spaţiu" îi indică pe demonii care au căzut din cer, în 
ziua a patra a creaţiei lumii. Eminescu face o corelaţie 
între această cădere si crearea aştrilor în aceeaşi zi, 
despre care vorbesc cronografele bizantine, ca şi în alte 
contexte poetice, precum cel în care are loc 

„răzleţirea Luceafărului din al său cer de stele 
spirituale şi izvor âr ea stelelor în universul mate- 
rial, ca momente concomitente" 585 . 

Astfel că, atunci când Scriptura profeţeşte despre 
căderea aştrilor din cer, la sfârşitul lumii, Eminescu 
leagă poetic - dar şi duhovniceşte - acest eveniment de 
cel petrecut în zilele cosmogenezei. 

Pentru el, faptul că „toate stealele vor cădea" (Is. 
34, 4)/ „stealele vor cădea den ceriu" (Mt. 24, 29) nu 
poate să fie fără o explicaţie duhovnicească - şi nu este 
singurul exemplu în care poetul dă dovadă de 
cunoaşterea şi înţelegerea comentariilor patristice şi 
chiar de căutarea unor înţelesuri pe care nu le-a găsit 
explicate, încercând să facă el însuşi asociaţii sem- 
nificative între diferite versete ale Scripturii. 



5 4 Gianina Măria- Cristina Picioruş, Eminescu şi literatura română 
veche, op. cit., p. 208-209. 

585 Cf. comentariul nostru de mai sus, la Luceafărul, sau: 
http://www.teologiepentruazi.ro/2014/11/30/luceafarul-7/. 

Dacă demonii au căzut în ziua în care au fost 
creaţi aştrii cereşti si dacă, în zilele din urmă ale lumii, 

y y y y 7 7 

aceiaşi aştri vor cădea din cer, precum odinioară îngerii 
trufaşi, acest lucru nu poate fi fără semnificaţii pro- 
funde pentru poetul care caută dezlegări şi lămuriri. 

De aceea spuneam că viziunea cosmogonică şi 
eshatologică pe care o pune pe seama dascălului este, 
chiar şi aceasta, impregnată de perspectiva ortodoxă pe 
care Eminescu si-a însusit-o din cărţile vechi. 

y y y 

Gândul dascălului prezintă, de altfel, asemănări 
evidente cu descrierea eshatologică din Memento mori: 



E un lac cu apă vie într-un şes încântător. 



Cine bea din el nu moare... O, aş bea, să văd anume 
C-a venit domnia morţii, sfărâmând bătrâna lume - 

y 7 

Stele cad şi în cădere alte lumi rup cu lovire; 
într-a cerurilor domă tunetele să vuiască 
Ca mari clopote de jale, fulgere să strălucească 
Ca făclii curate, sfinte pe pământu-nmormântat 586 . 



5 E o imagine impresionantă, în care, în cosmosul văzut ca o 
Biserică uriaşă [„a cerurilor domă"\, bat clopotele tunetelor şi se aprind 
lumânările/ făcliile fulgerelor, pentru înmormântarea pământului însuşi, 
în Biserica cerului se săvârşeşte slujba pentru înmormântarea pământului. 
Este o perspectivă proprie Ortodoxiei, care s-a transmis şi operelor 
populare (în balade ca Mioriţa sau Ciobănaş de la miori), în care celui 
mort în singurătate i se face o liturghie cosmică. Aici, la Eminescu, 
pământul însuşi este cel prohodit printr-o astfel de liturghie cosmică. 

Diferenţa între paşoptişti şi Eminescu este că acesta din urmă a 
trecut de la ruinele cetăţilor antice sau medievale la a contempla înseşi 
ruinele universului, cât şi pe ale propriul său suflet, în poemul Melancolie, 
reprezentat simbolic ca o biserică în ruină. 

Marea valur'le să-si mişte si să tremure murindă, 

y y y y 

Norii, vulturii mariumbrii, a lor aripi să-şi aprindă, 
Fulgeri rătăciţi s-alerge spintecând aerul mort; 
în catapeteasma lumii soarele să-ngălbenească, 
Ai pieirii palizi îngeri dintre flacăre să crească 
Şi să rupă pânz-albastră pe-a cerimei întins cort. 

Fulgerele să îngheţe sus în nori. Să amorţească 
Tunetul şi-adânc să tacă. Soarele să pâlpâiască, 
Să se stingă... Stele-n ceruri tremurând să cadă jos: 
Râur'le să se-nfioare şi-n pământ să se ascunză 
Şi să sece-a lumei faţă, să se facă neagră. Frunze 
Galbene, uscate, cerul lumile să-şi cearnă jos. 

Moartea-ntindă peste lume uriaşele-i aripe: 
întunericul e haina îngropatelor risipe. 

Este o trecere care s-a produs mai întâi chiar în Scripturi. Profetul 
Isaia, în cap. 13, anunţă că va proroci despre sfârşitul Babilonului, dar 
vorbeşte şi despre sfârşitul lumii. Şi la fel va face şi Domnul în Evanghelii: 
vorbind mai întâi despre sfârşitul Ierusalimului, proroceşte apoi şi despre 
cel al lumii întregi. 

Sfântul Ieronim comentează astfel versetele 10 şi 11 din cap. 13 de la 
Isaia: „Et hoc loco et ex superiore, ubi scriptum est quod obtenebrescat 
sol in ortu suo, et luna caligine compleatur, et stellae fulgorem retrahant, 
et totius orbis iniquitas visitetur, quidam putant non de Babylonis ruina, 
sed de mundi consummatione praedici [şi în acest loc şi în cel de mai sus 
[adică vers. 10], unde s-a scris că are să se întunece soarele în răsăritul său 
şi luna se va sfârşi înceţosându-se şi strălucirea stelelor are să se retragă şi 
va fi arătată toată nedreptatea lumii, unii considera a se fi prorocit nu 
despre ruina Babilonului, ci despre sfârşitul lumii]", cf. PL. 24, col. 161. Şi 
adaugă că prin Babilon se înţelege lumea. 

Astfel încât, trecând de la contemplarea ruinelor antice sau 
medievale la contemplarea ruinelor lumii şi ale sufletului propriu, 
Eminescu procedează într-un mod care nu e străin relatărilor scripturale. 



543 



Câte-o stea întârziată stinge izvorul ei mic. 
Timpul mort şi-ntinde membrii şi devine veşnicie. 
Când nimic se întâmpla-va pe întinderea pustie 
Am să-ntreb: Ce-a rămas, oame, din puterea ta? - 

Nimicii 



Observăm că centrală este aceeaşi temă a 
deşertăciunilor, pe care o pune în chenar tot acest 
superb tablou al sfârşitului lumii: „Ce-a rămas, oame, 
din puterea ta? - Nimici!" - remarcăm chiar vocativul 
vechi, „oame", ca în versurile lui Miron Costin: „în lut 
şi în cenuşă te prefaci, o, oame,/ în viierme, după care te 
afli în putoare,/ Ia aminte dară, o, oame, cine eşti pe 
lume,/ Ca o spumă plutitoare rămâi fără nume" (Viiaţa 
lumii). 

în versurile lui Lamartine: „L'homme cessa de 
croire, il cessa d'exister!" (Dieu) 587 - aici nu e vorba de 
nihilism sau de ateism, ci, dimpotrivă, de a socoti 
nimicirea omului şi lumii ca pe o dreaptă pedeapsă a 
lui Dumnezeu pentru mândria luciferică şi necredinţa 
oamenilor 588 . Numai că, în Memento mori, suntem 
avertizaţi în detaliu - ceea ce nu se întâmplă în 
Scrisoarea I - asupra condiţiei spirituale a lumii atunci 
când „punctul de solstiţiu a sosit în omenire": „E apus de 



587 în franceză: „Omul va înceta să creadă, va înceta să existe!" 
(Dumnezeu). 

588 A se vedea: 

http://poesie.webnet.fr/lesgrandsclassiques/poemes/alphonse_de_ 
lamartine/ dieu.html. 

Zeitate ş-asfinţire de idei /.../ Nimeni soarele n-opreşte 
să apuie-n murgul serei,/ Nimeni [nu opreşte ca] 
Dumnezeu s-apuie de pe cerul cugetării" omeneşti. 

Contextul din Memento mori, mult mai detaliat 
decât în Scrisoarea I, ne avertizează, aşadar, despre 
faptul că întunecarea şi căderea stelelor şi toate 
celelalte semne ale vremii („Se-nmulţesc semnele 
vremei", cf. Lc. 21, 7-33) sunt consecinţe ale... apusului 
de Zeitate din minţile oamenilor, ale faptului că Soa- 
rele-Dumnezeu apune „de pe cerul cugetării". 

Aşa putem înţelege de ce „planeţii toţi îngheaţă şi 
s-azvârl rebeli în spaţ'/ Ei, din frânele luminii şi ai 
soarelui scăpaţi" (Scrisoarea I). 

Planetele „îngheaţă" pentru că se rup de căldura 
iubirii Soarelui dumnezeiesc, se smulg „din frânele 
luminii", adică din Lumina care le înfrâna patimile 
morţii eterne. 

Vrând să iasă de pe orbita Soarelui-Dumnezeu, 
care i-a creat, aştrii „rebeli" \s\ află moartea veşnică. 

Ei s-azvârl în spaţ', dar, neexistând spaţiu în afara 
luminii veşnice, de fapt, se azvârlesc în moarte. 

însă această rebeliune a aştrilor/ planeţilor este o 
imagine corelativă a ceea ce se întâmplă cu „cerul cuge- 
tării" omeneşti, de pe care Soarele apune. Ea sugerează, 
pe un alt plan, ieşirea minţilor omeneşti din sfera cu- 
getărilor curate şi adevărate. 

Pentru că, de data aceasta, planeţii sau aştrii care 
cad din cer nu mai sunt demonii prăbuşiţi în primele 
zile ale creaţiei, ci îi indică simbolic pe oamenii care, 

după o lungă istorie, din păcate, ajung să repete 
aceeaşi poveste. 

Omenirea îl părăseşte pe Creator, iar consecinţa 
este sfârşitul acestei lumi si al acestui univers, asa cum 
îl vedem si îl cunoaştem astăzi. 

y y 

Dascălul din Scrisoarea I rosteşte o sentinţă 

y y 

drastică, ca şi Lamartine, şi anume aceea că: „în noap- 
tea nefiinţii totul cade, totul tace, / Căci în sine împăcată 
reîncep-eterna pace". 

întoarcerea lumii în nefiinţă nu reprezintă însă 
perspectiva creştină adevărată despre sfârşitul acestei 
lumi. Lamartine - pe care nu-1 influenţaseră Vedele -, 
într-un acces vindicativ, e doar mai sever decât 
Dumnezeu însuşi (însă, după cum am mai precizat şi 
altădată, acest tip de excese retorice, din care se nasc 
inflamări poetice, este specific multor predicatori ro- 
mano-catolici): 

Mais peut-etre, avânt l'heure ou dans Ies cieux deserts 
Le soleil cessera d'eclairer l'univers, 
De ce soleil moral la lumiere eclipsee 
Cessera par degres d'eclairer la pensee; 
Et le jour qui verra ce grand flambeau detruit 
Plongera l'univers dans Veternelle nuit. 



(Dieu) 

Călinescu a indicat foarte corect: „Marele poet 
modern al prăbuşirii finale este Lamartine" 589 , oferind 
un scurt exemplu din poemul L'immortalite, din care 
reţinem si noi următoarele strofe: 

y y 

Insense! diront-ils, que trop d'orgueil abuse, 
Regarde autour de toi: tout commence et tout s'use, 
Tout marche vers un terme, et tout naît pour mourir; 
Dans ces pres jaunissants tu vois la fleur languir; 

Tu vois dans ces forets le cedre au front superbe 
Sous le poids de ses ans tomber, ramper sous l'herbe; 
Dans leurs lits desseches tu vois Ies mers tarir; 
Les cieux meme, les cieux commencent ă pâlir; 

Cet astre dont le temps a cache la naissance, 
Le soleil, comme nous, marche ă sa decadence, 
Et dans les cieux deserts les mortels eperdus 
Le chercheront un jour et ne le verront plus! 

Tu vois autour de toi dans la nature entiere 
Les siecles entasser poussiere sur poussiere, 
Et le temps, d'un seul pas confondant ton orgueil, 
De tout ce qu'il produit devenir le cercueil. 

Et Vhomme, et Vhomme seul, 6 sublime folie! 
Au fond de son tombeau croit retrouver la vie, 
Et dans le tourbillon au neant emporte. 
Abattu par le temps, reve Veternite! 



G. Călinescu, Opera lui Mihai Eminescu, voi. II, op. cit., p. 105. 

Qu'un autre vous reponde, 6 sages de la terre! 
Laissez-moi mon erreur: j'aime, il faut que j'espere; 

Notre faible raison se trouble et se confond. 
Oui, la raison se tait: mais l'Instinct vous repond. 

Pour moi, quand je verrais dans les celestes plaines, 

Les astres, s'ecartant de leurs routes certaines, 
Dans les champs de Yether l'un par l'autre heurtes, 
Parcourir au hasard les cieux epouvantes ; 

Quand j'entendrais gemir et se briser la terre; 
Quand je verrais son globe errant et solitaire 
Flottant loin des soleils, pleurant ITiomme detruit, 
Se perdre dans les champs de Veternelle nuit ; 

Et quand, dernier temoin de ces scenesfunebres, 
Entoure du chaos, de la mort, des tenebres, 
Seul je serais debout: seul, malgre mon effroi, 
Etre infaillible et bon, j'espererais en toi [...]. 



După cum ştim prea bine, speculând acest vers 
(„în noaptea nefîinţii totul cade"...), coroborat cu 
celălalt, „Căci e vis al nefiinţii universul cel himeric", 
mai mulţi exegeţi au extras concluzia că Eminescu si-ar 
fi însuşit concepţia indiană, budistă, asupra lumii, 
perspectivă critică cu care nu putem fi de acord. 

Poate că o influenţă considerabilă, de la bun 
început, în formarea acestei perspective, a a jucat-o şi 
articolul unui prieten, Caragiale, care, la moartea 

poetului, a scris articolul în Nirvana 590 , el având, ca şi 
Maiorescu, interesul de a proiecta în public o anumită 
imagine despre Eminescu. 

însă prezenţa, aşa cum am demonstrat, a nenu- 
mărate imagini poetice provenind din Scriptură, atât în 
geneza, cât şi în eshatologia configurate poetic în Scri- 
soarea I, ne dovedeşte că Eminescu nu era deloc budist 
şi că nici nu îşi impropiase concepţiile filosofice in- 
diene. 

Prietenilor, ca Slavici sau Caragiale, el le ţinea 
adevărate disertaţii, adesea, despre religiile şi filosofiile 
lumii, încercând să extragă concluzii morale generale, 
ţinând cont de caracterul lor şi de incapacitatea lor de 
asumare şi de discriminare, de unii singuri, a unui 
material intelectual atât de vast. Ce-au reţinut si ce-au 

y y 

înţeles ei din Eminescu, asta e cu totul altă poveste... 

Şi, pentru că au înţeles prea puţin şi au reţinut 
adesea numai aspectele superficiale/ neesenţiale, poate 
că tocmai de aceea se insistă acum pe publicarea 
amintirilor contemporanilor lui Eminescu, ca să se do- 
vedească., .„c-ai fost om cum sunt şi dânşii..." (Scri- 
soarea I). 

într-adevăr, după ce dascălul termină de închegat 
trecutul şi viitorul lumii („Căci sub frunte-i viitorul şi 
trecutul se încheagă"), reîncepe comentariul poetului 
(dascălul cu întreaga lui filosofie, n-a fost decât o 
creaţie a gândirii sale) : 

începând la talpa însăşi a mulţimii omeneşti 
Şi suind în susul scării pân' la frunţile crăieşti, 



A se vedea: http://ro.wikisource.org/wiki/%C3%8En_Nirvana. 

De a vieţii lor enigmă îi vedem pe toţi munciţi, 
Făr-a şti să spunem care ar fi mai nenorociţi... 

Unul e în toţi, tot astfel precum una e în toate, 

De asupra tuturora se ridică cine poate, 
Pe când alţii stând în umbră si cu inima smerită 
Neştiuţi se pierd în taină ca şi spuma nezărită - 

Ce-o să-i pese soartei oarbe ce vor ei sau ce gândesc?... 
Ca şi vântu-n valuri trece peste traiul omenesc. 

Fericească-1 scriitorii, toată lumea recunoască-1... 
Ce-o să aibă din acestea pentru el, bătrânul dascăl? 
Nemurire, se va zice. Este drept că viaţa-ntreagă, 
Ca şi iedera de-un arbor, de-o idee i se leagă. 

„De-oi muri - îşi zice-n sine - al meu nume o să-1 poarte 
Secolii din gură-n gură şi l-or duce mai departe, 
De a pururi, pretutindeni, în ungherul unori crieri 
Şi-or găsi, cu al meu nume, adăpost a mele scrieri!". 

O, sărmane! ţii tu minte câte-n lume-ai auzit, 
Ce-ţi trecu pe dinainte, câte singur ai vorbit? 
Prea puţin. De ici, de colo de imagine-o făşie, 
Vre o umbră de gândire, ori un petec de hârtie; 

Şi când propria ta viaţă singur n-o ştii pe de rost, 
O să-şi bată alţii capul s-o pătrunză cum a fost? 



Poate vrun pedant cu ochii cei verzui, peste un veac, 
Printre tomuri brăcuite aşezat si el, un brac, 

Aticismul limbii tale o să-1 pună la cântări, 
Colbul ridicat din carte-ti l-o sufla din ochelari 

Şi te-o strânge-n două şiruri, aşezându-te la coadă, 
în vro notă prizărită sub o pagină neroadă. 



„Unul e în toţi, tot astfel precum una e în toate": 
„raza ta şi geniul morţii". 

„Unul e în toţi", adică Dumnezeu sau harul lui 
Dumnezeu care dă viată lumii, raza care tine universul 
în imperiul ei de lumină. 

„Precum una e în toate", adică moartea pe care 
Dumnezeu a hotărât-o spre a pune hotar vanităţilor 
omeneşti de toate felurile, deşertăciunii celor munciţi 

y 7 y y 

de enigma vieţii lor („De a vieţii lor enigmă îi vedem pe 
toţi munciţi"), a celor profund egoişti. 

Un vers perfect costinian, ca semnificaţie este 
acesta, care ne spune cum soarta „ca şi vântu-n valuri 
trece peste traiul omenesc" - deşi aliteraţia ne 
rememorează şi versul lui Cantemir: „Ţărna tiranul, 
ţărna ţăranul astrucă [înmormântează]" 591 . 

„Vânturile, valurile" constituie refrenul unui alt 
poem eminescian, pe aceeaşi temă a deşertăciunilor: 
Dintre sute de catarge 592 . 

Foarte rari sunt aceia mai puţin egoişti, care nu 
sunt munciţi de enigma vieţii lor, ci de enigma vieţii 

591 Dimitrie Cantemir, Istoria ieroglifică, ed. cit., p. 194. 

592 Am comentat poemul aici: 

http://www.teologiepentruazi.ro/2012/03/13/dintre-sute-de- 
catarge/. 

universului, precum este dascălul care tremură de frig 
în halatul vechi şi care „sprijină lumea şi vecia într-un 
număr". 

însă Eminescu îl pictează pe acest dascăl în ipos- 
taza unui geniu care crede în nemurirea gloriei postu- 
me: „De-oi muri - îşi zice-n sine - al meu nume o să-l 
poarte/ Secolii din gură-n gură şi l-or duce mai departe". 

Poetul nu e de acord cu această concepţie: „Ce-o 
să aibă din acestea pentru el, bătrânul dascăl?/ Nemu- 
rire, se va zice". Perspectiva lui, a poetului, e mult mai 
vastă. Pentru că, în mod paradoxal, cel care călătorea 
cu gândul până la începutul şi sfârşitul lumii, care 
„sprijină lumea şi vecia într-un număr", dascălul adică, 
nu înţelege valoarea sau greutatea timpului istoric. 

Perspectiva lui Eminescu este aidoma celei din 
Memento mori: 

„Ca o umbră asiatul prin pustiu calu-şi alungă/ 
De-l întrebi: unde-i Ninive? el ridică mâna-i lungă,/ - 
Unde este? nu ştiu, zice, mai nu ştiu nici unde-a fost". 

Aceeaşi situaţie o întâlnim aici, în Scrisoarea I: 

„O, sărmane! ţii tu minte câte-n lume-ai auzit,/ 
Ce-ţi trecu pe dinainte, câte singur ai vorbit? /.../ Şi când 
propria ta viaţă singur n-o ştii pe de rost,/ O să-şi bată 
alţii capul s-o pătrunză cum a fost?". 

Despre sine însuşi, poetul scria în poemul Melan- 
colie: 

„Credinţa zugrăveşte icoanele-n biserici -/ Şi-n 
sufletu-mi pusese poveştile-i feerici,/ Dar de-ale vieţii 
valuri, de al furtunii pas/ Abia conture triste şi umbre- 
au mai rămas./.../ Şi când gândesc la viaţa-mi, îmi pare 



552 



că ea cură/ încet repovestită de o străină gură,/ Ca şi 
când n-ar fi viaţa-mi, ca şi când n-aş fi fost". 

Eminescu nu se dezminte, atunci când se dezice 
de slava deşartă a lumii, el, cel care în alte versuri scria 
chiar: 

Gonit de toată lumea prin anii mei să trec, 
Pân' ce-oi simţi că ochiu-mi de lacrime e sec, 
Că-n orice om din lume un duşman mi se naşte, 
C-ajung pe mine însumi a nu mă mai cunoaşte /.../ 

Străin şi făr' de lege de voi muri - atunce 
Nevrednicu-mi cadavru în uliţă l-arunce, 
Ş-aceluia, Părinte, să-i dai coroană scumpă, 
Ce-o să asmuţe câinii, ca inima-mi s-o rumpă, 

Iar celui ce cu pietre mă va izbi în faţă, 
îndură-te, stăpâne, şi dă-i pe veci viaţă! 

(Rugăciunea unui dac) 

Chiar şi după moarte, singurii prieteni sunt 
„Luceferi, ce răsar/ Din umbră de cetini /.../ Va geme de 
paterni/ Al mării [lumii] aspru cânt.../ Ci eu voi fi 
pământ/ In singurătate-mi" (Mai am un singur dor). 

Singurătatea poetului este cea care se opune 
patimilor. 

Pământul acesta, care stă departe de patimile 
mării lumeşti, este inconfundabil, în singurătatea sa. 

Pentru că este pământul celui care, în viaţă, „ochii mei 
nălţăm visători la steaua/ Singurătăţii" (Odă (în metru 
antic)) şi care rămâne, şi după moarte, „în singurătate- 
mi", cu ochii la „Luceferi, ce răsar"..., adică la izvorârea 
de lumină eternă. 

De aceea vroia, şi cu auzul, să asculte în fiecare 
seară imnul „Lumină lină": 

Lumină lină a sfintei slave 
a Tatălui ceresc, Celui fără de moarte, 
a sfântului, fericitului, Iisuse Hristoase! 
Venind [ajungând noi] la apusul soarelui, 
văzând lumina cea de seară, 
lăudăm pe Tatăl şi pe Fiul şi pe Sfântul Duh, 

Dumnezeu. 
Vrednic eşti, în toată vremea, a fî lăudat 
de glasuri cuvioase, 
Fiul lui Dumnezeu, Cel ce dai viaţă; 
pentru aceasta lumea Te slăveşte 593 . 

Imnul vorbeşte despre faptul că „lumina cea de 
seară" a asfinţirii e picurată de Dumnezeu ca o 

593 Rânduiala Vecerniei, în Liturghier, tipărit cu aprobarea Sfântului 
Sinod şi cu binecuvântarea Preafericitului Părinte Daniel, Patriarhul 
Bisericii Ortodoxe Române, Ed. Institutului Biblic şi de Misiune 
Ortodoxă, Bucureşti, 2012, p. 43. 

în traducerea lui Dosoftei, din Psaltirea de-nţăles, op. cit., p. 693: 
„Lumină lină, a svintă slavă, a fără moarte Părintele ceresc, Svântul 
Fericit, Iisus Hristos. Ce venim într-a soarelui scăpătat, de văzum lumină 
de sară, lăudăm pre Părintele, Fiiul şi Svintul Duh, Dumnădzău. Cade-să, 
[pe] Tine, în toate vremi a cânta cu glasuri cuvioase, Fiiule a lui Dum- 
nădzău, viiaţă ce dai, drept-aceaia lumea te slăveşte". 

personificare, pe măsura ochilor noştri, a blândeţii 
„Luminii line" care este Hristos, „Cel ce dă viaţă" lumii. 

Credem, prin urmare, că cel care dorea ca, după 
moarte, să asculte „Lumină lină" şi să vadă luceferii 
răsărind era un îndrăgostit de puritatea lumii primor- 
diale şi nu de Nirvana. 

Dacă ar fi căutat Nirvana, cu siguranţă nu ar fi 
amintit, în Mai am un singur dor - cu toată jalea 
firească a poeziei -, de codri şi izvoare, de lună, de 
cântecul frunzişului şi de „teiul sfânt" care urma să-şi 
scuture mirul crengilor înflorite peste mormânt. 

„Să-mi fie somnul lin/ Şi codrul aproape". ..E 
altceva decât: „Spre ură şi blestemuri aş vrea să te 
înduplec,/ Să simt că de suflarea-ţi suflarea mea se 
curmă/ Şi-n stingerea eternă dispar fără de urmă!" 
(Rugăciunea unui dac). 

însă ambele situaţii poetice vorbesc limpede 
despre două dorinţe ale poetului care, până la urmă, se 
întâlnesc: aceea de a se depărta cu totul de lumea 
aceasta, chiar până la a-i sfâşia inima câinii şi a pieri 
„fără de urmă", şi, totodată, aceea de a continua să 
simtă natura edenică pe care a iubit-o. Iar depărtarea 
vehementă de lume si întoarcerea în sânul Paradisului - 

y 

chiar expuse sub forma unor motive romantice - 
reprezintă idealuri în concordanţă cu cele tradiţional- 
ortodoxe. 

Iar Scrisoarea I nu se încheie nici cu imaginile 
eshatologice şi nici cu diatriba poetului împotriva 
oamenilor mici şi nerecunoscători, ci cu tabloul lunii 
atotstăpânitoare: 

între ziduri, printre arbori ce se scutură de floare, 
Cum revarsă luna plină liniştita ei splendoare! 

Şi din noaptea amintirii mii de doruri ea ne scoate; 
Amorţită li-i durerea, le simţim ca-n vis pe toate, 
Căci în propria-ne lume ea deschide poarta-ntrării 
Şi ridică mii de umbre după stinsul lumânării... 

Mii pustiuri scânteiază sub lumina ta fecioară, 
Si câţi codri-ascund în umbră strălucire de izvoară! 

y y 

Peste câte mii de valuri stăpânirea ta străbate, 
Când pluteşti pe mişcătoarea mărilor singurătate, 

Şi pe toţi ce-n astă lume sunt supuşi puterii sorţii 
Deopotrivă-i stăpâneşte raza ta şi geniul morţii! 



Universul întreg e fotosensibil şi răspunde printr- 
un lung fior de lumină, în vreme ce pentru oamenii 
„supuşi puterii sorţii" există... „geniul morţii". 



Desemnificarea cosmosului şi înce- 
puturile modernităţii ideologice în poezia 
română 



Românul [...] nu e păgân, 
căci vede deasupra lui, pe cer, soarele, luna şi stelele. 

G. Călinescu 594 



Noi cârpim cerul cu stele, noi mânjim marea cu valuri /.../ 
Ochiul vostru vedea-n lume de icoane [simboluri] un palat. 

Epigonii 

Concepţia pe care am avut-o în vedere într-un 
capitol anterior, despre iconografia cosmică şi, mai cu 
seamă, cea stelară, o regăsim, moştenită din literatura 
veche (am făcut precizări esenţiale în capitolele despre 
Dosoftei, Costin, Antim şi Cantemir, în volumul I al 
cărţii de faţă) în poezia dinainte de Eminescu, dar ea se 
prelungeşte mult şi în modernitate, sugerându-ne o 
continuitate şi o complementaritate remarcabilă (dar 
neremarcată) a literaturii române vechi cu cea mo- 
dernă. 



594 G. Călinescu, Istoria literaturii române de la origini până în 
prezent, ediţie nouă revăzută de autor, text stabilit de Al. Piru, Ed. Vlad & 
Vlad, Craiova, 1993, p. 8. 

în poezia modernă paşoptistă, la Vasile Cârlova 595 , 
„luna, vremelnică stăpână" [icoană, însă, a stăpânirii 
veşnice] răsare pe cer „c-o frunte mai blajină" (în 
poezia înserarea), iar pentru Gheorghe Asachi, poeţii, 
care îl au ca începător pe Sfântul David („dintâi 
profeta, cântător de imne sânte"), pot fi nişte stele 
luminate de Dumnezeu, care, la rândul lor, să lumi- 
neze mintea celor neînvăţaţi, aşa cum soarele 
luminează pământul: „Precum soarele pământul, ele 
mintea luminează/ Cu cea rază ce purcede de l-al lumei 
Urzitor" (Pleiada). 

Pentru Grigore Alexandrescu, stelele sunt „litere 
de foc" (în poemul Reveria), o imagine care mai apare, 
anterior, în lirica noastră: „De câte ori în noapte 
această profeţie [despre neamul românesc]/ în litere de 
flăcări pe ceriu eu o-am cetit" (Glasul viitorului, poem 
atribuit lui Vasile Fabian-Bob 596 , dar care ar aparţine, 
de fapt, lui George Creţeanu 597 ). 

Ion Heliade Rădulescu 598 receptează „marea 
carte/ Ce s-a numit natură" (Anatolida sau Omul şi 
forţele). De asemenea, „soarele e ochiul zilei" şi stelele 
arată înscrisul veşniciei: „Ochii-mi în mărmurire se uită 
la vecie,/ Din stea în stea se plimbă, în orice stea citesc" 
(O noapte pe ruinele Târgoviştii). 



595 A se vedea: 

http :/ / ro . wikipedia . org/ wiki/ Vasile_C%C3%A2rlova . 

596 Idem: http://ro.wikipedia.org/wild/Vasile_Fabian-Bob. 

597 Trei poeme ale sale: 

http://ro.wikisource.0rg/wild/Autor:George_Cre%C5%A3eanu. 

598 A se vedea: 

http://ro.wikipedia.org/wiki/Ion_Heliade-R%C4%83dulescu. 

La Vasile Alecsandri: „Gânditoare şi tăcută luna-n 
cale-i se opreşte./ Sufletul cu voluptate în estaz adânc 
pluteşte,/ Şi se pare că s-aude prin a raiului cântare/ Pe- 
ale îngerilor harpe lunecând mărgăritare" (Concertul în 
luncă). 

Dimitrie Cantemir, în Istoria ieroglifică, îşi 
reprezenta soarele răsărind ca pe o făclie în sfeşnic: 
„făcliia cea de aur în sfeşnicul de diiamant /.../ să 

>*599 

pune . 

Imaginea i-ar fi putut-o sugera însă Varlaam 
(cazaniile), pentru care Dumnezeu a creat „ceriul, şi un 
sveştnic: soarele şi luna aprinse în casa lor"... 6o °, unde 
casă însemna, în limba noastră veche, şi biserică sau 
templu (dar şi cosmos). 

Iancu Văcărescu admira luna ca „a nopţii făclie 
stând" pe a lacului „undă lină" (Primăvara amorului). 
Tot el descria astfel luminile/ lumânările din mâinile 
mulţimii de credincioşi venind la Biserică: „făclii ca mii 
de stele" (Adevărul). 

Altundeva, la Alecsandri, lumea devine un templu 
magnific, o biserică universală, în care luna străluceşte 
ca un „far" (echivalentul sinonimic al lămpii din Hexae- 
mera sau al făcliei de la Varlaam şi Cantemir) şi stelele 
ca mii de făclii, deasupra altarelor munţilor, codrii 
fiind „organe" (echivalentul vechiului psaltirion, terme- 
nul fiind preluat din LXX sau de la Dosoftei: bl mic, 
ixeaiQ ev |ieacp a\)xf\Q eKpeiiaooqiev ia opyava fpwv (Ps. 



599 Dimitrie Cantemir, Istoria ieroglifică, op. cit., p. 76. 

600 Varlaam, Cazania (1643), e d. îngrijită de J. Byck, Ed. Academiei 
RSR, Bucureşti, 1966, p. 14. 

136, 2) - în traducerea foarte fidelă a lui Dosoftei, din 
Psaltirea de-nţăles: „Pre sălcii, la mijlocul ei, spândzu- 
răm organele noastre"): 

„Fumuri albe se ridică în văzduhul scânteios/ Ca 
înaltele coloane unui templu maiestos,/ Şi pe ele se 
aşază bolta cerului senină,/ Unde luna îşi aprinde farul 
tainic de lumină // O! tablou măreţ, fantastic!... Mii de 
stele argintiii în nemărginitul templu ard ca vecinice 
făclii./ Munţii sunt a lui altare, codrii - organe 
sonore". ..(Miezul iernei). 

Impresionant tablou selenar, ascuns sub pecetea 
tainei, descoperim, la Alecsandri, în poezia O noapte la 
ţară, în care luna, „Ca lampa aninată la poarta de 
vecie,/ Domnea în dulcea taină a umbrelor făclie,/ 
Vărsând văpaie lină, ce lumea coperea". Din nou, 
remarcăm, luna ca lampă şi făclie... 

Inspirator putea fi şi Lamartine: „Comme une 
lampe d'or, dans l'azur suspendue,/ La lune se balance 
aux bords de l'horizon/.../ L'univers est le temple/.../ et 
ces astres sans nombre/.../ Sont Ies sacres flambeaux 
pour ce temple allumes (La priere). însă Lamartine 
cobora din aceeaşi tradiţie veche creştină, păstrată atât 
în Răsărit, cât şi în Apus, iar opinia noastră este că 
paşoptiştii au fost bucuroşi să-şi recunoască datele 
tradiţiei literare într-o formulă poetică modernă. 

La Bolintineanu, farul este soarele: „Era când farul 
lumii, în mare apuind,/ Poleie rochia nopţii cu stele de 
argint" (Conrad). în acelaşi poem, palmierii de pe 
ţărmul egiptean „sprijină un templu cu aur înstelat", 



anunţând eminescianul cer de Egipet, „desfăcut în foc 
si aur". 

Tot Heliade Rădulescu, în Anatolida, scriind pe 
tema celor şase zile ale creaţiei, poetizează izvodirea 
luminătorilor cereşti în ziua a patra, dar sesizează şi 
prezenţa acestora ca martori ai iubirii dintre Sfinţii 
Protopărinţi Adam şi Eva, în sânul primului cuplu 
uman. Crearea luminătorilor, însoţită de relatarea 
rolului şi a simbolismului lor, secondează referatul 
biblic şi hermeneutica patristică: 

,Ji zis, şi, iată, suntem luminători ai lumii. /.../ 
Spre luminarea zilei, spre luminarea nopţii/ în 
firmament ne puse drept candele de aur/ în templul 
Său cel mare,/ A fi imagini înseşi nespusei Lui 
splendoare:/ Reprezentaţi pe Domnul, naraţi a Lui 
putere 601 / Şi gloria-I divină prin legea ce vă puse./ 
Lumina vă e vocea, prin ea vorbiţi vederii"... 



01 Parafrază la Ps. 18, 1 (Biblia 2001): „Cerurile povestesc mărirea lui 
Dumnezeu şi facerea mâinilor Lui o vesteşte tăria [firmamentul]", (cf. 
LXX, Ps. 18, 2). Verbul 5ir|YoOvToa (povestesc) vine de la 8iriYeo|ioa = a 
povesti, a nara, a relata, de unde derivă şi termenii diegeză, diegetic etc. 

Verbul apare numai de trei ori în LXX: în I Sam. 11, 5, în Ps. 18, 1 
(amintit mai sus) şi în înţ. lui Iis. Sir. 43, 28. însă, în celelalte două 
context biblice, a povesti are sensul lui concret. Astfel, în I Sam. u, 5 
avem: „Şi povestesc lui [lui Saul] cuvintele fiilor lui Iavis", iar în înţ. lui Iis. 
Sir. 43, 28: „Cei ce navighează pe mare povestesc primejdia ei". 

Numai în Ps. 18, 2 (LXX) aflăm sensul metaforic-duhovnicesc al 
termenului: „Cerurile povestesc slava lui Dumnezeu". Şi sugerează că 
cerurile înstelate sunt o naraţiune care nu se termină niciodată, o 
povestire sau un roman fără sfârşit despre măreţia frumuseţii dumne- 
zeieşti. 

Despre această carte cosmică infinită am vorbit adesea şi în 
volumul întâi al cărţii de faţă. 

A se observa corespondenţele semantice între 
aceste versuri şi cele ce am afirmat despre aştrii cereşti 
şi biblia cosmică în capitolele pe care le-am dedicat lui 
Miron Costin, Antim Ivireanul, Dimitrie Cantemir şi 
literaturii vechi, dar şi cu poezia contemporanilor - cu 
versurile citate din Alecsandri, spre exemplu, sau 
Bolintineanu („Când ochiul nostru vede ordonatorul 
mare/ Al sferelor divine, chemându-le-a mişca/ în 
spaţiu, şi se mişcă etern la vocea sa!" - Conrad) - unde 
nu întotdeauna sursa imagistică şi sensurile simbolic- 
religioase sunt uşor de receptat pentru cititorii din 
zilele noastre. 

După aducerea întru fiinţă a primilor oameni, 
„Luceaferi, astre, stele, şi însăşi casta lună/ Aprinseră ca 
marturi făcliele mintale" (Anatolida). 

Se poate uşor remarca similitudinea cu nunta 
alegorică a păstorului din Mioriţa, la care au luminat 
„stele făclii" („Brazi şi păltinaşi/ l-am avut nuntaşi,/ 
Preoţi, munţii mari,/ Paseri, lăutari,/ Păsărele mii/ Şi 
stele făclii"), dar şi felul în care acest tablou primordial 
ne poate focaliza atenţia spre sursa tradiţională a 
imaginilor eminesciene care conţin cuplul de îndră- 
gostiţi unificat în sânul unei naturi virginale, paradi - 
siace, sub veghea lunii şi a stelelor. 

E adevărat că această concepţie apare şi în poezia 
lui Lamartine - mult mai redusă, însă, ca bogăţie 
vizionară -, precum şi termenii lampă şi făclie („sacres 
flambeaux", traduse de Heliade prin sfinţitele făclii) . 

Rămânem însă la convingerea noastră că poeţii 
români nu au făcut decât să le recunoască. Nu 



562 



Lamartine le-a făcut seducătoare pentru lirica româ- 
nească, ci ele au determinat o preferinţă accentuată 
pentru Lamartine a poeţilor paşoptişti. 

Lampa este, şi etimologic, un termen grecesc, 
strict legat, în omiliile bizantine şi mai ales în comen- 
tariile Genezei - evocatele Hexaemera, în special cele 
ale Sfinţilor Vasile cel Mare, Ioan Gură de Aur, Efrem 
Şirul şi Ambrozie al Mediolanului - de ziua a patra a 
creaţiei si de naşterea corpurilor cereşti. 

y y y JT y 

lai făclia este şi ea un termen românesc vechi, un 
echivalent al biblicilor luminători („luminaria" în VUL, 
iar în LXX, Fac. 1, 16: ^woifipac;). 

în lirica lui Lamartine, această concepţie creştină 
antică este mai puţin dezvoltată decât la poeţii români. 
Heliade, în Anatolida, uzează explicit chiar de comen- 
tarii dogmatice mai extinse. 

Pe de altă parte, Lamartine foloseşte, cu alte 
ocazii, şi alte metafore poetice care denumesc aştrii, 
dar care nu sunt preluate în versurile poeţilor noştri, 
ceea ce demonstrează că nu au fost seduşi de un discurs 
stilistic, nici de frumuseţea pur estetică a unui tablou 
cosmic, ci cu precizie de acei tropi şi acea descriere 
cosmică ce învedera semnificaţii cunoscute, arhaice. 

y 7 

Alecsandri contempla - am văzut - „mii de stele 
argintii" care „în nemărginitul templu ard ca veşnice 
făclii" (Miezul iernei) şi luna care: „domnea în dulcea 
taină a umbrelor făclie" (O noapte la ţară). 

Eminescu, în poezia Melancolie, vedea luna, 
„regina nopţii moartă", dormind „în pace printre făclii 
[stele] o mie", pentru ca, în altă parte, într-un tablou 

eshatologic, „Văd caosul că este al lumilor săcrii,/ Că 
sori mai pâlpâi roşii gigantice făclii" (Andrei Mureşanu 
(Tablou dramatic într-un act)). 

De asemenea, în unele variante manuscrise ale 
poeziei Mortua est!, apare: „Trecut-ai când [noaptea] e- 
o abra-cadabră/ Şi-n ceruri de stele s-aprind cande- 
labre/ Ce sala albastră a lumei lumină/ Cu nourii palizi, 
cu luna regină" 60 *. 

Un prim vers al acestei variante vorbeşte despre 
„O lampă de veghiă pe triste morminte", pe care îl 
bănuim a face referire tot la lună, chiar şi printr-o 
simplă alăturare cu versuri din Alecsandri - luna „ca 
lampă aninată la poarta de vecie" (O noapte la ţară) - 
şi Gr. Alexandrescu: „Şi stelele deasupra, pe lunca 
părăsită/ Luceau ca nişte candeli aprinse p-un mor- 
mânt" (Mormintele. La Drăgăşani) 03 . 

Păstrând inalienată această concepţie străveche, 
Alexandrescu recunoaşte sigiliul Creatorului în simbo- 
lurile cereşti, Dumnezeu fiind „Acela-al cărui nume e 
scris pe cer, pe lună/ Pe soare, pe planete, pe răsărit, pe- 
apus" (Prieteşugul). De la Varlaam, Cantemir şi 
Mioriţa 604 , trecând poezia lui Iancu Văcărescu, 



02 M. Eminescu, Opere, I, ediţia Perpessicius, Ed. Fundaţia pentru 
Literatură şi Artă „Regele Carol II", Bucureşti, 1939, p. 304. 

603 Prezumţia influenţei lui Alexandrescu o avea şi Gâldi: „Acolo în 
stele ca-n lumi de lumină/ Sunt suflete, îngeri ce cânt şi ador" (Reveria) - 
aceste versuri trebuie puse în legătură şi cu în vremi de mult trecute (sau 
Povestea magului călător în stele), dar în contextul unei discuţii diferite. 
A se vedea L. Gâldi, Stilul poetic al lui Mihai Eminescu, op. cit., p. 41, n. 
78. 

604 în interpretarea lui Tudor Gheorghe: http://chirb.it/yMK2cv. 

Heliade, Alecsandri, Alexandrescu şi până la Eminescu, 
avem confirmarea faptului - nu atât de evident prin 
Cantemir (deşi acesta nu făcea decât să moştenească 
imagologia din tradiţia lui Coresi, Varlaam şi a 
oratoriei religioase) 605 , cât prin poeţii modernii - că 
universul este receptat ca un nemărginit templu, ca o 
vastă Biserică. 

Făcliile sau candelele stelare sunt pururea aprinse, 
ard la nuntă sau la moarte, fie a unui om, fie a pămân- 
tului întreg (la Eminescu), asistând la momente şi acte 
cu valoare sacramentală. 

în lipsa omului, intenţionată sau neintenţionată, 
universul este într-o stare de permanentă priveghere, 
aşa cum descopeream în omiliile lui Antim Ivireanul. 

De altfel, poeţii paşoptişti, care se considerau 
poeţi în descendenţa profetică a lui David, autorul 
Psaltirei, se defineau ca lampadofori ai veacului lor, ca 
purtători de lumină, un echivalent al luminătorilor 
cereşti, care, în ordinea sensibilă a lumii, au aceeaşi 
funcţie. 

O dovadă a recepţionării pe filieră omiletic- 
tradiţională a acestor imagini poetice, în afara influen- 
tei lamartiniene si romantice, o constituie recenzarea 

y y 7 

lor retorică, într-un manual de gen, apărut la Buda în 
1798, de către Ioan Molnar-Piuariu 6 ° 6 , care a pus la 
contribuţie textele de referinţă ale medievalitătii 

y y t 



05 Cantemir se ocupă însă, în Divan şi în Istoria ieroglifică, cu 
demonstrarea faptului că lumea este creaţia lui Dumnezeu şi că funcţio- 
nează după legile armonioase ale Acestuia. 

606 A se vedea: http://ro.wikipedia.org/wild/Ioan_Piuariu-Molnar. 

bizantine şi româneşti (şi pe Antim Ivireanul), şi în 
care citim şi următoarele fragmente: 

„De ai vrea să arăţi din cele mai întâi pre 
vrednicia şi cea mai presus decât toată altă zidire, 
bună nemurirea omului, cu lesnire nu ai arăta 
povestind câte şi câte au zis Dumnezeu pentru 
hrana şi desfătarea pănă a nu zidi pre acest om, 
adecă: pre ceriuri, care îi sunt acoperământuri şi 
fac cu cearcănul lor un palat strălucit de lumină. 

Pre soare, care încununează tot pământul cu 
raze şi aleargă totdeauna ca un uriaş, pentru ca 
să-i dăruiască numai lumina ziliii. 

Pre stele, care întru întunerece îi sunt 
sfeşnice nestânse. 

Pre lună, care îi slujaşte în loc de făclie, şi cu 
strălucire în chip de argint înălbeste pre noapte. 

[...] 

Luminează în lume lumina zilii, aşedar să 
aprinde făclia soarelui luminată în chip de foc. 
[Dacă] să văd stelele la ceriu, aşeadar n-au arătat 
pănă acum faţa sa împodobită cu lumină 
împăratul luminii şi al stelelor [soarele]. [...] 

Zidire asa de frumoasă este omul, încât alt 
meşter nu putea să-1 zidească fără numai Acela ce 
au zidit lumea, nici alt meşteşug putea să-i dea 
chipul şi frumuseţea fără Acela ce au închipuit 
frumuseţele ceriului. [...] 

Vezi sfeşnicile care lucesc în frunte şi, ca 
dintr-un loc mai înalt, îl luminează pre tot trupul, 

şi să ştii că l-au aprins cu lumină Acela ce au 
luminat şi la ceriu stelele [...], Acela zic, au zidit şi 
pre om şi, ca pre o mică lume [microcosmos], l-au 
împodobit cu toate frumuseţile lumii ceii mai 
mari [macrocosm] şi l-au pus pre pământ, pentru 
ca să să mire de dânsul ceriul ca de o icoană 
însufleţită a Ziditoriului şi pentru ca să aibă peste 
toată zidirea schiptrul şi împărăţia" 607 . 

Am aflat tot aici, în Retorica lui Molnar, şi o 
comparaţie extrem de frecventă la Eminescu, a ochilor 
femeii cu stelele, care provine din retorica patristică: 
„de i-ai fi văzut ochii, ai fi jurat că au fugit doao stele 
din ceriu, ca să-i împodobească fruntea" 608 . 

Regăsim exprimată aceeaşi viziune tradiţională, 
uneori difuz şi abstract, în contexte uneori nebănuite 
şi într-un stil foarte specific epocii moderne, la poeţi 
precum Alexandru Macedonski 6 ° 9 (rival al lui Emi- 
nescu, dar care nu s-a sfiit să împrumute, puţin 
modificate, nenumărate imagini poetice din opera 
celui atât de mult hulit de el), Octavian Goga, George 
Coşbuc, Şt. O. Iosif 610 , Ion Pillat, Ilarie Voronca 611 , Ion 

607 Retorică românească. Antologie, în seria Restitutio, ediţie, 
prefaţă şi note de Mircea Frânculescu, Ed. Minerva, Bucureşti, 1980, p. 32- 
33, 35- 

608 Idem, p. 38. 

609 A se vedea: 

http :/ /ro .wikipedia . org/ wiki/Alexandru_Macedonski . 

610 Idem: 

http://ro.wikipedia.org/wiki/%C8%98tefan_Octavian_Iosif; 
http://ro.wikisource.0rg/wild/Autor:%C8%98tefan_Octavian_Iosif 

611 Idem: http://ro.wikipedia.org/wild/Ilarie_Voronca. 

Vinea 612 , Adrian Maniu 613 , Benjamin Fundoianu 614 , 
George Bacovia, Tudor Arghezi, Vasile Voicul eseu 615 
sau Nichita Stănescu. 

într-un poem ca Noaptea de aprilie, Alexandru 
Macedonski vede ste\e\e-nchizându-şi somnoroase 
ochii lor pătrunzători - ceea ce ne aminteşte foarte 
mult de Antim Ivireanul şi de predica sa la Sfântul 
Nicolae. Iar în Nopatea de iunie contemplă „stelele de 
aur din cerul luminos". 

Pe pământ, poetul stă „în a plângerilor vale" 
vegheat de luna plină şi de stele care sunt „pulberi de 
aur" şi „flori schinteietoare" (Excelsior). 

Sau, aflându-se sub „lacrima lunară" într-o 
Mănăstire în care se simte ca-ntr-„un port" sau liman al 
odihnirii, înţelege „bunătatea" veşnică şi care „prive- 
ghează tutelară/ Ca o stea ce străluceşte din adânci 
eternităţi" (Mănăstirea). 

în alt poem, „răsună a mea harpă să zbor în alte 
sfere /.../ Să merg până-n eternul cu lacrime de stele" 
(La harpă). Iar „inima rănită a bietului poet/ Adoarme 
ca şi marea sub cerul plin de stele" (Avânt). 

Şi iarăşi, în poemul Lewki, contemplă „Seara 
palidă, şi-n ceruri, ochi de îngeri plini de raze"; admiră 
„astre,/ Ce zâmbesc din pacea naltă a tăriilor albastre,/ 
Unde plânset nu se varsă, nici suspine nu se scot": o 



612 Idem: http://ro.wikipedia.org/wild/Ion_Vinea. 

613 Idem: http://ro.wikipedia.org/wild/Adrian_Maniu. 

614 Un blog românesc dedicat lui: 
http :/ / fondane . wordpress . corn/ . 

615 A se vedea: http://ro.wikipedia.org/wild/Vasile_Voiculescu. 

împărăţie a luminii, adică, „unde nu este durere, nici 
întristare, nici suspin", cum glăsuieşte slujba orto- 
doxă 616 . Acolo, „toată zarea depărtărei e un viu 
mărgăritar/ Sub stelara radiere a zâmbirilor de 
Sfinte' 617 . 

Imaginea aştrilor ca ochi ai cerului sau a naturii şi 
a codrului ca o biserică/ templu, subliniind puritatea 
cosmică, caracterul lui ecleziastic, sunt constantele 
poeziei lui Goga, din care putem oferi foarte multe 
exemple: 

„Ca o vecernie domoală/ Se stinge zvonul din 
dumbravă,/ Pleoapa soarele-şi închide /.../ Din cetăţuia 
strălucirii/ Coboară razele de lună" (Apostolul); 

„Luceafărul bolnav în lumea de-ngheţ,/ Clipeşte 
din gene molatic /.../ Cu ochii plânşi, stelele toate se 
duc/ Pe patul de nori să se culce /.../ Cu lacrimi plâng 
genele zării./ Şi doina se zbate şi frunzele plâng,/ Şi 
codrul prelung se-nfioară" aşteptând „să vie-mpăratul 
măririi", Hristos (Dimineaţa); 

„Din ochii veşnicelor stele/ Cad razele tremu- 
rătoare /.../ Se zbuciumă înfiorată/ De-un tremur geana 
lor de aur" (Cântece); „întregul cer cu ochi de stele/ Să 
lumineze lupta noastră" (Strămoşii); 

„Ca din cădelniţi fumul de tămâie,/ Prelung se 
zbate frunza din dumbravă" (Dăscăliţa); „Şi luna, când 
trece, de milă tresare" (De la noi); „Pe boltă stele 
tremurate purced sfiala să-şi aprindă" (Aeternitas); „Azi 



616 Cf. Molitfelnic, ed. cit., p. 225. 

617 Al. Macedonski, Excelsior. Poezii, ediţie îngrijită de Adrian 
Marino, prefaţă de Marin Mincu, EPL, 1968. 

[codrule], lasă-ţi freamătul să-mi pară/ Un mulcom 
zvon de patrafire/ Ce blând asupra mea-şi pogoară/ 
Duioasa lor hirotonire" (Reîntors); 

„S-aştern bobiţele de rouă/ Pe-ntinsul luncii 
patrafir:/ Din mâna ceriului, Părinte,/ Se cerne prea- 
curatul mir/.../ S-aude toaca cum, grăbită,/ în fag o 
bate-o gheunoaie" (Pe înserate); 

„Veniţi, veniţi în ceasul dimineţei,/ Când sub 
clipirea bolţii-mbujorate,/ Sărbătoreşte-al învierii praz- 
nic / Biserica de frunze-nrourate./ Când umbre mor şi 
scapără lumina/ Din negură zburând biruitoare,/ 
Veniţi, veniţi să cad-asupra noastră/ Hirotonirea raze- 
lor de soare" (Cântăreţilor de la oraş); 

„Lumina şi cântul nuntesc peste fire/ în zvon de 
evlavie sfântă /.../ Azi lunca-i o mândră biserică largă,/ 
Iar plopii străjeri la irugă/ Par preoţi cărunţi în odăjdii 
de praznic,/ Cu braţe nălţate spre rugă" (Carmen); 
„Cum stăm aşa sub bolta înstelată,/ Pădurea neagr-o 
catedrală pare" (în brazi); 

„Din întinderea albastră/ Voi citi ca dintr-o 
carte" (La mal); „Tu, Doamne, Tu, Stăpânul peste fire,/ 
Ce din curata stelelor lumină/ Dai lumilor de veci 
orânduire"... (Poezie) etc. 

Coşbuc 618 , care nu este un poet al regimului 
nocturn, care are fobie de noapte şi preamăreşte zorii 
dimineţii şi faptul zilei, în poemul Prin Mehedia 
regăseşte armonii eminesciene şi o simbolistică 
străveche a lunii ca „un scut de aur" şi a frumuseţii 



1 A se vedea: 

http://ro.wikipedia.org/wiki/George_Co%C5%9Fbuc 

nocturne caracterizate prin: „atâta vraj-a nopţii cea cu 
chip dumnezeiesc"; totul într-un peisaj vegheat tainic 
de Dumnezeu ca „Părinte-al vieţii' 619 . 

La Şt. O. Iosif: „Câte-o stea clătinătoare/ Candela- 
n văzduh şi-aprinde" (Pasteluri VI); „Dar negurile cresc, 
mereu întind Zăbranicul lor lung, întunecat.../ Pe rând 
s-aprind/ Făcliile văzduhului albastru,/ Luceafărul scân- 
teietor răsare,/ Şi luminiţe licăresc prin sat.../ Departe, 
orga sună a pădurii,/ Cu mii de şoapte, taine de 
izvoare"... (Icoane din CarpaţiXII) 620 . 

Evocând figura unor personalităţi poetice de 
seamă ale culturii române, de la Dosoftei până la 
Alecsandri şi Donici 621 , într-o variantă proprie a 
Epigonilor, Ion Pillat recurge la simbolul lunar ca 
patron al literaturii române, la acea „lună cărturară" 
care îl învaţă să cunoască trecutul literar al ţării sale: 

,JKfară luna brumează pe fereşti.../ Din ce stihii 
venită pe-a stelelor potecă/ Să-mi scotocească până şi în 
bibliotecă?/ Cercetătoare lună, cu mâna ta de var/ 
Ştergi, pe furiş, pe rafturi, un prăfuit slovar. /.../ 

Te vâri prin Letopiseţi, pătrunzi în Uricari./ în 
legături de piele şi lemn mâncat de cari,/ Stă vorba ce 
deschise al cerului hotar:/ 

Te razemi de-o Cazanie sau de-un Penticostar./ De 
tine dăruite cu argintate muchii,/ Străfulgeră din umbră 

619 George Coşbuc, Poezii, voi. I, Ed. Cartea Românească, Bucureşti, 

1982. 

620 Şt. O. Iosif, Poezii. Originale şi tălmăciri, Ed. Minerva, Bucu- 
reşti, 1983. 

621 A se vedea: 

http : / / r o .wikipe dia . org/ wiki/ Ale cu_Donici . 

un univers de buchii" (în ciclul de poeme intitulat 
Bătrânii) etc. 

Continuând aceeaşi tradiţie românească şi bizan- 
tină, Pillat lecturează cu aceleaşi gesturi arhaice biblia 
cosmică: peisajul de la Florica este „privelişte menită 
să-mi fie o psaltire" (închinare), poetul intră „în codrii 
ca-n biserici,, şi simte „sub fragii-nalţi că se află în 
templul adevărat al firii,/ Ca un bolnav de suflet redat 
tămăduirii" (Pădurea din Valea Mare). 

„Seara, pe câmpie /.../ auzi sunând vecernii" 
(Toamnă), sau, coborând dealul, respiri „tămâia înse- 
rării" (Adio la Florica) - a se vedea şi Eminescu, Sara pe 
deal. 

Pillat aude - precum Goga - cum „o ghionoaie 
toacă" (în vie) sau „numără pe ceruri mătănii de cocori" 
(Cucul din Valea Popii). 

Ca şi Eminescu, Pillat cunoştea semnificaţia cata- 
petesmei şi a bisericii în care strălucesc icoanele 
Sfinţilor ca simbol al cerului cu Stele al împărăţiei 
veşnice, căci într-o poezie, paracliserul, rugându-se 
pentru poet, aprinde „la icoane cerul: sfânt lângă sfânt, 
stea lângă stea" (Biserica veche) 622 . 

într-un poem din 1916 intitulat Pastel, cu puter- 
nice rezonanţe eminesciene, de la un capăt la altul, 
Benjamin Fundoianu scrie, printre altele, şi aceste 
versuri: „Şi-atât de calmă-i ora, că parcă-i simţi 
prezenţa./ Şi sufletul ţi-l pipăi cu mâinile, eteric./ O 
clipă, ca de-o umbră, te-ai rupt din întuneric,/ Căci iată, 



Ion Pillat, Poezii, Ed. Minerva, Bucureşti, 1989. 

toamna vineşi-şi bate roibu-n pinteni/ Şi pe aleea-n care 
dorm pomii albi şi sprinteni,/ Supt stelele-n priveghe şi- 
al lunii corn bucolic,/ în freamătul de frunză, greoi şi 
melancolic' 623 . 

„Avangardistul" Ilarie Voronca vedea „cerul /.../ ca 
o carte deschisă" (Tristeţi) şi „La fereşti: procesiunea 
stelelor - călugăriţe in alb" (Amintire) 624 . 

Asemenea, Ion Vinea „cărţile toate le-a citit/ şi 
stelele, una câte una" (Casa din Mangalia). 

Pentru el este evidentă, de asemenea, ca pentru 
Alexandrescu sau Heliade, corespondenţa între stele şi 
candele: „Noaptea de tine [cimitirul în paragină] se 
milostiveşte/ cu stele de veghe umil răsfrânte/ până-n 
candelele neumplute" (Paragină) - viziunea poetică este 
aproape identică celei, amintite anterior, dintr-o poe- 
zie a lui Alexandrescu (Mormintele. La Drăgăşani), 
care a foat preluată şi prelucrată de Eminescu. 

Spre stele, ca simbol al luminii veşnice, urcă şi 
rugăciunea lui Ion Vinea: „Stea, tremur de vegheri 
pure,/ scaldă-mi destinul care spre tine/ suie din rugi 
floarea sa veşnică" (La stea). 

în alte versuri, luna apare ca o pecete 
hermeneutică a lumii transcendente: „luna - lacăt pe 
tăcerea zării" - în poezia Erinnerung. 

E, de fapt, o decriptare poetică a unui simbolism 
arhaic, semnificaţie pe care ne-o descoperă limpede 
într-un alt poem: „Ce lună veche astă seară/ pe cerul de 



Fundoianu, Versuri, Ed. Cartier, 1999. Sublinierea ne aparţine. 
Voronca, Versuri, Ed. Cartier, 1999. 

atlas uzat./ Tăcerea şi-a desfăşurat/ infoliul indes- 
cifrat/ prins în pecetea lui de ceară (Nocturnă). 

Luna este, foarte sugestiv, „pecetea de ceară" pusă 
pe hrisovul cosmic. Documentul universal apare ca pe- 
cetluit analfabeţilor moderni, ca tăcere. 

Tăcerea aceasta nu e o tăcere naturală, ci imobi- 
lism hermeneutic al constintei moderne relaxate în 

y y 

privinţa lecturii tainelor adânci ale lumii. 

Din nou, poeţii au un auz distinct pentru tăcerea 
cosmică, un auz mistic: „Noaptea pentru Lunateci 
[poeţi], una/ şi singură din început,/ primeşte ruga lor 
de lut [a omului care e pământ]/ la ţărmul ei solemn şi 
mut/ spre care-i poartă, - veche, - luna" (Nocturnă). 

Se referă la luna citită ca simbol vechi, contem- 
plată în vechimea simbolisticii ei. 

însă, Vinea recupera doar, în versurile sale, o 
lectură simbolică făcută lui Eminescu (pe care poeţii 
au facut-o înaintea criticii, fără s-o dezvăluie), care, el 
cu adevărat, a stabilit luna ca pecete simbolică a trans- 
cendentei. 

y 

Altundeva, luna este sursa de lumină care ninge 
sau plouă peste lume: „Şi ninge luna clară, o, lună 
nelipsită" (Amintiri false); „teii, pe care luna-i plouă" 
(Fruhlingsnacht) . 

Ora e „de linişti stelare" (Ora fântânilor), „stelară 
noapte prinde să ne legene" (Nox), poetul trece „din 
lumi în lumi/ pe un şirag de amintiri stelare" (Tristia). 
„în portul vechi /.../ se sfinţesc stelele fără pânze ale 
trecutului" şi „Pe treptele de mătasă [ale mării] s-au 
prăfuit lunar sunetele [valurilor] " (Chei). 

Tot la Vinea, „în toaca inimii de miez de noapte,/ 
ca dintr-un schit de spectri către lună,/ chemarea 
creşte, a singurătăţii" (Solitudo), iar „amurgul ne unge 
sfinţi" (Prag). Dacă acestea se întâmplă în interior, în 
afară „clopot de taină a limpezit tăcerile" (Final), asfin- 
ţitul vine cu „ceara caldă a înserărilor" (spre pecet- 
luirea lumii cu lumină lină) şi cu „mireasma liturgică 
de pe câmpii" (Chip) 625 . 

Se repercutează în aceste imagini poetice întipă- 
rirea din suflet a sentimentului religios, imprimarea 
fiorului din slujbele de vecernie cu lumina lor lină şi 
din privegherile de noapte, la care Vinea face aluzie în 
mai multe rânduri, în versurile sale. 

Cu atât mai mult Arghezi, care trecuse şi prin 
Mănăstire, cunoştea semnificaţiile vechi ale catapetes- 
mei siderale, atunci când îşi dorea să se transforme, 
spiritual, din făclie în stea: „împrejmuit cu noaptea, 
aştept ca o făclie,/ înfăşurată-n iederi şi-n frunze de 
leandru/ Şi încă neaprinsă, la ora mea târzie,/ în vârf să 
mi se lase o stea din policandru" (Heruvic) (policandrul 
stelar fiind o metaforă extrasă dintr-un simbolism 
foarte vechi, ca şi în cazul celorlalţi poeţi moderni şi 
avangardişti, de care a fost şi va mai fi vorba). 

Semnificaţia aştrilor ca luminători/ făclii/ candele 
a fost, de asemenea, inserată de Arghezi în versuri: 
„Cine umblă fără lumină,/ Fără lună, fără lumânare?" 
(Duhovnicească); „în ţărm se face seară, şi steaua-n 
cerul rece/ Păzeşte cripta nopţii cu candeli şi peceţi" 



Ion Vinea, Ora fântânilor, Ed. Minerva, Bucureşti, 1982. 

(Toamnă de suflet); „Zăbrelele s-au îndopat cu faguri de 
cer/ Şi atârnau candele de stele/ Printre ele" (Cântec 
mut); „Căci mâine seară, poate chiar diseară,/ Pe la 
aprinsul stelelor de ceară,/ Mai treceţi o dată/ La 
judecată" (Morţii); „Seara stau cu Dumnezeu/ De 
vorbă-n pridvorul meu./ El e colea, peste drum,/ în 
altarul Lui de fum 626 ,/ Aprinzând intre hotare/ Mucuri 
mici de lumânare [stele] " (Denie). 

Lumânare numea luna şi Neagoe Basarb, vorbind 
despre cei care aleg viaţa pustnicească: 

„Şi iaste aşternut numai pre iarbă, cum şi 
Hristos făcu prânzu în pustie. Iar fac aceasta 
mulţi şi în câmpu făr' de colibi, şi au, în loc de 
acoperimânt, ceriul şi, în loc de lumânare să-i 
lumineze, au luna" 627 . 

Se poate şi ca Arghezi, asociind mai adesea aştrii 
cu lumânările, să fi avut în vedere sensul etimologic: 
faptul că lumânare provine din lat. luminare, luminaris 
(pl. luminaria), care înseamnă atât făclie/ lampă/ opaiţ, 
dar şi luminător/ astru ceresc. 

în Vulgata avem: „dixit autem Deus: fiant 
luminaria in firmamento caeli [a zis deci Dumnezeu: să 
fie luminători în tăria cerului]" (Fac. 1, 14). Pentru a 
marca apropierea de etimonul latin, Eminescu folo- 
seşte chiar termenul luminare, atât în poezii (Noap- 



2 „A/faru/ Lui de fum" este cerul. O metaforă care ar putea fi 
inspirată de la Is. 51, 6: „ceriul ca fumul s-au întărit" (Biblia 1688). 
627 învăţăturile lui Neagoe Basarab..., op. cit., p. 198. 



576 



tea 628 , Muşat şi ursitorile 629 ) cât şi în publicistică. 
Revenind la Arghezi, acesta destructurează cel mai 
mult imagologia tradiţională, remodelând-o într-un 
format poetic nou, în care, cu mare dificultate se mai 
pot distinge mozaicurile icoanelor vechi în tiparul in- 
coerent al limbajului şi al picturalităţii moderniste. 

Sonuri şi miresme arhaice se degajă din anumite 
opţiuni terminologice, dar acestea nu orientează sim- 
ţul critic al modernilor spre interpretări mistice, pentru 
că expresia poetică e denucleată şi din cauză că, pentru 
sentimente religioase (uneori forte cuminţi), poetul 
alege fragmentarismul ideatic şi expresiv, crizat, al lim- 
bajului contemporan. 

Vasile Voiculescu percepea priveliştea celestă tot 
în cheie simbolică: „Nălucitoare/ Lucind prin vastul 
Naos,/ Din fundul nopţii se iveşte luna.// Cu ochii- 
nchişi,/ Ea pare-un chip de sfântă/ Scris de-un zugrav pe 
zidul de-ntuneric / Cu aur şters şi învechit de vremuri.../ 
Şi ca un cap de muceniţă poartă/ Cununa de lumină -/ - 
Jur împrejur un cearcăn 630 " (Luna); 

„Noapte. Trec spre schitul lumii celelalte/ Luna şi 
tot clerul stelelor înalte" (După cules...) 631 . 



2 A se vedea N. Georgescu, Eminescu şi editorii săi, voi. I, Ed. 
Floare Albastră, Bucureşti, 2000, p. 94. 

629 Cf. M. Eminescu, Opere, IV, ediţie critică îngrijită de Perpe- 
ssicius, Editura Academiei RPR, Bucureşti, 1952, p. 451. 

630 Am văzut, mai sus, comparaţia cerului cu un cearcăn de lumi- 
nă, în Retorica lui Molnar, care pusese la contribuţie mai ales fragmente 
omiletice. 

631 Vasile Voiculescu, Poezii, prefaţă de Ştefan Aug. Doinaş, Ed. 
Minerva, Bucureşti, 1981 şi Poezii, ediţie îngrijită, prefaţă, cronologie, 

La Adrian Maniu, apare „Pe cer /.../ lunara lampă" 
(Irod cheamă dansul); „Peste ramurile nalte, deodată a- 
nflorit/ ca o lampă de hârtie, încă neaprinsă, luna" 
(Amurg); 

„Drumuri merg călăuzite cu procesiunile de plopi 
/.../ Apoi sfinţirea /.../ pentru care torc funigeii ţesături" 
(Ţara); „Frunzele voastre încă nu umbresc,/ Dar cât fru- 
museţea voastră tămâiază cerul" (Rugăciune pomilor); 
„Din roată fără obezi, priveghind toacă barza. /.../ 
Molifţi tămâiază răşina" (Moldova); 

„Norii se sting. Drumul răsună./ Apare plină, de 
aur, vechea lună. /.../ Luna, dalbă floare-a soarelui,/ 
Străluceşte, pavăza lui" (Balada 1-a); 

„Moşul ar fi vrut să-nţeleagă povestea slovelor/ De 
aur, scrise în rotundă cartea cerurilor" (Ciobanul bă- 
trân) 6 ^ etc. 

Luna este, de altfel, o prezenţă frecventă în 
versurile lui Maniu. 

Punând, ca şi Eminescu, în contrast poezia cu 
proza, Bacovia recepta imaginea lunii ca sursă a 
poetizării ambientului: „Poetizează luna/ Grădina de 
parfume, -/ Prozaicile hoarde/ De-acum au tăcut" 
(Serenadă) 633 . Policandru, făclie şi lampă este steaua şi 
luna şi pentru Emil Botta: „Dar îngerul care veghea/ 
sub al nopţilor sublim policandru" (Clipei, voi. întune- 
catul April); 



repere critice şi bibliografie de Ion Apetroaie, Ed. Porto-Franco, Galaţi, 
1995. 

632 Adrian Maniu, Versuri, Ed. Minerva, Bucureşti, 1979. 

633 George Bacovia, Opere X, Ed. Minerva, Bucureşti, 1978. 

„Neagră, neagră/ noaptea de făcea, / steaua era sub 
obroc,/ un opaiţ luna era" (Pietrele scrise, voi. Un dor 
fără saţiu) 634 . 

Nichita Stănescu, care s-a aplecat cu atenţie 
asupra întregii noastre tradiţii poetice şi literare, într- 
un poem ca Semn 3, se exprimă mistic şi apofatic: „Tu 
nu-nţelegi că stelele în sine/ sunt un lăuntru din 
lăuntrul depărtat?/ Tu nu-nţelegi că albul din desime/ e 
negru împărat?". 

Aceste versuri erau prefigurate oarecum de Bolin- 
tineanu: „un cer ce-atătea stele îl fac şi mai obscur" 
(Conrad). 

Stelele sunt şi la Nichita un simbol interior al 
luminii. Creatorul lor le-a urzit astfel încât să poarte în 
sine pecetea simbolică a luminii Sale neapropiate, 
exprimând capacitatea firii de a avea lăuntricitate, de a 
arăta că nu e goală de sens, ci plină de semnificaţii 
transcendente. 

Ele indică, cu atât mai mult, sensul ontologiei 
umane de a-şi umple lăutricitatea cu această lumină 
dumnezeiască. 

Albul care, din cauza „desimii" luminii, nu poate fi 
definit decât apofatic, decât ca „negru împărat", întă- 
reşte sensul mistic al versurilor nichitiene, faptul că el 
avea în vedere o înţelegere teologică mult mai înaltă a 
realităţii, deşi poezia lui poate părea adesea absurdă 
sau abstractă, raportată la contextul epocii. în mod 
paradoxal - dar şi fericit - cel care ne semnalează 



34 Emil Botta, Poezii, cuvânt înainte de Valeriu Râpeanu, text 
îngrijit, note şi variante de Aurelia Batali, Ed. Eminescu, Bucureşti, 1979. 

distanţa ideologică dintre viziunea poetică tradiţională 
şi infiltrarea ideologiei moderne în mentalitatea româ- 
nească este tot Eminescu. 

Luna nu apare niciodată în ipostază desacralizată 
la Eminescu, cu o excepţie, în poemul De câte ori, 
iubito... Poemul acesta foloseşte o partitură expresivă 
extrem de modernă. 

El ne poate indica graniţa dintre romantism şi 
modernism şi ne poate arăta motivele pentru care 
cosmosul, cu soarele, luna şi stelele sale ca icoane ale 
Dumnezeirii, consacrate în mod tradiţional, este în 
poezia modernă discreditat şi parodiat, într-un cuvânt: 
despiritualizat. 

Perioada modernă, poezia simbolistă şi mai ales 
cea post-simbolistă şi cea postmodernă nu mai repre- 
zintă - cel puţin nu în mod limpede şi explicit - 
viziunea ortodoxă asupra lumii ca logos cosmic, ca po- 
doabă (kosmos) plină de raţiuni (logoi) dumnezeieşti 
şi partener de dialog (dia-logos) al conştiinţei umane, 
al logosului uman. 

Dar dacă nu mai reprezintă retoric această viziu- 
ne tradiţională, nu înseamnă că se afiliază automat 
contrariului ei sau că nu regretă lipsa de serenitate 
care o caracteriza pe aceea, în contrast cu lipsa de 
fundamente veşnice a viziunii moderne asupra lumii. 

Un fapt pe care Eminescu îl profeţea... 

întrebarea care se pune în acest moment este 
următoarea: cine este poetul modern: cel care trăieşte 
această modificare ca pe o nelinişte şi suferinţă adâncă, 
ca pe o absenţă regretabilă, care determină un masacru 



sentimental interior sau cel care receptează lucrurile 
ca fiind ceva firesc, în linia evoluţionistă a lumii şi a 
societăţii umane? 

După cum vom arăta altădată, mai târziu, în mod 
irefutabil, Arghezi, Blaga, Bacovia şi Barbu se înscriu în 
prima din cele două posibile definiţii ale poetului 
modem, dar şi Fundoianu, Vinea şi Voronca. 

în cea de-a doua formulă se integrează, cu indul- 
genţă, Minulescu 635 . Şi atunci Minulescu este cel mai 
mare poet modern al nostru, dacă prin modernitate se 
înţelege absenţa neliniştii şi a temelor religioase ca 
aspectele cele mai profunde ale lirismului. 

Eminescu ne-a indicat, în mod implicit, în poe- 
mul amintit anterior, motivele divorţului de perspecti- 
va creştină tradiţională. 

Acestea pot fi uşor identificate în instaurarea 
scepticismului (pe care el îl considera o boală a 
sufletului, după cum am arătat undeva mai sus) şi a 
lipsei de perspectivă asupra unei veşnicii fericite din 
partea poetului care receptează eşecul personal, al 
neîmplinirii prin iubire, ca pe o dizarmonie universală 
şi o disoluţie cosmică: 

De câte ori, iubito, de noi mi-aduc aminte, 
Oceanul de gheaţă mi-apare înainte: 
Pe bolta alburie o stea nu se arată, 
Departe doară luna cea galbenă - o pată; 
Iar peste mii de sloiuri de valuri repezite 

635 A se vedea: 

http : / /r o .wikipe dia . org/ wiki/ Ion_Minule seu . 

O pasăre pluteşte cu aripi ostenite... 



Nicăieri altundeva, în lirica eminesciană, natura 
nu apare în acest fel: oceanul ca o masă de gheaţă, 
valurile ca sloiuri, bolta cerului ca o întindere alburie, 
oarbă, lipsită de ochii săi de foc, ai stelelor, şi luna - 
mai ales luna - ca o pată galbenă, ca o plagă dureroasă. 

Atitudinea lui Eminescu nu poate fi însă catalo- 
gată fără drept de apel ca anticreştină sau ca o 
distanţare sceptică de viziunea tradiţională asupra lu- 
mii, ci poate fi percepută prin prisma acelor cuvinte 
evanghelice esenţiale, care stabilesc pentru conştiinţa 
creştină că omul este mai important decât tot 
universul: 

„Căci ce îi va folosi omului, dacă a câştigat 
lumea întreagă, iar sufletul lui şi 1-a pierdut? Sau 
ce va da omul în schimb pentru sufletul lui?" (Mt. 

16, 26) 636 . 

Omul este mai preţios decât universul întreg, iar 
pierderea iubitei - după cum am vzut anterior - 
Eminescu nu o trăieşte numai ca pe un eşec erotic pe 
plan personal, egoist, ci, mai degrabă, ca pe o scufun- 
dare a ei în valurile lumii şi ale vieţii, din care el este 
disperat că nu poate să o înalţe, să o mântuie. 



3 Cf. Evanghelia după Matei, traducere şi note de Pr. Dr. Dorin 
Octavian Picioruş, Teologie pentru azi, Bucureşti, 2ou, p. 58, cf. 
http://www.teologiepentruazi.ro/20u/08/11/evanghelia-dupa-matei/. 

De aceea şi universul se dezintegrează, se scufun- 
dă în haosul de durere al poetului, în suferinţa făr-o 
rază, care reduce totul la nefiinţa nimicitoare a chinu- 
lui interior necurmat. 

Remarcasem deja, în capitolul anterior, că 
Eminescu a avut intuiţia să numească „modernă" poe- 
zia epocii sale (Icoană şi privaz), percepând-o nu în 
funcţie de valoarea estetică şi de conformitatea cu 
norma poetică a Apusului, ci de stimulii ideologici la 
care începea să răspundă. 

Ilarie Voronca va scrie peste ceva timp: „Luna era 
o frunză galbenă, în grădina unui cer dureros" 
(Nelinişti). 

Universul acesta e bolnav, cosmosul suferă şi 
moare odată cu moartea spirituală a stăpânului său, 
omul. 

Ion Minulescu observa cerul ca un câmp de luptă, 
pe care se află luna ca un rege cu armata sa de stele. 

Numai că teatrul de bătălie este dramatic, soldaţii 
mor, luna, semănând cu un „cap de rege-Saltimbanc", 
shakespearean, este un alt Polonius, în aşteptarea unei 
furtuni cataclismice care să stingă stelele (Nocturnă, 
poem dedicat lui E. Lovinescu). 

Scenariul este de un simbolism apocaliptic, pen- 
tru că tragedia este totuşi una universală, deşi relatată 
în gamă minoră, cu accente de dramă istorică şi locală. 

Cortina cerului nu mai este „catapeteasma lumii" 
din poezia lui Eminescu şi din literatura românească 
veche, ci un văl transparent care nu mai poate ascunde 

o scenă deschisă, pe care se petrec crimele sfârşitului 
de istorie şi de umanitate. 

Ieşind de sub incidenţa unui sens soteriologic, 
universul şi evenimentele care se petrec în el devin, în 
această poezie, victimele unei tragedii banale, ano- 
nime, pentru că un asemenea cosmos şi-a pierdut 
pecetea personalistă a chipului dumnezeiesc, imprima- 
tă în lume de la crearea ei. 

Relaţia dintre astrul ceresc şi simbolurile sacre, 
precum şi alunecarea poeziei, treptat, în zona obscură 
a profanului sunt lesne observabile într-un alt poem al 
lui Minulescu, intitulat la fel, Nocturnă, deşi acest 
poem menţine, încă, un echilibru între veneraţie şi 
unele accente profanatoare, care plutesc oarecum în 
aer, ca o ameninţare, mai degrabă, decât să fie sesiza- 
bile în mod real (pasul spre blasfemie poetul îl face 
adesea însă în alte poezii): 

în noaptea-aceea luna părea un cap de mort 

Tăiat de ghilotină şi aruncat în Mare - 
Un cap purtat de valuri şi-n marşuri funerare 
Rostogolit spre farul ce scânteia în port. 

în noaptea-aceea luna părea un ghem de sfoară 
Scăpat din mâna dreaptă a celui [Dumnezeu] care-n viaţă 
Te leagă, te dezleagă, te iartă şi te-nvaţă 
Cum poţi ieşi din iarnă, intrând în primăvară. 

Şi-n noaptea-aceea luna părea un chihlimbar 
Desprins din cingătoarea lui Crist, care murise 
Ca să-nvieze iarăşi din somnul fără vise, 



Sanctificându-şi crucea rămasă pe Calvar!... 31 . 

Blaga va veni mai apoi să asemene luna cu un 
„ciob dintr-o cupă de aur,/ ce-am spart-o de boltă/ cu 
braţul de fier" (în poemul Veniţi după mine, tovarăşi!) şi 
alţii, care parodiază creaţia lui Dumnezeu şi frumu- 
seţea ei, adică cele ce mai înainte cu un veac erau 
sfinte pentru Eminescu şi poeţii romantici. 

Arghezi nu se mai fandoseşte şi pune gestul direct 
pe seama lui Satan: „El îşi întoarse capul puţin, 
strâmbând în loc/ Planetele ca mingea, şi luna cum e 
chifla -/ Şi încruntând sprânceana pe ochiul lui de foc,/ 
Răspunse Europei, orgolios, cu tifla" (Satan); 

„Din vălul nopţii rupi o stea:/ O guşti şi-o scuipi 
când strălucea./ Cu mâna bălăcind în undă,/ Strici luna 
rece şi rotundă /.../ Diavole, jocul tău ajunge!/ Pan te-a 
trântit şi-acum te-mpunge" (Răzbunare). 

într-un poem care descrie desacralizarea lumii, 
Triumful, apare subliniată tocmai ideea desfrunzirii 
universului de simbolurile sale: „Nicio vioară nu mai 
pricepe să mai sune,/ Chiar stelele, sfinţite şi pure la- 
nceput,/ Au putrezit în bolta visărilor străbune". 

Semnele desemnificării universului se văd şi în 
poezia lui Voronca şi a lui Vinea. 

Numai că, în contextul liricii lui Voronca, poetul 
îşi strigă durerea exasperantă şi această banalizare a 
semnificantului creaţiei nu mai apare ca o profanare, 



37 Ion Minulescu, Scrieri I. Versuri, ediţie îngrijită şi prefaţată de 
Matei Călinescu, EPL, Bucureşti, 1966. 

ca un gest iconoclast, ci ca un exerciţiu estetic 
intenţionat, vizibil, care urmăreşte să scoată în relief 
desfigurarea lumii într-o atmosferă spirituală viciată, 
irespirabilă, a lumii moderne: „în palma ta cuvântul îşi 
rugineşte fierul/ şi luna care-apleacă pe-ocean un 
cozoroc/ îţi scrie-n desfrunzire şi-n noapte un soroc" 
(poemul 1 din volumul Colombo)', „Luna, ce maşină de 
călcat norii, rufăria/ mărilor /.../; luna pune cerului în 
argint zăbale" (Cotnar); „Luna face exerciţii de trapez 
prin pomi" (Hotar) . 

Imaginile sunt ludic-infantile, chiar gingaşe, nu 
denotă intenţii exterminatorii. 

La Vinea, tabloul celest, defrişat de semnificaţii 
fericite, aparţine peregrinului, care se simte străin şi 
singur în lume (sentiment al dezrădăcinării moştenit 
de la Eminescu şi la care aderă Goga, Pillat, Blaga, 
iniţial şi Minulescu, etc): „vis întrerupt luna trece 
vămile" pe o mare ca „undele iadului" (Nauta), în timp 
ce, în gara „peticită de lumini,/ [sunt] şine verzi sub 
luna de venin,/ câmp în ceruri înţepat cu spini" (Do- 
leanţe). 

Pentru Geo Dumitrescu 638 însă, în absenţa 
accentelor de suferinţă, panorama nopţii înstelate este 
o scenă deschisă, ca şi la Minulescu, şi în ea se petrec, 
transpuse în mod simbolic, alte acte ale decăderii 
umane - şi care devin semne ce prefigurează un epilog 
universal dureros. El compară cerul nopţii cu un 
bordel, stelele le vede „buhăite şi murdare", iar luna, 



3 A se vedea: 

http : / /r o .wikipe dia . org/ wiki/ Ge o_Dumitre seu . 

„obeză şi colerică" e pentru el „o bătrână libidinoasă", 
în poemul Aventură în cer (din voi. Africa de sub 
frunte): 

Omul care păzea luneta părea să fie filozof, 
părea să ştie multe din tainele cerului - 
i-am dat doi lei să mă lase să privesc luna 
şi să pătrund în ţările misterului. 

N-aş fi putut să-mi închipui vreodată 
că ce-am văzut există în realitate!... 
Am surprins stelele în somnul lor ciudat, 
dormind burghez, desumflate. 

Unii credeau că stelele sunt nişte globuri frumoase şi 

colorate 

înfipte în pari în grădina lui Dumnezeu, 
aşa povesteau toţi poeţii 
şi de fapt aşa credeam şi eu. 

Ştiţi, nu-i adevărat nici că stelele au colţuri - 
le-am văzut eu cu ochii - pe onoarea mea! 
Erau rotunde, buhăite şi murdare 
niciuna din ele nu se mişca. 

Luna, obeză şi colerică, se dezbrăca pentru noapte. 
Părea că se ţine acolo un dialog cu calmă disperare; 
îmi venea să strig ca la galerie: 
- Mai tare, pentru Dumnezeu, mai tare!... 

Norii fluturau pelerinle lor cenuşii, zdrenţuite, 
cu ridicole elanuri medievale, 

nu se vedea nici un alcov unde bătrâna libidinoasă 
şi-ar fi putut ascunde nocturnele hemoragii banale. 

Curând apoi a trebuit să-mi acopăr ochii: 
un nor masiv s-a depus masculin peste flasca grămadă 

de sex - 

dedesupt, luna se mai vedea doar o felie 
pentru ochii muritorului perplex. 

Pe unde se târâse soarele cu o mie de ani înainte, 
rămăsese o pârtie albă, vagă şi prăfoasă 
pe care, cu convingere şi importanţă, 
Excelenţele Cerului se duceau spre casă. 

într-un alt colţ, departe de bordelul selenar, 
Satan şi Cel-de-sus mestecau argumente într-o teatrală 

divergenţă, 

iar Saturn-Logodnicul, şezând pe oiştea Carului Mare, 
îşi medicamenta organele, cu indecenţă. 

îl anticipase Ion Vinea, în Manifestul activist către 
tinerime, cu o imagistică selenară aproape identică: 
„Luna, o fereastră de bordel la care bat întreţinuţii 
banalului şi poposesc flămânzii din furgoanele artei". 
Doar că ţinta revoltei lui Vinea nu era semnificantul 
cosmic, ci, în mod programatic, epigonismul romantic, 
sentimentul romantic decadent. 

în poemul lui Geo Dumitrescu însă, în mod 
ideologic-polemic, tabloul cosmic este intenţionat 
depoetizat - inclusiv la nivel prozodic - şi prozaizat 

(denotând conştiinţa faptului că, tradiţional, poezia 
însemna asociaţie cu simbolurile sacre, cu esenţa 
tragică a vieţii şi cu eshatologia transfiguratoare), 
sobrietatea şi tragismul existenţei e transformat în 
banc, suferinţa e bagatelizată, iar profanarea simbo- 
lurilor biblice e la ea acasă, începând cu titlul. 

Cerul devine spaţiu pentru aventură erotică, 
material pornografic pentru o cinematografie literară 
în avangarda scenariului porno actual, care face acelaşi 
exces de aluzii polemice la simbolismul religios creştin. 

Demonetizarea valorilor tradiţionale, considerate 
medievale, ridicole, este urmărită programtic. Prozai- 
zarea şi laicizarea/ secularizarea esteticului merg în 
tandem. 

Ceea ce, cu mult înainte, semnala Eminescu, 
anume că proza aparţine palierului contingenţei (de- 
cepţionante pentru el), se reafirmă acum prin ten- 
dinţele care susţin depoetizarea în acelaşi timp cu de- 
sacralizarea lumii în faţa conştiinţei umane. Ceea ce ne 
confirmă şi faptul că poezia presupune o perspectivă 
existenţială (elementul esenţial fiind posibilitatea de 
transfigurare a lumii) şi nu este pur şi simplu prozodie. 

în asemenea cazuri, se observă însă foarte bine 
intenţionalitatea, premeditarea ideologică. 

Şi atunci putem aduce obiecţia clasică, privitor la 
conţinutul estetic, care, dacă este premeditat ideologic, 
nu mai poate fi receptat - conform teoriilor estetizante 
- ca valoare poetică maximală. Aşa, Eugen Negriei 639 

639 Idem: 

http://ro.wikipedia.org/wiki/Eugen_Negrici. 

deosebea „un program doctrinar, adică prezenţa uci- 
gaşă a Intenţiei" 640 la Coşbuc, Iosif, Goga, Voiculescu 
etc, în sens tradiţionalist. 

Dar, dacă poezia tradiţionalistă şi religioasă e 
doctrinară, atunci şi poezia antireligioasă, intenţionat 
blasfemică şi contestatară, e cel puţin tot la fel de 
doctrinară, dacă nu şi mai mult. Nu putem să folosim 
unităţi de măsură diferite şi apoi să invocăm principiul 
estetic, pentru că, într-un final, se va descoperi ocaua 
mică. Prin urmare, folosind acelaşi argument, o ima- 
gistică de tipul celei de mai sus, aparţinând lui Geo 
Dumitrescu, ar putea fi oricând redusă la statutul de 
poză nihilistă fadă. 

Mircea Scarlat 641 observa, de altfel, că „textele 
rezultate din fronda dadaistă interesează exclusiv prin 
raportare la convenţiile pe care le neagă", că „arta se 
naşte din artă [...], opera artistică fiind obiectivarea 
unei convenţii" şi că nu se poate vorbi „de artă în lipsa 
intenţionalităţii" 642 . 

y y 

Opinia sa cred că reprezintă un punct de vedere 
corect: 

„Niciun scriitor nu poate face abstracţie de 
cultura existentă, simpla scriere a unui poem 



40 Eugen Negriei, Iluziile literaturii române, Ed. Cartea 
românească, Bucureşti, 2008, p. 103. 
641 A se vedea: 

http :/ /ro . wikipedia . org/ wiki/Mircea_Scarlat . 

642 Mircea Scarlat, Istoria poeziei româneşti, voi. I, Ed. Minerva, 
Bucureşti, 1982, p. 22-23. 

implicând deja o convenţie, e experienţă artistică 
anterioară şi raportarea la aceasta" 643 . 

Iar raportarea la aceasta este fie simpatetică şi 
asimilativă (şi atunci vorbim de tradiţionalism), fie 
rejectivă (caz în care se plasează curentele moderniste 
şi avangarda ca modernism extrem - la noi situaţia e 
mai diluată), dar lipsă de raportare nu există - şi atunci 
nu e cazul să acuzăm numai una din atitudini. 

Reproducerea scenei cosmice într-un registru 
ludic şi parodic are aerul unei comedii bufe. 

Singura lectură serioasă ar putea fi aceea că nu 
mai poţi - decât ipocrit - să mai contempli frumuseţea 
universală în manieră clasic-medievală, dacă eşti un 
om al timpului modern asupra căruia actul amoral lasă 
o amintire marcantă pe foaia conştiinţei. A conştiinţei 
care propulsează în exterior amănuntele obsesiilor şi le 
suprapune realităţii. 

Deşi imagistica instrumentată de Geo Dumitrescu 
pare extrem de modernă şi netangenţială cu spaţiul 
teologic-religios, ba chiar refuzând orice intenţie de 
proximitate, în realitate singura teologie cu care acest 
tip de discurs artistic nu are afinităţi este cea ortodox- 
tradiţională sau, lărgind puţin sfera, cea creştină. în 
schimb este în perfectă concordanţă cu teologia antică 
politeistă, cu mitologiile pentru care un act sexual sau 
unul criminal, la nivel cosmic, reprezintă evenimentele 
esenţiale ale cosmogenezei. Conştient sau inconştient, 



643 Idem, p. 22. 



59i 



gestul artistic modern, anti-religios, este de fapt unul 
retro, o reinventare a valorilor artei din secolele ante- 
creştine, care presupun promiscuitatea sexuală şi 
morală şi pe care Renaşterea şi Umanismul nu le-au 
afişat ca atare - în mare măsură pentru că Occidentul a 
redescoperit nu ceea ce era cultura antică, ci ceea ce 
fusese considerat cât de cât frumos şi folositor din 
cultura antică, de către creştini, şi scăpase, prin 
urmare, de la distrugere, în primele milenii. 

Descoperirile făcute, în secolul al XX-lea abia, sub 
lava Pompeiului, ne dau şi o altă dimensiune asupra 
artei antichităţii greco-latine decât cea cu care ne-am 
obişnuit. 

Aşa ne explicăm şi faptul că atitudinea exprimată 
de această poezie îşi află un precursor neaşteptat în... 
Alecu Văcărescu, în nişte versuri cu caracter neoana- 
creontic. De dragul iubitei, poetul este gata ca: 

Război să fac cu stelile, cu soarele, cu luna, 
cu cerul tot am hotărât, ş-acum şi totdeauna. 
Unite toate dă vor fi şi stându-mi împotrivă, 
nu mă-ngrozesc dacă-mi vei fi tu numai milostivă; 
Cu toate poci a mă lupta cu straşnică răbdare 
şi hotărârea ce-am făcut nu va avea schimbare. 
Să nu gândeşti, lumina mea, d-acu-ncolo vrodată, 
că focul tău din pieptul meu poate să să abată; [etc]. 

E sigur că înfocatul poet nu spera să înfrunte 
forţele cosmice, ci declaraţia lui e un act de beligeranţă 

la adresa pravilelor şi a moralei creştine, pe care le 
subînţelegea simbolic sub forma cerului şi a aştrilor. 

Sau poate era la ordinea zilei să te prezinţi în faţa 
adulatei care trebuia cucerită, drept Prometeu înlăn- 
ţuit: gata să te lupţi cu Dumnezeu pentru ea, dar 
nevolnic în lanţurile dragostei sale. Era de presupus că 
femeia, slabă din fire, nu putea să reziste, asediată de 
titani în felul acesta... 

Revenind la omul modern şi postmodern, depoeti- 
zarea imaginii cosmice ţine şi de apropierea concretă 
de alte planete şi de abordarea vieţii ca aspect episte- 
mologic, ca obiect de disecţie ştiinţifică, după cum re- 
marca un alt poem al lui Geo Dumitrescu: 

„Mai daţi-o-ncolo de lună! zicea unul,/ o să- 
ajungem şi la ea în curând,/ o să ne plimbăm şi pe ea în 
pantofi cu şenile.../ - Are dreptate! zicea al doilea,/ mai 
lăsaţi-le naibii de lună şi de stele!.../ Să mai umblăm 
niţel şi pe pământ,/ că şi la noi, zilele trecute,/ pământul 
a devenit rotund...". 

După care se discută, într-o „şedinţă de lucru" a 
poeţilor, oportunitatea de a face nopţile mai lungi 
(Problema spinoasă a nopţilor, din voi. Jurnal de 
campanie). 

Acelaşi poet rezuma însă condiţia umană, în lu- 
mea modernă, în poemul Probleme, astfel: 

Pentru ce atât de trişti şi răvăşiţi, 
pentru ce visul supremului foc de revolver? 
Toţi avem simboluri şi prieteni iubiţi, 



mocirla vieţii şi o scară la cer 44 

însă, oricât de îndepărtaţi ar fi unii dintre aceşti 
artişti moderni de viziunea bizantin-ortodoxă şi ori- 
care va fi fost intenţia lor, chiar profanatoare, ei nu fac 
decât să confirme, într-un anumit sens, filosofia tradi- 
ţională care plasează cosmosul sub demnitatea umană, 
ca un rob care-şi urmează docil stăpânul. 

Iar dacă stăpânul, omul adică, a devenit pătimaş, 
desfrânat şi ucigaş, dacă umanitatea stă sub semnul 
degenerării spirituale şi morale, al decadentismului, 
cosmosul nu poate decât să reflecte această stare du- 
hovnicească a sa, deşi ordinea lui interioară şi sensul 
său spre transfigurare, stabilite din veşnicie, nu sunt 
afectate. 

Regăsim, întorcându-ne pe traseul poeziei româ- 
ne moderne, această situaţie la Bacovia 645 , putând re- 
marca, în poezia lui, o infestare a universului de boala 
umană. 

Omul este suferind de o boală contagioasă, pe 
care o transmite ambientului, pământului pe care îl 
locuieşte. Bacovia vede cosmosul cuprins de convulsii 
şi sângerând de virusul cronic care face din om o fiinţă 
degenerată şi macerată interior: 

Cu lacrimi mari de sânge 



44 Geo Dumitrescu, Poezii, Ed. Curtea Veche, ediţie completă şi 
definitivă, Bucureşti, 2000. 

645 A se vedea: http://ro.wikipedia.org/wild/George_Bacovia. 

Curg frunze de pe ramuri, - 

Şi-nsângerat, amurgul 
Pătrunde-ncet prin geamuri. 

Pe dealurile-albastre 
De sânge urcă luna, 
De sânge pare lacul, 
Mai roş ca-ntotdeauna. 

La geam tuşeşte- o fată 
în bolnavul amurg; 
Şi s-a făcut batista 
Ca frunzele ce curg. 

(Amurg) 



Acum, stă parcul devastat, fatal, 
Mâncat de cancer şi ftizie, 
Pătat de roşu carne-vie - 
Acum, se-nşiră scene de spital. 

(în parc) 



La toamnă, când frunza va îngălbeni, 
Când pentru ftiziei nu se ştie ce noi surprize vor veni, - 
Alcoolizat, bătut de ploi, cum n-am mai foszt cândva, 
Târziu, în geamul tău, încet, cu o monedă voi suna. 

(Nervi de toamnă) 

* 



Adio, pică frunza 
Şi-i galbenă ca tine, - 
Rămâi, şi nu mai plânge, 
Şi uită-mă pe mine. 

(Pastel) 



Un bolnav poet, afectat 
Aşteaptă tuşind pe la geamuri - 
O fată, prin gratii, plângând, 
Se uită ca luna prin ramuri. 

(Toamnă) 



Decrepitudinea şi contagierea cosmică secondea- 
ză degenerarea umană, chiar dacă această consecuţie 
nu este semnalată riguros. Universul e contaminat de 
un rău uman şi urmează omului în cădere, în degra- 
darea lui spirituală, psihică şi biologică. 

Tot Eminescu a fost cel care a precizat şi cauzele 
profunde, spirituale, ale degradării universului uman şi 
cosmic, dacă suntem atenţi la mesajul versurilor sale. 
în acest sens, Melancolie este un poem esenţial pentru 

înţelegerea precocităţii sale vizionare, în raport cu 
societatea şi cultura românească ce nu sesiza încă, la 
acea dată, declinul istoric, panta pe care se afla umani- 
tatea şi, în consecinţă, nici nu reflecta acest declin în 
literatura sa, în toată amploarea gravităţii lui - pentru 
că românii nu trăiau încă tragedia spirituală a Apusului 
şi poate că n-o trăiesc nici astăzi cu aceeaşi severitate. 

în poemul Melancolie, Eminescu susţine că uni- 
versul a devenit o „biserică-n ruină" şi, ceea ce este cel 
mai important, la fel a devenit şi sufletul omenesc mo- 
dern, tot o biserică-n ruină. Poate ar fi mai corect să 
spunem că imaginea cosmică s-a devalorizat tocmai 
din cauza noii optici spirituale a omului înstrăinat de 
Dumnezeu: 

Părea că printre nouri s-a fost deschis o poartă, 
Prin care trece albă regina nopţii [luna] moartă. - 
O, dormi, o, dormi în pace printre făclii [stele] o mie 
Şi în mormânt albastru [cerul] şi-n pânze argintie 

[norii], 

în mausoleu-ţi mândru, al cerurilor arc, 
Tu, adorat şi dulce al nopţilor monarc! 

Bogată în întinderi stă lumea-n promoroacă, 
Ce sate şi câmpie c-un luciu văl îmbracă; 
Văzduhul scânteiază şi ca unse cu var 
Lucesc zidiri, ruine pe câmpul solitar. 

Şi ţintirimul singur cu strâmbe cruci veghează, 
O cucuvaie sură pe una se aşează, 

Clopotniţa trosneşte, în stâlpi izbeşte toaca, 
Şi străveziul demon prin aer când să treacă, 
Atinge-ncet arama cu zimţii-aripei sale 
De-auzi din ea un vaier, un aiurit de jale. 

Biserica-n ruină 
Stă cuvioasă, tristă, pustie şi bătrână, 
Şi prin ferestre sparte, prin uşi ţiuie vântul - 
Se pare că vrăjeşte şi că-i auzi cuvântul - 
Năuntrul ei pe stâlpii-i, păreţi, iconostas, 
Abia conture triste şi umbre au rămas; 
Drept preot toarce-un greier un gând fin şi obscur, 
Drept dascăl toacă cariul sub învechitul mur. /.../ 

Credinţa zugrăveşte icoanele-n biserici - 
Şi-n sufletu-mi pusese poveştile-i feerici, 
Dar de-ale vieţii valuri, de alfurtunei pas 
Abia conture triste şi umbre-au mai rămas. 

în van mai caut lumea-mi în obositul creier, 
Căci răguşit, tomnatic, vrăjeşte trist un greier; 
Pe inima-mi pustie zadarnic mâna-mi ţin, 
Ea bate ca şi cariul încet într-un sicriu. 



„Melancolie a fost publicată în 1876, însă 
forma ei orginară este un monolog al lui Ştefăniţă 
din drama istorică Ştefan cel Tânăr, din 1868-1871, 
ceea ce înseamnă că starea pe care o exprimă 

există chiar de la începuturile scrisului emines- 
cian * . 

Cam toate stările lui Eminescu există de la 
început, ceea ce ne determină să cred că fondul său 
ideatic şi vizionar s-a conturat în mod fundamental din 
fragedă adolescenţă, înaintea studiilor universitare în 
străinătate, că melancolia şi depresia lui (nu acordăm 
termenilor sensul lor psihiatric-patologic) trebuie des- 
cifrate în buchiile literaturii vechi, pe care epoca 
modernă, filosofia şi literatura ei le-au ramificat şi 
completitudinat în ordin cognitiv. 

Cum altfel să ne explicăm că, revenit de la studii, 
Eminescu declină cererea lui Maiorescu de a face o 
teză de doctorat pe Kant (pentru un fotoliu univer- 
sitar), pretextând că nu-1 cunoaşte încă prea bine, dar 
îşi sporeşte neîncetat lada cu cărţi vechi şi achizi- 
ţionează o serie de manuscrise medievale pentru 
Biblioteca din Iaşi? Dacă fundamentele gândirii lui s-ar 
fi stabilit la Viena şi Berlin, atunci este greu explicabilă 
pasiunea lui neîntreruptă pentru istoria şi literatura 
veche, bizantină şi românească. 

întorcându-ne la poemul Melancolie, corespon- 
denţele dintre cosmos, Biserică şi sufletul uman sunt 
evidente (şi le-am subliniat în text). 

în tradiţia literară ortodoxă, pe care Eminescu o 
urmează îndeaproape, universul a fost creat dintru 
început ca reflectarea în materie a chipului împărăţiei 



George Gană, Melancolia lui Eminescu, op. cit., p. 32. 

cereşti, iar omul este templu, biserică a Duhului Sfânt 
(cf. I Cor. 6, 19). 

„Biserica-n ruină" a sufletului este motivul pentru 
care cerul a devenit un mormânt, pământul un ţintirim 
şi omul un sicriu, în care inima bate în pustiu. 

Peisajul lumii (cerul şi pământul) este funerar, 
pentru că ochiul inimii, care ar trebui să-1 contemple, a 
devenit un cariu distructiv, care macină la temelia fru- 
museţii ei. 

Moartea a invadat universul cosmic şi universul 
uman, deopotrivă, pentru că moartea spirituală a de- 
vastat interiorul omului. 

Sufletul mort spiritual nu mai poate contempla 
lumea ca pe o biserică împodobită cu icoanele înţele- 
gerilor dumnezeieşti, cu simbolurile bibliei cosmice. 

Din pictura bisericii, ca şi din pictura bisericii 
interioare, care e sufletul, „abia conture triste şi umbre- 
au mai rămas ". 

Din om s-a ştres culoarea vieţii dumnezeieşti, 
lumina care însuflţeşte dinamismul spiritual al existen- 
ţei umane. 

Faptul că sufletul a devenit inapt pentru contem- 
plaţii şi înţelegeri harice şi mistice este cel care 
determină cerul să fie un mormânt, pentru inima care 
s-a transformat în sicriu al iubirii de Dumnezeu şi de 
oameni (anticiparea sicriului de plumb, a amorului de 
plumb şi a decorului de doliu, funerar, bacoviene, este 
de netăgăduit). 

Credinţa moartă este cea care închide cerul şi 
declamă, nietzschean, că Dumnezeu a murit. Eminescu 

ne transmite aceasta într-un mod atenuat, prin meta- 
fora reginei nopţii moarte. 

Anterior, am demonstrat faptul că luna este 
simbol al Dumnezeirii în poezia lui Eminescu, care 
preia toate funcţiile şi atuurile simbolului solar tradi- 
ţional, intenţia poetului fiind de a reproduce, cu o 
fidelitate iconografică şi simbolică remarcabilă, peisajul 
ideologic vesperal sau nocturn al lumii moderne. 

Altfel spus, „e apus de Zeitate" (Memento mori). 

Această degradare a capacităţii umane de con- 
templare deschide calea pentru a vedea cerul înstelat 
denudat de poezia simbolurilor sale, aşa cum o face 
Geo Dumitrescu. 

Imaginea interiorului spiritual uman ca un spaţiu 
eclesial în degradare este preluată de la Eminescu şi 
valorificată şi de Octavian Goga, în poemul Eşti 
singură (din voi. Ne cheamă pământul, 1909): 

Eşti singură astăzi, tu, inima mea, 
Biserică veche-n ruină, 
Sub bolta ta sfântă, -nnegrită de vremi, 
Azi nici un drumeţ nu se-nchină. 

Eşti singură astăzi. ..Păreţii-s bătrâni, 
Nu-i cântec în stranele mute, 
Icoanele-s şterse, şi nimenea nu-i 
Altarul uitat să-1 sărute. 

Prin neguri arare s-abat amintiri 
Lăcaşul pierdut să şi-1 vadă, 

Şi fâlfâie tainic din aripa lor 
Ca groaznice paseri de pradă. 

Ducându-şi pierzarea, trec vifore-n drum 
Te zbuciumă-n goană păgână... 
Şi tu ceri zadarnic un fulger răzleţ 
Să-ţi năruie bolta bătrână! 



Moartea apare ca un epilog funest dar şi firesc în 
urma sucombării spirituale. 

Dacă s-a şters imprimarea interioară de har, sufle- 
tul sau inima a rămas o ruină în faţa intemperiilor 
externe, o pradă uşoară a morţii. 

Folsind o pensulă modernistă, Ion Vinea sesiza un 
tablou asemănător: „luna, rană-n cer, melancolie, -/ 
turme vagi de nori şi stele gheare" (Paşi prin foi). 

Un alt poem eminescian (Un far e soarele în 
marea lumei 647 ) face, de asemenea, referire la simbo- 
lurile religioase vechi, ale lumii ca o mare în furtună 
(topos binecunoscut al literaturii bisericeşti, pe care îl 
descoperim şi la scriitorii ierarhi Varlaam, Dosoftei şi 
Antim, dar şi la Miron Costin şi Dimitrie Cantemir, în 
nişte imagini şi tablouri absolut splendide, la fiecare 
dintre ei) şi la aştrii cereşti ca nişte lumini aprinse, vase 
ale luminii, ca lămpi călăuzitoare, în noaptea lumii şi 
pe marea vieţii. 



M. Eminescu, Opere, XV, ed. întemeiată de Perpessicius, p. 938. 

Imaginea lumii ca o mare e suprapusă peste cea a 
universului întreg, printr-un artificiu datorită căruia 
două sau mai multe imagini/ concepte/ idei sunt 
colajate, rezultatul fiind un tablou foarte plastic, la 
nivelul expresiei, şi foarte profund, la nivelul gândirii: 

Un far e soarele în marea lumei, 
Planetele-s corăbii de-ntuneric 
Ce lin plutesc pe calea lor prescrisă, 
Ţinând drept busolă farul cel mare. 
Dar de s-ar stinge? - Pe oceanul lumei 
Ele ar rătăci în vecie, în veci, 
în întuneric vecinie şi-n durere. 

De această dată, lumea nu mai este cimitir, cerul 
nu mai e mormânt, dar universul este o mare care îşi 
poate pierde busola de/ spre lumină. 

Rătăcirea în întuneric ar însemna o veşnicie de 
suferinţă - şi aici nu putem să ignorăm faptul că 
semnificaţiile versurilor depăşesc descriptivismul pur 
sau curiozitatea epistemologică şi că se apropie foarte 
mult de zona spirituală. Durerea exprimată de poet 
pentru rătăcirea „în întuneric vecinie şi-n durere" nu 
aparţine domeniului empiric, fenomenologic, ci celui 
soteriologic. 

Vizionarismul acesta, profund religios în esenţă, 
poate fi receptat, într-o anumită măsură, şi anterior lui 
Eminescu, căci un poet ca Alecsandri îl transpune 
(pictural) astfel în versuri: 

Pe coastele Calabriei vaporu-naintează 
în unda luminoasă ce noaptea fosforează; 
El taie-o brazdă lungă pe-al mării plai senin 
Şi luna, vas de aur, pluteşte-n ceruri lin. 

(Pe coastele Calabriei) 



Ceva asemănător, ca peisaj cosmic, descrie eliptic 
şi Ion Vinea, mai târziu: „când se întorc pescarii cu stele 
pe mâini/ şi trec vapoarele şi planetele".. .(Tuzla). Dar şi, 
întrucâtva, Nichita Stănescu, într-un poem de tinereţe 
cu sonorităţi romantice şi o picturalitate în stil 
valeryan 648 , din primul volum de poezii: 

E o lume care-n jurul soarelui a pus inele, 
flori de platină smălţate, şi de aur noi lăute, 
şi corăbii zburătoare, cu sămânţa lumii-n ele. 

(Marină) 649 

Plasticitatea imaginilor, pastelul şi imagologia 
poetică sunt numai avatarii unei cugetări care-şi pune, 
în fiecare veac şi epocă, aceleaşi întrebări fundamen- 
tale. Ceea ce se recunoaşte îndeobşte a fi marea poezie 



648 A se vedea: http://ro.wikipedia.org/wild/Paul_Val%C3%A9ry. 

649 Nichita Stănescu, Ordinea cuvintelor, versuri, (ig^y-ig8^), voi. I 
şi II, cuvânt înainte de Nichita Stănescu, prefaţă, cronologie şi ediţie 
îngrijită de Alexandru Condeescu cu acordul autorului, Ed. Cartea Româ- 
nească, 1985. 



română modernă, de la paşoptişti la modernişti, par- 
curge mereu aceeaşi distanţă de la descoperirea 
frenetică a universului existenţial către interogaţiile 
esenţiale, chiar dacă, de multe ori, aceste modulaţii ale 
spiritualităţii lor sunt vălurite de penelul unui anumit 
curent sau stil poetic. 

Cât priveşte poemele pe care le-am oferit anterior 
ca exemple, din opera lui Minulescu sau Geo Dumi- 
trescu, se observă că ne distanţăm - mai mult sau mai 
puţin - de cuviinţa cu care scriitorii din vechime, 
urmaţi de poeţii romantici, priveau cerul, ca pe o 
icoană a frumuseţii şi desăvârşirii dumnezeieşti, ca pe 
un templu unde strălucesc luminătorii cereşti şi care 
este chip al Bisericii celei veşnice. 

însă Eminescu, în poezia amintită de noi la 
începutul acestor rânduri (De câte ori, iubito...), n-a 
făcut pasul acesta profanator la adresa creaţiei lui 
Dumnezeu. El doar a lăsat să fie cunoscut sentimentul 
insuportabil al nimicirii fiinţei sale, pe care îl experia 
din cauza durerii pentru pierderea iubirii. 

Neîmplinirea iubirii 1-a transformat într-un 
sceptic care. ..nădăjduieşte, fiindcă a căutat apoi toată 
viaţa femeia sfântă, care să fie un înger plin de dra- 
goste şi de bunătate, care să-1 reconvertească la 
credinţa puternică şi nevinovată a copilăriei şi a ado- 
lescenţei: 

în biserica pustie, lângă arcul în părete, 
Genunchiată stă pe trepte o copilă ca un înger; /.../ 
Ea o inimă de aur - El un suflet apostat /.../ 



El [Cerul] n-a vrut ca să condamne pe demon, ci a 

trimis 

Pre un înger să mă-mpace, şi-mpăcarea-i...e amorul 

(înger şi demon) 

La „apostat-inima mea" face referire şi în Venere şi 
Madonă, cu aceleaşi semnificaţii. 

Apostazia lui Eminescu era o asumare totală a 
suferinţelor pentru iubirea neîmplinită, pentru eşecul 
amândurora, al lui şi al ei, cum era şi o asumare 
deplină a durerilor şi decepţiilor veacului său modern. 

„Acest suflet generos... se răzvrătea mai mult 
la vederea durerilor obşteşti decât de suferinţele 
proprii 5 . 

E totuşi o apostazie care nu se include în sfera 
sinonimică a termenului aşa cum îl înţelegem noi 
astăzi, ci mai degrabă în sfera asumării, 

„o cunoscută învăţătură, una dintre cele mai 
puternice ale spiritualităţii ortodoxe, potrivit 
căreia fiecare om e vinovat pentru faptele 
tuturor" 651 . 

Blaga o descoperă şi în spaţiul athonit, şi în cel 
rusesc, socotind ca fundament al ei faptul că „pentru 



5 °Zoe Dumitrescu-Buşulenga, Eminescu - Viaţa, op. cit., p. 76. 
651 Lucian Blaga, Trilogia culturii II. Spaţiul mioritic, Ed. Huma- 
nitas, Bucureşti, 1994, p. 40. 

ortodocşi, Biserica nu e o simplă organizaţie în expan- 
siune, ea are din capul locului un aspect cosmic" şi 
organic (consideră în alte părţi - „duhul ortodox este 
[...] o existenţă organică, o existenţă profundă ca 
atare" 652 ), adăugând că „avem suficiente motive să 
credem că această învăţătură n-ar fi fost niciodată 
posibilă la catolici" 653 şi că, 

„întocmai cum ortodoxul se simte vinovat 
pentru faptele fiecăruia, întocmai cum păcatele 
fiecăruia se răsfrâng asupra tuturor, tot aşa 
salvarea fiecăruia ridică, după credinţa ortodoxă, 
nivelul totului" 654 . 

„Din valurile vremii mă lasă să te mântui" 655 ... Dar 
pe acea femeie, suflet-pereche, care să îi însenineze 
viaţa, nu a aflat-o, din păcate, decât în visele sale, nu şi 
în realitate. Din acest motiv simţea că împreună cu 
sine se scufundă ca într-un abis întreaga făptură, 
cosmosul. Acelaşi cosmos pe care 1-a cântat, însă, ca pe 
o avanpost al Paradisului, în atâtea multe alte poeme. 

Drama vieţii sale, însă, chiar şi pe scena poeziei, 
este îmbrăcată, ca-ntr-un „faeton de gală" (împărat şi 
proletar), în simboluri religioase, într-un mod foarte 
transparent chiar şi pentru scepticismul exacerbat al 
celor mai multe dintre exegezele literare. 



652 Idem, p. 61. 

653 Idem, p. 40. 

654 Idem, p. 59. 

655 M. Eminescu, Opere, III, ed. Perpessicius, p. 220. 



Remarcăm, de asemenea, uluitoarea capacitate a 
lui Eminescu de a conjuga, în fiinţa sa, ataşamentul 
faţă de tradiţie cu luciditatea, şi forţa lui vizionară de a 
sesiza sensul evoluţiei spiritualităţii occidentale şi al 
istoriei, faptele ulterioare nedezminţindu-1, ci dimpo- 
trivă, confirmându-i prevederile. 

Ştefan Augustin Doinaş 656 , într-o carte intitulată 
Măştile adevărului poetic, recenzând teoriile literare 
moderne, a chintesenţiat perspectiva europeană, tradi- 
ţia occidentală în ceea ce priveşte aşezarea omului în 
cosmos şi raportarea la el, precum şi concepţia literară 
specifică epocii moderne şi spiritului occidental. 

în cartea sa, poetul începe cu o precizare absolut 
esenţială şi care ne semnalează o tradiţie comună atât 
Apusului cât şi Răsăritului. Această precizare îi era 
proprie şi lui Eminescu, şi autorul spune: „între poezie 
şi proză există o diferenţă esenţială" 657 . înaintea lui 
Eminescu, epoca romantică paşoptistă cunoştea şi 
accepta această sciziune, care favoriza poezia, după 
cum se vede şi dintr-o confesiune a lui Alexandrescu, 
în al său Memorial de călătorie. 

Provocat să evoce scriptic excursia în Oltenia, 
acesta îsi motivează absenta versurilor si opţiunea 

y y y L y 

prozaică astfel: 

„ca să înşel speranţa unora care aşteptau 
versuri, ca să evit bănuielile altora, care nu prea 



656 A se vedea: 

http :/ /ro . wikipedia . org/ wiki/ Ştefan_Augustin_Doinaş . 

657 Ştefan Augustin Doinaş, Măştile adevărului poetic, Ed. Cartea 
Românească, Bucureşti, 1992, p. 7. 

cred adevărurile poeziii (cu toate că proza este 
asemenea de mincinoasă, cu osebire numai că 
minciunele celei dintâi mângâie inima şi înalţă 
sufletul, iar ale celei din urmă sunt amari şi 

păgubitoare), mă hotărâi în fine să scriu voiajul 

"658 

meu... 3 . 

Ceea ce urmează după această precizare a lui 
Dionaş, desparte Europa de Apus de cea de Răsărit în 
două continente de gândire, care şi-au urmat fiecare 
traiectoria sa (o diferenţă care s-a agravat din ce în ce 
mai mult de-a lungul istoriei, după ce s-au scindat 
doctrinar la 1054). 

Şi aceasta, pentru că Occidentul înţelege prin 
proză universul, cosmosul (cel puţin aşa susţin teoriile 
literare moderne, atâta timp cât practica poetică, mai 
ales cea romantică, ar putea să nuanţeze în mod 
semnificativ sau chiar să contrazică această afirmaţie), 
tocmai acel cosmos care, în tradiţia românească, este 
primul convorbitor cu omul în copilăria sa istorică (a se 
vedea literatura noastră veche, mai ales cronografele) 
şi individuală (a se vedea opera eminesciană). 

„Universul, văzut ca o imensă carte, fără 
început şi fără sfârşit [...] conţine proza lumii: de 
la colibacilul care privit la microscop, se arată a fi 
un fel de uzină extrem de diferenţiată şi 
riguroasă, în care mii de enzime gravitează în 



Gr. Alexandrescu, Poezii. Proză, op. cit., p. 210. 



jurul a mii de gene, şi până la spaţiul infinit în 
care se rotesc, după legi sempiterne, planetele şi 
stelele [...]. 

Toate acestea sunt, clipă de clipă, traduse 
din limbajul existenţei lor materiale în limba 
noastră articulată din cuvinte [...], constituind 
pelicula invizibilă de mesaje informative [infor- 
maţionale] care învăluie, ca un fel de logosferă, 
formată din câmpuri, unde şi particule, globul 
pământesc" 659 . 

Pentru gândirea ortodoxă tradiţională, lucrurile 
stau cu totul altfel: 

„dacă noi putem cunoaşte şi gândi lucrurile, 
este pentru că ele sunt chipuri create plasticizate 
ale raţiunilor unei Raţiuni personale supreme. 
Dacă le putem exprima prin cuvinte este pentru 
că sunt cuvinte plasticizate ale Cuvântului adre- 
sate nouă. [...] 

Cuvântul personal [Dumnezeu-Cuvântul] a 
pus în faţa noastră gândirea Sa sau chipul creat al 
gândirii Sale plasticizate, la nivelul raţiunii şi al 
putinţei noastre de exprimare, cu o putere crea- 
toare pe care noi nu o avem" 66 °. 

„Raţionalitatea exprimabilă a lumii" are „un 
Subiect care a gândit-o şi a exprimat-o şi care 



659 Ibidem. 

660 Pr. Prof. Dr. Dumitru Stăniloae, Teologia Dogmatică Ortodoxă, 
voi. 2, op. cit., p. 9. 

continuă să o gândească şi să o exprime într-o 
flexionare continuu nouă, pentru subiectele 
create după Chipul Său" 661 . 



Epoca modernă paşoptistă moşteneşte această 
viziune poetică asupra lumii, în contradicţie cu ceea ce 
spune Doinaş şi ceea ce reprezintă tradiţia apuseană. 

Pentru paşoptişti, 

„dacă visului şi imaginaţiei le revin de jure 
regimul poetic, trezia realităţii [a lumii umane 
decadente, imorale] cade defacto în proză. [...] 

Sunt deseori invocate, în această perioadă, 
mai în glumă, mai în serios, două varietăţi 
hominide, omul poetic şi omul prozaic. [...] 

Opoziţia poezie/ proză poate caracteriza 
stiluri de viaţă diferite, antinomice: «Această 
latitudine poetică a vieţei de codru, în alăturare 
cu îngusta proză a oraşelor»... (Hasdeu 662 , Ursita). 

[...] 

Poate fi socotit un incitant paradox al vremii 
faptul că se tinde nu numai a socoti natura mai 
poetică decât prozaicul artefact uman, ci şi a 
considera poezia prin excelenţă naturală. 

Această îngemănare între poetic şi natural se 
probează indirect în numeroase rânduri în 



661 Ibidem. 

662 A se vedea: 

http://ro.wikipedia.org/wiki/Bogdan_Petriceicu_Hasdeu. 

dizertaţiile lui Filimon 663 despre artă [şi nu 
numaij \ 

Doinaş ne-a descris mai sus tabloul, scientizat şi 
prozaicat, al universului înconjurător, în care homo 
occidentalus nu mai descoperă nicio poezie. în conse- 
cinţă, acesta caută să-şi creeze singur poezia, s-o 
descopere în altă parte decât în natură şi în cosmos sau 
în sine însuşi. 

în această situaţie, poetul vrea să transforme 
proza lumii în poezie, această proză fiind „reprezentată 
de dezvoltarea prodigioasă a limbajului ştiinţelor" 665 . 
Poetul modern apare ca un om care suferă de absenţa 
oricăror repere poetice în acest univers, într-o epocă ce 
învederează fiinţa umană ca homofaber în uzina lumii. 

Deducem că nu universul în sine este o proză 
pentru om, ci omul, modifîcându-şi propriul telos, îl 
percepe ca o realitate tăcută. 

Pentru că, în absenţa perspectivei teologice, care 
vede în cer o facere a mâinilor lui Dumnezeu (Ps. 18) 
sau în univers o scriptură cu litere de lumină, creaţia 
devine un cifru, o realitate ermetică - după cum 
recepta şi Eminescu, sesizând corect ce înseamnă per- 
cepţia omului modern care desemantizează imaginea 
cosmică, care ucide cu mintea tainele (Lucian Blaga) şi 



3 Idem: http://ro.wikipedia.org/wild/Nicolae_Filimon. 

664 Liviu Papadima, Literatură şi comunicare. Relaţia autor-cititor 
în proza paşoptistă şi postpaşoptistă, Ed. Polirom, 1999, p. 74-75. 

A se vedea: http://ro.wikipedia.org/wild/Liviu_Papadima. 

665 Ştefan Augustin Doinaş, op. cit., p. 8. 

proiectează asupra cosmosului o mecanică şi o ştiinţă 
inventate de raţiunea sa autonomă: „O, cer, tu astăzi 
cifre mă înveţi" (0,-nţelepciune, ai aripi de ceară!). 

Autorul nostru afirmă: „Din marea Carte a Uni- 
versului lipsesc [...] geneza şi apocalipsa" 666 . 

însă tăcerea universului, echivalentă cu lipsa 
sesizării lui Dumnezeu în creaţie, îi face pe moderni să 
nu mai recepteze faptul că „Cerurile povestesc [8ir|Youv- 
xai: narează] slava lui Dumnădzău, [iar] facerea mâini- 
lor Lui o vesteşte tăria [cerului]/ firmamentul. Ziua 
zilei spune cuvântul şi noaptea nopţii vesteşte cunoaş- 
terea [yvtioiv] . Nu sunt vorbiri [şi] nici cuvinte cărora să 
nu li se audă sunetul lor. întru tot pământul a ieşit 
glasul lor şi întru marginile lumii spunerile lor" (Ps. 18, 
1-4, cfi LXX). 

Nu, din Cartea Universului nu lipseşte nici geneza 
şi nici apocalipsal Eminescu le cunoaştea şi le citea din 
biblia cosmică, consultată împreună cu Biblia scrisă. 
Poetul se afunda în lectura cosmosului şi nu se con- 
funda cu gândirea dascălului sau cugetarea pitagoreică 
care mecanizează muzica sferelor şi o încifrează. 

„Poezia ca erratum la proza lumii încearcă să le 
suplinească pe amândouă" 667 , adică să ţină locul atât 
genezei, cât şi eshatologiei. însă, dacă poezia supli- 
neşte începutul şi sfârşitul existenţei temporale, mai 
este aceasta un joc aleatoriu sau o ficţiune pură? Ce fel 
de ficţiune pură poate suplini geneza şi apocalipsa 
universului? 



666 Idem, p. 10. 

667 Ibidem. 

Pentru modernism, Liber Mundi se prezintă ca 
„text anonim al naturii" 668 . E o pagină hieroglifică, 
scrisă de nimeni, 

„fără a genera întrebări cu privire la un 
ipotetic autor (Creator al lumii), la un eventual 
mesaj divin (Revelaţie), la o presupusă finalitate 
(Logosul apocaliptic)" 669 . 

însă aici sesizăm concepţia protestantă despre 
lume, pentru care Dumnezeu este absent din natură şi 
nu poate fi găsit decât în Scriptură, în literă. Urmarea 
directă a acestui fapt este aceea că poezia nu mai poate 
fi regăsită în stare naturală în mantia cosmosului, ci ea 
aparţine spaţiului culturii, în dialogul cultural dintre 
texte, numit intertextualitate sau transtextualitate - 
sau transcendenţă textuală, în termenii lui Gerard 
Genette 670 . 

Astfel, dacă filosofia modernă proiectează 
transcendenţa în conştiinţa umană şi o imanentizează, 
în acelaşi mod şi teoria literară transferă mesajul divin 
din cosmos în textul poetic şi în dialogul cultural al 
textelor. Aceasta a condus la situaţia în care poezia şi-a 
transferat sediul din natură în cultură. 

Codul de semne şi simboluri al poeziei nu mai 
este în natură, ci în cultură: 



668 Idem, p. 60. 

669 Ibidem. 

670 A se vedea: 

http:/ / en.wikipedia.org/wild/ G%C3%A9rard_Genette . 



„Exhibarea de sine a poetului liric se face 
întotdeauna pe o scenă de cultură, adică într-un 
cadru de ficţiune şi de convenţie [...], prin 
intermediul unui întreg sistem de semne, al unui 
vast cod, care nu există niciunde în stare de 
natură, dar i se oferă zilnic în stare de cultură" 671 . 

Omul modern occidental are oroare de natură, 
pentru că natura este pentru el sinonimă cu natura 
umană căzută, cu păcatul şi viciul, după cum susţine 
Baudelaire 672 : 

„Cercetaţi, analizaţi tot ce este natural, toate 
acţiunile şi dorinţele omului pur natural: nu veţi 
afla nimic altceva decât oribilităţi. 

Tot ce este frumos şi nobil este produsul 
raţiunii şi al gândirii. 

Crima, al cărei gust animalul uman îl 
deprinde încă din pântecele mamei sale, este de 
origine naturală. 

Virtutea, dimpotrivă, este artificială şi 
supranaturală [...] Răul se face fără efort, firesc, 
inevitabil; binele este întotdeauna rodul unei 
arte" 673 . 

Poate nu este lesne de înţeles pentru toată lumea, 
dar Baudelaire nu face decât să confirme dogma 



Ştefan Augustin Doinaş, op. cit., p. 56. 

A se vedea: http://ro.wikipedia.org/wild/Charles_Baudelaire. 
Cf. Matei Călinescu, op. cit., p. 58. 

catolică care îl concepe pe om ca pe o fiinţă posedând 
o fire vicioasă, pentru care starea păcătoasă este cea 
naturală, iar starea de graţie este supranaturală. în 
timp ce, pentru gândirea ortodoxă, natural este omul 
îndumnezeit, omul primordial, iar situaţia sa actuală 
este una anormală, a-naturală, cea în care „omul în 
cinste fiind [în cinstea luiAdam, de fiu al lui Dumnezeu 
şi fiinţă îndumnezeită] n-a priceput; alăturatu-s-a 
dobitoacelor celor fără de minte şi s-a asemănat lor" 
(Ps. 48, 12, Biblia 1988). 

Starea adamică este considerată, dogmatic, în 
Ortodoxie, ca fiind starea naturală a omului (o ştia şi 
reafirma, în Anatolida, şi Heliade: „Urmând după 
Scriptură, lua-vom /.../ Drept arhetip de viaţă adamiana 
stare"), harul divin fiind intrinsec fiinţei umane, parte 
integrantă a ontologiei sale, iar pentru teologia catolică 
şi protestantă ea este starea supranaturală, dobândită 
prin acordarea graţiei create, în mod supranatural. 

Pentru catolicism, omul natural este nedesăvârşit 
ontologic, păcătos şi rău în esenţă, iar ceea ce îl face 
bun este supra-adăugarea, peste firea sa, a graţiei 
create, care nu îl transfigurează interior, nu îl pres- 
chimbă în mod esenţial, nu îi modifică natura. 

Protestantismul renunţă şi la graţia supra- 
adăugată. 

De aceea, în catolicism şi în protestantism, nu 
există extaz duhovnicesc şi nici vederea lui Dumnezeu 
proprii ortodoxiei isihaste. 

De aici, cearta dintre Sfântul Grigorie Palama, pe 
de-o parte, şi Varlaam şi Akindin, pe de altă parte, care 

izbucneşte în secolul al XlV-lea, dispută dogmatică 
care se prelungeşte până astăzi între teologia ortodoxă 
şi cea romano-catolică. 

„Kant, după câte ştim, spune mai mult decât 
că omul este fiinţă căzută (nu are intellectus 
archetypus 674 ); el mai spune şi că e bine pentru 
om să fie aşa, căci dacă ar cunoaşte intuitiv legile, 
nu ar mai avea ştiinţe, iar dacă ar făptui direct 
binele, nu ar mai avea etică" 675 . 

Şi tot „pentru Kant, în Critica puterii de judecare, 
este cifrată scrierea prin care ne vorbeşte natura" 676 , 
adică e de neînţeles. 

Ne punem întrebarea: poetul modern este un 
eretic intenţional sau un iliterat, care, venind pe filieră 
teologică occidentală, a uitat alfabetul cosmic, codul 
de semne al universului? 

în raport cu această teologie a spaţiului lor pe 
care o resimt ca distantă, transferată însă inevitabil în 
artă, poeţii romantici francezi sunt „adepţi ai ereziei 
estetice denumite poezia inimii (la poesie du coeur)" 677 . 

De multe ori, se întâmplă ca poeţii să redescopere 
anumite semnificaţii tainice (precum romanticii - care 



674 în latină: minte arhetipală/ înţelegerea primordială, a primului 
om creat de către Dumnezeu. 

675 Constantin Noica, Viziunea metafizică a lui Lucian Blaga şi 
veacul al XX-lea, în voi. Lucian Blaga - cunoaştere şi creaţie. Culegere de 
studii, Ed. Cartea Românească, Bucureşti, 1987, p. 25. 

676 Rosa del Conte, op. cit., p. 318. 

677 Matei Călinescu, op. cit., p. 59. 

încercaseră o întoarcere la natură -, continuaţi într-o 
anumită măsură de simboliştii sau expresioniştii 
germani: Rilke 6?8 sau Trakl, din care Heidegger 679 şi-a 
extras filosofia despre artă şi cu care Blaga, Doinaş şi 
alţi poeţi români şi-au descoperit cumva afinităţi), 
într-un mod oarecum similar celui în care personajele 
lui Eliade redescoperă sacrul ascuns în profan. 

Dar poetul acesta nu este un nepăsător care 
exultă pentru că nu comunică şi nu îl vede pe Dum- 
nezeu lângă el, ci este un suferind şi un tânjind: 



Din pajişti suav mirosind, de pe ţărmuri senine, 

Omul se-ntoarce în apa lipsită de flori, 
Şi, chiar de-i luceşte pe bolta-nstelată dumbrava, 
Cu fructe de aur, el scormone 

în grotele munţilor duri, iscodeşte în puţuri, 

Fuge de razele Tatălui Soare, la fel 
De necredincios, care râde de griji şi pe robi îi 
Lipseşte de marea sa dragoste. 



(Omul) 

Dumnezeu (Soarele), Exilatul din această lume în 
transcendenţă, de teologia catolică şi protestantă, nu 
mai dialoghează cu omul şi poetul îndurerat fuge de El 



7 Idem: http://ro.wikipedia.org/wild/Rainer_Maria_Rillce. 

679 Idem: http://ro.wikipedia.org/wild/Martin_Heidegger. 

680 Friedrich Holderlin, Poezii, în româneşte de Ştefan Augustin 
Doinaş, I. Negoiţescu şi V. Nemoianu, Ed. Univers, Bucureşti, 1971. 

şi totodată de frumuseţea universului, pentru că 
aceasta nu îi mai intermediază dialogul cu Creatorul 
cosmosului şi al omului. 

Poetul se simte un logos însingurat, părăsit, 
mutilat dialogic, iar pe Dumnezeu îl consideră neîn- 
durător. 

Parafrazându-1 pe Octavio Paz 681 , care se referea 
la romantici, putem spune, extrapolând, că nereligio- 
zitatea acestor poeţi este religioasă, chinuită. 

în mod sigur, sentimentul lor religios este 
necanonic, pentru că, în septembrie 1907, papa 
condamnă erezia modernistă în enciclica Pascendi 
dominici gregis 682 . Cu toată iradierea civilizaţiei occi- 
dentale, paşoptiştii erau încă rezervaţi, după cum am 



Cf. Matei Călinescu, op. cit, p. 62. A se vedea: 
http : / /r o . wikipe dia.org/ wiki/ Oc tavio_Paz . 
682 Cf. Idem, p. 76. 

Aici găsiţi enciclica paplă în întregime: 

http://www.vatican.va/holy_father/pius_x/encyclicals/documents 
/hf_p-x_enc_i90709o8_pascendi-dominici-gregis_en.html. Varianta în 
limba engleză. 

Până acum, nicio Biserică Ortodoxă nu a anatematizat vreun 
curent literar sau artistic. Există doi mari scriitori, Tolstoi şi Kazantzakis, 
care au fost daţi anatemei de către Biserica Ortodoxă Rusă şi, respectiv, 
Biserica Ortodoxă Greacă, dar nu un curent literar în întregime. 

A se vedea: http://ro.wikipedia.org/wild/Lev_Tolstoi; 

Idem: http://en.wikipedia.org/wiki/Nikos_Kazantzakis. 

Trebuie precizat însă că, pentru concepţia ortodoxă, anatema nu 
este o condamnare (şi cu atât mai puţin nu e soldată cu arderea pe rug), ci 
o constatare a autoexcluderii cuiva din sânul Bisericii. 

Cu toate acestea, Biserica Ortodoxă Română nici măcar nu a luat 
atitudine, oficial, faţă de vreun scriitor sau om de cultură care s-a 
manifestat cu ostilitate la adresa ei, cu atât mai puţin nu a avut vreodată 
iniţiativa propunerii unei anateme. 



văzut, în a accepta lăuntric sentimentele culturale ale 
Apusului, conştienţi de istoria lor naţională de rezis- 
tenţă împotriva unei viziuni asupra lumii şi existenţei 
umane contrare propriei lor spiritualităţi şi tradiţii. 

Modernii - şi nu atât scriitorii, cât mai degrabă 
exegeţii - încep să sufere de amnezie şi să manifeste tot 
mai apăsat regrete (până vor ajunge la a acuza în 
exclusivitate Ortodoxia pentru decalajul cultural al 
românilor faţă de Occident), aşa cum, la începutul 
veacului XX, se plângea Sextil Puşcariu 683 : 

„într-o vreme când orice mişcare culturală se 
reflecta prin biserică, ortodoxismul nostru a fost 
evenimentul cu cele mai grave urmări pentru 
dezvoltarea noastră culturală, căci el ne-a legat 
pentru veacuri întregi de cultura Orientului [de 
fapt, de a Bizanţului, nu de a Orientului, pentru 
că Orientul e mare...], formând un zid despărţitor 
fată de catolicismul vecinilor noştri din vest si din 

y y y 

nord. 

Marea mişcare a Renaşterii, care a cuprins - 
deşi mai târziu decât pe alţii - pe vecinii noştri 
poloni şi unguri, e strâns legată de catolicismul 
acestora [de la aceste suspine după Renaştere cred 
că s-a ajuns mai târziu la concluzia de a crea o 
Renaştere bizantină şi apoi românească, analoage, 
pentru a putea trece peste imobilismul regrete- 
lor]. 



3 A se vedea: 

http://ro.wikipedia.org/wiki/Sextil_Pu%C5%9Fcariu. 

Dacă ortodoxismul nostru a fost cea mai 
puternică pavăză pentru conservarea limbii şi 
naţionalităţii noastre [recunoştea încă Puscariu - 

y y l y y 

mai târziu nu s-a mai făcut menţiune despre], el a 
fost şi o piedică puternică şi continuă pentru 
curentele culturale apusene. 

Chiar ideea de latinitate, care în mod firesc 
trebuia să apară odată cu trecerea românilor prin 
şcolile umaniste ale vecinilor noştri [poloni], nu a 
avut multă vreme un răsunet covârşitor [aici am 
dubii: nu numai Ureche, Costin si Cantemir au 

7 y 

susţinut latinitatea, ci si un ierarh ca Dosoftei, 

y 7 y 7 

prin chiar atenţia pe care a acordat-o termenilor 
latini în traducerile sale la cărţile de cult ale 
Bisericii] . 

în schimb însă, Orientul cu fantazia-i vie şi 
cu nepotolita-i sete de forme nouă şi culori 
îmbelşugate, lumea aceea inventivă de care ne 
lega religiunea, îmbinată cu predispoziţiile etnice 
de origine mediteraneană ale firii noastre înzes- 
trate, înainte de toate, cu un pronunţat simţ 
pentru măsură şi armonie, a făcut ca în acest colţ 
din sud- estul european stăpânit de români să se 
nască o cultură proprie" 684 . 

Aşadar, până la urmă, e bine sau e rău că, 
fundamentaţi pe „ortodoxism", cum zice autorul, am 



4 Sextil Puşcariu, Istoria literaturii române. Epoca veche, ediţie 
îngrijită de Magdalena Vulpe, postfaţă de Dan C. Mihăilescu, Ed. 
Eminescu, Bucureşti, 1987, p. 20-21. 

rezistat curentelor culturale apusene, cu obstinenţă, 
mai multe secole - fapt care, în definitiv, a născut o 
cultură proprie? închidem aici paranteza, remarcând 
însă că dihotomia ortodoxie-catolicism era privită, 
inclusiv din punct de vedere literar, ca un aspect 
esenţial al dezvoltării culturale a românilor, motiv 
pentru care cred că dezbaterea noastră nu e nepotrivită 
sau nenecesară. 

Mergând mai departe pe firul studiilor lui Doinaş 
şi al receptării teoriilor culturaliste occidentale, aflăm 
că poezia modernă este o realitate „personal-imper- 
sonală" 685 , fiindcă „interlocutorul fiind un text, subiec- 
tul este de asemenea un text" 686 . 

Caracterul personalist al dialogului se estompea- 
ză, din moment ce se anulează comunicarea dintre 
Logosul divin, logosul uman şi logosul cosmic, pe care 
o receptăm la un nivel maxim în literatura română 
veche şi, exprimată simbolic, la Eminescu, dar şi ante 
şi post-Eminescu, în poezia paşoptistă ori în cea 
modernă. însăşi contaminarea zilnică a poetului de 
cultură „se petrece cu preţul abolirii unicului, a hiper- 
individualului, a experienţei personale" 687 . 

Poetul liric este însă sincer doar în aparenţă, căci 
el „nu-şi exhibă decât pudoarea" 688 , o pudoare onto- 
logică, pudoarea de a exista, de a avea o experienţă 
personală, într-o lume anonimă. 



685 Ştefan Augustin Doinaş, op. cit., p. 63. 
686 Ibidem. 

687 Idem, p. 55. 

688 TJ 

Idem, p. 57. 

Atâta timp cât lumea este presupus impersonală, 
a nimănui - o operă neasumată şi nesemnată -, a- 
logică, nu poate fi receptată ca un logos cosmic. 

De asemenea, dacă identitatea (şi chiar existen- 
ţa) Autorului operei cosmice nu contează, importanţa 
autorului uman se estompează şi ea, făcând loc dialo- 
gului intertextual impersonal. 

întrebarea legitimă este aceea, dacă poezia mo- 
dernă românească exhibă cu adevărat aceste trăsă- 
turi, ca urmare a raportării practice la un univers fără 
raţiuni divine (logoi), fără logică dumnezeiască. 

Vom avea prilejul să observăm că datele poetice 
oferite de poezia românească, de textul liric în sine, nu 
concordă cu realitatea teoretică. 

Biografia artistică a lui Doinaş este ea însăşi 
paradoxală, atâta timp cât poetul una teoretizează şi 
alta mărturiseşte în practica poetică. în spaţiul litera- 
turii române moderne, această sciziune între teorie şi 
practică literară nu va fi singulară. 

E o poveste care începe de la contemporanul lui 
Eminescu, Macedonski (care nu depăşeşte, ca menta- 
litate, epoca paşoptistă şi are ca model tiparul poeziei 
profetice a lui Heliade, dar este teoreticianul poeziei 
viitorului şi al wagnerismului poetic). Iar în ceea ce-1 
priveşte pe Augustin Doinaş nu ştiu cât de mult se 
poate stabili o conexiune între teoriile de mai sus şi 
resurecţia baladei. 

De altfel, rezumând filosofia lui Heidegger (filo- 
sofie care are în vedere poezia lui Holderlin, Trakl şi 
Rilke, aşezate în contextul unei gândiri teologice 

edulcorate, dar cu profil protestant), concluziile nu 
sunt la fel de simplu de afiliat interpretărilor reproduse 
anterior: „Poezia e numirea care întemeiază fiinţa şi 
esenţa tuturor lucrurilor", având „caracter originar". 

„Poemul originar [...] e deschiderea primor- 
dială, Sacrul, care este primul poem, «poemul 
anterior oricărei spuneri (das unvordichtet Ge- 
dicht), care a depăşit deja în rostirea sa (iiber- 
dichtet) orice rostire poetică»" 689 . 

Dacă poezia este esenţa şi temelia (zice Heide- 
gger) tuturor lucrurilor, atunci, printr-un simplu silo- 
gism, înseamnă că poezia este esenţa materiei şi că 
universul este poezie şi nu proză. 

De altfel, Heidegger mai spune şi că: „în esenţa ei, 
orice artă este Poezie (Dichtung)" 690 şi extragem de aici 
concluzia că inclusiv proza este (sau conţine), în esen- 
ţă, poezie. Doinaş constată că, în Elegiile duineze ale lui 
Rainer Măria Rilke, „lirismul constă în celebrarea 
înfiorată tocmai a acestei copătrunderi între om şi 
natură [...]. Unitatea pierdută, a omului cu Totul în- 
conjurător, se regăseşte - susţine poetul - graţie unei 
retrageri în cea mai intimă şi profundă 
interioritate..." 691 , deoarece „inlăuntrul posedă carac- 



689 Idem, p. 41. 

690 Martin Heidegger, Originea operei de artă, traducere şi note de 
Thomas Kleininger şi Gabriel Liiceanu, studiu introductiv de Constantin 
Noica, Ed. Humanitas, Bucureşti, 1995, p. 100. 

691 Ştefan Augustin Doinaş, op. cit., p. 43. 



teristicile lui inafară" (în opinia lui Rilke), iar „omul 
(Dasein) nu este deloc «o interioritate monadică 
închisă, separată de tot ceea ce i-ar fi exterior»..." 692 , ci 
se deschide, în extaz, spre lume. 

Doar că pentru Heidegger şi filosofia germană, 
Totul nu este, ca în Ortodoxie, universul infuzat de 
harul lui Dumnezeu, ci este chiar un dumnezeu sau 
zeu, panteizat (a se remarca faptul că nu este o 
perspectivă de-religiozizată, ci doar de-creştinată), acel 
Sacru interpretat panteist în cultura germană şi 
occidentală (începând de la Spinoza), reprezentând 
lumea şi universul, univers considerat de către 
ortodocşi ca fiind chipul plasticizat al gândirii lui 
Dumnezeu, imprimat şi susţinut în fiinţă de energia 
Lui dumnezeiască necreată. 

Omul se dechide în extaz, în teologia ortodoxă, 
dar nu către lume, ci către lumina dumnezeiască a 
Dumnezeului treimic şi către Logosul care este sursa 
vieţii. Pentru că lumea nu este logos şi lumină din 
iniţiativă proprie, iar muzica sferelor ar degenera în 
haos dacă aştrii cereşti ar fi „din frâiele luminii şi ai 
soarelui scăpaţi" (Scrisoarea I), ale luminii raţionale 
sădite în ei de Lumina şi Soarele care i-a creat ca să fie, 
totodată, şi lumini simbolice, metafore, poezie (şi 
literatură) despre geneză şi eshatologie, pentru cerul 
minţii şi pentru lumina înţelepciunii umane. 



692 Idem, p. 44. 

O altă tradiţie literară: iarna ca anotimp 
spiritual 



Am discutat într-un capitol anterior despre 
viziunea aştrilor cereşti şi a cerului înstelat ca peisaj 
mistic tradiţional în operele poeţilor noştri. 

Un alt peisaj tradiţional-simbolic este cel al mării, 
al mării intempestive sau al diluviului - am văzut, pe 
parcursul cărţii noastre, identitatea semantică a acestui 
topos la Varlaam, Antim, Cantemir, poeţii prepaşop- 
tişti şi paşoptişti, reprodus ulterior şi în lirica modernă 
- dar şi cel al iernii duhovniceşti, despre care 
intenţionăm să facem câteva aprecieri în cele ce 
urmează. 

în tradiţia literaturii noastre vechi, iarna este 
foarte des asociată, în cărţile noastre, cu un anotimp 
duhovnicesc al nerodirii sufletului şi al viscolirii lui de 
patimi. 

Acest sezon spiritual neprielnic poate fi pus în 
legătură fie cu traiectoria individuală a vieţii, fie cu 
destinul unui neam întreg sau al umanităţii. Pentru că 
adesea este ignorată aproape cu desăvârşire descen- 
denţa unor mari teme şi motive ale literaturii culte, din 
literatura religioasă, ne propunem să urmărim felul în 
care literatura română cultă s-a dezvoltat în depen- 
denţă de mentalitatea şi de tradiţia ortodoxă, cu tot 
nihilismul de suprafaţă pe care îl manifestă unele 
producţii literare şi cu tot cortegiul de declaraţii care 

par (sau chiar sunt) beligerante la adresa Ortodoxiei 
sau a lui Dumnezeu. 

Acestea vor să excludă substratul de natură 
religioasă al frământărilor literare, aruncându-1 în mod 
nemotivat, dar deliberat, în derizoriu, şi să scoată în 
schimb în prim plan, o atitudine de frondă sau de 
indiferentism religios, care ar caracteriza cultura şi 
literatura română modernă, în ansamblu. 

Credincioşilor ortodocşi care sunt prezenţi la 
slujbele Bisericii şi care citesc frecvent cărţi de predici, 
cuvinte duhovniceşti, acatiste sau alte rugăciuni, le 
este, credem noi, foarte familiară asociaţia dintre 
anotimpul hibernal, însoţit de fenomene meteorologice 
ostile supravieţuirii, şi perioadele de ispitire şi de 
suferinţă profundă duhovnicească din viaţa creştinului, 
în vremea cărora el trece prin adevărate furtuni şi 
viscoliri sufleteşti, prin îngheţ duhovnicesc greu de 
îndurat. 

Această comparaţie este simplă şi uşor de 
perceput de către oameni, dar nu simplistă. Ea are o 
întemeiere scripturală, după cum vom vedea, şi este 
regăsibilă şi în literatura română, de la începuturile 
sale şi până în perioada modernă. 

Cel mai adesea, iarna apare în context antitetic, în 
relaţie de antinomie cu primăvara, reperul simbolic al 
învierii. 

Iniţiem excursul nostru demonstrativ cu exemple 
din Cazaniile noastre vechi, dar şi din Cronici 
(Letopiseţe). 

în Cazania ortodoxă a lui Coresi, din 1581 (căci 
prima, de la 1567, era calvină, deşi era destinată 
ortodocşilor), aflăm un prim text de acest fel (pe care - 
îndreptându-l - îl reproducem în versuri, spre o mai 
intimă comparaţie cu poezia propriu-zisă): 

Drept aceea, fraţilor, 
să ne nevoim cu veselie 
şi cu cântări, 
să prăznuim înnoirea praznicului 
acestuia, 
şi această vreme de primăvară. 

Şi să ne arătăm toţi 
învierii lui Hristos 
bucurându-ne 
şi ca nişte jigănii [fiinţe] 

omorâte de iarnă, 
ce-şi leapădă mâhnirea, 

unde văd toate făpturile întregindu-se 
şi iară învie, 
cum vedem şi pământului 
răsărindu-i iarbă, 
şi pomii înflorind 
şi toate jigăniile jucând, 

marea facându-se lină 
şi toată lumea primenindu-se 
şi spre bine adăugându-se 



628 



şi înnoindu-se. 
Şi iată, 

acelea sunt fără suflet şi fără grai 
şi aşa se bucură 
şi se veselesc 
şi se luminează învierii lui Hristos, 

cu cât mai vârtos noi, oamenii, 
ce suntem în cuvântul 
şi în chipul lui Dumnezeu cinstiţi, 
datori suntem a ne curăţi fiecare 
şi a ne lumina 
şi a ne îndeletnici 
în veselie dumnezeiască 

şi a ne îndrepta pe calea vieţii celei bune 
şi să ne înnoim 
şi să ne umplem de 
mirosenia [mireasma] 
şi dulceaţa Duhului Sfânt 693 . 

în această secvenţă este vorba de iarna spirituală, 
simbolizând adăstarea în păcate, ca antipod al învierii 
şi de bucuria depăşirii acestui anotimp în care viaţa 
veşnică nu poate să prindă rădăcini şi să înflorească în 
noi, din cauza gerului necredinţei. 



93 Coresi, Evanghelie cu învăţătură (1581), publicată de Sextil 
Puşcariu şi Alexie Procopovici, Bucureşti, Atelierele grafice Socec & Co, 
Societate anonimă, 1914, p. 133-134. 

într-o manieră similară, în Cazania lui Varlaam, 
iarna apare ca închipuind erezia iconoclastă. 

învingerea ei reprezintă, pentru creştinii orto- 
docşi, adierea primăvăratică şi binefăcătoare a sfintei şi 
adevăratei credinţe (din nou, am atenuat fonetismele 
moldoveneşti): 

Cumu-s iarna 
Vi[s]cole şi vânturi răci 
şi vremi geroase, 
de carile să îngreuiadză oamenii 
şi sămt [sunt] supăraţi 
în vremea iernei, 

iară deaca vine primăvara 
ei se iuşurează de aceale 
de toate 
şi să veselesc, 
căce c-au trecut 
iarna cu gerul 
şi s-au ivit 
primăvara cu caldul 
şi cu seninul, 

aşe şi în vremea de demult 
au fost viscole 
şi vânturi de scârbe 
şi de dosădzi 
pre oameni 



ca şi într-o vreme de iarnă 94 . 

Textul acesta, în redactare varlaamiană, este citat 
în toate istoriile literaturii române, ca model de 
frumuseţe şi de expresivitate literară. O primă dovadă 
de translare a acestui topos din literatura religioasă în 
literatura cultă (deşi la vremea respectivă nu existau 
asemenea taxonomii) o constituie regăsirea lui în Leto- 
piseţul lui Miron Costin. 

Prezenţa lui într-o formă nedisimulat împrumu- 
tată din cărţile ortodoxe este şi o probă indubitabilă a 
faptului că mintea unui mirean cărturar nu era, pe 
atunci, esenţial distinctă de a unui ierarh al Bisericii. 

Miron Costin transferă, prin urmare, simbolismul 
hibernal din perimetrul Bisericii în cel al istoriei, însă 
în mod fundamental, iarna rămâne şi acum un prototip 
alegoric al vremurilor tulburi, al perioadelor de încer- 
care duhovnicească pentru oameni, chiar dacă factorul 
negativ îl reprezintă, de această dată, un domnitor 
nevrednic: 

Ce cum floarea şi pomeţii 
şi toată verdeaţa pământului 

stau ofilite 
de brumă căzută peste vreme, 
şi apoi, 
după lină căldura soarelui, 



Varlaam, Cazania (1643), °P- cit., p. 30. 

vin iară la hirea [firea] 
şi la frâmseţele sale 
cele împiedecate de răceala brumei, 
aşea şi ţara, 
după greutăţile ce era la Radul-vodă /.../, 
au venitu fară zăbavă 
ţara la hirea sa, 
şi până la anul 
s-au împlut de tot bivşugul [belşugul] 
şi s-au împlut de oameni 695 . 



Iarna este o metaforă a îngheţului duhovnicesc al 
omenirii pentru Antim Ivireanul, care ipostaziază 
omiletic Naşterea Mântuitorului într-un context mun- 
dan în care: 



Era pre la miezul iernii, 
când pământul şi apele 
sunt îngheţate de ger 
şi de vânturile cele reci; 
şi Fecioara tânără şi ruşinoasă, 
care nici din casă 
nu era obicinuită a ieşi, 
şi, fiind aproape de a naşte, 
purcede pre o cale grea 
şi cu anevoie ca aceasta. 
Şi, apropiindu-să de Vithleem, 



95 Miron Costin, Opere, voi. I, ediţie critică de P. P. Panaitescu, 
EPL, Bucureşti, 1965, p. 71-72. 

doară s-ar fi găsit 
vreo casă cuvioasă, 
ca să nască 
Fecioara aceasta într-însa, 
iară însuşi Iubitorul de sărăcie, 

Domnul, 
au pohtit într-o coşare smerită, 
ca să Se nască 696 . 

Noi nu cunoaştem prea bine amănunte meteoro- 
logice cu privire la Ţara Sfântă, la vremea în care S-a 
născut Hristos în Betleem, dar Antim a descoperit 
forma cea mai potrivită prin care să reprezinte în 
mintea ascultătorilor vicisitudinile unui drum anevoios 
din Galileea în Iudeea, parcurs de Sfântul Iosif şi Prea- 
curata Fecioară, pentru a se împlini făgăduinţa făcută 
Sfinţilor Protopărinţi Adam şi Eva, aceea de a se naşte 
lumii un Mântuitor. 

Aluziile cu privire la frig, ger sau sărăcie nu sunt 
însă descriptiviste, ci duhovniceşti şi ele caracterizează 
starea în care se afla lumea, omenirea la acea dată, în 
care, în miezul iernii, Se naşte Dumnezeu pe pământ. 
Acest topos al iernii ca simbol al vremurilor nefa- 
vorabile, nefericite, a intrat ulterior din cărţile reli- 
gioase în literatura cultă şi îl întâlnim în epoca 
prepaşoptistă şi paşoptistă, dar şi în perioada modernă. 
Zilot Românul 697 scrie stihuri îndurerate după moartea 



9 Antim Ivireanul, Opere, op. cit., p. 196. 
697 A se vedea: 

http : / /r o .wikipe dia . org/ wiki/ Zilot_Rom%C3%A2nul . 

celei de-a doua soţii, în care iarna este un anotimp 
simbolic al suferinţei: 

y 

Nu e lucru de mirare la ghenar a furtuna, 
Furtună cât să dea spaima că lumea va răsturna, 
Nici la luna lui iulie a fi cu prisos călduri, 
Căci la vremea lor au toate rânduitele măsuri. 
Dar la mai sau la aprile să vezi zădufuri sau ger, 
Nu poate fi alt nimica decât mânie din cer. 

De aceea, ticăloase Ştefane, ajung atât, 
Ajungă atâtea lacrămi, nu mai plânge amărât, 
Căci vezi bine că te arse şi te-ngheaţă singur mai, 
Când nu-i ger, nici e căldură, ci cum e mai bine de trai. 

Apoi trebuie să judeci c-aceasta ce-ai petrecut 
E răsplată de la Domnul, când au vrut şi cum au vrut 698 . 



Aceeaşi valoare simbolică o au anotimpurile şi la 
Conachi: „De nouă ori până astăzi pământul colindă- 
tor/ Au călătorit pe crugul soarelui nemişcător./ De 
nouă ori primăvara cu veşmântul înflorit/ Şi iarna cu 
cărunteţa pe pământ s-au învârtit"... (Jaloba mea). 

Cârlova se va întoarce melancolic către ruinele 
unui trecut măreţ, când se va simţi viscolit de 
suferinţă: „Aşa şi au acum, în viscol de dureri,/ La voi 
spre uşurinţă cu triste viu păreri" (Ruinurile Târgo- 
viştii). 



9 Zilot Românul (Ştefan Fănuţă), Opere complete, ediţie îngrijită, 
studiu introductiv, note, comentarii şi indici de Marcel-Dumitru Ciucă, 
Ed. Minerva, Bucureşti, 1996, p. 219. 

Grigore Alexandrescu va recurge şi el la această 
comparaţie alegorică ce implică similitudinile dintre 
existenţa umană şi manifestările capricioase ale ano- 
timpului rece: 

După vara cea bogată 
Vine iarna- ntărâtată. 
Bate vânt îngrozitor. /.../ 

Primăvara,-a ei zâmbire 
De ce-nvie a ta simţire, 
Iarna nu ţi-o-nchipuieşti? /.../ 

Până n-ajungi timpul rece, 

Bucură-te de natură: 
Apoi când vremea va trece 
Peste-a inimii căldură, /.../ 

Şi de lume şi de toate 
împreună ne-om desface. 

(Prieteşugul şi amorul) 

* 



De când pierdui părinţi-mi trei ierni întregi trecură, 
Trei ierni, căci după ierne viaţa-mi socotesc, 
Căci zilele-mi ca iarna de viscoloase-mi fură, 
Copaci din miezul iernii ce vânturi îi clătesc. 

(Miezul nopţei) 

* 

M-aş duce unde zboară atâtea rândunele, 
Când viscolul începe, când vin vremile rele; 

Pe pasur'le verdeţei ca ele m-aş ivi. /.../ 
Dar iarăşi m-aş întoarce când firea ar zâmbi. 

(Aşteptarea) 

La Bolintineanu motivul iernii se împleteşte cu cel 
al vieţii ca o mare în furtună şi cu al limanului liniştit şi 
dumnezeiesc - provenind tot din cărţile Bisericii -, în 
poemul Invocaţie: 

Tu, ce-ai sădit în inimi speranţa şi credinţa, 
Căci una fără alta nu poate exista, 
Ce-aduci după durere surâsul şi dorinţa 
Şi după vijelie un soare a lumina; /.../ 

Aruncă o cătare asupra ţării mele; 
Ea este ca o barcă pe un ocean plutind 
Când geme uraganul în noaptea fără stele, 
Ce încă o suflare ş-o vom vedea perind. 

Trimite-ne, o, Doamne, lumina Ta cerească, 
Căci lungă fuse noaptea în care suspinăm; 

Ca să vedem furtuna ce va să ne răpească 
Şi sub un mal ferice un port să căutăm! 



Aceeaşi valoare simbolică a motivului hibernal o 

y 

remarcăm şi la Heliade: „Inima-mi obosită, şi nu de ani, 
nu încă,/ Griji, datorii, povară pe ea se grămădesc;/ 
Valuri, criveţe-ntr-însa ca-n vulcănoasă stâncă/ Izbesc, 
se-nfrâng cu muget, mai repezi năvălesc.// Pe la-nce- 
putul verii, vifore preageroase/ Asupra-i se răscoală s-o- 
ngheţe-aci pe loc/.../ Un foc! şi ca acela ce arde-ntr-o 
câmpie/ Albită de troiene şi toată-n vijălie,/ Ce arde ca 
să arză, de vânturi spulberat"... (Destăinuirea). 

Nici în celebrele pasteluri ale lui Vasile Alecsan- 
dri, tabloul iernii nu este pictat la modul pur- 
peisagistic, simplist, ci el învederează o psihologie mai 
adâncă, o tendinţă spre reculegere şi spre priveghere 
pe care o aduce în suflet recluziunea sezonieră, acesta 
scufundându-se în cugetarea despre condiţia umană şi 
a întregii creaturi: 

O! farmec, dulce farmec a vieţii călătoare, 

Profundă nostalgie de lin, albastru cer! 
Dor gingaş de lumină, amor de dulce soare, 
Voi mă răpiţi când vine în ţară asprul ger!... 

Afară ninge, ninge, şi apriga furtună 
Prin neagra-ntunecime răspânde reci fiori, 
Iar eu visez de plaiuri pe care alba lună 
Revarsă-un val de aur ce curge printre flori. /.../ 

Atunci inima-mi zboară la raiul vieţii mele, 
La timpul mult ferice în care-am suferit, 
Şi-atunci păduri şi lacuri, şi mări, şi flori, şi stele 
Intoană pentru mine un imn nemărginit. 

Aşa-n singurătate, pe când afară ninge, 
Gândirea mea se primblă pe mândri curcubei... 

(Serile la Mirceşti) 



Ziua ninge, noaptea ninge, dimineţa ninge iar! 

Cu o zale argintie se îmbracă mândra ţară; 
Soarele rotund şi palid se prevede printre nori 

Ca un vis de tinereţe printre anii trecători. 

(Iarna) 



Fumuri albe se ridică în văzduhul scânteios 
Ca înaltele coloane unui templu maiestos, 
Şi pe ele se aşază bolta cerului senină, 
Unde luna îşi aprinde farul tainic de lumină. 

O! tablou măreţ, fantastic!... Mii de stele argintii 

în nemărginitul templu ard ca veşnice făclii. 
Munţii sunt a lui altare, codrii - organe sonoare 
Unde crivăţul pătrunde, scoţând note-ngrozitoare. 

(Mezul iernei) 

* 



Noaptea-i dulce-n primăvară, liniştită, răcoroasă, 
Ca-ntr-un suflet cu durere o gândire mângâioasă. 
Ici, acolo, cerul dispare sub mari insule de nori, 
Scuturând din a lui poale lungi şi răpizi meteori. 

(Noaptea) 



Adevărate alegorii, decriptabile numai prin recur- 
sul la simbolistica veche, sunt uşor de identificat în 
număr destul de mare la Mihail Eminescu. 

Deşi Eminescu este cunoscut mai mult ca poet al 
naturii văratice, iarna ocupă un loc deosebit în lirica 
sa. 

Prezenţa anotimpului hibernal, cu pelerina sa de 
fenomene negative, ostile, este, ca şi în literatura 
noastră veche religioasă, o constantă pur simbolică a 
liricii eminesciene. 

Eminescu parafrazează din cărţile Bisericii chiar şi 
nelipsita antiteză iarnă - primăvară/ vară. 

Şi tot din volumele vechi găsite de el în casa pă- 
rintească sau în bibliotecile Mănăstirilor - tomurile 
groase şi roase de molii de care aminteşte adesea - 
iarna are semnificaţie duhovnicească, fiind un simbol 
al tulburării sufleteşti, al nefericirii, al viscolirii de 
gânduri negre. 

O ipostază duhovnicească a autorului o regăsim 
în poemul Melancolie, la care am mai făcut referire 
anterior, în care Eminescu îşi face autoportretul ca o 
„biserică-n ruină", cu ferestrele şi uşile sparte şi cu 
icoanele învechite sau în culori estompate. 

O asemenea relatare este corectă din perspectivă 
ortodoxă, unde oamenii sunt temple ale lui Dumnezeu. 

Eminescu îşi recunoaşte ruina bisericii sale 
interioare, a sufletului său, într-un context istoric al 
epocii moderne în care: 

Bogată în întinderi, stă lumea-n promoroacă, 
Ce sate şi câmpie c-un luciu văl îmbracă; 
Văzduhul scânteiază şi ca unse cu var 
Lucesc zidiri, ruine pe câmpul solitar. 



Descrierea aceasta eminesciană o putem localiza 
poetic între Alecsandri şi Bacovia, pentru că poartă pe 
struna versurilor tonalităţi comune ambilor poeţi, deşi 
pare că pe cei trei îi despart prăpăstii literar-ideologice 
de netrecut. 

Limbajul şi ritmul sunt mai degrabă proprii lui 
Alecsandri, dar sentimentul de criză ne apropie de 
Bacovia. 

Dezamăgirea profundă provocată de neîmpărtă- 
şirea iubirii îi provoacă poetului, cel mai adesea, 
reflecţii întunecate, care îi zugrăvesc în minte tablouri 
hibernale, viscoliri cataclismice. 

Aşa se întâmplă în mai multe poeme: 



Departe sunt de tine şi singur lângă foc, 
Petrec în mine viaţa-mi lipsită de noroc, 
Optzeci de ani îmi pare în lume c-am trăit, 
Că sunt bătrân ca iarna 6 ", că tu vei fi murit. 

(Departe sunt de tine) 



De câte ori, iubito, de noi mi-aduc aminte, 
Oceanul de gheaţă mi-apare înainte /.../ 
Iar peste mii de sloiuri, de valuri repezite 
O pasăre pluteşte cu aripi ostenite /.../ 
Suntem tot mai departe deolaltă amândoi, 
Din ce în ce mai singur mă-ntunec şi îngheţ... 

(De câte ori, iubito...) 



Ca iarna cea eternă a Nordului polar 
Se-ntinde amorţirea în sufletu-mi amar, 
Nimic nu luminează astei pustietăţi, 
Doar sloiurile par ca ruine de cetăţi, 
Plutind de asprul vi[s]coF°° al morţii cei de veci... 
Tu ramură-nflorită...pe visul meu te pleci! 



99 Metafora i-a fost inspirată de Bolliac (Carnavalul). 
700 Eminescu zice „vicol", ca şi Varlaam, iar nu viscol, folosind 
aşadar un termen arhaic, ca de alte multe ori în opera sa. 

(Apari să dai lumină) 

* 



Ce? Când luna se strecoară printre nouri, prin 

pustii, 

Tu cu lumea ta de gânduri după ea să te aţii? 
Să aluneci pe poleiul de pe uliţele ninse...? /.../ 
Şi în gându-mi trece vântul, capul arde pustiit, 

Aspru, rece sună cântul cel etern neisprăvit... 

(Scrisoarea IV) 



în Scrisoarea V este reiterată antiteza dintre visul 
de iubire, „feeria unui mândru vis de vară", şi inima de 
gheaţă a femeii. 

Iubirea face ca anotimpul inimii să fie văratic 
(„Când în inimă e vară"...) şi încearcă să dezgheţe cu 
căldura sa „raza ochilor ei reci", însă frigul polar din 
sufletul femeii ipocrite nu se topeşte. 

întotdeauna decorul natural al iubirii este văratic 
la Eminescu şi presupune nenumărate sugestii care ţin 
de transgresarea dimensiunilor finite ale lumii aces- 
teia, pentru a intra în grădina fericirii veşnice, acolo 
unde iarnă şi suferinţă nu există. 

în Ce te legeni..., iarna devine un motiv de neferi- 
cire de proporţii cosmice, căci „Iarna-i ici, vara-i depar- 
te . 

O altă metaforă a gerului sentimental, care aduce 
în scenă decorul glacial al ipocriziei, se referă la „jude- 
cătorii" cei cu „nenduraţii ochi de gheaţă", adică criticii, 
de data aceasta, aceia care denigrau versurile sale din 
invidie (Criticilor mei). 

Lor le dedică următoarele versuri, împrumutând 
tot din literatura veche religioasă, motivul nerodirii, al 
stârpiciunii duhovniceşti: „Critici voi, cu flori deşarte,/ 
Care roade n-aţi adus -/ E uşor a scrie versuri/ Când 
nimic nu ai de spus". 

în nuvele, Eminescu este când realist - 

„Iarna, de gerul cel amarnic, trăsnea grinda 
în odaie [a lui Dionis], crâşcau lemnele şi pietrele, 
vântul lătra prin gardurile şi ramurile ninse; ar fi 
vroit să doarmă, să viseze, dar gerul îi îngheţa 
pleoapele şi-i painjinea ochii. [...] Şi-n asemenea 
momente, în lungile şi friguroasele nopţi de iarnă, 
crede cineva cum că el, redus până la culmea 
mizeriei, devenea trist? Aşa era [în] elementul 

w »701 

sau 1 - 

când descriptiv -poetic 

„într-o noapte am văzut un spectacol măreţ. 
[...] Codrii bătrâni trosneau amorţiţi de iarnă, 
stelele şi luna erau mai palide-n cer, cerul însuşi 
părea mai sur. Era unul din acele spectacole 



Eminescu, Proză literară, op. cit., p. 38. 

măreţe, din acele tablouri uriaşe, pe care numai 
Dumnezeu le poate zugrăvi pe tabla întinsă a 
lumei, înaintea ochilor uimiţi şi a inimei înfrân- 
te" 702 (Geniu pustiu). 



Să trecem însă de la Eminescu la Bacovia, pentru 
care iarna, ca şi pustiul interior, sunt o constantă lirică 
indubitabilă. Poezia lui Bacovia este plină de referinţe 
la anotimpul hibernal, de care se leagă strâns obsesia 
extincţiei, sentimentul claustrării şi al îngropării sub 
balastul de zăpadă. 

Ninsoarea este fară sfârşit, este un „potop" 
(Decembrie), „ninge prăpădind /.../, ninge ca-ntr-un 
cimitir" (Nevroză), „în ecouri bocitoare/ Vine iarna, 
vine-acuşi /.../ Iată, ninge peste fire /.../ Milogiri de 
cimitire" (De iarnă) etc. 

în lirica bacoviană apare foarte limpede asociaţia 
dintre iarnă şi păcat. în poemul Singur, este „Potop, 
cad stele albe de cristal/ Şi ninge-n noaptea plină de 
păcate; /.../ Şi ninge-n miezul nopţii glacial /.../ Şi tu iar 
tremuri, suflet singuratic"... 

Frica de gerul pe care îl aduce păcatul în suflet şi 
de iadul glacial este mai mult decât evidentă. Un alt 
poem care aduce în prim-plan aceeaşi realitate, poartă 
titlul, la prezentul continuu, Şi ninge: 

Şi ninge în oraşul mare 
E noaptea plină de orgii, 



702 Idem, p. 136. 

Iar prin saloane aurii 
S-aud orchestre, şi fanfare. 

Femei nocturne, singurele 
La colţ de stradă se aţin, 
Desfrâu de bere şi de vin 
Prin berării, şi cafenele. 

De orbitoare galantare 
De diamant, şi de rubin... 

Şi de averi oraşu-i plin, 
Şi ninge în oraşul mare!... 



Este un oximoron psihologic şi duhovnicesc, cel la 
care recurge Bacovia, ilustrând ninsoarea care cade 
peste păcate. 

în poemul Plumb de iarnă, iarna spirituală demo- 
nică, ce a pus stăpânire peste inimile oamenilor, răcea- 
la contactelor interumane, indiferentismul şi egoismul 
suprem fac să încremenească între viaţă şi moarte, 
într-un tablou glacial, întreaga panorama a vieţii 
sociale: 

Ninge secular, tăcere, pare a fi bine, 
Prin oraşul alb, doar vântul trece-ntârziat - 
Ninge, parcă toţi muriră, parcă toţi au înviat... 
Dorm volumele savante-n îngheţatele vitrine. 

Printre ziduri, peste turnuri depărtate, 
Ninge cu nimic în noaptea vastă, ning bancnote - 
Numai vântul singur plânge alte note.... 
Umbra mea se adânceşte-n cartiere democrate. 

Ninge grandios în oraşul vast cum nu mai este, 

Ning la cinematografe grave drame sociale, 
Pe când vântul hohoteşte-n bulevarde glaciale... 
- Dar cine poate să explice această tristă poveste? 



Bacovia este poetul care ne oferă panoplia com- 
pletă a suferinţelor provocate de lipsa iubirii şi a comu- 
niunii într-o societate modernă secularizată. Antiteza, 
de inspiraţie biblică, iarnă - primăvară, pe care poeţii 
noştri au împrumutat-o din cărţile vechi, am regăsit-o 
şi la Blaga („Să laşi în urmă o iarnă cu viscole,/ cu 
tenebre şi suferinţi, e uşor,/ o, cât de uşor, când în 
martie/ auzi, prin frunze uscate, mari osteneli,/ un 
cărăbuş de aur/ făcându-şi drum în lumină" - 
Convalescenţă), dar şi la alţi scriitori. 

Motivul iernii este unul tradiţional creştin şi 
bizantin, împrumutat din Scriptură şi din literatura 
patristică. 

Iarna este asociată cu suferinţa. Astfel, plecând de 
la versetul „Rugaţi-vă ca să nu fie fuga voastră iarna, 
nici sâmbăta" (Mt. 24, 20)/ „Rugaţi-vă, dar, ca să nu fie 
fuga voastră iarna" (Mc. 13, 18), dintr-o preofeţie a 
Mântuitorului, prin care vesteşte sfârşitul lumii, un 
imn din Triod grăieşte astfel: 

Fuga cea din ziua sâmbetei şi de iarnă 
spunând-o învăţătorul, 
cu pildă grăieşte de tulburarea veacului de acum 
celui de al şaptelea, 
întru care va veni ca iama sfârşituF 03 . 



Probabil de aceea, în viziunea eshatologică din 
Scrisoarea I: „planeţii toţi îngheaţă"... 

Mergând pe filiera temei centrale a Ecclesiastului, 
deşertăciunea deşertăciunilor, Francois Villon 7 ° 4 com- 
punea, în secolul al XV-lea, Balada doamnelor de 
altădată (Ballade des dames du temps jadis), cu celebrul 
refren „Oii sont Ies neiges d'antan?" 705 , în care nu făcea 
decât să împrumute o faţă feminină unei teme pre- 
dilecte în omiliile Sfinţilor Părinţi. 

Tema era cea a evocării nestatorniciei lumii şi a 
oamenilor, prin întrebarea, reluată ca un ecou din veac 
în veac: unde sunt bărbaţii iluştri ai istoriei, eroii sau 
împăraţii de a căror frică tremura pământul? Sau.. .Oii 
sont Ies neiges d'antan? Numai că Francois Villon, în 
literatura franceză, a preferat să asocieze sclipirea 
iluzorie a frumuseţii şi a slavei celor pământeşti cu 
caracterul fragil al feminităţii. 

Despre fragilitatea vieţii şi despre deşertăciunea 
existenţei, urmând Sfântului Solomon, au scris Plu- 



703 Triodul, op. cit., p. 556. 

704 A se vedea: 

http:/ / en.wikipedia.org/wild/Fran%C3%A70is_Villon. 

705 în franceză: Unde sunt zăpezile de altădată? 

tarh 7 ° 6 , Euripide 707 , Demetrius din Faler 7 ° 8 , Tibul 7 ° 9 , 
Properţiu 710 , Ovidiu 711 (pe când era exilat la Tomis), 
Cicero 712 , Horaţiu 713 şi Vergiliu 714 (de la ultimul ne-a 
rămas versul celebru: fugit irreparabile tempus 715 ) 716 . 

în omiliile ortodoxe care au urmat tradiţia 
veterotestamentară, erau invocate numele unor mari 
împăraţi din care n-a mai rămas decât amintirea şi a 
căror faimă şi măreţie a trecut ca visul şi ca nălucirea. 
Motivul acesta, al lui „Ubi sunt qui ante nos?" 717 , 
specific unui Sfânt Părinte ca Ioan Gură de Aur, dar şi 
întregii literaturi patristice, a străbătut secolele şi 
literatura europeană, după cum arăta şi Ramiro Ortiz 718 
într-un articol 719 . în literatura română este regăsibil la 



706 A se vedea: http://ro.wikipedia.org/wild/Plutarh. 

707 Idem: http://ro.wikipedia.org/wild/Euripide. 
70 Opere ale sale: 

http://books.google.ro/books ?id=_meJRfpN7aIC&pg=PR5&lpg=PR 
5&dq=Demetrius+din+Falera&source=bl&ots=G5MOt32Tzj&sig=WOOx- 
nsltoFKdgmliRZ7uwYyRQ&hl=ro&ei=bbgITPHxNYGNOLvjtdEP&sa=X&o 
i=book_result&ct=result&resnum=3&ved=oCB4Q6AEwAg#v=onepage&q 
&f=false. 

709 A se vedea: http://ro.wikipedia.org/wild/Tibul. 

710 Idem: http://ro.wikipedia.org/wild/Proper%C5%A3iu. 

711 Idem: http://ro.wikipedia.org/wild/Publius_Ovidius_Naso. 

712 Idem: http://ro.wikipedia.org/wild/Marcus_Tullius_Cicero. 

713 Idem: http://ro.wikipedia.org/wild/Quintus_Horatius_Flaccus. 

714 Idem: http://ro.wikipedia.org/wild/Publius_Vergilius_Maro. 

715 în latină:/uge timpul irecuperabil/ de neîntors. 

716 Cf. Dan Horia Mazilu, Recitind literatura română veche, voi. II, 
Ed. Universităţii Bucureşti, 1998, p. 97-98. 

717 în latină: Unde sunt cei dinaintea noastră? 

718 A se vedea: http://ro.wikipedia.org/wild/Ramiro_Ortiz. 

719 Ramiro Ortiz, Fortuna labilis. Storia di un motivo poetico da 
Ovidio a Leopardi, Bucureşti, 1927. 

Sfântul Neagoe Basarab, Miron Costin (Viiaţa lumii), 
Dimitrie Cantemir (Divanul), Antim Ivireanul etc. 

îl vor instrumenta apoi mulţi alţi scriitori români, 
ca Bolintineanu în Conrad sau ca Eminescu în vastul 
său poem, Memento mori, întrebându-se unde este 
gloria împăraţilor şi a civilizaţiilor care astăzi nu mai 
sunt, care au pierit „cu sunet" (Ps. 9, 7). 

Sfântul Ioan Gură de Aur a predicat îndelung 
despre nălucirea celor trecătoare care sunt ca umbra şi 
ca visul (şi considerăm noi că este o sursă mult mai 
probabilă pentru visul vieţii acesteia din opera 
eminesciană, mult mai aproape de mediul cultural al 
lui Eminescu decât maya brahmană) şi despre labili- 
tatea vremii şi implicit a vieţii noastre, care trece 
precum anotimpurile. 

Zice Sfântul Ioan Hrisostom: 

„Niciodată nu rămâne iarnă întruna, 
niciodată vară, nici primăvară, nici toamnă 
întruna, ci toate trec, zboară şi se duc. 

Şi ce să mai spun? Poate despre flori? Ce 
voieşti? Poate să spun despre demnităţi, despre 
împăraţi, care astăzi sunt şi mâine nu sunt? 
Despre cei bogaţi? Poate despre clădirile cele 
strălucite? Poate despre noapte şi zi? Ori despre 
soare sau despre lună?... 

Nu cumva poate din cele ce vedem rămâne 
ceva pentru totdeauna? Nimic, ci numai sufletul 
din noi... 

Viaţa aceasta este o scenă de teatru şi vis (s. 
n.), căci precum când se ridică cortina pe scena 
teatrului toate se risipesc şi toate visurile zboară 
când se arată raza luminei, tot aşa şi acum [...] 
toate se strică, toate se nimicesc şi dispar" 720 . 

La fel se exprima, în Glossă, şi Eminescu: „Privitor 
ca la teatru/ Tu în lume să te-nchipui"... 

Un argument că este vorba de o temă creştină 
(sau însuşită de creştini în primele decenii şi veacuri 
de creştinism) în lirica eminesciană, derivată din cea a 
deşertăciunii, ne este oferit de următoarele versuri: 
„Priveşte astă viaţă ca pas spre mântuire /.../ A vieţii 
comedie mişcată e de aur -/ Când scena astei vieţe e-al 
mântuitei faur" (Femeia?. ..măr de ceartă). 

Aşadar: unde sunt cei sau cele care nu mai sunt? 
Priviţi zăpada, filosofaţi cu privirea, cum zice Sfântul 
Ioan Gură de Aur, şi înţelegeţi că repede curgătoare 
spre moarte sunt cele de pe pământ. 

Poate că multora li se va părea că ne-am întors în 
timp, cu analizele noastre. 

Părerea noastră este însă că ar fi trebuit să se 
înceapă cu aceste descoperiri, şi nu cu concluzia nefun- 
damentată temeinic a integrării fără rest a lui 
Eminescu în romantismul european, în urma căreia 
tradiţia sa literară şi spirituală s-ar fi efasat... 



720 Sfântul Ioan Gură de Aur, Explicarea Epistolei pastorale de la I 
Timotei, traducere din limba elină, ediţia de Oxonia, 1861, trad. Arhiereu 
Theodosie A. Ploeşteanu, Bucureşti, ed. Atelierele grafice Socec & Co., 
Societate anonimă, 1911, p. 143. 



Căci, chiar dacă această apartenenţă poate fi 
stabilită, într-o anumită măsură, e de recunoscut că 
formele interioare acestui romantism eminescian, deşi 
par europene, sunt profund şi îndelung prelucrate prin 
percepţia sa asupra culturii şi a spiritualităţii autoh- 
tone - pe care scriitorii au încercat neîncetat să le 
determine şi să le chintesenţieze în operele lor, 
indiferent de manufactura literară. 

Trebuie să ne întrebăm întotdeauna: corespunde 
Eminescu, întru totul, profilului romantic european? 

„Romanticul este, prin exagerarea tuturor 
simţurilor sale, o personalitate dusă la extrem, fie 
că aceasta se manifestă prin însuşiri dinamice, 
active, ieşite din comun, un demon agitator, un 
conducător de mase, fie că ea îi provoacă o 
inhibiţie în planul practic, real, silindu-1 să se 
refugieze în vis, magie, utopie. 

Sentimentele sale sunt profunde şi violente, 
ele îl împing spre un dezechilibru al relaţiilor şi 
simţurilor comune; din adevărurile pe care el le 
intuieşte sau le construieşte, în pofida lumii apa- 
rente, cea unanim acceptată, se naşte divorţul 
dintre ceea ce stia si ceea ce stie, ceea ce credea si 

y y y 7 y 

nu mai poate crede acum" 721 . 

Poate fi aceasta descrierea lui Eminescu? Prin 
ceea ce am susţinut până acum şi prin cele ce vom 



721 Mircea Anghelescu, Preromantismul românesc, Ed. Minerva, 
Bucureşti, 1971, p. 24. 

afirma şi mai departe, credem că nu acesta este fondul 
conştiinţei poetice şi al spiritului eminescian. 

Uneori Eminescu vroia să se confunde cu poza 
romantică a unui revoltat/ insurgent/ revoluţionar, 
însă adevărata sa dorinţă este pacea, pacificarea lăun- 
trică, a sa şi a altora: „Voit-am a mea limbă să fie ca un 
răul D-eternă mângâiere... şi blând să fie cântu-i" (Icoa- 
nă şi privaz). 

Eminescu avea motive să fie sceptic şi fără 
ajutorul lui Schopenhauer („pesimismul lui Eminescu 
nu este rezultatul lecturilor din Schopenhauer" 722 ), cu 
atât mai mult cu cât recepta adânc durerile veacului 
său, fără să se eschiveze în fata suferinţei, ca Alecsan- 

' y y ' 

dri sau ca mulţi alţi contemporani. 

însă ataşamentul său profund faţă de tradiţie, faţă 
de istoria, cultura şi spiritualitatea veche românească, 
ataşament pe care nu îl au Schopenhauer, Nietzsche 
sau poeţii demonici, răzvrătiţi, faţă de propria lor 
tradiţie, ne orientează spre o altă motivaţie, de ordin 
moral, a scepticismului său, ca şi spre dezvăluirea unei 
interiorităţi cu totul deosebite faţă de a celor pomeniţi. 



Mircea Scarlat, Istoria poeziei româneşti, voi. I, op. cit., p. 130. 

Eminescu împotriva arianismului 723 din 
arta modernă 



Concepţia lui Eminescu despre artă a fost dez- 
văluită în mai multe ocazii. Noi ne vom opri, pentru 
moment, numai asupra câtorva poezii, pentru a scoate 
în evidenţa aspecte mai puţin reliefate, ale cugetării 
sale asupra artei. 

Eminescu nu era adeptul artei pentru artă, al 
esteticului pur. Nu o dată poetul a pus în antiteză arta 
goală cu adevărul inimii, precum în poemul Criticilor 
mei, în care mărturiseşte crezul vieţii sale, acela de a 
căuta „cuvântul ce exprimă adevărul", afirmând că: „E 
uşor a scrie versuri/ Când nimic nu ai de spus". 

într-un anumit grad, funcţia instrumentală a 
poeziei şi literaturii, din perioada paşoptistă, îşi con- 
tinuă istoria şi în epoca în care a creat Eminescu. Aşa 
încât, Lovinescu ar fi trebuit să-şi modifice percepţia, 
considerând, mai corect, că literatura română începe 
în secolul. ..al XX-lea, şi nu în secolul al XlX-lea. Sau 

723 Arianism = învăţătura eterodoxă, iniţiată de Arie (sec. IV), care 
susţinea faptul că Fiul este prima creatură, în timp, a Tatălui şi că El nu 
este deofiinţă şi împreună veşnic cu Tatăl şi cu Duhul. 

în secolul al XX-lea, Sfântul Iustin Popovici acuza Occidentul de 
infiltrarea în viziunea sa cultural-teologică a doctrinei eretice ariene. 

Sfântul Iustin denunţa faptul că Apusul a rămas cu Iisus omul iar 
Răsăritul cu Hristos Dumnezeu, şi că ambele atitudini sunt greşite, iar 
adevărul stă în reconcilierea lor. Occidentul refuză să -L mai vadă pe 
Dumnezeu în persoana lui Iisus Hristos, iar Răsăritul nu-1 prea mai vede 
pe om, în Cel care şi-a asumat firea umană în Ipostasul Său divino-uman. 

A se vedea: http://en.wikipedia.org/wiki/Justin_Popovi%C4%87. 



653 



poate că va începe să existe cândva, în viitor, când se va 
sincroniza integral şi definitiv (dacă se va întâmpla 
acest lucru) cu cea apuseană. 

în sensul aceleiaşi cugetări care desfide literatura 
sau arta lipsită de credinţa adâncă a inimii şi de idea- 
luri sfinte, se înscrie şi poemul Epigonii, în care apare 
în mod extrem de prăpăstios antiteza între arta trecu- 
tului, arta veche, animată de doruri şi idealuri curate 
(„Când privesc zilele de-aur a scripturelor române,/ Mă 
cufund ca într-o mare de visări dulci şi senine"...), 
trecutul cu „poeţi ce-au scris o limbă ca un fagure de 
miere", şi sensul literaturii şi al artei moderne, în care: 
„Dumnezeul nostru: umbră, patria noastră: o frază;/ în 
noi totul e spoială, totu-i lustru fără bază;/ Voi credeaţi 
în scrisul vostru, noi nu credem în nimic!". 

Din acelaşi poem, versul „Noi cârpim cerul cu 
stele, noi mânjim marea cu valuri" ni se pare remar- 
cabil, întrucât este un vector către două mari teme ale 
literaturii noastre religios-medievale, indicate con- 
ştient de poet (tema cerului înstelat şi tema mării) şi o 
critică severă la adresa realismului şi descriptivismului 
sec al literaturii moderne, în antiteză cu simbolismul şi 
hermetismul abisal al literaturii vechi. 

Sentimentul acesta nu era unul superficial, ci era 
unul la care a reflectat adânc, privit în perspectiva sa 
diacronică şi spirituală foarte profundă. Dovadă este şi 
un alt poem, Dumnezeu şi om, în care arta bisericească, 
pictura bizantină sau iconografia bizantină, deşi părea 
simplă celor moderni şi este dispreţuită când este pusă 
în comparaţie cu pictura renascentistă şi cu arta apu- 

seană, în schimb, pentru Eminescu, era insuflătoare a 
unei credinţe fierbinţi, fiind născută din inimi care 
ardeau ca o vâlvătaie. 

De aceea, spune Eminescu: 

Era vremi acelea, Doamne, când gravura grosolană 

Ajuta numai al minţii zbor de foc cutezător... 
Pe când mâna-ncă copilă pe-ochiul sânt şi arzător 
Nu putea să-1 înţeleagă, să-1 imite în icoană 724 . 



Mâna copilă a artistului gravor (poetul se referă la 
cărţile vechi religioase, împodobite cu gravuri) sau 
iconar nu putea urma instrucţiunile ochiului minţii 
„sânt şi arzător". Ochiul trupului era, adică, mai puţin 
deprins cu arta, cu fineţea estetică, şi mâna era mai 
puţin iscusită în măiestriile artei, dar ochiul inimii era 
plin de cucernicie şi de sfinţenie şi era văzător departe, 
pătrunzând cu adevărat dincolo de pictură, prin cre- 
dinţa şi dragostea înflăcărată pentru Dumnezeu. 

Şi poetul avea dreptate: degeaba avem pictură sau 
artă religioasă desăvârşită ca tehnică, dacă nu mai 
avem credinţă. Arta înaripează credinţa, dar nu o poate 
genera de la sine. Eminescu face referire chiar la o 
icoană anume, la icoana Naşterii Domnului, arătând 
cum sufletul creştinesc, plin de dragoste dumne - 
zeiască, trecea dincolo de barierele picturii naive sau 
mai puţin desăvârşite, pentru a vedea cu ochii inimii 



Verbul „ajuta" este subliniat de Eminescu în poezie. 

pe cei trei magi regi mergând „spre închinare la Năs- 
cutul din tavernă". 

în tavernă?. ..-n umilinţă s-a născut dar Adevărul? 

Şi în faşe de-njosire e-nfăşat eternul Rege? 
Din durerea unui secol, din martiriul lumii-ntrege 
Răsări o stea de pace, luminând lumea şi cerul. /.../ 

Sarcini de-aur şi de smirnă ei încarcă pe cămile 
Şi pornesc în caravană după steaua plutitoare, 
Ce în aerul cel umed pare-o aşchie din soare, 
Lunecând pe bolta-albastra la culcuşu-eternei Mile. 

Ş-atunci inimă creştină ea vedea pustia-ntinsă 
Şi din ea plutind ca umbre împăraţi din răsărit, 
Umbre regii şi tăcute ce-urmau astrul fericit... 
Strălucea pustia albă de a lunei raze ninsă, 

Iar pe muntele cu dafini, cu dumbrave de măslin 
Povestind poveşti bătrâne, au văzut păstorii steauă 
Cu zâmbirea ei ferice şi cu razele de neauă 
Ş-au urmat sfinţita-i cale către staulul divin. 

Situaţia se răstoarnă în perioada modernă, în care 
arta nu mai înflăcărează inima spre cunoaşterea şi 
iubirea lui Dumnezeu, ci urmăreşte numai satisfacerea 
orgoliului artistic al autorului. 

Ţelul artei nu mai este adorarea lui Dumnezeu, ci 
idolatrizarea artei înseşi. 



6 5 6 



Această inversare s-a petrecut în istorie odată cu 
Renaşterea care a repăgânizat arta, continuând cu 
Umanismul, iar la noi a început să-şi facă simţită 
prezenţa odată cu secularizarea conştiinţelor, cu 
secolul al XlX-lea. 

Eminescu a sesizat această inversare, această 
redefinire idolatră a artei, ba chiar mai mult, a sesizat 
ceea ce Sfântul Iustin Popovici va denunţa că fiind o 
întreagă ideologie ariană a Apusului căzut în erezie, şi 
anume înălţarea omului, treptată, pentru a-L înlocui 
pe Dumnezeu, pentru care scop nici Hristos, Dum- 
nezeu-omul, nu mai este privit ca Dumnezeu adevărat 
şi om adevărat, ci numai ca un simplu om: 

Azi artistul Te concepe ca pe-un rege-n tronul său, 
Dară inimă-i deşartă mâna-i fină n-o urmează... 
De a veacului suflare a lui inimă e trează 
Şi în ochiul lui cuminte Tu eşti om - nu Dumnezeu. 

Azi gândirea se aprinde că şi focul cel de paie - 
Ieri ai fost credinţă simplă - însă sinceră, adâncă, 
împărat fuşi Omenirei, crezu-n Tine era stâncă... 
Azi pe pânză Te aruncă, ori în marmură Te taie. 



Mâna creatorului uman nu mai este „copilă", 
începătoare, ci este „fină," rafinamentul artistic este 
incomparabil mai mare decât cel al gravorilor şi 
iconarilor amintiţi mai devreme. Dar inima este acum 

y 

„deşartă". Omul secularizat e plin de „a veacului 

suflare", de ideologiile seculare anti-creştine, aparţi- 
nând vremurilor moderne, şi el gândeşte „cuminte", 
fără a avea „al minţii zbor de foc cutezător", flacăra 
iubirii şi a râvnei, pentru că aşa îi dictează filosofia 
zilelor sale. 

De aceea, arta idolatră, arta ariană, secularizată, îl 
„taie" pe Dumnezeu fără sentimente adânci şi fară 
remuşcări, îl desparte de inima omului. 

Eminescu nu este, din acest motiv, de acord cu 
apoftegma: „Dator e-omul să fie a veacului copil". El nu 
se simte copil al veacului său, ci al Evului Mediu: 

Da! ticălos e omul născut în alte vremi... 
Sincer, îţi vine soartea s-o sudui, s-o blestemi: 
Blăstămurile însăşi poet te-arată iarăşi, 
Al veacului de mijloc blestemul e tovarăş. 

(Icoană şi privaz) 



„Poet al veacului de mijoc": este modul în care se 
autodefinea Eminescu, ceea ce este sinonim cu roman- 
tic, în concepţia romanticilor înşişi. 

în acelaşi poem, Eminescu denunţă inutilitatea 
încercărilor luciferice ale artistului de a întrece poezia 
frumuseţii care e inseminată de Dumnezeu în univers, 
considerând că arta nu poate egala niciodată poezia 
naturii pe care a creat-o Dumnezeu: 

Aceasta e menirea unui poet în lume? 
Pe valurile vremii, ca boabele de spume 
Să-nşire-ale lui vorbe, să spuie verzi ş-uscate 
Cum luna se iveşte, cum vântu-n codru bate? 
Dar oricâte ar scrie şi oricâte ar spune... 
Câmpii, pădure, lanuri fac asta de minune, 
O fac cu mult mai bine de cum o spui în vers. 
Natur-alăturată cu-acel desemn prea şters 
Din lirica modernă - e mult, mult presus. 

Raţiunea care vrea să cucerească adevărul prin 
propriile-i puteri se scufundă în eşec şi în nefericire, 
căci „pe suflet s-a prins bruma", iar „cu aurul fals al 
vorbii spoiesc zadarnic banul/ Cel rău al minţii mele.. .şi 
vremea este vamal Unde a mea viaţă şi-a arătat arama". 

Frumoasă metaforă a pocăinţei este însă aceasta, 
în care recunoaştem că vremea este vama în care vieţile 
noastre îşi arată arama, căci banul văduvei pentru care 
S-a pogorât pe pământ Fiul lui Dumnezeu, ca să-1 
caute, adică chipul zidit după Chipul Său, în loc să fie 
curăţit, ca să iasă la lumină aurul iubirii şi al asemă- 
nării cu Dumnezeu, e lăsat să ruginească şi să devină 
„aramă răsunând" (I Cor. 13, 1, Biblia 1688) a golului 
interior şi a neiubirii de Dumnezeu şi de oameni. Căci 
dacă dragoste nu avem, ne-am făcut aramă răsună- 
toare, după cum spune Sfântul Pavel. Sau, în parafraza 
lui Marin Preda 725 , dacă dragoste nu e, nimic nu e (cf. I 
Cor. 13, 3). 



A se vedea: http://ro.wikipedia.org/wild/Marin_Preda. 

Intertextualizări din vechea literatură, 
parafraze scripturale şi patristice... 

Poemul Strigoii e alcătuit din trei părţi, care au 
fiecare câte un motto. 

Prima parte are ca motto un pasaj din slujba de 
înmormântare (alcătuită în mare parte din imne com- 
puse de Sfântul Ioan Damaschinul) 726 : 

„că trece aceasta ca fumul de pre pământ. Ca 
floarea au înflorit, ca iarba s-au tăiat, cu pânză se 
înfăşură, cu pământ se acopere" 727 . 

Se observă lesne că Eminescu a preferat un 
fragment care vorbeşte despre viaţa repede trecătoare, 
ca iarba şi ca un fum: imagini poetice la care am mai 
făcut referire, pe parcursul comentariilor noastre, mai 
sus. Imaginile aparţin Vechiului Testament şi le regă- 
sim în toată literatura noastră veche. Le-am comentat 
cu prilejul discuţiei noastre asupra poemului Viiaţa 
lumii al lui Miron Costin (în volumul anterior al acestei 
cărţi), dar ele sunt ubicue în operele scriitorilor noştri 

726 Idem: http://ro.orthodoxwiki.org/Ioan_Damaschin. 

727 Citatul acesta, oferit ca motto de Eminescu, face parte dintr-un 
tropar din cele de la sărutarea cea mai de pe urmă a mortului: „Văzând pe 
mort zăcând, toţi să ne gândim la ceasul din urmă, căci omul trece ca 
fumul pe pământ, ca floarea a înflorit, ca iarba s-a tăiat, cu pânză se 
înfăşoară, cu pământ se acoperă (s. n.). Pe acesta lăsându-1 acoperit, lui 
Hristos să ne rugăm, ca să-i dea odihnă în veci", cf. Molitfelnic, ed. cit., p. 
237- 

din vechime. Viaţa ca iluzie şi ca deşertăciune a deşer- 
tăciunilor este un element esenţial al omileticii 

y 

ortodoxe din toate timpurile, dar şi o obsesie a scriitu- 
rii eminesciene. 

Al doilea motto este refrenul unei poezii de 
Baronzi 728 , Căţelul pământului, iar al treilea este un 
citat din Pravila lui Matei Basarab, tipărită la 1652 sub 
numele îndreptarea legii 729 (titlu pe care îl aminteşte şi 
poetul): „cum de multe ori, când mor oamenii, mulţi 
de într-acei morţi zic se scoală de se fac strigoi". 

Acest pasaj din legislaţia Ţării Româneşti reînno- 
ită şi tipărită astfel sub Matei Basarab (legislaţie care 
era una cu cea a Bisericii), evocă spre amendare o 
superstiţie care, din păcate, nu a dispărut nici astăzi 
din popor, privitoare la duhurile celor adormiţi. 

Poemul Strigoii dezvoltă un motiv de origine 
mitic-folclorică, de largă circulaţie în romantism, 
cunoscut ca motivul Lenore 73 °. Eminescu se situează în 
bună tradiţie paşoptistă, a culegerii şi/ sau versificării 
unor mituri, legende (autohtone sau străine) şi basme 
populare, activitate prin care şi Heliade ne-a dăruit 
Zburătorul. 



72 A se vedea: http://www.crispedia.ro/George_Baronzi. 

729 O puteţi downloada de aici: 

http://www.archive.org/details/IndreptareaLegii.PravilaCeaMarei 

652. 

730 A se vedea: D. Caracostea, Poezia tradiţională română. Balada 
populară şi doina, voi. I, ediţie critică de D. Şandru, prefaţă de Ovidiu 
Bârlea, EPL, Bucureşti, 1969, p. 313-415. 

Dar şi: http://en.wikipedia.org/wiki/Lenore_(ballad). 
Balada lui Biirger a fost tradusă în româneşte de Şt. O. Iosif: 
http://ro.wikisource.org/wild/Lenore_(Iosif) . 

Asachi, Bolintineanu şi Alecsandri au compus, 
mai înainte, poezii încadrând motivul romantic al stri- 
goiului. Alte poetizări vor oferi ulterior Coşbuc 731 şi 
Radu Gyr (Balada fratelui care-a murit de ciumă). 

Eminescu autohtonizează balada romantică dar, 
în acelaşi timp, ne oferă o variantă originală, în com- 
paraţie atât cu legendele apusene (poetizate de roman- 
tici), cât şi cu baladele româneşti. 

Arald, eroul poemului, 

„este vestitul Harald Hafdagâr [...] înteme- 
ietorul Norvegiei şi care pe timpul războaielor pe 
care le-a purtat, a urmat acelaşi drum pe care ni-1 
descrie Eminescu [în poem] . 

Figura acestui rege-erou, a îmbogăţit în- 
treaga literatură romantică a Franţei şi a Germa- 
niei. Interesant este că Harald - în manuscrise 
Eminescu îl numeşte tot Harald (ms. B. A. R. 
2262, f. 166) - a mai fost încadrat şi de alţi scriitori 
străini în istorisiri care se petrec în cuprinsul ţării 
noastre - pe-al Daciei pământ, cum zice Emi- 
nescu. 

Francezul Lerebours de pildă, a scris în anul 
1825 o tragedie intitulată Harald, în care regele 
nordic, ca şi în Strigoii, iubeşte o fată din locurile 

vechilor tări dacice" 732 . 

7 



731 A se vedea: 

http : / / r o . wikisourc e . org/ wiki / Blăstăm_de_mamă . 
732 Iulian Jura, Mitul în poezia lui Eminescu, Librairie Universitaire 
J. Gamber, Paris, 1933, p. 21. 

Arald, în fruntea hoardelor de avari, căutând să 
cucerească pământul, trecând peste Volga şi peste 
Nistru, ajunge la ţărmurile Dunării. Ostile sale erau 
parte din acele „Mii roiuri vorbitoare [de migratori ger- 
manici], curgând spre vechea Romă", ascultând îndem- 
nul zeului Odin. 

„Pe plaiuri dunărene" o întâlneşte însă pe „fecioara 
blondă ca spicul cel de grâu" (o Isoldă română), cu ochii 
„în care-aveai un cer": Măria, regina poporului încreş- 
tinat de pe aceste meleaguri. Se îndrăgosteşte de ea şi 
uită visurile războinice de a stăpâni universul. 

Barbarul se îmblânzeşte si lasă în urmă setea de 

y y 

sânge şi dorinţa ca „să fumege nainte-mi oraşele-n 
ruine". însă Măria, logodnica sa, moare, şi este înmor- 
mântată după legea creştină, într-o Biserică: 

Sub bolta cea înaltă a unei vechi biserici, 
între făclii de ceară, arzând în sfeşnici mari, 
E-ntinsă-n haine albe, cu faţa spre altar, 
Logodnica lui Arald, stăpân peste avari; 
încet, adânc răsună cântările de clerici. /.../ 

Făcliile ridică - se mişc-în line păsuri, 
Ducând la groapă trupul reginei dunărene, 

Monahi, cunoscătorii vieţii pământene, 
Cu barbele lor albe, cu ochii stinşi sub gene, 
Preoţi bătrâni ca iarna, cu gângavele 733 glasuri. 



733 Adjectivul „gângave" se referă aici la modul ortodox de a cânta, 
jumătate în sine şi jumătate în afară. Practica ortodoxă isihastă cere ca 
mintea să fie permanent atentă la sine, chiar dacă monahul/ preotul/ 

O duc cântând prin tainiţi şi pe sub negre bolţi, 
A misticei religii întunecoase cete, 
Pe funii lungi coboară sicriul sub părete, 
Pe piatra prăvălită pun crucea drept pecete 734 
Sub candela ce arde în umbra unui colt. 

y 

Arald, însă, nu se poate împăca cu gândul morţii 
ei. Se întoarce deci spre zeii lui păgâni, căutându-1 pe 
magul lui Zamolxe 735 şi cerându-i ca să o readucă la 
viaţă pe logodnica sa. 

Acesta îi ascultă rugămintea, folosindu-se de „a 
farmecelor varga", însă învierea Măriei este una 
fantasmatică, ea producându-se, în plus, cu preţul 
pierderii şi a vieţii lui Arald, pentru că amândoi devin 
strigoi. 

Eminescu introduce însă nenumărate elemente 
creştine în religia barbarilor. Astfel, într-o invocare 
pusă pe seama magului, către Zamolxe 736 , în care 

mireanul se roagă cu voce tare sau cântă. Atenţia lăuntrică în timpul 
cântării a monahilor „misticei religii" face ca rugăciunea sau cântarea să 
pară cumva gângăvită. 

734 Se referă din nou la practica liturgică ortodoxă: după ce sicriul 
este pus în mormânt, preotul spune: se pecetluieşte mormântul acesta 
până la a doua venire a lui Hristos. Iar Eminescu spune corect că crucea 
care se pune la mormânt reprezintă o pecete, a faptului că cel adormit 
este creştin şi aşteaptă învierea trupului său, când va venit Hristos. 

735 Confuzia între daci/ geţi şi goţi e foarte veche. A făcut-o 
Iordanes, Sfântul Isidor de Sevilla şi alţii. Aşa înţelegem de ce Arald este 
închinător la Zamolxe pe care, şi în alte poeme, Eminescu 1-a aşezat 
alături de Odin, în panteonul germanic. 

736 A se vedea: 

http://www.enciclopedia-dacica.ro/templu/zamolxe.htm. 

acesta cere învierea iubitei lui Arald, el spune: „în 
ochii-i să se scurgă scântei din steaua lină,/ A părului 
lucire s-o deie luna plină,/ Iar duh dă-i tu, Zamolxe, 
sămânţă de lumină,/ Din duhul gurii tale ce arde şi 
îngheaţă". 

Sufletul este aşadar, ca în creştinism, duh, suflare 
de viaţă, şi această suflare este o lumină, o energie 
spirituală care vine de la Dumnezeu (chiar dacă în 
acest caz avem de-a face cu un păgân care se închină la 
Zamolxe şi îl invocă pe acesta ca dumnezeu al său). 

Dumnezeu este Cel care dă viaţă omului: 

„Şi Dumnezeu 1-a zidit/ 1-a făcut pe om 
[luând] ţărână din pământ şi a suflat întru faţa lui 
suflare de viaţă şi omul s-a făcut întru suflet viu" 
(Fac. 2, y) 737 . 

De asemenea, expresia „duhul gurii tale" este 
biblică: 

„Cu cuvântul Domnului cerurile s-au întărit 
şi cu duhul gurii Lui toată puterea lor" (Ps. 32, 6, 
9, Biblia 1988) 738 . 

învierea reginei moarte are loc într-un context 
poetizat care face trimitere la evenimente cunoscute 



737 Cf. traducerii după LXX a Pr. Dr. Dorin Octavian Picioruş, 
http://www.teologiepentruazi.ro/20u/08/19/facerea-cap-2/. 

738 în Biblia 1688, versetul este redat identic, numai în loc de gură 
este rost, adică temenul arhaic. 

din istoria Creştinismului. Versurile sunt următoarele: 

y 

„Biserica creştină, a ei catapeteasmă/ De-un fulger 
drept în două e ruptă şi tresare;/ Din tainiţă mormântul 
atuncea îi apare,/ Şi piatra de pe groapă crăpând în 
două sare;/ încet plutind se-nalţă mireasa-i, o fan- 
tasmă"... 

Aceste versuri sunt însă o parafrază a versetelor 
biblice din Evanghelia Sfântului Matei care relatează 
despre evenimentele ce au însoţit moartea şi învierea 
lui Hristos: 

„Iar Iisus, strigând iarăşi cu glas mare, Şi-a 
dat duhul. Şi iată, catapeteasma templului s-a 
sfâşiat în două de sus până jos, şi pământul s-a 
cutremurat şi pietrele s-au despicat; mormintele 
s-au deschis şi multe trupuri ale Sfinţilor adormiţi 
s-au sculat. Şi ieşind din morminte, după învierea 
Lui, au intrat în cetatea sfântă şi s-au arătat 
multora" (Mt. 27, 50-53, Biblia 1988). 

La fel, puţin mai departe aflăm o sintagmă 
preluată din Crezul ortodox, pentru a indica metaforic 
reflexia estompată a luminii, din oglinzile acoperite cu 
pânză neagră: „A faclelor lucire răzbind prin pânza fină/ 
Răsfrâng o dureroasă lumină din lumină" 739 . 

Eminescu face analogii pentru a contextualiza 
pseudo-învierea Măriei, regina dunăreană. Căci această 



739 Eminescu creează un decor spiritual în conformitate cu perioa- 
da istorică în care se petrec evenimentele pe care le pune în scenă (sec. al 
VT-lea). 

înviere este fantasmatică, ieşind din hotarele religiei 
creştine, fiind rodul pasiunii lui Arald şi al unor 
invocări de altă natură spirituală. 

Catapeteasma Bisericii în care era înmormântată 
regina se rupe în două pentru că este nesocotită legea 
creştină. Piatra mormântului se sparge în două, de 
asemenea, şi Arald vede cum, din mormânt, „încet 
plutind se-nalţă mireasa-i, o fantasmă". Numai că este 
o înălţare iluzorie. 

y 

însă poetul nu intertextualizează fară scop textul 
Evangheliei în descrierea sa, care surprinde ridicarea 
din mormânt a Măriei. Intenţia lui este aceea de a ne 

y 

indica nevinovăţia fetei. însăşi chemarea si aducerea ei 

y y y 

dintre morţi este caracterizată astfel de poet: „Prin 
vânt, prin neguri vine /.../ Părea că-n somn un înger ar 
trece prin infern". 

Cei doi devin, aşadar, strigoi. Ei sunt morţi ziua şi 
se trezesc noaptea („Ca plumbul surd şi rece el doarme 
ziua toată /.../ Dar noaptea se trezeşte şi ţine jude- 
cată"): 

„De-atunci în haina morţii el şi-a-mbrăcat viaţa,/ 
îi plac adânce cânturi, ca glasuri de furtună;/ Ades 
călare pleacă în mândre nopţi cu lună,/ Şi când se- 
ntoarce, ochii lucesc de voie bună,/ Pân' ce-un fior de 
moarte îl prinde dimineaţa"... 

Măria pare oarecum inconştientă de ceea ce se 
întâmplă, până când, la un moment dat, face 
următoarele observaţii: 

y 

,^\rald, ce însemnează pe tine negrul port/ Şi faţa 
ta cea albă ca ceara, neschimbată?/ Ce ai, de când pe 

sânu-ţi tu porţi o neagră pată,/ De-ţi plac făclii de 
moarte, cântare-ntunecată? 7 Arald! De nu mă-nşală 
privirea, tu eşti mort!". 

Până când, într-o zi, obosiţi de a mai trăi astfel, 
lasă să îi surprindă „faptul zilei" şi cei doi se întorc 
definitiv în morminte: „în sunete din urmă pătrunde-n 
fire cânt,/ Jelind-o pe crăiasa cu chip frumos şi sfânt,/ 
Pe-Arald, copilul rege al codrilor de brad". 

Fizionomia magului a fost inspirată, în opinia lui 
M. Moraru, dintr-un pasaj hagiografic, din viaţa 

„sfântului Macarie Râmleanul din tipăritura 
lui Dosoftei: 

«[...] Şi de multe bătrâniaţe nu i să 
vedia ochii, că-i era slobodzâte sufruncialele 
[sprâncenele] preste ochi. Iară unghile la 
mâni şi la picioare câte de un cot era. Iară 
musteaţa acoperindu-i gura pogorâia de să 
mesteca cu barba şi-mpreună-i agiungia 
până la picioare...». [...] 
Cele mai frapante asemănări apar în 
descrierea magului din Strigoii: «Pe-un jilţ tăiat în 
stâncă stă ţapăn, palid, drept,/ Cu cârja lui în 
mână, preotul cel păgân;/ De-un veac el şede astfel 
- de moarte-uitat, bătrân,/ în plete-i creşte 
muşchiul şi muşchi pe al lui sân/ Barba-n pământ 
i-ajunge şi genele la piept /.../ Bătrânul cu-a lui 

* • ^ i • j • v »740 

cârja sus genele-şi ridica» . 



Mihai Moraru, De nuptiis..., op. cit., p. 203-204. 

Portretul Sfântului Macarie Romanul, din volu- 
mul întâi din Viaţa şi petreacerea Svinţilor (1682), în 
redactarea lui Dosoftei, 1-a inspirat pe Eminescu mai 
mult în reprezentarea uneia dintre metamorfozele 
Luceafărului, după cum am arătat mai sus. E valabilă 
însă şi apropierea de fizionomia magului, pe care o face 
Moraru. 

Apelul la hagiografia lui Dosoftei este evident - 
deşi Moraru n-a sesizat acest lucru - pentru că apare 
aici, în poezia Strigoii, şi un termen arhaic rar, nimitez 
(„Pe-oglinzi de marmuri negre un negru nimitez,/ A 
faclelor lucire răzbind prin pânza fină/ Răsfrâng o 
dureroasă lumină din lumină"), care provine aceeaşi 
Viaţă a Sfântului Macarie Romanul, unde se află sub 
forma „nemeteţ", însemnând văl: „Căutaiu, vădzuiu un 
nemeteţ [văl] de păiorâ [mătase] scump, feme[i]esc 
dzăcând gios înnainte-mi" 741 . 

Şi recursul la cărţile vechi nu se opreşte aici. Alte 
versuri, 

Ei zboar-o vijelie, trec apefăr de vad, 
Naintea lor se nalţă puternic vechii munţi, 
Ei trec în răpejune de râuri fără punţi... 

ne aduc aminte de Dosoftei si de Psaltirea sa 

y 

versificată: 

O, Dumnezău Svinte, Tu mă scoate 



741 A se vedea cartea noastră, Studiu despre „Viaţa Sfântului 
Macarie Romanul", op. cit., p. 14. 

De[n] puhoi de ape, toi [tumult] de gloate, 
Ce-m[i] vine la suflet, şi de gloduri 
Cu pâcle adânci, fără poduri. 

(Ps. 68, 1-4) 

Credem că apele fără vad (mal/ ţărm) şi râurile 
fără punţi îi puteau fi sugerate, ca imagini poetice, de 
versurile dosofteiene. Cu atât mai mult cu cât 
Eminescu utilizează, de mai multe ori în Strigoii, ter- 
menul vad, des întâlnit la Dosoftei, în loc de orice alt 
corelativ (mal, liman, ţărm): „Visând că toată lumea 
îmi asculta cuvântul,/ în valurile Volgăi cercam cu 
spada vad. /.../ Ah! unde-i vremea ceea când eu cercam 
un vad/ Să ies la lumea largă... /.../ Să se-mplinească 
visu-mi din codrii cei de brad!". 

De asemenea, după cum a arătat deja G. I. Tohă- 
neanu, stolurile din versul „Domnind semeţ şi tânăr pe 
roinicele stoluri" înseamnă cete/ detaşamente ale unei 
armate, fiind un termen împrumutat din Letopiseţul 
lui Miron Costin (deşi e atestat şi în textele core- 
siene) 742 . 

Expresia un obrăzar de ceară (din versul: „Un 
obrăzar de ceară părea că poartă el") a folosit-o 
Eminescu întocmai şi în poemele Când te-am văzut, 

742 A se vedea G. I. Tohăneanu, Eminesciene..., op. cit., p. 84-85, 92- 

93- 

Autorul notează: „Eminescu preferă derivării propriu-zise pe cea 
semantică, izbutită prin încadrarea cuvintelor vechi şi uzuale în 
combinaţii contextuale inedite, dar atât de fireşti, încât numai analiza 
atentă poate declanşa sesizarea inovaţiilor", cf. Idem, p. 86. 



Verena si Gelozie, denumind acolo masca de carne a 
feţei, într-un context în care poetiza învăţăturile Sfân- 
tului Nicodim Aghioritul, preluate - la rându-i - de la 
Sfântul Ioan Hrisostom (am vorbit despre acest subiect 
mai sus, în capitolul întâi al acestei cărţi). 

De fapt, Când te-am văzut, Verena datează din 
acelaşi an, 1876, când a fost publicat poemul Strigoii, la 
care, după cum ne comunică Perpessicius, poetul a 
lucrat febril în ultimele luni ale anului, iar „frămân- 
tările iubirii sale pentru Veronica nu vor fi fost absente 
în cristalizarea acestui poem, de adâncă tensiune 
pasională, în care s-au filtrat atâtea elemente autobio- 
grafice" 743 . 

Cei doi, Măria şi Arald, formează un cuplu demn 
de înger şi demon. Numai că acolo îngerul îl atrage pe 
demon (adică pe revoluţionarul/ insurgentul/ rebelul 
răzvrătit contra ordinii sociale) la împăcarea cu Dum- 
nezeu, iar aici Arald o atrage pe Măria într-o existenţă 
nefericită, în care amândoi par „umbre străvezie ieşite 
din infern ". 

Se înţelege că Măria acceptă această existenţă 
nefericită din iubire pentru Arald. Pentru ca, în final, să 
rămână „de moarte logodiţi". 

Eminescu pune mereu în discuţie problema jertfei 
unuia pentru celălalt. 

Dorim însă a atrage atenţia asupra unui aspect 
important: chiar şi în acest poem, care pare să satisfacă 
dorinţa de sincronizare a lui Lovinescu şi a unui întreg 



Perpessicius, în M. Eminescu, Opere alese, voi. I, ed. cit., p. 306. 

curent critic, după cum am putut observa, sunt foarte 
numeroase apelurile la literatura românească veche: 
Evanghelia, Molitfelnicul, Pravila lui Matei Basarab, 
Vieţile Sfinţilor şi Psaltirea în versuri ale lui Dosoftei, 
Letopiseţul lui Miron Costin etc. 

Mai mult, nu ştiu dacă mai există un alt poem 
eminescian care să adune, la un loc, referinţe (citate şi 
intertextualizări) din atât de multe surse româneşti 
vechi. 

Chiar dacă tema poeziei 744 şi atmosfera uneori 
lugubră a poemului poate părea îndepărtată de tradiţia 
românească (de cea cultă, nu şi de cea populară, în 
care există balade asemănătoare cu cele valorificate, în 
Apus, de Goethe şi de alţi romantici), în schimb, s-ar 
zice că Eminescu ţine să ne dovedească faptul că 
tradiţia literară românească a jucat un rol esenţial în 
formarea limbajului poetic şi în realizarea viziunilor 
sale poetic-romantice 745 . 



744 Care e totuşi de sorginte medievală. A se vedea Jean Claude 
Schmitt, Strigoii. Viii şi morţii în societatea medievală, traducere de 
Andrei Niculescu şi Elena-Natalia Ionescu, Ed. Meridiane, Bucureşti, 
1998. 

745 E adevărat că rolul acesta nu iese prea bine în evidenţă, nici 
măcar la nivel lingvistic. Dovadă stau şi următoarele afirmaţii ale lui 
Tohăneanu, cu privire la Luceafărul şi la alte câteva poeme eminesciene: 
„Fiind vorba, în Luceafărul, de o lume a basmului, ne-am aştepta ca un 
scriitor şi cărturar care cunoaşte ca nimeni altul (cu excepţia, poate, a 
singurului Sadoveanu), limba veche, să folosească şi să valorifice din plin 
acest atu rarisim, etalându-şi cu ostentaţie erudiţia filologică şi 
lingvistică. Aşa ceva nu se întâmplă în Luceafărul, cum nu se întâmplă 
nici în Călin (file din poveste), nici în Scrisoarea III, nici în poemele dacice 
(Sarmis, Gemenii), nici în alte împrejurări la fel de ademenitoare. Ca şi 
Sadoveanu în romanele sale istorice, Eminescu nu uită nicicând că, 

Odată cu moartea lui Arald, moare şi religia lui 
Odin şi a lui Zamolxe, iar magul... împietreş te: 

Bătrânu-şi pleacă geana şi iar rămâne orb, 
Picioarele lui vechie cu piatra se-mpreună /.../ 
Pe jilţul lui de piatră înţepeneşte drept 
Cu cârja lui cea veche preotul cel păgân, 
Si veacuri înainte el sede-uitat, bătrân, 
în plete-i creşte muşchiul şi muşchi pe a lui sân, 
Barba-n pământ i-ajunge şi genele în piept. 



împietrirea magului zamolxian seamănă foarte 
mult cu extincţia lui Pan, ulterior, în viziunea lui Blaga: 

Pan rupe faguri 
în umbra unor nuci. 

E trist: 

se înmulţesc prin codri mănăstirile, 
şi-1 supără sclipirea unei cruci. 



reînviind artistic epoci revolute, el nu se adresează oamenilor vechimii, ci 
propriilor contemporani. De aceea, spre deosebire de atâţia alţi scriitori 
[...] poetul înfăptuieşte situarea în epocă discret, fără nici un fel de 
paradă", cf. G. I. Tohăneanu, Eminesciene..., op. cit, p. 133. 

Lipsa de ostentaţie sau valorificarea „discretă" a resurselor tradiţiei 
(discretă pentru cine nu mai cunoaşte şi nu mai poate recepta această 
tradiţie) e semnul geniului. în acelaşi timp, analizele noastre, din 
capitolele anterioare, ne-au relevat o realitate mult mai profundă decât 
cea pe care a semnalat-o Tohăneanu şi mulţi alţi cercetători, care au 
căutat tradiţia veche numai la nivel lingvistic. 

Zboară-n jurul lui lăstunii 
şi foile de ulm 
răstălmăcesc o toacă. 
Subt clopot de vecerne Pan e trist. 
Pe-o cărăruie trece umbra 
de culoarea lunii 
a lui Crist. /.../ 

Gonit de crucile sădite pe cărări 
Pan 

s-ascunse într-o peşteră. /.../ 

Odată zeul îşi cioplea 
un fluier din nuia de soc. 
Piticul dobitoc [un păianjen] 
i se plimba pe mână. 
Şi-n scăpărări de putregai 
Pan descoperi mirat 
că prietenul avea pe spate-o cruce. 

Bătrânul zeu încremeni fără de grai 
în noaptea cu căderi de stele 
şi tresări îndurerat, 
păianjenul s-a-ncreştinat. 

A treia zi şi-a-nchis coşciugul ochilor de foc. 
Era acoperit cu promoroacă 
şi-amurgul cobora din sunetul de toacă. 
Neisprăvit rămase fluierul de soc. 



(Moartea lui Pan, voi. Paşii profetului 74 ) 

Amurgul lui Pan, al mitologiei antice, dar şi al 
panteismului, coboară „din sunetul de toacă". 

în Memento mori, Eminescu prezintă astfel 
moartea religiilor germanice: 

„Şed la mese lungi de piatră zeii falnicei Valhale;/ 
Odin stă-n frunte - cu părul de ninsoare încărcat;/ 
Acolo decid ei moartea Romei şi o scriu în rune /.../ 
Roma-n stele străluceşte pe-a ei dâmburi, lângă râu;/ Ei 
privesc urbea eternă, ce pe dealuri lin strălucej Suliţa 
pe loc s-opreşte, se preface-n d-aur cruce,/ Odin moare - 
Tibrul este a credinţei lui sicriu". 

Aici, în Strigoii, pe plaiurile vechii Dacii, Odin 
moare odată cu Arald. Iar semnificaţiile poemului 
transcend povestea de dragoste şi, cu atât mai mult, 
motivul tenebros al strigoiului. 

Mergând mai departe cu cercetarea noastră, un 
poem care urmăreşte înde-aproape referatul biblic şi 
hermeneutica ortodoxă, în ceea ce priveşte cosmoge- 
neza, este Rugăciunea unui dac. 

Versurile sunt următoarele: 

Pe când nu era moarte, nimic nemuritor, 
Nici sâmburul luminii de viaţă dătător, 
Nu era azi, nici mâne, nici ieri, nici totdeauna, 



74 Cf. Lucian Blaga, Opera poetică, Ed. Humanitas, Bucureşti, 

1995. 

Căci unul erau toate şi totul era una; 
Pe când pământul, cerul, văzduhul, lumea toată 
Erau din rândul celor ce n-au fost niciodată, 
Pe-atunci erai Tu singur, încât mă-ntreb în sine-mi: 
Au cine-i zeul cărui plecăm a noastre inemi? 

El singur zeu stătut-au nainte de-a fi zeii 
Şi din noian de ape puteri au dat scânteii, 
El zeilor dă suflet şi lumii fericire, 
El este-al omenimei izvor de mântuire: 
Sus inimile voastre! Cântare aduceţi-I, 
El este moartea morţii şi învierea vieţii! 

Şi El îmi dete ochii să văd lumina zilei, 
Şi inima- mi împlut-au cu farmecele milei, 
în vuietul de vânturi auzit-am al Lui mers 
Şi-n glas purtat de cântec simţii duiosu-I viers, 

Şi tot pe lângă-acestea cerşesc înc-un adaos: 
Să-ngăduie intrarea-mi în vecinicul repaos! /.../ 

Astfel numai, Părinte, eu pot să-ţi mulţumesc 
Că Tu mi-ai dat în lume norocul să trăiesc. 

Faptul că există aici o certă inspiraţie din Rig 
Veda nu reprezintă o contradicţie a celor afirmate de 
noi, pentru că Eminescu prelucra textele, iar părerea 
noastră este că versurile presupun o concepţie creştină. 

Rig Veda X, 121 (Imn zeului necunoscut), care a 
infuenţat o parte din versurile de mai sus, face parte 

dintr-o perioadă din evoluţia religiei indiene, caracte- 
rizată de o mentalitate monoteistă 747 . 

Ne-a rămas în manuscris o traducere a lui 
Eminescu din acest imn (patru catrene) : 

întâiu esi această sămânţă a luminii 

y y 

Ea singură a lumii stăpână nenăscută 

Pământul, ceriul ţine cu a ei fiinţă 
Care a zeul cărui noi jertfă îi aducem? 

Dă viaţă şi putere, iar binecuvântarea-i 
Chiar zeii o imploră şi ei* i se închină 
Iar moartea, nemurirea sunt muma* umbrei sale 
Au cine-i zeul cărui noi arderi îi aducem? 

De unde alergară puternicele ape 
De germeni purtătoare, luminii născătoare 

De-acolo au şi zeii suflare de viaţă? 
Au cine-i zeul cărui noi arderi îi aducem? 

El care cu putere privit-au preste ape 
Prietenii* puterii* isvoare a mânturirii 
Ce singur Zeu stătut-au nainte de a fi Zeii - - 
Au cine-i zeul cărui noi arderi îi aducem? 748 



Perpessicius atrage atenţia în ceea ce priveşte 
traducerea liberă: „caracterul liber [...] al tălmăcirii" 749 . 



747 A se vedea M. Eminescu, Opere, II, ed. Perpessicius, p. 73. 

748 Cf. Idem, p. 71. 

Forma finală a poemului Rugăciunea unui dac, 
publicată în 1879, e precedată de câteva versiuni 
manuscrise, dintre care una poartă titlul Nirvana, la 
care a renunţat, iar alta este încorporată în poemul 
postum Gemenii 750 . 

Confuzia între daci şi indieni i-a fost sugerată lui 
Eminescu de Miron Costin, după cum am arătat 
recent, cronicarul susţinând faptul că dacii au emigrat 
pe aceste teritorii din India 751 . 

Ne întrebăm dacă nu cumva regii magi indieni, 
din poemul Dumnezeu şi om, care au călătorit pe cămi- 
le cu steaua pentru a ajunge la Adevărul născut în 
tavernă (în staulul de la Betleem), sunt, de fapt, daci? 

în pădurile antice ale Indiei cea mare, 
Printre care, ca oaze, sunt imperii fără fine, 
Regii duc în pace-eternă a popoarelor destine 
închinând înţelepciunei viaţa lor cea trecătoare. 

Dar un mag bătrân ca lumea îi adună şi le spune 
C-un nou gând se naşte-n oameni, mai puternic şi mai 

mare 

Decât toate pân-acuma. Şi o stea strălucitoare 
Arde-n cer arătând calea la a evului minune. 

Fi-va oare dezlegarea celora nedezlegate? 
Fi-va visul omenirei grămădit într-o fiinţă? 



749 Ibidem. 

750 A se vedea Idem, p. 75-83. 

751 A se vedea Gianina Măria -Cristina Picioruş, Eminescu şi 
literatura română veche, op. cit, p. 224-225. 

Fi-va braţul care şterge-a omenimei neputinţă 
Ori izvorul cel de taină a luminii -adevărate? 

Va putea să risipească cea nelinişte eternă, 
Cea durere ce-i născută din puterea mărginită 
Şi dorinţa far- de margini?... Lăsaţi vorba-vă pripită, 
Mergeţi regi spre închinare la născutul în tavernă. 

în tavernă?. ..-n umilinţă s-a născut dar adevărul? 

9 

Şi în f ase d-tnjosire e-nfăşat eternul rege? 
Din durerea unui secol, din martiriul lumii-ntrege 
Răsări o stea de pace, luminând lumea şi cerul... 

Sarcini de-aur şi de smirnă ei încarcă pe cămile 
Şi pornesc în caravană după steaua plutitoare, 
Ce în aerul cel umed, pare-o aşchie din soare, 
Lunecând pe bolta-albastră la culcuşu-eternei mile. 

Ş-atunci inima creştină ea vedea pustia-ntinsă 
Şi pin ea plutind ca umbre împăraţi din răsărit, 
Umbre regii şi tăcute ce-urmau astrul fericit... 
Strălucea pustia albă de a lunei raze ninsă, 

Iar pe muntele cu dafini, cu dumbrave de măslin 
Povestind poveşti bătrâne, au văzut păstorii steaua 
Cu zâmbirea ei ferice si cu razele de neauă 
S-au urmat sfintita-i cale către staulul divin. 

însă Eminescu nu îi putea numi daci pe aceşti 
regi, dacă vroia să respecte adevărul istoric, pentru că 
aceştia erau „împăraţi din Răsărit". Dacă ar fi fost daci, 

ar fi trebuit să ajungă la Betleem venind din Apus. Şi de 
aceea credem că i-a numit indieni, în conformitate cu 
ceea ce a citit la Miron Costin. 

Şi tot de aceea, în proiectul dramatic Decebal sau 
în poemul postum Sarmis, Eminescu introduce ele- 
mente de cosmogonie vedică, în versurile sale. 

Să revenim însă la Rugăciunea unui dac. Ceea ce 
am spus mai sus lămureşte în parte atracţia lui Emi- 
nescu pentru imnele vedice. Pe de altă parte, referitor 
la acest imn (către zeul necunoscut), putem afirma că 
poetul a recunoscut în exprimările sale mai multe ele- 
mente pe care le ştia din alte surse. 

Spre exemplu, „apele de germeni purtătoare" 
reprezintă o imagine care poate fi interpretată ca fiind 
în perfectă concordanţă cu viziunea creştină. Despre 
aceşti germeni (sau arhei) vorbesc Sfinţii Părinţi (Sfân- 
tul Grigorie de Nyssa, Sfântul Augustin, Sfântul Dimi- 
trie al Rostovului, în Hronograful său, pe care Emi- 
nescu îl cunoştea foarte bine si din care Paul 

y y 

Cernovodeanu afirmă cu îndreptăţire că poetul s-a 
inspirat în ceea ce priveşte cosmogeneza din versurile 
sale), dar şi Heliade în Anatolida: „Şi Spiritul vieţii se 
poartă peste ape [cf. Fac. 1, 2];/ Pătrunsu-s-a abisul 
[acvatic] d-o mistică ardoare/ Şi l-a cuprins fiori;/ 
Tresare şi concepe. Ai haosului germini [ai apelor 
germeni]/ Spre viaţă şi spre nuntă aşteaptă a ta voce 
[cuvântul lui Dumnezeu] ". 

Deşi consideră - greşit, în opinia noastră - că 
titlul denotă o „intenţie batjocoritoare", Rosa del Conte 

este de acord că poemul lui Eminescu „proclamă 
existenţa unui Dumnezeu personal" 752 . 

Important pentru noi este faptul că cea mai 
aprigă susţinătoare a identificării cugetării eminesci- 
ene cu cea indiană, Amita Bhose, nu îsi recunoaşte 
filosofia în Rugăciunea unui dac şi consideră că 

„sentimentele de bază ale poeziei au un 
izvor autohton de inspiraţie" 753 . 



Versurile lui Eminescu afirmă următoarele: 
Dumnezeu este Singurul Care există din veşnicie. 
Lumea nu există din veşnicie, ci ea este creaţia lui 
Dumnezeu. 

Versul „El singur zeu stătut-au nainte de-a fi zeii" 
poate să însemne două lucruri: El Singur a fost Dum- 
nezeul cel Adevărat al oamenilor mai înainte de a 
apărea eresurile păgâne, mulţimile de zei ale religiilor 
politeiste. Sau: El este Dumnezeul care i-a creat pe 
oameni pentru a fi zei/ dumnezei după har. Căci mai 
apoi spune: „El zeilor dă suflet şi lumii fericire". 

în Biblie găsim (folosim tot Biblia 1688): 

„Căce [căci] Domnul Dumnezăul vostru, 
Acesta e Dumnezăul dumnezăilor si Domnul 

y 

domnilor, Dumnezăul cel mare si tare si înfri- 
coşat" (Deut. 10, 17). 



Rosa del Conte, op. cit., p. 68. 

Amita Bhose, Eminescu şi India, Ed. Junimea, Iaşi, 1978, p. 92. 

„Dumnezăul dumnezăilor, Domnul, au grăit 
şi au chemat pământul" (Ps. 49, 1). 

„Dumnezău stătu în adunare de dumnezăi şi 
în mijloc pre dumnezăi va osebi" (Ps. 81, 1). 

„Ivi-Se-va Dumnezăul dumnezăilor în Sion" 
(Ps.83, 7). 

„Mărturisiţi-vă Dumnezăului dumnezăilor, 
căci în veac [a] mila Lui" (Ps. 135, 2). Etc. 

„Şi din noian de ape puteri au dat scânteii": este o 
parafrază la ceea ce poetul a versificat astfel din imnul 
vedic: „De unde alergară puternicile apel De germeni 
purtătoare, luminii născătoare"... 

în viziunea creştină, lumina a apărut din nimic, la 
porunca lui Dumnezeu, nu din ape, aşa cum susţine 
imnul vedic: 

„La-nceput feace Dumnedzău ceriul şi 
pământul. Iar pământul era nevădzut şi netocmit 
şi-ntunerec dzăcea deasupra prăpăstii [abisului de 
ape] şi Duhul lui Dumnădzău Să purta [pe] dea- 
supra apei. Şi dzâsâ Dumnădzău «Fă-te, lumină!» 
Şi să feace lumină" (Fac. 1, 1-4, în traducerea lui 
Dosoftei 754 ). 

„întru început au făcut Dumnezeu ceriul şi 
pământul, şi pământul era nevăzut şi netocmit şi 



754 Cf. Dosoftei, Paremiile preste an (Iaşi 1683), ediţie critică de 
Mădălina Ungureanu, Editura Universităţii „Alexandru Ioan Cuza", Iaşi, 
2012, p. 105. 

întunearec era deasupra adâncului şi Duhul lui 
Dumnezeu Să purta pre deasupra apei. Şi au zis 
Dumnezeu să se facă lumină, şi s-au făcut 
lumină" 755 . 

însă Eminescu, scriind că Dumnezeu „din noian 
de ape puteri au dat scânteii", se exprimă într-un mod 
echivoc. Pentru că se poate înţelege şi că a dat puteri 
scânteii de viaţă, ceea ce corespunde Scripturii: 

„Şi zise Dumnezău. «[Să] scoaţă apele 
târâtoare de suflete vii şi zburătoare zburând [pe 
de] asupra pământului spre întăritura [firma- 
mentul] cerului». Şi să făcu aşa" (Fac. 1, 22, Biblia 
1688). 

Se observă, de asemenea, că Eminescu nu a 
valorificat prea mult nici versurile „întâiu eşi această 
sămânţă a luminii/ Ea singură a lumii stăpână 
nenăscută/ Pământul, ceriul ţine cu a ei fiinţă", con- 
cepute după imnul vedic, şi care vin în contradicţie cu 
viziunea creştin-ortodoxă asupra Genezei, pentru că 
lumina creată în ziua întâi de Dumnezeu nu este 
nenăscută si nu tine universul cu a ei fiinţă. 

y y J y 

Poetul spune doar: „Pe când nu era /.../ sâmburul 
luminii de viaţă dătător", expresie care nu mai conţine 
toate elementele din definiţia dogmatică vedică, ci 
pare mai mult o metaforă a luminii materiale care 



Cf. Triodion, Râmnic 1731, B. A. R., CRV 204, f. 344 r . 

susţine viaţa în univers. Dimpotrivă, după cum am 
văzut mai sus, în Scrisoarea I el a schimbat această 
perspectivă („întâiu eşi această sămânţă a luminii/ Ea 
singură a lumii stăpână"...) cu cea a pământului, întâi- 
născut al universului, care: „Punctu-acela de mişcare, 
mult mai slab ca boaba spumii,/ E stăpânul fără margini 
peste marginile lumii". 

Am comentat la timpul potrivit... 

Versurile „El este-al omenimei izvor de mân- 
tuire:/ Sus inimele voastre! Cântare aduceţi-I,/ El este 
moartea morţii şi învierea vieţii! "{ac referire explicită 
la Hristos, Cuvântul lui Dumnezeu, Care a mântuit 
umanitatea prin întruparea Sa şi Care este „moartea 
morţii şi învierea vieţii". 

„Sus inimele voastre!" este o parafrază a formulei 
liturgice: Sus să avem inimile!, rostite de către preot la 
Sfânta Liturghie, căreia poporul îi răspunde: Avem 
către Domnul. Iar îndemnul de a aduce cântare Dom- 
nului este atât vechi cât şi nou-testamentar şi el este 
foarte propriu creştinilor. 

De fapt, în aceste versuri întâlnim multiple 
parafraze din imnele învierii: 

„După obiceiul pentru cei morţi, a primit 

punerea în mormânt Viaţa tuturor, şi a arătat 

mormântul izvor al învierii, spre mântuirea 
noastră" 756 . 



75 Penticostar, Ed. IBMBOR, Bucureşti, 1999, p. 11. La Utrenia 
învierii. 

„Să mergem dis-de-dimineaţă şi, în loc de 
mir, cântare să aducem Stăpânului; şi să vedem 
pe Hristos, Soarele dreptăţii, tuturor viaţa răsă- 
rind" 757 (Eminescu a început cu acest irmos 
articolul Paştele, din „Timpul", 16 aprilie 1878, din 
care vom reproduce fragmente undeva mai la 
vale). 

„Alergaţi şi vestiţi lumii că a înviat Domnul 
omorând moartea, pentru că este Fiul lui 
Dumnezeu, Cel ce mântuieşte neamul ome- 
nesc n . 

„Prăznuim omorârea morţii, sfărâmarea 
iadului şi începătura altei vieţi, veşnice [învierea 
vieţii]" 75 ' 9 . 

„Veniţi toate neamurile, cunoaşteţi puterea 
tainei celei înfricoşătoare, că Hristos, Mântuitorul 
nostru, Cuvântul cel din început [In. 1, 1], S-a răs- 
tignit pentru noi şi de voie S-a îngropat şi a înviat 
din morţi, ca să mântuiască toate. Aceluia să ne 
închinăm" 760 . 

„Astăzi Hristos, moartea călcând, a înviat, 
precum a zis, şi bucurie lumii a dăruit; ca toţi, 
înăltând cântarea, asa să zicem: Izvorule al vieţii, 

y 7 y 9 7 

Lumina cea neapropiată, Atotputernice Mântuito- 
rule, miluieşte-ne pe noi!" 761 . 



757 Idem, p. 16-17. 

758 Idem, p. 17, 27, 29. 

759 Idem, p. 20. 

760 Idem, p. 37. Cântarea aceasta este de la Utrenia din ziua de 
marţi a Săptămânii Luminate. 

761 Idem, p. 43. La Vecernia din vinerea Săptămânii Luminate. 

Critica literară a adus mereu în discuţie cosmo- 

y 

gonia vedică, dar niciodată cărţile liturgice ale Bisericii 
sau cărţile româneşti vechi. 

y y 

Aşadar, la întrebarea „au cine-i zeul cărui plecăm a 
noastre inemi?", răspunsul e: „El este-al omenimei izvor 
de mântuire/.../ El este moartea morţii şi învierea vieţii" 
- exprimări pascale, care ne trimit fară niciun dubiu la 
un singur „Zeu", Hristos, după cum ne indică împru- 
mutul din cântările învierii Domnului. Acesta este Cel 
care, îninte de a fi lumea, „pe-atunci erai Tu singur" şi 
Care a făcut să răsară scânteie de viaţă, creând întreg 
universul. Chiar cuvintele „Pe-atunci erai Tu singur /.../ 
El singur zeu stătut-au" ne aduc aminte de Dosoftei 
(Psaltirea în versuri): 

„A Ta este, Doamne, lumea şi pământul, / Ce 
le-ai împlut sângur dintâi cu cuvântul" (Ps. 23, 1- 

2); 

„Că sângur au zâs de să făcură, / Sângur le-au 
dat [fie] căriiaş făptură" (Ps. 32, 21-22); 

„Ce-au poruncit sângur cu cuvântul/ De s-au 
făcut ceriul şi pământul" (Ps. 133, 13-14). 



Sigur că atribuirea unei asemenea rugăciuni unui 
dac poate părea multora o inadvertenţă. Se poate 



Din investigaţia pe care am efectuat-o în ediţiile româneşti 
ortodoxe ale Penticostarului, apărute între 1743 şi 1800, am remarcat că 
sintagmele subliniate de noi se regăsesc identic în aceste ediţii. Doar 
prima cântare nu există în aceste ediţii, din cele citate mai sus. 

aduce în discuţie, însă, henoteismul dacilor, care să-1 fi 
îndemnat pe poet la apropieri de ordine religios mai 
greu de prevăzut sau de înţeles. Iar pe de altă parte, se 
ascundea pe sine însuşi sub masca dacului. 

Cu certitudine, nu este numai imnul vedic inter - 
textualizat în versurile lui Eminescu, ci şi vechea 
tradiţie religioasă şi literară românească. 

„Şi inima-mi împlut-au de farmecele milei": acesta 
este, de asemenea, un vers pe deplin ortodox, unul de 
o extraordinară frumuseţe. Dumnezeu este nu numai 
Cel care a dat viaţă, Care ne-a dat ochi să vedem lumina 
zilei, cum zice poetul, dar El a dat oamenilor şi harul 
prin care să înţeleagă şi să iubească toate câte există. El 
le-a umplut inima de milă dumnezeiască, această milă 
pe care Eminescu o exprimă genial prin sintagma: 
„farmecele milei". 

Pentru că nu numai răul farmecă, amăgeşte, dar 
mai mult decât răul, bunătatea şi frumuseţea şi mila au 
de la Dumnezeu darul să atragă, să farmece inima 
omenească pentru ca să îndrăgească ceea ce este bun şi 
drept. 

Inima omului are întru sine, dintru început, de la 
Dumnezeu, farmecul milei, este plină de fermecare în 
faţa a tot ceea ce este nobil şi frumos şi se apleacă plină 
de condescendenţă către toată creaţia. 

„Poetul simte suflul religios al divinului în 
fata frumuseţii si a grandiozitătii creaţiei" 762 . 

y y y O y y 



2 Rosa del Conte, op. cit., p. 69. 

Asemenea, în alt poem (Nu mă înţelegi), Emi- 
nescu vorbea de „a mea minte, a farmecului roabă". 

Putem din nou să face o apropiere de Dosoftei şi 
de Psaltirea în versuri: 



„Izvorul creaţiei, mobilul gestului dumneze- 
iesc de a crea lumea, este mila Lui («De [din] mila 
Ta, Doamne,-i plin pământul»), adică iubirea Lui 
si dorinţa de a exista creaturi care să se bucure de 

y y 

plinătatea existenţei Sale veşnice. Fără, însă, ca 
aceste creaturi să se poată confunda vreodată cu 
El, pentru că ele nu sunt din veşnicie şi nu s-au 
creat singure pe ele însele. Ci «sângur» Dum- 
nezeu le-a creat pe ele. 

Cunoscând acestea, Eminescu putea vorbi 
despre «farmecele milei», despre mila aceasta 
creatoare cu care Dumnezeu i-a fermecat copilă- 
ria, dându-i să contemple şi să cunoască frumu- 
seţea naturii si a cosmosului" 763 . 

y y 



„în vuietul de vânturi auzit-am al Lui mers/ Şi-n 
glas purtat de cântec simţii duiosu-I viers": aceste 
versuri pot să aibă o oarecare amprentă scripturală 
(mai ales primul), dar ele ni se par mai degrabă o 
interpretare în sens ortodox a propriei biografii. 



7 3 Dr. Gianina Maria-Cristina Picioruş, Creatori de limbă şi de 
viziune poetică în literatura română, voi. I, Dosoftei, op. cit., p. 47-48, 
http://www.teologiepentruazi.ro/2013/06/15/creatori-de-limba-si-de- 
viziune-poetica-in-literatura-romana-vol-i/. 

Credem că putem citi aici o mărturisire a lui 
Eminescu de a-L fi cunoscut pe Dumnezeu din însăşi 
iubirea pentru univers, pe care Acesta a sădit-o în ini- 
ma sa („farmecele milei", despre care am vorbit 
anterior), din frumuseţea creaţiei („vuietul de vânturi") 
şi din dragostea oamenilor, mai ales al mamei („glas 
purtat de cântec"). 

în fine, Dumnezeu este însuşi Părintele umani- 
tăţii, Care i-a dăruit viaţă, Care dăruieşte toate cele de 
folos şi de la Care omul cere toate, în rugăciune. 
Rugăciunea dacului - un avatar al lui Eminescu -, din 
acest poem, este de a nu i se acorda avantaje materiale 
în viaţă, ci de a fi considerat între cei blestemaţi, de a fi 
prigonit de către oameni. 

Ceea ce s-a şi împlinit. însă această rugăciune 
denotă multă smerenie, multă lipsă de vanitate, despre 
care am mai vorbit. 

Si chiar dacă Eminescu si-ar fi dorit, cu adevărat - 
sau cel puţin în unele momente, de mare descum- 
pănire - să piară „în stingerea eternă", credem că a 
intervenit, ca si altădată, Părintele ceresc si i-a reamin- 
tit că: „Noi nu avem nici timp, nici loc,/ Şi nu cunoaştem 
moarte" (Luceafărul). Noi, adică El, Dumnezeu, şi dum- 
nezeii după har cărora El le „dă suflet". 

Vom căuta să descoperim, în continuare, alte 
parafraze biblice sau patristice, pe care Eminescu le-a 
inserat în versurile sale. 

în poemul Dumnezeu şi om, din care am reprodus 
câteva strofe puţin mai devreme, există şi aceste 

versuri, în care împăraţii din Răsărit „Sarcini de-aur şi 
de smirnă ei încarcă pe cămile/ Şi pornesc în caravană 
după steaua plutitoare". 

Nu toate aceste amănunte se regăsesc în referatul 
nou-testamentar ce relatează despre venirea magilor la 
Betleem (Mt. 2, 1-12), ci numai călătoria cu steaua şi 
darurile de aur si smirnă. 

Despre caravanele de cămile nu se aminteşte în 
Noul Testament, ci într-o profeţie a Sfântului Isaia, 
care este deopotrivă despre învierea Domnului şi 
despre naşterea Lui şi închinarea magilor: 

„Luminează-te, luminează-te, Ierusalime, că 
vine lumina ta, şi slava Domnului peste tine a 
răsărit! Căci iată întunericul acoperă pământul, şi 
bezna, popoarele; iar peste tine răsare Domnul, şi 
slava Lui străluceşte peste tine. Şi vor umbla regi 
întru lumina ta şi neamuri întru strălucirea ta. [...] 

Atunci vei vedea, vei străluci şi va bate tare 
inima ta şi se va lărgi, căci către tine se va 
îndrepta bogăţia mării şi avuţiile popoarelor către 
tine vor curge. 

Caravane de cămile te vor acoperi, şi 
dromadere din Madian şi Efa. Toate sosesc din 
Şeba, încărcate cu aur şi cu tămâie, cântând 
laudele Domnului (Is. 60, 1-6, Biblia 1988). 



în Biblia 1688 si în Triodul vechi 764 nu există 

y 

„caravane de cămile", ci: „cirezi de cămile" - opţiune 
preluată, ulterior, de Biblia 1914 şi Biblia 2001. în 
schimb, Biblia 1939 (tradusă de Vasile Radu şi Gala 
Galaction) şi Biblia 1988 spun „caravane de cămile", în 
vreme ce Biblia de la Blaj 1795 (greco-catolică) foloseşte 
sintagma „turme de cămile". 

Ceea ce înseamnă că Eminescu a utilizat şi o 
ediţie mai nouă fie a Triodului, fie a Scripturii (a celei 
din urmă, mai degrabă, pentru că limba cărţilor de cult 
este mai conservatoare) - ar putea fi vorba de Vechiul 
Testament tipărit la Smirna în 1839 sau Biblia de la 
Buzău 1854-1856 (sau de o versiune biblică în altă 
limbă 765 ), dar nu am căutat încă aceste ediţii. 

însă poetul a cunoscut şi ediţiile vechi, pentru că 
în Memento mori citim aceste versuri enigmatice: 

„Caravane de sori regii, cârduri lungi de blonde 
lunel Şi popoarele de stele, universu-n rugăciune... /.../ 
Stelele în cârduri blonde pe regină o urmează,/ Aerul, în 
unde-albastre, pe-a lor cale scânteiază/ Şi rămân 
întunecate nalte-a cerurilor bolţi; /.../ Iar în cârduri 
cuvioase stelele se mişcă-ncet,/ Intră-n domele de 
neguri argintii, multicoloane;/ De-a lor rugă plină-i 



7 4 A se vedea: Triodion, Râmnic 1726, B.A.R., CRV 195, f. 13c/; 
Triodion, Râmnic 1731, BA.R., CRV 204, f. 344 v ; Triodion, Bucureşti 1798, 
BA.R, CRV 617, f. 400 r . 

765 „Caravanele" reprezintă o opţiune terminologică pentru 
„turmele/ cirezile" din LXX (âyeAm Ka|ir|A.a)v), de la Is. 60, 6. în TEV 
(ediţie engl. din 1992) găsim: „great caravans of camels". în NVI (ediţie 
spaniolă din 1979): „caravanas de camellos". în NAB (The New American 
Bible): „caravans of camels". 



noaptea. A lor dulci şi moi icoane/ împlu văile de 
lacrimi, de-un sclipit împrăştiet". 

Regii sori în caravane şi cârdurile (cirezile) de lune 
si de stele - Dosoftei utilizează termenul cârduri în Ps. 
49 din Psaltirea în versuri - îşi fac neobosita călătorie 
în cosmos, producând o neîncetată rugăciune a univer- 
sului („universu-n rugăciune"), care umple noaptea 
lumii („de-a lor rugă plină-i noaptea"), o rugăciune cu 
lacrimi de lumină („A lor dulci şi moi icoane/ împlu 
văile de lacrimi, de-un sclipit împrăştiet'). 

Sorii, lunele şi stelele sunt turme/ cirezi/ caravane 
cosmice ale aceluiaşi Păstor Dumnezeu care le paşte pe 
câmpiile nesfârşite ale cerului. Ele sunt „dulci icoane" 
ale turmelor Cerului de sus, ale Sfinţilor care „împlu 
văile de lacrimi" şi „de-a lor rugă plină-i noaptea", 
întâlnindu-se, în aplecarea lor plină de milă spre 
pământ, cu turma celor pământeşti, care aspiră spre 
înălţimi: „Sara pe deal buciumul sună cu jale,/ 
Turmele-l urc, stele le scapără-n cale" (Sara pe deal). 

„Prin crucea Ta, Hristoase, îngerii şi oamenii 
s-au făcut o turmă şi o Biserică; cerul şi pământul 
se bucură; Doamne, slavă Ţie" 766 . 

Despre imaginile eshatologice din Scrisoarea I şi 
versetele biblice care le-au inspirat am discutat deja, 
anterior. în Scrisoarea II, Eminescu foloseşte alte două 
imagini scripturale, foarte cunoscute, făcând referire la 



Penticostar, op. cit., p. 80. 



calea cea strâmtă (Mt. 7, 14; Lc. 13, 24) şi la glasul celui 
ce strigă în pustiu (Mt. 3, 3; Mc. 1, 3; Lc. 3, 4; In. 1, 23): 

„/ar cărările vieţii fiind strâmte şi înguste,/ Ei 
[tinerii oportuniştişi lipsiţi de idealuri] încearcă să le 
treacă prin protecţie de fuste. /.../ Oare glorie să fie a 
vorbi într-un pustiu? /.../ Azi abia, vedem ce stearpă şi 
ce aspră cale este/ Cea ce poate să convie unei inime 
oneste". 

Oda (în metru antic) ne-a produs surpriza să 
identificăm, între versurile sale, o sintagmă care este 
regăsibilă în Sfânta Scriptură, mai precis, în Cântarea 
Cântărilor. 

Eminescu se înfaţişază pe sine ca ars, mistuit de 
focul interior al iubirii care a devenit una cu el, pe care 
nu o poate detaşa de sine. Spune poetul: „Focul meu a-l 
stinge nu pot cu toate/ Apele mării". 

Ceea ce pare a fi o metaforă sublimă a acestuia, 
noi credem că este mai degrabă o prelucrare a urmă- 
torului verset biblic: 

,yApă multă nu va putea să stingă dragostea şi 
râurile nu [o] vor potopi pre ea" (Cânt. 8, 7, Biblia 
1688). 

„Marea nu poate stinge dragostea, nici 
râurile s-o potolească" (Cânt. 8, 7, Biblia 1988). 

„Apă multă" sau „ape multe" (LXX: u6wp -no fa), 
VUL: aquae multae) înseamnă mare în greacă şi latină, 

şi în alte contexte. Spre exemplu, în Ps. 106, 23, există 
expresia „în ape multe": ev uSaoi itoM.oi<; (LXX), in 
aquis multis (VUL). 

Dosoftei traduce astfel Ps. 106, 23: „[Cei] carii 
deştind în mare în corăbii, făcând lucrare mtv-ape 
multe" (Psaltirea de-nţăles). Iar în Psaltirea pre versuri: 
„Carii îmblă-n corăbii pre mare,/ De-ş[i] fac lucrul 
preste genuni tare" (Ps. 106, 55-56). 

Mai mult decât atât, întreaga Odă pare a fi o 
sinteză a versetului anterior, în care se spune că „tare 
ca moartea e dragostea" (Cânt. 8, 6, Biblia 1688). 

Poemul eminescian pedalează pe această idee, 
anume că poetul nu-şi poate smulge dragostea din 
suflet decât odată cu moartea: „Nu credeam să-nvăţ a 
muri vreodată. /.../ Ca să pot muri liniştit, pe mine/ Mie 
reda-ma! . 

Interioritatea sa a devenit un rug viu şi focul 
iubirii este de nestins: „Pe-al meu propriu rug, mă 
topesc în flăcări". 

De la ipostaza de contemplator al stelei singu- 
rătăţii, din adolescenţă, Eminescu a trecut la cea de 
contopit cu iubirea de care nu se poate dezlipi, pentru 
a dori în final ca să se reîntoarcă la odihnă, la pacea 
sufletească, la regăsirea de sine. Căci, după cum afirmă 
în altă parte, „moartea vindec-orice rană/ Dând la 
patime repaos" (Foaia veştedă, prelucrare după Lenau). 

Recursul poetului la unele simboluri mitologice 
păgâne, precum Nessus, Hercule sau pasărea Phoenix, 
nu reprezintă o anulare a fondului creştin, căci simbo- 
lurile respective, care sunt ale arderii şi ale mistuirii, 

sunt recuperabile în creştinism. Aşa cum a fost, pentru 
primii apologeţi creştini, cel al păsării Phoenix, de care 
s-au folosit pentru a propovădui învierea lui Hristos şi 
învierea cea de obşte, a întregului neam omenesc, la 
sfârşitul veacurilor. 

In Memento mori, poemul în care Eminescu 
recapitulează istoria omenirii, avem ample secvenţe 
versificate care transpun referatul biblic: 

Am văzut regii Iudeei în Biserica măreaţă, 
Unde marmura în arcuri se ridică îndrăzneaţă 
Şi columnele înalte către cer pare c-arăt; 
Văzui pe David în lacrimi rupând haina lui bogată, 

Zdrobind arfa-i sunătoare de o marmură curată, 
Genunchind să-i ierte Domnul osânditul lui păcat. 

Solomon, poetul-rege, tocmind glasul unei lire 
Şi făcând-o să răsune o psalmodică gândire, 
Moaie-n sunetele sfinte degetele-i de profet; 
El cânta pe împăratul în hlamidă de lumină 

[cf. Ps. 103, 2], 

Soarele stetea pe ceruri auzind cântarea-i lină, 
Lumea asculta uimită glasu-i dulce şi încet. 

Dar ieşind din Templul sacru lăsă gândul lui să cadă, 
Căci amorul îl aşteaptă cu-a lui umeri de zăpadă, 
Raze moi în ochii negri - el dă lirei alt acord: 
Căci femeile-1 aşteaptă cu şireata lor zâmbire, 
Brune unele ca gânduri din poveştile asire, 
Alte blonde cu păr de-aur - vise tainice de Nord. 

Dar venit-a judecata, şi de sălcii plângătoare 
Cântăreţul îşi anină arfa lui tremurătoare 

[cf. Ps. 136, 1-3]; 
în zădar rugaţi peirea - muri se năruie şi cad! 
Cad şi scări, ş-aurite arcuri, grinzi de cedru, porţi de- 

aramă, 

Soarele priveşte galben peste-a morţii lungă dramă 
Şi s-ascunde în nori roşii, de spectacol speriat. 

Şi popor şi regi şi preoţi îngropaţi sunt sub ruine. 
Pe Sion Tempulul se sparge - niciun arc nu se mai ţine, 
Azi grămezi mai sunt de piatră din cetatea cea de ieri 

[cf. Mt. 24, 2]. 
Cedri cad din vârf de munte şi Livanul pustieşte, 

Jidovimea risipită printre secoli rătăceşte - 
în pustiu se-nalţă-n soare desfrunziţii palmieri... 



Am indicat numai câteva locuri din Sfânta 
Scriptură care ne apar drept imagini perifrastice 
evidente, însă, cu foarte mici excepţii, toate aceste 
versuri au o palpabilă întemeiere biblică. 

Ne-am gândit să oferim, tot aici, şi câteva mostre 
de gândire eminesciană profund teologică, din acelaşi 
poem: câteva exemple care dovedesc cât de mare era 
totuşi cunoaşterea teologică a poetului, la care se 
adaugă propria sa cugetare şi interpretare - pe care le- 
a versificat - uluitoare pentru noi, pentru gândirea 
secularizată a zilelor noastre şi chiar pentru mulţi 
ortodocşi de astăzi care consideră că îşi cunosc bine 
credinţa. 

De la început, Eminescu vorbeşte despre un 
tărâm paradisiac, „cu dumbrăvi de laur verde şi cu lunci 
de chiparos" şi în care „Sfinţii se preîmblă în lungi haine 
de lumină". 

„Hainele de lumină" ale Sfinţilor, pe care aceştia le 
poartă în Rai, sunt îmbrăcămintea interioară şi care 
radiază în afară, a sufletelor lor, este lumina dumne- 
zeiască care străluceşte din ei înşişi - am exprimat 
concepţia teologică patristică 767 . 

în studiul său despre Eminescu, Rosa del Conte îl 
aminteşte pe Sfântul Grigorie de Nyssa, care vorbea 
despre „tunicile sau stolae-le de lumină" în care se vor 
îmbrăca trupurile celor drepţi, îmbrăcăminte prin care 
vor schimba tunicile de piele (trupul acesta pământesc, 
grosier, netransfigurat) 768 , în care au fost îmbrăcaţi 
Sfinţii Protopărinţi Adam şi Eva după cădere (Fac. 3, 
21). 

Interpretările teologice ale Sfântului Grigorie au 
fost recapitulate şi într-una din predicile lui Antim Ivi- 
reanul, iar mai târziu reproduse şi în Anatolida, de 
Heliade: „Tunice pellicee le coperiră corpul,/ Şi viţa, 
sicomorul le oferiră frunze/ Spre-a-şi coperi mijlocul". 
Bolintineanu extrapola poetic această expresie, imagi- 
nând cum „pământul în tunică de trandafiri luceşte" 
(Poetul şi libertatea). 

767 Un Sfânt mai aproape de noi, Sfântul Lavrentie al Cernigovului 
(sec. XIX-XX), spunea că acum oamenii au sufletul îmbrăcat în trup, dar 
în viaţa veşnică vor avea trupul îmbrăcat în suflet. 

în română: http://www.librarie.net/carti/18338/Sf-Lavrentie-al- 
Cernigo vului- Via ta- inva ta turile-minunile-si-aca tistul. 

768 A se vedea Rosa del Conte, op. cit., p. 315. 



697 



Unul dintre temeiurile scripturale ale acestei 
credinţe este acela de la Mt. 13, 43: 

„Atunci Direpţii vor străluci ca soarele în 
împărăţia Părintelui lor" (Biblia 1688). 



Nu ca soarele acesta de pe cer vor străluci Drepţii, 
ci ca Soarele însuşi, ca Tatăl lor, pentru că au în ei 
înşişi lumina Lui cea veşnică şi necreată, a Soarelui 
Celui neînserat. 

Eminescu studiase toată această prea adâncă şi 
complexă gândire teologică a Sfinţilor Părinţi şi, 
pornind de la ea, aşază în formule poetice enigmatice, 
care pare simple metafore unui ochi neavizat, propriile 
sale înţelegeri şi tâlcuiri. 

Aşa încât, într-un alt vers, spune că cel ce avea o 
„psalmodică gândire", Sfântul Solomon, „cânta pe 
împăratul în hlamidă de lumină". 

în primul rând, Eminescu subliniază unitatea de 
cuget între Sfinţii Proroci David şi Solomon, tatăl şi 
fiul său, în virtutea căreia poetul îşi permite să pună pe 
seama Sfântului Solomon un cuvânt care aparţine Psal- 
tirei Sfântului David. Şi, repetăm, Eminescu nu făcea 
licenţe poetice. 

Apoi, în acest vers, sunt concentrate două învăţă- 
turi ortodoxe. Prima este cea de la Ps. 103, 2, în care 
Dumnezeu este „Cel ce Te îmbraci cu lumina ca şi cu o 
haină" (Biblia 1988) - Dosoftei: „învăscându-Te în 

lumină, ca-ntr-un veşmânt" (Psaltirea de-nţăles); Biblia 
1688: „îmbrăcându-Te cu lumină, ca o haină". 

A doua este învăţătura despre Dumnezeu ca 
împărat al creaţiei şi al făpturii Sale. Văzându-L ca 
împărat al lumii, Eminescu zice „hlamidă de lumină", 
în locul hainei de lumină a Psalmistului. 

Şi fiindcă Dumnezeu are haină sau hlamidă de 
lumină, aşa îi va îmbrăca şi pe fiii Săi în împărăţia Sa, 
„în lungi haine de lumină" ale harului Său. 

însă hlamida a preluat-o Eminescu fie din greacă, 
fie din traduceri scripturale mai noi, cum ar fi Noul 
Testament din 1838 şi 1857, unde se spune: „Şi 
desbrăcându-L, L-au îmbrăcat cu hlamidă roşie" 769 
(apare apoi în Biblia 1914 şi 1939). E vorba de mantia/ 
porfira/ hlamida în care a fost îmbrăcat Hristos de 
către soldaţii romani. Această opţiune traductorială 
urmează Scriptura grecească, unde există expresia 
hlamidă purpurie/ stacojie (xXqiuâa kokkLvtiv, Mt. 27, 
28, GNT) - în VUL: „clamydem coccineam". în 
sinaxarul din Vinerea Mare, din Triod, există un pasaj 



7 9 E vorba de următoarele ediţii: Noul Testament al Domnului şi 
Mântuitorului nostru Iisus Hristos, tipărit cu voia şi blogoslovenia Prea 
Sfinţilor Episcopi ai Prinţipatului Româniii, după cel mai ales model, dat 
de Prea Sfinţia lor, în zilele prea înălţatului Domn Stăpânitor a toatei Ţări 
Româneşti Aleksandru Dimitrie Ghika V, Tipografia lui A. Damian şi Tov, 
Smirna, 1838, p. 56. 

Şi: Noul Testament al Domnului şi Mântuitorului nostru Iisus 
Hristos, tipărit cu voea şi blagoslovenia Prea Sfinţiţilor Episcopi ai Princi- 
patului Romînieî, După cel mai ales model dat de Prea Sfinţiea lor, în 
zilele prea înălţatului Domn Stăpânitor a toatei Ţării Românescî Alecs. 
Dimitrie Ghika, ediţia a 5-a, Tipografia Naţională a lui Iosif Romanov, 
Bucureşti, 1857, p. 71. 

în care scrie că Hristos a fost dat de Pilat soldaţilor, 

y 7 

care L-au biciuit si L-au îmbrăcat cu „hlamidă roşie" 

y 77 y 

sau „hlamidă de purpura" 770 . Aceasta însă într-o ediţie 
recentă a Triodului. Pentru că în ediţiile de secol XVIII 
avem: „haină mohorâtă" 771 (expresie pe care o va folosi 
şi Biblia de la Blaj 1795): 

„Haina cea mohorâtă o au purtat [Hristos] 
pentru hainele ceale de piale [ale Protopărinţilor] 
şi pentru podoaba noastră cea împărătească" 772 . 



în Noul Testament de la Bălgrad (1648) şi în Biblia 
1688 găsim: „haină roşie". 

Pentru ziua patimilor Domnului există în Triod 
multe imne care amintesc faptul că Cel răstignit este 
Cel ce a creat lumea, între care şi aceasta: 



„Astăzi s-a spânzurat pe lemn Cel ce a 
spânzurat pământul pe ape. Cu cunună de spini s- 
a încununat împăratul îngerilor. Cu porfiră min- 
cinoasă s-a îmbrăcat Cel ce îmbracă cerul cu nori" 



iar puţin mai departe: 



770 Triodul, op. cit, p. 613, 615. 

771 Spre exemplu în Triodion, Râmnic 1782, B.A.R., CRV 456, f. 36i v . 

772 Idem, f. 3 6 3 r . 

773 Triodul, op. cit, p. 634. 

„Pe Tine, Cel ce Te îmbraci cu lumina ca şi 
cu un veşmânt [Ps. 103, 2] [...] văzându-Te soarele 
pe Cruce răstignit, cu întuneric s-a îmbrăcat"... 774 . 

De aceea, scriind că Sfântul Solomon „cânta pe 
împăratul în hlamidă de lumină", Eminescu se referea 
la Hristos, Cuvântul lui Dumnezeu, Creatorul lumii. 

Un alt exemplu de intertextualitate biblică şi 
patristică este cel în care Eminescu este sarcastic la 
adresa lui Nabucodonosor, despre care spune că mai 
avea puţin ca să ajungă Dumnezeu şi. ..chiar ar fi ajuns, 
dacă.. .nu murea: „Ce-i lipsea lui oare-n lume chiar ca 
Dumnezeu să fie?/ Ar fi fost Dumnezeu însuşi, dacă - 
dacă nu murea". 

Unii critici şi chiar şi Rosa del Conte - care s-a 
apropiat însă foarte mult de restaurarea adevărului, în 
ceea ce priveşte interpretarea operei eminesciene în 
lumina surselor tradiţional-ortodoxe ale gândirii lui - 
consideră aceste versuri ca o blasfemie la adresa lui 
Dumnezeu, însă nouă nu ni se pare nici pe departe că 
ar fi vorba de aşa ceva. 

Cu totul dimpotrivă. Dacă spui unui prost că 
seamănă cu Eminescu, nu-ţi baţi joc de Eminescu, ci 
de prostul pe care îl ai în faţă. Aşa şi acum: dacă 
Eminescu râde aici de cineva, cel ironizat amarnic nu 
este în niciun caz Dumnezeu, ci bietul om pe nume 
Nabucodonosor, care fiind el aşezat împărat de către 



774 Idem, p. 643. 
A se vedea şi p. 608. 



Dumnezeu, a cerut la un moment dat ca oamenii să i 
se închine lui ca unui dumnezeu, aşa cum aveau să facă 
mai târziu şi împăraţii romani. 

Mai mult decât atât, ironia aceasta a lui Eminescu 
este scripturală şi este, credem noi, inspirată de un 
comentariu al Sfântului Ioan Gură de Aur la Facerea, în 
care Sfântul Ioan vorbeşte despre ironia lui Dumnezeu 
la adresa primilor oameni, care au vrut să devină 
dumnezei mâncând din pomul oprit şi. ..au căzut din 
Rai. 

După cum interpretează Sfântul Ioan Hrisostom, 
Dumnezeu ironizează cu durere năzuinţa lipsită de 
minte a omului: „Şi a zis Domnul Dumnezeu: «Iată 
Adam s-a făcut ca unul dintre Noi, cunoscând binele şi 
răul»" (Fac. 3, 22, Biblia 1988). 

Iar Adam, departe de a constata că ajunsese ca 
Dumnezeu, era în starea în care îşi dăduse seama că e 
gol şi îşi confecţionase o cingătoare din frunze de 
smochin, împreună cu femeia lui. După care au fost 
îmbrăcaţi de Dumnezeu în haine de piele sau tunici de 
piele, pe care le interpretează Sfântul Grigorie de 
Nyssa. 

Aşa încât Eminescu, în versurile la care ne-am 
referit, nu blasfemiază pe Dumnezeu, ci îl ironizează 
pe sărmanul Nabucodonosor, pe care demnitatea 
imperială 1-a făcut să-şi uite condiţia umană muritoare: 
„dacă nu murea", ar fi avut poate şansa să ajungă... 
„Dumnezeu însuşi". 

împăratului Babilonului, moartea i-a adus aminte 
că nu era el „Dumnezeu". 



„Raza ta şi geniul morţii" (Scrisoarea /)... 

E absurd să susţii, aici, că Eminescu blasfemiază. 

Alt exemplu ni-1 procură un nou peisaj paradisiac, 
de această dată din finalul poemului, şi în care, ,,-n 
codrii de aramă cântă-n crengi arfe-atârnate". 

Imaginea harfelor atârnate în crengi nu poate 
proveni decât din Biblie, din Psalmul 136, care evocă 
atât de dureros captivitatea babilonică: „în sălcii, în 
mijlocul lor, am atârnat harpele noastre" (Ps. 136, 2, 
Biblia 1988). 

Eminescu însuşi a parafrazat acest verset în 
acelaşi poem Memento mori, în următoarele versuri: 
„Dar venit-a judecata, şi de sălcii plângătoare/ Cântă- 
reţul îşi anină arfa lui tremurătoare". Psalmul este 
dramatic si cei ce frecventează Biserica stiu ce dureros 

y y 

se cântă: La râul Babilonului... 

Sunt celebre şi versurile lui Dosoftei, din Psaltirea 
sa versificată: „La apa Vavilonului,/ Jelind de ţara 
Domnului,/ Acolo şezum şi plânsăm"... 

în fine, se vorbeşte spre sfârşitul poemului de 
aşteptarea Apocalipsei, într-un limbaj teologic evident: 
„în catapeteasma lumii soarele să-ngălbenească,/ Ai 
pieirii palizi îngeri dintre flacăre să crească/ Şi să rupă 
pânz-albastră pe-a cerimei întins cort". 

Catapeteasma lumii este cerul cu podoaba stelelor 
sale pe care Eminescu o numeşte şi „pânz-albastră", 
prin analogie cu faptul că, în Vechiul Testament, cata- 
peteasma Cortului Sfânt sau a Templului era de pânză, 
era un văl. 

Eminescu concentrează în puţine versuri şi în 
metafore poetice o foarte grea teologie. El sintetizează 
aici mai multe învăţături. Una este cea despre catape- 
teasma Bisericii care are pe ea pe Soarele Hristos şi 
stelele Sfinţilor. O alta este aceea care contemplă cerul 
înstelat ca pe o icoană văzută a împărăţiei veşnice şi 
pline de lumină neînserată. 

Mai mult decât atât, poetul face o analogie 
neaşteptată, între sfâşierea catapetesmei Templului, de 
sus şi până jos, la moartea lui Hristos pe Cruce, ca 
mărturie a dumnezeirii Mântuitorului, şi sfâşierea 
catapetesmei cortului ceresc, al cerului văzut (căci 
Dumnezeu a întins „cerul ca un cort", conform ace- 
luiaşi Ps. 103, 3), când lumea aceasta va fi trans- 
figurată. 

Căci aşa cum prima sfâşiere, a catapetesmei Tem- 
plului, a mărturisit despre templul Trupului Dom- 
nului, care avea să fie rezidit în trei zile, şi a fost pentru 
ruperea vălului de pe ochii celor de atunci şi revelarea 
lui Hristos, aşa şi a doua sfâşiere, ne sugerează Emi- 
nescu, când se vor zgudui puterile cerului şi se vor în- 
tuneca soarele, luna şi stelele, va fi spre ruperea vălului 
de pe ochii tuturor oamenilor şi revelarea slavei veş- 
nice a lui Hristos Dumnezeu înaintea tuturor. 

E o teologie concentrată şi acoperită în metafore 
poetice, care nu se revelează de la sine. Motivul vine de 
foarte de mult, dintr-o foarte veche credinţă ce consi- 
deră că adevărul nu poate fi revelat profanilor, nu poate 
fi comunicat celor impuri. 

Comentând un vers din Epigonii ( }y Adevăr scăldat 
în mite, sfinx pătrunsă de-nţeles'), Rosa del Conte 
semnala aceleaşi aspecte, explicându-le cu ajutorul şi a 
câtorva citate edificatoare din Stromatele Sfântului 
Clement Alexandrinul: 

„Asta e pricina că egiptenii puneau înaintea 
templelor sfîncşi, pentru a arăta că învăţătura 
despre Dumnezeu este enigmatică şi lipsită de 
claritate. [...] 

De aceea, modul acoperit de exprimare, care 
este cu adevărat dumnezeiesc şi priveşte dome- 
niul tainic al adevărului, ne este de neapărată 
trebuinţă, că în mod acoperit au vorbit egiptenii 
de Cuvântul cel Sfânt şi prin aşa-numitele locuri 
de taină, iar evreii, prin catapeteasmă (s. n.)" 775 . 



Pe Sfântul Clement, Eminescu se poate să îl fi 
cunoscut. Lectura Pedagogului, de acelaşi autor, ne-a 
lămurit sensul unei binecunoscute metafore emines- 
ciene: „somnul, vameş vieţii" (Se bate miezul nopţii). O 
sintagmă care, la origini, nu face parte din rândul 
tropilor, exprimând ilustrarea unei străvechi credinţe a 
elinilor. Acest caracter misterios/ inaccesibil al poeziei 
va deveni o amprentă esenţială a liricii româneşti 
moderne, de la Bacovia, Blaga, Arghezi, Barbu şi până 
la Nichita, vălurit sub aspectul abstract al curentelor 



775 Rosa del Conte, op. cit., p. 316, n. *** şi p. 317, n. 

moderniste. Convingerea noastră este că toţi aceşti 
poeţi au fost foarte conştienţi de promovarea unui 
hermetism în esenţă mistic si că ataşamentul lor fată de 

y y y y 

ideea reprezentării şi a asigurării continuităţii cu o tra- 
diţie străveche era unul asumat. 

y 

Faptul în sine al nereperabilităţii adâncului de 
semnificaţie al textelor lor, de către nevrednicii con- 
temporani, credem că le surâdea. 

O altă strofă din acelaşi vast poem, Memento 
mori, vorbeşte despre felul în care oamenii, în lipsa 
revelaţiei dumnezeieşti (din cauza păcatelor lor), au 
încercat de-a lungul istoriei să şi-L închipuie pe Dum- 
nezeu, aşezând însă în locul Adevărului numai chipuri 
sau idoli făuriţi de imaginaţia şi de patimile lor, imagini 
false ale Dumnezeirii: 

Oamenii au făcut chipuri ce ziceau că-ţi semăn Ţie, 
Te-au săpat în munţi de piatră, Te-au sculptat într-o 

cutie, 

Ici erai zidit din stânce, acolo -n aşchii de lemn sfânt; 
Ş-apoi vrură ca din chipu-Ţi [din mintea lor] să explice 

toate. Mută 
La rugare şi la hulă idola de ei făcută 
Rămânea!... Un gând puternic, dar nimic - decât un 

gând. 



Eminescu expune credinţa ortodoxă conform 
căreia idolii sau obiectele venerate ca sfinte, pe temeiul 
mitologiilor şi al religiilor care fantazează despre Dum- 



nezeu, fără să îl cunoască prin Revelaţie, sunt imagini 
trucate ale Divinităţii. 

Idolatrul îşi confecţionează singur un chip 
oarecare al lui Dumnezeu, după asemănarea căruia 
dezvoltă apoi şi o teologie conformă cu povestea 
inventată de el: „Ş-apoi vrură ca din chipu-Ţi să explice 
toate". 

însă idola [idolul] rămâne mută la rugare şi la 
hulă: versurile lui Eminescu seamănă foarte mult cu un 
episod biblic vechitestamentar, dar care este totuşi 
binecunoscut creştinilor, pentru că face parte din viaţa 
Sfântului Proroc Ilie Tesviteanul. 

Episodul este evocat în Bisericile ortodoxe în 
fiecare an la prăznuirea Sfântului. Acesta îl provoacă 
pe regele Israelului, Ahab, căzut în păcatul idolatriei, 
să-i adune pe muntele Cârmei pe toţi profeţii slujitori 
ai idolilor, care slujeau lui Baal şi Aşerei, în număr de 
850, pentru ca aceia să se roage zeilor lor ca să pogoare 
foc din cer pe altarul lor. 

Profeţii păgâni se roagă o zi întreagă, timp în care 
Sfântul Ilie îi ironizează, pe ei şi pe zeii lor, cerând să 
strige mai tare pentru că zeii or fi dormind sau or fi 
plecaţi la plimbare. 

Idola rămâne mută atât la hula Sfântului Ilie, cât 
şi la ruga celor care profeţeau în numele ei şi care 
obosesc după o zi în care fac toate eforturile ca să fie 
auziţi, mergând până la automutilare. 

Sfântul Ilie se roagă, la rândul său, şi se pogoară 
foc din cer care arde jertfa sa. Adevărul dezvăluindu-se 

înaintea poporului lui Israel, Sfântul Ilie îi junghie pe 
toţi cei 850 de profeţi păgâni (3 Reg. 18, 19-40). 

Convingerea noastră este că Eminescu a pornit, în 
elaborarea versurilor despre idola păgână, de la textul 
biblic, ca şi în multe alte situaţii, pe parcursul operei 
sale. 

Omul cu stea şi omul cu noroc sunt fiinţe cu 
destine diferite, opuse chiar, pentru Mihail Eminescu, 
după cum se poate vedea şi în Luceafărul: „Ei doar au 
stele cu noroc/ Şi prigoniri de soarte /.../ Trăind în 
cercul vostru strâmt/ Norocul vă petrece,/ Ci eu în 
lumea mea mă simt/ Nemuritor şi rece". 

Studiile de literatură consacrate au sesizat dife- 
renţa dintre omul cu stea şi omul cu noroc, din opera 
eminesciană, dar nu au stabilit prea limpede originea şi 
semnificaţiile acestor simboluri. Mai ales că exegeza 
noastră şi-a făcut obiceiul să nu se uite mai întâi în 
curtea tradiţiei proprii, ci să caute explicaţii, uneori 
antagonice, în mitologii/ filosofii de peste nouă mări şi 
nouă ţări. Aşa, spre exemplu, simbolul florii albastre a 
fost explicat exclusiv prin Novalis 776 şi Leopardi 777 , deşi 
în literatura populară există legenda cicorii (versificată 
mai târziu, cu acest titlu, de Coşbuc), în care, într-o 
regie similară celei din Fata-n grădina de aur şi Lucea- 
fărul (fapt ce ne-a atras atenţia), este vorba de 
îndrăgostirea soarelui de o tânără fată, care însă îl 
respinge şi este pedepsită cu transformarea ei într-o 
floare albastră, în cicoare. 

776 A se vedea: http://ro.wikipedia.org/wild/Novalis. 

777 Idem: http://en.wikipedia.org/wiki/Giacomo_Leopardi. 

Revenind la tema noastră, semiotica stelară este 
prezentă ca un fir roşu în toată opera lui Eminescu. Ea 
reprezintă o problematică foarte vastă, despre care am 
putea scrie - numai despre ea - o amplă lucrare. Şi 
toată această simbolistică vastă şi complexă este de 
inspiraţie tradiţional-românească şi bizantină. însă noi 
ne referim acum numai la un singur aspect, care 1-a 
obsedat pe Eminescu de-a lungul întregii sale vieţi, şi 
anume: destinul omului care este trimis cu o misiune 
pe pământ, al omului care are o stea în cer, spre 
deosebire de masa amorfă de oameni care vieţuiesc în 
zodia norocului. 

Ideea este numai în parte romantică. 

Eminescu însuşi s-a simţit un ales, un geniu, un 
învăţător al poporului său, un trimis de Dumnezeu cu 
un anumit scop pe pământ, un profet (în tradiţie pa- 
şoptistă). Acest scop a căutat toată viaţa să-1 deslu- 
şească. 

Eminescu credea, prin urmare, că este din specia 
oamenilor care au o stea a lor în cer, care au un rol de 
îndeplinit în această viaţă, născut fiind ca să-şi ridice 
poporul din ignoranţă şi letargie. Precoce, la 16 ani, 
dorea „să-mi visez o soartă mândră de-al meu nume/ Şi 
de steaua mea" (în poemul La Bucovina). 

La acest ideal şi la această ipostază a tinereţii va 
face referire pe la 30 şi ceva de ani, în Oda sa, cu nos- 
talgie: „Nu credeam să-nvăţ a muri vreodată;/ Pururi 
tânăr, înfăşurat în manta-mi,/ Ochii mei nălţăm 
visători la steaua/ Singurătăţii". Iar steaua singurătăţii 
este cea a unicităţii, a singularităţii persoanei sale. 

Luceafărul este şi el un alter ego al poetului, o 
proiecţie literară a idealului său. Iar în poemul în vremi 
de mult trecute, fiul de împărat nu are nicio stea, pen- 
tru că nu are un destin comun (de aceea T. Vianu a 
propus titlul: Feciorul de împărat fără de stea), iar luna 
este „astrul natal" al magului călător în stele (de unde 
şi titlul dat de G. Călinescu: Povestea magului călător 
în stele). 

Spre sfârşitul vieţii, poemul Mai am un singur dor 
stă mărturie că încă mai credea în destinul său sin- 
gular: „Luceferi, ce răsar/ Din umbră de cetini,/ Fiindu- 
mi prieteni,/ O să-mi zâmbească iar". 

Asemenea, iubita sa trebuia să fie „femeie între 
stele şi stea între femei" (Din valurile vremii...), iar 
iubirea era, în viziunea sa, o lumină cerească, o stea 
care dăinuie şi nu se poate stinge uşor: La steaua. 

Pe de altă parte, norocul guvernează existenţa 
oamenilor care nu pun preţ pe sensul adânc al vieţii, 
care trăiesc la voia întâmplării, duşi de valurile vieţii. 
Ideea este regăsibilă în numeroase poeme. 

Tema norocului nestatornic este, în literatura 
veche, abordată în multe opere, între care amintim 
doar poemul Viiaţa lumii, al lui Miron Costin, care ne 
limpezeşte sensul său în tradiţia românească, de unde 
1-a împrumutat şi Eminescu. 

într-un al doilea epilog, teoretico-explicativ, al 
poemului, Miron Costin ne oferă chiar o definiţie a 
norocului: 



„Norocul nu iaste alta, numai lucrurile ce ni 
să prilejuiesc şi ni să întâmplă, ori bune, ori rele, 
zicem acestor întâmplări norocul. 

De ni se prilejuiesc lucruri bune şi pre voe, 
zicem: noroc bun; de ni-s împotrivă au peste voe 
şi cu scădere, zicem: norocul rău" 778 . 

Aşadar, a avea noroc, bun sau rău, înseamnă a 
merge şi a trăi după capriciul evenimentelor sau după 
cum o fi, cum zice românul, a nu te zbate pentru a ieşi 
la suprafaţa valurilor vieţii, a nu dori să trăieşti şi să 
mori pentru ceea ce crezi. 

Acest sens îl regăsim şi la Eminescu. 

De aceea există două feluri de oameni pe lume, în 
opinia sa: unii care au o stea aparte sau nu au nicio 
stea, şi alţii care au doar noroc (sau „stele cu noroc'): 
„Trăind în cercul vostru strâmt/ Norocul vă pe- 
trece"... 779 , însă stelele, în tradiţia spirituală româ- 
nească, sunt Sfinţii: 

„Sunt şi trupuri cereşti şi trupuri pământeşti; 
dar alta este slava celor cereşti şi alta a celor 



77 Miron Costin, Opere, voi. II, ediţie critică de P. P. Panaitescu, 
EPL, Bucureşti, 1965, p. 120. 

779 în altă parte am vorbit despre tema norocului în Istoria 
ieroglifică a lui Cantemir şi în poemul lui Miron Costin şi am făcut 
apropieri de Eminescu. 

A se vedea cartea noastră, Creatori de limbă şi de viziune poetică în 
literatura română, Teologie pentru azi, Bucureşti, 2015, voi. 2.1, p. 128-140, 
cf. http://www.teologiepentruazi.ro/2015/01/08/creatori-de-limba-si-de- 
viziune-poetica-vol-2-1/. 

pământeşti. Alta este strălucirea soarelui [Hristos] 
şi alta strălucirea lunii [Maica Domnului] şi alta 
strălucirea stelelor [Sfinţii]. Căci stea de stea se 
deosebeşte în strălucire" (I Cor. 15, 40-41, Biblia 
1988). 



Adică fiecare Sfânt are slava sa, care se deosebeşte 
în strălucire de slava altui Sfânt, ca stea de stea, în 
împărăţia lui Dumnezeu. 

De aici, într-o concepţie tradiţională persona- 
lizată poetic, a ajuns Eminescu la concluzia, devenită 
oarecum populară, că omul cu stea este un om 
deosebit, cu un destin aparte în lume. Sau că omul fără 
stea a narocului este el însuşi o stea, un luceafăr pe 
catapeteasma cea veşnică. 

în poemul Basmul ce l-aş spune ei, avem o 
prelucrare romantică a concepţiei ortodoxe şi isihaste 
despre scara virtuţilor, expusă de Sfântul Ioan Scăra- 
ruF 8 ° în Scara. 

Aceasta se întemeiază pe o vedenie veterotes- 
tamentară, a Sfântului Iacov (Fac. 28, 12), în care scara 
văzută de acesta cu ochii inimii, pe care se suiau şi se 
pogorau îngerii, este interpretată de Sfinţii Părinţi ai 
Bisericii ca reprezentând-o simbolic pe Maica Dom- 
nului, cea care este scara pe care S-a coborât Fiul lui 
Dumnezeu la oameni. Iată şi versurile lui Eminescu: 



0 A se vedea: http://ro.orthodoxwiki.org/Ioan_Sc%C4%83rarul. 

Am visat un vis frumos... 

Pe un nor luminos 
Am văzut la cer o scară 
Ridicându-se de jos. 

într-a cerului mărire 
Scara de-aur se pierdea, 
Iar pe-un tron de nemurire, 
Tron de-argint şi strălucire, 
Maica Domnului zâmbea; 

Iar pe schiţele de scară, 
îngeri stau treptat..., treptat, 
Cu chip blând şi luminat 

Şi pe lire sunătoare, 
Cântau dulce şi curat. /.../ 

Un alt poem care ne dovedeşte că Eminescu nu 
era un agnostic, se numeşte învierea: 

Prin ziduri înnegrite, prin izul umezelii, 
Al morţii rece spirit se strecură-n tăcere; 
Un singur glas îngână cuvintele de miere, 
închise în tratajul străvechii Evanghelii. 



C-un muc în mâini moşneagul cu barba ca zăpada, 
Din cărţi cu file unse norodul îl învaţă, 

Că moartea e în luptă cu vecinica viaţă [Hristos], 
Că de trei zile-nvinge, cumplit muncindu-şi prada 781 . 

O muzică adâncă şi plină de blândeţe 
Pătrunde tânguioasă pute micile bolţi: 
„Pieirea, Doamne Sfinte, căzu în orice colţ, 
înveninând pe însuşi Izvorul de vieţe 782 . 

Nimic înainte-Ţi e omul ca un fulg, 
Şi-acest nimic îţi cere o rază mângâioasă, 
în pâlcuri sunătoare de plânsete duioase 
A noastre rugi, Părinte, organelor 783 se smulg". 
Apoi din nou tăcere, cutremur şi sfială 
Şi negrul întuneric se sperie de şoapte... 
Douăsprezece păsuri răsună.. .miez de noapte... 
Deodată-n negre ziduri lumina dă năvală. 

Un clocot lung de glasuri vui de bucurie... 
Colo-n altar se uită şi preoţi şi popor, 
Cum din mormânt răsare Christos învingător, 
Iar inimile toate s-unesc în armonie: 



7 1 Se referă la chinurile suferite de Hristos pe Cruce şi la pogorârea 
Sa la iad, pentru a propovădui acolo şi a-i învia a treia zi pe oameni şi a-i 
readuce în Rai. 

782 După cum am arătat ceva mai devreme, sintagma se regăseşte 
în imnele liturgice din zilele Paştilor. 

783 Am explicat undeva mai sus că termenul organe provine din 
greacă, din Ps. 136, 2 (fiind tradus astfel şi de Dosoftei în Psaltirea de- 
nţâles), desemnând vechile psaltirioane, intrumente la care au cântat 
Sfântul David şi vechii evrei (un fel de harfe). Termenul a fost utilizat şi 
de paşoptişti, înaintea lui Eminescu. 

„Cântări şi laude-nălţăm 
Noi, Ţie Unuia, 
Primindu-L cu psalme [psalmi] şi ramuri, 
Plecaţi-vă, neamuri, 
Cântând Aleluia! 

Christos au înviat din morţi, 
Cu cetele sfinte, 
Cu moartea pre moarte călcând-o, 
Lumina ducând- o 
Celor din morminte!". 



Poetul parafrazează, la final, cunoscutul imn al 
învierii: „Hristos a înviat din morţi, cu moartea pe 
moarte călcând, si celor din morminte viată dăruindu- 
le" 784 . A se observa că Eminescu vorbeşte despre 
„cuvintele de miere" ale „străvechii Evanghelii" şi ne 
amintim că, în Epigonii, elogiase pe acei „poeţi ce-au 
scris o limbă ca un fagure de miere". 

Acest lucru ne poate determina să considerăm că 
poeţii care au făcut din limba română un fagure de 
miere, au prelucrat un material lingvistic creat anterior 
în Biserică, în cuvintele de miere ale limbii de cult, ale 
cărţilor sfinte. 

într-un articol din 1876, Eminescu, participând la 
comemorarea lui Grigore Ghica 785 , în Iaşi, nota: 



7 4 Penticostar, op. cit, p. 14, 21, 24 etc. 
785 A se vedea: 

http :/ / ro .wikipedia . org/ wiki/ Grigore_al_III-lea_Ghica . 

„După serviciul funebru la Mitropolie, o 
mulţime nenumărată de popor cu arhierei în 
frunte s-au pus în mişcare spre piaţa Beilicului... 

[...] 

Clericii începură cu citirea acelor molcome 
şi tânguioase versete bisericeşti, scrise în dulcea 
limbă a trecutului, pline de sfinţenie şi pace su- 
fletească, prin care se cere de la Stăpânul lumii 
repaosul de veci, vecinica amintire şi orânduirea 
sfântului martir în corturile drepţilor" 786 . 

Peste câţiva ani va spune: 

„Biserica au creat limba literară, au sfinţit-o, 
au ridicat- o la rangul unei limbi hieratice [sfinte] 
şi de stat" (Timpul, 10 oct. 1881) 787 . 



în poemul de mai sus, Hristos este numit „Izvorul 
de vieţe" [de vieţi], în felul în care se adresează 
Luceafărul Părintelui ceresc: „Căci Tu izvor eşti de 
vieţi"... 

Moşneagul din strofa a doua nu se referă la preot, 
în mod depreciativ, ci îl descrie ca pe un bătrân 
înţelept, demn să înveţe norodul, ajuns la vârsta la care 
experienţa şi înţelegerile profunde albesc sufletul, îl fac 
curat. 



7 M. Eminescu, Opere, IX, ed. întemeiată de Perpessicius, p. 220. 
787 M. Eminescu, Opere, XIII, ed. întemeiată de Perpessicius, p. 

363. 

Cine cunoaşte opera lui Eminescu, ştie că acesta 
aşază înţelepciunea sub forme (chipuri şi icoane vechi, 
volume sau tomuri roase de molii etc.) pe care lumea 
iubitoare de străluciri vremelnice nu ştie să le recu- 
noască şi să le preţuiască la valoarea lor supremă. 

Ultimele două strofe sunt parafraze din cântări 
ortodoxe şi din imnul pascal. „Plecaţi-vă, neamuri" 
aminteşte de binecunoscuta cântare: „Cu noi este 
Dumnezeu, înţelegeţi neamuri [păgâne] şi vă plecaţi..", 
preluată de la Is. 8, 9. 

Eminescu păstrează chiar şi forme lingvistice 
vechi, din cărţile de cult: „au înviat", „pre moarte" etc. 

Alte două poeme sunt închinate Maicii Dom- 
nului: 

Rugăciune 

Crăiasă alegându-te [pe tine Dumnezeu] 
îngenunchem rugându-te, 
înalţă-ne, ne mântuie 
Din valul ce ne bântuie; 
Fii scut de întărire 
Şi zid de mântuire, 
Privirea-ţi adorată 
Asupră-ne coboară, 
O, Maică Prea Curată, 
Şi pururea Fecioară, 
Mărie! 

Noi, ce din mila Sfântului [a lui Dumnezeu] 
Umbră facem pământului, 
Rugămu-ne-ndurărilor [tale], 
Luceafărului mărilor; 
Ascultă-a noastre plângeri, 
Regină peste îngeri, 
Din neguri te arată, 
Lumină dulce, clară, 
O, Maică Prea Curată, 
Şi pururea Fecioară, 
Mărie! 



Valul, scutul şi zidul, din prima strofă, cu 
trimitere la întreitele valuri ale patimilor şi la scutul şi 
zidul de apărare care îl reprezintă Maica Domnului 
pentru creştini, sunt termeni uzuali în cărţile de cult 
(Acatistul Maici Domnului, tradus prima dată de 
Dosoftei 788 , şi altele). 

La fel, cu reverberaţii adânc ortodoxe este şi 
apelativul Luceafăr, adresat Preacuratei, în timp ce 
mările reprezintă învolburarea vieţilor omeneşti, asu- 
pra cărora ea veghează, ca oamenii să nu piară în 
vâltoarea păcatelor. 

Negurile din care este implorată să se arate Maica 
Domnului reprezintă întunecările minţilor umane, ale 
sufletelor înnegurate, a căror luminare şi alinare se află 



7 A se vedea: http://www.teologiepentruazi.ro/tag/acatistul- 
nascatoarei-de-dumnezeu/. 

la Maica Prea Curată a lui Dumnezeu, dar şi a nea- 
mului omenesc, prin înfierea lui. 



Răsai asupra mea... 

Răsai asupra mea, lumină lină, 
Ca-n visul meu ceresc de-odinioară; 
O, Maică Sfântă, pururea Fecioară, 
în noaptea gândurilor mele vină. 

Speranţa mea tu n-o lăsa să moară 
Deşi al meu e un noian de vină; 
Privirea ta de milă caldă, plină, 

îndurătoare-asupra mea coboară. 

Străin de toţi, pierdut în suferinţa 

Adâncă a nimicniciei mele, 
Eu nu mai cred nimic şi n-am tărie. 

Dă-mi tinereţea mea, redă-mi credinţa 

Şi reapari din cerul tău de stele: 
Ca să te-ador de-acum pe veci, Mărie! 



Maica Domnului este numită lumină lină, cu o 
sintagmă preluată din slujba Vecerniei, în care însă 
Lumina lină este Hristos. Dar şi Maica Domnului varsă, 
cu rugăciunile sale, lumina lină a harului dumnezeiesc 
în sufletele omeneşti. 

Ceea ce poetul numea în poezia anterioară neguri, 
aceeaşi realitate duhovnicească aici o denumeşte drept 
noaptea gândurilor, în care este chemată Maica Dom- 
nului să se pogoare cu mila sa şi să facă lumină. 
Noaptea gândurilor este iarăşi o expresie isihastă, care 
face referire la întunericul minţii neluminat de harul 
dumnezeiesc, pe care numai rugăciunea neîncetată îl 
poate alunga. Ştim rugăciunea Sfântului Grigorie Pala- 
ma înaintea Maicii Domnului: „luminează întunericul 
meu! . 

Este interesant că primul vers al ultimei strofe 
reiterează dorinţa de linişte exprimată în Odă (în 
metru antic). Iar verbul „reapari" denotă un dor de 
reîntoarcere la credinţa şi la nevinovăţia primară, ante- 
rioară tulburărilor sceptice provocate de o viaţă plină 
de suferinţe. 

Eminescu foloseşte o imagine poetică, a valurilor/ 
undelor ca brazde ale apei: „brazde de văpaie" (Scri- 
soarea IV) etc. Această imagine poetică se regăseşte 
anterior la Bolintineanu („vasul fugător/ Pe brazdele 
perfide alunecă uşor" - Conrad) şi Alecsandri („Pe 
coastele Calabrei vaporu-naintează/ în unda luminoasă 
ce noaptea fosforează;/ El taie-o brazdă lungă pe-al 
mării plai senin" - Pe coastele Calabriei). 

Nu este prima dată când împrumută sintagme/ 
imagini poetice din lirica paşoptistă, pentru a le dez- 
volta si lărgi substanţial orizontul de semnificaţie. 

Eminescu dezvăluie geometrii fluide, scrieri pe 
apă de cercuri şi linii: 

Numai lebedele albe, când plutesc încet din trestii, 
Domnitoare peste ape, oaspeţi liniştei acestei, 
Cu aripele întinse se mai scutură şi-o taie 
Când în cercuri tremurânde, când în brazde de văpaie. 



în Dorinţa, izvorul este „prispa cea de brazde" a 
codrului. ..pentru că prundul în apa clară îl aseamănă cu 
o prispă adumbrită de crengi plecate: 



Vino 'n codru la izvorul 
Care tremură pe prund, 
Unde prispa cea de brazde 
Crengi plecate o ascund. 



E puţin neobişnuită, pentru că trebuie să vezi 
pădurea ca pe un spaţiu domestic, ca pe o casă.. .dar 
chiar şi aşa, cine ar putea concepe izvoarele ca pe nişte 
prispe ale acestei case-codru 7 

O altă imagine surprinzătoare apare în nuvele, cea 
a prundului stradelor sau al drumurilor: 

„[unii] auresc până şi prundul stradelor cu 
banii lor, până ce, rămaşi fără, beau păharul 
mizeriei până la drojdii, cei din urmă îl beau 
mereu, fără întrerupere. [...] Şi -mi târâiam bastonul 

pe prundul mărunt al stradelor fluierând printre 
dinţi o arie" (Geniu pustiu) 789 . 

„Şi din lună se scobora la pământ un drum 
împărătesc acoperit cu prund de argint şi bătut cu 
pulbere de raze" (Făt-Frumos din lacrimă) 790 . 

Acestea pentru că Eminescu contemplase drumul 
pietruit de pe „fundul apei clare" (parafrazăm Scri- 
soarea IV), la fel ca şi personajele sale: 

„Ea veni lângă lac şi văzu cărare de prund pe 
sub apă" (Cezara) 791 ; 

„Regele coborî iar la malul lacului. ..un podiş 
de prund, peste care apa trecuse, ducea la insulă.. .El 
mergea pe cărare... ap a -i ajungea până la genunchi" 
(Avatarii faraonului Tlă) 792 . 

în Făt-Frumos..., apare şi mormântul de prund: 

„Cine-o vedea cu părul ei galben şi lung, 
despletit, - şi împrăştiat ca creţii unei mantii de aur 
pe sânul ei rece - cine-ar fi văzut faţa ei de-o durere 
mută, săpată parcă cu dalta în trăsăturile ei, ar fi 
gândit că-i o înmărmurită zână a undelor, culcată 
pe un mormânt de prund" 793 . 



M. Eminescu, Opere, VII, ed. Perpessicius, p. 188, 199. 
M. Eminescu, Opere, VI, ed. Perpessicius, p. 326. 
M. Eminescu, Opere, VII, ed. Perpessicius, p. 166. 
Idem, p. 249. 

M. Eminescu, Opere, VI, ed. Perpessicius, p. 328. 

Mormânt de ape are şi Euthanasius... 

Cel mai impresionat (şi derutant totodată) fapt 
este multitudinea şi suprapunerea de sensuri. 

Apele nu sunt contemplate numai în ele însele. 

Construcţia umană se întrepătrunde cu spaţiul 
natural în viziunile poetului („prispa cea de brazde"), 
iar arhitecturii urbane i se întrevede un neaşteptat 
fundament în ordinea naturii („prundul stradelor"). 

întorcându-ne la brazdele apelor, cu care am 
deschis discuţia.. .Eminescu detaliază imaginea în 
poemul Călin (file din poveste). Aici, izvoarele, „Ele sar 
în bulgări fluizi peste prundul din răstoace,/ în cuibar 
rotind de ape, peste care luna zace". 

Bulgării fluizi descind, credem, din brazdele 
despre care am vorbit. Sau, dacă nu, cel puţin este inte- 
resantă înrudirea de semnificaţie. 

y 

De data aceasta ne intrigă amestecarea pămân- 
tului cu apa, această metamorfoză a ţărânii - aş putea 
zice - în element fluid (am putea specula şi o tendinţă 
spre volatil). 

Undeva există o dorinţă de fluenţă. ..a materiei. De 
a anula frica de ceea ce este grosier, opac, netranslucid 
şi de a căpăta o mobilitate superioară a simţurilor, a 
percepţiilor. Pe scurt, un dor de fluidizare a fiinţei.. .de 
eliberare de greutatea materiei şi a trupului. 

Dar credem că se poate face o legătură şi cu 
„tărâmele lichide" din Conrad al lui Bolintineanu, mai 
mult, cu obsesia paşoptistă a câmpiilor lichide (Bolinti- 
neanu, Alexandrescu, Heliade, Alecsandri) - despre 
care am discutat şi în primul volum al cărţii de faţă. Se 

poate spune că simţeau nevoia să perceapă apa/ marea 
ca un pământ stabil. Există, oare, în literatura română o 
obsesie a pământului stabil (Nichita Stănescu: „între 
ape, numai ea era pământ" (Evocare))? 

Incitantă la reflecţii este confluenţa aceasta de 
sensuri la primul mare poet în limba română, Dosoftei: 

Că Svintia-Ta esti aşezare 

> > > 

Pre uscat tuturor şi pre mare. /.../ 
Că părăul Tău, Doamne, varsă, 
De saţâu gătind tuturor masă. 

Brazdele pământului le-mbată, 
Să rodească secere bogată. /.../ 

Să-nvăscură oile, mieorii, 
Si s-or veseli secerătorii 

y 

De zăpodii [văi] ce vor unda grâne, 
Şi toţi vor cânta sătui de pâine. 

(Ps. 64, 17-18, 29-32, 41-44) 

Grânele unduind 794 şi brazdele îmbătate (pe lângă 
faptul că, pentru poezia noastră de secol XVII, sunt 
imagini poetice magnifice) indică o fericire suprapă- 
mântească 795 . Eminescu n-a trecut cu vederea aceste 



794 A se vedea şi ce am spus aici: 

http://www.teologiepentruazi.ro/2012/05/22/urme-ale-traditiei- 
literare-vechi-in-tiganiada-8/. 

795 întreg psalmul are, de altfel, semnificaţii mistice, vorbind tainic 
despre o altfel de rodire, cea spirituală, în termenii însă ai unei debordări 
de prosperitate: „Câmpii de grăsâme să să împle/ Şi pustia grasă să să 

versuri, pentru că în Scrisoarea II citim acestea: 
„Scârţâirea de condeie dădea farmec astei linişti,/ 
Vedeam valuri verzi de gr ane, undoirea unei inişti". 

Semnificaţiile convergente, aşadar, ale pământului 
şi apei, sugerează elementele definitorii ale unei bună- 
stării fericiri cereşti, ale unui belşug spiritual. 

Simbolurile au, în acest caz, calitatea de a (se) 
suplini, nu de a.. .descrie o realitate care depăşeşte orice 
termen de comparaţie. Complinirea aceasta, a pă- 
mântului cu apa, duce, în plan poetic şi literar, la o anu- 
mită confuzie a însuşirilor celor două elemente. 

Nu ar fi, credem, o simplă speculaţie a considera 
aceasta un reflex psiho-spiritual conservat în poezia de 
mai târziu. 

Cărare este, după cum au arătat alţii, un cuvânt 
vechi, moştenit din latină, din via carraria = drumul 
carelor/ drum de care. Eminescu îl foloseşte foarte des, 
cu semnificaţia de cale sau potecă, cel mai adesea fiind 
vorba de cărări prin codri şi păduri. 

însă poate fi întâlnită şi semnificaţia alegorică de 
cale a vieţii sau cea de traiectorie cosmică. 

Mai rar, dar totuşi întâlnită este şi imaginea cărării 
pe ape/ pe mare: 

Luna.. .luna iese 'ntreagă, se înalţ' aşa bălaie 
Şi din ţărm în ţărm durează o cărare de văpaie, 
Ce pe-o repede 'nmiire de mici unde o aşterne 
Ea, copila cea de aur, visul negurii eterne; 

tâmple/ în frâmseţe, dealurile nalte/ Bucurie le-a-ncinge să salte" (Ps. 64, 
37-39)- 

(Scrisoarea IV) 

* 



Privea în zare cum pe mări 
Răsare şi străluce, 
Pe mişcătoarele cărări 
Corăbii negre duce. 

(Luceafărul) 



„Ea veni lângă lac şi văzu cărare de prund pe 
sub apă" (Cezara). 

Expresia cărările mării o putea afla însă Eminescu 
în literatura veche, spre exemplu în Ps. 8, 8-9. 

Psaltirea de la 1577 (Coresi) 796 : „Pasărâle ceriului şi 
peştii mărei, ce îmblă cărările mărei". 

Psaltirea de-nţăles (Dosoftei): „Parările ceriului şi 
peştii mării, ceale ce străbat cărările mării". 

Biblia de la 1688: „Păsările ceriului şi peştii mării, 
cealea ce merg pre cărările mărilor". 

Laboratorul limbii poetice eminesciene a inclus 
multe pagini ale literaturii vechi. Am vorbit despre 
unda mării/ lacului 797 , despre cărările mării, despre 



796 A se vedea: 

http://www.teologiepentruazi.ro/2011/11/17/psaltirea-lui-coresi- 
i577-editie-hasdeu-ed-academiei-i88i/. 

797 A se vedea: 

brazdele apei. ..însă, de unde vine rotitorul talaz (Scri- 
soarea IV)? Reamintim versurile: 

Stă castelul singuratic, oglindindu-se în lacuri, 
Iar în fundul apei clare doarme umbra lui de veacuri; 
Se înalţă în tăcere dintre rariştea de brazi, 
Dând atâta întunerec rotitorului talaz. 

Izvoarele din Călin (file din poveste), de asemenea, 

Ele trec cu harnici unde şi suspină-n flori molatic, 
Când coboară-n ropot dulce din tăpşanul prăvălatic, 
Ele sar în bulgări fluizi peste prundul din răstoace, 
în cuibar rotind de ape, peste care luna zace. 

în Călin Nebunul, „Apa vie tot sclipeşte, se roteşte 
colo-n baltă". 

Apropo, baltă înseamnă... lac în literatura veche 
(cu valenţe poetice uneori - la Dosoftei sau Cantemir), 
iar nu apă stătută sau baltă formată după ploaie, aşa 
cum înţelegem noi astăzi sensul cuvântului, care nu ne 
mai deconspiră nimic. ..poetic sau romantic. 

în Luceafărul: 

Şi apa unde-au fost căzut 



http://www.teologiepentruazi.ro/2012/05/22/urme-ale-traditiei- 

literare-vechi-in-tiganiada-8/. 

în cercuri se roteşte, 

y y 

Si din adânc necunoscut 

y 

Un mândru tânăr creşte. 
Dar si în alte versuri: 

y 

De ce mă întristează, 

Că valurile mor, 
Când altele urmează 
Rotind în urma lor? 

(Cu pânzele-atârnate) 



Si în umbra cea de veci 

y 

Curgu-mi râurile reci 
Limpegioare, rotitoare, 
Având glasuri de isvoare. 

(Muşatin şi codrul) 



în literatura veche nu am descoperit această ima- 
gine poetică, nici în Ţiganiada ori în poezia 
prepaşoptistă şi paşoptistă. 

Există însă în iconografia ortodoxă o reprezentare 
a mărilor/ apelor sub forma unor vârtejuri/ talazuri 
rotitoare: 

Tiparul acesta iconografic este vechi-eclesial şi s-a 
perpetuat o vreme în Occident şi după schisma de la 
1054 - aşa cum arată pictura de mai jos a lui Lorenzo 
Veneziano din 1370 798 : 




Eminescu îl întâlnise fără îndoială, atât în icoane, 
cât şi, posibil, în desene manuscrise. Dar poetul îl putea 
vedea şi în pictura murală exterioară a Mănăstirilor din 
nordul Moldovei. Spre exemplu, la Moldoviţa, în scena 
care se înscrie în binecunoscutul program iconografic 
denumit Asediul Constantinopolului: 




798 A se vedea: 

http://en.wikipedia.org/wild/File :i6_Lorenzo_Veneziano,_Christ 
Rescuing_Peter_from_Drowning._i370_Staatliche_Museen,_Berlin..jpg. 

Despre vizionarismul lui Eminescu - în ambele 
sensuri: al imagismului poetic şi al vizionarismului 
profetic/ clarvăzător - s-a spus şi s-a scris, dar încă nu 
destul... 

Eminescu n-a încetat şi nu încetează să uimească, 
din această perspectivă, sau cel puţin să ia prin surprin- 
dere. 

în nişte versuri manuscrise din Călin am 
descoperit câteva imagini diafane, de o surprinzătoare 
subtilitate: 

Şi de gâze neamuri multe l-însoţesc acum pe el 
Merg acasă la mireasă, viorică cea smerită 
Care stă plecată-n vălul cel subţire învelită 
Ea-i icoana unei dulce, unei gingaşe smerenii 
Iară sufletul ei tânăr e-ncărcat de mirodenii. 



„Icoana unei gingaşe smerenii" este unul dintre 
cele mai frumoase portrete feminine pe care l-am citit 
vreodată. Totodată, caracterizează smerenia ca fiind 
dulce şi gingaşă, iar nu aspră. 

Faptul că sufletul ei este „încărcat cu mirodenii" 
invocă - în alte cuvinte - mireasma de fericire a 
sufletului ei. 

însă ambele sugestii - atât cea vizuală, cât şi cea 
olfactivă/ odorantă - sunt mistice. Prima indică deja o 
transfigurare a miresei, portretul fiind trasat în liniile 
caracterologice ale icoanei: smerenia şi gingăşia. 

Alăturarea termenilor este neobişnuită, iar Emi- 

y y 

nescu nu putea fi un ignorant faţă de cele duhovniceşti, 
dacă putea concepe o smerenie dulce şi gingaşă. 

Ceea ce este şi mai neobişnuit, este că transfi- 
gurarea aceasta din ziua nunţii izbucneşte după alte 
scene, care descriau un amor pasional. Ceea ce înseam- 
nă că pasiunea/ iubirea ardentă trebuie splălată în sme- 
renie şi spiritualizată. 

în Călin Nebunul există câteva versuri care sur- 
prind imaginea domestică a unei icoane, dintr-o casă 
ţărănească obişnuită: 

y y 

„Sub icoana afumată [a] unui sfânt cu comănac 799 / 
Arde-n candelă-o lumină cât un sâmbure de mac,/ Pe-a 
icoanei policioară busuioc uscat şi mintă [mentă]/ 
împlu casa de-o mireasmă pipărată [puternică] şi prea 
sfântă". 

Imaginea sfântă a icoanei e asociată, în mintea 
poetului, cu mirosul sfânt, aceste două elemente 
reprezentând, împreună, iconizarea Raiului şi a locu- 
itorilor lui, în tradiţia ortodoxă 800 . 



799 Comănac = acoperământ pentru cap, de formă cilindrică fără 
boruri, asemănător cu potcapul, pe care-1 poartă călugării. 

800 Tradiţia secolelor trecute era următoarea: „O frumuseţe şi o 
podoabă nelipsită a casei românului au fost totdeauna florile. în casele 
bogaţilor ca şi-ntr-ale săracilor, florile sunt de obicei următoarele: 
busuiocul, siminocul, trandafirul, maghiranul, calomfirul, rosmarinul, 
micşuneaua, verbina şi sulfina, vioreaua şi laleaua, tămâioasa şi zambila, 
garoafa şi avrămeasa, ruja şi altele. La mese mai mari sunt, în casele 
boierilor şi-n genere într-ale celor cu dare de mână, sunt „mesele întinse, 
cu făclii de-aprinse", „jur-prejur de masă, verdeaţă stufoasă, trestică 
măruntă, iederă-nflorită, fâclioare aprinse, candele nestinse". în odăi, 
icoane îmbrăcate în aur şi-argint, adeseori atât de multe, încât făceau 

Pentru că mireasma nu poate fi pictată în icoane, 
de aceea se aduc şi se pun, în permanenţă, flori la 
icoane sau, după tradiţia ţărănească a românilor, busu- 
ioc si mentă. 

y 

De la această imagine tradiţională, din Călin 
Nebunul, poetul a derivat poetic semnificaţiile şi 
simbolurile în Călin (file din poveste) sau, mai bine zis, 
le-a aprofundat: „Ea-i icoana unei dulce, unei gingaşe 
smerenii/ Iară sufletul ei tânăr e-ncărcat de mirodenii". 

Mirodeniile sunt mireasma harică, puternică, a 
sufletului smerit. Busuiocul, menta sau florile aduse la 
icoane sunt simbolurile împarfumării de har ale sufle- 
tului curat, zugrăvit în icoană. 

Mireasa din Călin (file din poveste) 1-a aşteptat 
şapte ani pe mirele ei, crescându-şi singură copilul şi 
fiind alungată de părinţi din palatul împărătesc, în 
multă sărăcie şi durere. De aceea a devenit „icoana unei 
dulce, unei gingaşe smerenii". 

Totodată, ea apare ca fiind toată un trup îmbrăcat 
în suflet, o icoană îmbrăcată în bunele miresme ale 
iubirii pentru mirele ei. 

Intersectarea cu Cântarea cântărilor si cu inter- 

y 

pretarea ei mistică este foarte probabilă: 

„Mireasma mirurilor tale [este] mai presus de 
toate aromatele. Mir vărsat [este] numele tău" (1, 
3); „voi merge eu însumi către muntele smirnei" 



iconostas: odaia icoanelor era un paraclis", cf. G. I. Ionnescu-Gion, 
Portrete şi evocări istorice, ediţie îngrijită, prefaţă, note, glosar şi 
bibliografie de Vistian Goia, Ed. Minerva, Bucureşti, 1986, p. 177. 

(4, 6); „Şi mireasma hainelor tale [este] peste toate 
aromatele" (4, 10) 801 etc, etc. 

Mirodeniile care se revarsă din icoana sufletească a 
miresei eminesciene sunt, în aceeaşi notă scripturală, 
indiciul iubirii care transfigurează, care sfinţeşte, care 
înalţă umanitatea peste patimi la sfinţenia lui Dum- 
nezeu. 

Eminescu manifestă, de altfel, această tendinţă 
permanentă de a spiritualiza imaginile şi tablourile, de 
a sugera o altă realitate, lăuntrică, dincolo de ceea ce se 
vede şi se poate descrie. 

„în privazul negru-al vieţii-mi/ E-o icoană de lumi- 
nă" (Singurătate): ea, femeia iubită. 

Că ea este sau trebuie să fie o icoană, aflăm din 
mai multe poezii (Atât de fragedă, Aveam o muză etc.) 
- iar în Pe lângă plopii fără soţ: „Tu trebuia să te 
cuprinzi/ De acel farmec sfânt,/ Şi noaptea candelă s- 
aprinzi/ Iubirii pe pământ". 

însă aceste două versuri din Singurătate se 
metamorfozează într-un poem întreg, Icoană şi privaz, 
devenind o alegorie şi mai vastă, iar simbolurile căpătă 
amplitudine (singurul poem în care Eminescu îşi 



01 Cf. Cântarea Cântărilor, traducere şi note de Pr. Dr. Dorin 
Octavian Picioruş, Teologie pentru azi, Bucureşti, 2015, p. 3, 12-13, c f- 
http://www.teologiepentruazi.ro/2015/02/18/cantarea-cantarilor/. 

în Biblia 1688: „Şi mirosul mirurilor tale, mai mult decât toate 
miroasele; mir deşărtat numele tău" (1, 2); „Mearge-m-voi mie cătră 
măgura zmirnei" (4, 6); „Şi mirosul hainelor tale mai mult decât toate 
mirosurile" (4, 10). 



734 



exprimă, oarecum voalat, părerea de rău că nu a fost un 
poet medieval: „Da! ticălos e omul născut în alte 
vremi.../ Sincer, îţi vine soartea s-o sudui, s-o blestemi:/ 
Blăstămurile însăşi poet te-arată iarăşi,/ Al veacului de 
mijloc blestemul e tovarăş"). 

Ceea ce ne-a determinat să ne oprim, însă, asupra 
acestor semnificaţii este un detaliu exterior, pe care 1- 
am vizualizat în mod concret, pentru că ni s-a oferit 
ocazia. 

Privaz înseamnă ramă, iar ceea ce exprimă Emi- 
nescu, tradus în proză, ar suna cam aşa: în rama neagră 
a vieţii mele, ea este o icoană de lumină/ luminoasă. 

Faptul că icoanele ortodoxe au un fundal de aur 
haric, care pot naşte sintagma poetică „icoană de 
lumină", este un lucru bine cunoscut. însă tablourile şi 
icoanele vechi, din secolul al XlX-lea, aveau o ramă 
groasă şi neagră, de lemn - şi am avut ocazia să văd o 
astfel de icoană. 

De aici, metafora... 

între exerciţiile şi variantele pe care le concepea 
Eminescu pentru Călin, se află şi aceste versuri: 



Idol crud al Afroditei 
Şi al poftei cei mirene 
Tipăritu-te-ai în suflet 
Ş-ai trecut prin ochi[,] prin gene. 

Mântuirea vieţii mele 
Chip sfinţit cu mii de lacrămi 
Cu un zâmbet feciorelnic 
Inima-mi din nou consacră-mi 802 . 

Si cu idol scoate idol 

y 

Si cu mâna ta curată 

y 

Şterge de pe chipu [zugrăvit/ întipărit] -n suflet 
A dorinţei neagră pată. 

Cuiu cu cuiu se scoate-afară 
Şi simţire prin simţire 
Şi dorinţa pătimaşă 
Prin un zâmbet de iubire. 

Sufletu-mi e azi sălbatec — 
Spulberarea mea de gânduri 
Puind mâna-ţi pe-a mea frunte 
Alungaşi în multe rânduri 803 . 

Poezia valorifică un topos cunoscut din literatura 
patristică, conform căruia anumite patimi împiedică 
existenta si dezvoltarea altora în suflet. Nu coexistă 

y y 

toate patimile la un loc şi în acelaşi grad în suflet. 

Este ceea ce Eminescu exprimă prin „idol scoate 
idol": chipul femeii şi iubirea curată pentru ea dezrădă- 
cinează sentimentele febrile şi amintirea/ imaginaţia 
pătimaşă. Cel puţin aşa susţin versurile... 



Sfinţeşte-mi - a se vedea şi Scrisoarea V. 

M. Eminescu, Opere, I, ed. Perpessicius, p. 428. 

Există mai multe locuri, mai ales în Filocalii, care 
precizează acest lucru. Spre exemplu, acest comentariu 
al Sfântului Ioan Scărarul: 



„Este un drac al iubirii de arginţi care făţăreşte 
de multe ori smerenia [omul se preface că îşi 
ascunde virtutea, ca să nu dea milostenie]; şi este 
un drac al slavei deşarte şi al iubirii de plăceri, care 
îndeamnă spre milostenie. [...] 

Unii au spus că dracii se împotrivesc dracilor 
[în sensul în care, spre exemplu, mizantropia şi 
concupiscenţa nu convieţuiesc, de obicei, în acelaşi 
om], dar eu spun că toţi caută pierzarea noastră" 804 . 



De asemenea, versurile lui Eminescu stau 
mărturie pentru faptul că proverbul binecunoscut cui 
pe cui se scoate provine din înţelepciunea patristică. 
Multă vreme, mai ales în perioada comunistă, puteai 
auzi foarte des că, spre exemplu, „cine sapă groapa 
altuia, cade singur în ea" este un proverb inventat în 
popor, când acesta are, de fapt, origine biblică. 

Paremiologia reproduce adesea nu o înţelepciune 
populară, ci pe cea scripturală sau - ca în cazul de faţă - 
patristică. 

în poemul înger şi demon citim următoarele 
versuri: „Pe-a altarului icoană în de raze roşii frângeri 



Sfântul Ioan Scărarul, Scara, op. cit., p. 339. 



737 



[ale candelei],/ Palidă şi mohorâtă Maica Domnului se 
vede". 

în zilele noastre, mulţi observă că Sfinţii pictaţi în 
Biserici sunt trişti şi nu veseli ca noi. ..Trecând, însă, 
peste comentariul vulgar. ..ceea ce surprind versurile 
eminesciene sunt elemente iconografice tradiţionale: 
mohorât, în limba veche românească, însemna roşu 
închis, ceea ce recunoaştem, din orice icoană, că este 
culoarea veşmântului Maicii Domnului. 

y 

Cu atât mai mult într-o icoană veche, pe care s-a 
pus patina vremii, sau afumată de flacăra candelei, 
culoarea aceasta este mohorâtă. 

Dar Maica Domnului este şi „palidă". Eminescu 
aşa o vede şi pare că ar fi iconoclast şi agnostic... Dar la 
Eminescu şi Luceafărul e palid („El vine trist şi 
gânditor/ Şi palid e la faţă"), şi înţelepciunea e palidă: 
„Cu-a ei candelă de aur palida înţelepciune,/ Cu zâm- 
birea ei regală,/ Ca o stea ce nu apune/ Lumina a vieţii 
voastre drum"... (Epigonii). 

Şi, în general, paloarea este, în versurile sale, un 
semn al emoţiei puternice şi sincere, al frumuseţii, 
virtuţii si al adâncirii în cugetare. Semnificaţia terme- 

y y O y 

nului ar putea fi, pe de altă parte, chiar contrară celei 
cunoscute. Pentru că, în perioada paşoptistă, palid 
circula si cu semnificaţia antonimă de luminos. 

y y 

Mai mult decât coincidenţă adjectivală, înţelepciu- 
nea aceasta, „palidă" ca o/ în icoană, cu „zâmbirea 
regală" şi prevestită de „o stea ce nu apune", seamănă 
foarte mult cu Înţelepciunea-Hristos (Pilde, 8, 22-23). 

Înţelepciunea-Stea îi călăuzea pe cei vechi şi ţinea 
ca o făclie „candela de aur" înaintea ochilor lor: a se 
vedea şi poezia Candela, a lui Grigore Alexandrescu - 
evocat în Epigonii. 

în poemul Dumnezeu şi om ne întâmpină ipostaza 
iconică a lui Hristos ca o „hieroglifă", în polemica dintre 
ieri şi azi (prezentă şi în Epigonii şi Scrisorile I, III şi 
IV), dintre desenul/ gravura veche şi naivă din punct de 
vedere al realizării artistice - pentru că vigoarea spiri- 
tuală suplinea simbolismul figurativ -, şi pictura mo- 
dernă care vrea, prin graţia trăsăturii, să suplinească 
sufletul rece, dar nu reuşeşte. 

7 y y 

Pentru epigoni, ne amintim, Dumnezeu e „umbră". 

O variantă a poemului înger şi demon poartă 
titlul: E îngerul tău or e umbra ta? 8 ° 5 . 

Ne-a reţinut atenţia pentru că vorbeşte despre 
Hristos ca Regele iubirii şi despre Maica Domnului ca 
despre Mama plângerilor: 

Noaptea-n doma întristată pin lumini îngălbenite 

Faclelor de ceară albă, cari ard lângă altare 
Când altaru-n fundul domei stă întunecos si mare 

y 

Nepătruns de ochii roşii a luminelor pălite 

în biserica pustie lâng-altarul din părete 
Genunchiată stă pe trepte o copilă îngerească 
Când nainte-i pe icoană stă în gloria-i cerească 
Maica regelui iubirei ce pe lume tristă vede. 



M. Eminescu, Opere, I, ed. Perpessicius, p. 335-336. 

în biserica cernită printre negri muri de jale 
Nepătrunşi de-a nopţii stele ce asupra ei veghiază 
îngerul-copil stă, plânge şi la mama-ngenunchiază 
Mama lumei, mama milei, mama plângerilor sale. 

Cufundat în întuneric lâng-o cruce mărmurită 
Coatele pe braţul crucei le distind şi le aşez 
Şi din umbra mea cea deasă ca un demon eu veghez 
Ochii mormântaţi în capu-mi, fruntea tristă şi-ncreţită. 

Şi bărbia mea s-apasă pe a crucei umăr rece 
Părul meu negru ca noaptea peste -al marmurei braţ alb 
Pe când candela cea tristă cu reflectul ei rosalb 
Faţa îngerului palid cu lumina-i vrea să-nnece. 

Ea un înger ce se roagă, eu un demon ce turbează 
Ea: o inimă de aur; eu un suflet apostat 
Stau în umbra mea fatală de o cruce rezemat; 
La picioarele Madonei tristă, pală, ea veghiază. 

Pe un mur înalt si rece de o marmură curată 
Albă ca zăpada iernei, lucie ca apa lină 
Vezi copila cum aruncă umbră tristă ce se-nclină 
Umbra ei, ce ca şi dânsa stă în rugă-ngenunchiată. 

Ce-ţi lipseşte oare ţie, copiliţă pală, tristă, 

Decât aripile albe ca să fii un înger pal 
Ce se pierde în privirea chipului cel ideal 
A Madonei ce surâde peste lumea ateistă. 

Ce-ţi lipseşte?. ..Aripi albe cătră ceruri înnălţate! 
Dar ce văd?. ..Pe-a umbrei umeri ce se 'nnalţă şi se 

'ntinde 

Două umbre de aripe ce se mişcă tremurânde 
Două aripe de umbră cătră ceruri ridicate! 

O! Nu-i umbra ta aceea!. ..Este îngeru-ţi de pază 
Care diafan... un suflet pe muri netezi se resfrânge 
Cu aripi aeriane lângă tine el se plânge 
Lângă tine îngenunchie, lângă tine el veghiază. 

Dar de-i umbra ta aceea, atunci tu un înger eşti 

Dară aripele-ţi sânte nu le vede lumea vană 
Numai murii trişti şi palizi văd aripa-ţi diafană 
Murii sânţi, ce le reflectă pentru ochi -mi pământeşti. 

în legătură cu asocierea unor adjective ce pare că 
n-ar putea fi juxtapuse unul altuia sau unui context 
anume, aşa cum sunt: trişti, palizi şi sânţi. Aceste 
adjective caracterizează zidurile/ murii Bisericii. Astfel 
de alăturări ale epitetelor paradoxale reprezintă o ten- 
dinţă a epocii şi a lui Eminescu însuşi. 

în variantă antumă a poemului înger şi demon 8 ° 6 , 
avem versul: „Palidă şi mohorâtă Maica Domnului se 
vede". 

Dar palid circula în epoca paşoptistă şi cu sensul 
de strălucitor/ luminos - cum spuneam şi mai devreme 
-, iar adjectivul mohorâtă desemnează, de fapt, 

806 A se vedea: 

http://ro.wikisource.org/wild/%C3%8Enger_%C8%99i_demon. 

veşmântul rosu-închis/ visiniu al Maicii Domnului din 
reprezentarea iconografică: 




Exprimarea aceasta oximoronică, care poate să 
denumească murii ca fiind trişti şi sânţi în acelaşi timp, 
nu este, însă, străină literaturii vechi patristice. Spre 
exemplu, Sfântul Ioan Scărarul vorbeşte despre „trista 
şi luminoasa smerită cugetare" 07 . 

Adjectivele din sfera semantică a tristeţii sunt 
numeroase în acest poem, însă nu pot fi puse în acest 
caz pe seama scepticismului. 

Dimpotrivă, lumina interioară care ţâşneşte din 
lăuntrul a ceea ce par ruinele unei credinţe vechi şi 
sfinte („biserica pustie" din acest poem are filiaţii 
semantice evidente cu „biserica-n ruină... cuvioasă, 



Sfântul Ioan Scărarul, Scara, op. cit., p. 44. 

tristă, pustie şi bătrână" şi cu ruinele sufletului din 
Melancolie 808 ) este, într-un mod paradoxal, şi mai in- 
tensă, radiind din negrul, jalea şi întunecosul/ întune- 
ricul acestui lăcaş. 

în acest poem, motivul pentru care Eminescu se 
deghizează în ipostaza unui demon este acela că se 
consideră nevrednic de iubirea unui înger (copila 
îngerească)... 

Un „demon", totuşi, care se sprijină pe cruce („de o 
cruce rezemat"), căruia z se revelează profilul îngeresc al 
fetei îngenuncheate la rugăciune şi ale cărui reflecţii nu 
aparţin deloc unui adevărat repertoriu demonic de gân- 
duri. 



° Ase vedea şi: 

http://ro.wikisource.org/wild/Melancolie_%28Eminescu%29. 

Rugăciunea ascultată 



Rugăciunea ascultată - cum ne-am intitulat acest 
capitol - o descoperim în poemul Rugăciunea unui dac, 
greşit interpretat, după părerea noastră, ca un blestem 
şi o blasfemie la adresa lui Dumnezeu. 

Dar nu numai după părerea noastră: 

„Rugăciunea unui dac (din 1879) [este] 
considerată de unii, pe nedrept, ca o probă pe- 
remtorie de necredinţă sau de rebeliune îm- 
potriva lui Dumnezeu" 809 . 



Reproducem întreaga poezie, pentru a avea o 
imagine completă asupra ei, deoarece interpretările 
sunt controversate: 

Pe când nu era moarte, nimic nemuritor, 
Nici sâmburul luminii de viaţă dătător, 
Nu era azi, nici mâne, nici ieri, nici totdeauna, 

Căci unul erau toate şi totul era una; 
Pe când pământul, cerul, văzduhul, lumea toată 
Erau din rândul celor ce n-au fost niciodată, 
Pe-atunci erai Tu singur, încât mă-ntreb în sine-mi: 
Au cine-i zeul cărui plecăm a noastre inemi? 



Zoe Dumitrescu-Buşulenga, Eminescu - Viaţa, op. cit., p. 286. 

El singur zeu stătut-au nainte de-a fi zeii 
Şi din noian de ape puteri au dat scânteii, 
El zeilor dă suflet şi lumii fericire, 
El este-al omenimei izvor de mântuire: 
Sus inimile voastre! Cântare aduceţi-i, 
El este moartea morţii şi învierea vieţii! 

Şi el îmi dete ochii să văd lumina zilei, 
Şi inima împlut-au cu farmecele milei, 
în vuietul de vânturi auzit-am al lui mers 
Şi-n glas purtat de cântec simţii duiosu-i viers, 
Şi tot pe lâng-aceasta cerşesc înc-un adaos: 
Să-ngăduie intrarea-mi în vecinicul repaos! 

Să blesteme pe-oricine de mine-o avea milă, 

Să binecuvânteze pe cel ce mă împilă, 
S-asculte orice gură, ce-ar vrea ca să mă râdă, 
Puteri să puie-n braţul ce-ar sta să mă ucidă, 
Ş-acela dintre oameni devină cel întâi 
Ce mi-ar răpi chiar piatra ce-oi pune-o căpătâi. 

Gonit de toată lumea prin anii mei să trec, 
Pân' ce-oi simţi că ochiu-mi de lacrime e sec, 
Că-n orice om din lume un duşman mi se naşte, 
C-ajung pe mine însumi a nu mă mai cunoaşte, 
Că chinul şi durerea simţirea-mi a-mpietrit-o, 
Că pot să-mi blestem mama, pe care am iubit-o - 
Când ura cea mai cruntă mi s-ar părea amor... 
Poate-oi uita durerea-mi şi voi putea să mor. 

Străin şi făr' de lege de voi muri - atunce 
Nevrednicu-mi cadavru în uliţă l-arunce, 
Ş-aceluia, Părinte, să-i dai coroană scumpă, 
Ce-o să asmuţe câinii, ca inima-mi s-o rumpă, 
Iar celui ce cu pietre mă va izbi în faţă, 
îndură-te, stăpâne, şi dă-i pe veci viaţă! 

Astfel numai, Părinte, eu pot să-ţi mulţumesc 

Că tu mi-ai dat în lume norocul să trăiesc. 
Să cer a tale daruri, genunchi şi frunte nu plec, 

Spre ură şi blestemuri aş vrea să te înduplec, 
Să simt că de suflarea-ţi, suflarea mea se curmă 
Şi-n stingerea eternă dispar fără de urmă! 



Dacul este un alt avatar al lui Eminescu. De ce 
dac? Pentru că, precum Blaga, Haşdeu, Pârvan 8l °, 
Iorga 811 şi alţii, Eminescu credea că elementul consti- 
tutiv esenţial al neamului românesc este cel traco-geto- 
dac. Aşadar, este rugăciunea unui dac. 

Rugăciune pentru ce? Vom vedea. Nu înainte însă 
de a preciza că această poezie a fost caracterizată fie 
drept „cea mai budistă dintre creaţiile lui Eminescu" 
(Cezar Papacostea 812 ), fie drept o ironie la adresa lui 
Dumnezeu sau un blestem, pentru că n-ar fi, de fapt, 
vorba de nicio rugăciune. 



10 A se vedea: http://ro.wikipedia.org/wild/Vasile_P%C3%A2rvan. 

811 Idem: http://ro.wikipedia.org/wild/Nicolae_Iorga. 

812 Cf. M. Eminescu, Opere, II, ed. Perpessicius, p. 72. 

A se vedea: http://ro.wikipedia.org/wild/Cezar_Papacostea. 

Suspiciunea budistă vine din două direcţii: dato- 
rită versurilor inspirate dintr-un imn cosmogonic 
indian, Rigveda - şi se reeditează situaţia din Scri- 
soarea I - dar, mai ales, din cauza ultimului vers, în 
care e vorba de dispariţie în stingerea eternă. 

Versurile iniţiale denotă o gândire arhaică mono- 
teistă, care precizează că lumea a fost creată de un 
singur Dumnezeu, Care este din veşnicie („Pe când 
pământul cerul, văzduhul, lumea toată/ Erau din 
rândul celor ce n-au fost niciodată,/ Pe-atunci erai Tu 
singur") şi în Care oamenii au crezut mai înainte de a fi 
inventaţi zeii religiilor politeiste („El singur zeu stătut- 
au nainte de-a fi zeii") şi că această creaţie a lui 
Dumnezeu nu este veşnică, ci are un început. 

Aceste versuri, pe care le-a preluat şi prelucrat 
Eminescu din imnul vedic, nu contravin viziunii 
creştin-ortodoxe asupra lumii şi pot fi considerate o 
detaliere a acelui „La început/ în(tru) început" biblic, al 
Sfântului Moise: „La început a făcut Dumnezeu cerul şi 
pământul" (Fac. 1, 1). 

Despre libertatea artistică a acestui gen de 
detaliere a unui segment biblic, am precizat că este 
întemeiată pe însăşi versificarea Psaltirei de către Do- 
softei, procedeu preluat şi de Cantemir. 

La fel, însuşirea unei idei/ expresii dintr-o altă 
arie cultural-religioasă decât cea creştină, atâta timp 
cât nu contravenea moralei şi teologiei sale, nu este un 
fapt ieşit din comun pentru exerciţiul literar, teologic 
si cultural bizantin. 

y 

Zoe Dumitrescu Buşulenga precizează că, spre 
deosebire de Scrisoarea I, în care a folosit Imnul 
creaţiunii (X, 129) din Rigveda, în Rugăciunea unui dac 
s-a inspirat din Imnul către zeul necunoscut (X, 121) 

„şi în care frapantă e întrebarea de la 
sfârşitul primei strofe, care revine, ca un refren, în 
toate celelalte, cu excepţia ultimei şi care apare, 
cu acelaşi caracter interogativ, în poema emines- 
ciană. 

în traducere franceză, versul sună Quel est le 
Dieu que nous devons adorer par Voblation? 
[Hymnes speculatifs du Veda, Gallimard, 1956, p. 
119] (care este zeul pe care-1 adorăm prin jertfă?). 
El s-a putut transfroma uşor în: Au cine-i zeul 
cărui plecăm a noastre inemi?" 813 . 

Alegerea acestui imn de către Eminescu şi 
implicarea Dumnezeului necunoscut nu sunt aleatorii 
sau hazardate, ca de altfel nicio opţiune a poetului - 
avertizam si cu alte ocazii că ele trebuie calculate 

y 

foarte bine. 

Nu este o banală interogaţie filosofică din partea 
poetului, nici exprimarea nesofisticată a unei incerti- 
tudini care ar putea fi citită literal. 

Eminescu nu era un susţinător sau un exponent al 
elitismului estetic şi, cu toate acestea - îmi pare rău dar 
trebuie să spun acest lucru -, cei care cred că îl pot 



13 Zoe Dumitrescu-Buşulenga, Valori şi echivalenţe umanistice, Ed. 
Eminescu, 1973, p. 211-212. 

înţelege doar prin lectură se înşală amarnic. Mai au 
nevoie şi de studiul lecturilor lui Eminescu, ceea ce 
deja complică lucrurile extrem de mult. 

întorcându-ne la problema pe care am ridicat-o, 
referinţa la zeul necunoscut nu este semnul necunoas- 

y y 

terii, ci. ..o indicaţie. în primul rând, nu doar vechii inzi 
se întrebau sau ridicau altare zeului necunoscut. 
Acelaşi lucru îl făceau şi egiptenii, grecii şi romanii. 

Sfântul Clement Alexandrinul, în Stromatele, 
scria că „egiptenii puneau înaintea templelor sfincşi, 
pentru a arăta că învăţătura despre Dumnezeu este 
enigmatică" şi că „în mod acoperit au vorbit egiptenii 
de Cuvântul cel Sfânt prin aşa-numitele locuri de taină, 
iar evreii prin catapeteasmă" 814 . Iar Eminescu, într-un 
alt vers enigmatic, din Epigonii, vorbea despre „Adevăr 
scăldat în mite, sfinx pătrunsă de-nţeles". 

Egiptenii erau, de altfel, cunoscuţi, drept cel mai 
înţelept popor din Antichitatea păgână. De aceea şi 
Mihail Sadoveanu, în Creanga de aur, îl trimite pe 
Kesarion Breb din Dacia în Egipt, pentru ca să se 
iniţieze. 

y 

Nu este un lucru de mirare, din moment ce 
egiptenii au avut dese interferenţe cu vechii evrei, de la 
Avraam, Moise şi până la Hristos, şi cel puţin o 
tentativă a unui faraon (Akhenaton sau Amenhotep IV, 
1379-1362 î. H.) de a institui o formă de monoteism, 
într-un miscelaneu de prin 1774, alcătuit de ierodia- 



14 Cf. Rosa del Conte, Eminescu sau despre Absolut, op. cit., p. 316- 
317 şi Clement Alexandrinul, Stromatele, col. PSB, trad de Pr. D.[umitru] 
Fecioru, Ed. IBMBOR, Bucureşti, 1982, p. 322, 329. 

conul Anatolie de la Râmnicu-Vâlcea, şi care cuprinde 
şi o Cosmografie, se spune că „învăţăturile care s-au 
izvodit la Eghipet şi în Ţara Jidovească, pe urmă au 
venit la greci şi până astăzi trăiesc la noi" 815 , în Europa. 

Sfântul Pavel, vorbindu-le atenienilor în Areopag, 
afirma: 

„Căci străbătând cetatea voastră şi privind 
locurile voastre de închinăciune, am aflat şi un 
altar pe care era scris: Dumnezeului necunoscut. 
Deci pe Cel pe Care voi, necunoscându-L, îl cin- 
stiţi, pe Acesta îl vestesc eu vouă. 

Dumnezeu, Care a făcut lumea si toate cele 
ce sunt în ea [...] [a creat oamenii] ca ei să caute 
pe Dumnezeu, doar L-ar pipăi şi L-ar găsi, deşi nu 
e departe de fiecare dintre noi. 

Căci în El trăim si ne mişcăm si suntem, 

y y y 7 

precum au zis şi unii dintre poeţii voştri: căci al 
Lui neam şi suntem" (Fapt. 17, 23-28, Biblia 1988). 

în lumea modernă, Deus incognitus al Antichităţii 
a devenit... incognito - aşa cum va spune mai târziu şi 
Mircea Eliade. Aşa încât putem susţine că Eminescu 
caută o înţelegere mai profundă a acestui Dumnezeu 
care trece incognito pe lângă inimile noastre. Pe de altă 
parte, nu numai lecturile din literatura sanscrită îi 
puteau induce sentimente de revoltă sau accente 
nihiliste. 



815 Cf. Cătălina Velculescu, între scriere şi oralitate, Ed. Minerva, 
1988, p. 105. 

Un poet religios, recunoscut drept creştin, ca 
Lamartine scria următoarele versuri (din care pare că şi 
Eminescu şi-ar fi putut însuşi anumite sintagme - deşi 
„negura uitărei" apăruse mai întâi la Cârlova) - şi nu 
stiu să fie bănuit de budism: 

y 

O neant! o seul Dieu quejepuisse comprendrel 
Silencieux abîme ou je vais redescendre, 
Pourquoi laissas-tu l'homme echapper de ta main? 
De quel sommeil profond je dormais dans ton sein! 

Dans V eternei oubli j'y dormirais encore; 
Mes yeux n'auraient pas vu ce faux jour que j'abhorre, 
Et dans ta longue nuit, mon paisible sommeil 
N'aurait jamais connu ni songes, ni reveil. 

- Mais puisque je naquis, sans doute il fallait naître. 
Si Von m'eiit consulte, j'aurais refuse Vetre. 
Vains regrets ! le destin me condamnait au jour, 
Et je vins, 6 soleil, te maudire â mon tour. 

(La Foif 6 

816 în franceză, poemul intintulat Credinţa (în traducerea noastră - 
sublinierile ne aparţin): 

O, neant! O, singurul Dumnezeu pe care îl pot înţelege! 

Abis tăcut unde vreau să recad, 

De ce îngădui tu omului să iasă din mâna ta? 

Ce somn adânc dormeam la sânul tău! 



în veşnica uitare aş dormi încă; 

Ochii mei n-ar fi văzut această vană zi de care am oroare, 



75i 



Cu altă ocazie, Lamartine, ceva mai temperat, 
pune în relaţie pieirea universului şi a omului de 
pierderea credinţei - deşi nici această teză, a aneanti- 
zării lumii, nu este creştină. Dar în poem ea are rolul 
unei supoziţii metaforice, fiind strigătul sau blestemul 
unui credincios indignat de marea decădere morală şi 
spirituală a umanităţii - iar emfaza declamatorie e 
proprie multor omileţi romano-catolici (de la Francisc 
din Assisi 817 până la Bossuet 818 şi după - cu atât mai 
mult poeţii puteau apela la o retorică inflamată) : 

Que n'ai-je vu le monde â son premier soleil? 
Que n'ai-je entendu l'homme â son premier reveil? 
Tout lui parlait de toi, tu lui parlais toi-meme; 
L'univers respirait ta majeste supreme; 

La nature, sortant des mains du Createur, 
Etalait en tous sens le nom de son auteur; 
Ce nom, cache depuis sous la rouille des âges, 
En traits plus eclatants brillait sur tes Ouvrages; 



Şi în lunga ta noapte, paşnicul meu somn 
N-ar fi cunoscut nici vise, nici trezire. 

- Dar pentru că m-am născut, înseamnă că trebuia să mă nasc. 
Dacă mi s-ar fi cerut părerea, aş fi refuzat să iau fiinţă, 
în zadar! Destinul m-a condamnat să văd lumina zilei, 
Şi vin şi eu, la rândul meu, să te blestem pe tine, soare! 

817 A se vedea: http://ro.wikipedia.org/wild/Francisc_de_Assisi. 

818 Idem: 

http:/ / en.wikipedia.org/wild/Jacques-B%C3%A9nigne_B0ssuet. 

L'homme dans le passe ne remontait qu a toi; 
II invoquait son pere, et tu disais : Cest moi. 
Longtemps comme un enfant ta voix daigna l'instruire, 
Et par la main longtemps tu voulus le conduire. 

Que de fois dans ta gloire â lui tu t'es montre, 
Aux vallons de Sennar, aux chenes de Membre, 
Dans le buisson d'Horeb, ou sur l'auguste cime 

Ou Moise aux Hebreux dictait sa loi sublime! 

Ces enfants de Jacob, premiers-nes des humains, 
Recurent quarante ans la manne de tes mains 
Tu frappais leur esprit par tes vivants oracles! 
Tu parlais â leurs yeux par la voix des miracles! 

Et lorsqu'ils t'oubliaient, tes anges descendus 
Rappelaient ta memoire â leurs coeurs eperdus! 
Mais enfin, comme un fleuve eloigne de sa source, 
Ce souvenir si pur s'altera dans sa course! 

De cet astre vieilli la sombre nuit des temps 

Eclipsa par degres Ies rayons eclatants; 
Tu cessas de parler; l'oubli, la main des âges, 
Userent ce grand nom empreint dans tes ouvrages; 

Les siecles en passant firent pâlir la foi; 
L'homme placa le doute entre le monde et toi. 
Oui, ce monde, Seigneur, est vieilli pour ta gloire; 
II a perdu ton nom, ta trace et ta memoire 



Et pour Ies retrouver il nous faut, dans son cours, 

Remonter flots â flots le long fleuve des jours! 
Nature! firmament ! l'oeil en vain vous contemple; 
Helas! sans voir le Dieu, l'homme admire le temple, 

II voit, il suit en vain, dans Ies deserts des cieux, 
De leurs miile soleils le cours mysterieux! 
II ne reconnaît plus la main qui Ies dirige! 
Un prodige eternei cesse d'etre un prodige! 

Comme ils brillaient hier, ils brilleront demain! 
Qui sait ou commenca leur glorieux chemin? 
Qui sait si ce flambeau, qui luit et qui feconde, 
Une premiere fois s'est leve sur le monde? /.../ 

Les siecles ont tant vu de ces grands coups du sort: 
Le spectacle est use, l'homme engourdi s'endort. 
Reveille-nous, grand Dieu! parle et change le monde 
Fais entendre au neant ta parole feconde. 

II est temps! leve-toi! sors de ce long repos; 
Tire un autre univers de cet autre chaos. 
A nos yeux assoupis il faut d'autres spectacles! 
A nos esprits flottants il faut d'autres miracles! 

Change l'ordre des cieux qui ne nous parle plus! 
Lance un nouveau soleil â nos yeux eperdus! 
Detruis ce vieux palais, indigne de ta gloire; 
Viens! montre-toi toi-meme et force-nous de croire 

Mais peut-etre, avânt l'heure ou dans Ies cieux 

deserts 

Le soleil cessera d'eclairer Vunivers, 
De ce soleil moral la lumiere eclipsee 



Et le jour qui verra ce grand flambeau detruit 
Plongera l'univers dans l'eternelle nuit. 
Alors tu briseras ton inutile ouvrage: 
Ses debris foudroyes rediront d'âge en âge: 
Seul je suiş! hors de moi rien ne peut subsister! 
L'homme cessa de croire, il cessa d'exister! 



în franceză, poemul intitulat Dumnezeu (traducerea ne 



aparţine): 

De ce n-am văzut lumea sub prima lumină a soarelui? 
De ce n-am auzit glasul omului când s-a trezit întâi la viaţă? 
Toate îi vorbeau despre Tine, Tu însuţi îi vorbeai; 
Universul respira slava Ta dumnezeiască; 
Natura, ieşind din mâinile Creatorului 
Descoperea pretutindeni numele Autorului ei; 
Acest nume, acoperit de atunci sub rugina secolelor, 
în trăsături mai luminoase strălucea în operele Tale; 
Omul, în trecut, nu năzuia decât către Tine; 
El îşi chema Părintele şi Tu îi spuneai: Eu sunt! 
Multă vreme, ca pe un copil, glasul Tău a găsit de cuviinţă să-1 
instruiască, 

Şi prin mâna Ta, multă vreme, Tu ai binevoit să-1 conduci. 

De-atâtea ori Tu Te-ai arătat lui în slava Ta 

în valea lui Senaar, la stejarul lui Mamvri, 

în rugul de pe Horeb, sau pe muntele cel sfânt 

Unde Moise a dat evreilor legea Ta cea sfântă! 

Aceşti copii ai lui Iacob, cei întâi-născuţi din oameni, 




(Dieuf 19 

Au primit mana patruzeci de ani din mâinile Tale, 
Iar Tu loveai cugetele lor prin prorocii Tăi vii! 
Vorbeai sub ochii lor prin glasul minunilor! 
Şi când ei Te uitau, îngerii Tăi coborau 
Şi readuceau pomenirea Ta în inimile lor rătăcite. 

Dar apoi, ca un râu îndepărtat de izvorul său, 

Această curată amintire s-a stricat pe parcurs/ între timp! 

Această stea a îmbătrânit şi noaptea sumbră a vremurilor 

I-a întunecat razele luminoase, din ce în ce mai mult. 

Tu n-ai mai vorbit; uitarea şi mâna îngerilor [pedepsitoare] 

Au făcut să se şteargă numele Tău imprimat în operele Tale. 

Trecerea veacurilor a făcut credinţa să pălească; 

Omul a pus îndoiala între Tine şi lume. 

Da, Doamne, această lume e îmbătrânită pentru slava Ta. 

Ea a pierdut numele Tău, urma şi pomenirea Ta, 

Iar pentru a le regăsi, trebuie să mergem înapoi 

Şi să reurcăm, spre-nceput, val cu val, lungul fluviu al zilelor! 

Natură! Cer! Ochiul în zadar vă contemplă! 

O, nefericire, omul admiră templul [universului] fără a-L vedea pe 
Dumnezeu! 

El vede şi urmăreşte în zadar, prin pustiul cerurilor, 

Traiectoriile misterioase ale miilor de sori, 

Pentru că nu mai cunoaşte mâna care le conduce ! 

O veşnică minune nu mai e [pentru om] minune! 

Cum au luminat ieri, vor lumina şi mâine! 

Cine ştie unde începe drumul lor [al sorilor] triumfal? 

Cine ştie dacă această făclie [stea, soare] care luceşte şi dă viaţă 

S-a înălţat [acum] prima dată peste pământ? /.../ 

Spectacolul [lumii, al vieţii] s-a perimat, omul amorţit adoarme. 
Trezeşte-ne, Dumnezeule mare! Vorbeşte lumii şi preschimb-o! 
Fă ca nimicul să audă [iarăşi] cuvântul Tău fecund/ dătător de 

viaţă. 

Vremea a sosit! Scoală-Te! Ieşi din lungul Tău repaos! 
Zideşte un alt univers dintr-un alt haos! 
Ochilor noştri aţipiţi le trebuie alte spectacole! 
Sufletele noastre rătăcitoare au nevoie de alte miracole ! 

Versurile pe care le-am subliniat au ceva în 
comun cu Scrisoarea I. Dar si cu credinţa lui Eminescu 

y y 

că lumea se va stinge atunci când se va stinge Soarele- 
Dumnezeu din mintea oamenilor. 

Traiectoria acestei cugetări provine însă din 
vremuri vechi si Lamartine nu făcea decât să o actua- 

y 

lizeze sub forma unui discurs poetic romantic. 

Două afirmaţii ale poetului francez ne atrag de 
asemenea atenţia în mod deosebit, pentru că le 
recunoaştem în structura ideatică a unor poeme emi- 
nesciene. Şi anume: „Trecutul, prezentul, Viitorul sunt 
unul şi acelaşi lucru pentru Dumnezeu" şi „Omul este 
Dumnezeu prin gândire" 820 (microtheos, cum spuneau 
Sfinţii Părinţi). însă am făcut această paranteză şi l-am 
evocat aici pe Lamartine pentru a sublinia faptul că nu 



Schimbă mersul cerurilor care nu ne mai vorbesc! 
înalţă un alt soare în ochii noştri obosiţi! 

Dărâmă vechile palate [ale universului] nevrednice de slava Ta! 
Vino! Arată-Te însuţi şi sileşte-ne să credem! 

Dar poate că, înaintea ceasului în care, pe cerurile pustii, 

Soarele va înceta să mai lumineze această lume, 

Lumina pierită a soarelui moral 

Va înceta să mai lumineze gândirea. 

Şi în ziua următoare, stingerea marii făclii 

Va arunca universul în noaptea eternă. 

Atunci vei nărui opera aceasta a Ta nefolositoare, 

Iar ruinele ei trăznite vor glăsui din veac în veac: 

Numai Eu exist! în afară de Mine nimic nu poate subzista! 

Omul nu va mai crede, pentru că nu va mai exista. 



20 Cf. Arte poetice. Romantismul, voi. coordonat de Angela Ion, 
studiu introductiv de Romul Munteanu, Ed. Univers, Bucureşti, 1982, p. 

275- 

doar în scrierile sanscrite/ budiste putea afla Eminescu 
astfel de cugetări şi imagini, despre nopatea eternă, 
veşnica uitare sau întoarcerea lumii la nefiinţă. 

y y 

Şi ne întoarcem la poemul nostru: acesta este 
unicul în care Eminescu vorbeşte, la persoana I, despre 
relaţia sa cu Dumnezeu şi despre cum vrea să moară. 
Anticipăm, dar este, credem, foarte semnificativ că a 
murit exact cum a cerut aici. 

Şi credem că Dumnezeu i-a împlinit această 
rugăciune şi că acest lucru este cea mai mare dovadă 
cu putinţă a faptului că această poezie este o rugă- 
ciune, o rugăciune fierbinte şi nu o ironie. 

Personal, nu mai cunosc sau nu îmi mai vine în 
minte acum un alt exemplu de scriitor a cărui 
rugăciune exprimată într-o operă literară să fi fost 
împlinită cu atâta fidelitate. 

Poezia este o rugăciune şi pentru că o parodie 
hulitoare (gen poetic care, de altfel, nu-i era propriu) 
nu s-ar fi deranjat să caute să-L înţeleagă pe Dum- 
nezeu Atotstăpânitorul, în versuri atât de sublime cum 
sunt cele din primele trei strofe. Când Eminescu a 
dorit să critice pe cineva (Scrisoarea III, Criticilor mei 
etc), n-a facut-o voalat, sub pecete simbolică, ci în 
rafale de indignare. Dacă ar fi avut ceva de reproşat 
Divinităţii, nu cred că ar fi ales această modalitate 
(care pare subtil-perversă, dacă o interpretăm astfel), 
paravanată de o cugetare complexă şi profundă. 

Cred că iarăşi suprapunem mentalitatea noastră 
(post)modernă peste un text care nu se pretează la o 
astfel de interpretare. 

Dacă acest poem este o rugăciune şi dacă Emi- 
nescu scrie un poem definitoriu pentru sine însuşi (aşa 
cum vom încerca să dovedim), atunci definitorie 
pentru el este relaţia sa cu Dumnezeu, cu Acest Dum- 
nezeu Căruia I se roagă, în faţa Căruia se prosternă 
(„Zeul cărui plecăm a noastre inemi") şi pentru prima şi 
unica dată, în versuri, ne vorbeşte despre evoluţia 
acestei relaţii sinergice, de-a lungul biografiei sale. 

Dacă în poemul Gelozie descopeream biografia 
iubirii, aici aflăm evoluţia credinţei sale intime si a 
cugetării sale. 

Cine este Acest Dumnezeu? „Au cine-i zeul cărui 
plecăm a noastre inemi?". 

întrebarea poetului nu e una retorică, nu e 
filosofică, pentru că dacă ar fi o interogaţie filosofică, 
nu ar urma răspunsul. Dar aici, răspunsul urmează. 

Şi aflăm că Dumnezeul lui Eminescu, Zeul dacului 
este Dumnezeu Creatorul a toate, Dumnezeu omenirii 
„nainte de-a fii zeii", Cel care a dat apelor putere să 
zămislească viaţă din ele („din noian de ape puteri au 
dat scânteii"), Dumnezeu Care „este-al omenimei isvor 
de mântuire", Care „este moartea morţii şi învierea 
vieţii". 

Nu credem că poate fi confundat Zeul acesta cu 
niciun alt zeu de pe pământ, pentru simplul motiv că 
Unul singur dintre toţi zeii popoarelor S-a întrupat, a 
suferit pentru oameni, a omorât moartea, a înviat El şi 
în ei viaţa veşnică şi a devenit astfel „al omenimei izvor 
de mântuire". 

Niciun alt zeu al niciunui popor, niciun zeu al 
poporului indic care a scris Vedele nu a făcut aceste 
lucruri, nici vreun altul în istoria lumii, după cum 
susţinea şi Hermes Trismegistul 821 , că niciodată cineva 
dintre cei de sus, dintre zei, nu se va coborî vreodată 
pe pământ, la oameni. 

Important pentru noi este faptul că dumnezeul 
niciunui popor n-a intenţionat vreodată să mântuiască 
lumea. 

în afară de poporul lui Israel şi de Dumnezeul 
treimic, Care din veşnicie a hotărât ca Fiul şi Cuvântul 
Tatălui să Se întrupeze, să sufere şi să moară pentru 
toţi oamenii şi din El să curgă apa vieţii, „izvor de 
mântuire" neîncetat. în faţa lui Hristos, „Sus inimile 
voastre! Cântare aduceţi-i", după cum spune cântarea 
liturgică şi Utrenia pascală. 

în strofa a treia avem mărturia poetică extraor- 
dinară a felului în care Eminescu L-a cunoscut pe 
Dumnezeu, în care a început relaţia de iubire dintre el 
şi Dumnezeu. El, Cel ce a creat lumea, „îmi dete ochii 
să văd lumina zilei" - o exprimare sublimă şi care deno- 
tă multă smerenie în faţa lui Dumnezeu. 

Pentru că El este Lumina şi Dătătorul luminii, Cel 
care luminează ochii sufletului şi ai trupului şi nu în 
mod aleatoriu începe poetul cu această expresie. 

Este aici şi influenţa unei exprimări omiletice 
frecvente, din cazania ortodoxă, care specifică faptul că 
Dumnezeu ne-a dat ochi să vedem, urechi să auzim, 



1 A se vedea: http://ro.wikipedia.org/wild/Hermes_Trismegistul. 



mâni şi picioare să ne folosim de ele, suflet şi trup ca să 
existăm. 

Mai întâi, omul deschide ochii trupului şi vede 
lumina zilei. 

De aceea, magnific începe Eminescu vorbirea sa 
despre cum ajungi să-L cunoşti pe Dumnezeu. 

Şi nu ajungi la aceasta la adolescenţă, la matu- 
ritate sau la adânci bătrâneţi, ci imediat după ce te 
naşti, imediat ce începi să fii puţin conştient. Ceea ce 
dovedeşte că poetul era şi foarte familiar cu dogmele 
Bisericii sale strămoşeşti, dar nu numai la nivel teore- 
tic, ci şi experimental. 

După ce cu lumina ochilor vede lumina zilei, harul 
lui Hristos Dumnezeu „inima împlut-au cu farmecele 
milei". El e Cuvântul, „Lumina cea adevărată care 
luminează pe tot omul, care vine în lume" (Ioan 1, 9, 
Biblia 1988). Din simţirea a ceea ce el numeşte „farme- 
cele milei" urmează cunoaşterea intimă a lui Dum- 
nezeu. 

Iarăşi, nu există niciun alt zeu, în afară de Hristos, 
Care să farmece nu prin puterea covârşitoare, ci prin 
mila Sa! 

Dumnezeul creştin e fermecător prin mila Sa 
negrăită, mila aceea care este virtutea supremă în toate 
basmele românilor („luminoasele basme", cum zice în 
Memento mori), mila - nu vitejia - care e decisivă 
pentru biruinţa finală a eroilor! 

Mila Lui se traduce prin tot ce a arătat până aici 
Eminescu, prin toată frumuseţea creaţiei pe care a 
zidit-o Dumnezeu la început şi din nimic şi prin faptul 

că i-a zidit pe oameni ca fiinţe raţionale care să des- 
chidă ochii şi să vadă lumina zilei. 

Căci versul „Şi el îmi dete ochii să văd lumina zilei" 
se referă nu la ochi şi la vedere propriu zis, ci la: a fi 
creat (a face ochi pe lume înseamnă a te naşte). 

Puţini din cei ce văd în fiecare zi lumina zilei se 
mai întorc să mulţumească Ziditorului pentru aceasta, 
dar poetul s-a întors. 

El şi-a amintit de Cel ce i-a dat ochi, lumina 
ochilor ca să vadă lumina zilei şi a lumii întregi, pentru 
că această lume este zidită ca o lumină şi pentru ca să 
fie zi de mântuire (cum spun rugăciunile şi slujbele 
ortodoxe, cu care era familiar) celor din ea, iar nu 
noapte de pierzare. 

Şi ştia că Cel ce i-a dăruit lumina ochilor e Acelaşi 
care dăruie şi lumina inimii care este mila: „Şi el îmi 
dete ochii să văd lumina zilei,/ Şi inima împlut-au cu 
farmecele milei". 

Căci dacă lumea şi universul se văd cu ochii şi nu 
se îmbrăţişează cu toată compasiunea iubirii, atunci 
nimic din frumuseţea lor nu ajunge cu adevărat la 
inima noastră, ci inima e rece şi ochiul ei e mort. 

Mila! Această stare de a fi, duhovnicească şi 
esenţială pentru ortodocşi, aceasta este cea pe care 
Dumnezeu o predă ca pe cea dintâi şi cea mai scumpă 
învăţătură în inima fiecărui om care se naşte pe pă- 
mânt. Mila care farmecă! 

Nu mai există altceva care să farmece omul şi să-1 
facă a toate cunoscător, ca mila! Mila, inclusiv după 

Eminescu, atrage ştiinţa, cunoştinţa, înţelepciunea, e 
cel mai bun pedagog şi un mare contemplativ. 

Pentru budişti era motiv de... indiferenţă desăvâr- 
şită, pentru Nietzsche motiv de dispreţ la adresa lui 
Hristos şi a creştinilor, calificaţi ca oameni slabi, dacă 
au milă. 

Dar pentru Eminescu, Dumnezeu farmecă inima 
omului cu mila Sa, învăţându-1 alfabetul milostivirii, 
pentru ca el să poată privi şi înţelege lumea. 

Omul, iconomul acestei lumi, trebuie să aibă 
compasiune ca să poată iubi natura, făpturile, cos- 
mosul. Aceasta credem că este şi uşa înţelegerii marii 
iubiri pe care a avut-o Eminescu pentru natură. 

Şi iubind cu milă toate acestea, şi Dumnezeu îl 
iubeşte pe el, pentru că El însuşi este Iubire şi Milă 
negrăită şi îi dă să-L simtă în creaţia Sa: „în vuietul de 
vânturi auzit-am al lui mers", mersul lui Dumnezeu, 
adică, în vuiet de vânturi. 

S-ar putea ca Eminescu să fi dorit să ne spună că a 
simţit puternic şi adânc harul lui Dumnezeu, pentru că 
expresia sa seamănă foarte mult cu ceea ce ne relatează 
Sfânta Scriptură la Fapt. 2, 2: „Şi din cer, fără de veste, 
s-a făcut un vuiet, ca de suflare de vânt ce vine repede, 
şi a umplut toată casa unde şedeau ei" (Biblia 1988), 
adică Sfinţii Apostoli, în ziua Cincizecimii, când S-a 
pogorât Duhul Sfânt peste ei. 

Nu este prima dată când întâlnim la Eminescu 
asemenea coincidenţe semnificative cu referatul biblic. 

Un lucru e sigur şi anume acela că Eminescu 
iubea exprimările extatice, chiar şi în contexte care nu 

se refereau la extaze mistice (aşa cum poeţi precum 
Cârlova sau Bolintineanu insistau pe categoria dulcelui, 
pe care Eminescu o sublimează), ceea ce denotă inti- 
mitatea sa cu vasta literatură isihastă care a circulat 
timp de secole în Ţările Române. 

Versul următor este încă şi mai enigmatic: „Şi-n 
glas purtat de cântec simţii duiosu-i viers". Poetul ne 
transmite că a simţit, a auzit glasul sau viersul duios al 
lui Dumnezeu „în glas purtat de cântec". 

Remarcăm faptul că duios este corelativul milei 
din versul anterior. Dumnezeu este duios cu oamenii 
pe care îi umple de farmecele milei. 

Uneori, în vederile extatice ale Sfinţilor, apar 
glasuri care cântă. Sau putem înţelege prin „glas purtat 
de cântec", glasul mamei sau al preotului sau al corului 
mănăstiresc, în care el să fi simţit glasul lui Dumnezeu, 
iubirea lui Dumnezeu pentru sine şi pentru toţi oame- 
nii. 

Până aici, poezia s-a ocupat cu naşterea lumii, cu 
naşterea poetului şi cu felul în care el L-a cunoscut pe 
Dumnezeu, Creatorul lumii, mai precis, cu intensitatea 
cu care el L-a simţit pe Dumnezeu în inima sa, în 
creaţie şi în toate cele care-1 înconjurau. 

De aici înainte, poemul se ocupă cu moartea sa şi 
este pentru mulţi o piatră de poticnire. Critica literară 
a fost nedumerită cel mai mult de ultimul vers al 
poemului, care cere o dispariţie în „stingerea eternă" şi 
care nu se potriveşte cu partea întâi a poeziei, în care 
poetul se închină unui Dumnezeu Atotputernic şi 
Atoatecreator. 

Eminescu însuşi a şovăit asupra formei şi sensului 
final al acestor versuri. 

Numindu-şi poemul Rugăciunea unui dac, pentru 
că dacul i s-a părut alter ego al său potrivit, s-a gândit 
la început să îl numească pe Dumnezeu Zamolxe. încât 
versul Astfel numai, Părinte, eu pot să-ţi mulţumesc" a 
fost la început Astfel numai, Zamolxe, eu pot să-ţi 
mulţumesc 

însă, dacă simpla menţionare a numelui lui 
Zamolxe ne-ar orienta spre păgânism, ne-am afla pe o 
pistă falsă. 

O dovadă o avem în poemul Strigoii, în care 
magul îi cere, la un moment dat, aceluiaşi Zamolxe, să 
o readucă la viaţă pe Măria, regina dacilor şi soţia lui 
Arald. Adresarea către Zamolxe îi atribuie acestuia 
caracteristicile Dumnezeului creştin, conform cu Sfân- 
ta Scriptură: „Iar duh dă-i tu, Zamolxe, sămânţă de 
lumină,/ Din duhul gurii tale ce arde şi îngheaţă". 

Versurile acestea fac aluzie la mai multe versete 
scripturale, după cum am arătat undeva mai sus. Se 
ştie că dacii credeau în nemurirea sufletului şi în viaţa 
veşnică, de aceea şi Eminescu suprapune cu uşurinţă 
valorile religiei creştine peste religia dacilor. 

în caietele sale scria uneori: Jesus Christus Rex/ 
Imperator Daco-Romanorum" 823 . Această precizare ne 
va ajuta şi pe mai departe să decelăm adevărul din 
aceste versuri eminesciene care par să se contrazică. 



22 M. Eminescu, Opere, II, ed. Perpessicius, p. 78. 
823 M. Eminescu, Opere, XV, op. cit, p. 388-389. 
în latină: „Iisus Hristos este Regele/ împăratul daco-romanilor". 

în volumul al doilea al ediţiei critice de Poezii a 
lui D. Murăraşu 824 , acesta recenzează o seamă de opinii 
şi posibilităţi de interpretare care identifică surse ale 
acestui poem începând de la literatura populară, Vasile 
Alecsandri şi Grigore Alexandrescu (a se vedea poemul 
Rugăciune al lui Gr. Alexandrescu cu care Rugăciunea 
unui dac este interesant de comparat), până la Alfred 
de Vigny 825 , E. A Poe 826 , Schiller 827 , Schopenhauer şi 
până la Rigveda şi lucrările budiste. 

Concluzia sa este că „recurgerea la erudiţie" pare 
incapabilă să soluţioneze într-un singur fel problema şi 
că 

„admitem că poetul îşi putea avea o logică a 
lui, deosebită de cea a noastră. în mintea lui 
Eminescu puteau să capete sinteza unificatoare 
lucruri contradictorii, pe care gândirea obişnuită 
nu le-ar putea întruni împreună" 828 . 



Suntem în asentimentul acestui mod de 
interpretare. Eminescu avea o covârşitoare putere de 
sinteză şi de unificare a sensurilor şi (într-un mod 
profund tradiţional, de altfel) el înţelegea gândirea 
umanităţii ca pe un tot unitar, aşa cum privea şi istoria 

824 Mihai Eminescu, Poezii, voi. II, ediţie critică de D. Murăraşu, 
Ed. Minerva, 1982, p. 402-419. 

825 A se vedea: http://fr.wikipedia.org/wiki/Alfred_de_Vigny. 

826 Idem: http://en.wikipedia.org/wiki/Edgar_Allan_Poe. 

827 Idem: http://ro.wikipedia.org/wild/Friedrich_von_Schiller. 

828 Mihai Eminescu, Poezii, voi. II, op. cit., p. 417. 

lumii ca pe un tot unitar şi nu ca pe un şir de sec- 
venţialităţi. 

Pentru că el concepea umanitatea ca pe un tot, ca 
pe Adamul total (ca să folosesc expresia Fericitului 
Sofronie Saharov 829 de la Essex), ca pe un singur Om, 
un singur Adam care a trecut prin mai multe vârste de 
dezvoltare. De aceea putea să ia ceea ce găsea şi era 
bun în alte religii, fără sentimentul paradoxului, şi să îl 
aşeze, cu multă detaşare, sub amprenta tradiţiei sale 
spirituale. 

Nu e ceva nefiresc pentru un ortodox, este un fapt 
recomandat încă din primele secole creştine - am mai 
vorbit despre asta - de mari personalităţi ale Bisericii 
precum Sfântul Iustin Martirul 830 sau de Sfântul Vasile 
cel Mare 831 . 

De aici, însă, marile nedumeriri şi exclamaţii la 
adresa versurilor sale. 

Eminescu nu făcea decât să caute adevărul în 
toate şi acolo unde îl găsea, îl înscria în cugetarea sa 
fără ezitare, chiar dacă îl găsea într-o propoziţie din 
Schopenhauer sau într-o strofă din Rigveda sau într-o 
nuanţă a gândirii lui Buddha. 

Asta nu înseamnă că se îmbolnăvise irevocabil de 
pesimismul schopenhauerian sau că devenise adeptul 
fără rest al filosofiei budiste, aşa după cum prezenţa 



829 A se vedea: 

http://ro.orthodoxwiki.org/Sofronie_%28Saharov%29. 

830 Idem: 

http : / / r o . wikipe dia.org/ wiki/ Iustin_Martirul_%C 5%9Fi_Filoz oful . 

831 Idem: http://ro.orthodoxwiki.org/Vasile_cel_Mare. 

celor 7 filozofi ai Antichităţii sau a Sibilelor prorociţe 
pe zidurile Mănăstirilor şi Bisericilor ortodoxe nu 
înseamnă că Creştinismul ortodox şi-a însuşit filosofia 
platoniciană sau stoică. 

Şi fără îndoială că Eminescu a văzut şi aceste 
picturi la Mănăstirile moldoveneşti pe care le cerceta 
împreună cu bibliotecile care se aflau în ele şi a înţeles 
libertatea de gândire a religiei sale 832 . 



32 Părintele Constantin Galeriu era de părere că: „Fiecare 
personalitate îşi poartă şi revelează, deopotrivă, unicitatea în dialogul cu 
timpul său şi fundamental, în comunicarea, într-un mod propriu, cu 
Absolutul, cu Dumnezeu, cu valorile şi temele supreme ale existenţei, 
care dau conştiinţei noastre umane şi vieţii un sens. 

Mihai Eminescu a aparţinut şi el vremii în care s-a născut, format 
şi afirmat ca geniu al spiritualităţii neamului şi a fost totodată, un fiu al 
sfârşitului de veac XIX. Ca geniu deosebit de sensibil şi receptiv la prodi- 
gioasa emisie de idei din vremea sa - filosofice, artistice, ştiinţifice - a 
receptat neîndoielnic o anume influenţă a lor, dar nu s-a lăsat, şi nici nu 
o putea face, impregnat de acestea în profunzimea lui, în identitatea care 
i-a rămas nealterată. 

Receptivitatea sa, care ne trimite cu gândul la enciclopedismul 
Renaşterii şi al perioadelor ce i-au urmat, nu s-a finalizat nici pe departe 
într-un fel de eclectism sau sincretism. Cu puterea geniului său a asimilat 
ideile şi valorile epocii, ca şi cele ale trecutului, a surprins esenţa, partea 
de adevăr din fiecare şi le-a tezaurizat în vistieria inimii şi a cugetului 
său. încât, acest om deplin al culturii româneşti [C. Noica] ne pare a 
întruchipa şi el o imagine din cuvintele Mântuitorului, făcându-se 
asemenea omului gospodar care scoate din vistieria sa, noi şi vechi (Mt. 13, 
52). Din vistieria pe care a agonisit-o în anii de liceu şi studenţie şi în toţi 
anii vieţii sale, Mihai Eminescu s-a dăruit cu har şi prinos, îndemnând: Ce 
ce rău şi ce e bine/ Tu te-ntreabă şi socoate, păstrând ce e bun. 

Este de la sine înţeles că în formarea lui s-au întrepătruns mai 
multe influenţe care i-au marcat în mod specific întreaga gândire şi 
creaţie. între acestea şi în consonanţă cu Zeitgeist-ul sfârşitului veacului 
trecut, sunt cele schopenhauriene şi prin ele cele ale filosofi ei orientale, 
hinduismul şi budismul. Dar dincolo de toate influenţele, ceea ce putem 

Tradiţia bizantină susţine că harul lui Dumnezeu 
a infuzat spiritul uman întotdeauna şi că cei 7 înţelepţi 
ai Antichităţii, care au înţeles să caute un Principiu 
(numit Logos, Foc, Esenţă, etc.) al lumii mai presus de 
lume şi de idolii de lemn sau de piatră, au fost luminaţi 
de Dumnezeu să creadă aceasta, chiar dacă se prea 
poate să le fi ajuns la urechi şi filosofia aparte a lui 
Moise şi a Pentateuhului, din care să se fi inspirat, şi 
chiar dacă deschiderea lor către adevăr nu a fost totală. 

Eminescu era la cunoştinţă, fără îndoială, cu toate 
acestea şi primise din Biserica sa şi din cărţile ei, din 
tradiţia bizantin-ortodoxă, o viziune holistică asupra 
realităţii, tradiţional ecumenică (de la oikumene-le 
bizantin-ortodox). Ceea ce nu înseamnă că nu făcea 
deosebirea între erezie şi cugetare dreaptă, ci că, în 
căutarea adevărului şi a sensului vieţii sale, păstrând 
viziunea şi credinţa Bisericii sale, pe care a confirmat-o 
în articole şi de care nu s-a dezis cu niciun gest nicio- 
dată, a avut capacitatea colosală să integreze în gân- 
direa sa orice punct de vedere care i s-a părut nobil, 
frumos şi drept. 

Mai putem scrie multe pagini pe marginea acestui 
lucru. Cred totuşi că m-am făcut înţeleasă. 

y y 

Era necesar însă, să facem aceste lămuriri, pentru 
a putea înţelege ce caută, în acelaşi poem, Hristos (pe 

afla la o cercetare atentă, mai adânc, este moştenirea ancestrală, purtată 
genetic şi transmisă în copilărie şi adolescenţă ca Tradiţie sacră şi dar al 
străbunilor. Fondul acestei moşteniri este acela creştin ortodox", cf. Chi- 
pul Mântuitorului Iisus Hristos în gândirea lui Mihai Eminescu, în rev. 
Studii Teologice, seria a Il-a, XLIII (1991), nr. 1, p. 46. 

A se vedea: http://ro.wikipedia.org/wild/Constantin_Galeriu. 

care îl recunoaştem din versuri), alături de Zamolxe, 
de versuri din Rigveda (prelucrate însă de Eminescu) şi 
de „stingerea eternă" care pare a fi o sintagmă echiva- 
lentă cu Nirvana budistă. 

Sursa nedumerilor, după cum am mai afirmat, 
este şi faptul că aici poetul s-a identificat cu dacul şi că, 
iniţial, a încercat să amalgameze două concepţii de 
viaţă diferite (având ca punct comun credinţa în 
nemurirea sufletului), optând în cele din urmă spre o 
formulă mai intimistă şi mai personalizată. 

Interpretarea budistă a fost indusă criticii literare 
şi de faptul că o variantă intermediară a poemului 
Rugăciunea unui dac era intitulată Nirvana. 

însă ce înţelegea Eminescu prin Nirvana nu e 
acelaşi lucru cu filosofia budistă, credem, ci exprima 
dorinţa lui de odihnire, de liniştire, de pace, de veşnicul 
repaos (expresie liturgică ortodoxă, întâlnită des în 
cărţile religioase vechi), adică de veşnica odihnă: „Şi 
tot pe lâng-aceasta cerşesc înc-un adaos:/ Să-ngăduie 
intrarea-mi în vecinicul repaos!". 

Pe lângă acesta, Nirvana budistă înseamnă neant 
şi presupune absenţa credinţei în existenţa sufletului 
şi, implicit, în nemurirea sufletului. Eminescu, în mod 
sigur, nu era ignorant în această privinţă. 

Pe de altă parte, în lirica veacului, la un poet ca 
Heliade Rădulescu, spre exemplu, repaos are, în 
context creaţionist, sensuri nebănuite pentru noi, post- 
modernii: „Se face iar seară, se face dimineaţă;/ în 
deltele eterne se-nscrie ziua-a şasea,/ Şi-ndată 

Creatorul reintră în repaos" (Anatolida sau Omul şi 
forţele). 

Se confirmă aici sinonimia dintre repaos şi odihna 
sau pacea lui Dumnezeu, la care li se pretinde creşti- 
nilor să ajungă prin penitenţă şi asceză. Pe de altă 
parte, cum spuneam, repaosul este de găsit peste tot în 
cărţile religioase vechi, însemnând: odihna veşnică. 

Se poate ca Eminescu să fi ţinut la termenul 
acesta, întrucât era unul dintre cuvintele moştenite din 
latină, cei repausaţi sau răposaţi fiind cei adormiţi 
întru Domnul, cei odihniţi, care au ajuns la sabatizare. 

Până a ajunge însă la ultimul vers, avem mai 
multe strofe, începând cu strofa a patra, care au deter- 
minat exegeza literară să considere acest poem un 
blestem, aruncat de poet asupra sa însăşi. 

Rămânem la părerea că este o rugăciune plină de 
smerenie adresată unui Părinte, pentru ca el să ajungă 
lipsit de orice atracţie faţă de lume, la starea de 
nepătimire, apathia care să îi permită să vadă duşmani 
în cei care i-au fost mai înainte dragi şi care prin 
dragostea lor l-ar mai putea îndupleca să se întoarcă cu 
inima spre acest pământ şi, în acelaşi timp, să-şi 
recunoască şi să-şi iubească vrăjmaşii, ba chiar şi 
ucigaşii, ca pe nişte prieteni dragi şi binefăcători. 

Nu există în aceste versuri nicio contradicţie cu 
învăţătura ortodoxă şi isihast-ascetică, pentru cine 
cunoaşte Filocalia şi pe Sfinţii Părinţi. 

De multe ori, părinţii trupeşti sunt consideraţi cei 
mai mari duşmani ai monahilor care doresc să se 
îndepărteze de lume, iar virtutea cea mai înaltă a 

Creştinismului - aşa cum accentua, mai aproape de 
noi, Sfântul Siluan Athonitul 833 - nu este decât iubirea 
vrăjmaşilor, prin care nevoitorul dovedeşte prezenţa 
harului lui Dumnezeu în sine şi a iubirii Lui, Care S-a 
rugat pentru vrăjmaşi fiind pe Cruce. 

Lecturat din această perspectivă, ni se pare că 
niciun alt scriitor din literatura noastră nu a arătat o 
intimizare atât de profundă cu exigenţele Ortodoxiei 
ascetice şi mistice ca Eminescu! 

Tocmai de aceea considerăm că ar trebui 
reevaluată opinia cu privire la imobilismul stoic sau la 
ataraxia antică, înţelese ca atitudini fundamentale 
însuşite de poet, şi ar fi cazul să luăm în considerare, 
mai degrabă, versiunea ortodoxă a nepătimirii 
(apathia), care are motivaţii esenţial distincte atât faţă 
de filosofia antică greacă, cât şi faţă de indiferenţa bu- 
distă. 

Am văzut, în primul capitol despre Eminescu, că 
apathia aceasta (nu ataraxia stoică) era printre primele 
învăţături însuşite de poet, pentru care rejecta cu 
dârzenie tentaţiile erotice, ignorând sau luptându-se 
cu ardoarea firii adolescentine. Este de-a dreptul 



33 Trăitor în sec. XIX-XX, simplu monah la Athos, cu numai două 
clase primare, insistă pe iubirea şi mila lui Dumnezeu faţă de oameni şi 
de toată creaţia Sa şi are o covârşitoare influenţă asupra cugetării 
ortodoxe contemporane, împreună cu ucenicul său, Sofronie Saharov. 

Acesta din urmă a elaborat, în termeni teologici şi filosofici, o 
teologie siluaniană şi, în plus, avea o experienţă multiplă de tinereţe, atât 
ca artist - pictor - în lumea pariziană, cât şi ca adept al religiilor orientale 
impersonale. 

A se vedea: http://ro.orthodoxwiki.org/Siluan_Athonitul. 



772 



impresionantă şi smeritoare pentru noi, ca cititori, 
rugăciunea sa atât de fierbinte pentru vrăjmaşi, 
rugăciunea ca ei să fie miluiţi de către Dumnezeu şi 
răsplătiţi ca binefăcători, mai ales ucigaşul său. 

Acestea nu sunt atitudini caracteristice nici 
antichităţii greceşti, nici religiei budiste şi nu vedem 
cum s-au putut naşte confuzii atât de mari în inter- 
pretare. 

Ar mai fi de observat că a murit lovit de piatră şi 
părăsit de toată lumea, aşa cum a cerut în acest poem. 

Rugăciunea pentru vrăjmaşi este o dovadă pentru 
noi că Eminescu nu se gândea aici la ataraxia stoică 
sau budistă ori la indiferenţa călugărilor brahmani sau 
budişti, care nu pun niciun preţ nici pe ură, nici pe 
iubire, nici pe bucuria şi nici pe suferinţa aproapelui. 

Un credincios budist şi-ar fi dorit să piară în 
„stingerea eternă", într-adevăr, dar fără să adauge rugă- 
ciuni de binefacere pentru vrăjmaşi, care i-ar fi fost cu 
totul indiferenţi. 

Avem, dacă ne referim numai la literatură, 
exemplul lui Mircea Eliade care povestea cum, 
părăsind Calcutta, după despărţirea de Maitreyi, şi 
întâlnind călugări indieni, aceştia îşi manifestau dispre- 
ţul cel mai profund faţă de el, din cauză că îngăduia să i 
se citească suferinţa pe chip, şi îl tratau, din acest 
motiv, cu toată indiferenţa şi desconsiderarea de care 
erau în stare. 

Rugăciunea lui Eminescu se face către un Părinte 
ascultător, atent la nevoile copiilor Săi. Şi tocmai 
datorită credinţei că va fi ascultat, poetul îl numeşte 

Părinte pe Dumnezeul său, pentru că ştie că nu este 
indiferent. în varianta iniţială, în care rugăciunea se 
făcea către Zamolxe, apărea şi versul „Tu care dai 
uitării a oamenilor turmă", dar se vede că Eminescu s-a 
răzgândit şi a renunţat la acest vers, aşa cum 1-a 
înlocuit pe Zamolxe cu Părinte şi aşa cum a renunţat şi 
la titlul Nirvana. 

Iar faptul că poetul ar fi vrut să îl înduplece pe 
Dumnezeu spre blesteme împotriva lui însuşi, nu este 
nici aceasta mare mirare pentru noi, întrucât monahii 
ortodocşi vorbesc despre ei înşişi ca despre nişte mari 
blestemaţi şi lepădaţi de la Dumnezeu şi adesea sem- 
nează, alăturând numelui lor, sintagme ca „păcătosul", 
„blestematul" sau „de trei ori blestematul" - şi multe 
altele asemenea. 

Aşadar, ajungând la controversatele versuri finale 
(„Să simt că de suflarea-ţi, suflarea mea se curmă/ Şi-n 
stingerea eternă dispar fără de urmă!"), nu putem decât 
să atragem atenţia că toată poezia de până aici nu con- 
travine spiritului şi viziunii tradiţionale asupra lumii, 
aşa încât ar fi imposibil, cel puţin pentru organicitatea 
poeziei eminesciene, să considerăm că ultimul vers ar 
ieşi din sensul general al poemului şi ar face notă dis- 
cordantă cu acesta. 

Mai trebuie să menţionăm aici şi faptul că se pare 
că poezia a fost concepută în urma despărţirii de 
Veronica Miele 834 şi a marii dezamăgiri pe care a trăit- 
o, dar şi că, foarte adesea, în scrisorile către apropiaţii 



A se vedea: http://ro.wikipedia.org/wild/Veronica_Micle. 

săi, în toată viaţa sa, el s-a plâns că suferă de sărăcie, 
adăugând frecvent formule care exprimau dorinţa lui 
de a fi murit. 

Aşa încât dorinţa lui de dispariţie nu trebuie citită 
neapărat literal, ca dorinţă de desfiinţare şi aneanti- 
zare, ci mai degrabă ca dor de moarte şi de odihnire, 
după cum am mai spus. 

De altfel, testamentul său literar, poezia Mai am 
un singur dor, a purtat la un moment dat şi titlul Dorul 
unui dac, formulare care se aseamănă foarte mult cu 
Rugăciunea unui dac. 

Numai că acolo nu e vorba de nicio aneantizare, 
dispariţie sau pieire, ci de continuitate, de viaţă veşnică 
într-o lume veşnică, paradisiacă, o lume cu codri, 
izvoare, lună şi luceferi, în care să existe numai 
„prieteni". Acelaşi lucru 1-a sesizat şi Zoe Dumitrescu- 
Buşulenga: 

„ajuns la capătul muceniciei sale, va reintra 
în permanenţă [veşnicie] pentru a-şi reîntâlni 
ocrotitorii, codrii, apele, stelele..." 835 . 

Dar şi George Gană: 

„Eminescu e incapabil să admită descompu- 
nerea omului prin moarte şi risipirea lui în 
natură. 



35 Zoe Dumitrescu-Buşulenga, Eminescu - cultură şi creaţie, op. 
cit., p. n. 

L-am văzut sforţându-se să dovedească filo- 
zofic nemurirea sufletului şi a formei individuale. 

[...] 

Mortul eminescian e înzestrat cu vedere, e un 
contemplativ cu privirile îndreptate către splendo- 
rile universului (s. n.)" 83<5 . 



Versul „Să simt că de sufiarea-ţi, suflarea mea se 
curmă", ni se pare că exprimă cererea ca Cel care dă 
viaţă, Cel care a dat omului suflare de viaţă, să-i îngă- 
duie să moară. 

El cere de la Dumnezeu să-i dăruiască moartea, ca 
pe un dar al milostivirii Sale, după cum a primit şi 
viaţa ca pe un dar al milei Sale. Tot prin suflarea lui 
Dumnezeu, prin care a primit viaţa, poetul doreşte să 
primească şi moartea. 

Aceasta este rugăciunea către un Dumnezeu 
Creator şi Atotputernic, Care a creat lumea din nimic. 
Mai înainte de a fi lumea, a fost pacea veşniciei lui 
Dumnezeu, căci nimicul nu este o existenţă. A fost 
Pacea eternă căreia Vespasian i-a clădit la Roma un 
templu, influenţat fiind de filosofia creştină care îşi 
sporea mereu numărul adepţilor 837 . 

„«O, de ar fi moarte, fără ca eu să mor,/ Eu aş 

cuprinde-o-n braţe şi aş strânge-o cu dor», spune 



3 George Gană, op. cit., p. 55. 

837 Cf. Dimitrie Bolintineanu, Nepăsarea de religie, de patrie şi de 
dreptate la români, ediţie îngrijită şi prefaţată de Teodor Vârgolici, Ed. 
Gramar, Bucureşti, 2007, p. 21. 

sihastrul din Povestea magului călător în stele. E 
moartea pe care şi-a dorit-o de fapt Eminescu" 838 . 

Versul final poate fi interpretat, aşadar, şi altfel 
decât ca o cerere a poetului de anulare a fiinţei sale 
(„Să simt că de suflarea-ţi, suflarea mea se curmă / Şi-n 
stingerea eternă dispar fără de urmă!"), dat fiind faptul 
că ideea nimicirii fiinţiale şi a întoarcerii în nefiinţă nu 
corespunde cu rugăciunea către un Dumnezeu Iubitor 
şi Atotputernic, care nu îşi anulează creaţia, nici cu 
ceea ce versurile ne descoperă cu privire la concepţia 
lui Eminescu despre moarte. 

Cererea, rugăciunea poetului este, în esenţă, 
aceea de a se întoarce la pace, linişte şi fericire, fără să 
configureze această pace într-un mod anume. Liniştea 
eternă primordială este un echivalent al adâncimii 
abisale a păcii la care el tânjeşte să ajungă. 

însă, ne întrebăm: de unde budism? Credea 
Eminescu în Buddha, în extincţie, în Nirvana? O 
poezie postumă ne avertizează răspicat că nu 839 . 



3 George Gană, op. cit., p. 57. 

839 A se vedea însă şi articolele sale: „...duiosul ritm al clopotelor ne 
vesteşte vechea şi trista legendă [legendă = istorie, povestire despre ceva 
petrecut demult, nu basm fantastic n.n.] că astăzi încă Hristos e în 
mormânt, că mâine se va înălţa din giulgiul alb ca floarea de crin, 
ridicându-Şi fruntea Sa radioasă la ceruri. 

Tristă şi mângâietoare legendă! Iată două mii de ani aproape de 
când ea au ridicat popoare din întunerec, le -au constituit pe principiul 
iubirii aproapelui, două mii de ani de când biografia Fiului lui Dumnezeu 
e cartea după care se creşte omenirea. 

învăţăturile lui Budha, viaţa lui Socrat şi principiile stoicilor, 
cartea spre virtute a chinezului La-o-tse, deşi asemănătoare cu 

învăţăturile creştinismului, n-au avut atâta influenţă, n-au ridicat atât pe 
om ca Evanghelia, această simplă şi populară [populară = cunoscută de 
toată lumea, nu vulgară sau simplistă n.n.] biografie a blândului 
Nazarinean, a cărui inimă a fost străpunsă de cele mai mari dureri morale 
şi fizice, şi nu pentru El, [ci] pentru binele şi mântuirea altora. 

Şi un stoic ar fi suferit durerile lui Hristos, dar le -ar fi suferit cu 
mândrie şi dispreţ pentru semenii lui. Şi Socrat a băut paharul de venin, 
dar 1-a băut cu nepăsarea caracteristică virtuţii civice a Antichităţii. 

Nu nepăsare, nu dispreţ: suferinţa şi amărăciunea întreagă a morţii 
au pătruns inima Mielului simţitor şi în momentele supreme au încolţit 
[numai] iubirea în inima Lui şi şi-au încheiat [viaţa pământească] cerând 
de la Tată-Său din ceruri iertarea prigonitorilor. 

Astfel, a se sacrifica pe sine pentru semenii săi, nu din mândrie, nu 
din sentiment de datorie civică, ci din iubire, a rămas de atunci cea mai 
înaltă formă a existenţei umane, acel sâmbure de adevăr care dizolvă 
adânca dizarmonie şi asprimea luptei pentru existenţă ce bântuie natura 
întreagă. [...] 

Omul trebuie să aibă înaintea lui un om ca tip de perfecţiune după 
care să-şi modeleze caracterul şi faptele. Precum arta modernă îşi 
datoreşte renaşterea modelelor antice, astfel creşterea lumii nouă se 
datoreşte prototipului omului moral Iisus Hristos. După El încearcă 
creştinul a-şi modela viaţa sa proprie, încearcă combătând instinctele şi 
pornirile pământeşti din sine. [...] 

Caracterele crescute sub influenţa biografiei lui Hristos, şi cari s- 
au încercat a se modela după al Lui [după caracterul Lui], rămân creştine. 
[...] 

Nu în cultura excesivă a minţii consistă misiunea şcoalelor, ci în 
creşterea caracterului. De acolo rezultă importanţa biografiei lui Hristos 
pentru inimile unei omeniri veşnic renăscânde. 

Sâmburul vecinicului adevăr semănat în lume de Nazarineanul 
răstignit" (Fragmente din articolul intitulat învierea, reprodus în M. 
Eminescu, Opere, XII, ed. întemeiată de Perpessicius, p. 134-135). 

„Să mânecăm dis-de-dimineaţă şi în loc de mir cântare să aducem 
Stăpânului, şi să vedem pe Hristos, Soarele dreptăţii, viaţa tuturor 
răsărind! [irmosul de la cântarea a 5-a din Utrenia învierii, în 
Penticostar.] Şi la sunetele vechei legende suferinţele, moartea şi învierea 
blândului nazarinean, inimile a milioane de oameni se bucură, ca şi când 

ieri proconsulul Pilat din Pont şi-ar fi spălat mâinile şi-ar fi rostit acea 
mare, vecinică îndoială a omenirii: Ce este adevărul? 

Ce este adevărul ?...fost-am vreodată creştini? - şi suntem dispuşi a 
răspunde nu. Mai adevărate sunt cuvintele lui Calist Patriarhul de Con- 
stantinopol, care, într-o fierbinte rugăciune pentru încetarea secetei, 
descria caracterul omenesc. «Nu numai dragostea Ta am lepădat, ci ca 
fiarele unul asupra altuia ne purtăm şi unul altuia trupurile mâncăm prin 
feluri de lăcomii şi prin nedireaptă voinţa noastră. Deci, cum sântem 
vrednici a lua facerile de bine ale tale? Că Tu eşti dirept, noi nedrepţi; Tu 
iubeşti, noi vrăjmăşim; Tu eşti îndurat, noi neînduraţi; Tu făcător de 
bine, noi răpitori! Ce împărtăşire avem cu Tine, ca să ne şi împărtăşim 
bunătăţilor Tale? Mărturisim direptatea Ta; cunoaştem judecata cea de 
istov a noastră; propovăduim facerile Tale de bine; a mii de morţi sântem 
vinovaţi; iată, sub mâna Ta cea lucrătoare şi care ţine toate petrecem. 
Lesne este mâniei Tale celei atotputernice ca într-o clipeală să ne piarză 
pe noi şi, [pentru] cât este departe [de Tine] gândul şi viaţa noastră, cu 
direptul este nouă să ne dăm pierzării, prea direpte Judecătoriule! 
Dar... îndurării cei nebiruite şi bunătăţii cei negrăite nu este acest lucru cu 
totul vrednic, prea iubitorule de oameni, Stăpâne!». 

Rar ni s-a întâmplat să vedem şiruri scrise cu atâta cunoştinţă de 
caracterul omenesc. [...] 

Şi astfel a fost totdeauna [cum spune Sfântul Calist în rugăciunea 
sa]. în loc de a urma prescripţiunile unei morale tot atât de veche ca şi 
omenirea [morala creştină], în loc de a urma pe Dumnezeu, omenirea 
necorigibilă nu-L urmează deloc; ci, întemeiată [bizuindu-se] pe bună- 
tatea Lui, s-aşterne la pământ în nevoi mari şi cerşeşte scăpare. Şi toate 
formele cerşirei le-a întrebuinţat faţă cu acea putere [dumnezeiască] 
înaintea Căruia individul se simte a fi ca o umbră fără fiinţă şi un vis al 
înşelăciunii. [Se vede aici limpede că viaţa ca umbră şi vis sunt preluări 
din Scriptură şi din teologia creştin-ortodoxă şi nu din religia brah- 
manică.] Conştie [e conştient] despre nimicnicia bunurilor lumii... 

Ce-i ajută lui Cezar c-a fost un om mare? Astăzi peste cenuşa lui 
lipeşte un zid vechi împotriva ploii şi a furtunei. [...] 

Ba credem c-a înviat [Hristos] în inimile sincere cari s-au jertfit 
pentru învăţătura Lui, credem c-a înviat pentru cei drepţi şi buni, al căror 
număr mic este, dar pentru acea neagră mulţime, cu pretexte mari şi 
scopuri mici, cu cuvânt dulce pe gură şi cu ură în inimă, cu faţa zâmbind 
şi cu sufletul înrăutăţit, El n-a înviat niciodată, cu toate că şi ei se închină 
la acelaşi Dumnezeu. [...] 

Eminescu admirase la Buddha faptul că acela 
luptase împotriva castelor şi a nedreptăţii sociale. 

însă mai mult decât interes cultural pentru 
textele sanscrite şi decât admiraţie faţă de unele virtuţi 
ale întemeietorului religiei budiste, Eminescu nu ne 
lasă să înţelegem de nicăieri că ar fi avut. Iată însă şi 
poezia la care ne refeream: 

Eu nu cred nici în Iehova, 
Nici în Buddha-Sakya-Muni, 
Nici în viaţă, nici în moarte, 
Nici în stingere ca unii. 

Visuri sunt şi unul ş-altul, 

Şi totuna mi-este mie 
De-oi trăi în veci pe lume, 

De-oi muri în veşnicie. 

Toate-aceste taine sfinte 

Puţini sunt cei aleşi şi puţini au fost de-a pururi. 
Hristos au înviat!" (Paştele, reprodus în: M. Eminescu, Opere, X, 
ed. întemeiată de Perpessicius, p. 77-79). 

„De ce este Hristos aşa de mare? Pentru că prin iubire El a făcut 
cearta dintre voinţe imposibilă [dintre voinţa divină şi voinţa umană - 
aşadar Eminescu cunoştea foarte bine dogmele ortodoxe, amintind aici 
dogma hristologică, care spune că Hristos a împăcat în Sine voinţa 
dumnezeiască cu voinţa omenească]. 

Când iubirea este - şi ea este numai când e reciprocă - şi reciproc 
absolută, va să zică universală; când iubirea e, cearta e cu neputinţă şi, de 
e cu putinţă, ea nu este decât cauza unei iubiri preînnoite [nedesă- 
vârşite]", cf. M. Eminescu, Opere, XV, ed. întemeiată de Perpessicius, p. 
25, 29. 

- Pentru om frânturi de limbă - 
în zădar gândeşti, căci gândul, 
Zău, nimic în lume schimbă. 

i fiindcă in nimica 
Eu nu cred - o, daţi-mi pace! 
Fac astfel cum mie-mi pare 
Şi faceţi precum vă place. 

Nu mă-ncântaţi nici cu clasici, 
Nici cu stil curat şi antic - 
Toate-mi sunt de o potrivă, 

Eu rămân ce-am fost: romantic. 



E un poem publicat postum, iar redatarea din 
manuscris este pe alocuri ininteligibilă, creând 
dificultăţi de lectură atât lui Chendi, cât şi lui Perpe- 
ssicius. Acesta din urmă notează că poemul aparţine 

„acelui capitol al confesiunilor subiective, în 
care s-au altoit şi anume note polemice, atât de 
bogat la anul acela 1876, când germinează întâile 
forme ale Scrisorii a 11-a [...]. Aceasta se poate 
vedea mai cu seamă în ultima strofa, în respin- 
gerea globală a oricărei concesiuni la gustul zilei 

*1 w j_ " î <->••! -1 •"840 

şi la răstălmăcirile operei lui * . 



0 Cf. M. Eminescu, Opere, V, ed. Perpessicius, p. 251. 

într-adevăr, în Scrisoarea II apare aceeaşi po- 
lemică dură cu pretenţiile şi aşteptările publicului 
contemporan (care e, de fapt, publicul superficial din 
toate timpurile) : 

De ce pana mea rămîne în cerneală, mă întrebi? 
De ce ritmul nu m-abate cu ispita-i de la trebi? 
De ce dorm, îngrămădite între galbenele file, 
Iambii suitori, troheii, săltăreţele dactile? 

Dacă tu ştiai problema astei vieţi cu care lupt, 
Ai vedea că am cuvinte pana chiar să o fi rupt, 
Căci întreb, la ce-am începe să-ncercăm în luptă 

dreaptă 

A turna informă nouă limba veche şi-nţeleaptă? 

Acea tainică simţire, care doarme-n a mea harfă, 
în cuplete de teatru s-o desfac ca pe o marfă, 

Când cu sete cauţi forma ce să poată să te-ncapă, 
Să le scriu, cum cere lumea, vro istorie pe apă 7 . 

însa tu îmi vei răspunde că e bine ca în lume 
Prin frumoasă stihuire să pătrunză al meu nume, 

Să-mi atrag luare-aminte a bărbaţilor din ţară, 
Să-mi dedic a mele versuri la cucoane, bunăoară, 

Şi dezgustul meu din suflet să-1 împac prin a mea 

minte. - 

Dragul meu, cărarea asta s-a bătut de mai nainte; 
Noi avem în veacul nostru acel soi ciudat de barzi, 
Care-ncearcă prin poeme sa devie cumularzi, 

închinînd ale lor versuri la puternici, la cucoane, 
Sunt cântaţi în cafenele şi fac zgomot în saloane; 
Iar cărările vieţii fiind grele şi înguste, 
Ei încearcă să le treacă prin protecţie de fuste, 

Dedicînd broşuri la dame a căror bărbaţi ei speră 
C-ajungând cândva miniştri le-a[r] deschide carieră. - 

[etc] 

însă tocmai în această Scrisoare II se regăsesc 
insistent acele parafraze biblice despre care am vorbit 
în capitolul anterior: „cărările vieţii fiind grele şi îngus- 
te"; „Oare glorie să fie a vorbi într-un pustiu?/ Azi, când 
patimilor proprii muritorii toţi sunt robi"...; „Azi abia 
vedem ce stearpă şi ce aspră cale este/ Cea ce poate să 
convie unei inime oneste". 

Eminescu aminteşte aluziv despre Prorocul Ioan 
Botezătorul, care striga în pustiu, şi despre calea virtu- 
ţii cea strâmtă şi aspră, despre care a vorbit Mântui- 
torul. 

întorcându-ne la Eu nu cred nici în Iehova..., la 
prima vedere, pare că poetul declară că el nu crede nici 
în Dumnezeu, nici în Buddha. 

însă, dacă privim cu mai multă atenţie versurile, 
înţelegem că Eminescu afirmă aici ceea ce spunea şi în 
Memento mori: omul nu-L poate cunoaşte pe Dum- 
nezeu, iar tot ceea ce poate spune omul despre tainele 
sfinte ale Dumnezeirii sunt „frânturi de limbă". 



783 



De aceea e zădărnicie şi vis să concepi ficţional 
idei despre Dumnezeire, despre care nu ştii dacă sunt 
adevărate sau nu. 

Aşa încât poetul nu este în stare să-şi afişeze o 
credinţă neîndoielnică în ceea ce el însuşi nu cunoaşte, 
fiindcă nu a primit-o printr-o revelaţie personală. 

Să ne amintim versurile din Memento mori, în 
care îl întreba pe Dumnezeu: „Cine eşti?.. .Să pot 
pricepe şi icoana ta... pe om. /.../ Oare viaţa omenirei nu 
te caută pe Tine? / Eu, un om de Te-aş cunoaşte, chiar 
să mor mi-ar părea bine". 

Dumnezeu i-a hotărât o soartă veşnică şi el nu 
cunoaşte care este aceasta, de aceea primeşte orice îi 
stabileşte Judecata divină, fie Raiul, fie Iadul: „De-oi 
trăi în veci pe lume,/ De-oi muri în veşnicie". 

Aici nu se afirmă că Dumnezeu nu există, ci 
versurile pot fi la fel de uşor interpretate ca necunoaş- 
tere cu privire la soarta veşnică a omului şi la destinul 
său etern. Personal, vedem în aceste cuvinte mai 
degrabă smerenie decât resemnare. 

Expresia „totuna mi-este mie" nu credem că se 
traduce prin nepăsare sau indiferenţă, pentru că, dacă 
ar fi fost indiferenţă totală, atunci ar fi fost budist, ceea 
ce el neagă. 

„Totuna mi-este mie" poate fi înţeleasă şi ortodox, 
ca echivalentul părăsirii de sine şi al lăsării în voia lui 
Dumnezeu. 

Un fel de: nu mai vreau să îmi bat capul, nu mai 
vreau să mă zbucium gândindu-mă dacă mă mântuiesc 
sau nu. Aştepta moartea ca pe o ispăşire, ca pe o 

izbăvire de durerile şi relele acestei vieţi, împăcându-se 
cu hotărârea divină. 

Iehova şi Buddha-Salcya-Muni din această poezie 
sunt, pentru Eminescu, dintre acele chipuri pe care 
umanitatea le-a asumat ca fiind reprezentări ale Divi- 
nităţii, de-a lungul istoriei. 

Putem rememora, din nou, versuri din poemul 
Memento mori, care să ne lămurească cu privire la 
acest subiect: 

Oamenii au făcut chipuri ce ziceau că-Ţi seamăn Ţie, 
Te-au săpat în munţi de piatră, Te-au sculptat într-o cutie, 
Ici erai zidit în stânce, colo-n aşchii de lemn sfânt 841 ; 
Ş-apoi vrură ca din chipu-ţi să explice toate. Mută 
La rugare şi la hulă idola de ei făcută 
Rămânea!. ..Un gând puternic, dar nimic - decât un gând. 

Dacă pe Buddha conştiinţa creştină îl asociază 
imediat, fără probleme, cu idola mută şi păgână, în ce 
priveşte numele lui Iehova, avem nevoie de o discuţie. 

Iehova este numele lui Dumnezeu din Vechiul 
Testament, acel nume pe care evreii nu-1 rosteau 
niciodată. 

Se zice că Eminescu ar fi fost iniţiat de un 
maestru oarecare în cunoaşterea Talmudului (s-a 
vorbit chiar despre Gaster), motiv pentru care jidovul 
apare sub chipul unui dascăl sau învăţat în Sărmanul 
Dionis şi într-o variantă a Scrisorii I. 



41 Sunt sigură că Eminescu avea în vedere o realitate concretă, 
care mie îmi scapă acum. 

Părerea noastră este că Iehova din acest poem nu 
este Dumnezeul Prorocilor şi al Drepţilor ci, mai 
degrabă, prototipul unui Dumnezeu distant, necomu- 
nicativ cu oamenii, aspru cu păcatele lor, aşa cum 
apărea în optica evreilor de odinioară, nu a Drepţilor ci 
a celor care călcau adesea Legea şi se luptau cu Dum- 
nezeul lor. 

Eminescu ar fi putut să scrie Dumnezeu în locul 
lui Iehova, cu atât mai mult cu cât nu încălca nici 
raţiuni de prozodie, dacă ar fi optat pentru această 
soluţie. 

Ar fi putut scrie astfel versurile: Eu nu cred în 
Dumnezeu/ Nici în Buddha-Salcya-Muni. 

Dar el nu a scris că nu crede în Dumnezeu. Iar 
Eminescu avea o acrivie de savant şi opţiunile sale 
trebuie cercetate cu mare atenţie, pentru că în niciun 
caz nu îi stătea în caracter să facă licenţe poetice, aşa 
cum au învăţat generaţii întregi de elevi şi studenţi. 

Pentru Eminescu, valoarea omului se măsoară în 
gradul de intimitate pe care îl are cu Dumnezeu. Inti- 
mitatea cu Dumnezeu, cu cât este mai mare, cu atât 
mai mult înseamnă iubire şi înţelepciune mai multă, 
cunoaştere mai desăvârşită. 

Pentru omul care are îndoieli mari şi neştiinţe 
grele, Dumnezeu este Iehova. Pentru zmeul din 
poemul Fata-n grădina de aur, Dumnezeu este Adonai, 
adică Dumnezeul cu care vorbeşti. Pentru că Adonai 
este numele lui Dumnezeu care se putea rosti din 
Vechiul Testament. Iar pentru Luceafăr sau pentru 

dacul din Rugăciunea unui dac, Dumnezeu este 
Părinte. 

Aşa încât, opţiunea poetului pentru Iehova, în 
poezia despre care vorbim, trebuie să ne trimită la o 
decriptare aparte. 

Nu forţăm interpretarea versurilor dacă ajungem 
să considerăm că acest Iehova eminescian reprezintă 
aici imaginea protestantă a unui Dumnezeu retras în 
transcendenţă, aflat departe de lume, pentru că însuşi 
Eminescu, într-un articol, recepta doctrina religioasă 
întemeiată de Luther şi Calvin 842 ca o încercare de 
iudaizare a Bisericii, adică drept o distanţare teoretică 
(în teoria doctrinarilor Reformei) a lui Dumnezeu de 
lumea Sa, lucru inadmisibil în Ortodoxie: 

„N-a fost ea [Mitropolia Sucevei şi Moldovei] 
aceea care-n persoana lui Varlaam Mitropolitul au 
făcut ca Duhul Sfânt să vorbească în limba nea- 
mului românesc, să redeie în graiul de miere al 
coborâtorilor armiilor romane Sfânta Scriptură şi 
precepetele blândului Nazarinean? 

N-a fost ea care s-a ridicat cu putere [prin 
Sinodul panortodox de la Iaşi, din 1642] contra 
naţionalizării, iudaizării Bisericei creştine prin 
Luther şi Calvin? 

Patriarhi şi mitropoliţi au făcut faţă cu 
propăşirea repede a reformaţiei şi dezbinării; 
mitropolia Moldovei şi a Sucevei au ridicat glasul 



2 A se vedea: http://ro.wikipedia.org/wild/Jean_Calvin. 

contra lui Luther si au arătat totodată că reforma 

y 

era în sine de prisos. 

Nu reformă - reîntoarcere la vechea si 

y 

toleranta comunitate bisericească [...] era mân- 
tuirea omenirei din mrejele materialismului şi din 
sofismele lui Anti-Crist" 843 . 



Iudaizarea Bisericii creştine prin Luther şi Calvin 
este în mod cert o sintagmă perplexantă pentru un 
(post)modern, care nu percepe neapărat protestan- 
tismul ca pe o formă de întoarcere a Creştinismului 
la.. .umbra Legii. 

Percepţia, cel mai probabil, i-a fost sugerată 
poetului de Răspunsul împotriva catehismului calvinesc 
al lui Varlaam 844 - sau poate şi de alte lucrări. 

însă, ceea vrem să subliniem este faptul că nouă 
nu ne mai este cunoscut, adesea, contextul gândirii 
eminesciene şi că se pot trage concluzii eronate dintr-o 

843 M. Eminescu, Opere, IX, ed. întemeiată de Perpessicius, p. 259. 

844 Proiectul nostru audio: 
1. 

http :/ / ia36o7o6 .us .archive . org/ 6/items/ ArhivaAudio - 
videoteologiePentruAzh/SfVarlaamAlMoldoveiRaspunsImpotrivaCatehis 
muluiCalvinesci.mp3 ; 

2. 

http://www.archive.org/ download/ArhivaAudio- 
videoteologiePentruAzii/SfVarlaamAlMoldoveiRaspunsImpotrivaCatehis 
muluiCalvinesc2 .mp3 ; 

3- 

http://www.archive.org/ download/ArhivaAudio- 
videoteologiePentruAzii/SfVarlaamAlMoldoveiRaspunsImpotrivaCatehis 
muluiCalvinesc3.mp3. 

judecată pripită asupra unor afirmaţii fals explicite şi 
percepute ca simpliste, care pot ascunde sensuri cu 
totul nebănuite, chiar contrare în raport cu aparenţa. 

Pe de altă parte, între Iehova şi Buddha există o 
incomparabilă diferenţă. Iehova este Dumnezeul unui 
popor, singurul popor monoteist din lume vreme de 
mai multe veacuri. 

în timp ce Buddha-Salcya-Muni, ale cărui nume 
înseamnă Iluminatul, înţeleptul sau Divinul, este un 
simplu om, creatorul unei religii, care toată viaţa a 
predanisit credinţa că totul este o iluzie şi că de fapt nu 
există nimic (e drept, unui cerc restrâns de ucenici, în 
timp ce pentru neiniţiaţi, mesajul era mai nuanţat) şi 
care, în mod paradoxal, după moarte a început să fie 
adorat ca un zeu. 

Prin afirmaţia pe care o face, „Eu nu cred nici în 
Iehova,/ Nici în Buddha-Salcya-Muni", Eminescu neagă 
atât credinţa într-un Dumnezeu transcendentalist, aşa 
cum şi-1 reprezintă prin forma termenului Iehova, cât 
şi credinţa în zei instauraţi de imaginaţia sau filosofiile 
umane, precum este Buddha-Salcya-Muni. Problema 
adevărului, a localizării lui în religiile impersonaliste, 
în politeism sau în monoteism, nu o ridică numai 
Eminescu. 

Şi Heliade, în Anatolida, susţinând adevărul 
revelat din Scriptură, conchide că „toată nefiinţa, ca 
[şi] zeii ficţiunii,/ Dispare ca minciuna când adevăru- 
apare/ în Iehova-Fiinţă"..., adică în Dumnezeul cel 
Unul - aici Heliade foloseşte numele Iehova cu sens 
veterotestamentar. 

Numai că Eminescu - care era mult mai atent 
decât Heliade şi îi reproşa acestuia (am văzut mai sus) 
că nu e destul de acurat în ceea ce priveşte teologia -, 
după părerea noastră, nuanţează subtil această pole- 
mică dogmatică între religii, atunci când îi refuză pe 
Iehova şi pe Buddha. 

Primele două strofe sunt, în planul expresiei, 
echivalentul a tot ceea ce a compus vreodată Eminescu 
şi a fost interpretat de critica literară ca viziune filo- 
sofică brahmană sau budistă. 

însă ne lovim de un paradox colosal: acela că, în 
aceste versuri, care se pretează cel mai bine (la o 
evaluare sumară totuşi) interpretării printr-o credinţă 
a poetului în Nirvana budistă, tocmai în aceste versuri 
se afirmă contrariul, fiindcă este negată credinţa în 
extincţie. 

Şi atunci ne rămân două soluţii: ori îl decretăm pe 
Eminescu mai catolic decât papa, adică mai budist 
decât Buddha însuşi, ori acceptăm că sensurile sunt 
mai enigmatice şi mai profunde decât am putea crede 
noi mergând pe suprafaţa lor. 

Şi, mai ales, că trebuie să ne îndreptăm spre o altă 
arie de cultură şi spiritualitate, ca să aflăm răspunsul. 
Spre o religie care nu este deistă, nu este nici de tip 
protestant, în care Dumnezeu nu este perceput ca 
distant, şi spre o spiritualitate şi cultură care e mefien- 
tă faţă de filosofii umane zadarnice. 

Şi credem că recunoaştem această religie, cultură 
şi spiritualitate chiar în credinţa în care poetul a fost 
botezat, a crescut şi a murit şi care este Creştinismul 



790 



ortodox. E greu de împăcat declaraţia de aici a 
poetului, aceea că nu crede în extincţie, cu inter- 
pretarea, pe care o oferă critica literară, ca dorinţă de 
extincţie, a versurilor din finalul Rugăciunii unui dac. 

Ori Eminescu se contrazice, ori „stingerea eternă" 
în care „dispar fără de urmă" înseamnă altceva. Şi cu 
toată reticenţa unor exegeţi, credem că întreg poemul 
Rugăciunea unui dac ne orientează înspre cu totul alte 
semnificaţii decât cele ale întoarcerii în Nirvana sau în 
nefiinţă. 

Mai uşor ar fi să înţelegem că visul şi iluzia din 
lirica eminesciană sunt concepte ale spiritualităţii 
româneşti tradiţionale, pe linia Eccesiastului şi a 
Psaltirei, identificabile ca atare şi la Sfântul Ioan Gură 
de Aur şi în toată literatura patristică şi pe care 
Eminescu putea să le regăsească şi în Cazanii, la Miron 
Costin sau Dimitrie Cantemir. Mai puternice, mai 
cutremurătoare decât pot fi ele în religia budistă. 

„Orizontul bizantin [...] dă cadru bisericii, 
care este concepută ca un organism ecumenic, 
pătruns de un duh unitar. 

Biserica este un organism dezmărginit, care 
inundă spaţiul şi timpul. 

în cultura bizantină individualitatea nu e 
negată ca în India, nici transformată în simplă 
iluzie; individualitatea rămâne o realitate efectivă, 
care se transfigurează însă lăuntric [...]. 

Pentru duhul bizantin realitatea materială a 
lumii poate fi străbătută de ploaia torenţială a 

graţiei divine [a harului dumnezeiesc], spaţiul 
poate fi vas în care coboară transcendenţa [harul 
sau lumina dumnezeiască]; de unde urmează că 
lumea, ca atare, nu e negată precum în India, ci 
afirmată, afirmată nu pentru aspectele ei proprii, 
cât pentru virtutea transfigurărilor ei posibile. 

Natura nu e iluzie (măyă) ca pentru menta- 
litatea indică, ci o realitate ce poartă reflexele 
transcendenţei. 

Pentru spiritul bizantin, natura e un 
organism dezmărginit, [...] adică biserică, şi afir- 
mată în această calitate a ei de biserică, şi întrucât 
ea consimte să fie biserică" 845 . 

în religia budistă, omul care este vis nu are nimic 
ce să-şi reproşeze, pentru că întregul univers în care 
trăieşte nu are decât valoarea iluziei, nu există nicio 
Fiinţă Personală Absolută şi veşnică în faţa Căreia per- 
soana umană să-şi măsoare fiinţa sa şi să se valorifice 
pe sine. 

Maya nu conservă decât idealul indiferenţei totale, 
prin care se obţine eliberarea de Samsara, de ciclul 
reîncarnărilor, pentru că nimic nu are niciun sens şi 
nicio valoare în veşnicie. Visul ortodox este inter- 
pretabil în mod contrar celui budist, ca sens al 
smereniei, pentru că el denumeşte discrepanţa de 
netrecut dintre făptura creată şi Dumnezeul şi 
Creatorul ei veşnic şi absolut desăvârşit. 



45 Lucian Blaga, Trilogia culturii III. Geneza metaforei şi sensul 
culturii, Ed. Humanitas, Bucureşti, 1994, p. 101-102. 

Viaţa este vis nu pentru că este o halucinaţie fără 
noimă a unei conştiinţe impersonale, ci pentru că 
reperele mundane ale acestei vieţi nu sunt veşnice, ci 
durata lor este de o clipă („Şi o clipă ţine poate" - 
Glossă) în comparaţie cu veşnicia. 

De aceea, visul vieţii în sens ortodox este mai 
zguduitor decât cel budist, pentru că el este doar o 
ispită a lumii care trece, pentru ca să renască apoi 
transfigurată. 

însă omul care crede în acest vis al lumii 
materiale, se pierde pe sine pentru veşnicie. 

De aceea Eminescu refuză să creadă în religii şi 
filosofii false, cum sunt religia înstrăinării lui Dum- 
nezeu de lume - simbolizată prin acel Iehova pe care 
poporul nu îndrăznea nici să-L numească şi prin care 
înţelegem un Dumnezeu străin de lume, necomunica- 
tiv cu omul, ca în deism sau protestantism - dar şi în 
religia budistă. 

Trebuie să ţinem cont de un lucru deosebit de 
important, înainte de a face o exegeză pe Eminescu, 
acela că Eminescu se exprimă uneori într-un mod 
extrem de straniu pentru un lector al zilelor noastre, 
iar sensul cuvintelor sale nu este acela care sare în ochi 
la prima vedere. 

E nevoie întotdeauna de cercetarea minuţioasă a 
contextului. Şi, adeseori, nici măcar un context 
restrâns nu e lămuritor, ci este de dorit o privire foarte 
largă şi generoasă asupra universului său de gândire, 
pentru a ajunge la un adevăr. 

Spre exemplu, un scurt fragment din reflecţiile 
sale începe astfel: „Omul nu are câtuşi de puţin voinţă 
liberă" 846 . Dacă ne oprim aici, putem trage concluzia că 
Eminescu nu credea că omul este înzestrat cu liber 
arbitru, cu voinţă proprie. 

Citind mai departe însă, aflăm că Eminescu se 
referea la om ca fiinţă socială, care este constrânsă de 
legi şi care nu poate să-şi exercite o libertate absolută 
în raport cu societatea şi cu semenii săi. Ceea ce este 
cu totul şi cu totul altceva. 

Nici faptul că Eminescu se desparte, în aceeaşi 
poezie pe care o analizăm, de antichitate şi de clasi- 
cism şi se declară romantic nu este unul nesemni- 
ficativ, dar nici foarte limpede. 

Ar părea că autodefinirile sale din finalul poe- 
mului sunt cumva superflue, în comparaţie cu restul 
versurilor. Ce legătură are - se poate întreba cineva - 
romantismul cu Iehova şi cu Buddha? 

între Iehova şi Buddha, între Occidentul european 
deist, jansenist sau protestant (pentru care Dumnezeu 
e departe) şi religiile Orientului îndepărtat, promotoa- 
re încă ale politeismului (precum hinduismul) sau ale 
unor doctrine impersonaliste (cum sunt brahmanismul 
şi budismul), poetul alege să de... romantic, ceea ce, 
repet, este de neînţeles şi pare chiar lipsit de sens. 
Doar că ceea ce pentru noi nu are sens, pentru 
Eminescu avea, cu siguranţă, coerenţă, avea un sens 
foarte bine precizat. Şi lucrurile încep să aibă un 



M. Eminescu, Opere, XV, ed. întemeiată de Perpessicius, p. 40. 

înţeles, dacă ne amintim că romantismul reprezintă 
tocmai întoarcerea şi căutarea înfrigurată a lui 
Dumnezeu ca Dumnezeu al inimii, de către o Europă 
care se revolta împotriva tocmai a confiscării lui Dum- 
nezeu de către deismul clasicist şi raţionalismul ilumi- 
nist. 

Romantic a fost şi este sinonim cu medieval şi cu 
creştin - Creştinismul înţeles ca religie a inimii -, într-o 
destul de însemnată măsură. 

Rezistenţa lui Eminescu în faţa lumii, refuzul de a 
se lăsa influenţat, ni se pare a fi exprimat faţă de 
infiltrările insidioase ale unor opinii care urmăreau să-i 
schimbe parcursul gândirii fără să înţeleagă că moti- 
vaţiile sale au rădăcini adânci în conştiinţa sa. 

Finalul poemului ne demonstrează şi faptul că 
Eminescu se simţea romantic la modul contemplativ- 
religios, şi nu doar estetic sau artistic. 

Poetul nostru s-a integrat romantismului, pentru 
că acesta reprezenta curentul în care el se simţea 
confortabil, se simţea acasă, datorită iubirii sale pentru 
trecutul medieval al ţării sale şi pentru spiritualitatea 
tradiţională. 

y 

Demonism în poezia lui Eminescu? 



Poeţii de mare anvergură vizionară ai României, 
ca Bolintineanu, Heliade, Alexandrescu, Eminescu, 
Arghezi, Barbu, Blaga sau Nichita Stănescu (într-o 
enumerare elementară) au rămas întotdeauna nişte 
oameni credincioşi, neavând neapărat o viaţă sfântă, 
dar fiind creştini-ortodocşi în conştiinţa şi în viaţa lor, 
inclusiv în mărturisirea lor poetică, nu întotdeauna 
limpede, ci mai adesea încifrată. 

N-am aflat niciun mare poet român, care să fie 
într-un război deschis cu Dumnezeu, care să prolife- 
reze ateismul sau revolta nihilistă, în mod linear, pro- 
gramatic şi ideologic. 

întorcându-ne la Eminescu, ne-am propus să 
vorbim în acest subcapitol despre elementele care ne- 
ar putea conduce la concluzia unui substrat demonic al 
poeziei eminesciene, după cum a fost identificat de 
unii exegeţi. 

Ion Negoiţescu neagă dintru început existenţa în 
lirica eminesciană a unui pesimism schopenhauerian, 
vorbind despre „caducitatea problematicii aproape 
seculare privind influenţa lui Schopenhauer asupra 
poetului român" şi evidenţiind faptul că „profunzimea 
durerii în viziunea eminesciană [...] trebuie considerată 
mai adâncă, mai originară, decât pesimismul schopen- 
hauerian în opera poetului" 847 . 



Ion Negoiţescu, Poezia lui Eminescu, op. cit., p. 6, 112. 

însă Negoiţescu opinează că sâmburele de 
demonism este totuşi esenţial în poezia lui Eminescu, 
deşi îi contestă originea în filosofia germană, consi- 
derând că „el a găsit în metafizica lui Schopenhauer 
[...] un corespondent intelectual al sensibilităţii lui 
fundamentale" 848 , adică o formulare deja precizată. 

Cu alte cuvinte - şi mulţi se întâlnesc pe acest 
palier de interpretare - se consideră că Eminescu 
credea că răul formează esenţa lumii. 

Şi aici ne lovim fatalmente şi de religia budistă, 
pentru care lumea şi orice este creat este rău, iar binele 
(care nu este un concept pozitiv, după cum suntem noi 
obişnuiţi în Creştinism, ci un fel de dincolo de bine şi de 
rău, ca să ne folosim de precizarea expresivă a lui 
Nietzsche, însuşită de filosof, probabil, tot din orizon- 
tul religios oriental) este eliberarea din Samsara şi 
întoarcerea în neantul Nirvanei, în nefiinţă. 

Se susţine de asemenea că s-au stabilit de 
timpuriu contacte între adepţii fîlosofiilor/religiilor 
orientale şi vechii greci şi că Platon 849 şi vechea filo- 
sofie/ teologie greacă ar fi preluat anumite credinţe, 
precum cea în metempsihoză, de la indieni. 

Aceste concepte teologice de sorginte oriental- 
budistă au făcut carieră şi în filosofia şi în literatura 
modernă, iar la noi în critica literară, fără ca cititorii 
neavizaţi să poată face legătura cu ele. 

Ca să descoperim în ce măsură această aserţiune 
cu privire la esenţa rea a lumii este adevărată sau falsă 



848 Ibidem. 

849 A se vedea: http://ro.wikipedia.org/wild/Platon. 

atunci când este aplicată viziunii eminesciene, este 
nevoie să privim, ca şi până acum, versurile poemelor 
sale nu de la distanţă, ci de la apropiere, de la o mare 
apropiere, în contextul poemelor şi al operei în între- 
gime. 

După cum se va observa, lucrurile sunt mult mai 
profunde decât s-ar putea crede şi o cercetare amă- 
nunţită trebuie să aibă în vedere mai mult decât 
expunerea câtorva versuri scoase din context. 

Vom explora aşadar, poezia lui Eminescu, înce- 
pând cu premisele care au putut fî cauza formulării 
unei astfel de concepţii şi căutând să descoperim 
ulterior un răspuns argumentat şi convingător, pe baza 
analizei aşa-zisului topos demonic în opera sa. 

Premisele se regăsesc indubitabil în acele versuri 
în care se afirmă că esenţa lumii este răul şi vom face şi 
noi prezentarea acestor versuri, excluzând, pentru mo- 
ment numai, contextul exhaustiv al poemelor respec- 
tive şi al operei eminesciene, pentru a reveni mai 
târziu la acesta şi la alte precizări absolut esenţiale: 

Convins ca voi [ca proletarii nihilişti] el [Cezarul] 

este-n nălţimea-i solitară 
Lipsită de iubire, cum că principiul rău, 
Nedreptul şi minciuna al lumii duce frâu /.../ 
Al lumii-ntregul sâmbur, dorinţa-i şi mărirea /.../ 
...ş-un gând te-ademeneşte: 
Că vis al morţii-eterne e viaţa lumii-ntregi. 



(împărat şi proletar) 



încât îmi vine-a crede că sâmburele lumii 
E răul. Cartea lumii d-eternă răutate 
E scrisă şi-i menită. /.../ 

...răul 1-urmeaz-întregi popoare; 
Căci răul este colţul vieţii. Vecinie răul 
întâiul rol îl joacă - e colţ în orice cuget, 
în oricare voinţă, în orice faptă mare. /.../ 

Fiţi răi şi veţi străbate 
La ţintă-oricât de mare, numai prin răutate! 
Fiţi răi! Şi-urmaţi principiul ce lumea o domină - 
Lăsaţi să creadă alţii mai proşti ca voi, în bine. 
De ce n-aveţi voi minte? Deschideţi ochii voştri, 
Vedeţi că sfânt şi bine sunt numai pentru proşti? /.../ 

Spun popii de-o vecie unde oricare vină 
Găseşte-a ei osândă şi binele răsplata - 
Şi mii timizi de frică şi de-o speranţă vană 
Trec înşelaţi pe lângă izvoarele vieţii. 
Iar dacă un linţoliu, piroane de sicriu 
Răsplata sunt virtuţii? /.../ 

în mână de vei prinde a istoriei carte... 
Vedea-vei cum sub ochii-ţi în plin se desfăşoară 
Răul şi iarăşi răul - că vremea se măsoară 
După a răutăţii păşire. Rău şi ură 
Dacă nu sunt, nu este istorie. Sperjură, 



Invidios-avară, de sânge însetată 
E omenirea- ntreagă - o rasă blestemată, 
Făcută numai bine spre-a domina pământul, 
Căci răutăţii numai îi datoreşte-avântul 
Ce 1-a luat pe scara fiinţelor naturii. 

(Andrei Mureşanu (Tablou dramatic într-un act)) 



Ce plan adânc!. ..ce minte! Ce ochi e acolo sus! 
Cum în sămânţa dulce a patimei a pus 
Puterea de viaţă/.../ 

...Şi în ureche-mi bate: 
Că sâmburele lumii e-terna răutate!! 
Cântaţi-o dar, popoară! în glasu-adânc al stranei 
Voi mesteca legenda cea veche a Satanei. 

(Mureşanu) 



Să nu ne înşelăm. Impulsul prim 
La orice gând, la orişice voinţă, 
La orice faptă-i răul. 



(Demonism) 

Un ceas mai am şi iată că voi ajunge-n fine 
Atât de sus în lumea creată pentru bine. 
Creată pentru bine ne spun cărţile vechi, 
De mii de ani ne sună legenda în urechi... 

Şi am văzut virtutea găsind a ei răsplată: /.../ 
un giulgi şi patru scânduri. 
Ei! Lumea-i împărţită în proşti şi în şireţi, 
Iar patimilor rele viclenii le dau preţ. 

(Gemenii) 



După cum se observă, aceste idei apar doar o 
singură dată în poemele antume, în împărat şi proletar, 
şi apoi de câteva ori în selecţia postumă realizată 
ulterior de editorii operei eminesciene. 

Dacă privim exclusiv aceste versuri, fără a analiza 
sensul lor în context, facem din Eminescu cel mai mare 
nihilist pe care 1-a născut România. 

Ceea ce nu este adevărat, pentru că citim în 
articolele sale faptul că el însuşi respingea ideologiile 
revoluţionare, socialiste şi nihiliste. Aşa încât nu ne 
mai rămâne decât să facem o discuţie aplicată asupra 
textelor, a momentului şi a situaţiei în care sunt pla- 
sate aceste idei, în poemele amintite de noi. 

Se ştie despre legăturile lui Eminescu cu teatrul, 
despre cunoştinţele sale vaste din dramaturgia univer- 
sală, despre peregrinările sale prin ţară împreună cu 

diferite trupe de teatru (Tardini-Vlădicescu 850 , 
Pascaly 851 , trupa lui Iorgu Caragiale 852 , etc.) sau despre 
traducerile sale despre arta dramatică. 

Binecunoscute sunt şi poziţia şi criticile sale cu 
privire la producţia românească de teatru contempo- 
rană (Alecsandri, Bolintineanu), căreia îi reproşa prea 
multa îndatorare faţă de temele dramaturgiei străine şi 
lipsa de viziune originală prin nefolosirea unor surse 
de inspiraţie autohtonă - deşi credem că s-ar fi putut 
inspira din concepţia poetico-dramatică a liricii lui 
Bolintineanu (o sesizăm însă, mai devreme, şi la Iancu 
Văcărescu). 

De aceea nu este nimic mirabil în faptul că 
Eminescu înţelege poezia în sens dramatic, ca pole- 
mică, ca dialog al personajelor, care sunt adesea măşti 
ce îmbracă voci al gândirii. Ele reprezintă puncte de 
vedere aflate în opoziţie şi în dezbatere, fapt ce 1-a 
determinat dintru început pe Titu Maiorescu să-1 
catalogheze pe Eminescu drept iubitor de antiteze, şi 
încă antiteze cam exagerate. Această bătălie de idei se 
duce şi în poemele pe care le-am citat anterior. 

Eminescu încerca să deceleze adevărul printr-un 
dialog al rolurilor, punând în luptă teorii şi viziuni 
divergente despre lume. 

Din controversa acestor gândiri, a acestor minţi, 
trebuia să se lămurească „cuvântul ce exprimă adevă- 



50 Idem: http://ro.wildpedia.org/wild/Compania_Fanny_Tardini- 
Vladicescu. 

851 Idem: http://ro.wikipedia.org/wild/Mihail_Pascaly. 

852 Idem: http://www.edusoft.ro/rol/Iorgu%20Caragiale.php. 

rul", pe care el 1-a căutat toată viaţa. Adevărul îl căuta 
Eminescu, iar nu gloria filosofică sau desăvârşirea este- 
tică, aşa cum au făcut alţii. 

Nu credem că ne hazardăm afirmând că acesta 
este un procedeu inspirat din mentalitatea isihastă a 
luptei cu gândurile, din concepţia ortodox-isihastă a 
antagonismului minţilor, pentru că ne este clar că din 
Occident, ca şi din Orientul brahman sau budist nu 
avea cum să se inspire, acolo unde nu există ideea de 
luptă minte contra minte (cum spune Sfântul Nicodim 
Aghioritul, pe care Eminescu îl citise, dar şi Dos- 
toievski 853 ) sau cugetare contra cugetare, ci doar afir- 
marea individualismului sau a raţiunii proprii despre 
care nici nu se pune problema că ar putea să greşească. 

Pe de altă parte, această discuţie despre rău, care 
apare în multe monologuri, în poemele sau proiectele 
dramatice eminesciene, o putem considera firească 
pentru tinereţea lui Eminescu (un tânăr maturizat 
înainte de vreme, atât prin suferinţe cât şi prin darul şi 
setea lui de cunoaştere), după cum putem crede şi că 
urma să aibă şi un climax şi o epuizare. 

Totodată, există cărţi chiar în canonul biblic, 
precum Psalmii în care. ..predomină rugăciunea plină 
de disperare pentru izbăvirea de un rău permanent 
prezent şi ameninţător. Sau Ecclesiastul, din care aflăm 
că toate sunt deşertăciune. 

Şi nu vedem în Evanghelii condamnarea şi 
răstignirea mult prea oribile ale Celui care n-a făcut 



Idem: http://ro.wikipedia.org/wild/Feodor_Dostoievski. 

niciodată niciun rău în viaţă, ci numai bine, ale Celui 
fără de păcat şi Preanevinovat, ale Dumnezeului întru- 
pat? 

Pentru sufletul sensibil şi compătimitor al poetu- 
lui, a vorbi despre răutatea lumii care sufocă vieţile 
celor drepţi, încât pare de multe ori că nu mai e nicio 
scăpare, era o problemă importantă. 

Se poate spune că un creştin adevărat ar fi trebuit 
să vadă mai mult lumina care ţâşneşte din suferinţe si 

y y y y y 

transfigurează fiinţa. însă poetul nostru lupta şi sufe- 
rea nu atât pentru sine, cât pentru mulţi alţii, prin 
sforţări uneori supraumane ale fiinţei sale. 

A luat pe umeri multa greutate a unor dureri 
(naţionale şi universale) aproape insuportabile. Poate 
prea multă... 

Aşadar, în poemele pe care le-am citat mai sus, 
întâlnim evocarea poetică a unor teorii despre lume 
care susţin că esenţa lumii este răul, că Dumnezeu care 
a creat lumea este nedrept, un tiran care se distrează 
privind suferinţa oamenilor, care este egoist şi 
nepăsător. Asemenea filosofii există de multă vreme pe 
pământ, le putem şi astăzi auzi, adesea, din gura 
multor contemporani. 

Este esenţial să observăm faptul că Eminescu este 
foarte onest şi în această privinţă şi le asociază fară 
vreun echivoc cu gândirea demonică şi cu inspiraţia 
satanică, şi nu le prezintă, aşa cum fac mulţi astăzi, ca 
pe nişte idei genuine, născute de minţi umane liber- 
cugetătoare, neideologizate. 

Deşi îndărătul Cezarului din împărat şi proletar 
nu se vede prea bine Păpuşarul luciferic, poetul îl 
identifică în alte poeme, dincolo de orice confuzie - şi 
ne referim mai ales la poemele cu titlul Mureşanu (un 
proiect dramatic în versuri cu trei variante, datând din 
1869, 1871-1872 şi 1876) - în timp ce o poezie ca 
Demonism versifică mitologia persană, mitul despre 
Urmuzd şi Ahriman. 

Dacă viziunea eminesciană asupra lumii ca 
deşertăciune a deşertăciunilor o putem elucida în 
poemul Memento mori (care poate fi socotit Divanul 
lui Eminescu), în mod asemănător, o părere întemeiată 
despre poziţia lui vizavi de demonism, ne-o putem 
forma pornind de la ciclul de trei poeme care poartă 
titlul Mureşanu (primul se numeşte Mureşanu (Tablou 
dramatic), al doilea Andrei Mureşanu (Tablou dramatic 
într-un act), iar al treilea Mureşanu), pe lângă care mai 
putem arunca o privire şi asupra poeziei întunericul şi 
poetul, cu care ciclul amintit se înrudeşte ideatic. 

Aceste poeme sunt formulate, de la bun început, 
pe tiparul polemicii de idei sau al polemicii interioare, 
al războiului lăuntric pe care isihasmul îl numeşte şi 
lupta cu gândurile. 

în poezia întunericul şi poetul, titlul însuşi este 
grăitor, mai înainte de toate. Poemul este format dintr- 
un dialog cu două replici elaborate. întunericul este o 
fiinţă sau o persoană căreia îi aparţine iniţiativa dialo- 
gului. 

Acesta îl interpelează pe poet ca pe cel ce „treci 
prin lume străin şi efemer,/ Cu sufletu-n lumină, cu 

gândurile-n cer", cu privire la motivele pentru care 
acesta alege să scrie şi îl îndeamnă să sfarâme-„n 
stânca rece a ta nebună liră/ Căci lumea este piatră şi 
ea nu te admiră./ Ci tu, nebun şi palid, la poalele ei 
plângi/ Ca valul care cântă trecutul unei stânci,/.../ 
Când stânca e eternă şi valu-i trecător". 

Răspunsul poetului dat întunericului este acela că 
are datoria să cânte despre istoria neamului şi ţara sa: 

Şi tu, crezi, geniu negru, că fără scop şi ţintă 
A lumei und-amară mă-neacă, mă frământă? 
Tu crezi că eu degeaba m-am scoborât din stele 
Purtând pe frunte-mi raza, a naţiunii mele? 

Voi /.../să văd trecutu-n viaţă, să văd româna dramă, 
Cum din mormânt eroii istoriei îi cheamă 
Şi muzica română chemând din munţii-n nouri, 
Din stelele căzânde, din văile-n ecouri, 
Din brazii ce suspină 1-a iernei vijelie, 

Din fluierul cel jalnic, din buciumu-n câmpie, 
Chemând doina română, a inimelor plângeri, 

A sufletului noapte, a dorurilor stângeri. 
Românu-n trecut mare e mare-n viitor! [etc]. 



Este o confruntare cu demonul întunericului sau o 
evocare poetică despre acest fapt. Nu este singura. în 
poemul în vremi de mult trecute, magul care vorbeşte 

cu ascetul îi reaminteşte că s-a retras în sihăstrie ca să 
„domini în tine ispita, geniul rău!". 

Edificator pentru dezbaterea noastră este - după 
cum am anunţat - ceea ce se afirmă în triada de poeme 
(variante) cu titlul Mureşanu. Acestea sunt încercări de 
a alcătui un poem dramatic, o dramă în versuri. 

Eminescu a avut mai multe tentative, rămase în 
manuscris, de a compune drame care să aibă ca subiec- 
te trecutul istoric al ţării, în prim-planul interesului 
său aflându-se istoria Daciei sau epocile de glorie şi de 
decădere ale Moldovei. 

în poemele spre care ne-am propus să privim, 
cadrul istoric este cel al revoluţiei de la 1848 şi al 
evenimentelor dramatice petrecute atunci. 

în prima dintre cele trei poezii, intitulată 
Mureşanu (Tablou dramatic), poetul Andrei Mureşanu 
se confruntă cu Anul 1848, care apare ca un personaj 
demonic - Andrei Mureşanu 854 , fruntaş al revoluţiei 
din 1848 din Transilvania, având studii de teologie şi 
filosofie, poet şi autorul versurilor imnului nostru 
naţional. Din nefericire, Mureşanu a murit după multă 
suferinţă, părăsit şi în mizerie, fapt ce i-a provocat şi 
un dezechilibru nervos. Eminescu încearcă să com- 
pună o dramă poetizată, pornind de la ideea destinului 
său nefericit. în prima parte a poemului eminescian, îl 
vedem pe Andrei Mureşanu îndurerat, cum se roagă 
Domnului pentru o soartă mai bună a neamului său. 



54 A se vedea: Andrei Mureşanu, Poezii. Articole, antologie, post- 
faţă şi bibliografie de Ion Buzaşi, Ed. Minerva, Bucureşti, 1988. 
Idem: http://en.wikipedia.org/wiki/Andrei_Muresanu. 

El cere de la Dumnezeu să-Şi întoarcă faţa spre 
români, să nu-i dea uitării, şi întreabă de ce în mintea 
poporului său nu pătrunde: 



...a minţii Tale raze, 
Lumina Ta de aur, lumina ce-nviază? 
O! toată ţara asta ai dat altor popoare 
încât altar să-ţi facă poporul Tău loc n-are. 

Arând un câmp de pietre în crudele-i sudori, 
El seceră spinişul din lucru-i fără spori, 
Privirea lui e cruntă şi lacrima venin, 
Blestăm e vorba-i seacă, sufletul lui suspin. 

Decât o viaţă moartă, un negru vis de jele, 
Mai bine stinge, Doamne, viaţa naţiunii mele... 



Luminarea minţii de către Dumnezeu este un 
crez pe care Eminescu nu 1-a amintit aici în mod 
aleatoriu, întrucât acesta a şi fost versificat de către 
Mureşanu într-un poem care se intitulează Mintea: 

Te măresc Fiinţă fără de-nceput 
Pentru tot ce vede ochiul meu sub soare, 
Pentru tot ce dreapta-Ţi sântă a făcut, 
De la om şi feară, până 1-acea floare, 
Carea vegetează numai un minut! 

Ce mă face însă, ca să Te ador 
Este mintea, Doamne, care-mi străluceşte, 
Ca şi un luceafăr, în al nopţii nuor, 
Şi-n vuietul lumii blând mă însoţeşte, 
De când văd lumina, şi până când mor! 

Ea-mi conduce paşii, să mă pot feri 
De leu şi de tigru, care varsă sânge, 

De foc şi de apă, ce m-ar nimici; 
Ea mă luminează ca să ştiu resfrânge 
Cursele duşmane, verunde vor fi. 

Ea departă ceaţa de la ochiul meu, 
Ca să nu amestec credinţa deşartă 
Cu credinţa dreaptă, într-un Dumnezeu 
Care o propuse simplu fără ceartă 
Ca la fraţi din fire, însuşi Fiul Său. 

Secuii se-nchinase genul omenesc 
Soarelui şi lunei, stelelor pompoase, 
Până când să vie Dascălul ceresc 
Ce prin suferirea morţii glorioase 

A plântat în lume spirit creştinesc. 

în deşert se-ncearcă ai nopţii argaţi 
Să revarsă umbră în loc de lumină, 
Ură-n loc de pace între fii şi fraţi 
Ale lor cuvinte nu prind rădăcină 
Căci nu ies din inimi, ci din crieri stricaţi. 

Te măresc Fiinţa rara de finit 
Pentru-acea scânteie, ce-i zic conştiinţă, 
Carea greu mă mustră de-am păcătuit, 
Şi mă desfatează cu bunăvoinţă, 
De-am făcut dreptate celui asuprit! 



Eminescu a avut în vedere scrierile lui Andrei 
Mureşanu, precum şi anumite detalii biografice, când a 
compus triada sa de poeme dramatice cu titlul 
Mureşanu. 

Pe filiera celor afirmate până acum, se vede că nu 
am vorbit în deşert mai devreme despre lupta ascetic- 
isihastă minte contra minte, adică, minte umană 
luminată de har contra minte demonică. 

Vom vedea în continuare că ceea ce face 
Eminescu în aceste poeme ale sale este să ilustreze 
această confruntare duhovnicească, plecând de la amă- 
nuntul biografic al slăbirii puterii mentale a lui 
Mureşanu din cauza bolii, singurătăţii şi sărăciei: 

„Şi bogat în sărăcia-i ca un astru el apune,/ Preot 
deşteptării noastre, semnelor vremii profet" (Epigonii). 

Cel ce apare să dispute cu Mureşanu şi care 
interferează în cugetarea şi rugăciunea acestuia este 
Anul 1848, care iese din pământ, cu înfăţişare demo- 
nică, şi care pretinde că scopul său este acela de a 
distruge poporul român: „Ieşit-am eu ca astăzi naţiu- 
nea ta să sting!" 

însă atingerea scopului său distructiv este împie- 
dicată de prezenţa unei minţi treze şi a unui glas care 

cheamă la deşteptarea naţiunii, care e tocmai cel al lui 
Mureşanu. 

De aceea, Anul 1848, care se identifică singur cu 
un demon şi este ulterior denumit „demon" de către 
Mureşanu (putem vorbi despre o apariţie demonică 
sub întruchiparea simbolică a Anului 1848), declară: 

„Atins-am cu paloarea-i [a morţii] poporul tău 
român/ Şi-acum din umbra-i moartă eu văd un chip 
senin [al lui Andrei Mureşanu],/ O rază ce mă-neacă, 
un gând ce urăsc eu,/ Cum demonul urăşte un gând de 
Dumnezeu?/ Ci stinge-te odată, o, stea fără de nume!"... 

Este o interogaţie retorică, în sensul interogaţiei 
pe care o foloseşte sultanul Baiazid, în Scrisoarea III, 
când nu crede că puterea sa imperială se poate îm- 
piedica de un ciot precum Mire ea cel Bătrân. 

în poemul despre care vorbim, demonul care 
aduce moartea şi nimicirea se simte sfidat de opoziţia 
pe care o întâlneşte într-un singur om şi pe care o 
consideră insignifiantă. 

însă Mureşanu are curajul să îl desfidă pe acest 
demon al morţii. El, poetul paşoptist, apare ca un 
geniu care crede în viitorul ţării sale, având dăruit de la 
Dumnezeu un suflet divin, cu puteri deosebite: 

Eu stelele le spulber ca frunze-ngălbenite, 

Eu îmflu răsuflarea vulcanului măreţ, 
înmormântez sisteme în spaţii nesfârşite, 
Eu munţii îi cutremur şi mările le-ngheţ, 

Astup cu a pustiei nisipuri mări cumplite 

Şi-ngrop ţări înflorite sub oceanul creţ - 
Dezmint secol de secol, zdrobesc eră de eră, 
Fac din a vieţii fapte lucire efemeră. 

Puterile acestea par cam mari pentru o fiinţă 
umană, însă Eminescu atribuie adesea în operele sale 
eroilor-genii asemenea capacităţi (precum călugărului 
Dan/ Dionis din Sărmanul Dionis), care sunt ale firii 
umane primordiale, nepervertite, spirituale, neîngră- 
dite de materie, după care poetul manifestă o nostalgie 
evidentă, puteri care, în viziunea eminesciană, ilustrea- 
ză asemănarea omului cu Dumnezeu. 

Acestor pretenţii ale lui Mureşanu, demonul le 
răspunde aruncând asupra lui vraja blestemului său, 
prin care aduce întunericul nebuniei asupra minţii lui, 
înainte de a muri, ceea ce corespunde datelor biogra- 
fice. Peste sufletul lui este trimis să se înstăpânească 
„un serafmut şi surd", un serafim al Infernului, evident, 
adică o căpetenie demonică 855 : 

N-ainte de-a te plânge al clopotelor cânt, 
Nainte de-a-ţi aşterne în galbenul mormânt, 



855 în viaţa Sfântului Macarie cel Mare, Eminescu putea citi despre 
minunea pe care acesta a fâcut-o în faţa unui eretic, despre care spunea: 
„Acesta are duh superior [un demon dintre cei de rang înalt]; află că nu- 
mi stă în puteri a-1 supune. Cu astfel de duhuri nu m-am luptat. Că două 
sunt ordinele demonilor: unul, care introduce plăcerile în trup şi altul 
care insuflă rătăcirile în suflet. Acesta (din) urmă este greu de supus", cf. 
Sfântul Macarie Egipteanul, Scrieri. Omilii duhovniceşti, op. cit., p. 48. 

în poemul său, Eminescu sugerează că, din invidie, demonii se 
năpustesc asupra omului genial. 

Pe drumul care duce din leagăn la sicriu 
Moartea să te cuprindă în braţele-i de viu! 

în suflet să-ţi domnească un serafmut şi surd 
Şi-o secetă cumplită în capul tău tăcut! 
De viaţa ta mizeră moartea să nu se-atingă 
Dar mintea ta senină s-o-ntunece, s-o stingă, 

Să intre-o noapte vană cu aer amorţit 
în inima ta stearpă, în capu-ţi pustiit. 
Cu raza morţii negre eu fruntea ta ating 
Şi harfa ta o sfarăm şi geniul ţi-1 sting! 



Geniul rău urăşte „un gând de Dumnezeu", creaţia 
Sa, adică, urăşte geniul poetului, care este un dar divin. 

Eminescu avea o concepţie bine stabilită despre 
războiul duhovnicesc (sintagma Sfântului Nicodim 
Aghioritul), considerând că poetul de geniu ocupă un 
loc înalt în ierarhia minţilor umane, din moment ce 
adversarul său este de rang superior, un seraf infernal, 
care vine să îl zdrobească psihic. Ne întrebăm însă de 
ce tocmai „mut şi surd"? 

Demonii sunt numiţi, în Scriptură şi în tradiţia 
iudeo-creştină, în funcţie de afecţiunile pe care le 
produc. Coborând de pe muntele Taborului, Iisus 
vindecă un copil posedat de un asemenea duh, care îl 
arunca în foc şi în apă şi pe care Ucenicii Lui nu 
putuseră să-1 scoată afară din copil, căruia Hristos îi 

spune: „Duh mut şi surd, Eu îţi poruncesc ţie: Ieşi din el 
şi să nu mai intri întru el!" (Mc. 9, 25) 856 . 

Mai înainte de a putea vedea urmările intrării lui 
Mureşanu sub această influenţă demonică, a serafului 
infernal mut şi surd, el cade însă într-un somn adânc. 

în această primă variantă a poemului (am spus că 
vorbim de trei poeme cu titlul Mureşanu), Eminescu 
nu a intenţionat să facă evidente aceste urmări. 

Dimpotrivă, Mureşanu adoarme şi are un vis 
extatic, în care vorbeşte cu Lumina, care este o apariţie 
dumnezeiască, în faţa căreia Mureşanu este extaziat şi 
cade în genunchi. 

Aceasta vine „din centrul lumei încoronat cu sori", 
afirmă că este mai presus de timp, pe care îl precede în 
existenţă, şi că are cunoştinţa viitorului pe care nu-1 
vede „nici ochiul unui înger". Ceea ce corespunde cu 
învăţătura ortodoxă despre Dumnezeul creştinătăţii. 

Lumina face cunoscut viitorul poeţilor de geniu 
care, precum munţii, „ai zilei sunt profeţi" - o expresie 
eminamente biblică şi ortodoxă, prin profeţi ai zilei 
putând înţelege fie profeţi ai Luminii, fie profeţi ai Zilei 
celei neînserate, ai lui Dumnezeu: 

Şi capete de geniu când ard, când se inspiră, 
Arderea lor arată, la lumea ce-i admiră, 

Că ziua e aproape... Şi palizii poeţi 
Profeţi-s plini de vise ai albei dimineţi. 



5 Evanghelia după Marcos, traducere şi comentarii de Pr. Dr. 
Dorin Octavian Picioruş, Teologie pentru azi, Bucureşti, 2015, p. 63, cf. 
http://www.teologiepentruazi.ro/2015/03/22/evanghelia-dupa-marcos/. 

Profete al luminei! în noaptea-ţi te salut 
Şi vărs geniu de aur în corpul tău de lut /.../ 
Cu raza zilei albe, eu, geniul ţi-1 aprind. 



Dumnezeu este Cel ce aprinde geniul poetic, ca 
astru pe cerul naţiunii sau lampadofor în fruntea 
neamului, căci poeţii sunt profeţii Săi. 

Faptul că profeţii sunt „plini de vise" ne determină 
să identificăm în aceste vise un alt termen din sfera 
polisemantică a viselor, din care fac parte şi visele 
deşarte ale umanităţii, de fapt un antonim al acestora, 
pentru că visele profeţilor-poeţi se află în antiteză cu 
visele deşarte şi ele sunt idealurile în care Dumnezeu îi 
învaţă să creadă şi pe care să le comunice lumii. 

Ultima dorinţă a lui Mureşanu este „odată încă-n 
viaţă să mă-nec în lumină,/ Să caut armonia a sferelor 
senină/ în inima-mi zdrobită... şi-apoi să mor.. .Să mor". 

Dorinţa revelaţiei dumnezeieşti, a vederii luminii 
divine este şi aici ultimul şi cel mai mare dor al poe- 
tului. 

Urmările demonizării se văd abia în celelalte două 
poeme, intitulate Andrei Mureşanu (Tablou dramatic 
într-un act) şi Mureşanu. 

Mai devreme am văzut afirmată concepţia potrivit 
căreia răul este esenţa lumii, că el conduce lumea şi se 
află în fiinţa fiecărui om. 

însă Eminescu ne lasă să înţelegem din contextul 
poemelor sale că Mureşanu, eroul poeziilor sale, nu a 
ajuns la aceste concluzii de unul singur, ci determinat 

de intervenţia demonului care, lezat de aplombul poe- 
tului, a căutat să se răzbune pe el. 

în aceste condiţii, e destul de dificil să mai sus- 
ţinem că Eminescu credea el însuşi în esenţa rea a 
lumii. 

Antagonismul dintre Lumina dumnezeiască ce îi 
apare şi îi vorbeşte lui Mureşanu într-un vis extatic şi 
demonul întunericului care aduce moartea cu sine, ne- 
fericirea şi nimicirea, este, fără îndoială, de esenţă 
creştină şi relevă concepţia ortodoxă, pe care o repro- 
ducea în versuri Eminescu. 

Nu mai putem susţine nici măcar că Mureşanu, 
„poetul luminii, a devenit acum un suflet dilematic, 
sfâşiat de îndoială, un spirit care dezvăluie, schopen- 
hauerian, răul ca pârghie a existenţei, un revoltat... [...], 
oscilând între Dumnezeu şi Satana, între credinţă şi 
blestem" 857 sau „un demon apostat" 858 , din moment ce 
Mureşanu, atunci când afirmă supremaţia răului, nu 
mai e stăpân pe raţiunea şi voinţa sa! 

în ce-a de-a doua variantă a poemului, Andrei 
Mureşanu (Tablou dramatic într-un act), după ce vor- 
beşte ca un inspirat de demonul ce 1-a luat în stăpâ- 
nire, spre sfârşit Mureşanu îşi vine oarecum în fire şi se 
roagă iarăşi către Dumnezeu: 

Stinge, puternic Doamne, cuvântul nimicirii 
Adânc, demonic-rece, ce-n sufletu-mi trăieşte, 
Coboară-Te în mine, mă fa să recunosc 



Ioana Em. Petrescu, op. cit., p. 36. 
Idem, p. 37. 

C-a Ta făptură slabă-s. Nu mă lăsa să sper 
Că liber-mare-mândru prin condamnarea Ta 
N-oi coborî în iaduri de demoni salutat, 
Ca unul ce menitu-i de a le fi stăpân - 
Stăpân geniilor pieirii! Ce gând superb 859 ! 0,-nceată, 
Inima mea întoarsă de-o cugetare beată, 
Nu răscoli-n bătaie-ţi ruinile sfărâmate 
A lumii-mi dinăuntru. 



Despre ruinile sfărâmate ale sufletului mai vor- 
beşte Eminescu - cu alte sintagme - şi în Melancolie 
(„Biserica-n ruină" având drept corespondent biserica 
sufletului în ruină) şi Scrisoarea IV ( >y Ah! Organele-s 86 ° 
sfărâmate şi maestrul e nebun!"). 

Se observă în aceste versuri cel mai bine războiul 
gândurilor, înfruntarea dintre ispita mândriei nihiliste, 
care vrea să-1 determine să se creadă un conducător al 
demonilor, şi reculegerea bruscă, trezirea din această 
reverie luciferică, întoarcerea la raţiunea care înţelege 
şi convorbeşte cu raţiunea dumnezeiască înscrisă în 
univers: 

Văd cerul lan albastru sădit cu grâu de stele, 
El îmi arată planul adâncei întocmele 
Cu care-şi mişcă sorii. 



Superb = mândru, din lat. superbus. 
Organele = instrumentele cântării. 

Zoe Dumitrescu-Buşulenga, în studiul său prin- 
cipal dedicat lui Eminescu, a insistat asupra expresiei 
„planul adâncei întocmele", care vorbeşte despre rostul 
lumii, însă nu a făcut nicio referire la un posibil demo- 
nism esenţial al viziunii poetului, ceea ce înseamnă că 
n-a interpretat, precum Negoiţescu, versurile lui Emi- 
nescu în sensul identificării unui demonism funda- 
mental în opera sa. 

în fine, în ce-a de-a treia variantă a poemului 
apare femeia iubită, menită ca să aline suferinţa 
poetului. Femeia destinată să împace, cu dulcile-i lumi- 
ne, pe poetul devenit pradă unei influenţe nefaste. 

Tot ceea ce Eminescu scrie despre Mureşanu stă, 
într-o anumită măsură, în chip simbolic, şi sub semnul 
propriului său parcurs autobiografic, pe care însuşi 
poetul îl mărturiseşte cu mai multe ocazii şi care cu- 
prinde următoarele etape: o copilărie şi o primă 
adolescenţă fericită, luminată de credinţa în Dum- 
nezeu, în care simţea că are o minte senină, apoi o 
criză interioară determinată de moartea iubitei sau de 
neîmplinirea iubirii, dar şi de intuirea traiectului 
istoric al lumii, prin care a simţit că intră sub o 
influenţă întunecată şi nefastă şi din care, cu toate 
zbaterile, n-a putut să iasă cu totul şi, în fine, o 
încercare de a se salva, de a-şi găsi liniştea, serenitatea, 
pacea prin iubire, prin iubirea pentru o femeie care 
trebuia să fie îngerul său păzitor, îngerul şi femeia 
plină de har cu ajutorul căruia să fie restaurată în 
sufletul său credinţa în iubirea şi fericirea veşnică. 

Cum o asemenea persoană nu a fost de găsit, 
Eminescu s-a întors la Dumnezeu prin asceza cum- 
plitei sale suferinţe, care a făcut-o pe Zoe Dumitrescu- 
Buşulenga să-1 numească mucenic, iar pe Arghezi să-1 
califice drept răstignitul culturii române. 

Prin urmare, nu putem vorbi de un sâmbure de 
demonism în opera şi viziunea eminesciană, aşa cum 
propunea Ion Negoiţescu şi cum au susţinut şi alţii, 
atâta timp cât pentru el neantul şi moartea au perma- 
nent un aspect negativ. 

Pieirea şi aneantizarea, dizolvarea în Nirvana, nu 
sunt un fapt bun în sine, ca în concepţia budistă, ci un 
pustiu negru care stă sub semnul nefericirii şi al ratării, 
al erorii fatale. 

Atunci când afirmă că îşi aşteaptă moartea şi o 
doreşte, ea apare, cu toată amprenta durerii lui, ca o 
detaşare de suferinţa pământească chinuitoare şi o 
trecere într-o lume care înseamnă continuitate, în care 
este vegheat de luceferi şi de lună şi ascultă glasul iz- 
voarelor şi al foşnetului pădurii. 

Ori această lume nu seamănă deloc cu Nirvana. E 
o lume vie şi nu o nefiinţă, nu e un neant, ci un Rai. 

Schimbând centrul discuţiei, trebuie să remarcăm 
faptul că scepticismul lui Eminescu nu este, totuşi, 
doar un sentiment al veacului său şi că Eminescu 
însuşi nu expune, în poezia românească, gândiri scep- 
tice în premieră. 

Oricât ar suna de paradoxal, neîncrederea în viaţă 
şi în lume e un sentiment tradiţional şi ortodox - iar 
afirmaţia noastră este cât se poate de obiectivă. 

Lăsăm la o parte faptul că mulţi au văzut chir în 
Miron Costin un sceptic şi au făcut din el primul 
nostru mare modern, umanist, când, de fapt, plângerile 
lui pe ruinele lumii vechi 861 sunt o verigă coerentă între 
plângerile profetice biblice, eremitice, şi jalea melan- 
colică preromantică a paşoptiştilor. 

De la ruinele Ierusalimului din Psaltire şi din 
cartea lui Ieremia, până la ruinele Târgoviştei, ale 
Sucevei şi ale Mănăstirilor din lirica paşoptistă şi de 
aici la ruina bisericii sufletului, a templului interior, 
semnalată de Eminescu în poemul Melancolie, distanţa 
nu o formează curentele literare moderne şi nici, în 
mod strict, secularismul zilelor noastre. Adâncul 
acestui sentiment rămâne identic indiferent de con- 
textul secular. Scepticismul nu este un sentiment 
determinat istoric sau filosofic la o anumită perioadă. 



1 Ionnescu-Gion sesizase de mai multă vreme unele aspecte 
esenţiale, în această privinţă: „Neculcea şi toţi cronicarii din timpul său 
blestemă cu foc [decăderea ţării din cauza fanarioţilor], căci ei văd şi simt 
veninul pătrunzând în vinele ţărei şi constată ceea ce constatau istoricii 
cari au povestit agonia Imperiului Roman. [...] Bătrânul Ureche şi 
cronicarul cu fire antică, moldoveanul «Vir bonus, scribendi peritus 
[Bărbat bun, care a pierit scriind]», Miron Costin... caută totdeauna să 
fugă de timpurile prezinte. ..de timpurile lor [...]. Miron Costin se înfunda, 
se pierdea c-un fel de nesăturată plăcere în veacurile trecute ale istoriei 
române. ..Pe acestea, şi el, ca şi Ureche, le povesteşte şi le laudă. ..şi le 
ezaltă fără saţiu. [...] De aceea, pentru a scăpa de valurile timpului său şi a 
dobândi acel gând slobod şi senin, marele logofăt al Ţărei Moldoveneşti 
[Miron Costin] se ridică cu mintea spre vremurile cele vechi ale 
istoriei... iar dacă vorbea de cele noi. ..dacă înregistra cu amărăciune 
prostirile timpului său. ..Miron zicea: «alte vremuri socoteşte, cetitoriule, 
ţărilor acestora»...", cf. G. I. Ionnescu-Gion, Portrete şi evocări istorice, op. 
cit, p. 250-251. 

Poeţii noştri l-au moştenit ca atitudine existen- 
ţială din literatura română veche, adăugându-i trăsă- 
turi din penel moderne (în acord cu epoca lor), dar 
receptându-1 fundamental şi profund, în coordonatele 
lui tradiţionale. 

El a constituit o rampă de sincronizare cu 
literatura romantică, mult înainte ca Lovinescu să teo- 
retizeze fenomenul, fără să-i fi cercetat fondul 
cognitiv. 

Din păcate, astfel de versuri au fost lecturate nu 
pornind logic şi cronologic, de la trecut spre prezent, ci 
de la ideologia şi filosofia modernă spre trecut, o lectu- 
ră care obturează o perspectivă corectă asupra ade- 
văratului relief interior, provocatorul cutremurelor 
lingvistice şi a vizionarismului cosmic din poezia ro- 
mânească. 

Versurile din Mureşanu şi din celelalte poezii, pe 
care le-am citat la începutul acestui subcapitol, nu 
sunt - cum spuneam - o premieră în poezia româ- 
nească. 

Nu Eminescu este primul poet care scrie şi cugetă 
astfel în literatura noastră modernă, ci Bolintineanu. 
Conrad al lui Bolintineanu, un avatar poetic, ca şi 
Mureşanu pentru Eminescu, peregrinează în acelaşi 
peisaj ideatic, sălbatic şi liber ca şi cadrele de natură. 

Libertatea în plan interior, exprimată creativ într- 
o mare putere de expansiune cosmică şi ideatică, era 
susţinută - am arătat anterior - de o mulţime de texte 
ortodoxe care au fost trambulinele imaginarului poetic 
românesc. 

De altfel, apropierile dintre Bolintineanu şi Emi- 
nescu nu sunt nici puţine şi nici nesemnificative. 

Un amănunt biografic, expus de Bolintineanu în 
versuri, îi era comun şi lui Eminescu şi acesta îl păs- 
trează în conştiinţa sa ca esenţial. Este vorba de 
moartea tinerei fecioare, iubită de poet, şi care îl face 
pe Eminescu să-i contureze astfel trăsăturile portre- 
tului liric al lui Bolintineanu: „Pe-un pat alb ca un 
linţoliu zace lebăda murindă,/ Zace palida vergină cu 
lungi gene, voce blândă -/ Viaţa-i fu o primăvară, 
moartea o părere de rău;/ Iar poetul ei cel tânăr o privea 
cu imbătare,/ Şi din liră curgeau note şi din ochi lacrimi 
amare/ Şi astfel Bolintineanu începu cântecul său" 
(Epigonii). 

La Bolintineanu, în Conrad, aflăm şi motivul 
poetului genial şi sceptic, cuprins de norii dezamăgirii, 
şi pe cel al femeii angelice/ sfinte, în stare să-i aplaneze 
durerea şi să-i aprindă credinţa într-un sens mântuitor 
al existenţei. 

Pe larg, despre legătura între iubire şi moarte, am 
vorbit în capitolul despre Bolintineanu, în primul 
volum al acestei cărţi. Am văzut acolo ecourile litera- 

y 

turii medievale, cu al său psalmodie vanitas vanitatum, 
care au străbătut prin vălul erotic al liricii neoana- 
creontice. 

într-un astfel de context romantic melancolic îşi 
desfăşoară şi Conrad „cugetile sceptici" („avea momente 
când sufletul coprins/ De cugetile sceptici părea zdrobit 
şi stins'), gândind la soarta ţării sale şi a omenirii - ca 



mai târziu Cezarul, Mureşanu (am văzut însă în 
condiţii) şi Sarmis: 



Acesta-i rezultatul atâtor lupte crude, 
Atâtor intrigi, crime, dureri, amare trude, 
Tot, un mormânt? Acolo se sting şi pasiuni, 
Şi viaţă, şi durere, mărire, slăbiciuni; 

Virtuţile din toate las încă-a lor lumină 
P-a secolilor umbră ce pe trecut declină. 

Profită muritorul d-aceste lecţiuni 
Ce-i dă amar mormântul atâtor naţiuni? 

Acum ca altădată tot vechea rătăcire 
Conduce p-astă cale sărmana omenire! 
Nimic decât în formă, vai! răul n-a schimbat! 
Religiuni, doctrine, schimbând neîncetat; /.../ 

Resbelul între populi urmează ca-n trecut; 
A fi un Cain încă tot omul e născut /.../ 
Voi, umbre, ce vă pasă de este nemurire, 
De este viaţă-n cer! 

Şi ce îţi pasă ţie, sărmană, tristă humă, 
Să ştii ce te aşteaptă când lumea vei lăsa? 
Vezi tu pe faţa mării trecând un val de spumă? 
El e figura ta. /.../ 

Vezi dreptul cu-arbitrarul luptând necontenit 
Şi totdeauna dreptul se vede biruit! 

Ai crede că destinul cu răul s-aliază, 
Cu cel nedrept conspiră, cu crima triumfează! /.../ 

Poetul jos în lume va fi ca un strein; 
Dar cerul îl răzbună când nu mai este-n viaţă. 
Acei ce-1 persecută se duc, dispar în ceaţă, 
El singur mai trăieşte căci viaţa-i pe pământ 
începe din momentul când intră în mormânt. /.../ 

Când ochiul nostru vede perind acest focar 
Al artelor, ştiinţii, noi suferim amar. 
Dar să nu cure lacrimi! Atâta rătăcire 
Domneşte sub această amară suferire, 

încât al nostru suflet nu poate-a mai avea 
Decât un râs ironic în desperarea sa. /.../ 

O, Doamne! viaţa-i lungă şi-amară suferinţă; 

Iar omul este-o iarbă ce vântul a pălit 862 ; 
Vânt, vino de răpeşte plăpânda mea fiinţă! 
Destul am vieţuit. /.../ 

Orice popor prin sine se perde, se omoară: 
Prin fiii săi cei vitregi, prin viţiu ce-l coboară, 
Prin materialismul cel orb şi grosolan, 
Prin lipsa de virtute, printr-un mişel tiran. 
Streinul vine-n urmă când viaţa încetează, 
Când sânul ăstui popol d-amor nu mai vibrează. /.../ 



2 Cf. Ps. 102, 15: „Omul ca iarba, zilele lui ca floarea câmpului; aşa 
va înflori. Că vânt a trecut peste el şi nu va mai fi şi nu se va mai cunoaşte 
încă locul său" (Biblia 1988). 

O navă-n depărtare, mergând la ţinta sa, 
Cu pânzele ei strânse, la valuri se lăsa, 
Imagine fidelă aicea jos în lume 
A omului ce luptă cu valul său de spume, 

Amara suferinţă, s-ajungă către-un ţel. 
Şi care este ţelul la care merge el? 
Mormântul unde trece, mormântul ce-1 aşteaptă, 
Din care nicio voce mai mult nu-1 mai deşteaptă [etc.]. 



După cum lesne se observă, scepticismul acesta 
nu este ateu, ci, dimpotrivă, este provocat de ateismul/ 
necredinţa şi lipsa de morală şi virtute a majorităţii. 

Femeia este fiinţa capabilă să-1 împace pe poet şi 
să nască în inima lui credinţa: 

Această cugetare se pare inspirată 
D-un geniu de mânie şi nemărinimos! 
Ucide tot ce-i viaţă, speranţe, vis frumos. 
E impie şi zice eterna salutare, 
La tot ce este viaţă, speranţă, resignare. /.../ 

Culpabil este cerul căci omul rătăceşte? 
El are libertatea, ast dar venit de sus; 
De ce dar muritorii de dânsa fac abus? 
Această libertate e cel mai mare bine, 
Uzează ei de dânsa aşa cum se cuvine? 
Şi Dumnezeu e doară obstacolul fatal 
Ce-mpiedică progresul, în ordinul moral? 

Obstacolul acela e însuşi muritorul. 
El singur îşi creează nefericirea, dorul. 
Să nu plângeţi ursita, fragilă, trecătoare 
A omului, plăpândă şi fugitivă floare! 
Să tremurăm de moarte noi, oameni ce perim? 
Dar suntem noi în lume ca să o moştenim? /.../ 

Şi cine spune vouă că spiritul pe pământ 
Cu mizera ţărână, se curmă în mormânt? /.../ 

E dară altă viaţă, o viaţă viitoare; 
Ne-o spune chiar a lumii durere strigătoare. 
Om, ce iubeşti virtutea, de ce dărâmi tu jos 
Speranţele promise la omul cel virtos? 

Om, ce iubeşti dreptatea, de ce calci în picioare 
Dreptăţile promise de ceruri la popoare? 
De ce hrăneşti tu viţiuri şi crude nedreptăţi, 
Spuind că-aceste rele nu au impunităţi? 

Să proclamăm cu toţii peirea după moarte! 
Figura nemuririi strălucitoare foarte 
De adevăr, lumină, mai mult va răsări 
Din haosul acesta! Atunci am trebui 
Ca să negăm aceea ce ochiul ne răpeşte, 
Această armonie ce-n univers domneşte, 
Ce-anunţă-un autore, ast ordin minunat 
Ce nimenea nu schimbă, efect nestrămutat, 
Ce vine şi dezminte fatală întâmplare. 

Ah! dac-această lume era a sa lucrare [a fatalităţii], 
De ce a zee oarbă nimic n-a mai creat, 
în ordinea naturei aceeaşi nencetat? /.../ 
Destul e pentru mine să crez în Dumnezeu, 
Ce-1 simţ că mi s-anunţă şi nu poci să-1 văz eu. /.../ 

Ce este-acea femeie ce cu zâmbirea sa 
Goneşte trista umbră plutind pe fruntea mea, 
Cu-atâta înlesnire? zicea Conrad în sine. 
Ea ne îngână dulce credinţele în bine! 

Tot ce [ea] îmi zise mie au zis-o mai demult 
Atâtea cărţi pe care n-am vrut nici să ascult. 
Dar ea le spune mie cu-atâta gust şi minte, 
Că simţul meu cu sete bea dulcile-i cuvinte! 



Recunoaştem aici, anticipativ, pe femeia care ar 
trebui să împace prin credinţă şi iubire pe demonul 
răzvrătit, pe poetul care e un Adam căzut aşteptând de 
la cea pe care o iubeşte să fie o „icoană de lumină" 
(Eminescu, Singurătate) şi de sfinţenie pentru reechi- 
librarea şi rearmonizarea lui interioară. 

Poeţii aceştia, în absenţa unei asceze riguroase, 
aşteaptă izbăvirea de la Eva, pe care, precum Emi- 
nescu, o doresc a fi o Mărie (Cezara înseamnă acelaşi 
lucru ca şi Măria: împărăteasă, doamnă), o femeie 
sfântă. 

E o cale de mântuire precizată de Scripturi şi de 
Biserică: „căci bărbatul necredincios se sfinţeşte prin 

femeia credincioasă şi femeia necredincioasă se sfin- 
ţeşte prin bărbatul credincios" (I Cor. 7, 14). 

Remarcăm însă că şi Bolintineanu, anterior lui 
Eminescu, formulează aceste cugetări tot ca o dispută, 
ca o polemică între gândiri şi că, deşi cugetările scep- 
tice sunt puse pe seama poetului de geniu, a perso- 
najului Conrad (se observă acelaşi gust pentru calitatea 
dramatică şi retorică a poeziei), totuşi, gândirile 
luminoase par a fi cele care vor să fie scoase în evi- 
denţă şi să triumfe în final, iar nu cugetarea nihilistă. 

Poetul sugerează că este turmentat de cugetări 
sceptic-nihiliste, dar, în acelaşi timp, dorinţa de a se 
elibera de ele, de a reveni la o credinţă fermă şi stabilă, 
este la fel de evidentă. 

Mortua est! 



Făclie de veghe pe umezi morminte, 
Un sunet de clopot în orele sfinte, 
Un vis ce îşi moaie aripa-n amar, 
Astfel ai trecut de al lumii otar. 

Trecut-ai când ceru-i câmpie senină, 
Cu râuri de lapte şi flori de lumină, 
Când norii cei negri par sombre palate 
De luna regină pe rând vizitate. 

Te văd ca o umbră de-argint strălucită, 
Cu-aripi ridicate la ceruri pornită, 
Suind, palid suflet, a norilor schele, 
Prin ploaie de raze, ninsoare de stele. 

O rază te-nalţă, un cântec te duce 
Cu braţele albe pe piept puse cruce, 
Când torsul s-aude 1-al vrăjilor caier 
Argint e pe ape şi aur în aer. 

Văd sufletu-ţi candid prin spaţiu cum trece; 
Privesc apoi lutul rămas... alb şi rece, 
Cu haina lui lungă culcat în sicriu, 
Privesc la surâsu-ţi rămas încă viu — 

Şi-ntreb al meu suflet rănit de-ndoială, 
De ce-ai murit înger cu faţa cea pală? 

Au nu ai fost jună, n-ai fost tu frumoasă? 
Te-ai dus spre a stinge o stea radioasă? 

Dar poate acolo să fie castele 
Cu arcuri de aur zidite din stele, 
Cu râuri de foc şi cu poduri de -argint, 
Cu ţărmuri de smirnă, cu flori care cânt; 

Să treci tu prin ele, o sfântă regină, 
Cu păr lung de raze, cu ochi de lumină, 
în haină albastră stropită cu aur, 
Pe fruntea ta pală cunună de laur. 

O, moartea e-un chaos, o mare de stele, 
Când vieaţa-i o baltă de vise rebele; 
O, moartea-i un secol cu sori înflorit, 
Când vieaţa-i un basmu pustiu şi urât . — 

Dar poate.. .o! capu-mi pustiu cu furtune, 
Gândirile-mi rele sugrum cele bune... 
Când sorii se sting şi când stelele pică, 
îmi vine a crede că toate-s nimica. 

Se poate ca bolta de sus să se spargă, 
Să cadă nimicul cu noaptea lui largă, 
Să văd cerul negru că lumile-şi cerne 
Ca prăzi trecătoare amorţii eterne... 



Ş-atunci de-a fi astfel... atunci în vecie 
Suflarea ta caldă ea n-o să învie, 

Atunci graiu-ţi dulce în veci este mut... 
Atunci acest înger n-a fost decât lut. 

Şi totuşi, ţărână frumoasă şi moartă, 
De racla ta razim eu harfa mea spartă 
Şi moartea ta n-o plâng, ci mai fericesc 
O rază fugită din chaos lumesc. 

Ş-apoi...cine ştie de este mai bine 
A fi sau a nu fi... dar stie oricine 

y 

Că ceea ce nu e, nu simte dureri 
Şi multe dureri-s, puţine plăceri. 

A fi? Nebunie şi tristă şi goală; 
Urechea te minte si ochiul te-nsală; 

y y ' 

Ce-un secol ne zice, ceilalţi o deszic. 
Decât un vis sarbăd, mai bine nimic. 

Văd vise-ntrupate gonind după vise, 
Pân' dau în morminte ce-aşteaptă deschise, 

Şi nu ştiu gândirea-mi în ce să o stâng: 
Să râd ca nebunii? Să-i blestem? Să-i plâng? 

La ce?. ..Oare totul nu e nebunie? 
Au moartea ta, înger, de ce fu să fie? 
Au e sens în lume? Tu chip zâmbitor, 
Trăit-ai anume ca astfel să mori? 
De e sens într-asta, e-ntors şi ateu, 
Pe palida-ţi frunte nu-i scris Dumnezeu. 

Eminescu e cu siguranţă autorul care are nevoie de 
multe re-citiri. Dacă mesajul poate părea simplu de 
priceput într-o primă instanţă, reevaluările pot conduce 
la concluzii din ce în ce mai neaşteptate. 

Poate tocmai de aceea, Eminescu a avut nevoie de 
aproape un secol şi jumătate ca să ne iniţiem în opera 
lui. ..Şi nu sunt sigură că am terminat de iniţiat, chiar 
dacă unii sunt siguri că s-au plictisit de mult... 

în fine... poeziile zise de tinereţe ale lui Eminescu 
conţin nucleele unor desfăşurări lirice si reflexive mai 

ample, ulterioare. 

Mortua est! seamănă, la o primă impresie, cu un 
manifest sceptic deconcertant de vehement - mai ales 
sfârşitul pare a nu lăsa loc de echivocuri. 

în paranteză fie spus, lipsa de echivoc e numai 
aparentă, pentru că - după cum Steinhardt putea să 
interpreteze O scrisoare pierdută în termeni creştini - 
Părintele Constantin Galeriu, spre exemplu, găsea că nu 
e nimic nihilist în aserţiunea poetului „Pe palida-ţi 
frunte nu-i scris Dumnezeu", întrucât moartea nu 
poartă semnătura lui Dumnezeu (nu e creaţia Lui) şi 
ea, moartea, este cu adevărat. ..atee. 

Aşa încât interpretările pot varia, între aceasta pe 
care am mentionat-o mai sus si cele obişnuite care 

y y y 

subliniază deprimarea şi scepticismul poetului. 

O cercetare mai îndelungată a operei poetice face 
însă să iasă la iveală alte aspecte: poemul este o sumă de 
idei esenţiale, ba chiar o sinteză a unor reflecţii mult si 
adânc măcinate ale poetului. 

Tocmai acest lucru e cel care dezarmează: 
Eminescu avea la tinereţe o profunzime filosofică şi 
poetică pe care alţi autori n-o ating sau de-abia o ating 
la bătrâneţe. 

y 

Aşa încât, cei ce-au observat, de la bun început 
(Ibrăileanu şi Călinescu), prăpastia între el şi paşoptişti 
(atât ca rafinament poetico -stilistic, cât şi ca înmaga- 
zinare de ştiinţă şi filosofie), aveau şi de ce... 

Prin urmare, revenind la Mortua est!, nici nu ştii 
cum să formulezi: sunt nişte idei si viziuni aflate in 

nuce, ale operei eminesciene, sau sunt opinii şi 
concepţii pe care o judecată uluitor de matură pentru 
vârsta poetului le-a rostuit atât de mult în interiorul 
conştiinţei sale, încât ele erau deja cimentate în optica 
sa? 

Ar fi fost deci îndreptăţit să spună: „Optzeci de ani 
îmi pare în lume c-am trăit" (Departe sunt de tine...). 

Poemul Mortua est! stilizează însă un regret care îl 
va obseda întreaga viaţă: moartea tinerei fete care a fost 
prima sa iubire (pe care o numeşte Elena, într-o varian- 
tă). 

Departe însă de a evoca doar acest sentiment, 
poemul înglobează, cum am spus, gânduri şi reflecţii a 
căror stratificare denotă parcurgerea unor epoci de 
cugetare în puţini ani. 

Tocmai acest fenomen stă la baza unei armonii 
prozodice şi profunzimi poetice de prin ordin în lirica 
românească romantică. 

Mulţi se-mpiedică în ceea ce li se pare pedanteria 
unor termeni sau atitudini romantice - prea cunoscute 

şi prin urmare dezagreabile pentru ei, cei care, pentru 
epoca şi pretenţiile lor... avansate, nu fac nici pe departe 
cât a făcut Eminescu - şi pierd din vedere faptul că o 
analiză serioasă riscă să-ti consume existenta sau că, 
discutată în contextul poeziei şi al societăţii româneşti 
de atunci, apariţia lui Eminescu.. .nu se explică. 

Voi trece în revistă, deci, câteva paliere de reflecţie 
care pot fi observate în poemul evocat. 

Titlul e un strigăt, Mortua est! (E moartă!), dar 
versurile nu expun o lamentaţie dezlânată, nici nu con- 
stituie o.. .erupţie emoţională. 

De la un cap la altul, poemul e un. ..ghem de 
simboluri. Te simţi ca în „lavirinthul Critului", vorba lui 
Cantemir (pe care o utilizează atât în Divan, cât şi în 
Istoria ieroglifică, ca metaforă a nedumeririi). 

Enigmele încep de la primul vers, care e probabil de 
neînţeles pentru un cititor contemporan mai necitit, 
care nu ştie că „făclie de veghe" e o metaforă inspirată 
(preluată intenţionat) din Gr. Alexandrescu, care denu- 
meşte luna, iar „umezi morminte" poate sugera roua 
dimineţii, când e timpul priveghiului şi al comemorării 
morţilor, din Israelul antic până în România de azi, şi 
deopotrivă, în mod alegoric, plânsul după cei plecaţi 
dintre noi - la fel „Stelele nasc umezi pe bolta senină", 
în Sara pe deal, pentru că stelele sunt icoanele Sfinţilor 
care se roagă cu lacrimi pentru umanitate. 

Să indice acest amănunt - prezenţa mormintelor, a 
cimitirului - necesitatea includerii poemului emines- 
cian în genul romantic al contemplării la morminte 

(Bolintineanu: O noapte la morminte 3 , Alexandrescu: 
Mormintele. La Drăgăşani 864 , Cimitirul 865 ), ceea ce nu 
exclude (stră)vechimea atitudinii, a acestui fel de 
reflexivitate, în a cărei istorie intră vizita lui Alexandru 
cel Mare la mormântul lui Ahile, dar si a Sfântului Sisoe 
(ucenic al Sfântului Antonie cel Mare) la mormântul lui 
Alexandru, vizite de pe urma cărora a străbătut vea- 
curile refrenul „ubi sunt qui ante nos"? Că viaţa aceasta 
e „vis ce îşi moaie aripa-n amar'® 66 , se poate afla din mai 
multe creaţii poetice eminesciene. Strofa a doua expune 



3 A se vedea: 

http : / / r o . wikisourc e . org/ wiki / 0_noapte_la_mo rminte . 

864 Idem: 

http://ro.wikisource.org/wild/Mormintele._La_Dr%C4%83g%C4% 
83%C8%99ani 

865 Idem: http://ro.wikisource.org/wiki/Cimitirul. 

866 Gestul e reprodus în Andrei Mureşanu şi Mureşanu, spre 
exemplu: 

Când somnul frate-al morţii, pe lume falnic zace 
Cu genele-i închise, cu visele-i de pace, 
Când palida gândire prin ţara morţii trece, 
Şi moaie-n visuri de-aur aripa ei cea rece... 

(Andrei Mureşanu) 

* 



Şi somnul, frate-al morţii, cu ochii plini d-eres, 
Prin regia gândirii ne-nfiinţate trece 
Şi moaie-n lac de visuri aripa lui cea rece; 
Cu gând far' de fiinţă a lumii frunte -atinge - 
în minte fericirea, mizeria i-o stinge. 



(Mureşanu) 

viziuni pe care Eminescu le dezvoltă şi cu alte ocazii, în 
Călin Nebunul si Memento mori: 

y 

Şi cu neguri îmbrăcate-s lan, dumbravă şi pădure, 
Stele galben tremurânde mişcă-n negurile sure, 
Intră-n domele de nouri argintii multicoloane, 
De-a lor rugă-i plină noaptea, a lor dulci şi moi icoane 
împle văile de lacrimi de-un sclipit împrăştiet 
Când în cârduri cuvioase sus pe cer se mişcă-ncet. 

(Călin Nebunul) 



Luna înspre ea îndreaptă păsuri luminoase -ncete, 
Diadem de topiţi aştri arde-n blondele ei plete, 
încălzind aerul serei, strălucindu-i fruntea ei; 
Ale domei scări negrite se-nsenin — ca neaua sara — ; 
Intră-n domă. Ard columne sub lumina ei cea clară 
Şi-şi aruncă unu-ntr-altul umbra neagră dintre ei. 

Stelele în cârduri blonde pe regină o urmează, 
Aerul, în unde-albastre, pe-a lor cale scânteiază 

Şi rămân întunecate nalte-a cerurilor bolţi; 
Doma străluceşte-n noapte ca din marmură zidită, 

Prin o mreajă argintoasă ca prin vis o vezi ivită, 
A ei scări ajung din ceriuri a stâncimei negri colţi. 



(Memento mori) 

Nu am citat în zadar viziunile mai detaliate din 
aceste poeme. Ele ne pot lămuri un tipar reflexiv şi 
vizionar. 

E vorba de un peisaj celest, în care elementul 
primordial este doma, prin care se înţelege un templu/ o 
biserică, descifrare susţinută de solicitarea constantă a 
altor termeni şi imagini din aceeaşi sferă: „icoane" ale 
stelelor, de a căror rugă e plină noaptea, „cârduri 
cuvioase" de stele, (secvenţe reluate şi în alte versuri din 
Memento mori: „Caravane de sori regii, cârduri lungi de 
blonde lunel Şi popoarele de stele, universu-n rugă- 
ciune"...). 

De asemenea, comună e imaginea căilor lactee 
(cred că putem spune aşa): în Mortua est! sunt numite 
„râuri de lapte", iar în Memento mori avem imaginea 
„căii scânteietoare" pe care o lasă în urmă, ca o trenă, 
traiectoria cosmică a stelelor. 

Lumina stelelor îşi împrăştie sclipetul peste văile de 
lacrimi ale pământului (care, am spus-o de nenumărate 
ori, conform Psaltirii, este o vale a plângerii): e o rugă- 
ciune compătimitoare. 

E o imagine fundamentală în didahiile lui Antim 
Ivireanul - pe care am remarcat-o şi comentat-o în teza 
noastră doctorală 867 - în care stelele cu „tâmple de 
argint" (tâmplă poate desemna mintea/ cugetarea, dar 
înseamnă şi catapeteasmă şi indică prin aceasta tot o 
arhitectură cosmic-eclesială, ca mai târziu la Eminescu: 



7 A se vedea: 

http:/ / archive .org/ details/AntimlvireanulAvangardaLiteraraAPara 
disului.ViataSiOpera2oio. 



837 



să fie o simplă coincidenţă?) şi cu ochi închişi de 
osteneală simbolizează Biserica eternă în rugăciune 
neoprită pentru lume. 

Ceea ce vrem să punem în lumină este faptul că, 
începând cu strofa a doua din Mortua est!, poezia 
discută două posibile căi de urmat ale sufletului celei 
adormite. Şi că prima dintre ele reprezintă o situaţie în 
care existenţa spirituală are continuitate post-mortem, 
în care se deschid porţile unei biserici cosmice (aşa cum 
şi-o reprezintă imaginaţia romantică a lui Eminescu, 
căreia îi bănuim însă fundamente în opera lui Antim) : 

„Trecut-ai când ceru-i câmpie senină,/ Cu râuri de 
lapte şi flori de lumină,/ Când norii cei negri par sombre 
palate,/ De luna regină pe rând vizitate". 

Ca o confuzie de planuri care va reveni obsesiv în 
creaţiile eminesciene, peisajele celeste de acest fel 
păstrează întotdeauna o anumită amprentă a îndolierii 
şi elemente de ceremonial funerar, fie că e vorba de 
„regina nopţii moartă" şi de toată scenografia din poe- 
mul Melancolie, fie de luna care „zugrăveşte umbre 
negre peste giulgiuri de zăpadă" (Călin Nebunul) sau „pe 
linţolii de zăpadă" (Luna iese dintre codri). 

Cred că au avut dreptate unii (de la V. Streinu la G. 
Gană) care au intuit că Eminescu se comentează destul 
de mult prin sine însuşi... 

Am putea comenta amănunţit fiecare vers, dar, 
pentru a nu lungi la infinit discuţia, vrem să scoatem în 
evidenţă, mai departe, doar câteva aspecte care ni se par 
foarte relevante. 

O privire atentă va remarca, în tabloul (de multe 
strofe) al ascensiunii către cer a sufletului celei plecate 
de pe pământ, ocurenţa binomului cromatic alb-galben 
sau aur-argint: 

Cu râuri de lapte [căi lactee] şi flori de lumină [stele] 

/.../ ' 

Prin ploaie de raze, ninsoare de stele 

/.../ 

Argint e pe ape şi aur în aer 
/.../' 

Dar poate acolo să fie castele 
Cu arcuri de aur zidite din stele, 
Cu râuri de foc şi cu poduri de-argint... 



O repetiţie atât de insistentă nu poate fi nesemni- 
ficativă. 

Această prezenţă, copleşitoare şi iradiantă, a 
aurului şi argintului, este menită să pună în ramă te- 
zaurul de frumuseţe şi puritate interioară al fetei, aşa 
cum o văzuse Eminescu. 

Epitetul pală, din versul „De ce-ai murit, înger cu 
faţa cea pală?", nu indică, cum s-ar putea crede, paloa- 
rea mortuară, ci, dimpotrivă, strălucirea de înger a feţei 
sale, pentru că pal/ palid circulase în epoca paşoptistă şi 
cu sensul contrar celui cunoscut azi. 

Eminescu pune probleme extrem de dificile înce- 
pând de la vocabular... 

Pe de altă parte, a doua cale pusă în balanţă este cea 
a neantului, pe care o are în vedere „al meu suflet rănit 
de-ndoială" şi îndurerat că iubita ar putea să nu mai fie 
decât „ţărână frumoasă şi moartă". 

„Gândirile-mi rele sugrum' cele bune"... 

în aceste circumstanţe închipuie poetul, în strofele 
a zecea şi a unsprezecea, primul tablou eshatologic din 
poezia sa (cel puţin în ce priveşte opera publicată). 

E importantă această corelaţie... 

încât putem spune că alte versuri, mult discutate, 
precum „Că vis al morţii-eterne e viaţa lumii-ntregi" 
(împărat şi proletar) sau „Căci e vis al nefiinţei universul 
cel himeric" (Scrisoarea I) îşi au cumva începutul aici, în 
acest impact dureros, care vrea să stingă lumea, dacă 
sufletul drag s-a stins: 

„Când sorii se stâng şi când stelele pică,/ îmi vine a 
crede că toate-s nimica. //Se poate ca bolta de sus să se 
spargă,/ Să cadă nimicul cu noaptea lui largă,/ Să văd 
cerul negru că lumile-şi cerne [lumile însemnând lumi- 
nile/ luminătorii/ aştrii cereşti 868 ]/ Ca prăzi trecătoare 
a morţii eterne"... . 

E un început de revoltă, dar, ca şi revolta lui 
Arghezi de mai târziu, n-a fost dusă până la capăt. 

însăşi poezia, cu strigătul ei de groază, descrie o 
oscilare, chiar dacă sfârşitul tinde să încline balanţa 

7 y y 

spre nemulţumire. Aceeaşi situaţie se repetă şi cu Mure- 
şanu, în poemul omonim. 



868 în conformitate cu vechea sinonimie dintre lume şi lumină. 
Pentru că lume, în limba române, provine din lat. lumen, luminiş, care 
înseamnă lumină. 

Şi acolo e vorba tot de durere, suferinţă aproape 
insuportabilă, revoltă... 

Iar reflecţia din împărat şi proletar are cam aceleaşi 
fundamente. 

în Scrisoarea I e puţin altă perspectivă, dar nu o 
vom comenta acum. Am făcut- o deja mai sus. 

însă ce ne-a pus (în mod suplimentar) pe gânduri e 
strofa a noua (sublinierile de mai jos ne aparţin): 

O, moartea e-un chaos, o mare de stele, 
Când vieaţa-i o baltă de vise rebele; 
O, moartea-i un secol cu sori înflorit, 
Când vieaţa-i un basmu pustiu şi urât. - 

Faptul că moartea e echivalată cu chaosul/ haosul 
nu ar mira pe nimeni, deşi conceptul de haos, chiar la el 
acasă, în filosofia antică, nu înseamnă nimic, ci ames- 
tecul elementelor primordiale, neindividualizarea lor. 

Tocmai de aceea, unele cronografe îl asociază cu 
acea stare expusă în Biblie, când „pământul era nevăzut 
şi netocmit", fiind acoperit de ape (Fac. 1, 2-3, Biblia 
1688) sau chiar cu apele primordiale. Cantemir preci- 
zează undeva că moldovenii numesc haos apele primor- 
diale. ..abisul. 

A considera haosul drept o „mare de stele" şi „un 
secol cu sori înflorit" - în versurile citate - ne ridică însă 
serioase semne de întrebare, pentru că, atunci, „Din 
chaos, Doamne-am apărut/ Şi m-aş întoarce-n chaos" 
(Luceafărul) poate căpăta nuanţe semnificative. 

întoarcerea la haos şi repaos n-ar mai presupune 
revenirea la o stare de nefiinţă si de inconştientă, ci la o 

J y y y y ' 

odihnă printre stele, într-un „secol cu sori înflorit". 

Şi dacă ultima metaforă pare de nedescifrat, am 
putea să facem o analogie cu veacul etern al predaniei 
creştine, în care „Drepţii vor străluci ca soarele în împă- 
răţia Tatălui lor" (Mt. 13, 43) 869 . 

In orice caz, e un univers şi un timp etern în care 
înfloresc sorii, în care întuneric nu este, ci doar lumină 
neînserată, aşa cum glăsuiesc slujbele ortodoxe. 

Şi moartea tinerei fete din Mortua est! se petrece 
când pe cerul ca o „câmpie senină" răsar florile de lumi- 
nă ale aştrilor. 

y 

în mod contrar, în acelaşi poem, „chaos lumesc" 
(„Şi moartea ta n-o plâng, ci mai fericesc/ O rază fugită 
din chaos lumesc') denumeşte cu adevărat o dizarmonie 
şi o dezordine. Cea a lumii contemporane, a prezentului. 

De fapt, ea susţine că „acest înger n-a fost decât 
lut". „De e sens într-asta, e-ntors şi ateu -/ Pe palida-ţi 
frunte nu-i scris Dumnezeu". Corect. Nici pe fruntea 
lumii nu-i scris Dumnezeu, a lumii în care „e apus de 
Zeitate ş-asfinţire de idei" (Memento mori). 

Dar Eminescu scrie totuşi pentru un public. „Admi- 
răm însă rapiditatea cu care poetul a înţeles nivelul 
cultural al publicului românesc" 870 . Şi noi. Doar că e de 
gândit pentru descoperirea sensurilor... 



9 Cf. Evanghelia după Matei, traducere de Pr. Dr. Dorin Octavian 
Picioruş, op. cit., p. 47. 

870 Mihai Zamfir, Scurtă istorie: panorama alternativă a literaturii 
române, 2011, p. 256. 

Dintre sute de catarge... 



Dintre sute de catarge 
Care lasă malurile, 

Câte oare le vor sparge 
Vânturile, valurile? 

Dintre pasări călătoare, 
Ce străbat pământurile, 

Câte-o să le-nece oare 
Valurile, vânturile? 

De-i goni fie norocul 

Fie idealurile, 
Te urmează în tot locul 

Vânturile, valurile. 

Ne-nţeles rămâne gândul 
Ce-ţi străbate cânturile, 

Zboară vecinie, îngânându-1 
Valurile, vânturile. 



Cum oare l-am putea considera: un poem despre 
condiţia umană sau o.. .artă poetică? Sau ambele deopo- 
trivă? 

„Sute de catarge" este o metonimie, atât în ceea ce 
priveşte numeralul sute (care ar putea sugera mii sau 
milioane de destine), cât şi catarge, indicând sugestia 
unei ambarcaţiuni. 

Sinonimia alegorică între vas/ barcă/ corabie şi 
existenţa umană învăluită de valuri s-a făcut cu mult, 
foarte mult timp în urmă, şi este un loc comun al 
literaturii române vechi, mai ales al scrierilor religioase. 

Am analizat, în teza noastră doctorală 871 , prezenţa 
acestui topos la Antim Ivireanul şi la o serie de scriitori 
ai literaturii vechi, Varlaam, Dosoftei, Dimitrie Can- 
temir, de la care motivul s-a transmis literaturii pre- 
paşoptiste şi paşoptiste. 

Prin catarg Eminescu denumeşte o corabie, su- 
verane/ o altă imagine, a desfăşurării pânzelor în vânt, 
care nu este însă numită, specificată în mod concret. 

Suggerer, voilă le reve. Numai că avea să o spună 
Mallarme 872 şi, evident, nu este un ideal romantic. 

Eminescu este un caz (atipic? - sunt cam multe în 
literatura română) de simbioză între arhaism şi anti- 
cipaţie. Vladimir Streinu 873 îl considera sinteza 
întregului romantism european şi elementul de legă- 
tură cu simbolismul. Căutând însă mărturiile, în 
caietele lui, ale interesului pentru poezia/ literatura şi 
filosofia moderne, s-a constatat că ele.. .nu prea există. 

871 Aceasta se poate downloada din locaţia: 

http:/ /www.archive.org/ details/AntimlvireanulAvangardaliterara 
AParadisului.ViataSiOpera2oio. 

872 A se vedea: 

http://en.wikipedia.org/wild/St%C3%A9phane_Mallarm%C3%A9. 

873 Idem: http://ro.wikipedia.org/wild/Vladimir_Streinu. 

Aşa încât a început un fel de turnir, o întrecere în a 
descoperi fundamentele modernităţii gândirii emines- 
ciene. 

însă modernitatea lui Eminescu nu este acelaşi 

y 

lucru cu identificarea surselor sau cu specificul lor. 

E un viciu de logică pe care mulţi critici nu l-au 
sesizat... 

Altfel spus, nu trebuie să descoperi nişte surse 
moderne, filosofice sau literare, pentru a susţine carac- 
terul modern al poeziei şi prozei sale. 

El făcea literatură modernă şi genială din surse 
vechi şi din producţii romantice obscure (ultimele 
remarcate de G. Călinescu şi, recent, de Mihai Zamfir). 

Aceasta pentru că descoperea în ele, dincolo de 
estetica lor, mai mult sau mai puţin apreciabilă pentru 
un ochi critic modern sau postmodern, un fond de o 
mare intensitate a gândirii şi a viziunii. 

Eminescu stia foarte bine în ce lume trăieşte si scria 

y y y 

pentru lumea lui. A şi afirmat-o. 

Poemul de fată este una din dovezile că nu era 

y 

ignorant faţă de tendinţele poeziei contemporane, chiar 
dacă nu se arăta sedus de ea. 

Revenind la poezie... spuneam că Eminescu nu face 
referire la pânze (deşi în context - vom arăta de ce - ar 
fi părut mai logic), ci la catarg: este cel mai probabil o 
sugestie axiologică. 

Aceeaşi imagine o foloseşte şi în Luceafărul: „Ţi-aş 
da pământul în bucăţi/ Să-l faci împărăţie. II îţi dau 
catarg lângă catarg"... 

în iconografia creştinismului primar, catargul sim- 
boliza crucea 874 . „Dintre sute de catarge" ar putea 
însemna dintre sute/ mii/ milioane de oameni care-şi 
poartă crucea în această lume. Ar putea fi o decriptare. 

Sau: corăbiile pleacă din port/ de la ţărm cu 
catargul drept. Câte îşi vor frânge/ sparge ambiţiile sau 
aspiraţiile? Câte vor rămâne fidele crezurilor primare? 

„Vânturile, valurile" (cu varianta inversată „valurile, 
vânturile") este evident o aliteraţie... care sugerează 
vâjâitul vântului şi spargerea valurilor. 

Şi nu este un detaliu minor şi lipsit de semnificaţii, 
pentru că Eminescu acordă (putem spune şi: acor- 
dează) un fond sonor perfect coerent cu realitatea 
picturală. 

Atât tabloul, cât şi melodia versurilor care îl 
însoţeşte sunt dinamice. 

y y 

Motricitatea neobosită si ritmică a valurilor si a 

y y 

vântului intensifică această senzaţie. Mai mult decât 
atât, însăşi dispoziţia versurilor (în aşteptarea picto- 

874 A se vedea Jean Danielou, Simbolurile creştine primitive, 
traducere în limba română de Anca Opric şi Eugenia Arjoca Ieremia, Ed. 
Amarcord, Timişoara, 1998, p. 63: „în Prima apologie, Iustin [Sfântul 
Iustin Martirul şi Filosoful] enumeră un anumit număr de simboluri ale 
crucii. Printre ele: şarpele de bronz, stindardul militar, plugul şi, în 
sfârşit, catargul pe corabie. [...] Şi, mai ales în ceea ce priveşte pasajul din 
Iustin, arheologia palestiniană ne aduce o confirmare remarcabilă. 
Printre simbolurile descoperite în osuarele iudeo-creştine arhaice se află 
plugul, se află stindardul. Se află, de asemenea, şi corabia. Şi această 
corabie este, întocmai cum ne aşteptam, cu antena care taie catargul şi-i 
dă forma unei cruci. Corabia cu catarge apare, deci, ca un simbol al crucii 
salvatoare. Aceasta pare a fi forma cea mai străveche a simbolismului 
salvator al corăbiei. Ea va persista în continuare. Dar când corabia va fi 
identificată cu Biserica, catargul va rămâne simbolul Crucii". 

poeziei lui Apollinaire 75 ) sugerează această cadenţă a 
valurilor, dar nu numai... 

De la imaginea ambarcaţiunilor cu vele sugerată de 
profilarea catargelor, Eminescu ajunge la cea a păsărilor 
călătoare, care nu sunt altele decât.. .corăbiile din prima 
strofă, aflate însă într-un punct mai îndepărtat.. .din za- 
rea pământului. 

Motivul evaziunii, ca şi tehnica introducerii vagului 
în receptarea senzaţiilor, estomparea imaginii, repre- 
zintă deopotrivă elemente simboliste anticipative în 
poemul eminescian. 

Tabloul însuşi, al acestui poem, este o pânză simbo- 
listă, ca tehnică picturală, deşi la noi nu se născuse încă 
simbolismul, dar, când se va naşte, va fi pe urmele... 
melancoliilor, ale sensibilităţii si subtilităţii vizual-sim- 
fonice eminesciene. 

Asistăm, pe parcursul acestui poem, la metamor- 
foza catargelor înaripate cu pânze în păsări şi a acestora 
în... gândul care, singurul, zboară vecinie. 

Trupul corăbiei se topeşte încet, se estompează - de 
la început corporalitatea lui este ascetizată/ deconcre- 
tizată, este subţiată până la catarg (scheletul axiologic, 
coloana vertebrală a vasului) . 

Pentru ca într-un final să dispară pentru a nu mai 
rămâne decât... gândul ei. 

Un alt poem, Ca o făclie, începe astfel: „Prin tomuri 
prăfuite ce mesele-i încarcă/ Edgar trece cu gândul prin 
veacuri ca-ntr-o barcă". 



75 A se vedea: 

http : / /r o .wikipe dia . org/ wiki/ Guillaume_Apollinair e . 

După exigenţele realului, Dintre sute de catarge 
este un poem care măsoară destrămarea. 

Există însă întotdeauna o dimensiune pe care 
declinul firesc al lucrurilor în această lume n-o poate 
antrena în avalanşa desfigurării şi a descompunerii 
sale. 

„De-i goni fie norocul/ Fie idealurile": sensul apa- 
rent al versului este unul eronat, fiindcă Eminescu folo- 
seşte verbul a goni cu semnificaţia lui din literatura 
veche: a alerga după. 

Aşa, spre exemplu, Varlaam spune într-o cazanie că 
omul cel bogat şi avar 

„inima sa o lipi către avuţie putredă şi trecă- 
toare. [...] Goni umbra [a alergat după umbră]" 876 . 

Iar Ureche scrie despre cei care l-au fugărit pe Petru 
Rareş până la Ciceu: 

„Iară aceia ce-1 goniia dindărătu, văzându că au 
hălăduit Petru vodă denaintea lor, s-au întorsu 

a. •»877 

înapoi . 

Părerea lui Eminescu despre noroc o cunoaştem de 
asemenea din Luceafărul: îl vânează cei trăitori în 
cercul strâmt al egoismului, pe care el îi petrece (adică îi 



7 Varlaam, Cazania, Ed. Academiei RSR, Bucureşti, 1966, p. 307. 
877 Grigore Ureche, Letopiseţul Ţării Moldovei, ediţie îngrijită de P. 
P. Panaitescu, repere istorico-literare alcătuite de Mircea Scarlat, Ed. 
Minerva, Bucureşti, 1987, p. 98. 

conduce la moarte, fiindcă a petrece înseamnă a muri 
în limba veche). 

Idealurile sunt ale celor care au un alt tel decât 
fericirea imediată. 

Am spus că putem numi acest poem şi o artă 
poetică pentru că este şi o reflecţie asupra a ceea ce este 
nemuritor, a spiritului şi a creaţiei sale. 

Vânturile şi valurile concurează gândul vecinie, îl 
îngână, dar nu-1 sufocă şi nu-1 scufundă. 

Persistenţa spiritului flagelează, la rândul ei, moar- 
tea care, după Eminescu, e singura realitate a acestei 
lumi. 

Dincolo însă de realitatea acestei lumi trecătoare, 
există o construcţie de gând, o creaţie intru spirit, pe 
care n-o ruinează vânturile si valurile, desi ar vrea. 

Iar 

„cel ce a ajuns la linişte, a cunoscut adânc (abis) 
de taine. Dar n-a ajuns la aceasta dacă n-a văzut şi 
n-a auzit mai înainte zgomotele valurilor şi ale 
vânturilor (s. n.) şi n-a fost poate stropit de ele" 8?8 . 



Putem spune că, într-o anume măsură, este şi cazul 
poetului nostru. 

Cânturile sunt o muzică a spiritului, a vieţii 
sufletului, pe care muzica de sirenă a lumii nu le poate 
opri în loc. 

878 Sfântul Ioan Scărarul, Scara, op. cit., p. 383. 
Reamintim că a fost tradusă prima dată de Varlaam. 

Iar gândul ascuns în ele e vecinie, chiar dacă lumea 
nu-1 înţelege. ..vecinie. 



Dubla ereditate eminesciană 

în literatura română vorbim despre moştenirea 
Eminescu ca despre o realitate incontestabilă. Spiritul 
lui Eminescu a fost covârşitor şi a obsedat generaţiile 
care i-au urmat într-atât de mult, încât despre 
Eminescu s-a vorbit cel mai adesea în termeni de 
sinteză, de întrupare a întregului spirit românesc. 

Iorga 1-a numit „expresia integrală a sufletului 
românesc", Noica, „omul deplin al culturii române", 
Blaga, „ideea platonică de român", iar Zoe Dumitrescu- 
Buşulenga, „exponentul întregii istorii româneşti". 

în mod evident, Eminescu a bulversat: şi-a bul- 
versat contemporanii, dar cu mult mai mult îşi 
bulversează neîncetat posteritatea. 

Cărţile de istorie şi critică literară vorbesc însă, în 
registru cultural, de un singur fenomen ereditar emi- 
nescian şi acesta dezvoltat în gamă minoră. Este vorba 
de celebrii şi ignoraţii epigoni: celebri ca fenomen 
postum, ignoraţi ca persoane. 

însă credem că acesta este doar un prim aspect, 
un prim nivel al eredităţii sale literare, un aspect mai 
degrabă superficial. 

Credem că, în cazul lui Eminescu, acest fenomen 
cuprinde şi un alt nivel şi aspecte cu mult mai pro- 
funde (deşi mai puţin cercetate). 

Se mai vorbeşte, e adevărat, şi de influenţele pe 
care Eminescu le-a avut asupra poeţilor şi curentelor 
tradiţionaliste şi despre faptul că teoreticienii Gândirii 

şi-au extras substanţa literar-teoretică din articolele lui 
Eminescu. Fenomen pe care Lovinescu îl consideră 
nefericit şi îl cataloghează drept vampirism ideologic. 

Motivaţiile existenţei unui curent de profunzime 
sunt două: personalitatea spirituală copleşitoare a 
poetului dar şi - cu precădere - faptul că el a lăsat să 
vorbească prin sine personalitatea duhovnicească şi da- 
tul genetic al poporului său. 

Acest lucru a făcut ca viitorii oameni mari ai 
culturii şi ai spiritului românesc să se recunoască în el 
şi să se raporteze neîncetat la el, fără să simtă că-1 pot 
depăşi. 

în consecinţă, ne propunem să discutăm aici 
despre partea nevăzută a icebergului, anume despre 
complexitatea acestui fenomen ereditar eminescian în 
literatura română modernă şi modernistă 879 . 

Vom cerceta, fără să ne asumăm acum un studiu 
exhaustiv, influenţa spiritual-literară a lui Eminescu 
asupra a două mari personalităţi ale literaturii noastre: 
George Bacovia şi Mircea Eliade. 

Vorbim aici de lecturi personale ale lui Eminescu, 
din partea unor personalităţi scriitoriceşti de marcă, 
lecturi care sunt rodul intuirii şi al improprierii unor 
realităţi esenţiale din fiinţa şi opera sa şi care s-au con- 
cretizat, topindu-se, într-o viziune personală asupra 
lumii. 



79 A se vedea şi: Dr. Gianina Maria-Cristina Picioruş, Trei poeţi şi- 
un început de secol, Teologie pentru azi, Bucureşti, 2014, cf. 
http://www.teologiepentruazi.ro/2014/06/13/trei-poeti-si-un-inceput-de- 
secol/. 

„Tăcerea e atât de mare, încât pare 
că aude gândirea, mirosul"... 



Sărmanul Dionis 

Bacovia este poetul şi personalitatea literară 
interbelică (deşi activitatea lui poetică începe de la 
finele secolului al XlX-lea) ce a resimţit şi a absorbit în 
mod plenar unda de şoc a seismului poetic eminescian. 

Durerea isterică a lui Bacovia nu este decât 
suferinţa şi melancolia eminesciene, acutizate prin 
transmutarea lor în secolul al XX-lea. 

Dacă privim în adâncime lirica lui Bacovia, cadrul 
poetic bacovian nu este decât un peisaj eminescian 
simplificat, elementarizat şi transplantat în domeniul 
terifiantului, al obsesiei. 

Ceea ce Eminescu i-a transmis lui Bacovia a fost o 
stare, starea poeziei (cum ar zice Nichita) şi a suferinţei 
sale, care 1-a marcat profund şi care s-a transferat 
propriei sale fiinţe. 

De aici a ieşit la lumină sub forma unei disperări 
exprimate mai strident decât cea eminesciană, a unei 
suferinţe părut obsesive şi agasante. Pentru cei ce 
cunosc numai dintr-un singur punct de vedere lirica 



0 Eminescu, Proză literară, op. cit., p. 48. 

eminesciană, care sunt infuzaţi de optica asupra idea- 
lismului iubirii sau a naturii prodigioase, s-ar putea 
părea că mă hazardez. însă îi invităm la o privire în 
profunzime, la contemplarea sentimentelor profunde 
şi dureroase ale poetului. 

Poezia lui Eminescu este născută din suferinţă şi 
din durerea singurătăţii, a faptului că era prea puţin 
înţeles şi iubit. Chinurile, de multe feluri ale sufletului 
său, şi le exhiba în scris. 

în poemul Melancolie îşi explică astfel scepticis- 
mul şi ataraxia (termenii curenţi ai exegezei noastre): 

„Credinţa zugrăveşte icoanele-n biserici -/ Şi-n 
sufletu-mi pusese poveştile-i feerici,/ Dar de-ale vieţii 
valuri, de al furtunii pas/ Abia conture triste şi umbre- 
au mai rămas. /.../ Şi când gândesc la viaţa-mi, îmi pare 
că ea cură/ încet repovestită de o străină gură,/ Ca şi 
când n-ar fi viaţa-mi, ca şi când n-aş fi fost". 

Eminescu îşi descrie aici ruina bisericii sufletului... 

Oboseala existenţială, generată de o întristare 
adâncă (ce nu e un sentiment filosofic), este o stare 
evocată adesea de poet. Motivul ei este răutatea lumii 
şi micimea de suflet a oamenilor. 

într-un alt poem, Singurătate, Eminescu admite 
că „melancolia-mi... se face vers", în absenţa iubitei, 
când poetul rămâne doar în compania greierilor şi a 
şoarecilor. 

De altfel, sunt multe pasajele din opera lui în care 
el reclamă rămânerea numai alături de pisici, şoareci, 
pureci sau ploşniţe, chinuit de sărăcie, de frig şi de 

foame, de singurătate, de lipsa prietenilor şi de ne- 
împărtăşirea iubirii. 

însă, cu încuviinţare de la Maiorescu, care a dat 
vina pe poet, adesea se trece peste aceste aspecte în 
receptarea critică, considerate fiind ca prea patetice, 
pentru a-1 privi pe Eminescu numai în peisajul mirific 
al naturii romantice, în mijlocul imaginaţiei poetice. 

Dacă cineva scapă însă din plasa romantizării 
abuzive a lui Eminescu, descoperă în el o suferinţă pro- 
fundă, aproape insuportabilă, un chin provocat atât de 
nefericirile proprie-i vieţi, cât şi de nefericirea unei 
lumi întregi, care strânge la piept sâmburele egois- 
mului. Căci, după Sfinţii Părinţi, iubirea de sine este 
chintesenţa răului şi a păcatului. 

în poezia lui Bacovia 881 , decriptăm aceeaşi neli- 
nişte existenţială profundă, aceleaşi motivaţii duhovni- 
ceşti adânci, care transcend formele exterioare ale ex- 
presivităţii, pentru cine vrea să vadă şi să recunoască. 

în asemenea momente de suferinţă interioară 
covârşitoare, peisajul eminescian nu mai este feeric, ci 
o iarnă grea se abate peste lume. Acum „stă lumea-n 
promoroacă" (Melancolie), nădejdea iubirii s-a stins 
pentru el şi nu mai vrea să alunece „pe poleiul de pe 
uliţele ninse" urmărind-o pe ea, care e insensibilă la 



1 A se vedea şi articolele noastre: 
Bacovia sau despre o frumuseţe isterică, cf. 

http://www.teologiepentruazi.ro/2010/12/07/bacovia-sau-despre- 
o-frumusete-isterica-actualizat/, şi 

Completări la comentariul poeziei lui Bacovia, cf. 

http://www.teologiepentruazi.ro/2014/03/14/completari-la- 
comentariul-poeziei-lui-bacovia/. 

drama lui (Scrisoarea IV). în Scrisoarea IV se poate 
vedea cel mai bine prăpastia dintre un închipuit trecut 
fericit, pe la 1400 (în acel ev mediu românesc, care este 
timp al plenitudinei pentru el, după cum observă Zoe 
Dumitrescu-Buşulenga), în care împlinirea iubirii era 
posibilă, în mijlocul unei lumi paradisiace şi a unei 
natură văratice („e atâta vară-n aer") şi un prezent 
îngheţat sentimental, secătuit de iarna perfidiei şi a 
absurdului omenesc. 

în poemul Departe sunt de tine..., poetul simte că 
„sunt bătrân ca iarna", iar în De câte ori, iubito..., avem 
aceeaşi ipostază nefericită: „Oceanul cel de gheaţă mi- 
apare înainte /.../ Din ce în ce mai singur mă-ntunec şi 
îngheţ". La fel după cum, în Ce te legeni, „iarna-i ici, 
vara-i departe". 

De aici şi până la spasmele hibernale bacoviene 
nu mai e decât un pas, dar similitudinile nu se opresc 
nici acum. Căci la Eminescu, iarna nu e prezentă nu- 
mai ca vifor al suferinţei şi ca pustiire interioară, ca 
instaurare a apatiei glaciale în inimă şi în minte, ci şi ca 
sugestie tanatică în clipele de maximă fericire. 

Momentele de supremă dragoste şi fericire sunt 
întotdeauna îngemănate cu dorul de moarte, întrucât 
poetul doreşte înveşnicirea lor, transgresarea lor din 
lumea aceasta. 

Astfel de momente conţin, în mod paradoxal, în 
mijlocul unei fabuloase şi mirifice naturi văratice, 
sugestii hibernale. Ele sunt provocate, în nenumărate 
poeme, fie de lungi troiene de flori de tei, fie de 
ninsoarea luminii de lună sau de stele. 

Teii sunt „cu flori până-n pământ" (Scrisoarea IV, 
Sarmis), ca un văl de mireasă, sau fac cu florile lor 
troiene peste cei doi îndrăgostiţi (,yAdormi-vom, troieni- 
va/ Teiul floarea-i peste noi" - Povestea codrului). 

Scuturarea florilor de tei sau de salcâmi (mai rar 
de liliac) peste îndrăgostiţi, „rânduri-rânduri", e un 
simbol al trecerii dincolo de umbra vremii (^dormind 
de armonia/ Codrului bătut de gînduri,/ Flori de tei 
deasupra noastră/ Or să cadă rânduri-rânduri" - Do- 
rinţa). 

înmormântaţi sub mormanul de flori, îndrăgos- 
tiţii vor să păşească în veşnicie îmbrăţişaţi, trecând 
prin moarte ca printr-un somn lin şi ca printr-o nuntă 
(sugestii profund ortodoxe). Luna-mireasă şi stelele de 
aur îi acoperă cu „linţoliul" (Luna iese dintre codri) 
luminii lor albe şi curate. 

Deşi nu este vorba, în astfel de poeme, de 
mormânt sau de moarte, sugestia adormirii şi a îngro- 
pării sub troiene de flori de tei sau sub ninsoarea de 
lumină cerească este lesne sesizabilă. 

La Bacovia, obsesia zăpezii care îngroapă îndră- 
gostiţii şi oraşul întreg, este o radicalizare a dorului de 
moarte tipic eminescian, a nostalgiei şi melancoliei 
sale. Numai că dorul de înveşnicire, de reîntoarcere în 
Raiul pierdut, este bacovianizat, este altfel exprimat 
pentru o societate, care, din ce în ce mai mult, nu mai 
credea în nimic şi lua tot ce e sfânt şi curat în derâdere. 

în poemul bacovian Decembrie, se spune: „Ce cald 
e aicea la tine,/ Şi toate din casă mi-s sfinte", pentru ca 

poetul să-i ceară iubitei: „Citeşte-mi ceva de la poluri, / 
Şi ningă... zăpada ne-ngroape". 

Invocarea atmosferei şi a zăpezii polare este o 
rugăciune pentru moarte, pentru o moarte frumoasă, 
iar nu pentru disiparea căldurii iubirii, ci dimpotrivă, 
pentru conservarea ei în interiorul unui mormânt alb, 
pur şi purificator, ca şi la Eminescu. 

Căci moartea are caracter curăţitor, purificator, 
după cum s-a crezut întotdeauna în religia oamenilor 
de pe aceste meleaguri. 

încă din primul volum al lui Bacovia, influenţele 
eminesciene sunt mai mult decât evidente. Melancolia, 
asociată cu ritmul muzical al versurilor, este capabilă 
de a transmite o stare molipsitoare şi obsedantă, în 
aceeaşi măsură ca şi la Eminescu. 

Sugestia instrumentalizării naturii, a perceperii 
rezonante a sentimentelor, prezenţa buciumului au- 
tumnal, a tălăngilor plângătoare, a pianului sau a 
clavirului (clavirul supravieţuieşte, fiind de pe vremea 
lui Bolintineanu) nu reprezintă nicio inovaţie faţă de 
opera eminesciană, numai că jalea aceluia se citadi- 
nizează şi se transformă într-o nevroză cronică. 

La fel, nici cafenelele, crâşmele mizere sau maha- 
lalele nu constituie la Bacovia un peisaj novator în 
raport cu înaintaşul său romantic. Căci poezia baco- 
viană se resimte însă nu numai de influenţa liricii emi- 
nesciene, ci şi de cea a prozei, a nuvelelor lui 
Eminescu. 

Se pare că pe Bacovia 1-a marcat profund nuvela 
Geniu pustiu, din care reţinem câteva amănunte 

extrem de interesante şi care nu credem că pot să fie 
simple coincidenţe. 

Eminescu descrie, la începutul nuvelei, un bordel 
dintr-o mahala bucureşteană, întru care, contemplând 
decăderea umană, scrie: „amurgul gândurilor se 
prefăcea într-o miazănoapte de plumb, când gândeam 
că şi acela se numeşte om, şi aceea femeie" 882 . 

Era vorba de o prostituată care se afişa ostentativ 
în fereastră, „femeia spoită ce sta în sticlă" 883 , şi de un 
tânăr alcoolic care se îndrepta spre bordel şi spre 
această femeie. însă noi reţinem sugestia amurgului şi 
a plumbului, din acest peisaj profund interiorizat. 

Un alt enunţ din aceeaşi nuvelă ne comunică 
elementele simplificate ale unui alt peisaj, care va 
deveni un taboul obsesiv bacovian: „Am zărit întu- 
nericul lumei sub un troian de ninsoare..."^. 

La Bacovia, asocierea ninsorii sau a zăpezii cu 
întunericul şi cu obsesia extincţiei devine un topos 
banal. Reamintim doar două versuri din poemul Gri: 
„Şi pe lume plumb de iarnă s-a lăsat; /.../ Ca şi zarea, 
gândul meu se înnegri"... 

Plumbul tristeţii fără margini din suflet găseşte 
corespondenţe în afară, în iarna grea, la amândoi 
poeţii, în iarna în care urlă viscolul precum vântul din 
capul maestrului nebun (Scrisoarea IV). 

Eminescu şi Bacovia nu mai privesc iarna şi 
viscolul (şi lupii) precum Alecsandri, ca pe un „tablou 



2 M. Eminescu, Opere, VII, ed. Perpessicius, p. 177. 

883 Ibidem. 

884 Idem, p. 186. 

măreţ, fantastic" (Mezul iernei), ci află în manifestările 
ei o proiecţie a propriilor răscoliri şi uragane lăuntrice. 
Din această perspectivă, peisajele lui Bacovia sunt la 
antipodul pastelurilor alecsandriene. 

în fine, cine nu cunoaşte celebrul poem bacovian, 
în care, pe o vreme viforoasă, în care „ninge prăpă- 
dind", iubita sucombă în timp ce cântă la clavir: „Ea 
plânge şi-a căzut pe clape,/ Şi geme greu ca în delir /.../ 
în dezacord clavirul moare,/ Şi ninge ca-ntr-un cimitir" 
(Nevroză). 

însă scena aceasta nu este decât o repetiţie, o 
traducere bacoviană a două pasaje asemănătoare din 
nuvela eminesciană, în care se petrec asemenea întâm- 
plări nefericite pe o vitregă vreme de iarnă. 

Aici, în Geniu pustiu, cele două surori, Sofia şi 
Poesis mor în acelaşi fel, în acordul notelor de clavir. O 
perpectivă prin care Eminescu vroia să sugereze trans- 
cenderea acestei lumi şi elevaţia împreună cu îngerii a 
sufletelor lor, acolo unde e armonie şi cântec de slavă 
veşnică. 

Pe când Sofia cântă, deodată „cântecul se stinse, 
buzele amuţiră şi deveniră vinete, ochii se turburară şi 
apoi se închiseră pentru totdeauna. Lumina asfinţi'^ 5 . 
Amurgul. ..iarna.. .iubita cântând sau murind în timp ce 
cântă. Pe toate acestea Bacovia le va transforma în 
obsesii lirice. Din nou, în literatura noastră, avem o 
proză... reconvertită ulterior în poezie. Sau nici măcar 
proza lui Eminescu nu era resimţită ca proză! 



Idem, p. 190. 

Tonalităţile eminesciene sunt însă multe şi uneori 
foarte uşor recognoscibile în poemele bacoviene. 

Oferim numai puţine exemple, însă relevante: 
„Veşnic, veşnic, veşnic,/ Rătăciri de-acuma/ N-or să mă 
mai cheme -/ Peste vise bruma,/ Veşnic, veşnic, 
veşnic"... (Rar). Sau poemul De-aş fi artist: „De-aş fi 
artist/ Eu ţi-aş descrii A tale mândre gesturi, -/ Din al 
meu dor/ Ar mai pieri/ Când te-aş ceti/ în versuri"... 
etc, etc. 

Bacovia eminescianizează la fel cum luna poeti- 
zează lumea în poemul Serenadă, sau la fel cum, în altă 
poezie, muzica „sonorizează orice atom". 

Sentimentul este de infuzie de eminescianism, de 
impropriere a unei stări poetice care se datorează înru- 
dirii caracterologice dar şi a recunoaşterii unei esenţe 
spirituale cu mult mai adânci, a unui fior profund care 
transcende curentele literare şi veşmântul poetic. 



II 



în cazul lui Mircea Eliade, vorbim iarăşi de o 
lectură personală a poemelor lui Eminescu, într-o 
oarecare măsură inedită. Şi vom face demonstraţia de 
rigoare referindu-ne la două romane fantastice elia- 
deşti, Domnişoara Christina şi Şarpele 886 . 



Cf. Mircea Eliade, Proză fantastică, 3 voi., ediţie şi postfaţă de 
Eugen Simion, Ed. Moldova, Iaşi, 1994. 

A se vedea: http://ro.wikipedia.org/wilci/Mircea_Eliade. 



86i 



Primul dintre ele poate fi citit ca un Luceafăr cu 
rolurile inversate (mai mult chiar decât Riga Crypto...), 
fiind o operă construită după aceeaşi paradigmă a 
Luceafărului, dar cu o simbolistică inversată. 

Fantoma domnişoarei Christina ar fi aici în rolul 
Luceafărului, iar Egor Paşchievici în rolul Cătălinei, 
care simte atracţie dar şi oroare faţă de Christina, 
respingând firea ei rece şi străină ontologic, fără de 
viaţă. 

Doamna Moscu, Sanda şi Simina nu sunt decât 
avatarurile sau întrupările acestui Luceafăr eliadesc, 
destinate să intermedieze apropierea lui Egor de fiinţa 
ei imaterială. Dar, mai ales, Sanda şi Simina sunt două 
ipostaze similare celor două întrupări ale Luceafărului, 
una angelică şi alta demonică (semnficaţia literală a 
textului). 

în acest roman, Eliade pune semnul egal între 
Luceafăr şi Zburător, strigoi, vampir, fantomă şi demon 
(diavol) - domnişoara Christina este toate acestea la 
un loc. Adică interpretează în conformitate cu para- 
digma populară/ folclorică, dar şi cu perspectiva 
ortodoxă asupra acestor lucruri. 

Se ştie că Zburătorul este o fabulaţie folclorică 
(menţionată şi de Cantemir în Descrierea Moldovei 887 ) 
pe tema primelor semne de erotism care apar la 
pubertate şi îi tulbură pe tineri. Pe scurt: e un personaj 
fantastic a cărui prezenţă în lume e legată strict de 



7 A se vedea Dimitrie Cantemir, Descriptio antiqui et hodierni 
status Moldaviae/ Descrierea Moldovei, Editura Academiei RSR, 
Bucureşti, 1973, p. 343. 

manifestările erotice ale tinerilor. în literatură, primul 
care poetizează mitul Zburătorului e Ion Heliade- 
Rădulescu. 

însă Mircea Eliade pune problema în termenii 
unei viziuni româneşti populare asupra subiectului, 
prin sinonimiile pe care le face şi pe care le-am 
menţionat adineaori. 

Deşi poemul lui Eminescu este o alegorie, iar 
înţelesurile sunt cu mult mai profunde decât par, aşa 
cum am arătat în comentariul nostru dedicat Lucea- 
fărului, Eliade înfăţişează, în mare, răspunsul ortodox 
dat tuturor acestor apariţii care conjugă manifestări 
spiritualiste, fantomatice, erotico-vampiriste şi lucife- 
rice, anume că în spatele lor se ascund demonii. 

Eminescu nu avusese însă în vedere astfel de 
fenomene la modul realist, atunci când a conceput 
poemul său, dar o anumită stare de vrajă, negativă din 
punct de vedere spiritual, este sugerată şi în versurile 
sale - am discutat acest aspect la timpul lui. 

Lectura eminesciană care se face prin acest roman 
este deconspirată de autorul însuşi, pentru că invoca- 
rea fantomei domnişoarei Christina are loc cu ajutorul 
refrenului din Luceafărul („Cobori în jos, luceafăr 
blând"... etc), dar şi al altor versuri eminesciene. în 
cazul romanului eliadesc, tânărul îndrăgostit este Egor, 
care se logodeşte şi vrea să se căsătorească cu Sanda. 

Intervine fantoma domnişoarei Christina, care se 
îndrăgosteşte de el şi doreşte să îl atragă în lumea ei. 
Personajul este prins în capcana unei serii nesfârşite de 

întâmplări tenebroase şi foarte aproape de a fi vrăjit de 
Luceafarul-Christina. 

Cuvântul „vrajă" este unul dintre cuvintele de 
ordine în roman, alături de cuvintele din sfera seman- 
tică a fricii („teroare", „groază", „oroare", „panică" etc.) 
şi din cea a demonicului („drăcesc", „drăcească", 
„diavolesc", etc), termeni cu o foarte mare pondere în 
naraţiunea lui Eliade. 

Există, de asemenea, în roman, nenumărate su- 
gestii hipnotice şi letargic-maladive, care pot fi şi ele 
interpretate ca o relectură a melancoliei şi hipno- 
tismului eminescian, în general, al sentimentului mala- 
div romantic. 

Luăm aminte că Eliade restaurează adevărul în 
privinţa iniţiativelor şi că dorinţa de apropiere între 
cele două lumi nu pleacă de la om, ca la Eminescu, în 
care Cătălina e cea care se îndrăgosteşte de o fiinţă 
dintr-o altă sferă ontologică şi invocă pogorârea 
Luceafărului, ci de la domnişoara Christina. 

Ea este făptura fantomatică de pe lumea cealaltă, 
care nu şi-a împlinit, nu şi-a trăit iubirea pe acest 
pământ (alt motiv folcloric), deşi, cât a trăit, a dat 
dovadă de o incredibilă insaţietate sexuală (la fel ca 
Oana din Pe strada Mântuleasa), combinată cu o cru- 
zime la fel de mare, ambele intrate în legendă. 

în termeni ortodocşi, avem de-a face cu o femeie 
care a prezentat caracteristicile demonizării pe când 
era încă în viaţă (caracteristici pe care le au, în mod 
evident, şi sora ei, doamna Moscu, şi nepoata ei, Simi- 

na, de numai 9 ani) şi a cărei imagine o împrumută 
demonii pentru a-i speria sau a-i influenţa pe oameni. 

Eliade ne poartă paşii spre o interpretare proprie 
spiritului creştin, întrucât nenumărate sunt în roman 
descrierile atmosferei terifiante pe care o resimt oa- 
menii (Egor şi Nazarie, un pictor şi un arheolog 
universitar) la apropierea acestei fantome. 

Aceste descrieri corespund întru totul relatărilor 
ortodoxe despre prezenţa demonilor şi despre senti- 
mentele de spaimă şi de tulburare incomensurabilă pe 
care ei le produc în suflet, alături de răceală, oboseală, 
întunecare a gândurilor, desfrânare, toate puse în evi- 
denţă şi de Eliade. 

Mai mult decât atât, la un moment dat, domni- 
şoara Christina îi spune lui Egor - pe care vrea să îl ia 
în stăpânire cu forţa, fără a-i cere acordul - că acolo de 
unde vine ea sunt mult mai mulţi la fel ca şi ea şi chiar 
cu mult mai cumpliţi. Şi îi face şi o demonstraţie, 
afirmând că: „treptele spaimei sunt mult mai adânci". 

Christina vrea să îl facă să o accepte nu convin - 
gându-1 de frumuseţea sa, ci arătându-i o făptură a 
cărei apropiere era încă şi mai oribilă decât a ei şi din 
cauza căreia „dezgustul. ..îi răvăşise întraga fiinţă". Ea îi 
spune: „ţi-am adus aici teroarea celuilalt, mai rău şi 
mai drăcesc decât mine". Cu toate acestea, sugerează 
că ea ar fi în fruntea unei ierarhii demonice: „Şi ca el 
sunt sute şi mii şi toţi ascultă de porunca mea, Egor, 
iubitule...". 

în consecinţă, este clar că, pentru Eliade, nu este 
de dorit apropierea de entitatea de pe cealaltă lume, 

din lumea spirituală. Cu totul altfel decât suntem 
educaţi prin emisiunile tv şi filmele hollywoodiene, în 
care personajele leagă adesea prietenii, fără nicio 
panică sau uluire, cu fantomele sau cu extratereştrii. 
Această apropiere provoacă însă, în realitate, oroare şi 
repulsie, sugerează Eliade, datorită demonilor care se 
ascund în spatele acestor halucinaţii. 

Chiar şi Cătălina rostea formula incantatorie şi 
dorea intimitatea Luceafărului numai când el era la 
depărtare, privindu-1 cum luminează, însă când acesta 
se apropia de ea, avea aceleaşi sentimente de respin- 
gere datorate incongruenţei ontologice: „căci eu sunt 
vie, tu eşti mort". Privind la el, „dorinţa-i gata", însă 
văzându-1 de aproape, el „arde" şi „îngheaţă". 

Acestea toate, desigur, privind lucrurile din 
perspectiva din care le vede Eliade, care amplifică 
simbolurile mitului popular şi ia poemul lui Eminescu 
numai ca paravan literar pentru o intertextualizare 
complexă a unor semnificaţii reunite, din literatură, 
folclor şi din cărţile religioase. 

Eminescu a fost mai angajat în orizontul simbolic, 
pe care a vrut să-1 imprime Luceafărului, ca ipostază 
metaforică a geniului. 

Putem spune că Eliade reinterpretează elementele 
pe care le preia din opera eminesciană, cărora le con- 
feră semnificaţii oarecum înrudite si totuşi destul de 

y y y 

diferite. 

Numele de Christina este un sinonim onomastic 
al Luceafărului, deoarece Luceafărul presupune o fiinţă 
luminoasă. Şi Christina la fel, pentru că îşi are rădăcina 

semantică în „Hristos". însă ambele fiinţe sunt căzute, 
rămânând ca doar numele lor să fie rudimente 
fotianice. 

Luceafărul lui Eminescu va fi însă restaurat în 
demnitatea lui iniţială de către Părintele ceresc, 
întrucât căderea lui a fost temporară, din iubire pentru 
o fiinţă care nu s-a ridicat la înălţimea lui. Cu totul alta 
este situaţia Christinei. Aşa încât există elemente care 
apropie cele două personaje, dar şi multe altele care le 
deosebesc. 

Ceea ce nu înseamnă neapărat că Eliade a greşit, 
pentru că intenţia lui nu a fost una exegetică. în acord 
cu propriile apetenţe şi specializări, povestea lui Eliade 
investighează mai degrabă mitul popular în lumina 
credinţelor religioase, a credinţei ortodoxe, în speţă, în 
acest caz. Iar Eminescu e convocat aici mai mult pen- 
tru sonoritatea incantatorie a refrenelor şi pentru anu- 
mite sugestii a căror interpretare i-a plăcut lui Eliade 
să o speculeze. 

Celălalt roman, Şarpele, este un roman al iniţierii 
nupţiale, al nunţii. 

Onomastica este şi aici simbolică: Andronic 
(Andros = bărbat) şi Dorina (de la „dor" sau „dorinţă"), 
cele două nume având şi o similitudine eufonică ce 
sugerează atracţia dintre cei doi, unirea. 

Andronic reiterează oarecum mitul Zburătorului, 
la început, iar şarpele apare şi el ca un simbol erotic. 

Recursul la Eminescu constă în felul în care este 
prezentat cadrul împlinirii acestei comuniuni, al 

acestei uniri, anume în mijlocul unor păduri virginale 
din jurul Mănăstirii Căldăruşani, al unei naturi feerice 
din care nu lipsesc lacul şi luna ce vrăjeşte cu lumina ei 
întreg peisajul paradisiac. 

Prezenţa elementului acvatic, a lacului din mijlo- 
cul pădurii, poartă în sine simbolistica procreării, deşi 
atât lacul, cât şi luna şi pădurea misterioasă sunt 
elemente împrumutate din recuzita poetică emines- 
ciană. Ele sunt puse în scenă de Eliade pentru a crea 
cadrul propice al întâlnirii erotice şi al nunţii, dar şi 
pentru că autorul nostru consideră că există taine 
adânci, fără de perceperea cărora trăim fără sens. 

Iubirea nu se poate împlini fără a înţelege rostul 
adânc al existenţei. Ceea ce oamenii, care nu caută 
sensurile profunde ale firii şi ale vieţii, numesc iubire, 
nu este decât un act sexual şi o împlinire superficială a 
abisalei nevoi de celălalt din fiinţa noastră. 

Aceste lucruri le traduce şi le explică Andronic. El 
este, la un moment dat, o închipuire a omului primor- 
dial, care înţelege limba pădurii şi ştie să intre în dialog 
cu păsările şi cu toate vietăţile din pădure, având o cale 
de comunicare intimă cu universul (să ne amintim şi 
de O, rămâi... a lui Eminescu şi de pretenţia sa de a 
înţelege glasul pădurii în regretata vârstă a copilăriei). 

Dorina, care vine din Bucureşti şi care nu ştie să 
iubească natura, trebuie să treacă printr-o serie de „jo- 
curi", care să o rupă de gândirea raţionalist-secu- 
larizată a omului contemporan, care caută dovezi şi nu 
acceptă prezenţa unei realităţi transcendente. 

La sfârşitul romanului se produce transfigurarea 
prin iubire, ca la Eminescu, datorită căreia insula - 
care trimite în mod explicit la insula lui Euthanasius 
din nuvela Cezara - devine şi în ochii Dorinei un 
paradis. 

Cei doi, Andronic şi Dorina, adorm pe această 
insulă, reiterând cuplul primordial într-un peisaj ede- 
nic. 

Recursul la Eminescu este unul recuperator, 
pentru că Eliade simte că poate să spună ceva esenţial 
numai în măsura în care explorează fondul spiritual la- 
tent, dar extrem de bogat, cuprins în temele şi 
motivele eminesciene şi care descifrează, in extenso, o 
viziune asupra lumii care ne aparţine nouă, românilor. 
El se simte solidar cu această viziune şi caută să o 
amplifice. 

Dacă Blaga vorbea de „inconştientul lui Emi- 
nescu", în care „întrezărim prezenţa tuturor determi- 
nantelor stilistice pe care le-am descoperit în stratul 
duhului nostru popular" 888 , Mircea Eliade face în 
aceste două romane o recenzie profundă a temelor şi 
motivelor eminesciene, care apar ca româneşti şi 
arhetipale, iar nu romantice. 

în ambele romane se fac referiri la vraja pădurii şi 
acest lucru ne-a atras atenţia. 

în Domnişoara Christina, locurile în care se 
petrec întâmplările sunt vrăjite, pentru că pe ele au 
existat vastele păduri teleormănene, codrii de 



Lucian Blaga, Trilogia culturii. II. Spaţiul mioritic, Ed. Huma- 
nitas, Bucureşti, 1994, p. 202. 

odinioară ai Teleormanului (Deliormanului, din tur- 
cescul Deli-Orman, pădure nebună/ sălbatică) şi ai 
Giurgiului. Iar în Şarpele e vorba de pădurile din jurul 
Mănăstirii Căldăruşani. 

Credem că este un amănunt deosebit de 
semnificativ şi care ne relevă sentimentele personale 
ale autorului faţă de farmecul edenic al pădurilor, senti- 
ment pe care, ca român, 1-a regăsit la Eminescu, în 
deosebi, şi 1-a purtat cu sine în India, unde s-a declarat 
cucerit de vraja junglei bengaleze. Semnalăm mărtu- 
riile în acest sens din romanul Maitreyi şi din nuvela 
Nopţi la Serampore. 

Ca şi Bacovia, Eliade face apel la Eminescu prin 
prisma propriei sale intuiţii şi simţiri. Dragostea pentru 
codri şi păduri, este, spre exemplu, o caracteristică 
profund românească, un loc comun al datului nostru 
genetic, fapt dovedit cu prisosinţă de lirica noastră 
populară. 

Astfel încât, cele ce păreau a fi elemente roman- 
tice în poezia eminesciană, ne apar, prin această 
lectură, ca făcând parte din „matricea stilistică" a po- 
porului român. 

De fapt, Zoe Dumitrescu-Buşulenga a avertizat cu 
justeţe că multe dintre temele şi motivele care par 
romantice în opera eminesciană, sunt de fapt, reflexii şi 
amprente ale unei gândiri tradiţionale, străbune, fals 
romantice. 

Iar dragostea românilor pentru codrii cei adânci 
nu este decât o expresie a nostalgiei şi a dorului pentru 
Raiul pierdut. 



870 



Interpretarea eminescianismului pe care o întâl- 
nim în cele două romane eliadeşti vine să ne dove- 
dească faptul că Eliade nu îl citeşte pe Eminescu numai 
ca pe un mare creator individualist, ci şi ca pe cineva 
care a codificat în persoana sa datul spiritual românesc 
şi 1-a retransmis prin opera sa. 

Eliade străpunge astfel, în mod autentic, dincolo 
de pânza imaginii publice şi exegetice a lui Eminescu, 
pentru a-1 citi în codul aşa-zis naiv al tradiţiei româ- 
neşti, în a cărui matcă îl identifică. Iar Eliade nu poate 
fi acuzat de protocronism. 

Lectura eliadescă, deşi nu neapărat fidelă asupra 
lui Eminescu este una care, în opoziţie cu cea călines- 
ciană, nu striveşte corola de minuni a universului său 
intim, ci îi sporeşte vraja nepătrunsului ascuns. 

Concluzia noastră este însă aceea că adevărata 
posteritate a lui Eminescu, în cultura şi literatura 
română, este una cu mult mai profundă şi mai 
complexă decât se crede, dar nu a fost prea serios luată 
în considerare si cercetată. 

y 

Ultimul romantic al Europei 



Ne propunem 9 să analizăm aici atitudinea a doi 
exegeţi occidentali faţă de opera lui Mihai Eminescu. 
Chiar dacă exegezele sunt din anii 60 ai secolului 
trecut, este foarte interesant de urmărit perspectiva 
din care critica literară străină a comentat poezia lui 
Eminescu. 

Atitudinea lor poate să ne surprindă. Cele două 
exegeze sunt importante şi este bine să ne amintim de 
ele, pentru că, după apariţia lor, eminescologia a 
căpătat un nou avânt în România, prin Ion Negoţescu, 
Zoe Dumitrescu-Buşulenga, Ioana Em. Petrescu etc. 

Critica literară românească a manifestat uneori 
tendinţa de a face apropieri, mai mult sau mai puţin 
justificate, între scriitorii români şi nume mari ale 
literaturii si ale filosofiei occidentale. 

y 

Apropieri se pot face, în principiu, şi nu au fost 
întotdeauna deplasate sau exagerate, însă au existat şi 
există tendinţe de a atribui, operelor importante ale 
literaturii române, semnificative influenţe exterioare, 
pentru nimic altceva decât numai pentru a sublinia 
caracterul european şi/ sau occidental (sincronizat) al 
acestor opere. Ceea ce, în mod paradoxal, occidenta- 



9 Aceasta este o variantă a articolului nostru, Identite culturelle et 
litteraire dans la modernite: l'originalite du dernier romantique de VEurope, 
publicat în limba franceză aici: Dr. Gianina Maria-Cristina Picioruş, 
Studii literare, voi. I, Teologie pentru azi, Bucureşti, 2014, p. 267-290, cf. 
http://www.teologiepentruazi.ro/2014/06/29/studii-literare-vol-1/. 

Iilor li s-a părut mai adesea de la sine înţeles şi fără a 
avea nevoie de alte demonstraţii, suplimentare, ori de 
descoperirea fo rţată a unor surse sau filiaţii. 

Discuţia pe care o propunem îl ia ca exemplu pe 
Eminescu. Dacă critica literară românească a fost mai 
adesea tentată, în cercetarea operei eminesciene, să 
caute şi să descopere influenţe străine/ externe, exe- 
geţii străini demonstrează o apetenţă contrară, aceea 
de a susţine originalitatea creaţiilor sale în contextul 
romantismului european. 

în anii 60 ai secolului al XX-lea, apar, într-o 
uluitoare consecuţie (1962, 1963 şi 1964), trei lucrări 
despre Eminescu aparţinând unor cercetători străini, 
care se remarcă prin intuiţie profundă a intenţiilor 
poetice eminesciene, semnate de Rosa del Conte, Alain 
Guillermou si Ladislau Gâldi. 

y 

Ne oprim pentru moment numai asupra primelor 
două exegeze, întrucât studiul lui Gâldi 89 ° se concen- 
trează asupra unei discuţii de ordin lingvistico-stilistic 
asupra textelor eminesciene, în virtutea specializării 
autorului, fără să înainteze spre a propune o inter- 
pretare omogenă a întregului complex poetic şi ideatic 
eminescian. 

Rosa del Conte si Alain Guillermou - ambii 

y 

utilizând primele cinci volume ale Operelor emines- 
ciene în ediţia Perpessicius, care apăruseră până la acel 
moment -, se silesc să deschidă alte drumuri în 
interpretarea creaţiilor poetului român, pe care critica 



90 L. Gâldi, Stilul poetic al lui Mihai Eminescu, Ed. Academiei 
R.P.R., Bucureşti, 1964. 

românească nu le avusese deloc în vedere sau nu le-a 
dezvoltat în mod particular. 

Este foarte interesant pentru noi a urmări 
percepţia unor exegeţi străini asupra aceluia care, 
adesea, este considerat singurul poet român care se 
poate integra romantismului major (High Roman - 
ticism), cu atât mai mult cu cât amândoi declară că 
încearcă să ignore - pe cât posibil - parcursul herme- 
neutic românesc, care îi nemulţumeşte prin căutarea 
permanentă de a-1 subordona pe Eminescu unor 
influente literare si filosofice din afară. 

y y 

Ne intrigă, desigur, această atitudine (se poate 
altfel?), şi ne determină să le reconsiderăm şi să le 
recenzăm eforturile cu atenţie, dintr-o nouă perspecti- 
vă, favorizată de distanţarea temporală. 

Mai ales că exegeza literară românească a 
continuat, şi după apariţia acestor lucrări, să bătăto- 
rească parcursul ei anterior, multiplicându-şi chiar 
efortul contrar de a face comparaţii şi a stabli relaţii cu 
literatura şi filosofia europeană (occidentală, în virtu- 
tea principiul sincronizator care guvernează în critica 
românească), nuanţându-şi însă - aş zice semnificativ - 
discursul si concluziile. 

y 

Propunem, în consecinţă, o revedere a poziţiilor 
critice pe care s-au situat exegeţii menţionaţi, reeva- 
luând aprecierea lor asupra operelor lui Eminescu, cel 
care a stârnit si stârneşte încă nenumărate dezbateri si 

y y y 

controverse. 

Rosa del Conte vorbeşte, în prefaţa admirabilei 
sale cercetări, despre Eminescu care îmbogăţeşte 

„patrimoniul nostru spiritual [european] şi acela al 

• ••» 8gi 

omenirii y . 

Atitudinea ei este cu atât mai surprinzătoare cu 
cât ea însăşi recunoaşte că spre trecutul României nu 
priveşte prea des cineva din „lumea occidentală, 
închisă în orgoliul tradiţiei sale clasice (predominant 
latine)" 892 . 

Exegeta italiană susţinea, că „îi lipseşte României 
o sinteză a evoluţiei sale culturale care să îmbrăţişeze 

y y y 

fără întrerupere vechiul şi modernul şi să precizeze 
influenţele şi relaţiile" 893 , pentru care face apel, în 
urma lui Demostene Russo, la desfăşurarea unor studii 

7 y 

academice de bizantinologie, şi nu doar de slavistică, 
„pentru că slavona este aproape întotdeauna veşmân- 
tul exterior sub care a vorbit Bizanţul" 894 . 

y 

Ea deplânge, de asemenea, „surzenia şi medio- 
critatea" culturală a mediului în care s-a dezvoltat 
geniul poetului, precum şi „lentoarea unei examinări 
metodice" 895 a operei sale: „îi lipseşte României [...] 
acel comentariu amănunţit la text, pe care noi îl 
considerăm indispensabil chiar şi pentru cititorul 
român şi care, fără să se suprapună peste cuvântul 
poetului, să fie o călăuză si o luminare a înţelegerii 
lui" 896 . 



91 Rosa del Conte, Eminescu sau despre absolut, Ed. Dacia, Cluj- 
Napoca, 2003, p. 26. 

892 Idem, p. 281. 

893 Idem, p. 444. 
894 Ibidem. 

895 Idem, p. 27. 

896 Idem, p. 28. 

Ea susţine că, în afara unei exegeze care să ia în 
discuţie tradiţia literară veche, bizantină si româ- 

y y ' y 

nească, adevărata profunzime a poeticii eminesciene 
nu se reverberează, rămâne necunoscută. Este prima 
care merge spre o interpretare simbolică adâncă, spre 
o hermeneutică abisală, depăşind literalitatea predo- 
minantă a lecturii şi a interpretării lui Eminescu de 
până atunci. 

Cercetarea ei, beneficiind şi de descoperirea lui Al. 
Elian şi de ediţia Perpessicius, a condus-o la „reven- 
dicarea arhaicitătii" 897 substratului vizionar al lui 

y 

Mihail Eminescu. Del Conte interoghează „întreaga 
producţie poetică de care dispunem" 898 - un demers 
exegetic asemănător propunea V. Streinu, de a 
comenta versurile eminesciene prin alte versuri ale 
aceluiaşi si la care se va afilia si G. Gană mai târziu. 

y y y 

Va susţine categoric: 

„Eminescu, care întâlneşte pe băncile uni- 
versitare, la Viena şi la Berlin, gândirea occi- 
dentală [...] nu este o pagină albă. Acea cultură 
europeană, acea modernitate [...] se altoieşte pe o 
sedimentare culturală autohtonă. [...] 

Nici Kant, nici Schopenhauer, nici Vedele, 
nici Plotin şi nici chiar marii poeţi, pe care îi 
iubeşte si îi studiază si din care traduce sau învaţă 

y y y y 

pe dinafară fragmente, de la Byron la Shakes- 
peare, de la Shiller la Hugo, nu vor înăbuşi 



897 C/ Idem, p. 28. 

898 Idem, p. 27. 

vreodată în el interesul avid şi chiar gelos, pentru 
tot ceea ce inteligenţa, fantezia, afectivitatea po- 
porului său putuse să creeze sau să asimileze şi să 
transmită prin veacurile întunecate şi dificile ale 
istoriei lui" 8 ". 

Intelectualismul poetului se poate documenta sau 
nutri şi altfel decât numai prin filosofia europeană 
modernă: 

„pentru a traduce acele ritmuri cereşti, acele 
vârtejuri, pentru a exprima plictisul vieţii care 
este numai repetare, ardoarea intelectualistă a 
unei întrebări ce izvorăşte mereu din adâncul 

y 

nostru sau calmul unei păci contemplative în faţa 
frumuseţilor lumii, existau Maxim şi Grigorie, 
Adamantios si Hrisostomul, Calist si Atanasie, 

y ' y 7 

Efrem Şirul şi Vasile. Existau, se înţelege, Dosoftei 
şi Varlaam, Chesarie şi Filaret de Râmnic, existau 
fraţii Greceanu, existau cronicarii, începând cu 
bătrânul Moxa, şi hrisoavele şi pravilele în care se 
fixaseră preceptele juridice, obiceiul pământului, 
tradiţia" 900 . 

y 



Rosa del Conte atrage atenţia că vorbim de mai 
multe nivele de influenţă ale scrisului vechi asupra lui 
Eminescu: un prim nivel lingvistic (vizibil în reprodu- 



899 Idem, p. 282-283. 

900 Idem, p. 285-286. 

cerea unor forme arhaice gramaticale sau a unor 
termeni arhaici), un nivel filologic secund (preferinţa 
unor cuvinte sau sintagme cu o coloratură metaforic- 
expresivă aparte, din vocabularul vechi), un al treilea 
literar (angajarea într-o tradiţie literară care valorifică 
cronicile sau alte cărţi vechi, urmărind date, infor- 
maţii, fir narativ, portrete) şi, în sfârşit, un ultim nivel 
poetic-vizionar, cel mai profund şi mai abscons, care 
justifică însuşi elanul cosmic şi metafizic eminescian şi 
posibilitatea unei hermeneutici abisale - ultimul igno- 
rat de toată tradiţia critică românească. 

y 

în aprecierea Rosei del Conte, textele vechi sunt 
parte din „trecutul atât de bogat şi de interesant", 
cultural, al României, căruia „epoca modernă i-a întors 
spatele" şi pe care Eminescu îl redefineşte valoric 
pentru o perspectivă modernă, indicând drumul pentru 

„o evaluare pe planul cultural-istoric concret 
al influenţei exercitate de vechea tradiţie lingvis- 
tică şi literară, în special asupra constituirii limba- 
jului metaforic al poeziei şi asupra definirii geniu- 
lui expresiv al scriitorilor moderni [...] [evaluare 
care] rămâne în întregime de făcut" 901 . 

Pentru Del Conte este necesar 

„a-1 insera pe Eminescu în tradiţie, acea 
tradiţie care, pentru el, care nu era un semidoct, 



901 Idem, p. 281. 

nu se măsura înlăuntrul spaţiului scurt al câtorva 
generaţii ce-o precedau pe-a sa. [...] 

El intuia limpede că toate achiziţiile cultu- 
rale alogene trebuiau să se insereze în această 
tradiţie pentru a rodi. [...] 

A afirma ideea că existase si există o 

y 

autentică originalitate spirituală românească, 
aceasta era adevărata revoluţie, întrucât ea trebuia 
să dezrădăcineze prejudecăţi îndârjite şi com- 
plexe de inferioritate din inima şi din conştiinţa 
romanilor insisi y . 

y y 

în cuvintele lui Marian Papahagi, exegeta italiană 
nu doar că susţinea 

y 

„prezenţa unui fond autohton în creaţia 
eminesciană [...], mai mult, din punctul său de 
vedere, şi în termeni blagieni, autoarea denunţă 
în tradiţia românească şi spiritualitatea autohtonă 
(sunt termenii săi) elementul catalitic care a dus 
chiar la asimilarea filosofiei kantiene şi schopen- 
haueriene" 9 ° 3 . 

Mircea Eliade, elogiind studiul Rosei del Conte, 
afirma: 

„Criticii români au subliniat influenţa 
tradiţiei autohtone asupra concepţiilor politice şi 



902 Idem, p. 276. 

903 Idem, p. 13-14. 

literare ale lui Eminescu - dar nu şi-au închipuit 
că temeiul imaginaţiei şi al speculaţiilor teoretice l- 
ar fi putut împrumuta din universul spiritualităţii 
arhaice româneşti (s. n.)" 9 ° 4 . 

Del Conte este primul exeget care subliniază 
influenţa spiritualului cât şi al imaginarului literar 
vechi la formarea poeziei române moderne şi pledează 
pentru o istorie literară românească fără hiat, în care 
Eminescu a jucat rolul de placă turnantă - o perspec- 
tivă critică unică, nefructificată până în prezent. 

Alain Guillermou afirmă că cercetarea sa 
urmăreşte să determine „prin ce Eminescu însuşi 
aduce o nouă bogăţie originală la fondul comun al 
literaturii europene" 905 . 

El se declară „contra sintezelor premature" 906 , 
într-o manieră care ni se pare asemănătoare celei în 
care Del Conte amenda absenţa unui comentariu amă- 
nunţit la text, indispensabil. 

Exegetul francez este aproape indignat că 
„Eminescu a devenit un Lenau român, un Heine, un 
Leopardi, un Schopenhauer, un Lamartine şi chiar un 
Horaţiu sau un Properţiu, dacă nu cumva şi un 
Gottfried Keller sau un Gaetano Cerri român..." 907 . 



904 Idem, p. 466. 

905 Alain Guillermou, Geneza interioară a poeziilor lui Eminescu, 
traducere de Gh. Bulgăr şi Gabriel Pârvan, Ed. Junimea, Iaşi, 1977, p. 28. 

906 Idem, p. 32. 

907 Idem, p. 22. 

Susţine deci că se delimitează, în privinţa con- 
cluziilor critice, de ce s-a scris anterior („există într- 
adevăr multe lucrări despre viaţa şi opera lui. Ele 
aparţin însă uneia din aceste două categorii: ba e vorba 
de o critică estetică, în care se afirmă simple preferinţe, 
ba ni se oferă o cercetare a surselor exterioare" 908 ) şi că 
se dedică exclusiv studiului pe texte, urmărind ediţia 
Perpessicius. 

Interesant este că, deşi Rosa del Conte are în 
vedere cu precădere surse interioare şi nu exterioare, 
Guillermou nu pare interesat de ele: probabil că nici 
nu le cunoştea şi poate că i-a rămas străină pasiunea 
lui Eminescu pentru cercetarea şi valorificarea lor în 
literatura nouă românească ce se născuse odată cu 
paşoptismul. 

Metoda sa critică constă în a porni de la opera 
antumă şi de la manuscrisele eminesciene către posi- 
bile surse, acolo unde este cazul. Este fascinat de 
caietele eminesciene (chiar dacă multe variante tex- 
tuale sunt nefinisate), care îi revelau, fără îndoială, un 
poet cu amploarea ideatică şi vizionară a unui Valery. 

Ediţia Perpessicius îi oferă însă şi primul tablou 
complet asupra succesiunii variantelor şi a contextului 
biografic al genezei şi dezvoltării operelor, iar 
Guillermou consideră că interpretarea trebuie să por- 
nească de la aceste aspecte fundamentale, pe care 
critica românească le-a ignorat - în mare parte din 
simplul motiv că n-a beneficiat de ele (inclusiv Căli- 



908 Idem, p. 31. 

nescu, după cum apreciază exegetul francez) -, aşa 
încât ajunge să fie foarte drastic la adresa înaintaşilor 
săi si să mărturisească 

y 

„un fel de sentiment de jenă citind judecăţile 
formulate de critici asupra unora din poeziile lui 
Eminescu. Ai impresia că autorii lor sunt nein- 
formaţi, că le lipsesc date esenţiale şi, fără voia 
lor, concluziile sunt eronate" 909 . 



Văzând vehemenţa acestei afirmaţii, am căpătat 
convingerea aproape totală că autorul va purcede la o 
lectură ingenuă a textelor eminesciene, făcând tabula 
rasa din tot ceea ce citise anterior din critica literară. 

însă Guillermou nu a recurs decât într-o anumită 
măsură la acest tip de interpretare, care ar fi fost cu 
adevărat foarte interesantă pentru noi, pentru că, în 
locurile cele mai dificile ale poeziei eminesciene, în 
punctele cheie ale ei, dezvoltă doar, din păcate, ger- 
menii unor exegeze anterioare sau chiar le preia şi 
nuanţează eventual tezele, pornind cel mai adesea de 
la cele menţionate chiar de Perpessicius în ediţia sa, 
care devine „toată bibliografia noastră" 910 . 

Guillermou a făcut, după cum mărturiseşte, din 
ediţia Perpessicius, „un act de credinţă" 911 , însă am fi 
dorit ca acest act de credinţă să vizeze numai textele 

y 



909 Idem, p. 24. 

910 Idem, p. 31. 

911 Idem, p. 30. 

eminesciene în sine, nu şi interpretările pe care le-a 
încercat sau le-a evocat Perpessicius, pentru că în felul 
acesta declară degeaba că a ignorat critica literară 
românească. 

Astfel, deşi recunoaşte că „filozofia lui Eminescu 
este anterioară la el câştigurilor din afară", consideră 
totuşi că aceasta l-a orientat „într-o direcţie privi- 
legiată: aceea a pesimismului schopenhauerian sau 

J* »Q12 

indian v . 

El se arată dispus să accepte şi să aplice textelor 
poetice, începând chiar de la Mortua est! (unde 
influenţa e doar sugerată), înger şi demon şi împărat şi 
proletar, teoria - care fusese destul de mult vehiculată 
-, a indianismului funciar al viziunii existenţiale 
eminesciene. 

Opinează că „imnele ei vedice [ale Indiei] şi zeii 
se vor impune imaginaţiei poetului când va profesa, pe 
urmele lui Schopenhauer, religia neantului" 913 (o afir- 
maţie care devansează parcursul său critic ulterior, în 
contextul analizei poemului Egipetul). 

Sugerează la un moment dat că ar exista două 
etape în evoluţia spirituală a lui Eminescu, una 
egipteană şi alta indiană (deşi despre etapa numită 
egipteană nu prea vorbeşte şi o privileagiază pe a 
doua) : 

„Egiptul apare ca un cadru mistic al unei 
credinţe încă vii în mântuirea posibilă a omului 



912 Idem, p. 96. 
913 Idem, p. 108. 

ameninţat de clipă. în acest sens, Egipetul [putem 
spune Memento mori, poem vast, pe care Guiller- 
mou însă nu-1 comentează - n. n.] marchează o 
anumită etapă, precum vedismul din Rugăciunea 
unui dac va marca, la rândul său, o alta" 914 . 

în privinţa Rugăciunii unui dac, i se pare însă 
inoportună o apropiere semnificativă de filosofia lui 
Schopenhauer, pentru că „însăşi logica imprecaţiei da- 
cului necesită o afirmaţie teistă" 915 si susţine că „un 
studiu al izvoarelor Rugăciunii unui dac vădeşte origi- 
nalitatea lui Eminescu şi iniţiativa pe care ştie s-o păs- 
treze chiar şi atunci când pare tributar împrumu- 
turilor" 916 . 

Dar, 

„în mod firesc, suntem nevoiţi să 
considerăm partea a doua ca o interpretare [din 
partea poetului] a gândirii budiste: Eminescu face 
din dacul său un fel de yoghist în drum spre 
celălalt mal. Căci nu a dat el uneia din încercările 
sale titlul Nirvana? în realitate, nirvana dacului 
nu are nimic comun cu cea a înţelepţilor hinduşi. 
[...] Nirvana pe care o doreşte el este Neantul pur 
şi simplu. Se pare că Eminescu s-a mulţumit cu 
ideile curente în timpul său despre gândirea 
hindusă si nu a văzut în Nirvana decât un fel de 

y 



914 Idem, p. 108-109. 

915 Idem, p. 243. 

916 Idem, p. 242. 

loc gol, un spaţiu întunecat, unde nu mai există 

• »Q17 

nimic y . 

Ni se pare chiar că Guillermou, faţă de Călinescu, 
schimbă accentul, de pe Schopenhauer pe filosofia pe 
care o numim generic indiană. Comentând Luceafărul, 
spune: 

„E sigur că indianismul se află în centrul 
meditaţiei lui Eminescu asupra eternei şi dispe- 
ratei metamorfoze a individului - un indianism 
foarte aparte (s. n.), care nu e preocupat de orto- 
doxism, amestecând brahmanismul si budis- 
mul" 918 . 

Tezele acestea, prelucrate însă şi nuanţate 
semnificativ, au devenit mult mai cunoscute prin eseu- 
rile lui Ion Negoiţescu şi Ioana Em. Petrescu, care au 
înlăturat molozul doctrinar şi au făcut să pară genuine 
ideile lor exegetice. Guillermou remarcă însă, nu fără 
surpriză, că, în unele variante ale Glossei, spre 
exemplu, intervine „un concept care contrastează cu 
scepticismul pesimist al redactărilor precedente, con- 
ceptul unui adevăr imuabil, transcendent lumii" 919 . Şi 
conchide: 

„Eminescu întrevedea, la capătul numeroa- 
selor redactări ale poemului Glossă, eventuali- 



917 Idem, p. 244. 

918 Idem, p. 376. 

919 Idem, p. 441. 

tatea unei anume mânturi: lumea nu este cu totul 
condamnată, dacă poate fi auzită muzica sferelor 
şi nu este pentru totdeauna interzisă orice spe- 
ranţă" 920 . 

y 

Dincolo însă de aceste interogaţii, dezbateri şi 
reflecţii, Alain Guillermou încearcă o receptare cât mai 
apropiată de semnificaţiile evidente (pe cât de mult 
această evidenţă este posibilă) şi mai puţin speculativă 
a versurilor şi a biografiei poetului. 

Chiar şi atunci când influenţele semnalate par 
aproape indubitabile, nu li se acordă o importanţă prea 
mare. Spre exemplu, versul „Sunt însetat de somnul pă- 
mântului s-adorm" (Apari să dai lumină) pare a fi 
aproape o traducere din Vigny: „Laissez-moi m'endor- 
mir du sommeil de la terre" 921 . 

La fel, „Şi dacă norii deşi se duc /.../ E ca aminte 
să-mi aduc" (Şi dacă) ne rememorează alte versuri, ale 
lui Lamartine: „Si j'entends le vent soupirer/ Je crois 
t'entendre murmur er" 922 . 

Guillermou nu este însă dispus să acorde acestor 
apropieri vreo importanţă substanţială. Ba chiar, în 
cazul celui de-al doilea exemplu, consideră că 
Eminescu „nu a avut nevoie" de versurile lamartiniene 
„ca punct de plecare" 923 . Diferenţa de metodă între cei 
doi critici literari, Del Conte şi Guillermou, este aceea 



920 Idem, p. 442. 

921 Cf. Idem, p. 241, n. 3. 

922 Cf. Idem, p. 419, n. 1. 
923 Ibidem. 

că Del Conte a considerat, neignorând fidelitatea abor- 
dării textuale, a fi prioritar să purceadă la demonstraţia 
exegetică capabilă să susţină o aprehensiune abisală a 
semnificaţiilor din poezia eminesciană (care, credem 
noi, a dat semnalul pentru alte incursiuni urmărind să 
atingă partea invilibilă şi aproape insondabilă a semni- 
ficaţiilor din opera sa, ale lui Ion Negoiţescu, Ioana 
Em. Petrescu şi Zoe Dumitrescu-Buşulenga), în timp ce 
Guillermou s-a situat pe o poziţie care a susţinut nece- 
sitatea de a nu se depăşi încă literalitatea, comentariul 
semnificaţiilor imediate ale textului, depăşire pe care o 
considera încă prematură, atâta timp cât de abia ieşea 
la iveală subsolul manuscriptic al viziunilor eminescie- 
ne. 

însă, ori literalitatea îsi dovedeşte ineficacitatea si 
epuizarea, ori Guillermou n-a rămas fidel intenţiilor 
sale până la capăt. Destul de multe pasaje poetice nu se 
oferă însă docil interpretării imediate, oricât de atente 
şi de intenţionat fidele, iar discernerea surselor rămâne 
o problemă esenţială şi foarte dificilă. 

Nu ne interesează, în cercetarea de faţă, să 
avansăm mai mult în discriminarea interpretărilor 
critice referitoare la aspecte din opera eminesciană ce 
au născut atât de multe polemici, neîncheiate nici 
astăzi. 

Observăm însă că, între bizantinism şi indianism, 
considerate, pe rând, ca purtătoare ale fundamentelor 
de gândire eminesciene, există o distanţă şi o diferenţă 
categorică. Ambele teze par să ne îndepărteze însă 

puţin de Europa, sau de Europa occidentală, cu tradiţia 
ei predominant latină, cum subliniază Rosa del Conte. 

Dar putem considera indianismul intermediat de 
romantismul german, prin Schopenhauer, Herder şi 
Goethe şi prin traducerile în germană ale imnelor 
vedice, care au ajuns şi la cunoştinţa lui Eminescu. în 
acelaşi timp însă, nu trebuie să uităm că întoarcerea la 
Evul Mediu (şi inevitabil către tradiţia (post)bizantină 
a patriei lui Eminescu) semnifică bifarea unui punct 
fundamental din programul romantic. 

Aşa încât ambii savanţi europeni, pe care nu avem 
motive să-i acuzăm de lipsă de obiectivitate, consideră 
că literatura europeană iese câştigată de această expe- 
rienţă poetică a unui romantic oriental, poate ultimul 
mare romantic, datorită sintezelor culturale şi spiritua- 
le majore pe care acesta a fost capabil să le opereze. 

Relevant cu adevărat pentru noi, aşadar, poate 
mai presus de toate, este faptul că doi exegeţi 
occidentali au refuzat, cu vehemenţă şi cu argumente 
pertinente, afilierea programatică a lui Eminescu la 
una sau alta dintre doctrinele filosofice care au circulat 
în epoca romantică (importul de idei, chiar şi atunci 
când este acceptat, este integrat unei vaste sinteze 
culturale operate de poet), cât şi apropierea lui 
semnificativă de vreunul dintre marii reprezentaţi ai 
literaturii romantice (ultima aserţiune este susţinută şi 
de toate exegezele româneşti importante). 

Cu toate acestea, ei nu au încercat să mini- 
malizeze în vreun fel aparteneţa lui Eminescu la o 
literatură europeană, dimpotrivă, au căutat în perma- 

nenţă să sublinieze faptul că originalitatea lui Emi- 
nescu îşi aduce un aport semnificativ la îmbogăţirea 
patrimoniului cultural şi literar european. 

Marii romantici sunt maeştrii osmozelor culturale 

y 

şi literare, iar literatura europeană se deschide poate 
mai mult ca niciodată orizonturilor necunoscute în 
epoca romantică, evaziunilor în toate direcţiile, atât în 
plan temporal cât şi spaţial/ geografic. 

Eminescu nu face decât să se integreze acestei 
atitudini, armonizînd-o cu setea sa de cunoaştere si cu 

' y y 

proiectul de concepere a unei poezii/ literaturi naţio- 
nale. 

Credem că este timpul ca şi dezbaterea critică şi 
publică românească să se debaraseze de prejudecăţile ei 
asupra operei eminesciene, să nu se declare plictisită şi 
să considere toate aceste discuţii ca fireşti si nu sterile, 
chiar dacă par interminabile, despre un poet care nu se 
lasă cunoscut si înţeles decât cu mult efort si cu mare 

y y y 

dificultate. 

Parcursul critic ezitant al eminescologiei şi care 
se bifurcă aproape neîncetat, generând noi şi noi 
ramuri, nu face în definitiv decât să pună în lumină 
faptul că Eminescu este un poet care se situează 
deasupra unei receptări şi interpretări facile. 

Dincolo de analiza scufundărilor pasionate în 
adâncurile semnificaţiilor, dincolo de judecarea perti- 
nenţei fiecărui argument în parte sau de evaluarea 
forţei ideilor critice, dincolo de dezbaterile sau polemi- 
cile aprinse în care s-au integrat cei doi exegeţi şi care 
pot fî în continuare subiect de dispută, ni se pare 

esenţial să subliniem asumarea, în conştiinţa euro- 

y ' y y 

peană, indiferent de segregarea surselor, a modernităţii 
şi europenităţii poeziei eminesciene. 

Arhaismul fundamentelor cognitive, pentru un 
poet pentru care „toate-s vechi şi nouă toate", nu repre- 
zintă un argument contra modernităţii operei şi a 
caracterului său european, ci chiar dimpotrivă, cu tot 
paradoxul. 

De altfel, nu este Eminescu primul sau singurul 
reprezentant al culturii noastre care face o asemenea 
sinteză între Orient si Occident, între vechi si nou: de 

y ' y 

la Dimitrie Cantemir până la Ion Barbu, Mateiu 
Caragiale sau Mircea Eliade, cred că exemplele sunt nu 
doar numeroase, dar si foarte semnificative. însă acesta 

7 y 

este subiectul unei discuţii separate. 

Imaginea de pe coperta I: Mihail Eminescu, 
portret publicat în revista Familia, XXV, nr. 26/ 1889. 
Sursa de unde am preluat-o e aceasta 924 . 

Dr. Gianina Maria-Cristina 
Picioruş (n. 1977) este licenţiată (2001) 
a Faculătii de Litere, Universitatea Bu- 
curesti. 

A urmat, în 2002, cursurile de 
Maşter, la specializarea Literatură con- 
temporană pe care le-a absolvit cu o 
teză despre Nichita Stanescu şi feno- 
menul poezesc. 

între 2002 şi 2009 a elaborat teza 
de doctorat, publicată online cu titlul: Antim Ivireanul: 
avangarda literară a Paradisului. Viaţa şi opera. 

A publicat, tot la nivel online, alte 10 volume de critică 
literară (a se vedea: http://www.teologiepentruazi.ro/cv-dr- 
gianina-maria-cristina-piciorus/) şi multe alte articole. în 2013 
a apărut, la Editura Universităţii din Bucureşti, lucrarea sa 
Eminescu si literatura română veche. Universalism, vizionarism 
şi imagistică literară. 




Studiul de faţă s-a născut din cercetarea comparativă a 
literaturii româneşti vechi si moderne. 

Volumul I se ocupă exclusiv de evoluţia poeziei, care 
merită o atenţie sporită, atâta timp cât conceptul de poezie în 
literatura bizantină si în aria de cultură răsăriteană este unul 
vast şi, în bună măsură, diferit de cel occidental. El poate 
cuprinde, în întregime sau pe spaţii largi, specii literare 
diverse: imne, cronografe, omilii, pareneze etc. Acest fapt 
reprezintă o perspectivă cu urmări importante şi în literatura 
noastră nouă. 



 Comunicat de presă
Don Carrón primit în audiență privată de către papa Francisc
Ieri dimineață, 14 aprilie 2016, don Julián Carrón, președinte al Fraternității Comunione e Liberazione, a
fost primit în audiență privată de către papa Francisc.
«Înainte de toate, a fost o ocazie pentru a-i mulțumi papei Francisc – a comentat don Carrón – pentru
mărturia unei priviri pline de tandrețe și de îndurare pe care o are față de umanitatea rănită, din care și noi
facem parte, pentru că mai ales de asta e nevoie azi».
«La un an de la întâlnirea întregii mișcări cu Sfântul Părinte, din piața Sfântul Petru (7 martie 2015) – a
continuat Carrón – am reparcurs cu el drumul pe care l-am făcut în acești ani. Am vrut să îi mărturisesc
Papei dorința noastră deplină de a-l urma, identificându-ne mereu tot mai profund cu privirea sa asupra
omului și a lumii».
«Sunt enorm de recunoscător – a concluzionat Carrón – pentru posibilitatea de dialog constituită de
întâlnirea cu papa Francisc și pentru îmbrățișarea paternă cu care, primindu-mă pe mine, a primit întreaga
noastră realitate mare. Papa ne încurajează să continuăm drumul nostru pentru a aprofunda conștiința
harului pe care l-am primit în întâlnirea cu don Giussani și pentru a putea astfel să oferim ajutorul unei
mărturii pe care el și Biserica îl așteaptă de la noi».
Biroul de presă al CL
Milano, 15 aprilie 2016 vol 73 de poezii (1963) e e cummings cautator al adevarului nu urma nici o carare toate cararile duc acolo unde adevarul e aici 